
PADĖKOS 


Šią knygą parašyti padėjo labai daug žmonių, todėl man sunku prisi- 
minti ir išvardyti visų jų vardus ir pavardes. Labiausiai norėčiau pa- 
dėkoti savo kolegoms ir studentams iš Londono ekonomikos mokyk- 
los ir kitų vietų, kurias aplankiau praėjusį dešimtmetį ar panašiu me- 
tu. Lankydamasi bandymų ir nesėkmių metodu universiteto studen- 
tams bandžiau pristatyti visus tarptautinės politinės ekonomikos stu- 
dijų lygmenis. Vienas pirmųjų tokių bandymų įvyko vakarinėje bran- 
džių magistrantūros studentų auditorijoje, kuri rinkosi Pietų Kalifor- 
nijos universitete pagal Londono programą ir susitikdavo Chatam Hou- 
se. Tarp pastarųjų buvo bakalauro studijų klasė Kalifornijos universi- 
tete Deivyje ir magistrų klasė Johno Hopkinso aukštųjų tarptautinių 
studijų mokyklos Bolonijos centre. Tarp šių bandymų aš mokiau ir 
konsultavau studentus Pietų Kalifornijos universitete Los Andžele, Mi- 
nesotos universitete, Australijos nacionaliniame universitete, Europos 
universiteto institute ir Tarptautiniame universitete Japonijoje, nemi- 
nint, žinoma, viso pasaulio studentų, kurie rinkdavosi į Londono eko- 
nomikos mokyklą ir čia atrasdavo tikrą tarptautinę mokyklą, kurioje 
per beveik šimtą metų studentai sukūrė ir pavertė tikru menu tradiciją 
abejoti autoritetais ir savo mokytojų išmintimi. Kaip tik jiems, ir ypač 
savarankiškais tyrinėjimais užsiimantiems studentams, su kuriais man 
buvo suteikta privilegija bendrauti, aš ypač daug skolinga. 

Taip pat reikia paminėti tą didžiulį nematomą kitų mokslininkų 
koledžą kitose šalyse ir universitetuose, kurie domisi tuo pačiu dalyku 
kaip ir aš, nors dėl daugelio dalykų ne visada sutariame. Atskirai 
norėčiau paminėti Roger Tooze, Gautam Sen, James Mayall, Peter Wi- 
les - iš Londono ekonomikos mokyklos ir Bob Kurle, Johnatan Aron- 
son, John Zysman, Marcello de Cecco, Michael Hodges, David Wigh- 

tman, David Calleo, Bob Keohane, David Baldwin, Bob Cox ir Johna- 
tan Hall. 

Šią knygą sukomponuoti iš atskirų dalių man maloniai ir efekty- 
viai padėjo Kate Grosser, mano tyrimų asistentė, Margaret Bothwell, 
sekretorė ir mašininkė bei Heather Bliss, redaktorius. Visiems jiems 


širdingai dėkoju. 


ĮŽANGA 


Istorijos apie negyvenamą salą 


Buvo tamsi ir audringa naktis. Laivas, čaižomas galingų vėjų, 
sunkiai skynėsi kelią per didžiules bangas. Staiga laive pasigir- 
do baisus sprogimas. Užgeso visos šviesos. Kas bebūtų atsitikę, 
šis įvykis sugadino elektros generatorių. Laive kilo panika. Žmo- 
nės puldinėjo į visas puses, šaukė, klykė ir stumdėsi. Kiekvie- 
nas stengėsi patekti į gelbėjimosi valtį. Denis lėtai pradėjo svirti 
į vieną pusę. Matyt, sprogimas laivo dugne pramušė skylę. Pa- 
nika augo. Kai kurios gelbėjimosi valtys dėl neatidaus elgesio 
įstrigo valčių keltuve. Kitos apvirto atviroje jūroje. Tik trys sau- 
giai atsiskyrė nuo laivo, kuris drebėdamas pasviro ir nugrimz- 
do į audringą jūrą. Ta istorija byloja apie tai, kas atsitiko žmo- 
nėms tose trijose iš audringos jūros išplaukusiose valtyse. 

Vienoje valtyje, kartu su kitais žmonėmis, atsitiktinai atsidū- 
rė Martinas, vienas iš laivo karininkų, nes išlaikė šaltą protą ir 
drauge su dar trimis komandos nariais Maiku, Džeku ir Teriu 
pasirūpino nuleisti valtis. Tarp saujelės keleivių pateko ir du 
įsimylėjėliai Džonas ir Džiunė bei mama Megė ir jos vaikai 
Kenas bei Rosy. 

Tris dienas ir tris naktis jie keliavo blaškomi audringo vėjo. 
Kažkodėl neveikė radijas. Jie neturėjo nė menkiausios nuovo- 
kos, kur atsidūrė šiose vandenyno platybėse. Pradėjus trūkti 
vandens, trečiajai nakčiai baigiantis, jie išgirdo bangų mūšą. 
Tik per stebuklą išvengę rifų, išsekę jie pasiekė krantą ir visi ant 
smėlio užmigo laimingi, kad liko gyvi. 

Rytą jie ėmė tyrinėti savo negyvenamos salos krantą: surado 
geriamo vandens, kokoso palmių ir lagūnoje žuvies. Martinas, 
vis dar viskam vadovaujantis, stengėsi prižiūrėti, kad valtis bū- 
tų saugiai ištraukta ant kranto, ir ėmėsi rūpintis laikino būsto 
statyba. Po kiek laiko vieną vakarą Martinas, visus sušaukęs, 
pasakė, jog jis tyrinėjo salos kalvas ir sakėsi matęs pėdsakus, 
kurie galėtų būti žmogaus. „Bičiuliai“, — tarė jis, - „mus gali 
ištikti pavojus, todėl turime prikirsti medžių ir pastatyti užtva- 
rą. Reikia pasidaryti iečių, pastatyti sargybą ir siųsti ką nors 
žvalgybon.“ 

Visi šiek tiek pasitarė. Džonas ir Džiunė buvo laimingi savo 
meile ir per daug netroško statyti užtvaros. Jie turėjo kitų min- 
čių. Megė mieliau parinktų vaisių ir riešutų ar užsodintų dar- 
žovių. Tačiau komanda pratusi vykdyti Martino įsakymus, ir 
jie sutarė įgyvendinti jo planą. Po truputį grupelė priprato da- 
ryti tai, kas jiems liepiama. 

Antroji valtis, atsiskyrusi nuo laivo, pasiekė tą pačią salą, tik 
kitoje jos pusėje. Abi grupės nesusitinka. Kiekviena grupė ma- 
no, kad išliko tik jie. Antroje valtyje susirinkę visai kitokie žmo- 
nės. Tai būrelis jaunų studentų, kuriems vadovauja kiek vyres- 
nis už kitus Džeris. Jis juos subūrė, nuleido gelbėjimosi valtį ir 
saugiai ją nuvairavo tolyn nuo laivo. Jis tai padarė pats: valtyje 
nebuvo nė vieno iš laivo karininkų ar komandos narių, nei 
profesorių. Tris dienas ir tris naktis juos blaškė atviroje jūroje 
nežinant, kaip ir pirmajai grupei, kur jie atsidūrė. Jie be palio- 
vos samprotauja, kaip ir visi studentai, apie savo lemtį ir apie 
tai, ką jie darys, jei suras žemę. Kaip tikri idealistai jie sutinka 
su Džeriu, kad būtų puiku suburti komuną. Kiekvienam pagal 
poreikius, iš kiekvieno - pagal sugebėjimus. Lygybė sprendžiant 
visus reikalus, kiekvienam tos pačios taisyklės. 

Pirmą rytą pabudę saloje, jie laimingi renka kokoso riešutus 
ir Žuvauja lagūnoje. Po kelių dienų atsiranda pirmosios proble- 
mos. Du įsimylėjėliai Bobas ir Beti, kaip Džonas ir Džiunė pir- 
mojoje valtyje, nori pabėgti nuo jiems paskirtų darbų ir kartu 

keliauti į miškus. Kiti jaučia, kad jie dirbti tiesiog tingi. Vėliau 
kyla ilga diskusija dėl to, kas žvejos, o kas rinks kokoso riešu- 
tus ir statys pastogę. Džo, praktiškas žmogus, su savimi pasiė- 
męs įrankių dėžę, pretenduoja į papildomą maisto davinį ir 
laisvą laiką, nes su savo pjūklu ir kirviu jis per valandą gali 
padaryti tiek, kiek kiti per savaitę. Amosas didelis, stiprus ir 
mėgsta dirbti. Ar jam reikia už tai atlyginti? Tuo tarpu stovykla 
ne tik dar neaptverta, joje net nėra išviečių. Nė vienas nenori 
imtis šio darbo, tad po truputį darosi nešvaru ir ima smirdėti. 
Tačiau visi dar tiki, kad komuna yra gera idėja. 

Žmonės iš trečiosios valties išsilaipina dar kitoje tos pačios 
salos dalyje. Jie taip pat mano, kad išsigelbėjo vieni. Šioje gru- 
pėje yra senų žmonių ir daug daugiau motinų su vaikais, taip 
pat laivo komandos narių. Tarp jų - dalis laivo virėjų, Džekas, 
pagrindinis stiuardas, ir laivo ekonomas, tylus, kietas tipas, ku- 
ris sako: „Vadinkite mane Maku.“ Tačiau iš pradžių niekas ne- 
siima grupės lyderio vaidmens. Kiekvienas renka savo kokoso 
riešutus ir gaudo bei kepa savo žuvį. 

Po kurio laiko motinos pradeda skųstis, kad kokoso riešutų 
dieta kenkia jų vaikų virškinimui, o jos negali eiti Žvejoti ir 
palikti vaikų vienų. Senesni Žmonės tiesiog sėdi susikrimtę ir 
nelaimingi. Niekas nestato jokios pastogės, jau nekalbant apie 
išvietes. Tada Džekas pasiūlo vieną mintį. Kodėl užuot Žuvis 
keitus į kokoso riešutus, kaip pinigų nepanaudojus vinių dėžės, 
kuri buvo rasta valtyje? Iš pradžių kiekvienam teks vienoda 
vinių dalis, ir jas bus galima panaudoti perkant ir parduodant 
žuvį, kokoso riešutus, vaisius ir asmenines paslaugas, kaip an- 
tai: trobelės statymą, drabužių lopymą ir kt. Kol pasirodys gel- 
bėtojai, gyvenimui palengvinti jis siūlo kiekvienam dvi vinis 
per savaitę skirti Makui, kad šis saugotų stovyklą ir rūpintųsi 
saugumu bei sanitarinėmis sąlygomis, ir vieną vinį per savaitę 
senajam dėdei Todui, kuris luošas ir ne visai gerai jaučiasi, 
tačiau siūlosi suorganizuoti lyg ir mokyklą vaikams, kad jų 
motinos galėtu žvejoti ar medžioti. 

Rinka pradeda veikti gerai, bet vėliau kyla kai kurių proble- 
mų. Žuvų kaina vinimis tokia gera, kad visi nori tik žvejoti. 
Tačiau kaip nuspręsti, kas naudosis valtimi? Reikia susitarti, 
kas žvejos pirmas, kada ir kiek laiko. Keptų žuvų ir kokoso 
riešutų dieta pradeda įgristi. Būtų neblogai imtis auginti javus, 
bet kaip finansuoti jų auginimą? Kažkas sumedžioja laukinę 
ožką. Ar ją reikia padalyti po lygiai, ar parduoti tam, kas siūlo 
aukščiausią kainą? Teta Džeinė suserga. Kas ją prižiūrės? Kaip 
kolektyviai išspręsti tokias problemas? Tačiau ši grupė bent jau 
turi pastogę ir yra soti, tad net seni Žmonės tiki, kad jie išgy- 
vens, jei išsigelbėjimas ateis ir negreitai. 


+++ 


Tolesnė istorijos dalis pasakoja apie tai, kas gali atsitikti, jei 
kiekviena šių grupių supras, kad ne jos vienos išsigelbėjo iš skęs- 
tančio laivo. Štai čia įsiterpia skaitytojas, ir negyvenamos salos 
istorijos tampa politinės ekonomijos alegorija. Yra trys grupės, 
kuriose vyrauja skirtingos socialinės vertybės. Martino grupėje 
prioritetas teikiamas tvarkai ir saugumui; tai tvirtovės visuome- 
nė. Džerio studentų grupė prioritetą teikia teisingumui ir lygy- 
bei; ji labai stengiasi dirbti kaip bendrija. Džeko grupė priorite- 
tą teikia gerovei, efektyvumui ir gamybai; tai yra rinkos visuo- 
menė. „A, suprantu“, — šioje vietoje sako subtilus skaitytojas, — 
„jūs sukūrėte tris besivaržančius modelius. Tvirtovės visuome- 
nė yra realistų modelis, komuna - idealistų, o rinkos visuome- 
nė - ekonomistų modelis. Ekonomistai ras jiems geriau žinomą 
modelį. Politikos studentai atpažins realistinį modelį, o sociolo- 
gai geriausiai bus susipažinę su idealistiniu modeliu.“ Papras- 
čiau tariant, jūs galite sakyti, jog šie trys modeliai reprezentuoja 
nacionalistinį, socialistinį ir liberalųjį požiūrius į valdžios ir rin- 
kos santykius, laikant juos politinės ekonomijos šerdimi. 

Šioje vietoje galime pradėti žaisti du žaidimus, kurie abu yra 
gana pamokomi. Pirmojo žaidimo esmė - paklausti žmonių, 
kaip jiems atrodo, kas atsitiks, kai grupės susitiks viena su kita. 

Kaip kiekviena grupė reaguos į kitas? Jūs klausiate, kaip jie 
pratęstų ir pabaigtų šią istoriją, žinoma, darant prielaidą, kad iš 
tiesų sutariame, jog tai negyvenama sala ir prabėgs gerokai 
laiko, kol šie sudužėliai bus išgelbėti. Šis žaidimas gali suteikti 
kai kurių Žinių apie tai, kaip žmonės suvokia realybę arba kaip 
jie patiria tą realų pasaulį, kaip jie interpretuoja istoriją ir žmo- 
gaus prigimtį. Jūs suprasite, kad ne visi sutaria dėl labiausiai 
tikėtino scenarijaus. 

Jie sutars dar mažiau, jei jūs pabandysite kitą Žaidimą ir 
paklausite ne to, ką žmonės galvoja apie šios istorijos pabaigą, 
o kokios pabaigos jie norėtų. Žaidžiant garbingai, šis žaidimas 
jums šį bei tą pasakytų apie žaidėjų norminius prioritetus, jų 
siekius, apie jų supratimą, ką reiškia „laiminga pabaiga“. Žmo- 
nės iš tiesų nevienodai vertina tvarką ir saugumą, gerovę ir 
socialinę harmoniją bei teisingos visuomenės paieškas. 

Leiskite pasiūlyti keletą alternatyvių scenarijų. Pirmasis tei- 
gia, kad tas faktas, jog Martino tvirtovės grupė prioritetą teikė 
saugumui ir susiorganizavo prieš realų ar įsivaizduojamą prie- 
šą, leidžia manyti, kad kaip tik jų žvalgų grupė pirmoji sužinos 
apie kitus. „Mes negalime leisti Džeko žmonėms pernelyg pra- 
turtėti ir negalime rizikuoti motinomis ir įsimylėjėliais, kurie 
gali pabėgti pas studentus“, - sako Martinas, - „mes turime 
veikti pirmieji“. Užklupęs abi grupes netikėtai, Martinas patei- 
kia ultimatumą: prisijunkite prie mūsų, o jei ne ... Nuo šios 
vietos istorijos tęsinys priklauso nuo to, ar grupės nusileidžia 
karinei valdžiai, ar priešinasi, net kaunasi, jei to reikia. Ši isto- 
rija gali plėtotis skirtingai. Tai priklausys nuo to, ar po perver- 
smo abi kitos grupės kilniaširdiškai laikomos lygiomis nors ir 
autoritarinėje, tačiau saugioje ir tvarkingoje visuomenėje, ar nu- 
galėtojai, sugundyti valdžia, kitus laikys tik tarnais ir eksploa- 
tuos juos kaip „kolonijas“. 

Kito scenarijaus pradžia gali būti laukinių ožkų medžioklė, 
kurios imasi studentai. Toli nuklydę nuo stovyklos, jie atsitik- 
tinai pastebi Martino užtvarą. Pastebėję tai, kas, jų manymu, 

ten vyksta, nusprendžia, kad geriau pasiruošti blogiausiam at- 
vejui. Reikia susitarti dėl laisvės ir lygybės. Socializmas turi 
palaukti. Tačiau susiorganizavę jie jau gana stiprūs, todėl gali 
pateikti savo ultimatumą: mes jus išvaduosime arba pulsime. 

Tarkim, kad pagal kitą scenarijų rinkos grupė atsitiktinai 
padaro tą patį atradimą: aptinka, kad saloje jie ne vieni. Sušau- 
kiamas susirinkimas, ir, nenorėdami prarasti savo akivaizdžiai 
pranašesnio gyvenimo stiliaus, jie nusprendžia padvigubinti sa- 
vo „Saugumo mokestį“ ir Maką paskirti apmokamų savanorių 
armijos organizatoriumi. Ši komanda suplanuoja ir netikėtai nak- 
tį užpuola Martino užtvarą, kai stebėtojas miega. Pagal šį sce- 
narijų kaip tik jie grupę išvaduoja nuo geležinės Martino ran- 
kos ir tuo pačiu padidina rinką bei specializacijos ir darbo pa- 
sidalijimo galimybes. Dar lengviau būtų įvykdyti antrąjį per- 
versmą komunoje, kuri darosi vis nestabilesnė ir ideologiškai 
susiskaidžiusi. 

Visuose šiuose trijuose scenarijuose numatoma agresijos ga- 
limybė, net tarp Žmonių, kurie tiesiogine prasme kartą sėdėjo 
toje pačioje valtyje. Ar tai realistiška, ar pesimistiška? Ar išlieka 
taikaus sugyvenimo tarp trijų grupių galimybė? Jei taip, tai ar 
šioje miniatiūrinėje valstybių visuomenėje lyderiai imasi primi- 
tyvaus diplomatijos žaidimo - su viena ar kita grupe kuria są- 
jungas, galbūt vėliau jas griauna? Ar jie pažadės vienas kitam 
abipusę gynybą? Ar jie imsis diskriminuojančios prekybos? 

Akivaizdi šių istorijų pamoka yra ta, kad skirtingos visuo- 
menės, tvarkydamos savo politinę ekonomiją, vienoms verty- 
bėms teiks didesnį prioritetą nei kitoms. Viena visuomenė, val- 
doma karinės valdžios ir suvokdama išorinę grėsmę, saugumą 
laikys svarbesniu dalyku, nei gerovės kūrimą ir menkai vertins 
individų laisvę ar opozicijos grupes. Net demokratiškos valsty- 
bės karo metu įvairiais būdais apriboja savo piliečių laisvę. Tai 
kaip modelį galima pavaizduoti A1 piešinyje. Taip pat galima 
teigti, kad esant tokiam santykiui tarp valdžios ir rinkos, rinka 
užims Žemiausią padėti. 

Piešinys A. Trijų gelbėjimosi valčių vertybinės preferencijos 
(S - saugumas, T - turtas, TE - teisingumas ir L - pasirinkimo laisvė) 


Kita visuomenė gerovės kūrimą vertins labiau, nei saugumą 
ir laisvę (pagal apibrėžimą, apimantį ekonominę laisvę be skur- 
do ir troškimų). B modelyje mes matome priešingai: valstybė 
(ar kita valdžia) kuo mažiausiai kišasi į rinkos jėgų veikimą. 
Pinigai šiame modelyje didina turtą darbo pasidalijimo būdu ir 
kreditais ir taip brandina savyje finansinės galios struktūrą. 

Dar kitame modelyje (kaip ir studentų komunoje, kur indi- 
vido laisvė ir teisingumas vertinami vienodai) rinkos ir val- 
džios reikšmė vienodai sumenkėja ir yra tolygiau subalansuota, 
o saugumui ir gerovei teikiamas tik antraeilis vaidmuo. Tai 
grubiai pavaizduota modelyje C. 

Tarptautinėje ekonomikoje, kur valdžia išsklaidyta (necen- 
tralizuota) ir kur galia tarp valstybių pasiskirsčiusi nevienodai, 
vyraujanti valstybė, kurios politinė ekonomija remiasi vienu iš 

šių trijų modelių, natūraliai, jei ji tai galės padaryti, pasaulinę 
politinę ekonomiją kreips to paties modelio link. Jos galimy- 
bės, karinės pajėgos (saugumui užtikrinti), gamybinai pajėgu- 
mai (gerovei siekti) ir ideologinė galia idėjų bei tikėjimo srityje 
nulems šio proceso rezultatus. Tačiau papasakotos istorijos 
mums gali parodyti, kad galutinio rezultato, kaip ir tikslų, ver- 
tinimai yra subjektyvus dalykas. Tarptautinės politinės ekono- 
mijos teorijos įsišaknijusios individualiuose įsitikinimuose, prie- 
taruose ir asmeniniame patyrime. Visa tai priklauso nuo skai- 
tytojo pasirinkimo. Mano istorijos panašios į Lego, mažus da- 
niškus konstruktorius, kurių dalys, siekiant trokštamo rezulta- 
to, gali būti dėliojamos nesibaigiančiomis kombinacijomis. Kaip 
ir iš Žaislų, iš jų galima kai ko išmokti net nelaikant viso to labai 
rimtu užsiėmimu. 

VERTYBIŲ IR TEORIJŲ KONFELIKTAS 


Tai nėra įprastinis vadovėlis. Studentams dažnai duodamos skai- 
tyti knygos, kuriose parašyta tai, ką jie turėtų Žinoti arba tai, 
apie ką jiems reikėtų pamąstyti. Ši knyga nebus panaši į tokias 
knygas. Joje siūlomas mąstymo apie pasaulio ekonomikos po- 
litiką būdas ir paliekama teisė patiems rinktis, ką apie tai mąs- 
tyti. Ši knyga paliks jums teisę būti ypatingu konservatoriumi 
arba radikalių marksistu, teisę mąstyti apie pasaulio problemas 
žvelgiant iš siauro nacionalistinio taško arba iš platesnės pasau- 
lio piliečio perspektyvos. Jūs galite būti laisvosios prekybos ša- 
lininkas arba protekcionistas, jums gali patikti monetarizmo dis- 
ciplina arba Keynso ekonomikos stimuliavimas investicijomis. 
Jūs net galite manyti, kad technologijos keičiasi per daug greitai 
ir jų procesą reikia sulėtinti, nes „gražu yra tai, kas maža“, arba 
jūs galite žvelgti pirmyn, į drąsų naują pasaulį, kuriame tech- 
nologija gali padėti išspręsti kai kurias amžinąsias problemas, 
žmogų kamuojančias visą gyvenimą. Prieš jus ne užbaigtas me- 
niu, tai netgi ne menu a la carte“, jums pateiktos tik sudedamo- 
sios dalys, reikalingos renkantis valgį arba receptą. 

Iš dalies ši knyga yra tokia dėl to, kad aš giliai tikiu, jog, 
aukštojo mokslo paskirtis yra atverti, o ne užverti protus. Ge- 
riausi mokytojai yra ne tie, kurie pagal savo įvaizdį išugdo 
minią nekritiškų patarnautojų ir sekėjų, klusniai mėgdžiojančių 
savo mokytojus ir nepaisančius to, ką jie sako ar rašo. Geriausi 


* Pasirinktinis meniu (pranc.). Vertėjo pastaba. 

mokytojai yra tie, kurie skatina mažiau patyrusius ir su tam 
tikru dalyku susijusius žmones ir padeda jiems plėtoti jų pačių 
idėjas, plečiant skaitinių ratą, dalyvaujant išsamesnėse diskusi- 
jose ir galvojant disciplinuočiau. 

Visų pirma turime nuskaidrinti mūsų mintis apie socialinių 
mokslų teorijos prigimtį. 


Socialinių mokslų teorija 


Diskusijose apie tarptautinės politinės ir ekonominės sistemos 
funkcionavimo teorijos prigimtį yra nemažai painiavos. Šios pai- 
niavos padarinys - daugybė „teorinių“ darbų, kurie tikrąja to 
žodžio prasme visiškai ir nėra teoriniai, kaip tai apibrėžiama 
žodynuose (pvz., „kažką paaiškinanti prielaida, ypač ta, kuri 
remiasi nepriklausomais nuo aiškinamojo reiškinio principais“). 

Savo požiūrį į tarptautinę politinę ekonomiją aš paaiškinsiu 
keturiomis negatyviomis prielaidomis to, kas nėra teorija, ir 
trimis pozityviomis prielaidomis to, kas yra teorija. 


Negatyvios prielaidos 


Visų pirma tenka pripažinti, kad dauguma socialinių teorijų 
tėra tik paprastas aprašymas, paprastai tam vartojant naujas 
sąvokas bei žodžius, pasakojant žinomus reiškinius arba senas 
istorijas ir nesiekiant jų aiškinti teoriškai. Įvykių sudėliojimas 
vieno šalia kito, nepaaiškinant priežastinio ar kokio kito jų ry- 
šio, negali būti laikomas teorija. Kartais pasitaiko vien pasako- 
jimu motyvuojamų teorijų, kurios yra tokios banaliai akivaiz- 
džios, kad nieko nepaaiškina. 

Antra vertus, kai kurios vadinamosios tarptautinių studijų 
teorijos tik pertvarko ir kategorijomis arba naujomis taksonomi- 
jomis aprašo žinomus faktus. Tai nereiškia, kad kuriant naują 
teoriją nereikia naujos taksonomijos. Tačiau taksonomija pati 

savaime nėra paaiškinimas ir dėl to ji negali būti vadinama 
teorija. Tą patį galima pasakyti ir apie naujų terminų ar žodžių 
vartojimą Žinomiems reiškiniams aprašyti. 

Kita vertus, dalyką supaprastinantys mechanizmai ar sąvo- 
kos, pasiskolinti iš kitų socialinių mokslų ar Žinijos sričių, pa- 
prastai vartojami pedagoginiais tikslais. Studentams ir kitiems 
skaitytojams jie atskleidžia tam tikrą individualaus socialinio el- 
gesio aspektą. Kaip pavyzdį galime naudoti istoriją apie kalinio 
dilemą, poreikio kreivę ar grafinį ribinės naudos sąvokos atvaiz- 
dą. Tačiau nė vienas šių pavyzdžių savaime nepaaiškina tarp- 
tautinės sistemos paradoksų ar dviprasmybių. Šiuo metu kai ku- 
riuos dėstytojus tokie pavyzdžiai traukia, įtariu, kaip politiškai 
ir morališkai neutralūs dabartinių tarptautinių organizacijų, ku- 
riose vyrauja Jungtinės Amerikos Valstijos ir kuriomis taip tikėjo 
pokarinė Amerika, nesėkmių ir jų neadekvatumo paaiškinimas (iš 
tiesų — pateisinimas). Studentus jie traukia paprastumu, nes patvir- 
tina tai, ką jiems jau sakė sveikas protas, t.y. tai, kad individai pa- 
prastai elgiasi savanaudiškai. Tačiau tai tėra supaprastinantys me- 
chanizmai, 0 ne socialinio elgesio teorijos. Jie nepadeda paaiš- 
kinti korporacijų, politinių partijų ir valstybių veiksmų pasau- 
linėje politinėje ekonomijoje. Jie negali būti laikomi teorijai rei- 
kalingais faktais netgi tiek, kiek pasaulio žemėlapis gali būti tin- 
kamas liudijimas, sakykim, kontinentų dreifo teorijai ar senovi- 
nės Gondvanos žemės egzistavimui įrodyti. Dar daugiau, tie, ku- 
rie tokius pedagoginius mechanizmus kūrė kitoms disciplinoms, 
yra kupini iliuzijų, kad jie naudingi politikos kūrėjams arba tiki 
jų praktinio pritaikymo realaus gyvenimo situacijose galimybe. 

Tačiau kiekybinių technikų, taikomų tarptautinėms studi- 
joms, ištobulinimas teorijos nepastūmėjo į priekį. Skaičiavimo 
objektų pasirinkimas labai priklauso nuo susitarimo, o esminių 
bei atsitiktinių veiksnių atskyrimas yra per daug subjektyvus, 
kad paaiškinimui suteiktų tinkamą pagrindą. Dauguma šių me- 
todų buvo taikoma tik banalybių substancializacijai ir sveikam 
protui, susijusiam su istoriniais valstybių elgesio kitų šalių at- 
žvilgiu modeliais, sustiprinti. 

Pozityvios prielaidos 


Pirmoji yra tokia: prielaidų teorija privalo paaiškinti tam tik- 
rą tarptautinės sistemos aspektą, kurį sveiku protu paaiškinti 
sunku. Ji turi padėti paaiškinti painiavą ar paradoksą ten, kur 
tam tikro individų, grupių ar socialinių institucijų elgesio ne- 
galime paaiškinti akivaizdžiai ir paprastai. Nėra reikalo kurti 
teorijos, kad paaiškintume, kodėl žmonės palieka degantį pa- 
statą. Teorijos reikia, kad paaiškintume, kodėl jie nuolat per- 
ka parduotuvėje, esančioje vienoje, o ne kitoje gatvės pusėje. 
Tarptautiniai santykiai prasidėjo painiu klausimu, kodėl vals- 
tybės vis dar kariauja, jei jau paaiškėjo, kad ekonominiai ka- 
ro laimėjimai niekada neviršys jų ekonominių kaštų. Atsirado 
teorijų. Tarptautinė politinė ekonomija šiandien kelia kitą pai- 
nų klausimą - kodėl valstybėms nepavyksta reguliuoti ir sta- 
bilizuoti tarptautinės finansų sistemos, kuri, kaip Žinome, gy- 
vybiškai svarbi „realiai ekonomikai“ ir dėl kurios visi nevy- 
riausybiniai ir vyriausybiniai ekspertai sutaria, kad jos pačios 
saugumui būtinai reikia daugiau reguliavimo? Atsiranda te- 
orijų. Atvirkščiai, termino „informacijos revoliucija“ naudoji- 
mas paprastai neatspindi geros teorijos buvimo. Nors ši są- 
voka išreiškia greitus technologinius pokyčius, ji nepostuluo- 
ja aiškaus priežastinio ryšio, kuris turėtų remtis logika arba 
faktais, siejančiais technologinius ir socialinius pokyčius, to- 
kius didelius politinių ar ekonominių santykių pokyčius, ku- 
rie lemtų galios ir turto perskirstymą. Dėl to ji nepadeda 
mums geriau suprasti šio reiškinio ir nieko neprideda prie 
mūsų sugebėjimo įžvelgti priežastinių sąsajų ir numatyti tam 
tikro fenomeno padarinių. 

Antroji prielaida susijusi su tuo, kad teorija nebūtinai turi 
nuspėti ar nurodyti receptus. Tuo socialiniai mokslai skiriasi 
nuo gamtos mokslų. Pastarieji gali numatyti, nors jie ne visada 
ir nebūtinai tai daro. Daugelis mokslų, nuo astronomijos iki 
mikrobiologijos, praplečia mūsų supratimą apie tai, kas vyksta, 

tačiau nesugeba pateikti galutinių paaiškinimų, kodėl taip vyks- 
ta. Socialiniai mokslai niekada negali patikimai prognozuoti, 
kadangi egzistuoja pernelyg daug neracionalių veiksnių, susi- 
jusių su Žmonių santykiais, 0 jų perstatymų bei kombinacijų 
yra dar daugiau. Vienintelis socialinis mokslas, kuris akivaiz- 
džiausiai siekia prognozuoti, yra ekonomika. Tačiau jo sėkmės 
yra tokios retos, kad jos visus tuos, kurie siekia varžytis su 
ekonomistais ir skolintis iš jų, turėtų priversti pabandyti tai 
daryti kur nors kitur. Ypač blogai ekonomistai prognozuoja pa- 
saulio ekonomikos raidą, kadangi daugelis atraminių teorijų, 
susijusių su tarptautine prekyba ir valiutų kursais, remiasi prie- 
laidomis, kurios netinka dabartinei integruotos pasaulio rinkos 
ekonomikos būklei. 

Galioja receptų pasirinkimo teisė. Teoretikas gali rinktis, ar 
judės nuo paaiškinamosios teorijos link politinių receptų, ar 
to nedarys. Jis arba ji nebūtinai teoriją turi taikyti politikai, 
nes politika visada susijusi su vertybiniais sprendimais ir ri- 
Zikos įvertinimu, kurie svetimi teorijai ir kuriuos geriau at- 
lieka politikos kūrėjai, o ne be jokios atsakomybės akademi- 
kai teoretikai. 

Trečia prielaida teigiama, jog teorija turi būti mokslinė tik ta 
prasme, kad teoretikas gerbia mokslines racionalumo ir nešališ- 
kumo vertybes ir siekia sistemiškai formuluoti aiškinamuosius 
teiginius. Pavadinimo „socialinis mokslas“ vartojimas pateisi- 
namas tik todėl, kad jis primena, jog nors mūsų dalykas arti- 
mesnis emocijoms, o ne uolienų prigimčiai ar molekulių sudė- 
čiai, ir nors jis susijęs su subjektyviai svarbiais klausimais apie 
galią ir gerovę, turime stengtis išsaugoti „mokslinį“ požiūrį į 
mūsų studijas. Ir išties, daugelis su teorija ir socialiniais moks- 
lais susijusių problemų galiausiai kyla iš nepilnavertiškumo 
komplekso, kurį socialinių mokslų atstovai jaučia gamtos mokslų 
atstovų atžvilgiu ir tai taikoma konkrečiai mums, iš politinių 
ekonomistų nepilnavertiškumo komplekso regimojo ekonomi- 
kos „mokslo“ griežtumo atžvilgiu. 

Šios įvadinės pastabos ypač reikalingos, nes aš galvoju, jog; šiuo- 
laikinės tarptautinės politinės ekonomijos literatūroje per daug 
vyravo Amerikos akademikai ir dėl to ji buvo persmelkta dau- 
gybe paslėptų ir net nesąmoningų vertybinių sprendimų bei 
prielaidų, paremtų Amerikos patirtimi ar Amerikos nacionali- 
niais interesais; ir antra vertus, dėl to, kad šiuolaikinė literatū- 
ra, su tam tikromis retomis išimtimis, iš esmės buvo skirta per 
daug siauram klausimų ratui. 

Leiskite paskutinįjį teiginį šiek tiek paaiškinti. Jūs pamatysi- 
te, kad dauguma įprastinių vadovėlių ir labiau specializuotų 
analitinės prigimties darbų pirmiausia susiję su tuo, kas teisin- 
gai vadinama tarptautinių ekonominių santykių politika. Tai reiš- 
kia, kad ši disciplina nukreipta tyrimui tų problemų ir reiški- 
nių, kurie kyla iš santykių tarp tautų, reprezentuojamų jų vy- 
riausybių. Diskusijos darbotvarkė kartoja tarpvalstybinės diplo- 
matijos, susijusios su pagrindiniais ekonominiais klausimais, dar- 
botvarkes. Į jas patektų tokie klausimai: prekybos žaidimo tai- 
syklės, sąlygos, kuriomis, peržengus nacionalines sienas, inves- 
tuojama, būdai, kuriais valiutos prisitaiko viena prie kitos ir 
finansuojamas mokėjimų balanso deficitas, būdai, kaip iš tarp- 
tautinių kapitalo rinkų ir tarptautinių bankų gauti kreditus. Tai 
dalis klausimų, vyravusių tarptautinėje ekonominėje diploma- 
tijoje per paskutinius dvidešimtį ar daugiau metų. Juos galite 
pavadinti Vakarų-Vakarų problemomis. Jiems daug dėmesio 
skyrė įtakingos industrializuotos Šiaurės Amerikos, Vakarų Eu- 
ropos valstybės ir Japonija, apskritai paėmus, Ekonominio ben- 
dradarbiavimo ir plėtros organizacijos (OECD) narės. 

Nuo aštuntojo dešimtmečio vidurio ar net truputį anksčiau 
kai kurie rašantieji tarptautinių ekonominių santykių temomis 
pridėjo dar tai, kas gali būti vadinama (ir dažnai vadinama) 
Šiaurės-Pietų problemomis. Jos apima pagalbos dydį ir sąlygas, 
kuriomis ta pagalba, paprastai vadinama parama plėtrai, sub- 

sidijų ar lengvatinių paskolų pavidalu turtingų šalių teikiama 
vargingosioms; taip pat priemonės, kuriomis gali būti stabili- 
zuotos ar net pakeltos kintančios žaliavų kainos; priemonės, 
kuriomis neturtingųjų šalių vyriausybės ir įmonės iš turtingųjų 
šalių galėtų gauti technologijų; būdai, kuriais naujos ir nesau- 
gios valstybės galėtų atsiriboti nuo persmelkiančio Vakarų idė- 
jų ir vertybių, skleidžiamų turtingų ir galingų Vakarų masinės 
informacijos priemonių - filmų, televizijos, radijo, laikraščių, 
kabelinių paslaugų, jau nekalbant apie reklamą - poveikio. Nors 
Pietūs (neturtingos, besivystančios šalys) svarstant šias proble- 
mas nepasiekė didelių laimėjimų, tie klausimai papildė forma- 
liąją tarptautinių ekonominių santykių darbotvarkę. Tuo pačiu 
šios problemos papildė dalykų, kuriuos turėtų Žinoti tarptauti- 
nės politinės ekonomijos studentai, sąrašą. 

Egzistuoja ir Rytų-Vakarų problemos, t.y. klausimai, kylan- 
tys iš OECD šalių santykių su sovietinio bloko arba organiza- 
cijos, plačiai žinomos Comecono, tiksliau vadinamo SEPT (Savi- 
tarpio ekonominės pagalbos taryba), kurio lyderė buvo Sovietų 
Sąjunga, pavadinimu. Nors dažnai atskiriami, šie Rytų-Vakarų 
santykiai gali būti siejami su OECD santykiais su kita didžiąja 
socialistine šalimi, t. y. Kinijos Liaudies Respublika (KLR). Šie 
klausimai specifiniai, kadangi iki šiol pastangos užmegzti Ry- 
tų-Vakarų dialogą yra labai ribotos, palyginti su nors ir nepro- 
duktyviu Šiaurės-Pietų dialogu. Politikos klausimus čia dau- 
giausia svarstė ne OECD ir SEPT grupės, bet vyraujančios kiek- 
vienos grupės galybės bei atitinkamos jų sąjungininkės. 

Logiškai tarptautinių ekonominių santykių politikos kombi- 
nacijų ratą turėtų užbaigti Rytų ir Pietų santykiai, problemos, 
kylančios dėl didžiausių socialistinių šalių ir mažiau išsivysčiu- 
sių šalių, arba MIŠ, santykių. Tačiau šių ryšių paprastai niekas 
nenagrinėja, visų pirma dėl to, kad Jungtinėse Valstijose jais 
nelabai domimasi, ir dėl to, kad apie juos trūksta informacijos. 

Net plačiausios, „kryptinės“ ar „azimutinės“ darbotvarkės 
vis dar yra pernelyg ribotos ir todėl iš tiesų negali būti kvali- 

fikuojamos kaip politinės ekonomijos studijos. Literatūra tarp- 
tautinių ekonominių santykių politikos klausimais atspindi vy- 
riausybių, o ne žmonių rūpesčius. Joje visada linkstama perver- 
tinti galingiausių vyriausybių interesus. Akademikai, priėmę 
tokį dalyko apibrėžimą, tampa valstybių biurokratijos tarnais, o 
ne nepriklausomais mąstytojais ar kritikais. 

Tai, ką čia siūlau, yra politikos ir ekonomikos sintezės nau- 
dojant struktūrinę valstybių, ar, tiksliau, bet kokių politinių val- 
džios organų padarinių rinkoms ir, atvirkščiai, rinkos jėgų — 
valstybėms, analizę. Kaip teisingai pastebėjo Martinas Stanilan- 
das, neužtenka pasakyti (kaip tai dariau aš ir kiti), kad politika 
pernelyg menkai paiso ekonomikos ar, atvirkščiai, kad ekono- 
mika pernelyg mažai paiso politikos (M. Staniland, 1985). Ne- 
užtenka suvokti, kad tarp jų egzistuoja ryšys. Kaip sako Stani- 
landas, supratimas, kad lošiant pokerį egzistuoja ryšys tarp kor- 
tavimo ir pinigų laimėjimo nėra tas pat, kaip Žinoti, kaip lošti 
pokerį ir kaip jį laimėti! Daugelis žmonių rašė apie poreikį pa- 
siekti sintezę, tačiau pasiekė tik keli. 

Pagrindinė problema, kylanti bandant atlikti tokią sintezę, 
glūdi pačioje ekonomikos ir politikos prigimtyje. Ekonomika, 
kaip sakoma kiekvienam pirmakursiui studentui, nagrinėja ri- 
botų išteklių naudojimą neribotiems troškimams patenkinti. 
Klausimas, kaip geriausiai panaudoti šiuos ribotus išteklius, iš 
esmės yra efektyvumo klausimas. Klausimas yra toks: „Kaip 
efektyviausiai išdėstyti išteklius?“ Jį papildo visi klausimai apie 
tai, kaip elgiasi rinkos, kuri vyriausybės politika yra geriausia 
ir kaip funkcionuoja įvairios ekonominės sistemos dalys. Šie 
klausimai visuomet keliami jų efektyvumo ar neefektyvumo as- 
pektu. Pavyzdžiui, vienokia ar kitokia „rinkos nesėkmė“ yra 
daugelio ekonominių tyrinėjimų objektas. 

Politikos dalykas yra viešosios tvarkos ir visuomeninių gė- 
rybių užtikrinimas. Kai kuriuose universitetuose iš tiesų politi- 
kos departamentas šiuo metu vadinamas vyriausybės departa- 
mentu. Iš politikos studentų tikimasi žinių apie prieštaringas 

teorijas, tyrinėjančias, kokia tvarka geriausia ir kaip ją pasiekti 
bei išlaikyti. Paprastai iš jų tikimasi ir išsamių Žinių apie jų 
pačių šalies bei kai kurių kitų šalių politines institucijas. Kai 
kurie studentai gali rinktis, kokioje pasaulio politikoje speciali- 
zuotis. Tačiau ir čia pagrindiniai klausimai skirti tvarkos ir tai- 
kos palaikymui nagrinėti bei aprūpinimui minimaliomis visuo- 
meninėmis gėrybėmis. Jie siejami su tarp jų kylančių konfliktų 
ir problemų sprendimu. Pavyzdžiui, prekybinių ryšių tarp vals- 
tybių studijos dažnai eksplicitiškai ar implicitiškai pateisina- 
mos tuo, kad šie santykiai gali sukelti interesų konfliktus ar net 
prekybos karus, o pastarieji gali peraugti į karinius konfliktus. 
Istorinių faktų, patvirtinančių tokią prielaidą, labai nedaug, ta- 
čiau jie parodo, kodėl šios problemos įtraukiamos į pasaulio 
politikos studijas. Remiantis standartiniais tekstais apie tarp- 
tautinę politiką galima daryti prielaidą, kad tvarkos palaiky- 
mas turėtų būti pagrindinė, jei ne vienintelė, šių studijų proble- 
matika!. 

Tokio požiūrio padarinys - kiekviena disciplina kitą linkusi 
suvokti kaip duotybę. Ekonomikoje rinkos studijuojamos re- 
miantis prielaida, kad jų funkcionavimo nesutrikdys karas, re- 
voliucija ar kita pilietinė netvarka. Vyriausybė ir teisės sistema 
bei teisingumo administracija suvokiami kaip duotybė. Tuo pa- 
čiu politika daro prielaidą, kad ekonomika ir toliau funkcio- 
nuos gana gerai, nesvarbu, ar ji yra komandinė, valdoma dau- 
gybės biurokratų sprendimais, ar rinkos, atspindinti daugelį 
sprendimų, priimamų atsargių pelną maksimizuojančių gamin- 
tojų bei apdairių vartotojų. Politika liberalioje Vakarų tradicijo- 
je pripažįsta kompromisą tarp tvarkos ir laisvės bei tarp saugu- 
mo ir teisingumo - jei Jūs labiau trokštate vieno iš šių dalykų, 
galite būti priversti paaukoti kito dalį. Tik retais atvejais šie 
kompromisai yra efektyvūs, jeigu tai suprantama kaip savaime 
besiplėtojančios ekonomikos gebėjimas kurti gerovę, reikalingą 
ir tvarkai, ir teisingumui palaikyti. Jei Jūs trokštate ir gerovės, 
ir valdžios, ar turi būti paaukotas teisingumas ir laisvė? Šias 

problemas nagrinėja radikalieji kairieji; tai ypač tinka Lotynų 
Amerikos rašytojams, priklausantiems vadinamajai biuro- 
kratinei-autoritarinei mokyklai, kuri teigė, jog besivystančiose 
šalyse egzistuoja ryšys tarp politinių sistemų, partijų pakraipos 
ir kapitalistinės į rinką orientuotos ekonomikos ekspansijos bei 
pajamų paskirstymų modelių, kuriuos ji linkusi generuoti. Ta- 
čiau iš esmės vis dar tebeegzistuoja tiesa, kad dauguma politi- 
nių mokslų laikosi prielaidos, jog ekonomika yra gana statiškas 
politikos atspindys, ir kad toks akivaizdus dinamizmas realia- 
me ekonominiame pasaulyje pernelyg dažnai neįvertinamas 
(Strange, 1970, 304315). 

To negalima pasakyti apie daugelį žymių mokslininkų, ku- 
rie į politinę ekonomiją atėjo iš kitų, ne pagrindinių liberalios 
ekonomikos ir politikos srovių. Pavyzdžiui, Robertas Coxas at- 
ėjo iš pramoninių, darbo ir valdymo santykių tyrimo ir palygi- 
namosios darbo jėgos judėjimo įvairiose šalyse analizės srities. 
Savo vaisingus ir dažnai cituotus straipsnius jis pratęsė autori- 
tetingu darbu Gamyba, galia ir pasaulio tvarka (1987), kuriame 
siekiama analizuoti ryšius tarp trijų pasaulio sistemos lygių: 
socialinius ir ekonominius santykius, kylančius iš gamybos struk- 
tūros, politinę galios valstybėje prigimtį ir apskritai vyraujan- 
čios pasaulio tvarkos prigimtį. Plėtros ekonomistai, tokie kaip 
Gunnaras Myrdalas, Dudley Seersas, Geraldas Helleineris, Art- 
huras Lewis, Waltas Rostowas, Hansas Singeris ir Alas Hirs- 
chmanas, jau neminint Raulio Prebischo, gerai suprato, kad po- 
litikos negalima atskirti nuo ekonomikos. Tą patį suprato ir 
istorijos sociologai, tokie kaip Michaelis Mannas, Johnatanas 
Hallas, Christopheris Chase-Dunnas ir kiti, sekantys pagrindi- 
ne prancūzų tradicija, savo ruožtu besiremiančia Francois Per- 
roux ir Fernando Braudelo darbais. Taip pat labai skolingi esa- 
me ekonomikos istorikams, kurie ėjo keliu, nužymėtu Maxo 
Weberio, Josepho Schumpeterio, Karlo Polanyi'o, Simono Kuz- 
netso ir Carlo Cipolla'o. Savo įnašu į tolesnę tarptautinės poli- 
tinės ekonomijos plėtrą ne paskutiniai yra dešinieji verslo isto- 

rikai — Alfredas Chandleris, Johnas Dunningas ir Leslie Hanna- 
has, bei radikalieji kairieji istorikai - Immanuelis Wallersteinas, 
Michaelis Barettas Brownas, Ernstas Mandelis, Fredas Blockas 
ir Teddy Brettas. 

Tačiau tai, kas mums visiems lieka, yra besivaržančios dok- 
trinos - norminių idėjų apie tikslus, kuriems pasiekti turi būti 
skirta valstybės politika ir tai, kaip politika ir ekonomika (ar, 
tiksliau, valstybės ir rinkos) furi būti susietos tarpusavyje. To 
pakanka ideologams, kurie jau yra apsisprendę, patenkinti. Jie 
gali būti realistai, norintys galvoti tik apie nacionalinės politi- 
kos valstybės viduje ir užsienyje priemones bei tikslus, arba 
liberalūs ekonomistai, trokštantys galvoti apie tai, kaip efekty- 
viausiai galėtų būti organizuota pasaulio ekonomika. Jie gali 
būti radikalai arba marksistai, trokštantys galvoti, kaip nelai- 
mėliams garantuoti didesnį nešališkumą ir teisingumą. 

Mums reikia kitko: analizės sąrangos, žmogaus būklės, vei- 
kiamos ar paveiktos ekonominių, politinių ir socialinių aplin- 
kybių, diagnozės metodo. Tai būtina receptų kūrimo, nuomo- 
nės apie tai, ką galima ir reikia daryti šia linkme, sąlyga, ka- 
dangi kiekviena doktrina turi savo ilgainiui susiformavusį ana- 
lizės metodą suplanuotą taip, kad jis neišvengiamai nulemia 
išvadą, kuriai pasiekti ir yra suprojektuotas. 

Štai todėl pasaulio politikos arba tarptautinės politinės eko- 
nomijos studentų dažnai prašoma pasirinkti iš trijų nusistovė- 
jusių meniu“. Būdas, kuriuo paprastai šis dalykas jiems prista- 
tomas, neleidžia apetito sužadintoją pasiimti iš realistų, pagrin- 
dinį patiekalą iš liberalų ir desertą - iš marksistų arba radikalų. 
Tarp nustatytų meniu autorių nevyksta ir jokios realios disku- 
sijos. Kiekvienas savo analizę pradeda nuo konkrečių prielaidų, 
nulemiančių formuluojamų klausimų pobūdį ir randamą atsa- 
kymą. Šie meniu panašūs į tris žaislinius traukinukus, važiuo- 
jančius skirtingais bėgiais, iš skirtingų pradinių stočių ir iš anksto 
nustatytomis kryptimis, tačiau niekad nekertančius vienas ki- 
tam kelio. 

Tai, ko mes nebandysime ieškoti, kadangi toks dalykas iš viso 
neegzistuoja ir todėl jo negalima rasti, yra visaapimanti teorija, 
kuria pretenduojama mus įpareigoti, bent iš dalies, nuspėti, kas 
pasaulio ekonomikoje atsitiks rytoj. Ambicingas noras sociali- 
niais mokslais imituoti gamtos mokslus, atrasti ir išplėtoti tarp- 
tautinės sistemos „dėsnius“, pastovius socialinį, politinį ir eko- 
nominį elgesį reguliuojančius modelius, yra ir visada buvo ne- 
pasiekiamas. Šiam tikslui buvo sunaudota daug brangaus laiko 
ir pastangų, o viskas galėjo būti kitaip —- daugiau laiko ir pa- 
stangų reikėjo skirti kai kurių esminių aksiomų apie žmogaus 
ydas ir beprotybes, apie politikos perversiškumą ir atsitiktinu- 
mų kaprizus permąstymui. Tuo nenorima pasakyti, kad socia- 
linių „mokslų“ atstovas neturi būti toks aistringas ir bekompro- 
misis tyrinėtojas, ieškantis tiesos, kaip ir bet kuris fizikas ar 
geologas. Bet tai kitokia tiesa, ir jai tarnaujama ne pačiais ge- 
riausiais būdais siekiant nepasiekiamų dalykų ar žadant tai, ko 
negalima duoti, nes to neleidžia pati dalykų prigimtis. 

Ką, trumpai kalbant, nedelsdami turime daryti, - tai rasti 
pasaulio ekonomikos analizės metodą, atveriantį duris studen- 
to ar skaitytojo pasirinkimui ir paliekančiam daugiau erdvės 
pragmatizmui teikiant receptus; ir, antra, rasti analizės metodą, 
kuris sugriautų ideologus skiriančias sienas ir priverstų juos 
tarpusavyje bendrauti ar net diskutuoti. 

Esu įsitikinęs, kad tai galima padaryti. Tai turime pradėti 
nuo galvojimo apie pagrindines vertybes, kurių Žmogiškosios 
būtybės siekia su socialinės organizacijos pagalba, t.y. apie gero- 
vę, saugumą, laisvę ir teisingumą. Po to galime pripažinti, kad 
nevienodos visuomenės (arba tos pačios visuomenės, tik nevieno- 
dais laikotarpiais), tam tikru būdu užtikrinančios kiekvieną šių 
keturių vertybių, kiekvienai jų skiria skirtingą vietą prioritetų 
hierarchijoje. Visoms visuomenėms reikia gaminti maistą, už- 
tikrinti pastogę ir kitas materialines gėrybes, tačiau kai kurios 
jų gerovės kūrimui teiks didžiausią prioritetą. Visos visuome- 
nės bus organizuotos taip, kad individas būtų saugus nuo kitų 

prievartos ir išnaudojimo tiek visuomenės viduje, tiek ir už jos 
ribų. Kai kurioms visuomenėms saugumas ir tvarka yra svar- 
biausi. Ir išties, du didžiausi socialinės organizacijos privalu- 
mai individualios izoliacijos atžvilgiu duoda tai, kad asociacija 
su kitais žmonėmis padidina ir galimybę sukurti gerovę bei 
asmens saugumą. Iš tiesų socialinėje organizacijoje yra tam tik- 
ro pasirinkimo, susijusio su laisve arba individo teise rinktis; ir 
kartu vieno subjekto santykinis teisingumas kito atžvilgiu. Izo- 
liuotas individas, kaip, pavyzdžiui, Robinzonas Kruzas, neturi 
problemų dėl šių dviejų laisvės ir teisingumo vertybių; jo laisvę 
rinktis riboja tik gamta ir jo paties sugebėjimai. Jo laisvės neri- 
boja ir netrukdo kito asmens laisvė. Nekyla ir teisingumo klau- 
simas, gal tik toks, kaip poreikis gyventi ir pretenzijos naudotis 
ištekliais yra tokios pat kaip augalų bei gyvūnų, kadangi dėl 
išteklių nėra kitų Žmonių pretenzijų, kurias reikėtų derinti. 

Jei egzistuoja visuomenė, egzistuoja ir tani tikra gerovė, tam 
tikras saugumas, tam tikra pasirinkimo laisvė savo nariams ar jų 
grupėms ir tam tikras teisingumas. Šios pagrindinės vertybės 
yra tarsi cheminiai vandenilio, deguonies, anglies ir azoto ele- 
mentai. Sumaišyti įvairiomis proporcijomis jie sudarys įvairias 
chemines medžiagas. Panašiai virėjas gali paimti miltų, kiauši- 
nių, pieno bei riebalų ir iškepti įvairių pyragų, blynų, biskvitų 
arba sausainių, ingredientus sumaišęs įvairiais būdais ir įvai- 
riomis proporcijomis. 

Dėl to visyomenės viena nuo kitos skiriasi proporcijomis, 
kuriomis jos maišo nevienodas pamatines vertybes. Tai buvo 
paprastas, bet svarbus dalykas, užslėptas prologo pasakoje apie 
vienišą salą. Idealios visuomenės, kaip ir realios, skirsis priori- 
tetais, teikiamais konkrečioms pagrindinėms vertybėms ir pro- 
porcijomis, kuriomis sumaišytos skirtingos pagrindinės verty- 
bės. Platonas ir Hobbes'as troško daugiau tvarkos; abu jie gyveno 
sudėtingais ir chaotiškais laikais. Rousseau ir Marxas troško 
daugiau teisingumo; abu juos žeidė nelygybė, matoma aplin- 
kui. Adamas Smithas, Maynardas Keynesas ir Miltonas Fried- 

manas mąstė (nepaisant jų skirtingumo), kad svarbu sukurti 
daugiau gerovės. Hayekas ir Johnas Stuartas Millis troško dau- 
giau laisvės, nors dėl laisvės kyla daugiau problemų, nes ji 
labiau nei kitos vertybės susijusi su nulinės sumos žaidimu: 
daugiau laisvės man reiškia mažiau laisvės tau; nacionalinis 
vienos etninės grupės išsivadavimas gali reikšti kitų grupių pa- 
vergimą. 

Taigi ar esame antropologai, studijuojantys visuomenę, kuri 
visais atžvilgiais tolima mūsiškei, su kuria esame susipažinę, ar 
esame lyginamosios politinės ekonomijos atstovai, lyginantys, 
sakykim, socialistinę ir rinkos visuomenes, ar tarptautinės po- 
litinės ekonomijos tyrinėtojai, analizuojantys pasaulinę sistemą, 
kuri yra ir vieninga pasaulio socialinė bei ekonominė sistema, 
ir su ja koegzistuojančių nacionalinių visuomenių grupė, kiek- 
vienu atveju galime taikyti tą patį politinės ekonomijos analitinį 
metodą. Galime paklausti: kurioms vertybėms šie mechanizmai 
suteikia aukščiausią ir kurioms - žemiausią prioritetą? Kaip 
antriniai klausimai keliamos senos bet kokios politinės analizės 
problemos: „Kas ir ką iš to gauna? Kas laimi ir kas pralaimi? 
Kas rizikuoja ir kas nuo rizikos apsaugotas? Kas turi galimy- 
bių ir kam galimybės užkirstos — nesvarbu, ar tai susiję su 
prekėmis ir paslaugomis, ar, suvokiant jas fundamentaliau, su 
visų vertybių pasidalijimu, ne tik gerove, bet ir saugumu, pa- 
sirinkimo laisve, tam tikru likusios visuomenės teikiamu tei- 
singumo matu?“ 

Todėl aš tarptautinės politinės ekonomijos studijas apibrėž- 
čiau kaip tai, kas susiję su socialiniais, politiniais ir ekono- 
miniais mechanizmais, veikiančiais pasaulinę gamybos, mai- 
nų ir paskirstymo sistemą, ir su šioje sistemoje atspindimu 
vertybių mišiniu. Šie mechanizmai nėra nei dieviškos tvarkos 
vaisius, nei aklos lemties atsitiktinis rezultatas. Greičiau jie yra 
žmogaus sprendimų, priimtų remiantis Žmogaus sukurtomis 
institucijomis ir nusistovėjusiomis taisyklėmis bei papročiais, 
padarinys. 

Todėl darosi aišku, kad tarptautinės politinės ekonomijos 
studijose tiesioginio susidūrimo su priežastimis išvengti nega- 
lima. Valstybėms, korporacijoms, individams šiandienos pada- 
rinius implikuoja vakar dienos priežastys. Šiuolaikinės tarptau- 
tinės politinės ekonomijos neįmanoma suprasti nesistengiant pri- 
sikasti prie jos šaknų, pro prabėgančio laiko uždangą įžvelgti 
tai, kas vyko anksčiau. Žinoma, neegzistuoja „korektiška“ isto- 
rijos interpretacija. Nė vienas istorikas negali išlikti nešališkas, 
visiškai neutralus liudytojas — tiek rinkdamasis liudijimus, tiek 
juos pristatydamas. Tačiau tai nereiškia, kad į istoriją neturėtu- 
me kreipti dėmesio. Be to, neturėtume jos suprasti pernelyg 
siaurai arba ydingai. Europiečiai ir amerikiečiai iš politinės ir 
ekonominės Indijos, Kinijos ar Japonijos istorijos tikriausiai gali 
išmokti daug ko ir ne mažiau, nei iš Vakarų Europos ar Šiaurės 
Amerikos istorijos.Viena svarbi pamoka, kuri pernelyg dažnai 
pamirštama, yra ta, kad politinės ar ekonominės minties istorija 
atskiriama nuo politinių ir ekonominių įvykių istorijos, o juk 
nuo praeities suvokimo visada labai priklauso dabarties proble- 
mų suvokimas ir ateities sprendimai. Laimei, manau, kad šis 
aštrus istorinės tarptautinės politinės ekonomijos dimensijos su- 
vokimas šiuo metu yra įsitvirtinęs tarp Amerikos akademikų 
lygiai taip pat, kaip ir Europoje, kur jis buvo stiprus visą laiką. 
Kadangi europiečiai gyvena vietovėse, kuriose apstu praeities 
ženklų, tos praeities, kuri skaičiuojama ne šimtais, kaip net se- 
niausių Jungtinių Valstijų baltųjų gyvenamų vietų, bet tūkstan- 
čiais metų, todėl europiečiams lengviau išlaikyti istorinę atmin- 
tį. Dabar ir Amerikos politinių ekonomistų karta jau gali išlai- 
kyti šią atmintį. 

Trečia, be dabartinių mechanizmų ir iš praeities išplaukian- 
čių priežasčių tarptautinė politinė ekonomija turi domėtis atei- 
ties galimybėmis. Mano nuomone, ateities numatyti negalima, 
tačiau negalima į ją ir nekreipti dėmesio. Politinį ekonomistą 
turi dominti klausimas, kokios galimybės ateityje atsivers vals- 
tybėms, įmonėms, individams. Ar pasaulį galima padaryti tur- 


3* 


36 I dalis. TARPTAUTINĖS POLITINĖS EKONOMIJOS STUDIJOS 


tingesnį? O saugesnį, stabilesnį ir tvarkingesnį? Teisingesnį, nei 
jis buvo? Tai svarbūs ir teisėti klausimai. Tokie klausimai suke- 
lia daugelio žmonių susidomėjimą politine ekonomija. Kai ku- 
rie šių Žmonių nenurims, kol manys neradę atsakymo į šiuos 
klausimus. Kiti, mažiau įtikėję savo teisumu, bus patenkinti, jei 
galės nuskaidrinti šiuos klausimus bei šias galimybes ir tuo 
pačiu žinoti, kad jų asmeninė nuomonė dėl optimalių sprendi- 
mų nebūtinai darys įtaką realiam politikos ir rinkų pasauliui, 
tačiau jaus, kad, nepaisant to, jie kaip moralios būtybės privalo 
stengtis atlikti šaltą ir racionalią analizę, pagrįstą skaitymu, klau- 
symusi ir mąstymu. Nors galutiniai sprendimai realiame pa- 
saulyje gali būti priimti vertybinių preferencijų ir galios santy- 
kių pagrindu, suvokimas ir idėjos taip pat turi tam tikros reikš- 
mės ir galiausiai jas gali veikti racionali alternatyvų kainos ir 
rizikos prezentacija. Mano manymu, skirtumą tarp norminio, 
preskriptyvaus ir reflektyvaus, analitinio požiūrių į tarptautinę 
politinę ekonomiją nulemia asmens temperamentas, patirtis, iš- 
simokslinimas ir t.t. Nė vienas šių požiūrių savaime nėra nei 
geras, nei blogas. Tarptautinės politinės ekonomijos studijose, 
kaip ir tarptautinių santykių ir užsienio politikos studijose, vie- 
tos užtenka abiem požiūriams. 

Trys aspektai, arba politinės ekonomijos problematika - bū- 
das, kaip dalykai valdomi, kaip jie turi būti valdomi tam tikru 
konkrečiu atveju ir kokią realią pasirinkimo laisvę tai atveria at- 
eityje — yra implicitiški semantinei žodžio „ekonomika“ kilmei. 
Pastarasis kyla iš graikiško žodžio oikonomia, reiškiančio šeimos 
ūkį, būdingą senajam pasauliui - ne mažą šeimos branduolį, bet 
greičiau patriarchalinę išplėstinės šeimos ir jos vergų koloniją, 
gyvenančią iš aplinkinės žemės derliaus ir laikomų gyvulių. To- 
dėl oikonomios valdymas apėmė sprendimus, kaip dirbti žemę ir 
auginti gyvulius, kaip užtikrinti saugumą nuo intervencijos ir 
apiplėšimo, paprotinių santykių tarp vyrų ir moterų, senių ir jau- 
nimo, vaikų mokymo ir teisingumo vykdymo ginčų atveju. Ki- 
taip tariant, tai buvo labiau politika nei ekonomika. 

Dabartinis prancūzų, italų ar anglų terminas „politinė eko- 
nomija“ paplito tik aštuonioliktojo amžiaus pabaigoje, kai jis 
pradėjo reikšti, siauriau ir konkrečiau, politinio valdymo, susi- 
jusio su valstybės turtingumu ir jos, kaip dabar pasakytume, 
„ekonominių“ reikalų tvarkymu. Šia siauresne prasme, kaip šį 
terminą suprato Adamas Smithas, kurio Tautų gerovė pasirodė 
1776 metais, jis buvo susijęs su nacionaline moderniųjų laikų 
valstybe. Dar prieš Adamą Smithą prancūzai politine ekonomi- 
ja domėjosi daug aktyviau nei anglai. Prancūzų valdovai ir ra- 
šytojai jau buvo perpratę glaudų ryšį tarp nacijos gerovės ir 
valstybės galios. Kaip Thomas Jeffersonas Amerikoje, taip ir 
aštuonioliktojo amžiaus prancūzų fiziokratai galvojo, kad že- 
mės ūkis yra nacionalinės gerovės pagrindas ir į žemės ūkio 
tvarkymą žvelgė kaip į pagrindinę politinės ekonomijos proble- 
matiką. Adamas Smithas, priešingai, nacionalinės gerovės pa- 
grindu laikė prekybą ir pramonę, 0 siaurą merkantilizmą - pa- 
grindine augimo kliūtimi, ir politinės ekonomijos problematiką 
suvokė kaip klausimą, kaip tai geriausia pasiekti ginant kara- 
lystę ir tvarkant valiutą — visa tai darant kartu. Istorija įrodė, 
kad Smithas buvo teisus, o fiziokratai klydo, tad pagrindinės 
politinės ekonomijos diskusijos kitame šimtmetyje vyko Škoti- 
joje ir Anglijoje, o ne Prancūzijoje. 

Iš esmės dėl britų kaltės pusę amžiaus iki, apytikriai, septin- 
tojo XX a. dešimtmečio terminas „politinė ekonomija“ buvo ne- 
vartojamas. Dalykas tapo toks sudėtingas ir painus, kad 1890 
metais pasirodžius knygai, kurioje buvo siekiama paaiškinti, 
kas vyko ekonomikoje, paprastais, kasdieniais žodžiais, supran- 
tamais kiekvienam, jos autorius Alfredas Marshallas nukalė nau- 
ją Žodį ir jį atskyrė nuo politinės ekonomijos. Jis savo knygą 
pavadino Ekonomikos principais. Tik septintąjį XX a. dešimtmetį 
politinės ekonomijos studijos (už radikalių kairiųjų sluoksnių 
ribų) vėl tapo ir populiarios, ir teisėtos. Tuo metu šio termino 
pasirodymą nulėmė daugiau dėmesys pasaulio ekonomikos, o 
ne konkrečių nacionalinių ekonomikų, valdymui. Kertinė Ame- 

rikos ekonomisto Richardo Cooperio knyga, pasirodžiusi 1968 
metais, vadinosi Tarpusavio priklausomybės ekonomika. Joje buvo 
išplėtoti argumentai už daugiašalį bendradarbiavimą, ypač tarp 
industrializuotų liberalių demokratijų, kurių lyderė buvo JAV. 
Jei nacionalinės politikos nepavyktų koordinuoti taip, kad būtų 
galima rasti efektyvų pasaulinės ekonomikos valdymo būdą“ ir 
dėl jo susitarti, būtų prarasta visa tarptautinės ekonominės in- 
tegracijos ir tarpusavio priklausomybės prekybos ir finansų sri- 
tyse nauda. 

Cooperiu mieliau pasekė ne jo kolegos ekonomistai, bet ty- 
rinėtojai, besidomintys tarptautinėmis organizacijomis. Dar aš- 
tuntojo dešimtmečio pradžioje jie pradėjo kelti klausimą, kodėl 
regimai stabilios ir nustatytos „Žaidimo taisyklės“, kurios vyra- 
vo tarptautiniuose ekonominiuose santykiuose šeštąjį ir septin- 
tąjį dešimtmečiais, aštuntąjį, atrodo, tapo vis mažiau ir mažiau 
pastebimos. To, kas buvo pavadinta - gana keistas žodžio var- 
tojimo atvejis - tarptautiniais „režimais“, erozija tapo vyraujan- 
čia tarptautinės politinės ekonomijos Jungtinėse Valstijose pro- 
blematika. Kaip Stephenas Krasneris apibrėžė išleistoje šiai te- 
mai skirtų darbų kolekcijoje, režimai yra „eksplicitiškų ar im- 
plicitiškų principų, normų, taisyklių ir sprendimų priėmimo 
procedūrų, kurių atžvilgiu suartėja veikėjų ekspektacijos, rinki- 
niai“ (Krasner, 1983). 

Pradinis Krasnerio argumentas, pristatant darbus, buvo tei- 
ginys, kad režimai yra tarpiniai kintamieji tarp struktūrinės ga- 
lios ir padarinių, argumentas, daug artimesnis mano, o ne dau- 
gelio vėlesnių amerikiečių darbų skirtingų tarptautinių režimų 
tema, darbams. Pastarieji tarptautinės rinkos ekonomikos val- 
dymo būdą dažnai linko priimti kaip duotybę, per daug nesi- 
gilindami į tas pagrindines priežastis, dėl kurių vyrauja vieni, 
o ne kiti principai, normos ir taisyklės. Arba jei tyrinėtojui ir 
kildavo klausimų dėl priežasčių, galimi paaiškinimai nesiekė 
pakankamai toli. Įtakinga Keohane'o ir Nye'o JAV su Kanada 
ir JAV su Australija santykių „probleminėse srityse“ — tai dar 

viena sąvoka, paimta iš tarptautinių santykių, susijusių su va- 
liutomis ir okeano tvarkymu, ir studija, pavadinta Galia ir tar- 
pusavio priklausoniybe, valstybių santykinės politinės galios arba, 
kitais žodžiais, politinės struktūros, pokyčius įtraukė į galimų 
režimo pokyčių paaiškinimų sąrašą, tačiau iš akių išleido eko- 
nominės galios ir ekonominės struktūros pokyčius, ir dėmesį 
skyrė tik ekonominiams procesams, o tai yra daug siauresnis 
veiksnys (Keohane and Nye, 1977). 

Dėmesį sukoncentravus į tarptautines organizacijas ir į tarp- 
tautinių ekonominių santykių politiką, tarpvyriausybiniai san- 
tykiai užgožė ne mažiau svarbius transnacionalinius santykius, 
taip sakant, santykius, peržengiančius nacionalines sienas, tarp 
socialinių ir politinių grupių ar ekonominių įmonių abiejose 
politinės sienos pusėse, arba tarp pastarųjų vienoje pusėje ir 
vyriausybės — kitoje. Korporacijos, bankai, religiniai lyderiai, 
universitetai ir mokslo bendruomenės - visi jie yra tam tikrų 
svarbių transnacionalinių santykių dalyviai. Tokiuose transna- 
cionaliniuose santykiuose peržengiantys sienas santykiai su kai 
kuriomis vyriausybėmis bus gerokai svarbesni ar net lemiantys 
politinės ekonomijos padariniams nei santykiai su kitomis vy- 
riausybėmis. Pavyzdžiui, verslo sluoksniuose pripažintas fak- 
tas, kad JAV Aukščiausiojo teismo, o kai kada ir žemesnių teis- 
mų arba kai kurių federalinių ar valstybinių JAV agentūrų pri- 
imami sprendimai gali turėti ypatingos reikšmės ir įtakos gero- 
kai už šalies ribų. JAV vyriausybės „globalinė įtaka“ yra vienas 
šiuolaikinių tarptautinės politinės ekonomijos bruožų, kurį kai 
kurie tyrinėtojai lengvai užmiršta, pernelyg daug dėmesio skir- 
dami tarptautinėms organizacijoms ir vadinamiesiems tarptau- 
tiniams režimams“. 

Jei tai, kad buvo praleisti ar neįvertinti transnacionaliniai, 
vpač ekonominiai santykiai, nulėmė vieną svarbų politinės eko- 
nomijos, paremtos režimų problematika, trūkumą, tai kitas rim- 
tas trūkumas buvo tas, kad vyraujantis tyrinėtojo ar studento 
požiūris visiškai nekėlė klausimo, kieno galią labiausiai atspin- 

dėjo tie „principai, normos, taisyklės ir sprendimų priėmimo 
procesai“. Jis taip pat neakcentavo klausimo apie tokios galios 
šaltinius: ar ji buvo paremta prievartine galia, ar sėkme rinkoje 
ir turtu, ar kitų pritarimu ideologijai, tikėjimo sistemai ar tam 
tikram idėjų rinkiniui? 

Nekeldamas šių esminių struktūrinių klausimų apie galią ir 
neakcentuodamas atviros vertybių identifikacijos, labiausiai ak- 
centuojamos bet kokiame tarptautiniame „režime“, šis požiūris 
rėmėsi paprastai nekvestionuojama prielaida, kad bet koks re- 
žimas geriau nei nieko. Pernelyg dažnai daroma prielaida, kad 
normų ar taisyklių sistemos erozija ar žlugimas visada yra blo- 
gas dalykas, dėl kurio reikia apgailestauti ir kurį, jei įmanoma, 
reikia pakeisti. Tokia prielaida status guo prieš erozijos situaciją 
teikia preferenciją ex post situacijos atžvilgiu. Tačiau šia prielai- 
da tvarkos ir stabilumo vertybė nesąmoningai nusveria visas 
kitas vertybes, ypač tarptautinių pasaulio ekonomikos mecha- 
nizmų, sukurtų ir iš dalies primestų po 1945 metų, tvarka ir 
stabilumas. Kodėl? Tai gana lengva įžvelgti. Šiuos pokarinius 
„režimus“ nustatė JAV, ėmusis lyderio vaidmens ten, kur jo 
negalėjo imtis jokia kita šalis. Amerikos tyrinėtojai lengvai darė 
prielaidą, kad šie mechanizmai buvo puikiai ir gerai suprojek- 
tuoti pernelyg nesidomint, kokią galią jie atspindėjo ar kokį 
vertybių mišinį jie išreiškė kaip trokštamą ne tik JAV, bet ir 
geidžiamą visų teisingai mąstančių Žmonių visame pasaulyje. 

Atvirkščiai, mano siūlomas požiūris, koncentruojamas į val- 
džią-rinką ir rinką-valdžią bei dėmesys, kreipiamas į keturias 
pagrindines saugumo, gerovės, laisvės ir teisingumo vertybes, 
turėtų išryškinti ne-režimus, kaip ir režimus, ne-sprendimus ir 
nesugebėjimą priimti sprendimą. Jie ne mažiau, nei aktyvi po- 
litika, veikė ir vis dar veikia tarptautinės politinės ekonomijos 
rezultatus. 

Jis taip pat turėtų geriau atskleisti „slaptą darbotvarkę“ pro- 
blemų, kurios menkai domina vyriausybes, dėl kurių nesuda- 
ryta tarptautinių susitarimų, kurioms spręsti nesukurtos orga- 

nizacijos, sekretoriatas, reklamuojantis problemą, ir nebūtinai 
priimtos normos ar principai, dėl kurių veikėjai linkę sutarti. 
Nesugebėjimas to padaryti, atskleidžiantis status guo preferen- 
ciją, yra viena pagrindinių režimų požiūrio silpnųjų vietų, ka- 
dangi tarp visų tų skirtingų būdų, kuriais tarptautinėje politi- 
nėje ekonomijoje gali būti panaudojama galia, klausimas, kurį 
aptarsime tolesniame skyriuje - galia problemą laikyti už dis- 
kusijos darbotvarkės ribų arba galia stebėti, kad, net ir ją apta- 
riant, jos labui niekas efektyviai nebūtų daroma, nėra pats men- 
kiausias klausimas. 


" Čia pavartojau prancūzišką žodį dėl to, kad angliškas žodis problematic 
taip pat naudojamas papildoma reikšme kaip „abejotinas“ ar „diskutuotinas“, o 
tai sukelia painiavos. Aš sąvoką problematigue vartoju kaip esminį klausimą ar 
keblumą, kuris studijoms suteikia tikslą. 

Ž Kai kurie nauji tekstai, kuriuose vartojamas alternatyvių požiūrių prista- 
tymo metodas, yra R. McKinlay and R. Little, Global problems in World Order, 
London, Pinter Publishers, 1986; R. Gilpin, The Political Economy of International 
Relations, Princeton UP, 1987; R. Barry Jones, Perspectives on Political Economy, 
London, Pinter Publishers, 1983; tačiau juose trūksta marksistų požiūrio. 

3 Šį argumentą toliau išplėtojo Miriam Camps, The Management of Interdepen- 
dence, New York, Council on Foreign Relations, 1974, ir W. Diebold, The United 
States and thc Industrial World, New York, Praeger, 1972, taip pat Užsienio rei- 
kalų taryba. 

* Globalus pasiekiamumas yra populiarios knygos apie transnacionalines kom- 
panijas, parašytos aštuntojo dešimtmečio viduryje, pavadinimas: R. Barnet and 
R. Miller, Global Reach, London, Cape, 1974. 

Neįmanoma politinės ekonomijos ir ypač tarptautinės politinės 
ekonomijos studijuoti išsamiai neišanalizavus galios svarbos 
ekonominiame gyvenime. Kiekviena politinės ekonomijos siste- 
ma - JAV politinė ekonomija palyginus su Sovietų Sąjungos* po- 
litine ekonomija, Vakarų Europos valstybių politinė ekonomija 
aštuonioliktajame amžiuje, palyginus su labai integruota šiuo- 
laikinio pasaulio politine ekonomija. Jos skiriasi, kaip aš ban- 
džiau paaiškinti, santykiniu prioritetu, teikiamu keturioms pa- 
grindinėms visuomeninėms vertybėms. Kiekviena jų atspindi 
skirtingą mišinį, kuris susidaro pagal tai, kokia vieta teikiama ge- 
rovei, tvarkai, teisingumui ir laisvei. Klausimas, kas nulemia, ko- 
kia bus šio mišinio prigimtis, iš esmės yra galios klausimas. 
Kaip tik galia nulemia santykį tarp valdžios ir rinkos. Rin- 
kos negali vyrauti politinės ekonomijos funkcionavimo pagrįs- 
tu būdu, jei to neleidžia tie, kurių rankose galia ir valdžia. Pri- 
vačiomis įmonėmis, rinka besiremianti ekonomika nuo valsty- 
binės, komandinės ekonomikos skiriasi ne tik tuo, kokią laisvę 
valdžia suteikia rinkos dalyviams, bet ir rinkos funkcionavimo 
kontekstu. Šis kontekstas atspindi ir tam tikrą galios pasiskirs- 
tvmą. Nesvarbu, saugus tai ar nesaugus, stabilus ar nestabilus 
kontekstas, — jis visada atspindi valdžios priimamus sprendi- 
mus. Taigi lemia ne tik tiesioginė valdžios galia rinkų atžvilgiu, 


* Knyga rašyta prieš Sovietų Sąjungos iširimą. Vert. pastaba. 

svarbi ir netiesioginė valdžios įtaka kontekstui arba aplinkos, 
kurioje ir funkcionuoja rinka, sąlygoms. 

Todėl studijuojant politinę ekonomiją nepakanka suvokti, kas 
valdo ar kas turi galią. Svarbu suvokti, kodėl jie ją turi - koks 
yra galios šaltinis!'. Ar tai prievartos jėgų kontrolė? Ar tai dides- 
nis turtas? Ar tai moralinis autoritetas, galia, kylanti iš skelbia- 
mų galingų idėjų, turinčių daug pasekėjų, priimtinų ir suteikian- 
čių legitimumą jų skelbėjams, kas jie bebūtų - politikai, religi- 
niai lyderiai ar filosofai. Daugelyje politinės ekonomijos sistemų 
valdžios vykdytojų, sprendžiančių, kokį vaidmenį suteikti rin- 
koms, ir nustatančių rinkų funkcionavimo taisykles galia kyla 
iš visų trijų šaltinių: iš jėgos, turto ir idėjų. Kitose sistemose skir- 
tingos grupės skirtingą galią semsis iš skirtingų šaltinių. Jų ga- 
lios pagrindas bus gana įvairus, ir jie visi veiks politinę ekono- 
miją, tačiau gali būti, kad priešingomis kryptimis. 

Taigi neįmanoma pasiekti rezultato nepateikus galutinio tarp- 
tautinės politinės ekonomijos studijų ir analizės tikslo — ekspli- 
citiškų ar implicitiškų atsakymų į šiuos fundamentalius klausi- 
mus: kaip panaudota galia politinei ekonomijai nustatyti, kaš- 
tams ir pelnui, rizikai ir galimybėms, atsiveriančioms sociali- 
nėms grupėms, įmonėms ir organizacijoms struktūros sistemoje 
paskirstyti. Daugelis rašančiųjų apie politinę ekonomiją išvengs 
eksplicitiškų atsakymų arba dėl to, kad jie neįvertina šio veiks- 
nio svarbos jų išvadoms ir ypač rekomendacijoms dėl konkre- 
čios politikos, arba dėl to, kad jie daro prielaidą, jog skaitytojas 
sutinka su jų implicitiškomis prielaidomis apie galios turėtojus 
ir to priežastis bei jos panaudojimo būdus. Tačiau jei jūs, kaip 
ir aš, apie politinę ekonomiją stengsitės rašyti taip, kad būtų 
naudos žmonėms, kurių labai įvairios vertybių sistemos ir tiems, 
kurie nebūtinai sutinka dėl to, kokia galia yra tikrai svarbi ir 
lemiama, tuomet ypač svarbu nuskaidrinti tas su galia susiju- 
sias prielaidas, kuriomis remiasi konkretus požiūris, toks, kaip 
mano, į tarptautinės politinės ekonomijos prigimtį ir į jos funk- 
cionavimo būdą. Tai aš ir stengsiuosi padaryti šiame skyriuje. 

Aš bandysiu nubraižyti lyg ir kontūrinį landšafto žemėlapį, kaip 
aš jį įsivaizduoju, ir tuo pačiu paaiškinti, kodėl likusioje knygos 
dalyje ypatingą dėmesį skyriau svarbausiems to landšafto bruo- 
žams — tiek patiems svarbiausiems (II dalies 3, 4, 5 ir 6 skyriai), 
tiek ir svarbiems, tačiau antrinės reikšmės bruožams (III dalies 
7, 8, 9, 10 ir 11 skyriai). Nesvarbu, ar skaitytojas tik stengiasi 
suprasti, kodėl tarptautinėje politinėje ekonomijoje susiklosto 
tam tikra konkreti pasiskirstymo sistema, tam tikras konkretus 
mus supančių vertybių mišinys, ar jis arba ji nori sprendimų ir 
politikos, galinčios pakeisti sistemą, aprašymo. Abu turi pradė- 
ti nuo galios analizės. 


Struktūrinė ir santykinė galia 


Šioje knygoje teigiama, kad egzistuoja du galios, naudojamos 
politinėje ekonomijoje, tipai - struktūrinė ir santykinė - ir kad 
šiuo metu pasaulinėje sistemoje tarp valstybių ir ekonominių 
institucijų vykstančiose varžybose struktūrinė galia reiškia dau- 
giau nei santykinė. Santykinė galia, kaip paprastai ją aprašo 
tarptautinių santykių vadovėlių autoriai realistai, yra A galia 
priversti B daryti tai, ko B šiaip nedarytų. 1940 metais santyki- 
nė Vokietijos galia privertė Švediją leisti vokiečių pajėgoms kirsti 
jos „neutralią“ teritoriją. JAV santykinė galia Panamos atžvilgiu 
nulėmė Panamos kanalo funkcionavimą. Struktūrinė galia yra 
tokia, kuri gali nustatyti ir nulemti globalinės politinės ekono- 
mijos struktūras, kuriose turi veikti kitos valstybės, jų politinės 
institucijos, įmonės ir (ne mažiau svarbu) jų mokslininkai bei 
kiti profesionalai. Ši struktūrinė galia, kaip aš ją aiškinu, reiškia 
daugiau nei tiesiog galia nustatyti diskusijos darbotvarkę ar, 
kalbant Amerikos akademine kalba, tarptautinius taisyklių ir 
įpročių režimus, kurie turėtų valdyti tarptautinius ekonominius 
santykius. Tai tik vienas struktūrinės galios aspektas. JAV struk- 
tūrinė galia veikti kviečių ar kukurūzų prekybos būdą pirkė- 
jams ir pardavėjams leidžia apsisaugoti nuo galimų nuostolių 

prekiaujant vertybiniais popieriais; net Sovietų Sąjunga pirkda- 
ma grūdus pripažįsta tokį prekiavimo būdą. Londono Lloyds 
bendrovė yra tarptautinės draudimo rinkos autoritetas; tai ma- 
žiems draudėjams ar draudimo agentams didelę riziką leidžia 
„parduoti“ dideliems perdraudimo agentams ir šitaip centrali- 
zuoti sistemą tose šalyse ir rankose tų agentų, kurių dydis jiems 
leidžia prisiimti ir valdyti didelės rizikos projektus. Ir kiekvie- 
nas, kuriam reikalingas draudimas, turi laikytis šios reikalų tvar- 
kymo sistemos. Trumpai tariant, struktūrinė galia suteikia galią 
nustatyti reikalų tvarkymo procedūrą, galią nustatyti tarpvals- 
tybinių, tarpasmeninių santykių ir santykių tarp korporacijų 
struktūrą. Kiekvienos šalies santykinė galia priklauso nuo to, 
kuri šalis nustato konkrečių santykių struktūrą. 

Man atrodo, kad ši politinės ekonomijos fenomeno galios 
skirtis supratimui ir nagrinėjimui yra daug naudingesnė, nei skir- 
tis tarp ekonominės ir politinės galios. Jei kas nors turi daug pi- 
nigų, galime sakyti, kad jis turi ir ekonominę galią, nes pinigai 
turi perkamąją galią. Jis taip pat gali turėti ekonominę galią, jei 
gali parduoti tai, ko žmonėms labai reikia. Ši ekonominė galia 
bus didesnė tuo atveju, jei jis tik vienas galės tai parduoti, jei, 
trumpai tariant, jis turi monopolinę arba oligopolinę galią. Taip 
pat jis gali turėti ekonominę galią, jei gali suteikti finansinį ar 
investicinį kapitalą, kuris kitus įpareigotų gaminti ar parduoti 
tam tikrą paslaugą. Kontroliuodami kreditus, bankai turi eko- 
nominę galią. Lygiai taip pat galime sakyti, kad Žmonės turi po- 
litinę galią, jei jie kontroliuoja valstybės ar kokios kitos institu- 
cijos mechanizmą ir gali jį panaudoti, priversdami paklusti ar 
prisitaikyti prie jų norų ir preferencijų. Tačiau ši skirtis yra pro- 
blemiška, nes konkrečiose situacijose, ypač tarptautinėje politi- 
nėje ekonomijoje, labai sunku (tai parodys vėlesni pavyzdžiai) 
nustatyti aiškų skirtumą tarp ekonominės ir politinės galios. Ne- 
įmanoma turėti politinės galios be perkamosios galios, be galios 
valdyti gamybą, mobilizuoti kapitalą. Lygiai taip pat neįmano- 
ma turėti ekonominės galios be politinės valdžios sankcijos, be 


46 I dalis. TARPTAUTINĖS POLITINĖS EKONOMIJOS STUDIJOS 


teisinės ir fizinės apsaugos, kurią gali suteikti politinė valdžia. 
Pavieniai individai didžiausios ekonominės galios nebeturi ar- 
ba ją turi labai retai. Tai korporacijos arba valstybinės kompa- 
nijos nustato savo valdžios hierarchijas ir sukuria komandines 
struktūras, kuriose priimami sprendimai daugiau grindžiami po- 
litika, o ne ekonomika. Aš darau tai, ką sako kompanijos pre- 
zidentas ar valdytojas ne todėl, kad man tai bus naudinga ekono- 
miškai, bet todėl, kad jis turi valdžią įsakinėti man, viduriniosios 
grandies vadybininkui ar parduotuvės darbuotojui. Aš negalvoju, 
kodėl taip yra, tiesiog jis yra tarsi generolas, o aš - tarsi kareivis. 
Kita to paties teiginio dalis sako, kad struktūrinės galios ga- 
lime aptikti ne vienoje, bet keturiose atskiriamose, tačiau susi- 
jusiose struktūrose. Šis požiūris skiriasi nuo marksistinio ar ne- 
omarksistinio požiūrio į struktūrinę galią, pabrėžiančio tik vie- 
ną iš manųjų keturių struktūrų - gamybos struktūrą. Ji skiriasi 
nuo Roberto Coxo struktūrinės galios interpretacijos, kurioje 
svarbiausia taip pat laikoma gamybos struktūra (Cox, 1987). Co- 
xas gamybą laiko socialinės ir politinės galios visuomenėje pa- 
grindu. Tuomet valstybė yra klasės arba klasių valdžios gamy- 
bos struktūros atžvilgiu politinis įsikūnijimas. Tačiau valstybės 
gyvuoja anarchinės pasaulio tvarkos sąlygomis. Šios interpreta- 
cijos vaizdinys, arba modelis, yra sumuštinis arba sluoksniuo- 
tas pyragas, kuriame gamyba yra apatinis sluoksnis, o pasaulio 
tvarka - viršutinis; valstybė atsiduria jų viduryje ir reaguoja į pa- 
saulio tvarkos bei gamybos struktūros, kuria ji remiasi, pokyčius. 
Mano vaizdinys panašenis į keturšonę trikampę piramidę, arba 
tetraedrą (t.y. figūrą iš keturių trikampių kraštinių). Kiekviena kraš- 
tinė liečiasi su kitomis trimis kraštinėmis ir yra jų palaikoma. Kiek- 
viena kraštinė reprezentuoja vieną iš keturių struktūrų, per kurias 
galia reguliuoja konkrečius santykius. Jei modelis būtų padarytas 
iš permatomo stiklo ar iš plastiko, tai konkretų santykį būtų ga- 
lima pavaizduoti kaip scenoje tarp keturių keturšonės piramidės 
kraštinių. Nė viena kraštinė nėra visuomet ar būtinai svarbesnė už 
kitas tris. Kiekvieną remia, su ja susijungia ir laiko kitos trys. 

Arba trimis dimensijomis 


D 


Kadangi kiekviena struktūra veikia kitą, tačiau nebūtinai viena vy- 


rauja: A 


D 


Čia ACD reprezentuoja gamybos struktūrą, ABD - saugumo struk- 
tūrą; ABC - finansų struktūrą; BCD - žinių struktūrą 


2.1 piešinys. Keturios struktūros apie valstybės-rinkos ašį 

Šios keturios tarpusavyje susijusios struktūros būdingos ne 
tik pasaulinei sistemai ar globalinei politinei ekonomijai, jei 
jums patinka ją taip vadinti. Aukščiausios struktūrinės galios 
šaltiniai yra tie patys ir labai mažose socialinėse grupėse, tokio- 
se, kaip šeima ar nutolusio kaimelio bendruomenė. Šie keturi 
šaltiniai, atitinkantys keturias perregimos piramidės kraštines, 
yra tokie: saugumo, gamybos, kreditų ir žinių, tikėjimų bei idė- 
jų kontrolė. 

Taigi struktūrinė galia priklauso tiems, kurie gali kontro- 
liuoti (t.y. grasinti ar apsaugoti) žmonių saugumą, ypač iškilus 
agresijai. Ji priklauso ir tiems, kurie gali nulemti ir kontroliuoti 
prekių bei paslaugų, reikalingų gyvybei palaikyti, gamybos bū- 
dą. Trečioji pusė priklauso - bent jau visose išsivysčiusios eko- 
nomikos šalyse, kokios jos bebūtų, valstybinio kapitalizmo, pri- 
vataus kapitalizmo ar jų mišinio - tiems, kurie gali kontroliuoti 
kreditų pasiūlą ir paskirstymą. Tokia kreditų kontrolė svarbi 
todėl, kad jos dėka galima įgauti perkamosios galios ir nedir- 
bant, ir neprekiaujant; ji galų gale įgaunama remiantis besisko- 
linančiojo reputacija ir skolintojo pasitikėjimu. Ketvirtąją, ir pas- 
kutinę, struktūrinės galios rūšį gali naudoti tie, kurie disponuo- 
ja Žiniomis ir kurie gali visai ar iš dalies apriboti ar paveikti jų 
panaudojimą. Struktūrinei galiai ypač sunku pritaikyti sluoks- 
niuoto pyrago ar sumuštinio modelį, nes ji labai lengvai gali 
atsidurti už valstybės ar kokios kitos „politinės“ valdžios veiki- 
mo ribų. Tačiau ši aplinkybė neleidžia nuvertinti jos svarbos 
politinei ekonomijai, nors ir sunku ją apibrėžti ar aprašyti. 

Man atrodo, kad šio požiūrio į galią tarptautinėje politinėje 
ekonomijoje pagrindinė idėja, arba išvada, verčia suabejoti svar- 
bia daugelio šiuolaikinių darbų apie tarptautinę politinę ekono- 
miją, ypač JAV, prielaida. Ši prielaida teigia, kad Jungtinės 
Valstijos sistemoje prarado hegemono galią ir todėl, paprastai 
kalbant, pasaulio ekonomika yra tokia nestabili, tiek joje daug 
netikrumo ar net netvarkos, ekonominės prognozės yra nepati- 
kimos, jei iš viso įmanomos. Todėl šiuolaikinių tarptautinių eko- 

nominių santykių problemų sprendimas sukėlė plačiai paskli- 
dusių niūrių nuotaikų ar net nevilties. Tačiau aš, naudodama šį 
modelį arba analitinę struktūrą, privalau padaryti neišvengia- 
ma išvadą, kad JAV vyriausybė ir nuo jos priklausančios kor- 
poracijos iš tiesų visai neprarado struktūrinės galios sistemai ir 
sistemoje. Jos galbūt kitaip ją naudoja, tačiau jos ją turi. Ir nie- 
kas, turint omeny visas šias keturias galios struktūras, neturėtų 
pasikeisti netolimoje ateityje. Ne visi skaitytojai sutiks su šia 
mano išvada. Tačiau net jei ir taip, aš vis tiek tvirtinčiau, kad 
jų galios tarptautinėje politinėje ekonomijoje vertinimas bus 
realistiškesnis, jei jie pripažins tokį struktūrinį požiūrį, kuris 
panašus į išdėstytąjį viršuje ir išplėtotą toliau šioje knygoje, o 
ne laikysis tradicinių santykinės galios sąvokų; tai net blogiau, 
nei bandyti, kaip daro ekonomistai teoretikai, visai ignoruoti 
galią. 

Ši knyga yra bandymas išnagrinėti ir išplėtoti visus šiuos 
struktūrinės galios pasaulio politinėje ekonomijoje aspektus ir 
šaltinius. Iš esmės tai bandymas atsikratyti požiūrio, būdingo 
tarptautinių ekonominių santykių politikos analizei, kuris, ma- 
no nuomone, yra tendencingas ir suvaržytas. Šioje knygoje sten- 
giuosi išplėtoti alternatyvų požiūrį, paremtą keturiais funda- 
mentaliais struktūrinės galios šaltiniais. Kai tik šitai suprasime, 
galėsime pademonstruoti, kad kai kurie diskusijos tarptautinėje 
politinėje ekonomijoje objektai, kaip, pavyzdžiui, prekyba, pa- 
galba, energija ar tarptautinio transporto sistemos, iš tiesų yra 
tik antrinės struktūros. Jos neatsitiktinės, o priklauso nuo ketu- 
rių pamatinių struktūrų: saugumo, gamybos, finansų ir Žinių. 
Jei aš būčiau norėjusi parašyti ilgą ir išsamią studiją, būčiau 
pridėjusi dar vieną dalį apie kai kuriuos tarptautinės ekonomi- 
kos sektorius, pavyzdžiui, grūdus, žuvį, medieną, automobi- 
lius, kompiuterius, tekstilę, žaislus, filmus, reklamą, draudimą 
ar duomenų bazių aptarnavimą. Tačiau skaitytojas, kaip aš gal- 
voju, turi žinoti apie tarptautinę politinę ekonomiją, todėl jo 
informavimas nėra vienintelis šios knygos tikslas, taigi dar ir 


4. 890 


50 I dalis. TARPTAUTINĖS POLITINĖS EKONOMIJOS STUDIJOS 


pavyzdžiais siekiu parodyti tas problemas, kurias, mano many- 
mu, jie turėtų nagrinėti studijuodami politinę ekonomiją, ir 
negalvoju, kad išsamios sektorinės studijos yra būtinas ar (jei 
knyga turi būti pakankamai trumpa) pageidaujamas dalykas. 


Keturi struktūrinės galios šaltiniai 


Prieš pradedant pavyzdžiais iliustruoti šią keturkraštę struktū- 
rinę galią, gali būti naudinga šiek tiek panagrinėti, iš kur atsi- 
rado tie keturi šaltiniai. Tai ne daugiau nei sveiko proto teigi- 
nys. Tačiau sveiką protą dažnai užtemdydavo sudėtinga akade- 
minė diskusija apie „valstybės“ prigimtį arba apie „galios“ api- 
brėžimus, galios, kuri buvo tokia abstrakti arba rėmėsi tokiu 
siauru vienos vietos, vienos visuomenės, vieno Žmogaus laiko- 
tarpio patyrimu, kad reikia iš naujo pasakyti šią visiškai aki- 
vaizdžią tiesą. (Savo sveiku protu pasitikintys skaitytojai kelis 
tolesnius paragrafus gali praleisti.) 

Pirmiausia, kol asmeniniam saugumui gresia agresyvus kon- 
fliktas, tas, kuris gali pasiūlyti apsaugą -nuo šios grėsmės, gali 
turėti galią ir su saugumu nesusijusių dalykų atžvilgiu, kaip 
antai maisto paskirstymas ar teisingumo administravimas. Kuo 
ši grėsmė bus didesnė, tuo didesnė kaina už ją bus noriai mo- 
kama ir bus taikomasi su tuo didesniu pavojumi, kad ši apsau- 
gą teikianti gynybinė jėga pati gali kelti grėsmę tiems, kuriuos 
ji saugo. Tarp valstybių kaip tik tos valstybės, kurios jautėsi 
labiausiai nesaugios ir laikė save „revoliucinėmis“, metančio- 
mis iššūkį įprastai tvarkai ir vyraujančiai jų laikų bei regiono 
ideologijai, buvo labiausiai pasirengusios mokėti karinės vy- 
riausybės ir „valstybinio saugumo“ pajėgų, kaip slaptoji polici- 
ja, kainą ir prisiimti jų keliamą pavojų. 

Klausimas, kas sprendžia, kas, ką ir kaip turi gaminti ir kaip 
naudoti žemę, darbą, kapitalą ir technologiją bei kaip kiekvie- 
nam už tai atlyginti politinėje ekonomikoje, yra toks pat funda- 
mentalus, kaip ir klausimas, kas nusprendžia, kokios gynybos 


2 skyrius. GALIA PASAULIO EKONOMIKOJE 51 


priemonės reikalingos saugumui užtikrinti. Kaip parodė Coxas 
ir daugelis radikalių bei kairuoliškų pažiūrų tyrinėtojų, gamy- 
bos būdas yra vienos klasės valdžios kitoms klasėms pagrin- 
das. Ta klasė, kuri gali nulemti ar pakeisti gamybos būdą, savo 
struktūrinę galią gamybos atžvilgiu gali panaudoti savo socia- 
linei ir politinei galiai ir gynybai konsoliduoti sukurdama kon- 
stituciją, politines institucijas ir nustatydama teismines bei ad- 
ministracines procedūras bei precedentus, apsunkinančius kitų 
galimybes keisti ar ardyti esamą tvarką. Šiuolaikiniame pasau- 
lyje, kuriame vis didesnė gaminamų prekių ir paslaugų dalis 
gaminama įvairiai reaguojant į pasaulio ekonomiką, 0 ne į vie- 
tinius poreikius, skonius ar pareikalavimą, struktūrinė galia ga- 
mybai tapo socialinių ir politinių pokyčių, peržengiančių nacio- 
nalines sienas, pagrindu. Seniau valstybės sienos nuo kaimynų 
skirdavo, ir daug griežčiau, nei dabar, ne tik nacionalinę kultū- 
rą ir kalbą, bet ir nacionalines socialines struktūras bei naciona- 
linę ekonomiką. Šiuo metu išliko teritorinės valstybės galios 
ribos, tačiau kitos sienos griūna taip greitai, kad struktūrinė 
galia gamybai, susijusiai su pasauline rinka, daro ir vis didėjan- 
čią kultūrinę, kalbinę bei ideologinę įtaką. 

Trečioji struktūrinės galios atrama, arba kraštinė, yra, su- 
prantama, būdingesnė išsivysčiusioms industrializuotoms eko- 
nomikoms (kokios jos bebūtų, socialistinės ar kapitalistinės), 
nei mažoms bendruomenėms ar mažiau išsivysčiusioms ekono- 
mikoms. Tačiau finansai ir kreditų kontrolė yra ta atrama, ku- 
rios svarba per paskutinį šio šimtmečio ketvirtį augo turbūt 
greičiausiai ir tapo lemiama tarptautiniuose ekonominiuose san- 
tykiuose bei korporuotų įmonių konkurencijoje. Kartais atrodo, 
jog komplikuotos jos apraiškos yra pernelyg techniškos ir sudė- 
tingos, kad jas lengvai suprastų net bankininkystės ir finansų 
profesionalai. Tačiau jos galia nulemti saugumo, gamybos ir 
tyrimų rezultatus yra milžiniška. Šią struktūrinės galios pusę 
mažiausiai suprato marksistai ir radikalai, kurie įtikinamiausiai 
rašė apie struktūrinę galią gamybai. Daugelis jų vis dar laikosi 

senamadiškos minties apie tai, kad prieš investuodamas turi 
sukaupti kapitalą šių metų pelną pridėdamas prie praėjusių 
metų pelno ir t.t. manydami, kad kapitalizmas kažkaip priklau- 
so nuo kapitalo akumuliacijos. Jie nesupranta, kad išsivysčiu- 
sioje ekonomikoje investuojami ne pinigai, bet kreditas, ir kad 
šį kreditą galima sukurti. Jo nereikia kaupti. Taigi tas, kuris gali 
užsitikrinti kitų pasitikėjimą savo sugebėjimais sukurti kreditą, 
kontroliuos kapitalistinę arba socialistinę ekonomiką. Aukštųjų 
technologijų amžiuje finansiniai pramonės ir net žemės ūkio 
poreikiai tapo tokie dideli, kad per pastaruosius keturis ar pen- 
kis dešimtmečius nebūtume patyrę jokio ekonominio augimo, 
jei būtume turėję laukti ir kaupti pelną. Šie poreikiai galėjo būti 
finansuojami ik sukuriant kreditą. 

Ketvirta ir paskutinė atrama yra žinios, kurios, savo ruožtu, 
yra galia, ir tas, kuris gali įgyti tų Žinių, kurias gerbia ir kurių 
siekia kiti, bei neleisti kitiems jomis naudotis, tas, kuris gali 
kontroliuoti jų perdavimo tiems, kam leista jomis naudotis, ka- 
nalus, naudosis ypatinga struktūrine galia. Praeityje Žyniai bei 
išminčiai šią galią dažnai naudojo prieš karalius ir generolus. 
Šią struktūrinę galią sunkiausia kontroliuoti, ji yra subtilesnė ir 
greičiau išnyksta. Dėl to kiekvienos religijos Žyniai savo galią 
saugojo net pavydžiau, nei karinė kasta ir didžiūnai. Pasaulie- 
čių atskyrimas nuo šių Žinių buvo būtina struktūrinės galios 
žinioms išsaugojimo priemonė. Šiandien santykinei galiai įgyti 
ir kitai struktūrinei galiai sustiprinti (t.y. saugumo, gamybos ir 
finansų) reikalingiausios žinios yra technologija. Aukštosios nau- 
jų medžiagų, gaminių, augalų bei gyvūnų modifikavimo siste- 
mos, naujos informacijos rinkimo, saugojimo ir atgaminimo sis- 
temos technologijos atveria naujas galimybes tiek struktūrinei, 
tiek ir santykinei galiai. 

Visoms keturioms struktūrinės galios rūšims būdinga tai, 
kad galios turėtojas gali reguliuoti kitiems prieinamas galimy- 
bes ir tiesiogiai nespausti jų rinktis tam tikro sprendimo ar ga- 
limybių. Tokia galia yra mažiau „matoma“. Kitiems prieinamų 

galimybių ratas padidės jiems suteikus tokių galimybių, kurio- 
mis kitu atveju jie negalėtų pasinaudoti. Ir šį ratą galima apri- 
boti padidinant galimus tų galimybių kaštus bei pavojus ir tuo 
pačiu apsunkinti vienas galimybes ir palengvinti kitas. Kai tėtis 
su mama sako: „tu esi geras berniukas ir labai daug mokaisi, 
todėl tavo gimtadieniui mes nupirksime dviratį“, berniukas dar 
gali pasirinkti, ar jam labai gerai mokytis, ar geriau tuo metu 
žaisti su draugais. Tačiau šį pasirinkimą mokymosi kryptimi 
nusveria tėvų struktūrinė galia šeimos biudžeto atžvilgiu. Pa- 
imkim kitą pavyzdį iš tarptautinės politinės ekonomikos: dide- 
lės naftos kompanijos turi galios ieškoti naftos ir ją parduoti. 
Naftos valstybės šeštąjį ir septintąjį dešimtmetį galėjo pasiūlyti 
joms įvairių koncesijų. Tačiau tas atlyginimas, kurį kompanijos 
gali pasiūlyti vyriausybėms, už tai suteikia joms struktūrinę 
galią vyriausybių atžvilgiu. Vyriausybės galėjo atsisakyti papil- 
domų pajamų. Tačiau jos buvo tokios didelės, palyginus su 
kitais galimais pajamų šaltiniais, kad galimybių ratą ir svorį 
rimtai transformavo struktūrinė galia naftos gavybos ir parda- 
vimo atžvilgiu. Tik tada, kai naftą išgaunančios valstybės galėjo 
pasinaudoti žiniomis apie naftos verslą ir kai jos atlyginimą, 
gautą iš kompanijų, panaudojo savo finansinės galios konsoli- 
dacijai, jos iš dalies galėjo mesti iššūkį kompanijų struktūrinei 
galiai gamybos atžvilgiu. Iki tol, kaip rodo Irano atvejis 1951 
metais ir Indonezijos atvejis kiek vėliau, kompanijų ištrėmimo 
iš šalies kaina daugeliui šalių buvo pernelyg didelė. 

Kitas svarbus manosios keturšonės plastikinės piramidės 
bruožas yra tas, kad kiekviena kraštinė liečia kitas tris. Kiekvie- 
na palaiko ryši su kitomis. Tai galima pavaizduoti kaip balan- 
savimą ant vienos iš kelių atramų, o ne kaip buvimą ant vieno 
pagrindo. Tam tikra prasme kiekviena kraštinė - saugumas, ga- 
myba, finansai ir žinios bei tikėjimai — yra bazinė kraštinė kitų 
atžvilgiu. Tačiau kitas kraštines vaizduoti kaip kraštines, kurios 
nuolat daugiau remiasi viena kuria nors kraštine, reikštų vieną 
kurią laikyti vyraujančia. Nebūtinai ir ne visada taip atsitinka. 

Pavyzdžiui, realistinė mokykla tarptautinių santykių srityje 
laikėsi nuomonės, kad galiausiai viską visada nulemia karinė 
galia ir galimybės panaudoti prievartos jėgą tuo verčiant pa- 
klusti kitus. Galiausiai — ir tai neatremiama tiesa. Tačiau realia- 
me pasaulyje ne kiekvieną santykį veikia tokios jėgos. Ne kiek- 
vienas sprendimas turi įgauti tokią kraštutinę išraišką. Dauge- 
liu atvejų priimant sprendimus prievartos jėga, nors ir vaidina 
tam tikrą vaidmenį renkantis, visko nelemia ir nėra vienintelis 
svarbus galios šaltinis. 


Kai kurie pavyzdžiai 


Leiskite man pateikti keletą pavyzdžių, kaip struktūrinė galia 
vienu metu gali kilti iš daugiau nei vieno šaltinio, iš daugiau nei 
iš vienos plastikinės piramidės kraštinės. 1948 metais JAV Eu- 
ropoje buvo ką tik pademonstravusios savo viršenybę įprastinių 
ginkluotųjų pajėgų prasme visų kitų Europos galių, išskyrus So- 
vietų Sąjungos, atžvilgiu. Hirosimoje ir Nagasakyje JAV pade- 
monstravo, kad jos nekonvencinė galia yra didesnė ir už Sovietų 
Sąjungos, ir už visų kitų galią dėl jos (laikino) atominių masinio 
naikinimo ginklų monopolio. Tačiau šios strateginės galios ne- 
užteko vėl atsigaunančiam ekonominio gyvenimo ritmui Vaka- 
rų Europoje nustatyti. Be gamybinės galios, reikalingos maistui 
ir gamybos priemonėms tiekti Europos pramonės rekonstrukci- 
jai, be finansinės galios tiekti kreditus universalia valiuta - do- 
leriais, JAV nebūtų galėjusi panaudoti tos galios Marshallo pa- 
galbos, kurią ji panaudojo, recipientų atžvilgiu. Amerikos struk- 
tūrinė galia tuo pačiu nesirėmė vien tik savo vyravimu saugu- 
mo, gamybos ir finansinės struktūrų atžvilgiu. Jos autoritetą su- 
stiprino įsitikinimas, paplitęs už Amerikos ribų, kad JAV savo 
galią nuoširdžiai siekė panaudoti geresniam pokario pasauliui 
tiek kitiems, tiek saviems žmonėms kurti. Roosveltas keturias 
laisves paskelbė Amerikos karo tikslais, jis Jungtines Tautas pa- 
kvietė į San Franciską kaip garantiją, kad JAV vėl nepakeis sa- 

vo nuomonės, kaip tai buvo padariusi 1920 metais. Prezidentas 
Trumanas savo inauguracinėje kalboje Kongrese pratęsė šias 
mintis - Amerikos pagalbą tvirtai pažadėjo žmonėms, siekian- 
tiems laisvės ir geresnio materialinio gyvenimo. Moralinis au- 
toritetas, paremtas tikėjimu Amerikos ketinimais, nepaprastai su- 
stiprino kitus jos struktūrinės galios šaltinius. 

Labai skirtingu galios, iš dalies kylančios iš idėjų jėgos, pa- 
vyzdžiu galėtų būti galia, kurią Irane ir už jo ribų po šacho žlu- 
gimo panaudojo ajatola Khomeini ir jo pasekėjai. Mintis, kad ša- 
chas, godžiai trokštantis valdžios, savo gyvenimą susiejo ne tik 
su užsienio valstybe, bet ir su jos kultūra bei materialistine ti- 
kėjimo sistema, svetima ir priešiška tradicinėms islamo verty- 
bėms, gerokai prisidėjo prie jo vyriausybės žlugimo ir paties ša- 
cho pabėgimo. Tačiau ajatolų galia, ginant ir propaguojant isla- 
mo dorybes, būtų buvusi labai ribota, jei jie nebūtų kontroliavę 
valstybės ir ginkluotųjų pajėgų, ko pakako jų valdžiai patvirtin- 
ti tiek šalies viduje, tiek ir už jos ribų. Be abejo, idėjų galia buvo 
būtinas elementas, tačiau ji galėjo paveikti galutinį rezultatą tik 
kartu su karinėmis pajėgomis ir ekonominiais ištekliais. 

Struktūrinė galia, iš dalies kylanti iš idėjų, iš dalies - iš prie- 
vartos jėgos, ir iš dalies iš turto, nėra vien valstybių ar tų, kurie 
kontroliuoja vyriausybės galią, nuosavybė. Pavyzdžiui, mafija 
prievartos grėsmę ir pačią prievartą naudojo paklusnumui jos 
pačios gretose užtikrinti. Ji rinkdavo tam tikrą mokestį iš tų, 
kuriuos pretendavo saugoti. Tačiau jos jėga, išsilaikiusi taip il- 
gai, labai priklausė nuo įsitikinimų, būdingų senesnei, papras- 
tesnei ir grubesnei visuomenei, įsitikinimo, kad svarbu išlaikyti 
lojalumą šeimai ir capo bei garbingus asmeninius santykius. Ne- 
vertėtų nuvertinti jos, kaip jėgos, tęstinumo tarptautinėje poli- 
tinėje ekonomijoje. Nors mafijos operacijų smulkmenas gaubia 
gili paslaptis, apie jos ryšius su tarptautine prekyba narkoti- 
kais, ginklais bei finansais yra Žinoma tiek daug, kad ją galima 
laikyti svarbiu nevalstybinės valdžios šaltiniu. Tačiau taip ne- 
būtų, jei nebūtų valstybių struktūrų, kontroliuojančių narkotikų 

ir ginklų sandorius ar reguliuojančių tarptautinius finansinius 
atsiskaitymus, silpnų vietų. 

Bazinių struktūrų silpnosios ir stipriosios vietos daro įtaką 
galios santykiams tarp valstybių ir kitų organizacijų. Paimkim, 
pavyzdžiui, Reino žemės remilitarizaciją, kurią įvykdė Hitle- 
ris 1936 metais. Versalio sutartyje, sudarytoje po Pirmojo pa- 
saulinio karo, ji buvo paskelbta demilitarizuota zona. Jai bu- 
vo skiriamas tam tikro buferio, arba gesintuvo, vaidmuo Eu- 
ropos saugumo struktūroje. Tai Vokietijai turėjo apsunkinti 
pradėti antrąjį karą Europoje. Kai Hitleris į zoną įvedė savo 
pajėgas, jis suprato, kad nepakaks tiesiog denonsuoti „nely- 
giateisę“ sutartį. Jis tai daug kartų buvo daręs anksčiau. Jė- 
gos demonstracija buvo reikalinga struktūros silpnumui pade- 
monstruoti ir ją dar labiau susilpninti. Pajėgos nesutiko jokio 
pasipriešinimo ne todėl, kad Prancūzija nebuvo pasirengusi 
karui. Ir išties, tuo metu Prancūzijos pajėgos buvo turbūt ga- 
lingesnės už Vokietijos pajėgas Žmonių ir lėktuvų skaičiumi. 
Struktūra buvo silpna dėl Prancūzijos ir Britanijos idėjų ne- 
sutarimų, konkrečiai — jos nesutarė dėl Versalio mechanizmo 
reikšmės. Britanija vis dar vylėsi, kad tiesioginės derybos su 
Vokietija ir diplomatiniai manevrai su Italija, galintys izoliuo- 
ti Vokietiją, padės išvengti karo. Problemos ir jos galimo 
sprendimo suvokimo skirtumai iš ankstesniųjų sąjungininkų 
atėmė saugumo fronto struktūrinę galią. Jų neveiklumas 1936 
metais sustiprino Hitlerio įsitikinimą, jog jiems trūksta valios 
priešintis, ir leido jam pasiekti kur kas svarbesnių pergalių 
Austrijoje bei Čekoslovakijoje mokant už tai santykinai žemą 
kainą. Suvokimas, ir ne tik santykinės galios suvokimas, bet 
ir struktūros solidumo ir kitų jos bruožų suvokimas papras- 
tai nulemia galutinį rezultatą. 

Dar kitas pavyzdys, šįsyk apie prievartinės struktūrinės ga- 
lios naudojimą rinkos atžvilgiu. Tai būtų anglų ir amerikiečių 
laivyno galios panaudojimas Pirmajame ir Antrajame pasauli- 
niame karuose darant įtaką neutralių šalių prekybai. Taikiniai 


2 skyrius. GALIA PASAULIO EKONOMIKOJE 57 


buvo niekuo nekalti, taikingi prekeiviai, kurie tik norėjo savo 
prekes parduoti Britanijos ir JAV priešams. Jų laivus stabdyda- 
vo abiejų sąjungininkų laivyno patruliai ir, jei laivų kapitonai 
negalėdavo pateikti galiojančio leidimo, dokumento, garantuo- 
jančio, kad kelionę ir krovinį gabenti leido britų ar amerikiečių 
valdžia iš jų uosto ir kad jis neskirtas priešui, tuomet prievarta 
būdavo paimamas ir laivas, ir krovinys. Santykinė sąjunginin- 
kų karo laivų galia neutralių prekeivių laivų atžvilgiu buvo 
šios labai šališkos saugumo struktūros, kurioje galėjo vykti pre- 
kyba, nustatymo pagrindas ir būtina sąlyga. Ji buvo priimta ir 
prekeiviai prisitaikė prie jos taisyklių, kurias nustatė dvi di- 
džiosios jūrų galybės, tad trumpą laiką tai priminė tam tikrą 
režimą arba galios struktūrą. Šis režimas buvo panaikintas ne 
tada, kai sumažėjo Britanijos ir Amerikos struktūrinė galia jū- 
roje, bet tada, kai baigėsi karas ir sąjungininkai nusprendė, kad 
jiems daugiau nebereikia savo saugumo galios naudoti iškrai- 
pant rinką ir jai darant įtaką. 


Socialinio mokslo ribos 


Iš politinės ir ekonominės pasaulio istorijos nebūtų sunku iš- 
skirti daugybę kitų pavyzdžių, rodančių skirtingą struktūrinės 
galios svarbą galutiniam rezultatui nulemti ir paskirstyme, ir 
vertybių mišinio sistemoje, ir kaip santykinė galia gali tapti 
struktūrine, ir kaip sunku praktiškai atskirti politinę ir ekono- 
minę galias. Kadangi tokia didelė šiuolaikinės socialinių moks- 
lų literatūros dalis neįstengė gerai prisitaikyti prie, populiariai 
sakant, ekonomikos, politikos ir socialinių reikalų „globalizaci- 
jos“, atrodo, kad padėčiai pakeisti reikia naujo požiūrio į poli- 
tinę ekonomiją ir tai iliustruoti keliais pavyzdžiais. Mano ban- 
dymas gal ir nėra geriausias, galbūt jį galės patobulinti kiti, 
tačiau pagrindinių socialinių mokslų, siekusių interpretuoti pa- 
saulio ekonomikos politiką, spragos tokios didelės, kad joms 
užpildyti reikės naujų perspektyvų ir analitinės struktūros. 

Skaitytojas gali paklausti, kokios gi yra tos spragos ir kaip 
jos riboja tarptautinės politinės ekonomijos plėtrą? Tai dvi su- 
dėtingos problemos. Nenorėdama pernelyg nukrypti į šalį, ga- 
liu atsakyti tik labai trumpai. 

Svarbiausia yra tai, kad šios spragos iškilo iš trijų svarbiau- 
sių socialinių mokšlų — ekonomikos, politikos mokslo ir tarp- 
tautinių santykių — praeities. Pirmieji du mokslai šio amžiaus 
pradžioje atsirado remiantis prielaida, kad nacionalinės sienos 
taip atskiria skirtingas politines ir ekonomines sistemas, jog sie- 
kiant visų praktinių tikslų jas galima studijuoti ir analizuoti 
atskirai viena nuo kitos arba lyginti jas, tarsi jos būtų atskiros 
gyvūnų rūšys arba šunų ar arklių veislės. 

Trečiasis mokslas — tarptautiniai santykiai —- buvo taip užsi- 
ėmęs karo ir taikos problematika, kurioje pagrindiniai „veikė- 
jai“ ar protagonistai buvo nacionalinės valstybės, kad jam buvo 
sunku nagrinėti bet kurį kitą, ne pasaulio tvarkos klausimą. Tai 
rodo ir visai nauji tarptautinės politikos vadovėliai. Kai pasau- 
lio įvykiai studentus skatino klausinėti apie pasaulio ekonomi- 
kos problemas, akademinė specializacija ir tarpdisciplininis pa- 
vydas tarp šių trijų socialinių mokslų sukūrė tokius barjerus, 
kad studentai, tuo pačiu metu bandę studijuoti ir ekonomiką, 
politinį mokslą bei tarptautinius santykius, dažnai suvokdavo, 
kad šie sunkiai dera tarpusavyje. Jie pagrįstai skundėsi, kad 
vienas skerspjūvis neatkuria viso vaizdo. 

Viena svarbi tokios padėties atsiradimo priežastis yra, žino- 
ma, iš ekonomikos studijų pašalinti galios problemą. Dėl to 
buvo galima sukurti „ekonomišką“, „tikslią“, „elegantišką“ te- 
oriją — šiuos epitetus labai mėgsta šiuolaikiniai ekonomistai. Ši 
sąmoninga trumparegystė K.W.Rothschildą prieš kelerius me- 
tus privertė pastebėti štai ką: 

Kaip ir kitose svarbiose socialinėse srityse, mes turime tikėtis, kad 

individai kovoja dėl savo padėties, kad galia bus naudojama padė- 

čiai ekonominiame žaidime pagerinti ir kad iš ekonominės jėgos 
bus bandoma išspausti galią ir įtaką. Dėl to galia turi būti pasikar- 

tojanti ekonomikos teorinių arba taikomųjų studijų tema. Tačiau 

jei mes pažvelgsime į ekonomikos teorijos plėtrą per paskutinįjį 

šimtmetį, tai pastebėsime, kad joje keistai trūksta svarstymų apie 

galią (Rothschild, 1971, 7). 

Taigi viskas, kas griauna ekonominę teoriją arba jai priešta- 
rauja, tapo „išoriniais veiksniais“, dažnai net „išoriniu šoku“, 
ypač šokiruojančiu ekonomistus, savo prigimtimi nepasiruošu- 
sius suvokti vyriausybės arba rinkos veikėjų galios veiksnių 
įsikišimo. Elgesys, nederantis su ekonominės teorijos prielaido- 
mis, žinoma, nuolaidžiai ir nepritariamai vadinamas „iraciona- 
liu“, nors ir suprantamas būtų kiekvienam Žmogui. 

Kai kurie ekonomistai, tiesa, bandė šią spragą užpildyti - 
plėtojo viešojo pasirinkimo (public choice) teoriją, kurioje vei- 
kėjai siekia maksimizuoti naudą ir minimizuoti kaštus. Tačiau 
laimėtas įžvalgas, bent jau man taip atrodo, riboja ekonomi- 
nės analizės prielaida, kad visada žmonės viską stengiasi gauti 
kuo pigiau ir tai, kad kaina yra galutinė viso elgesio priežas- 
tis. Viską sudėjus tenka tik apgailestauti, kad beveik penkias- 
dešimtį metų taikomoji ar deskriptyvinė ekonomika buvo to- 
kia nemėgstama profesija. Dėl to anksčiau pareikšta kritika 
daug rečiau taikoma ekonomistams, dirbusiems plėtros ekono- 
mikoje ar kokioje kitoje specializuotoje srityje, pavyzdžiui, Že- 
mės ūkio ar transporto ekonomikoje, kuriose reikėjo paisyti re- 
aliojo pasaulio ir politinių veiksnių ar istorinio patyrimo, ku- 
ris iš tiesų ir nulemia galutinį rezultatą. Plėtros ekonomistai 
negali, pavyzdžiui, eksportuojamų prekių rinkų nagrinėti ne- 
paliesdami jų ir jose veikiančių politinių jėgų. Štai ką rašo vie- 
nas plėtros ekonomistas: 

Ekonominis mąstymas rinkoms dažnai priskiria kilmės spontaniš- 

kumą ir determinizmą ekonominės būtinybės prasme... Tačiau jei 

rinkas laikysime socialinių ir politinių sistemų kūriniais, tai jų ope- 
racijas galėsime, jei bus pateikti tam tikri ekonominiai parametrai 
ir techniniai apribojimai, suprasti kaip operacijas, skatinamas arba 
užgniaužiamas politinių sprendimų ir institucinių mechanizmų tiek 
nacionaliniu, tiek tarptautiniu lygiu (Vaitsos, 1976, 114). 

Vaitsosas teisingai nurodė, kad įvairiausių dalykų rinkos, 
kaip sprendimų ir institucijų, kurios varijuoja priklausomai nuo 
sektoriaus ir nuo laiko, rezultatas nelengvai pasiduos analizei, 
nepaisančiai politinės galios ir interesų. 

Dar daugiau, patarlė „Už vieną muštą du nemuštus duoda“, 
kurią kasdienė išmintis pripažįsta kaip gerą žmogiškojo elgesio 
apibūdinimą, negali tapti ekonominės teorijos dalimi. Egzistuo- 
ja tam tikras laiko tarpas tarp priežasties ir padarinių, kaip 
įžymioji J formos kreivė, nulemianti, kad devalvacijos naudą 
pajusite vėliau už greitą importo pabrangimą; jį siekė suvokti 
(ne per daug sėkmingai) ir paaiškinti ekonominės teorijos šali- 
ninkai. Tačiau šiuolaikinio ekonominio elgesio šios teorijos at- 
stovai nesuvokia. Kaip suvokiami ateities pavojai, tai gerai Žino 
draudikai, iš dalies priklauso nuo praeities patyrimo, geras jis 
ar blogas, ir matuojamas tikėtinais kaštais. Ateities galimybių 
suvokimą, pavyzdžiui, geresnio gyvenimo viltis, paaštrins sun- 
kus gyvenimas, tad vargšai ir alkanieji kur kas noriau pasinau- 
dos jiems suteiktomis galimybėmis, nei turtingieji ir patenkin- 
tieji gyvenimu. 

Politinių mokslų atstovai gi linko tikėti prielaida, kad galia 
naudojama tam tikroje socialinėje ir ekonominėje struktūroje ir 
jos panaudojimą riboja tam tikros konstitucinės ribos ir institu- 
cijų įtaka. Net geriausiuose lyginamosios politikos darbuose daž- 
niausiai nagrinėjami panašumai ir skirtumai, dažniau - skirtu- 
mai tarp atskirų valstybių ir nacionalinių sprendimų priėmimo 
sistemų, o ne bendri veiksniai, kylantys iš pasaulio ekonomi- 
kos, kaip, pavyzdžiui, didesnio kapitalo, techninių žinių, ligų ir 
idėjų mobilumo. Modelis, kurį šiam tikslui naudojo Dahlis (1961), 
analizuodamas įvairias sprendimus priimančias valdžios struk- 
tūras Niū Heivene, Konektikuto valstijoje, rodo tam tikrą ribo- 
tumą, kai jį naudoja Coxas ir Jacobsonas (1974) sprendimams 
priimti tarptautinėse organizacijose. Taip atsitinka todėl, kad 
tarptautinės organizacijos turi formalius savo įstatus arba kon- 
stitucijas, todėl valstybių laisvė pasitraukti iš veiklos, vetuoti 

sprendimą ar suardyti konsensusą (neduoti pinigų) galios pa- 
naudojimą paverčia labiau išskydusiu, ne tokiu struktūruotu 
procesu, kaip vietinėje vyriausybėje. Todėl nacionalines teisines 
sistemas politinių mokslų atstovai linkę laikyti duotomis, nors 
suvokdami valstybių skirtumus jie ir mato, kad teisė gali insti- 
tucionalizuoti ir legimitizuoti galią, kylančią iš prievartos jėgos, 
ir(arba) galią, kylančią iš turtinės nelygybės, ar, konkrečiu atve- 
ju, galią, kylančią iš bendro sutarimo nacionalinių siekių, ide- 
alų ir vertybių aspektu. 

Jeigu ekonomistai nekreipia dėmesio į galią, o politikos moks- 
lininkai labiau domisi, kaip ji panaudojama valstybių viduje, 
daugelis tarptautinių santykių atstovų apsiriboja tik dėmesiu vie- 
nos valstybės santykinei galiai kitos atžvilgiu. Pernelyg dažnai 
jie ignoruodavo ir atsisakydavo apmąstyti struktūrinę galią ar- 
ba galią panaudoti struktūrai apibrėžti, pasirinkti žaidimą, taip 
pat ir šio žaidimo taisykles. Lyg jūs sakytumėte: — „vyras turi 
galią moters atžvilgiu, nes jis gali ją partrenkti“, - tuo pačiu ig- 
noruodamas(a) faktą struktūrinės galios vyrų vyraujančioje so- 
cialinėje struktūroje, kuri vyrui suteikia socialinį statusą, teises 
ir šeimos biudžeto kontrolę, o moteriai dėl to net nereikia gra- 
sinti arba ją partrenkti, kol ji daro tai, kas jai liepiama. Antra ver- 
tus, savo dėmesį jie susiaurino nagrinėdami tik galios santykius 
tarp valstybių ir visiškai nenagrinėjo kitų grupių bei organizacijų. 
Tai, savo ruožtu, skatino sudaiktinti valstybes, buvusias jų tyrinė- 
jimo objektais, ir traktuoti jas kaip homogeniškus vienetus. 

Trečia, tai susiaurino išteklių suvokimo lauką - ištekliais 
buvo laikomi tie, kurie kaip galios šaltinis galėjo būti panaudoti 
ir buvo tinkami tarpvalstybiniams santykiams. Klasikinis tokio 
susiaurinimo pavyzdys yra Klauso Knorro knyga Valstybių karo 
potencialas. Joje išvardijama teritorija, gyventojai, naudingosios 
iškasenos, ginklai, finansiniai rezervai ir t.t., tačiau daroma pri- 
verstinė išvada, kad sunku taip juos visus sudėti, kad galėtum 
pamatyti, kas gi turi daugiausia galios ir nuspėti, kokia jų kom- 
binacija tarptautiniuose konfliktuose būtų efektyviausia“. 

Visai natūralu, kad ne visos tarptautinių santykių mokyk- 
los kaltos dėl visų trijų nuodėmių. Marksistai ir Trečiojo pa- 
saulio (ypač Lotynų Amerikoje) priklausomybės mokyklos ge- 
rai suvokė struktūrinės galios svarbą, tačiau jie savo interpre- 
tacijoje buvo linkę apsiriboti gamybos ir prekybos struktūro- 
mis (žr. 4 skyrių). Pliuralistai žvelgė toliau, — už tarpvalsty- 
binių santykių ribų, ir nurodė nevalstybinius veikėjus, kaip, 
pavyzdžiui, transnacionalinės korporacijos ir tarptautinės or- 
ganizacijos. Tačiau vėliau jie daugiausia nagrinėjo klausimą, 
ar šie veikėjai (jų buvo daug) labiau padėtų, ar pakenktų vals- 
tybei A kovoti prieš valstybę B. Jie klausė: kokį vaidmenį ne- 
valstybiniai veikėjai vaidina užsienio politikos žaidime? Jie tik 
labai retai peržengdavo tarpvalstybinių santykių ribą ir klaus- 
davo, kokią kitą struktūrinę galią gali turėti nevalstybiniai vei- 
kėjai. Nye'o ir Keohane'o sąranga struktūrinę galią supranta 
tik kaip antrinę hierarchijos, skirstančios valstybes tarptauti- 
niuose režimuose ar organizacijose, pusę. Tai dažnai atspin- 
di reliatyvią valstybių svarbą pasaulio ekonomikoje. Tačiau ši 
hierarchija atspindi tik struktūrinę valstybių, o ne kitų struk- 
tūrų galią; ir tai dažnai gali būti iškreiptas vaizdas, pavyz- 
džiui, jei tam tikros valstybės pašalinamos iš organizacijos dėl 
istorinių ar politinių priežasčių ar kai balsavimo sistema at- 
spindi greičiau praeities, o ne dabarties galios pasiskirstymą. 

Šios įvairios astigmatizmo, nuo kurio kentėjo trys pagrin- 
diniai socialiniai mokslai, desidomintys tarptautine politine 
ekonomija, formos, be abejo, sukliudė jai tinkamai plėtotis. 
Jis trukdė tyrinėjimams ir dėstymui. Dėl to tarptautinės poli- 
tinės ekonomijos dalyką stumtelėjo į priekį Žmonės, esantys 
už šių trijų disciplinų — teisės, istorijos ir sociologijos — ribų, 
o paskutiniais metais — ypač tam padėjo sociologai, kurie, at- 
sisakę paprastos bendrosios teorijos, tinkančios visoms Žmo- 
nių visuomenėms, paieškų, pradėjo domėtis visuomenės isto- 
rija, ir ne tik Europoje, bet ir Azijoje bei Vidurio Rytuose, tuo 
siekdami išspręsti bendrą visoms visuomenėms problemą: kas 

visuomenėje turi valdžią, kokie yra tos valdžios šaltiniai ir ko- 
kiais tikslais ji naudojama“. 

Valstybės pačios puikiai suprato svarbą tų neišnaudojamų 
ir nesuskaičiuojamų socialinio solidarumo bei stiprios pilieti- 
nės visuomenės išteklių, kurie yra kur kas daugiau nei vals- 
tybės teritorijos, gyventojų ar net ginkluotės trūkumai. Dėl to 
valstybių požiūris į savo išteklius kartais buvo ir platesnis — 
buvo žiūrima, kokiu lygiu valstybė gali apsirūpinti maistu ar 
energija ir jos turimų priemonių, reikalingų maisto, energijos, 
naudingųjų iškasenų panaudojimui, saugumas. Kai kurie dar 
pridėtų komunikacijos sistemų ar jūros ir oro transporto kon- 
trolę, techninį meistriškumą ir kitų valstybių piliečių pagar- 
bą bei simpatijas; pavyzdžiui, tokia buvo socialistinių šalių pa- 
rama Kubai ar Šveicarijos reputacija dėl jos stabilumo ir ne- 
šališkumo. 

Pliuralistai išplėtė savo mąstymo lauką ir šioje srityje. 
Nye'o ir Keohane'o knygoje Galia ir tarpusavio priklausomybė, 
pavyzdžiui, išplėtota santykinė valstybių galios sistemos ana- 
lizė, išplečianti skirtis tarp jautrumo (susceptability — galimos 
atvirumo žalos, kurią gali sukelti pasaulinė sistema, atžvilgiu) 
ir pažeidžiamumo (vulnerability — jautrumas, kurį apibūdina 
sugebėjimas apriboti žalą). Tačiau jų vaizdo ieškiklis sufoku- 
suotas tik į valstybių jautrumą ir pažeidžiamumą. Tarp ketu- 
rių veiksnių, nulemiančių sistemos galutinius rezultatus, po- 
litinė galia traktuojama kaip struktūra („bendroji galios struk- 
tūra pasaulyje“), kuri kyla iš „galios išteklių pasiskirstymo 
tarp valstybių“ ir kurią kartais modifikuoja du veiksniai — 
valstybių galia tam tikroje srityje ir jų vieta tarptautinėse or- 
ganizacijose. Tačiau šie autoriai nagrinėja tik ekonominį pro- 
cesą arba, atvirai šnekant, tai, kas atsitinka valstybėms tarp- 
tautinėje prekyboje ar kitame tarptautiniame režime su savo- 
mis suderintomis taisyklėmis. Praktiniais tikslais analizė ne- 
kreipė dėmesio į galios paskirstymą visose keturiose tarptau- 
tinės politinės ekonomijos struktūrose. 

Tačiau struktūros yra tik pusė reikalo. Kyla kitas svarbus 
klausimas: ką daryti toliau, kaip konkrečią situaciją išanalizuoti 
taip, kad būtų matyti vyriausybės, politinio judėjimo ar korpo- 
ruotos įmonės galimybių detalės ir galimi įvykių scenarijai, pri- 
klausantys nuo pasirinktųjų galimybių. Remdamasi tam tikra 
savo patirtimi, įgyta bandant rašyti pasaulio monetarinę ir fi- 
nansinę istoriją ir globaliai analizuojant žemės ūkio, pramonės 
ir paslaugų sektorius, visais atvejais siūlau nagrinėti svarbiau- 
sias derybas, ir tuomet spręsti, kaip galėtų keistis visų ar dalies 
konkrečios situacijos dalyvių galimybės. 

Visų pirma reikėtų nagrinėti svarbiausias derybas - tarp val- 
džios ir rinkos. Vienas paprasčiausių ir ankstyviausių tokių de- 
rybų pavyzdžių būtų tylūs susitarimai tarp viduramžių Euro- 
pos karalių ir kunigaikščių bei didžiųjų prekybinių mugių arba 
vietinių miestų rinkų dalyvių. Juos remdamas karalius už tam 
tikrą mokestį suteikdavo specialią licenciją arba chartiją. Tai- 
syklėmis buvo garantuojama, kad dalyvis pateks į muges ar 
rinkas, o kai kada ir minimali viešoji tvarka; pirkėjai ir parda- 
vėjai pelnydavosi iš prekybos. Tokiose pagrindinėse derybose 
gali dalyvauti ir nevalstybinė valdžia. Vimbldone Britų lauko 
teniso asociacija nustato žiūrovų bilietų kainas, žaidėjų atran- 
kos taisykles ir kai kurias vietas rezervuoja savo ir su ja susiju- 
sių teniso klubų nariams. Jei ji rezervuotų visas vietas ar per 
daug vietų, derybos su rinka - paprastais žiūrovais - gali žlug- 
ti. Jei jos taisyklės eliminuotų pernelyg daug gerų žaidėjų, rin- 
ka galėtų sumažėti ir sumažinti derybų vertę. Olimpinių žaidy- 
nių derybų tinklas dar sudėtingesnis, nes įtraukiamos ir vyriau- 
sybės, turinčios priimti politinį sprendimą, ar sportininkai gali 
varžytis ir kaip finansuoti jų dalyvavimą. 

Net komandinėje ekonomikoje po biurokratinės kontrolės 
šydu vyksta tam tikros derybos tarp valdžios (valstybės minis- 
terijų pavidalu) ir rinkos, kuriai atstovauja vartotojai ir gaminto- 

jai. Norint išlaikyti valstybės autoritetą, reikia susiderėti su ga- 
mintojais, valdytojais ir darbininkais, jiems reikia pakankamai 
atlyginti už darbą ir efektyviai paskatinti gaminti tas prekes ir 
paslaugas, kurios bus parduotos vartotojui. Galima toleruoti pa- 
dėtį, kai neparduodamos visos prekės ir nepanaudojami ištek- 
liai, tai nevienodu mastu toleruoja ir privačių įmonių sistema. 
Tačiau pernelyg dideli nuostoliai apsunkins derybas su varto- 
tojais. Kai derybų eiga nepatenkinti ir gamintojai, ir vartotojai, 
kaip atsitiko Lenkijoje 1973 metais ir devintojo dešimtmečio pra- 
džioje, valdžiai iškyla daug problemų. Nepatenkinamoms de- 
ryboms gelbėti gali būti pasitelktos karinės pajėgos (paskelbtas 
karo stovis) ar kitos prievartos formos. Šiuo konkrečiu atveju 
dvi silpniausios derybų grandinės grandys pirmiausia buvo So- 
lidarumo, sukėlusio darbininkų streiką, nesugebėjimas juos grą- 
žinti prie darbo ir vyriausybės nesugebėjimas pagaminti būtiną 
maisto ir plataus vartojimo prekių kiekį, reikalingą sutarčiai dėl 
atlyginimų ir darbininkų perkamajai galiai paremti. Nelaimei, 
situaciją pablogino JAV įsikišimas. Pritaikiusi sankcijas ir nesi- 
ėmusi jokių veiksmų Vakarų bankų kredito linijoms atstatyti 
JAV tik dar labiau susilpnino abiejų partnerių jėgas dvejose 
svarbiausiose derybose. 

Vieną derybų tinklą sistemoje, kurioje politinė valdžia su- 
koncentruota daugelio valstybių rankose, sudaro valstybių vy- 
riausybių derybos. Tačiau šios derybos, kaip vėl ir vėl aiškina 
nesuskaičiuojamos specializuotos studijos, labai priklauso nuo 
kai kurių vidinių derybų pastovumo, ypač struktūriškai galin- 
giausiose valstybėse. Kai kada šios derybos vyksta tarp politi- 
nių partijų. Kartais jos vyksta tarp vyriausybės ir vietinių sek- 
torių interesų atstovų ar organizuoto darbo lyderių. Jos gali 
vykti (nors ir rečiau) su organizuotomis vartotojų grupėmis ar 
aplinkosaugininkais. Politinės, finansinės ar moralinės paramos, 
kuri būtina svarbiausių derybų partneriams, identifikavimas daž- 
nai yra esminis dinamiškos situacijos analizės etapas. Darbų, 
atliktų remiantis didžiosios biurokratinės politikos modeliu, sil- 

pnumą, tarp kitko, nulėmė statiška šio modelio prigimtis. JAV 
iždas ar Valstybės departamentas gali būti galinga politikos 
formavimo jėga valdant kuriam nors sekretoriui ar prezidentui. 
Tačiau iš to ne visada galima daryti išvadą, kad ji išgyvens 
savo vadovo mirtį, atsistatydinimą ar kitus rinkimus. 
Politinių mokslininkų darbai apie neokorporatizmą šiame 
kontekste yra ypač sugestyvūs. Neokorporatizmas yra demo- 
kratinių valstybių pasaulio rinkos ekonomikoje praktika, kai 
dėl nacionalinės ekonomikos valdymo vyksta trišalės derybos 
tarp vyriausybės agentūrų, pramonės, bankų, žemės ūkio ir pre- 
kybos valdymo struktūrų bei darbo ir, tam tikrais atvejais, ūki- 
ninkų atstovų. Ši praktika labiausiai buvo išplėtota ir sėkmin- 
giausia pasirodė mažesnėse Europos valstybėse ir, kiek kitokia 
ir daug mažiau suprantama forma, Japonijoje bei Taivanyje ir, 
tik ne taip sėkmingai, Pietų Korėjoje. Austrija laimi neokorpo- 
ratizmo varžybas, po jos seka Nyderlandai ir Švedija. Kasmeti- 
nių derybų dėl atlyginimų ir kainų sėkmei būtini du dalykai: 
tam tikras vyriausybės politikos paslankumas, reikalingas pri- 
sitaikant prie kapitalo ir darbo poreikių bei suderinant juos ir 
dviejų derybų partnerių - kapitalo ir darbo - pasitikėjimo kitų 
derybų partnerių pažadais. Todėl derybos palengvėja, kai pa- 
tirtis pagerina šį pasitikėjimą, ir pasunkėja, kai išorinės jėgos, 
pavyzdžiui, palūkanų normos ar naftos kainos, apsunkina ga- 
limybes realiai išpildyti pažadus. Esminis derybų elementas yra 
sutarimas dėl nacionalinės valstybės, kaip savarankiškos struk- 
tūros išlikimo, jos kiek įmanoma didesnės autonomijos tarptau- 
tiniuose politiniuose ir ekonominiuose santykiuose bei vidaus 
reikaluose išlaikymo. Toks sutarimas ir pasirengimas savo trum- 
palaikius specifinius interesus paaukoti ilgalaikiams kolektyvi- 
niams nacionaliniams interesams atrodo ne toks būtinas dides- 
nėms šalims, ypač toms, kurių pramonės pagrindas yra didelė 
vidaus rinka. Atrodo, kad didesnėms Europos Bendrijos na- 
rėms, kaip, pavyzdžiui, Britanija, Prancūzija ar net Italija, ne- 
okorporatistiniai sprendimai ne tokie būtini ir galbūt juos sun- 

kiau pasiekti. Valstybė ir rinka šiose šalyse suteikia palankesnį 
statusą valstybės biurokratijai, daugiau galimybių pramonės val- 
dytojams ir daugiau saugumo darbininkams. Tai dar geriau 
tinka Jungtinėms Valstijoms. 

Kitas derybų tinklas, kuris šiuolaikinėje pasaulio ekonomi- 
koje įgauna vis didesnę svarbą - yra gana ypatingos tylios de- 
rybos tarp centrinių ir komercinių bankų. Bankininkystės pri- 
gimtis užkerta kelią atvirumui. Bankininkai sako, kad moraliai 
jiems būtų rizikinga pernelyg tvirtai Žinoti, už ką centrinis ban- 
kas juos gali išmesti iš žaidimo, kad ir ką jie būtų padarę. Kita 
vertus, kol jie nepasitikės centrinio banko kaip paskutinio šanso 
noru su pinigais ateiti į pagalbą krizių metu, nepanašu, kad jie 
kitą kartą kreips dėmesį į jo perspėjimus ar paklus jo nustatytų 
atsargumo taisyklių dvasiai ir raidei. Tai ypač delikataus balan- 
so reikalaujančios derybos. 

Privačių ar valstybinių korporacijų ir bankų derybų pobūdis 
priklauso ne tik nuo konkrečios šalies, bet ir nuo sektoriaus. 
Tarptautinis naftos verslas, kaip jau parodė ankstesnės nuoro- 
dos, yra ypač sudėtingas tarpusavyje susijusių derybų mišinys. 
Pavyzdžiui, septintąjį dešimtmetį vyko derybos tarp septynių 
didžiausių naftos kompanijų; jų tikslas buvo išlaikyti efektyvų 
kartelį ir tuo pačiu valdyti rinką. Vyko ir ištisa derybų grandinė 
tarp kompanijų ir valstybių, kuriose buvo randama ir išgauna- 
ma naftos. Ir pagaliau vyko svarbios finansinės derybos tarp 
naftos kompanijų ir Jungtinių Valstijų vyriausybės, kurias imi- 
tavo ir kitos šalys vartotojos. Jos naftos kompanijoms suteikė 
mokesčių lengvatų su sąlyga, kad pastarosios ir toliau savo di- 
delius pelnus investuos į naftos žvalgybą ir taip didins naujų 
naftos telkinių radimo galimybes. Nuolatinio žalios naftos srau- 
to, reikalingo greitai augančios pasaulio ekonomikos poreikiams 
patenkinti, užtikrinimas buvo gyvybiškai svarbi šio derybų tin- 
klo dalis. Tik nepaprastai padidėjusi paklausa rinkoje ir netikė- 
tas nepatenkintų naftos valstybių užsispyrimas atskleidė silpną- 
sias šio tinklo grandis. 

Man atrodo, kad dėmesys deryboms turi didelį privalumą: 
jis gali duoti geresnių nei kiti požiūriai rezultatų teikiant realias 
rekomendacijas politikos formuotojams versle, vyriausybėje ir 
politikoje. Puikių tarptautinių organizacijų reformos projektų 
kūrimas gali būti visai malonus laiko leidimas, tačiau jis mažai 
veikia atitinkamas vyriausybes. Paskutinius savo metus Tautų 
Lyga praleido kurdama projektus. Prabėgus vos keleriems me- 
tams retrospektyviai jie atrodė lyg vaikų žaidimas Romos gais- 
ro pašvaistėje. Lygiai taip pat realiam pasauliui nereikalinga ir 
abstrakti ekonominė teorija, paremta nerealistiškomis prielai- 
domis, kaip kad, pavyzdžiui, „tarkime, kad egzistuoja be galo 
ilgai gyvenanti šeima, gaunanti tobulą informaciją apie rinkos 
sąlygas“. Realiame gyvenime ignoruojant tarpusavyje susiju- 
sius galingų Žmonių interesus negalima sukurti pastovių poli- 
tinės ekonomijos sąlygų. Pagrindinė problema, kurios negalima 
išspręsti lengvai, greitai ir visam laikui, yra klausimas, kaip 
surasti interesų ir galios balansą, kuris leistų vykdyti ir stebėti 
darbinį derybų tinklą. 


" Šią Smitho raštų pusę nušviečia Davido Reismano studija Adam Smiths 
Sociological Economics, London, Croom Helm, 1976. 

2 Panašias prielaidas darė Knorras vėlesnėje knygoje Galia ir turtas (1973), 
kurioje jis bandė išskirti skirtingas galios, besiremiančios išteklių kontrole, rūšis. 
Tačiau reikia pastebėti, kad galios teorijos literatūra yra išplėtota kur kas labiau, 
nei gali pasirodyti žvelgiant į tarptautinę ekonomiką ir tarptautinę politiką. 
Įdomi studija, skaitytojui pateikianti pagrindinių įnašų į šią literatūrą įvadą, yra 
Jack Nagel, The Descriptive Analysis of Power, New Haven and London, Yale 
University Press, 1975. Taip pat žiūrėkite J. Hart, „Three approaches to the 
measurement of power in international relations“, International Organization, 
Spring 1976, 291. 

3 Didžioji šių darbų sociologijoje dalis buvo inspiruota Fernando Braudelio 
darbo, būtent jo didžiosios dviejų tomų studijos apie Viduržemio jūros baseiną 
Filipo II laikais. Ankstyvieji darbai yra Perry Anderson (1974a, 1974b) ir Barring- 
ton Moore (1967); naujausieji priklauso Michael Mann (1987) ir Johnatan Hall 
(1986). Detalės pateiktos bibliografijoje. 


II dalis 


PASAULIO 
EKONOMIKOS 
GALIOS STRUKTŪROS 


3 skyrius 
SAUGUMO STRUKTŪRA 


Saugumo struktūra politinėje ekonomijoje yra galios struktūra, 
kurią sukuria vienų Žmogiškųjų būtybių teikiamas saugumas 
kitoms. Gynėjai yra tie, kurie teikia saugumą, jie turi tam tikrą 
galią, leidžiančią jiems nulemti ir galbūt net apriboti kitų žmo- 
nių prieinamų galimybių lauką. Naudodamiesi šia galia saugu- 
mo teikėjai gali, tarp kitko, įgyti ypatingų privalumų gamyboje 
vartojant sukauptą turtą ir ypatingų teisių arba privilegijų so- 
cialiniuose santykiuose. Dėl to saugumo struktūra neišvengia- 
mai veikia ekonomikos struktūrą ir į tai negalima nekreipti dė- 
mesio. Pavyzdžiui, gentinių visuomenių ar feodalinių saugumo 
struktūrų vadas ir jo kariai arba feodalas ir jo kareiviai saugu- 
mą suteikia moterims ir valstiečiams, o už tai įgyja ne tik įsta- 
tymdavių ir teisėjų galią, bet ir socialines privilegijas apsirūpi- 
nant maistu, fizinį komfortą ir laisvę, ko neturi kiti. 
Saugumas, galiausiai, yra svarbiausias Žmogaus poreikis. Jei 
kas nors tave nužudo, tu iš karto nebeturi jokių poreikių. Bijo- 
dami mirties, daugelis žmonių pasirengę paaukoti savo turtą, at- 
sisakyti savo socialinės ar politinės padėties ir taikstytis su ne- 
teisingumu bei laisvės praradimu. Bet kas, 1945 metais buvęs Hi- 
rosimoje ar Berlyne, 1917 metais Petrograde, Saigone jį palikus 
amerikiečiams 1975 metais ar Beirute 1986 metais matė, kaip grei- 
tai keičiasi žmonės mirties akivaizdoje. Jie susirūpinę tik dėl to, 
kaip išgyventi. Jų poreikių kreivė dramatiškai transformuojasi. Ki- 
tos vertybės nebetenka jokios vertės, lieka tik saugumo poreikis. 

Saugumo struktūros analizė: ar vietinė kokio nors šiuolaiki- 
nio didmiesčio bendruomenė, ar kitokia visuomenė, istoriškai 
nuo mūsų nutolusi, ar šiuolaikinė pasaulio visuomenė - visos 
remiasi vieninteliu ir svarbiausiu klausimu: kas ir kam teikia 
saugumą? Nuo kokios grėsmės ar grėsmių? Kokia šio saugumo 
kaina ir sąlygos? Žvelgiant iš saugumo „vartotojų“ perspekty- 
vos, kyla kiek kitokie klausimai: į ką stipresnį, ieškant saugu- 
mo, kreipiasi valstybė, korporacija, socialinė grupė ar indivi- 
das? Kiek to saugumo teikiama ir kokiomis sąlygomis? 

Šiuolaikinėje tarptautinėje politinėje ekonomijoje saugumo 
struktūra remiasi valstybės institucija. Valstybė teigia savo po- 
litinę valdžią ir teisėtos prievartos monopolį. Tačiau valstybė ne- 
egzistuoja viena. Ji egzistuoja kartu su kitomis valstybėmis, gy- 
vuoja valstybių bendruomenėje. Jos visos teigia savo politinę val- 
džią ir teisėtos prievartos monopolį tarp savo teritorinių sienų, 
o kartais net už jų ribų. Dėl to saugumo struktūrai ir pasaulio 
ekonomikai ypač svarbūs santykiai tarp valstybių. Ir viena 
pagrindinių problemų, kurią privalome nagrinėti, yra klausimas, 
kaip, gerai ar blogai, ši tarptautinė politinė sistema, šis valstybių 
pasaulis teikia saugumą pasaulio ekonomikai. Ekonomistai šį klau- 
simą gali ignoruoti, bet to negali daryti politiniai ekonomistai. 

Reikia apsvarstyti ir kitus keturis bendrus sisteminius klau- 
simus: 


1. Ar saugumo teikimas priklauso nuo atskirų valstybių, 
priklausančių tarptautinei politinei sistemai, prigimties. 

2. Ar saugumo teikimas priklauso nuo rinkų, industrializa- 
cijos ir ekonominio išsivystymo. 

3. Ar svarbi yra vadinamoji „geometrija“, sankloda, tarp- 
valstybiniai ryšiai, t.y. ar saugumo sistemos efektyvumas 
priklauso nuo valstybių visuomenės ypatybių, nuo to, ar 
egzistuoja daug mažų valstybių, ar vyrauja dvi valstybės 
ar galbūt egzistuoja kokio pustuzinio didžiųjų galybių 
oligopolija. Tai senas tarptautinių santykių studentų klau- 
simas, tačiau jis vis dar aktualus. 

4. Ar veikia ir kaip šią struktūrą veikia technologiniai po- 
kyčiai, ypač valstybių ginkluotės. 


Atkreipiu Jūsų dėmesį, kad šie klausimai nėra skirti kokios 
nors konkrečios valstybės saugumui. Valstybės — ar Indijos, ar 
Vokietijos — vyriausybės gynybos politika yra strateginių studi- 
jų reikalas lygiai taip, kaip valstybės santykių su kitomis vals- 
tybėmis politika yra užsienio politikos analitikų reikalas. Šiame 
skyriuje ir šioje knygoje nagrinėjama daugiau pati struktūra, ku- 
rioje priimami nacionaliniai sprendimai. Gali būti nelengva at- 
sakyti į penkis čia pateiktus pagrindinius klausimus, tačiau svar- 
bu bent jau jų suformulavimas. Sunkumų iš dalies kyla dėl eko- 
nomikos ir politikos atskyrimo ir dėl to, kad tarptautinių san- 
tykių studijos daugelyje vietų linkusios skilti į „strategines stu- 
dijas“ ir „tarptautinių ekonominių santykių politiką“!. Strategai, 
žinantys saugumo problemas, kylančias tarptautinėje politinėje 
sistemoje, pernelyg retai skaito žmonių, besidominčių prekyba 
ir finansais, knygas ar su jais diskutuoja; o besidomintys eko- 
nominiais santykiais retai diskutuoja su strategijos ekspertais. 
Nors ir pripažinę, kad valstybės didele dalimi nulemia saugu- 
mo struktūros prigimtį, tarptautinės politinės ekonomijos atsto- 
vai tiek pat turėtų domėtis ir tuo, kaip ši struktūra veikia sau- 
gumo distribuciją tarp individų, socialinių grupių ir korporuo- 
tų įmonių, ne tik tarp valstybių. Jie turi domėtis ir tuo, kaip ši 
struktūra veikia prioritetą, teikiamą tvarkai ir saugumui, paly- 
ginti su kitomis trijomis pagrindinėmis vertybėmis, būdingomis 
organizuotai Žmonių visuomenei — turtu, teisingumu ir laisve. 


Saugumo apibrėžimas 


Kaip jau buvo sakyta anksčiau, saugumas nuo smurtinės mir- 
ties gali būti pats svarbiausias Žmogaus poreikis, tačiau tai ne 
vienintelis saugumas, kurio trokšta žmonės. Dar yra ir saugu- 
mas nuo lėtos bado mirties, saugumas nuo ligos, nuo negalios, 
nuo visokių kitokių atsitiktinumų, pradedant bankrotu ir bai- 

giant bedarbyste. Galvodami tik apie valstybes, saugumo ana- 
lizę apribosime tik grėsmėmis valstybės išlikimui, iš kurių ka- 
ras ir užkariavimas yra pačios radikaliausios, tačiau ne vienin- 
telės. Galvojant apie tarptautinę politinę ekonomiją, reikia gal- 
voti ir apie įmones bei individus, tuomet veiksniai, darantys 
įtaką jų išlikimui, tampa gerokai įvairesni ir sudėtingesni. Dėl 
to gali būti naudinga pabandyti šiek tiek nuskaidrinti saugumo 
struktūros prasmę ir atsakyti į klausimą, kaip naudingiausiai 
galėtume suklasifikuoti tas grėsmes, dėl kurių Žmonės, kaip 
individai, socialinės grupės ir valstybės, siekia tam tikro saugu- 
mo. Saugumo siekimo būdai kai ką pasako ir apie saugumo 
struktūrą. Atsakymas į klausimą, ar jie tą saugumą randa, kai 
ką pasako apie distributyvinį šios galios struktūros, apibūdin- 
tos kaip saugumo struktūra, pobūdį. 

Grėsmę saugumui gali kelti gamtos jėgos arba Žmogaus 
veikla. Grėsmė saugumui gali būti lokali ir globali, selektyvi 
arba bendra. Iš pirmo žvilgsnio atrodo, kad labai mažai ką 
galima padaryti apsaugant Žmones nuo kaprizingų ir gaiva- 
liškų jėgų — nuo žemės drebėjimų, uraganų, vulkanų, potvy- 
nių, purvo nuošliaužų ar miškų gaisrų. Tačiau iš tiesų ne vi- 
sa Žmonija vienodai neapsaugota nuo šių grėsmių, ypač jei 
omeny turėsim pasikartojančias ir todėl nuspėjamas gamtos 
katastrofas. Japonai išmoko statyti žemės drebėjimus atlaikan- 
čius pastatus. Amerikiečiai išplėtojo sudėtingą įspėjimo apie 
artėjančius uraganus sistemą. Gerai žinoma potvynių kontro- 
lės technologija, tačiau ji nevienodai gerai taikoma, pavyz- 
džiui, Gango deltoje ir Misisipėje, Nile ar net Inde. „Išsivys- 
čiusios“ šalys pasižymi tuo, kad jos sunaikino ar bent jau 
kontroliuoja laukinius gyvūnus: Indijoje vis dar yra tigrų, bet 
Europoje jau nebėra vilkų. 

Tačiau daugelis individo saugumui kylančių grėsmių yra 
keliamos žmogaus. Jas, labai įvairias, kelia kiti individai (nu- 
sikaltėliai, bepročiai ar pavojingų ligų nešiotojai), organizuotas 
nusikalstamumas, pilietinis karas ar revoliucijos, lokaliniai ar 

regioniniai karai ir pagaliau didžiulė branduolinio karo grės- 
mė, kuri kelia pavojų visam pasauliui, visai Žmonijai ir visai 
gyvybei Žemėje“. 

Pastaroji grėsmė turbūt yra pagrindinė visuotinė grėsmė, vie- 
nodai ir be jokios diskriminacijos kylanti visai Žmonijai. Visos 
kitos grėsmės pasiskirsto nevienodai ir valdžia su jomis tvarko- 
si nevienodai. Ir nukreiptos prieš atskirus individus (pavyz- 
džiui, nužudymas ar pagrobimas), ir prieš konkrečias grupes 
(ir politines, ir religines), grėsmės pasiskirstys labai netolygiai, 
nevienodai, jas lems istorijos bei geografijos dėsniai ir atsitikti- 
numai. Šios grėsmės gali būti tiesiogiai nukreiptos prieš žmo- 
gaus ar Žmonių grupės gyvybę ir saugumą arba netiesiogai 
pavojų kelti gyvenimo tam tikroms sudedamosioms dalims (ap- 
sirūpinimui vandeniu, maistu, kuru ir energija, pastogei arba 
įvairiems gamybos veiksniams bei nuosavybės formoms). 

Tačiau, nepaisant gamtinių katastrofų ir individualios agre- 
sijos aktų, būtų teisinga pasakyti, kad beveik visos kitos grės- 
mės Žmonių saugumui įvairiais būdais kyla iš valdžios konflik- 
tų. Iš esmės ir saugumo struktūrai pavojų gali kelti ne daugelio 
valdžių politinėje ekonomijoje koegzistavimas, o jų nesutarimai 
dėl tam tikros jų valdžios ribų. 

Šie nesutarimai gali kilti tarp dviejų valstybių, tarp valsty- 
bės ir provincijos vyriausybių (kaip pilietiniame Amerikos ka- 
re) ir tarp valstybės bei tam tikros žemesnės valdžios instituci- 
jos, tokios kaip darbininkų sąjunga, religinė sekta ar nusikaltė- 
lių gauja. Politinio modelio, kuris taip aiškiai vyrauja politinia- 
me moksle, centre yra valstybė. Tačiau jame iš esmės klaidingai 
skiriamos grėsmės saugumui, kylančios valstybės viduje (nusi- 
kaltimai, terorizmas) ir grėsmės, kylančios iš kitų valstybių (t.y. 
karas, strateginiai embargai arba blokados). 

Jei į tarptautinę politinę ekonomiją žvelgsime kaip į visu- 
mą, o ne kaip į paprasčiausią nacionalinių valstybių visuome- 
nę, tai akivaizdžiai pamatysime, kad valdžios konfliktai, suke- 
liantys grėsmę saugumui, gali atsirasti bet kada, įvykus dviejų 

valdžių konfliktui, nes šios valdžios akivaizdžiai arba neaki- 
vaizdžiai nesutinka koegzistuoti, ir silpnesnis valdžios šaltinis 
peržengia stipresniojo toleruojamas ribas. 

Taigi saugumui gali grėsti Sovietų Sąjungos ir JAV arba Ki- 
nijos valdžių konfliktas; jam gali grėsti ir nusikaltėlių lyderio 
kartu su gauja konfliktas su valstybės valdžia, įsikūnijančia vie- 
tinės policijos vadovo asmenyje. Abiem atvejais galima stebėti 
ir taikingą koegzistenciją, ir atvirą konfliktą. Gana akivaizdus ir 
sveiku protu pagrįstas pastebėjimas padeda paaiškinti paradok- 
są, kad valdžių koegzistavimas tuo pačiu metu gali būti ir sau- 
gumo, ir nesaugumo šaltinis. Dėl to galios balansas (naudojant 
šį tarptautinių santykių studentams žinomą terminą) gali būti ir 
galia taikai, ir karo priežastis. Abipusė branduolinė atgrasa gali 
būti saugumo struktūros dalis ir, tuo pačiu metu, didžiausia 
potenciali grėsmė saugumui. 

Valstybės lygmenyje politikos mokslas, susidomėjęs valsty- 
bės pastangomis visuomenėje palaikyti tvarką, linko aiškiai skirti 
„teisėtas“ ir „neteisėtas“ grėsmes saugumui —- tarp sukilėlių bei 
teroristų ir valstybės armijos bei policijos. Tačiau individui gali 
būti visiškai tas pat, ar per klaidą jį nušauna policija, ar banko 
plėšikai. Į šį klaidingą skyrimą politinė ekonomija aiškumo 
labui gali ir nekreipti dėmesio. Norminius vertinimus galima 
padaryti ir vėliau. Tačiau jei kelsime jau anksčiau minėtus klau- 
simus, tai pradėsime bent jau nuo analitiškai neutralios situaci- 
jos apibrėžimo saugumo ir nesaugumo atžvilgiu. 

Toks pat politikos mokslo ir teisės tendencingumas pasireiš- 
kia ir skirtingai traktuojant grėsmes, kylančias iš revoliucijos ir 
pilietinio karo, ekonominiam saugumui ir grėsmes, kylančias 
dėl organizuoto piratavimo bei banditizmo. Abiejų grėsmių pa- 
dariniai gamybos struktūrai ir prekybai iš esmės yra tokie pat. 
Ir išties, kartais gana sunku revoliucionierius atskirti nuo ban- 
ditų. Devynioliktojo amžiaus Rusijoje, Kinijoje, Bolivijoje ir Bal- 
kanuose buvo už įstatymo ribų atsidūrusių ir sėkmingai išsilai- 
kiusių banditų gaujų, susiformavusių kaip politinių disidentų 

grupės, o vėliau pradėjusių plėšikauti, kad išgyventų. Lygiai 
taip pat buvo plėšikų, kaip ir žymusis Giuliano Sicilijoje ketvir- 
tąjį dešimtmetį, kurie ėmė plėšikauti ir tik vėliau suprato pra- 
dėję vadovauti politiniam protestui; valdžia juos medžiojo kaip 
valstybės priešus. Ir galbūt tik subtili nacionalizmo ir naciona- 
linės valstybės ideologija tokį tvirtą teisėtų mokesčių, kuriuos 
renka valstybės valdžia, ir kitų priverstinių mokesčių už apsau- 
gą nuo saugumo grėsmių, tokių, kaip mafijos ir kitų lygiagrečių 
visuomeninių grupių mokesčiai, atskyrimą paverčia ne tokiu 
jau sąlygišku dalyku“. 

Tampa visai akivaizdu, kad kai kurios stabiliausios lygia- 
grečios visuomenės eina dar toliau ir pasisavina kitas valstybės 
funkcijas. Kinų slaptosios draugijos, pavyzdžiui, - vienos stabi- 
liausių ir organizuočiausių iš visų žinomų lygiagrečių visuome- 
nių —- ne tik renka mokesčius iš savo narių, bet ir kuria taisyk- 
les, vykdo teisingumą ir bausmes. Jos kuria vidaus gerovės sis- 
temas, prižiūri savo neįgalius ir senus narius, net augina vai- 
kus. Stabili lygiagreti visuomenė - pavyzdžiui, organizuotas 
judaizmas — nebūtinai kelia grėsmę saugumui ar ekonominei 
veiklai. Jei sienos tarp jos ir „teisėtos“ valdžios yra aiškios ir jų 
niekas nekvestionuoja, abi visuomenės gali koegzistuoti. Toks 
buvo kibucizmo reiškinys Izraelyje, mafijos ir policijos sugyve- 
nimas kai kuriuose Amerikos miestuose ir „neįžengiamos“ te- 
ritorijos Belfaste, kurias britų armija paliko airių nacionalistams. 

Iš šių pastabų galima suformuluoti politinei ekonomijai svar- 
bią aksiomą. Joje teigiama, kad saugumo struktūrai grėsmę ke- 
lia ne pačių lygiagrečių visuomenių egzistavimas, bet tik tie 
atvejai, kai viena valdžia kvestionuoja kitos valdžios sritį ar 
teisę, ir kai šitas iššūkis priimamas. Tuomet įsitvirtina prievar- 
ta. Iššūkį gali mesti abi pusės. Silpnesnė valdžia - lygiagreti 
visuomenė arba disidentinė politinė ar etninė grupė - gali pa- 
bandyti išplėsti savo valdžią. Jei stipresnė valdžia priešinsis šiai 
pastangai, konfliktas tęsis. Stipresnė valdžia dėl vienos ar kitos 
priežasties gali nuspręsti įtvirtinti arba patvirtinti savo valdžią 

silpnesniosios atžvilgiu arba tam tikroje teritorijoje, kaip kinų 
karo vadų ar airių nacionalistų, arba dėl tam tikros ideologijos 
ar ekonominių teisių bei pareigų, tarp jų ir dėl pareigos mokėti 
mokesčius. Konfliktas vėl įsiliepsnos, jei silpnesnioji valdžia pri- 
ims iššūkį ir priešinsis. Bet kuriuo atveju rezultatas priklauso 
nuo kvestionuotojo ir kvestionuojamojo esminių apskaičiavimų, 
kokios iš to galima turėti naudos, ir koks yra pralaimėjimo pa- 
vojus, jei prasidės konfliktas, bei kokia yra jų abiejų valdžios 
gynimo kaina. 


Saugumas valstybių sistemoje 


Kaip tik ši valdžios ribų problema, kylanti dėl sienų, ir yra 
pagrindinė saugumo struktūros, grindžiamos teritorinėmis vals- 
tybėmis, silpnoji vieta. Vienintelis, tačiau didelis skirtumas, yra 
visoms valstybėms būdingas bruožas, kad visos jos teigia teisė- 
tos prievartos monopolį ir tai, kad abipusiai pripažįsta viena 
kitos teisę į šį monopolį. Iš to galima daryti išvadą, kad saugu- 
mo struktūra žlunga, kai viena valstybė nusprendžia kvestio- 
nuoti kitos valstybės valdžią. Paprastai jos sudaro tam tikrą 
kolektyvinį aljansą prieš silpnesnes valdžias, su kuriomis visos 
vienaip ar kitaip turi susidurti. Žinoma, kartkartėmis jos nu- 
sprendžia įsikišti ir padėti sukilėliams ar priglausti revoliucio- 
nierius, kurie ginčija kitos valstybės valdžią. (Šį jų norą išlaikyti 
tokio įsikišimo galimybę rodo ekstradicijos sutartys; nors pa- 
prastai valstybės tarpusavyje sudaro ekstradicijos sutartis ir tuo 
patvirtina savo bendrą interesą kovoti prieš nusikalstamumą, 
šiose sutartyse paprastai būna numatyta išimtis, taikoma „poli- 
tiniams“ nusikaltimams, taigi taip kiekviena valstybė pasilieka 
teisę pati nuspręsti, kaip ji interpretuos žodį „politinis“ .) 
Pavojus sistemai kyla ne dėl pačios valstybių koegzistenci- 
jos. Jis kartu su šia koegzistencija kyla iš neapibrėžtumo dėl 
stipresnės valstybės valdžios galimo išplėtimo ir dėl tos ribos, 
kai silpnesnė valstybė mano turinti priešintis ir pradeda kovą. 

Tai, Žinoma, ir yra priežastis, kodėl pasaulio ekonomikos 
saugumo struktūrą susilpnino ir imperijų ar anksčiau galingų 
valstybių žlugimas, ir naujų agresyvių valstybių iškilimas. Ne- 
svarbu, kokia imperija žlugo - Romos, Otomanų, Manchu im- 
perija Kinijoje ar Europos imperijos Afrikoje - šį žlugimą lydėjo 
konfliktus skatinantis kitų valstybių iššūkis ir kitų valstybių 
konfliktas dėl ankstesnių imperinių galybių teritorijos ir ištek- 
lių. Tik dėl to, kad didžiąją naujausios istorijos dalį rašė nuga- 
lėtojai, dažniau buvo akcentuojama grėsmė, kylanti iš augan- 
čių, stiprėjančių ar atsigaunančių valstybių, kaip, pavyzdžiui, 
Vokietija ar Japonija, o ne grėsmė, kylanti iš žlungančių valsty- 
bių, kaip Austrija ir Otomanų imperija prieš 1914 metus. 

Realiai imperijų suirimas, anksčiau buvusių didžiųjų galy- 
bių žlugimas atveria daugiau neadekvataus suvokimo ir atitin- 
kamai nesąmoningo konflikto galimybių, nei paprastai lėtesnis 
ir laipsniškesnis naujų galybių iškilimas. Tai tapo akivaizdžiu 
faktu dešimtąjį dešimtmetį, pradėjus irti Sovietų Sąjungai. Anks- 
čiau šiame šimtmetyje taip žlugo Manchu imperija Kinijoje. Po 
jo nacionalistinė vyriausybė nepajėgė kontroliuoti karo baronų 
valdų pasienio regionuose, ir tai Japoniją sugundė 1931 metais 
okupuoti Mandžiūriją. Tai buvo ir blogai parengto Britanijos 
pasitraukimo iš Indijos 1947 metais padarinys, nes pastarasis 
baigėsi karu tarp bendruomenių ir milijonais mirčių nepriklau- 
somybės pradžioje, o vėliau - ir besitęsiančiu konfliktu bei prie- 
šiškumu tarp valstybių paveldėtojų. Kaip pastebėjo Jervis ir dau- 
gelis kitų tarptautinio saugumo bei tarptautinių santykių isto- 
rijos ekspertų, neadekvatus suvokimas kaip tik yra dažnesnis 
už kitus saugumo struktūros žlugimo šaltinis*. Klaidingas Jung- 
tinių Valstijų kariuomenės atitraukimo iš Pietų Korėjos reikš- 
mės suvokimas buvo pagrindinė priežastis, dėl ko 1950 metais 
kilo Korėjos karas. Tas pats klaidingas viena kitos ketinimų dėl 
Folklendo (Malvinų) salų suvokimas devintąjį dešimtmetį Bri- 
taniją ir Argentiną įstūmė į tą kruviną, anachronistišką ir nerei- 
kalingą konfliktą. 

Kyla neišvengiamas klausimas, ar egzistuoja koks nors kitas 
saugumo struktūros pagrindas, kuris apribotų agresyvų ir de- 
struktyvų konfliktą tarp koegzistuojančių politinių valdžių. Da- 
bartinis pagrindas gali būti netobulas, tačiau ar egzistuoja ko- 
kia nors kita praktinė, reali alternatyva? Yra dvi realios galimy- 
bės: pasaulinė valstybė arba imperija ir pasaulio valstybių orga- 
nizacija, kuri būtų geresnė ir efektyvesnė, nei Tautų Lyga ar 
Jungtinės Tautos. Tačiau nė viena jų neatrodo galima realizuoti 
praktiškai. 

Pasaulinė imperija, valdoma nesvarbu iš kur — iš Vašingto- 
no, Tokijo ar Pekino, iš tiesų eliminuotų tarptautinį konfliktą. 
Bet koks priešinimasis centrinei valdžiai galėtų būti vadinamas 
pilietiniu, o ne tarpvalstybiniu karu. Tačiau prisiminus istoriją, 
toks pasipriešinimas tikrai galėtų būti. Kiekvienas vyravimo kai- 
mynų atžvilgiu bandymas, kuris atrodydavo panašus į siekį 
sukurti pasaulinę imperiją, sutikdavo aršų augantį pasipriešini- 
mą. Net kai šis siekis buvo pridengiamas universalia liberaliz- 
mo ar socializmo ideologija, kaip kad Napoleono ir Stalino at- 
veju, jis būdavo sutinkamas su dideliu nepasitikėjimu ir dideliu 
priešiškumu. Šioms potencialioms pasaulio imperijoms nespė- 
jus pradėti kontroliuoti bent pusę Žemės paviršiaus, opozicija 
joms pasirodydavo per stipri. 

Opozicijos šaknys, jos stiprybės ir nesenkančios galios šalti- 
nis buvo nacionalizmas. Atrodo, kad ypatingas sistemos nesau- 
gumas paradoksaliai padidina individo poreikį jausti tam tikrą 
identitetą nesaugiame ir pavojingame pasaulyje. Ir šį identiteto 
jausmą vis dar sėkmingiausiai siūlo nacionalinė valstybė - net 
ten, kur „nacionalizmas“ yra tam tikra prasme netikras ir dirb- 
tinai išgalvotas. Dar daugiau, lojalumas valstybei, kuria galų 
gale remiasi visa abipusio pripažinimo ir apsaugos sistema, bū- 
dinga tarpvalstybiniams santykiams, greičiau didėjo, o ne ma- 
žėjo, nes individai suvokė savo didėjantį saugumo poreikį ir 
didėjančią valstybės galią suteikti jiems socialinį bei ekonominį, 
taip pat ir viešosios tvarkos saugumą. Nors dar ir ne visos 

valstybės savo piliečiams gali suteikti socialinį saugumą, pats 
faktas, kad turtingos valstybės taip daro, žmones skatina galvo- 
ti apie tai, kad toks saugumas bus suteiktas ir jiems, kai tik 
praturtės jų pačių valstybė. Taigi nors žmonės ir žino, kad vals- 
tybė gali kelti pavojų jų asmeniniam saugumui, alternatyvų sto- 
ka ir dabartinio valstybės teikiamo saugumo bei ateities pavojų, 
susijusių su valstybės keliamu nesaugumu, balansas greičiau 
sustiprina, 0 ne susilpnina egzistuojančią tarptautinę valstybių 
sistemą. 

Visai tos pačios priežastys antrąją, efektyvesnės už Tautų 
Lygą ir Jungtines Tautas pasaulinės organizacijos, alternatyvą 
paverčia netgi sunkiau realizuojama galimybe. Jei egzistuoja 
toks pasipriešinimas pasaulinei imperijai, kai jos šalininkai at- 
eina su kardu, o tai reiškia agresijos pavojų, atrodo, jog vargu 
ar kas gali pasikeisti, kai pasaulinės vyriausybės šalininkai at- 
eina tuščiomis rankomis, apsiginklavę tik protu. Kiekvienas su- 
pranta, kad dabartinė saugumo struktūra yra ir pavojinga, ir 
brangi dėl nebesuvaldomos nereikalingų raketų arsenalų ga- 
mybos. Tačiau šio supratimo neužteko net mažiausiems pasi- 
keitimams, susijusiems su Žmonių prisirišimu prie valstybės kaip 
saugumo teikėjos. Tarpukario laikotarpiu nebuvo girdėti jokių 
visuomenės protestų, kai valstybių įsipareigojimai Tautų Lygos 
atžvilgiu kolektyvinių nacionalinių atstovų sprendimų dėka pa- 
mažu pavirto į nieką. Jokių protesų nebuvo girdėti ir tada, kai 
Dumbarten Oukse (Dumbartan Oaks) ir vėliau San Franciske 
Jungtinių Tautų valstybės narės savo tokią brangią veiksmų 
laisvę apsaugojo į Chartiją įrašiusios du pagrindinius straips- 
nius: 7 straipsnį, kurio 7 paragrafas valstybių narių jurisdikci- 
joje paliko visus tuos reikalus, kuriuos jos laikė priklausančiais 
savo vidinei jurisdikcijai ir 51 straipsnį, kuris joms paliko indi- 
vidualios arba kolektyvinės gynybos teisę ir taip vėl atvėrė du- 
ris saugumo struktūrai, pagrįstai aljansais ir kontraljansais, o 
ne kolektyvine atsakomybe už taikos tarp valstybių palaikymą. 
Baimė, kad ši pasaulinė organizacija bus tik vienos ar kitos 

didžiosios galybės įrankis (kaip ji buvo JAV įrankis šeštojo de- 
šimtmečio pradžioje) ar kad ji bus neefektyvi, kaip pasirodė 
Lyga ir JTO pasikartojančios didelės grėsmės tarptautinei taikai 
ir tvarkai atvejais, pakako, kad būtų užgniaužtos bet kokios 
realistiškos viltys apie perėjimą iš dabartinės saugumo struktū- 
ros į daugiašalę ar konfederacinę saugumo sistemą. 

Nepaisant idealistiškų taikos partijų, tarptautinės teisės aka- 
demikų ir pasaulio sistemos entuziastų svajonių reikia pripa- 
žinti, kad žmonių įsitikinimai per paskutinį šimtmetį pasikeitė 
labai menkai. JAV, Britanijoje, Sovietų Sąjungoje nacionalinius 
jausmus ir prietarus vis dar sukelti lengviausia ir nuslopinti 
sunkiausia. Atrodo, tarsi mes būtume prikalti prie saugumo 
struktūros, pagrįstos nacionaline valstybe. Ar tai lemia šios sis- 
temos efektyvumą, ar ji tampa pavojingesne, ar viskas yra at- 
virkščiai — tai jau kitas klausimas. 


Ar kai kurios valstybės taikingesnės už kitas? 


Iliuzija, kad vienos valstybės yra taikingesnės už kitas, yra 
tas intelektualinis feniksas, kuris ilgainiui vėl ir vėl pakyla iš 
pelenų. Jis visada buvo ir bus, nelaimei, gundanti politinė ide- 
ologija. Saugumo struktūroje valstybės labai skiriasi ne jų pro- 
paguojamomis politinėmis idėjomis, bet, kaip rašė Martinas 
Wightas (1946) prieš maždaug keturiasdešimtį metų, tuo, ar jos 
yra patenkintos, konservatyvios status guo galybės, ar esamo- 
mis galios struktūromis nepatenkintos valstybės, kurios jaučiasi 
esančios nuskriaustos ir dėl to pasirengusios radikaliai keisti 
šias struktūras. Kaip buvo pastebėta anksčiau, šių dviejų val- 
džių susidūrimas netikrumo sąlygomis, kai neaiški reliatyvi pir- 
mosios grupės valios jėga priešintis ir valia pakeitimams jėga, 
jei tai būtina, yra potencialus karo receptas. 

Nuomonė, kad monarchijos yra karingesnės už respublikas, 
buvo iliuzija, tvirtai susijusi su Prancūzijos ir Amerikos revoliu- 
cijomis. Filosofinį svorį ir patrauklumą jai suteikė gana ne- 

moksliškos ir neistorinės Rousseau mintys apie tai, kaip žŽmo- 
gus elgėsi prigimtinėje būklėje, kokia ji bebūtų. Jos nesunaikino 
nei Napoleono kampanijos, nei JAV politika Amerikos indėnų 
atžvilgiu. (Pastaruoju atveju ideologinį elementą atskleidžia at- 
sisakymas gentis pripažinti politinėmis esybėmis net su jomis 
sudarius formalias sutartis kaip su valstybėmis ir fikcija JAV 
teisės, kuri teisiškai nepripažino Amerikos indėnų asmens tei- 
sių beveik visą devynioliktąjį šimtmetį.) 

Tai žinodamas panašios iliuzijos laikėsi Woodrowas Wilso- 
nas, istorijos profesorius, tapęs Jungtinių Valstijų prezidentu. 
Jis savo šalį įvėlė į Pirmąjį pasaulinį karą ir reikalavo, kad ap- 
sisprendimo principas taptų pokarinės tvarkos pagrindu - iš 
dalies dėl to, kad tautos, kurioms bus leista susiorganizuoti į 
liberalias demokratiškas valstybes, būtų mažiau linkusios nau- 
dotis slapta diplomatija, kurti destabilizuojančius aljansus ir nau- 
doti agresiją prieš savo kaimynus. Jis manė, kad priešiškų vie- 
nų kitoms monarchijų sugriovimas savaime sustiprins Europos 
saugumą. Tačiau iš tiesų atsirado grupė gana silpnų valstybių 
paveldėtojų, kurių nepriklausomybė priklausė nuo Britanijos ir 
Prancūzijos paramos bei nuo besikeičiančios Sovietų Sąjungos 
politikos. 

Ir nors Wilsonas galvojo, kad demokratinės respublikos pa- 
didins saugumą, kitų šalių, ir ne tik Sovietų Sąjungos socialistai 
tikėjo, kad socialistinės valstybės bus taikingesnės už kapitalis- 
tines. Ši nuomonė rėmėsi leninietiška Marxo interpretacija, tei- 
giančia, jog mažėjantis pelnas kapitalistinėje valstybėje jos vy- 
riausybę skatina siekti pigesnių žaliavų ir darbo jėgos, taip pat 
ir naujų rinkų užvaldant kolonijas. Kapitalistinių imperialistų 
konkurencija dėl kolonijinių teritorijų didins karo pavojų. Kapi- 
talistinių valstybių polinkis į karingumą nėra tik marksistų iš- 
radimas. Tarpukarį daugelis Naujosios sutarties (New Deal) ša- 
lininkų ir socialdemokratų irgi tikėjo, kad pelno motyvo vyra- 
vimas tarptautinėse ginklų rinkose skatina ginklavimosi varžy- 
bas ir tarpvalstybinius konfliktus. Žymiojo sero Basilo Zaharof- 

fo, pardavinėjusio šautuvus ir povandeninius laivus graikams ir 
turkams, pavyzdys išpopuliarino mintį apie tai, kad kapitalis- 
tinės vyriausybės „prekiautojams mirtimi“ leisdavo pelnytis iš 
karo kurstymo“. Net 1939 metais, po Molotovo-Ribentropo pakto, 
vėl padalijusio Lenkiją, daugelis kairiųjų vis dar tikėjo sovietų 
propaganda, kad karas su Vokietija yra imperialistų karas. Ši 
propaganda daugelį jų valdė iki pat septintojo dešimtmečio ir 
tik Kinijos-Sovietų Sąjungos santykių pablogėjimas dėl jų ben- 
dros sienos rytinėje Azijoje privertė juos pripažinti, kad abipusė 
baimė ir įtarumas gali motyvuoti ir socialistinių valstybių elgesį. 

Tuo metu besivystančiose šalyse įsigalėjo kita to paties mito, 
teigiančio, kad kai kurios valstybės savo prigimtimi yra taikin- 
gesnės už kitas, versija. Ji šiuo metu taip pat mažiau patikima, 
nei tuomet, kai penktojo dešimtmečio pabaigoje Nehru pirmą 
sykį pasiūlė savuosius penkerius koegzistencijos principus. Kartu 
su Tito Jugoslavijoje ir Nasseru Egipte, Nehru buvo neutralių 
valstybių, kurių daugelis buvo tik ką išsivadavusios iš koloni- 
jinės padėties, Neprisijungusiųjų judėjimo (NJ) lyderis. NJ lai- 
kėsi prielaidos, kad didžiausią grėsmę pasaulio saugumui kelia 
dviejų ginkluotų ir supergalybių suorganizuotų sąjungininkų 
stovyklų konfliktas, kad didesnis valstybių, įtikintų atsisakyti 
prisijungimo prie kurios nors supergalybės, skaičius reikš mažes- 
nį konflikto pavojų. Ši prielaida teigė, kad tokios neutralios 
stebėtojos pačios savaime savo prigimtimi yra taikingesnės ir 
tolerantiškesnės už didžiąsias galybes. Šis teiginys prarado pa- 
sitikėjimą pačiai Indijai pradėjus kovą su Pakistanu, Indonezi- 
jai — su Malaizija ir konfliktams išplitus Afrikoje, o vėliau ir 
Vidurio Rytuose (Willetts, 1978). Abu pastarieji mitai apie di- 
desnį tam tikrų valstybių polinkį kelti grėsmę tarptautiniam 
saugumui kaltino senesnes išsivysčiusias valstybes, o kita logi- 
ka teigė, kad, atvirkščiai, gamybos struktūros industrializacija 
gali padidinti stabilumo ir taikos galimybes saugumo struktū- 
roje. Labiau išsivysčiusios, industrializuotos valstybės gali turė- 
ti mažiau motyvų kariauti. 


3 skyrius. SAUGUMO STRUKTŪRA 85 


Augustas Comte'as Prancūzijoje ir Normanas Angellas Bri- 
tanijoje pirmieji iškėlė tokią mintį. Comte'as manė, kad dides- 
nis žemės ūkio ir pramonės našumas taip pakeistų tą didžiulį 
spaudimą, kurį nacionalinėms visuomenėms kelia įvairūs ne- 
pritekliai, kad vyriausybėms nebereikėtų griebtis teritorijų uŽ- 
kariavimo kaip priemonės praturtėti. Maždaug tuo pačiu metu 
Normanas Angellas pateikė panašų argumentą, kuris rėmėsi 
prielaida apie racionalų pasirinkimą vykdant užsienio politiką. 
Didėjant karo kaštams, didėja ir jo griaunamoji jėga. Raciona- 
lūs apskaičiavimai turėtų parodyti, kad tikėjimas, jog karas 
galėtų padėti patenkinti visus nacionalinius ekonominius inte- 
resus, yra tik „didžioji iliuzija“ — taip vadinosi jo Žymiausia 
knyga. Tačiau Angellas turbūt net labiau, nei Comte'as, abejo- 
jo, kad tarptautiniuose santykiuose politiką nulemia racionalūs 
argumentai, ir šias abejones tragiškai pateisino 1914 metais pra- 
sidėjęs Didysis karas (kaip jis po to buvo vadinamas) (Angell, 
1909; Miller, 1986). 

Tačiau klausimas lieka neatsakytas, nes iracionali baimė, ne- 
adekvatus suvokimas ir žmogiškos klaidos vis dar gali sukelti 
karą net ir tada, kai industrializacijos atneštas turtas karui tei- 
kia mažesnės prasmės. Šis klausimas nepaliovė drumsti vėlyvo- 
jo Raymondo Arono, turbūt žymiausio savo kartos tarptauti- 
ninko, ramybės. Du kartus per savo ilgą ir produktyvų gyveni- 
mą Aronas metė iššūkį Comte'o optimizmui. Tačiau ir 1978 
metais dėl industrializacijos padarinių saugumo struktūrai jis 
nebuvo tikresnis nei 1958-aisiais. Jis matė, kad industrializacija 
niekaip negalėjo eliminuoti karo, nes ji nepanaikino galios troš- 
kulio, o karas vis dar išliko viena galios įgavimo priemone. 
Atgrasos balansas, nusistovėjęs tarp branduolinių galybių, išli- 
ko nepatikimas ir lengvai pažeidžiamas, o branduolinių ginklų 
išplitimas atnešė naujų katastrofos pavojų (Aron, 1958; 1978). 

Po dešimties metų gamybos internacionalizacija (aprašyta 
tolesniame skyriuje) šiai senai diskusijai pridėjo dar vieną veiks- 
nį. Jei išsivysčiusios valstybės gerovė vis labiau ir labiau pri- 

klauso nuo jos bankų ir korporacijų investicijų kitose šalyse, ir 
vis mažiau ir mažiau - nuo jos gamybos našumo šalies viduje, 
ar jos vyriausybė nesupras, kad jos gerovė labiau pažeidžiama, 
nei jos pramonė ir kad karas jai kels dar labiau tiesioginį pavo- 
jų? Karas paprastai panaikina senas skolas. Nebūtinai nugalė- 
tojai iš nugalėtųjų gauna savo grobį, kaip būdavo anksčiau, kai 
teritorijos kontrolė sudarė nacionalinės gamybos pagrindą. „Sau- 
gumo bendruomenė“, kurią Deutschas šeštąjį dešimtmetį suvo- 
kė kaip bendriją taip jungiančią Atlanto Sąjungos narius, kad 
šie net nesusimąstytų apie karą vienas prieš kitą, galbūt dau- 
giau rėmėsi sienas peržengiančiomis investicijomis ir gamyba, 
o ne komunikacija, kaip manė Deutschas (Deutsch, 1968). 
Tačiau industrializacija buvo pagrindinis veiksnys, nulemian- 
tis atsakymą į paskutinį klausimą, iškeltą šio skyriaus pradžioje — 
kaip saugumo struktūrą paveikė technologinė pažanga valsty- 
bių naudojamos ginkluotės srityje. Be gamybinių pajėgumų ir 
be mokslinių Žinių apie branduolinių galvučių gamybą bran- 
duoliniai ginklai nebūtų taip paplitę — O tai yra visuotinai pri- 
pažinta silpniausia saugumo struktūros vieta po Šaltojo karo. 
Abi supergalybės, kol branduolinį ginklą turėjo tik jos, gerai 
suprato, kad jų interesams prieštarautų tai, jei ir kitos valstybės 
jį turėtų. Tačiau jų pastangos kontroliuoti technologiją ir me- 
džiagas, reikalingas branduolinėms elektrinėms, ir šią kontrolę 
naudoti kaip svertą kitų valstybių įsipareigojimams išgauti jų 
nenaudoti kariniams tikslams bei paklusti tarptautinei inspekcijai, 
buvo sėkmingos tik iš dalies. Kai kurios svarbios valstybės - Ki- 
nija, Prancūzija, Pietų Afrika, Izraelis, Indija ir Pakistanas - iš 
pradžių atsisakė pasirašyti septintojo dešimtmečio Branduoli- 
nio ginklo neplatinimo sutartį (BNS). Nors prie jos 1992 metais 
prisijungė Kinija, Prancūzija ir Pietų Afrika, Indija ir Pakistanas 
vis dar lieka nuošalyje. Tuo pačiu metu didėjo abejonės dėl 
tarptautinės branduolinių jėgainių kontrolės efektyvumo - ypač 
Irako ir Šiaurės Korėjos. Dar daugiau, kai kurios buvusios so- 
vietinės respublikos suprato, kad branduolinis ginklas joms tei- 

kia nemažą derybinę galią derantis tiek su Maskva, tiek ir su 
Vakarais. Kaip pastebėjo Kazachstano prezidento spaudos at- 
stovas 1992 metais, - „valstybė, turinti branduolinių bombų, 
pasaulio reikaluose įgauna sprendžiamąjį balsą“. 

Atėjus 1995-iesiems, kai BNS turi būti arba atnaujinta, arba 
panaikinta, tai jau gali neturėti jokios reikšmės. Ne pats bran- 
duolinių ginklų turėjimas, bet Žinios, kaip jį gaminti, ir jo palei- 
dimo priemonės yra svarbiausias dalykas, kurį sunku kontro- 
liuoti. Iki amžiaus pabaigos dėl aukščiau pateiktų priežasčių 
strategų vadinamasis „horizontalusis išplitimas“ teroristams ir 
nevalstybinėms organizacijoms bei valstybėms gali tapti dides- 
ne saugumo problema, nei vertikalusis išplitimas valstybėse, 
pasireiškiantis valstybės arsenalų padidėjimu. 


Balanso tipai ir saugumo žemėlapiai 


Šaltojo karo pabaiga, didelė Japonijos ekonominė galia ir greitai 
besivystančios Kinijos iškilimas tarptautinėje politikoje visai ne- 
seniai atgaivino seną klausimą: koks saugumo balansas teikia 
daugiau tarptautinio saugumo - nepastovus bipoliarinis dviejų 
supergalybių balansas, kuris daugiau kaip keturiasdešimt metų 
valdė globalinę saugumo struktūrą, ar „žvakidės“ balansas, ku- 
riame pusiausvyra palaikoma tarp penkių ar šešių didžiųjų ga- 
lybių, vyravusių pasaulio saugume iki 1914-ųjų metų. Daugeliu 
atžvilgių tai dirbtinė problema, nes valstybių skaičius balanse 
tėra vienas kintamasis. Kitas svarbus daugiašalio balanso veiks- 
nys yra jo dalyvių paslankumas. Jei viena kuri galybė pradeda 
prarasti ar įgauti daugiau „svorio“ balanse, tai turėtų pažeisti 
balansą. Daugiašalis balansas gali suteikti daugiau galimybių 
kompensuojant tokius santykinės galios kitimo (tikro ar taria- 
mo) pokyčius nei bipoliarinis balansas. Daugiašalis balansas Eu- 
ropoje prieš 1914-uosius metus rodo šios problemos sudėtingu- 
mą. Tą faktą, kad šis daugiašalis balansas sužlugo ir kad „pas- 
kutinės minutės“ diplomatija nesugebėjo sustabdyti visuotinės 

mobilizacijos ir karo pradžios nuo 1914-ųjų birželio, galima pa- 
aiškinti daugeliu ypatingų aplinkybių. (Joll, 1968; Lowes Dic- 
kinson, 1916). Pavyzdžiui, stiprėjantys britų santykiai su Pran- 
cūzija nuo 1902 metų panaikino svarbaus balanso dalyvio, nors 
ir ribotą, paslankumą, o vokiečių suvokimas, kad jų karinės 
žmogiškosios jėgos galia vis silpnėja Prancūzijai įvedus trejų 
metų karinę prievolę, atrodo, Berthmanną-Hollwegą paskatino 
pasikliauti tikimybe, kad Austriją paskatinus priešintis Rusijos 
paramai, suteiktai Serbijai po įvykių Sarajeve, arba rusai atsi- 
trauks, ir taip susilpnės „žvakidės“ prancūzų-rusų pusė, arba 
greitai bus galima laimėti karą, kaip buvo laimėti 1870-ųjų ir 
1880-ųjų metų karai. Dar kitas veiksnys buvo greitai kintantys 
ekonominiai pokyčiai ir karinė bei laivyno technologija, padidi- 
nusi destabilizuojantį neapibrėžtumą. 

Maždaug apie 1909 metus atrodė, kad daugiašalė Europos 
harmonija (Concert of Europe) yra gana efektyvi saugumo 
struktūra. Ji leido kariauti dvišalius ar periferinius karus į 
juos neįtraukiant viso kontinento — tokie, pavyzdžiui, buvo 
Prancūzijos-Prūsijos, Būrų ir Krymo karai. Ir ji Europos vals- 
tybėms leido konkuruoti dėl kolonijinių teritorijų, kurios, ne- 
paisant marksistinių teorijų, tik labai retai skatino pavojingą 
konfrontaciją, tokią kaip konfrontacija tarp Britanijos ir Pran- 
cūzijos Fašodoje (Fashoda). Gerokai dažniau kolonijinės galy- 
bės bendradarbiaudavo eksploatuodamos silpnesnių kontinen- 
tų gyventojus, išskyrus Lotynų Ameriką Monroe doktrinos lai- 
kais. Jos susivienijo Boksininkų ekspedicijoje tam, kad pamo- 
kytų Kiniją paklusnumo, jos rengė pakartotinius viršūnių su- 
sitikimus, skirtus taikai palaikyti, kad Europos vyravimas 
Šiaurės Afrikoje nesukeltų Europos karo. Labiau stebina tas 
rūpestis, su kuriuo Europos galybės daugiašalio balanso sis- 
temoje stengėsi neužlipti viena kitai ant nuospaudos, demar- 
kuoti aiškias įtakos zonas ir naudoti diplomatiją netikėtoms 
krizėms spręsti, o ne tie laikotarpiai, kai jų abipusė baimė grė- 
sė išsprūsti iš rankų. 

Tačiau tokie pat stiprūs argumentai galioja ir bipoliarinio 
balanso tęstinumo atveju. Šis saugumo sistemos tarptautinėje 
politinėje sistemoje modusas išsilaikė nuo karo laikų sąjungos 
tarp JAV ir Sovietų Sąjungos žlugimo 1947-1948 metų žiemą iki 
Berlyno sienos Žugimo 1989 metais. Bipoliarinis balansas ap- 
temdė ankstesnes viltis dėl tam tikro susitarimo tarp buvusių 
sąjungininkų, kuris leistų Jungtinių Tautų Saugumo tarybai dis- 
ponuoti tam tikromis taikosaugos pajėgomis. Nepaisant abipu- 
sių kaltinimų ir konkurencijos ginkluotės kūrimo srityje, taika 
tarp supergalybių išsilaikė keturiasdešimtį metų. Buvo išvengta 
tiesioginių susidūrimų - kaip dėl Berlyno 1948-aisiais, dėl Veng- 
rijos-Sueco 1956-aisiais, dėl Kubos 1962-aisiais ir dėl Irano-Af- 
ganistano 1978-1980 metais. Buvo išvengta vienas po kito vy- 
kusių lokalinių konfliktų eskalacijos pavojaus, kai MacArthuras 
galvojo peržengti Yalu upę Korėjos karo metu, kai JAV inicija- 
vo JTO įsikišimą į Kongo reikalus 1960 metais ar kai Sovietų 
Sąjunga parėmė Nikaragvą, o JAV - Afganistano gentis. Abipu- 
siai užtikrintas sunaikinimas galbūt išties atrodė beprotiškas* 
būdas pasaulio taikai palaikyti, tačiau net ekspertai negalėjo 
sugalvoti nieko kito. Kita vertus, jau devintojo dešimtmečio pa- 
baigoje bipoliarinio balanso kaštai vis augo, kol pagaliau tapo 
nebepakeliami. Abi pusės turėjo rimtų ekonominių priežasčių 
susitarimui pasiekti dėl branduolinio arsenalo sumažinimo ir 
dėl stabilesnio bipoliarinio balanso derybų. Galų gale JAV lai- 
mėjo šį „viščiuko“ Žaidimą, o Sovietų Sąjunga negalėjo išlaikyti 
ginklavimosi varžybų tempo ir tuo pačiu metu patenkinti pilie- 
čių poreikio ekonominėms reformoms. 

Pažvelgus iš pasaulio sistemos perspektyvos, saugumo struk- 
tūrą matant kaip struktūrą, kurioje galia priklauso valstybėms 
saugumo teikėjoms, distributyviniai šios saugumo struktūros 
padariniai būtų mišrūs. Nors tos valstybės, kurias „saugojo“ 


* 5. Strange naudoja žodžių žaismą: abipusiai užtikrintas sunaikinimas (Mu- 
tual Assured Destruction - MAD) yra išties beprotiškas (MAD) būdas (Vert. 
pastaba). 

nestabilus, tačiau efektyvus bipoliarinis balansas, galbūt jo dė- 
ka įgavo daugiau saugumo, tačiau jos prarado kitas vertybes — 
ypač galimybę laisvai rinktis. Kiekvieno bloko viduje ir labai 
arti jų supergalybės toleravo labai nedidelę autonomiją. Šaltojo 
karo metu lenkai, vengrai ir čekai už saugumą brangiai mokėjo 
savo autonomija, pasirinkimo laisve, kaip ir gvatemaliečiai, san- 
dinistai bei Panamos gyventojai. Ir atvirkščiai, abi supergalybės 
labai abejingai žvelgė į konfliktus, kurie neatrodė grėsmingi ar 
keičiantys jų tarpusavio balansą. Lyginant su saugumo struktū- 
ra, palaikyta Europos harmonijos galybės devynioliktajame am- 
žiuje — dėl labiau išsibarsčiusių jų kolektyvinių interesų - tai ji, 
atrodo, buvo gerokai nešališkesnė. Didžiųjų galybių rūpestis 
dėl taikos ir tvarkos Balkanuose, Afrikoje ir Kinijoje parodė, 
kad jos buvo aktyvesni pasaulio policininkai nei Sovietų Sąjun- 
ga ir Jungtinės Valstijos Šaltojo karo metu. Joms abiem tarpusa- 
vio santykiai atrodė daug svarbesni, nei intervencijos į nepasi- 
dalytus „neutralius“ regionus siekiant konfliktų prevencijos — 
kaip Folklenduose arba ilgo ir kruvino Irako-Irano karo pra- 
džioje devintąjį dešimtmetį. 

Visa tai skatina galvoti, kad saugumo nuo tarptautinio kon- 
flikto lygis turėtų būti vertinamas labai subjektyviai ir nuspal- 
vintas laiko bei vietos aplinkybių, nesvarbu, kas vertintų — ty- 
rinėtojai ar politikos formuotojai. Pavyzdžiui, devynioliktasis 
amžius Europoje buvo gana taikus. Bet jis toks nebuvo Afrikoje. 
Antra vertus, tai kelia mintį, kad dėl individų pažeidžiamumo 
tarptautinių santykių ekspertai galbūt skyrė per daug dėmesio 
asmeninio saugumo grėsmėms, kylančioms iš tarpvalstybinių 
konfliktų. Realybėje mirtiniausias modernus karas, skaičiuojant 
aukų santykį su visais kariaujančiaisiais, buvo Amerikos pilie- 
tinis karas septintąjį devynioliktojo amžiaus dešimtmetį. Dau- 
giau Žmonių žuvo per Stalino buožių ir disidentų valymus ket- 
virtąjį šio amžiaus dešimtmetį, per Hitlerio organizuotas žydų, 
čigonų ir homoseksualistų žudynes, per komunistinės Kinijos 
vyriausybės kultūrinę revoliuciją, nei Antrojo pasaulinio karo 

mūšių laukuose. Pridėkite visas mirtis pasaulyje nuo banditų, 
mafijos ir kariaujančių grupuočių rankų ir tarptautinio saugu- 
mo problemas išvysite plačiau. 

Dėl šios priežasties politinės ekonomijos atstovas galėtų pa- 
bandyti pasaulio ekonomikos saugumo struktūrą pavaizduoti 
žemėlapiuose, kurie parodytų įvairių pavojų saugumui, kylan- 
čių įvairiems Žmonėms įvairiais laikotarpiais, galiojimo sritį. Iš 
tiesų tai būtų darbas, kurį atlieka politinės rizikos analitikai, tie 
naujieji gerai apmokami bankų ir korporacijų, veikiančių pa- 
saulio ekonomikoje, patarėjai. Geografai gali kurti žemėlapius, 
kuriuose pavaizduotos fizinio pasaulio žemės drebėjimo ir vul- 
kaninės zonos, tos vietos, kuriose tektoninių plokščių slėgis ke- 
lia didžiausią nestabilumo pavojų. Meteorologai gali nubraižyti 
klimato kraštutinių ribų žemėlapius, kurie rodytų labiausiai ti- 
kėtinas vietas uraganams kilti. Lygiai taip pat politiniai ekono- 
mistai gali sukurti saugumo žemėlapius, rodančius didelio, ma- 
žo arba neapibrėžto saugumo nuo įvairių grėsmių sritis. Kaip ir 
geografinis žemėlapis, jis gali vaizduoti saugumo spaudimo izo- 
baras arba veikimo srities taškus, kuriuos naudoja demografai 
ar ekonominiai geografai. Pasaulio žemėlapis, vaizduojantis as- 
meninių nusikaltimų ir prievartos paplitimą, pavyzdžiui, gali 
labiau priklausyti ne nuo atskiros šalies, bet nuo miesto šalies 
viduje. Los Andžele ir kai kuriuose Niujorko rajonuose žmog- 
žudystės ir agresyvūs apiplėšimai paplitę kur kas labiau nei 
Tokijuje, tačiau vos už kelių mylių nuo šių miestų gyvenimas 
gali būti daug kartų saugesnis. Daugelio vyriausybių efektyvi 
veikla nusikaltimų prevencijos atžvilgiu dideliuose miestuose 
smarkiai skiriasi nuo kaimų. Tik jei nusikaltimai susiję su pilie- 
tiniais ir politiniais neramumais, kaip Belfaste ar Beirute, ne- 
saugumo lygis yra toks aukštas, kad rimtai kliudo ekonomi- 
niam gyvenimui, investicijoms ir prekybai. Nelabai skiriasi ir 
pavojai saugumui, kylantys dėl didžiulio branduolinio karo. 
„Kada mes ten keliausim, tai keliausim visi kartu“ — šitas karas, 
jei prasidės, atneš totalinę katastrofą ir mirtį kiekvienam indivi- 

dui bei valstybei — turi ji branduolinį ginklą ar jo neturi. Tokio 
pavojaus saugumo žemėlapis visur beveik vienodai pilkas. Tarp 
labai lokalių grėsmių individo saugumui viename poliuje ir uni- 
versalių grėsmių visai gyvybei kitame, šie žemėlapiai iš jų skir- 
sis labiausiai. Kai kur bus labai juodų arba tamsiai pilkų didelio 
pavojaus, pilietinio karo ar revoliucijos sričių, kitur šviesiai pil- 
kai bus pažymėtos nedidelio pavojaus vietos. Reziumuojant ga- 
lima pasakyti, kad tokių žemėlapių idėja, kad ir kokie jie būtų 
apytiksliai ir subjektyvūs, vistiek padėtų praplėsti diskusijas 
dėl saugumo ir galios, kylančias dėl sugebėjimo jį padidinti, 
šaltinių ir dėl to saugumo, kurio siekia valstybės, korporuotos 
bendrovės, kitos socialinės grupės ir individai, pobūdžio. 


Perspektyvos 


Pilietinių karų draskoma 1990-ųjų Jugoslavija gali būti galimos 
ateities saugumo struktūros modelis. Ten viešpatavo siaubinga 
agresija, tačiau ji buvo labai lokalizuota. Kai ten šaudė, žudė ir 
luošino vaikus, prievartavo ir našlėmis vertė moteris, draskė 
šeimas, likęs pasaulis ramiai gyveno savo įprastinį gyvenimą. 
Buvo nemažai Žmonių, kurie reagavo jautriai, tačiau buvo be- 
jėgiai padaryti ką nors daugiau, nei pasiūlyti skubią pagalbą 
ten, kur ją leisdavo kareiviai. Trumpai tariant, sistema ignoruo- 
ja didelio asmeninio nesaugumo sritis - Afganistaną, Tibetą, Šri 
Lankos šiaurės rytus, Somalį, Pendžabą, kai kurias Kolumbijos 
vietoves, Los Andželo getus. Visos šios sritys yra atskirtos nuo 
ekonominių ir socialinių pokyčių, vykstančių už jų ribų. Dėl 
religinio fundamentalizmo ar dėl etninių konfliktų, kylančių 
dėl valstybės galios kontrolės ar dėl kitų priežasčių, ateityje gali 
atsirasti kur kas daugiau jugoslavijų. Kaip ir šioje nelaimingoje 
šalyje, žmonės bus žudomi ir namai griaunami ne vien dėl po- 
litinių nesutarimų. Gvvybę ir nuosavybę naikinti tapo lengviau 
iš esmės dėl nereguliuojamų gamybos struktūros pokyčių. Tu- 
riu omenyje didžiulės nereguliuojamos šiuolaikinių įprastinių 

ginklų rinkos augimą - ten juda viskas: nuo Kalašnikovo auto- 
matų bei bazukų iki raketų ir sunkiųjų ginklų. Žvelgiant iš in- 
divido saugumo perspektyvos šis vadinamasis „ginklų turgus“ 
yra kur kas labiau tiesioginė ir rimtesnė grėsmė daugelio indi- 
vidų asmeniniam saugumui, nei branduolinių ginklų plitimas 
tarp vyriausybių ir nesugebėjimas tarptautinėmis pastangomis 
jo sustabdyti. 

Tačiau tai nereiškia, kad viskas virsta nežabotu, agresyviu 
nacionalizmu, kaip teigiama, ar kad vietoj nacionalinių valsty- 
bių konfliktų neišvengiamai pajusime „civilizacijų konfliktus“ 
(Huntington, 1992). Tarptautinės politinės sistemos atžvilgiu aš 
esu didesnė optimistė, nei šie pranašai — visų pirma turiu gal- 
voje struktūrinius tarptautinės politinės ekonomijos, gamybos, 
finansų ir žinių pokyčius ir tai, kad kiekviena ši struktūra yra 
susijusi su saugumo struktūra. 

Pavyzdžiui, kai kurie tyrinėtojai teigia, kad senoji, iki 1914- 
ųjų gyvavusio pasaulio saugumo struktūra yra panaši į mūsų 
padėtį po Šaltojo karo tuo, kad galios sankloda yra daugia- 
polė. Tačiau anoji sankloda nuo mūsiškės skiriasi dviem svar- 
biais aspektais. Pirmiausia, anksčiau valdžia daug kur tvirtai 
buvo koncentruojama valstybėje — nekelia abejonių Šiaurės 
Amerika, Japonija, Europa ir tuomet didžiulės Europos kolo- 
nijinės imperijos. Visur valstybė, be jokių abejonių, jėga už- 
gniauždavo visus disidentus. Policija, remiama nacionalinės ar- 
mijos, palaikė įstatymo valdžią ir tvarką, gal ir ne visuomet 
vadovaudamasi teisingumo ir gailestingumo principais, tačiau 
visada pasitikėdama savimi ir ryžtingai. Vietinė autonomija 
buvo užgniaužta tautos kūrimo vardan. Suvereni valstybė nie- 
kada nebuvo realesnė. Vėliau, tarpukaryje, žlugus bandymams 
tarptautinės politinės sistemos saugumą sustiprinti padedant 
Tautų Lygai, karui artėjant buvo sustiprinta nacionalinė išti- 
kimybė. Tačiau po Antrojo pasaulinio karo iširus Europos ko- 
lonijinėms imperijoms, už didesnę nacionalinę autonomiją in- 
dividams dažnai tekdavo mokėti sumažėjusiu vidiniu saugu- 

mu ir pilietiniu teisingumu. Afrikoje ir Azijoje Žmonės gal ir 
išsivadavo iš savo imperinių šeimininkų, tačiau juos, kaip pi- 
liečius, nuo jų pačių valdovų savivalės paprastai labai mažai 
gynė įstatymai ir teismai — taip atsitiko Ugandoje valdant Idi 
Aminui, ar Kenijoje valdant Arapui Moi'ui. Trumpai tariant, 
nacionalinė nepriklausomybė nuo kolonijinio valdymo nebū- 
tinai skyrėsi labai padidėjusiu individo saugumu nuo „teisė- 
tos“ prievartos, vykdomos suverenių valstybių vyriausybių. 
Valstybių ir JTO narių skaičiaus mažėjimas nebūtinai reiškė, 
kad lygiai taip padidėjo asmeninis saugumas. 

Antra vertus, aš teigčiau, kad tarptautinėje politinėje sis- 
temoje bipoliarinio balanso tarp supervalstybių metu saugu- 
mas padidėjo, ir šis padidėjimas nelabai priklauso nuo tarp- 
tautinės politinės sistemos ir galios hierarchijų jos viduje. Ne 
vien supergalybės į karą žiūri labai atsargiai. Iš dalies tai pa- 
aiškinama baime baisių padarinių, galimų dėl masinio naiki- 
nimo branduolinių ginklų panaudojimo. Net tokios parijų 
valstybės, kaip Pietų Afrika ar tik iš dalies teisėti lyderiai, 
kaip Saddamas Husseinas ir pulkininkas Gaddafis, siekdami 
savo tikslų nerizikavo anihiliacija. Indija ir Pakistanas nuo 
1947-ųjų metų kariavo tris kartus, tačiau nuo to laiko, kai bu- 
vo manoma, jog jie turi branduolinį ginklą, abi valstybės kur 
kas atsargiau ėmė tvarkyti savo tarpusavio santykius ir net 
tęsiantis sumaiščiai Kašmire ir dėl Kašmiro. Kiekviena pusė 
rūpestingai vengė provokacijų. Galbūt, kai kurių politikų tei- 
gimu, dideli karai iš tiesų liko praeityje (Mueller, 1989). Gal- 
būt technologija, sukūrusi branduolinius ginklus, sukūrė ir in- 
formacijos bei komunikacijos sistemą — Žinių struktūrą, pavei- 
kusią atgalinio ryšio mechanizmą ir paskatinusią staigų žmo- 
nių nuotaikų pasiketimą dėl tokių ginklų panaudojimo. Gal- 
būt Irako invazija į Kuveitą 1990 metais ir Persų įlankos ka- 
ras 1991 metais buvo tik šios bendros tendencijos išimtys. Pir- 
mąjį karą galima paaiškinti Irako bankrotu po ilgo karo su 
Iranu ir gundančiais Kuveito naftos ištekliais. Antrąjį - Ame- 


3 skyrius. SAUGUMO STRUKTŪRA 95 


rikos susirūpinimu dėl ilgalaikių ekonominių ir politinių ne- 
stabilaus galios balanso Vidurio Rytuose tarp Irako, Irano ir 
Saudo Arabijos padarinių. 

Jei iš tiesų šie karai ir Folklendo karas tarp Britanijos ir Ar- 
gentinos buvo tik nukrypimai nuo bendros tendencijos, nulė- 
musios didėjantį branduolinių ginklų keliamo pavojaus suvoki- 
mą ir išgąstį pagalvojus apie išdegusią, negyvą planetą, galima 
rasti ir kitą priežastį, kodėl dideli karai tapo praeitu etapu ar 
paprasčiausiai „nemadingais“, kaip teigė Muelleris kalbėdamas 
apie dvikovų ir vergystės „nemadingumą“. Antra priežastis, 
susijusi su pokyčiais gamybos struktūroje, bus nagrinėjama to- 
lesniame skyriuje. Trumpai tariant, tas pats kapitalo ir techno- 
logijos mobilumo padidėjimas, kuris, pradedant devintuoju de- 
šimtmečiu, daugeliui besivystančių šalių atskleidė galimybę pa- 
gerinti gyvenimo standartus įsijungiant į pasaulio ekonomiką, 
padidino ir karo prieš kitas valstybes ekonominę ir socialinę 
riziką bei kainą. Šie pokyčiai padidino taikingos konkurencijos 
pasaulinėje rinkoje naudą, tuo pačiu padidindami konkurenci- 
jos dėl teritorijos kontrolės kaštus (Strange, 1990). 

Šiame naujame kontekste industrinė ir ekonominė politika 
vyriausybėms tapo svarbesnė, o užsienio ir gynybos politikos 
reikšmė sumažėjo. Ši tendencija susijusi su išimtimis, nes kai 
kurios valstybės, kaip Izraelis ar Šiaurės Korėja, jautėsi apsup- 
tos priešų. Vis daugiau valstybių suprato, kad ginklai, buvę 
naudingi teritorijoms užkariauti, teikia mažiau naudos, nei už- 
sienio valiutos atsargos ar užsienio investicijų pritraukimas 
(Stopford ir Strange, 1991). Diplomatija tarp valstybių ir tarp- 
tautinių korporacijų tautų ir jų vyriausybių ateičiai tapo svar- 
besnė, nei tarpvalstybinė diplomatija (Strange, 1992). Po Šaltojo 
karo net Jungtinių Valstijų Clintono administracija labiau buvo 
susirūpinusi vidaus problemomis - sveikatos apsauga, švieti- 
mu ir industrine politika, nei užsienio reikalais. Ir nekintančios 
pacifistinės nuotaikos dviejose pastaruoju metu sėkmingiausiai 
industrializuotose šalyse - Vokietijoje ir Japonijoje — daugiau 

nebegali būti aiškinamos kaip paprasčiausias pralaimėjimo, pa- 
tirto prieš penkiasdešimtį metų, suvokimas. Tai išties susiję su 
tuo, kaip šios tautos vertina gamybos struktūros pokyčių atneš- 
tą naudą ir vis didėjantį pavojų, kurį šiai naudai gali kelti karas 
su kitomis valstybėmis. 

Taigi pasaulio taikos tarp valstybių perspektyva atrodo to- 
kia šviesi, kokios nebuvo per paskutinius šimtą metų, tačiau 
yra viena svarbi išimtis. Perspektyva išliks šviesi, jei pasaulio 
rinkos ekonomika ir toliau funkcionuos efektyviai ir nesunai- 
kins pati savęs, kaip sakydavo senieji marksistai, dėl savo vidi- 
nių prieštaravimų. Konkrečiai, jei ji kaip nors ištaisys tas sil- 
pnąsias vietas ir išvengs pavojų, slypinčių jos finansinėje struk- 
tūroje. Jie bus nagrinėjami 5 skyriuje. 

Šios saugumo struktūros dalies šviesesnė perspektyva, val- 
doma tarpvalstybinių santykių, nereiškia, kad atskirų vyrų, mo- 
terų ir vaikų saugumas tikrai padidės. Labai tikėtina, kad grei- 
čiau gali padidėti pavojai individo saugumui. Jei taip atsitiktų, 
tai atsitiktų įvairiais būdais — kriminaliniu, religiniu, etniniu — 
kvestionuojant valstybės valdžią ir gamybos struktūroje atsira- 
dus daugiau galimybių įsigyti pigių, sudėtingų, tačiau ypač pa- 
vojingų ginklų. Kaip teigiau anksčiau, buvusios Jugoslavijos bos- 
nių, serbų ir kroatų patirtis puikiausiai gali iliustruoti šią atei- 
ties tendenciją. 


! Toks yra naujausių tarptautinės politinės ekonomikos vadovėlių pavadi- 
nimas: J. Spero daug naudojamas The Politics of International Economic Relations, 
London, Allen and Unwin, 1985; R. Gilpin, The Political Economy of International 
Relations, Princeton, Princeton University Press, 1987; D. Blake and R. Walters, 
The Politics of Global Economic Relations, Englewood Cliffs, NJ, Prentice Hall, 
1983. Išimtis yra R. Cox, Production, Power and World Order, 1987. 

* „Revoliucija“ yra ypač lanksti saugumo žodyno sąvoka, kuriai reikalingas 
rūpestingas apibrėžimas nenorint jos identifikuoti kaip agresijos ir saugumo 
nebuvimo sinonimo. Kaip nurodė Prancūzijos politikos mokslininkas Jeanas Ba- 
echleris, sąvoka „revoliucinis“ gali pagrįstai apimti narius judėjimų, kurie visiš- 
kai atmeta įprastinės visuomenės vertybes ir tikslus ir net savižudžius, kurie 
praktikuoja vienišą, asmenišką visuomenės atmetimo formą. Dar daugiau, daug 

revoliucijų įvyko be kraujo - kaip Anglijos revoliucija 1688 metais, golistų revo- 
liucija 1958 metais ar Turkijos revoliucija 1983 metais. Jos greičiau sustiprino, o 
ne susilpnino saugumą (Baechler, 1975). 

3 Apie mokesčių reikalus žr. 4 skyrių. 

4. Žiūrėkite Jervis (1970); Howard (1983); Gilpin (1981); Waltz (1979); Holsti 
(1983). 

> JAV Senatas ketvirtojo dešimtmečio viduryje paskyrė Nye komisiją reika- 
lui ištirti. Dvi klasikinės knygos yra H.C. Engelbrecht and F.C. Hanighen, Mer- 
chants of Death (1934) ir Thayer, The War Business: The International Trade in 
Armaments, 1970. Taip pat žiūrėkite: R. McKinlay and A. Mughan, Aid and Arms 
and the Third World (1984) ir A. Sampson, The Arms Bazaar (1977). Vertėtų iš 
naujo perskaityti ir provokuojančią Berneardo Shaw studiją apie ginklų gamin- 
toją Abdrew Undershaft jo Majoras Barbara. (Detalės pateiktos bibliografijoje.) 

Gamybos struktūrą galima apibrėžti kaip sumą visų mechaniz- 
mų, nuo kurių priklauso tai, kas gamina, kas ir kam gaminama, 
kokiu būdu ir kokiomis sąlygomis. Viską lemia dirbantys žmo- 
nės ir jų darbu sukurtas turtas. Jiems gali padėti gyvuliai ar 
mašinos, o pastangas skatinti dosnioji Gamta. Ši struktūra nag- 
rinėja tai, kaip dirbantys Žmonės organizuoti ir ką jie gamina. 
Politinėje ekonomijoje gamybos struktūra suprantama kaip visa 
tai, kas sukuria turtą. 

Gamyba buvo beveik visų politinių ekonomijų pagrindas. 
Tik kai kur dėl ypač palankaus klimato žmonėms užteko ir 
maisto, ir drabužių, ir pastogės ir nedirbant. Todėl bet kokia 
visuomenė stovi ant gamybos pagrindų - ant turto, kurį žmo- 
nės kuria dirbdami. Kadangi galios vieta visuomenėje ir gamy- 
bos struktūra taip glaudžiai susijusios, jų negali ignoruoti nė 
vienas politinis ekonomistas. Pavyzdžiui, kai tam tikra sociali- 
nė grupė praranda savo galią — tai gali būti antikinės Romos 
senatoriai, Afrikos genčių vadai, Japonijos samurajai - galima 
tikėtis didelių gamybos pokyčių - kas, ką ir kaip gamina ir, 
žinoma, kam tai duoda naudos. Kita vertus, kintant gamybos 
struktūrai —- sugriuvus irigacijos sistemoms, pastatytoms prie 
didelių upių, išradus mašinas, pakeičiančias rankų darbą, mo- 
terims tapus darbo jėga ir uždirbant pinigų, o ne sėdint namuo- 
se — galima tikėtis didelių pokyčių socialinės ir politinės galios 
pasiskirstyme; kartais keičiasi ir valstybės prigimtis bei valdžios 
rinkai panaudojimas. 

Per pastaruosius du šimtmečius įvyko du dideli gamybos 
struktūros pokyčiai. Svarbu suprasti, kodėl jie įvyko ir kokie tų 
pokyčių padariniai, bei kokie pokyčiai turėtų įvykti tarptauti- 
nėje politinėje ekonomijoje. Pirmasis pokytis buvo perėjimas į 
kapitalistinį, į rinką orientuotą gamybos būdą Šiaurės vakarų 
Europos valstybėse, būdą, kuris buvo sėkmingesnis ir dinamiš- 
kesnis už kitas kapitalistines, į rinką orientuotas sistemas, todėl 
pradėjo vyrauti likusio pasaulio ekonominėje plėtroje. Šiame 
kontekste „kapitalizmą“ suprantame kaip sistemą, kurioje pre- 
kių ir paslaugų rinkos poreikio jėgos lemia tai, kas yra gamina- 
ma, gaminių, procesų bei kapitalo panaudojimo gamybos prie- 
monėms tobulinti inovacijas. 

Antrasis pokytis buvo laipsniškas, netolygus, bet, regis, ne- 
išvengiamas. Jis pirmiausia išstūmė su nacionalinių rinkų porei- 
kiais susijusią gamybos struktūrą ir ją pakeitė struktūra, tenki- 
nančia pasaulinės rinkos poreikius. Kaip sakė didysis vadybos 
studijų senolis Peteris Druckeris, šiandien viską „valdo“ pasau- 
linė ekonomika, išstumianti valstybių nacionalinę makroekono- 
miką, į kurią vis dar anachroniškai orientuojasi daugelis ekono- 
minių teorijų, įkvėpimo besisemiančių iš Keynso, monetaristų ar 
Marxo (Drucker, 1986). Taigi antrasis, esminis etapas, yra gamy- 
bos internacionalizacija. Daugelis mokslininkų tyrinėjo vadina- 
mųjų „transnacionalinių“ korporacijų iškilimą ir mėgino paaiš- 
kinti šios įsigalėjusios gamybos institucijos prigimtį (Skocpol, 
1979). Akivaizdu, kad transnacionalinių korporacijų pokyčiai yra 
tik gilesni, panašūs kaip Viduramžių Italijos condottieri ir jų sam- 
diniai buvo akivaizdi išraiška politinių pokyčių pereinant nuo 
klano lojalumu paremtos feodalinės valstybės, į turtu besiremian- 
čią miestą-valstybę. Gamybos internacionalizacija šiais laikais 
apima ne vien milžiniškas korporacijas, kurias kasmet vardija 
„Fortune“, „Expansion“ ar „South“ Žurnalai. Šiandien vis dau- 
giau ir daugiau mažų ir vidutinio dydžio tiek valstybinių, tiek 
privačių įmonių, įsitraukia į tokią gamybą, kurią valdo pasau- 
linė projektavimo, gamybos ir pardavimo rinkai strategija. 

Šį pokytį tam tikra prasme aptemdė jo netolygumas; globa- 
linė gamybos struktūra nacionalinę ekonomiką vienur išstūmė 
greičiau, nei kitur, kur priešinimasis kaitai buvo smarkesnis. 
1917 metų Rusijos ir 1949 metų Kinijos revoliucijos įšaldė ir net 
priešinga kryptimi pakreipė dviejų didelių nacionalinių ekono- 
mikų integraciją į pasaulinę kapitalistinę, į rinką orientuotą sis- 
temą. Abi valstybės prasidėjusią integraciją pakeitė autoritarine 
politine struktūra, sugebėjusia sunaikinti opoziciją ir nacionali- 
nėse visuomenėse įdiegti komandinę ekonomiką bei gamybos 
struktūrą, kuriai vadovauja valstybinės agentūros, o esant rei- 
kalui, gali būti remiamos ir karinės jėgos. 

Šios ekonomikos nebuvo vienintelės, sugebėjusios atsispirti 
minėtai tendencijai. Tarp šių dviejų ekonominių kontrrevoliuci- 
jų tarpukario laikotarpiu buvo dar bent trys bandymai rimtai 
pasipriešinti — tai nacionalsocialistinė revoliucija Vokietijoje, fa- 
šistinė revoliucija Italijoje ir Franco revoliucija Ispanijoje — vi- 
soms joms bendra tai, kad nacionalinę ekonomiką nuo išorinio 
pasaulio atribojo kryptinga, jėga paremta valstybės galia. Kiek- 
vienoje minėtoje valstybėje, kad ji pernelyg neįsitrauktų į pa- 
saulinės rinkos ekonomiką, veikė prekybos, dvišalių derybų, 
valiutų režimų ir finansinė bei Žmonių judėjimo kontrolė. Po 
Antrojo pasaulinio karo beveik ketvirtį amžiaus daugelis besi- 
vystančių šalių akylai saugojo savo politinę nepriklausomybę ir 
vengė užsienio transnacionalinių kompanijų ekonominės galios 
bei socialinės įtakos ir ėmė taikyti ekonominės plėtros strategi- 
ją, pagrįstą importo pakeitimu, todėl sulėtėjo jų integracija į 
pasaulinę rinką ir, atrodo, ekonominis augimas. 

Šiandien atrodo, kad net didžiųjų socialistinių valstybių pa- 
sipriešinimas silpnėja. Importo pakeitimo strategija besivystan- 
čiose šalyse diskredituota, o transnacionalinių korporacijų ga- 
lia, iš pirmo žvilgsnio atrodo, kad auga. 

Daugelį ekspertų domino klausimas, kokios yra šių gamy- 
bos pokyčių politinės implikacijos, kodėl šis procesas prasidėjo, 
kaip jis vyksta ir kokie jo socialiniai padariniai. Šie ekspertai 

atsisakė labai įvairių dalykų: nuo industrinių santykių (Rober- 
tas Coxas), socialinės istorijos (Michaelis Mannas, Johnatanas 
Hallas ir Christopheris Chase-Dune'as), ekonominės istorijos (Im- 
manuelis Wallersteinas, Angusas Maddisonas ir Arthuras Le- 
wis), politinio mokslo (Jeanas Baechleris, Christianas Stoffa'es — 
Prancūzijoje ir Edas Morse'as - Amerikoje), ekonomikos (Arg- 
hiris Emmanuelis, Charles-Albertas Michaletas, Mancuras Ol- 
sonas, Charles Lindblomas ir Dudley 'is Seersas), verslo studijų 
ir verslo istorijos (Raymondas Vernonas, Alfredas Chandleris ir 
Johnas Dunningas)!'. Sunku atrinkti visų pavardes, kadangi jų 
skaičių riboja žmogaus skaitymo galimybės. Šiomis pavardėmis 
noriu pasakyti tik tiek, kad minėtieji klausimai yra gana rimti, 
kad jie yra dominę daugybę rimtų protų, ir kad tie studentai, 
kurie nesistengia pažvelgti toliau už savo gerai išmindžioto dar- 
žo, tame didžiuliame socialinių mokslų ūkyje gali daug ką pra- 
rasti. Mokaisi žvelgdamas per jau pastatytas užtvaras. Iš visos 
tos literatūros darosi aišku, kad visi minėtieji mokslininkai ma- 
to tiesioginį ryšį tarp pirmojo ir antrojo gamybos struktūros 
pokyčių. Todėl visų pirma iškyla toks klausimas: „Kodėl kapi- 
talizmas ir gamybos struktūra, susijusi su rinka, pirmiausia ėmė 
formuotis Vakarų Europoje, o ne Kinijoje, Indijoje ar islamo 
pasaulyje?“ Pats bandymas atsakyti į šį klausimą kelia įdomių 
minčių apie pokyčių šaltinius ir apie pasipriešinimą gamybos 
pokyčiams, kurie yra labai aktualūs nagrinėjant dabartines tarp- 
tautinės politinės ekonomijos problemas. 


Kodėl Vakarų Europa? 


Daugybė knygų buvo skirta atsakymui į šį klausimą: kodėl 
būtent Šiaurės Vakarų Europos visuomenės, o ne Kinijos eko- 
nomika nuo šešioliktojo amžiaus ėmė progresuoti? (Hall, 1985; 
Mann, 1986). Akivaizdu, kad egzistuoja dvi šio klausimo pusės: 
kas Europą stūmė pirmyn, o Kiniją laikė vietoje? Kai penkiolik- 
tajame amžiuje Marco Polo aplankė Kiniją, jis aptiko imperiją, 

kuri gyvavo jau beveik 2000 metų ir atrodė turinti ir politinės 
jėgos, ir inovacinės energijos, reikalingų ekonomikos plėtrai. 
Ne taip, kaip Afrikos ar Amerikos visuomenės tuo pačiu metu, 
kinai jau naudojo popierių, paraką, ratinį karutį ir geležinius 
įrankius. Žemės apdirbimas buvo kur kas geresnis nei Europoje. 

Socialinės ir ekonominės istorijos atstovai išskiria keturis 
veiksnius, kurie atsako į klausimą, kodėl Europa žengė pirmyn. 
Vardijant būtina išskirti politinį pasidalijimą, socialinį ir kultū- 
rinį bendrumą ir dvi mobilumo rūšis - socialinį, arba vertika- 
lųjį, ir geografinį, arba horizontalųjį, mobilumą. 

Antrasis veiksnys, paaiškinantis, kodėl viduramžių Europos 
feodalinė gamyba taip greitai (pagal Kinijos ir Indijos standar- 
tus) pakeista prekybine ir pramonine gamyba, buvo Europos kul- 
tūrinis bendrumas. Europos, kaip ir Kinijos, feodalinė gamyba 
pirmiausia buvo pagrįsta žemės ūkiu, tačiau apskritai ji buvo ne 
tokia saugi. Feodalai ir baronai tvarką palaikė blogiau, nei biu- 
rokratinė Kinijos imperija. Vienintelė visus vienijanti valdžia — 
nuo Airijos iki Bohemijos ir nuo Italijos iki Danijos - buvo Baž- 
nyčia. Ir Bažnyčios įtaka gamybai buvo gal net didesnė, nei lai- 
kinų valstybių valdovų ar vietinių lordų ir baronų įtaka'. Euro- 
poje Bažnyčios teikiamas kultūrinis ir socialinis bendrumas su- 
kūrė tam tikrą primityvią bendrą rinką. Tas bendrumas leido 
kaupti kapitalą - ypač dideliuose religiniuose ordinuose. Iš sil- 
pnėjančios Bažnyčios valdžios kylančios nacionalinės valstybės 
paveldėjo ekonomiką, kurioje jau slypėjo vis spartėjančių tech- 
ninių pokyčių ir komercinės struktūros užuomazgos, o tai buvo 
pasirengusi išnaudoti besiformuojanti pirklių klasė. 

Ši feodalinė saugumo struktūra ir feodalinės-krikščioniškos 
gamybos derinys lėmė, kad žmonės buvo įtikinti vartoti ma- 
žiau, nei gamino, ir sunkiai dirbti tiek miestuose, tiek kaime. 
Kaip rašė Jeanas Baechleris, esminė kapitalizmo vystymosi są- 
lyga buvo - sumažinti dirbančiųjų malonumus ir poilsį iki mi- 
nimumo, artimo išgyvenimui. Kitos būtinos Baechlerio sąlygos 
buvo tokios: gamintojai visomis išgalėmis turi siekti pelno, ir 

tai daryti ne dėl pasaulietinių malonumų, o paprasčiausiai dėl 
paties pelno; intelektualinis visuomenės aktyvumas turi būti 
skirtas mokslui; o šis turi būti pritaikytas gamybos kaštams 
mažinti ir visada turi būti pakankamas poreikis, kad būtų ga- 
lima suvartoti taip pagamintą perteklių. Nė viena iš šių keturių 
sąlygų negali būti saistoma jokių kitų apribojimų - nei kultūri- 
nių, nei moralinių ar religinių, nei intelektualinių ar politinių. 
Jis teigė, kad, palyginus su kitomis visuomenėmis nuo aštuo- 
nioliktojo iki dvidešimtojo amžiaus, Vakarų visuomenė geriau- 
siai išpildė šias būtinas sąlygas“. 

Industrializuotą gamybą, iškilusią tuo metu (kai kuriose ša- 
lyse greičiau, kai kuriose — lėčiau), apibūdino vis didėjantys 
verslininkų pajėgumai finansuoti naujas industrinės gamybos 
formas ir vis didėjantis darbininkų, aptarnaujančių mašinas, 
skaičius, daugiausia kaimiečių dėka. Kaip šią tendenciją sa- 
vo įprastu pompastišku stiliumi apibūdino Marxas, „kaupimas 
progresyviai reprodukuoja kapitalo ir darbo santykį - daugiau 
ar didesnių kapitalistų viename poliuje reiškia daugiau sam- 
domų darbininkų kitame“*. Šis procesas daugiau galios sutei- 
kė naujai pramonininkų ir jų finansininkų klasei ir mažiau 
samdomiesiems, bent jau kol jie gindami save nepradėjo or- 
ganizuotis į profsąjungas ir nepradėjo naudotis demokra- 
tinėmis politinėmis sistemomis, kur tik tai buvo įmanoma. Da- 
lykas, kurį Marxas kalbėdamas apie kapitalo ir darbo galios 
koncentravimą reprodukcijai praleidžia, yra poreikio elemen- 
tas, kurį pabrėžė Baechleris. 

Socialiniai pokyčiai, generavę šį poreikį ir lydėję kapita- 
listų įsitvirtinimą samdomųjų atžvilgiu, žinoma, lėmė naujos 
- viduriniosios klasės — iškilimą, ypač Šiaurės Vakarų Euro- 
poje; tai buvo turtingi ūkininkai, pirkliai, teisininkai ir smul- 
kūs verslininkai, kurių gyvenimas jau priklausė ne nuo mo- 
narchinės valstybės, o nuo kintančios gamybos struktūros. Bū- 
tent šie žmonės pradėjo Anglijos revoliuciją ir pilietiniame ka- 
re kovojo prieš Karolį I-ąjį. Šie žmonės rėmė Viljamą Oranie- 

tį Nyderlanduose ir Anglijoje per šlovingąją 1688 metų revo- 
liuciją, jie pradėjo Prancūzijos revoliuciją ir vėliau — 1830-ųjų 
bei 1848-ųjų metų Europos revoliucijas. 

Ketvirtasis veiksnys buvo horizontalusis, arba geografinis, 
mobilumas, Europos ekonomikoms leidęs įveikti didėjančio gy- 
ventojų skaičiaus problemą. Kitu atveju ši problema būtų atito- 
linusi ir rimtai sulėtinusi ekonominę transformaciją į modernųjį 
kapitalizmą. Problema buvo išspręsta dviem būdais. Žmonių 
pertekliui, kurio taip bijojo Reverendas Thomas Malthusas, ra- 
šydamas savo Traktatą apie gyventojų principą ir kaip jis veikia 
būsimą visuomenės pagerinimą 1798-aisiais, jis leido nutekėti į „nau- 
jas“ Amerikos ir Australijos žemes. Šiems Europos emigran- 
tams jis leido įsikurti ir gaminti pigų maistą, kurio reikėjo fab- 
rikų darbininkams. 


Skaičiai yra svarbūs 


Gyventojų skaičiaus santykio su gamyba problema yra labai 
svarbi bet kokiai politinei ekonomijai: aštuonioliktojo ir devy- 
nioliktojo amžių Anglijos ir pasaulio ekonomikai, ypač Trečia- 
jam pasauliui dvidešimtajame amžiuje, taigi dėl jos verta trum- 
pam palikti mūsų svarstymus apie dabartinės gamybos struk- 
tūros kilmę. Turto gamyba yra santykinis dalykas: ji priklauso 
nuo žmonių, kuriems reikia maisto, drabužių, pastogės, kitų 
prekių bei paslaugų, skaičiaus. Ar gamyba gali augti tolygiai su 
gyventojų skaičiumi? Tai visuomet nelengvas klausimas, nes to, 
ko pakaktų pamaitinti daugeliui, jei kiekvienam tektų po lygiai, 
gali neužtekti tada, jei kai kurios grupės reikalauja didesnės 
dalies, teisės švaistyti tai, kas pagaminta, arba gaminti sudėtin- 
gus ir prabangos dalykus, o ne tenkinti pamatinių maisto ir 
pastogės poreikių. 

Šio veiksnio nepastebėjo Malthusas, padaręs niūrią išvadą, 
kad Britanija nepajėgs išspręsti gamybos neadekvatumo gy- 
ventojų skaičiui problemos. Jis teigė, kad dėl „aistros tarp ly- 

čių“ vyksta prigimtinis gyventojų skaičiaus ir gamybos tem- 
pų augimo konfliktas. Žmonių, kaip triušių ar musių, skai- 
čius didėjo geometrine progresija, o maisto gamyba - tik arit- 
metine: kiekvienas papildomas akras dirbamos žemės duonos 
duodavo tiek pat, kaip ir kiekvienas kitas. Jo draugas eko- 
nomistas Davidas Ricardo nurodė, kad realiai iš to papildo- 
mo akro galima gauti net mažiau, nei iš kitos žemės, kadan- 
gi geriausia Žemė panaudojama pirmiausiai ir kad šios, kaip 
ją vėliau pavadino ekonomistai, „marginalinės žemės“ koky- 
bė blogėja, o kartu mažėja ir jos našumas. Taigi kadangi vy- 
rai ir moterys negali atsispirti lytinių santykių pagundai, gy- 
ventojų augimą riboja tik pragyvenimo priemonės. Vieninte- 
lė žmonių skaičiaus augimo kliūtis yra ligos ir skurdas, sil- 
pninantis potenciją bei moters gebėjimą gimdyti. Malthusas 
padarė išvadą, kurią šiandien daro ir selekcijos (Hriage) teori- 
jų advokatai: pagalba skurstantiems yra tuščias dalykas ir vi- 
sai neefektyvus būdas Žmonėms nuo skurdo gelbėti. Selekci- 
ja buvo principas, pirmiausia išplėtotas Prancūzijos kariuome- 
nės gydytojų mūšio lauke skirsčiusių ribotus gydymo ištek- 
lius. Reikėjo pasirinkti, ar gydyti taip sunkiai sužeistus, kad 
jie tikriausiai vis tiek mirs, ar tik lengvai sužeistus, kurie tik- 
riausiai vis tiek gyvens, ar tuos, kuriems greita medicinos pa- 
galba gali lemti gyvenimą. Remiantis kariniu-ekonominiu po- 
žiūriu, racionaliausia visų pirma buvo gydyti trečiąją grupę 
ir, jei tai neišvengiama, likimo valiai palikti pirmąją ir antrą- 
ją grupes. Šį principą selekcijos advokatai pritaikė globalinei 
ekonominės plėtros pagalbai ir teigė, kad nebūtina oficialią 
pagalbą teikti šalims, pasiekusioms tokią ekonominio augimo 
ribą, kad jau pačios gali tvarkytis su gyventojų skaičiaus au- 
gimu (Japonija). Daugiausiai padėti reikia tiems, kurie, gavę 
finansinės, valdymo ir techninės pagalbos, gali atsigauti ir jos 
nešvaistyti skurdžiausiems, kadangi bet kokiu atveju jie ne- 
turi jokios galimybės įveikti tos prarajos tarp skaičiaus ir ap- 
imties, tarp gyventojų ir gamybos“. 

Viena šio akivaizdaus kovos su skurdu sistemos Malthuso 
laikais ir vėliau beviltiškumo priežasčių buvo žemės ūkio revo- 
liucijos septynioliktajame ir aštuonioliktajame amžiuose kryp- 
tis — paprasčiausiai nebuvo stengiamasi kiekvienam pagaminti 
daugiau miežinės duonos ir avižų košės, bet gaminta daugiau 
ir pigesnės mėsos bei vilnos tiems, kurie galėjo sau tą leisti. 
„Ropės“ Townsendo tikslas buvo - greičiau pigesnio gyvulių, o 
ne žmonių maisto“. Škotijos aukštumose gyventojų neliko dėl 
politinių, o ne dėl ekonominių veiksnių — mat lordai savo gry- 
nąsias pajamas siekė didinti avims leisdami ganytis po savo 
valstiečių mažytes fermas. Žemės ūkio tobulėjimas Prancūzijoje 
sukėlė panašų, bet dar netolygesnį produkcijos paskirstymą, 
nes valdančioji klasė nulėmė ir valstiečių gaminamos produk- 
cijos turinį, ir jos kiekį. 

Kita ir aiškiau matoma Malthuso argumentacijos silpnoji vieta 
buvo pirmoji jo prielaida, kad papildomas įnašas į žemės ūkio 
gamybą duoda vis mažėjantį rezultatą, ir tai yra negrįžtamai 
blogėjanti tendencija, o antroji prielaida ta, kad žmogaus gebė- 
jimas riboti reprodukcijos tempą nesikeičia. Dar sunkiau buvo 
nematyti, kad netrukus Europos gyventojai nepakankamos ga- 
mybos problemą galės išspręsti emigracija ir importuojamu mais- 
tu. Škotų valstiečiai nebuvo tie vieninteliai žmonės, išplaukę į 
Jungtines Valstijas, Kanadą, Lotynų Ameriką bei Australiją, kad 
ten augintų kviečius ir parduotų juos Europoje. 

Pagal demografų apskaičiavimus tarp 1846 ir 1930 metų iš 
Europos į kitus kontinentus išvyko 50 milijonų europiečių. Dvi- 
dešimtojo šimtmečio pradžioje industrializuota Vakarų Europa 
ne tik nusikratė dalies savo Žmonių; ją iš dalies maitino ir kitas 
prekes tiekė ne ribota jos žemė, bet kiti kontinentai, su kuriais 
ji prekiavo. Šiomis priemonėmis (pakeitusi savo gyventojų pro- 
filį) Europa palyginti lengvai baigė šį sudėtingą perėjimo pro- 
cesą — iš tipiško Žemės ūkiu pagrįsto gamybos profilio atsirado 
profilis, būdingas daugiausia pramone ir paslaugomis pagrįstai 
gamvbos sistemai“. 

Kinija, nepaisant pirmavimo šešioliktojo amžiaus pradžioje, pa- 
našiai transformuotis nesugebėjo. Viena to nesugebėjimo prie- 
žasčių buvo jos labai didelis gyventojų skaičius: vietoj 300 — 
450 milijonų. Šios problemos nepalengvino nei didelės gyven- 
tojų dalies emigracija, nei pigaus maisto importas. Nuo šešio- 
liktojo amžiaus iki devynioliktojo pradžios Kinija patyrė de- 
mografinį sprogimą, gyventojų skaičius padidėjo dvigubai ir 
net trigubai. Didžiulio ir nuolatinio bado buvo išvengta deri- 
nant žemės ūkio našumo ir intensyvumo didinimą, o gyven- 
tojų skaičius kontroliuojamas žudant moteriškos lyties kūdi- 
kius. Tačiau gamyba nepatyrė tokios pramonės revoliucijos, 
kaip Europoje. Maxas Weberis tai aiškino Kinijos biurokratija, 
užmušusia kapitalizmą. Vėlesni tyrimai šį vertinimą tik tiks- 
lino ir plėtojo. Iki septynioliktojo ir aštuonioliktojo amžių im- 
perija jau buvo gyvavusi tokį ilgą laiką, kad jos išlikimas ta- 
po savaiminiu tikslu. Tokį išlikimą užtikrino administratorių- 
mandarinų klasės palaikymas; jie būdavo atrenkami egzami- 
nų sistema, todėl buvo ištikimi tiesiogiai valstybei, o ne kon- 
krečiai šeimai ar grupei. Akylai saugodami savo privilegijas, 
jie, visai natūralu, valdė taip, kad užkirstų kelią konkurentų — 
pavyzdžiui, armijos ar laivyno - galios augimui. Johnatanas 
Hallas tai pavadino „akmeninės viršūnės“ vyriausybe, tarsi tai 
būtų monolitinis blokas, uždėtas ant visuomenės (Hall, 1985). 
Konfucijaus įkvėptas tikėjimas, jog žemė yra visų dorybių šal- 
tinis, dar tas faktas, kad valstybė daugiausiai pajamų gauda- 
vo iš žemės, politiką kreipė žemės ūkio ir sveikos valstietijos 
link. Valstiečiai, susieti su savo žeme ir fiziškai atskirti vie- 
nas nuo kito, turėjo būti labai prispausti, kad ryžtųsi kvestio- 
nuoti socialinę ir politinę tvarką. Horizontalius ryšius tarp pir- 
klių ar karinės klasės būtų buvę lengviau realizuoti, tačiau 
konkuruojantiems galios telkiniams formuotis visuomet labai 
priešinosi akmeninės viršūnės valstybė. 

Žinoma, šią istoriją galima nusakyti kur kas plačiau. Grioz- 
diška ir neefektyvi mokesčių sistema valstybėje — kaip ir dau- 
gelyje imperijų — greičiau blokavo, o ne inicijavo pokyčius. Ge- 
ografinė izoliacija skatino nepaprastą Kinijos kultūros arogan- 
ciją viso kito pasaulio atžvilgiu. Ji taip pat reiškė, kad, nesusi- 
durdama su jokia rimtesne grėsme net ir po europiečių įsikūri- 
mo Kinijoje bei Opiumo karų 1840-aisiais, Kinija paprasčiausiai ne- 
turėjo politinių ir ekonominių pokyčių motyvų, buvusių tokia ga- 
linga jėga septynioliktojo ir aštuonioliktojo amžių Europoje. 

Kinijoje valstybės biurokratija buvo pagrindinė gamybos po- 
kyčių kliūtis, o Indijoje ta kliūtis buvo religija ir religinis tikė- 
jimas, kuris taip paveikė socialinius santykius, kad įšaldė poky- 
čius bei mobilumą, neskatino nei verslo, nei inovacijų. Ryškus 
indų visuomenės bruožas, išsilaikęs šimtmečius, buvo susiskirs- 
tymas kastomis: žmogaus ekonominį vaidmenį ribojo jo kasta: 
gimęs vienoje kastoje, jis negalėjo pakeisti savo socialinės padė- 
ties ir savo vaidmens gamybos struktūroje. Jis buvo arba brah- 
manas, arba kareivis, arba prekeivis, arba valstietis, arba, savo 
nelaimei, priklausė neliečiamųjų kastai. Jai tekdavo nemaloniau- 
si, nešvariausi ir vergiškiausi darbai, kurių vengdavo kiti. Ribas 
tarp kastų palaikė religinė valdžia ir tikėjimas, kad jas pažeidus 
žmogaus siela užsitrauks bausmę. Žinoma, šią sistemą palaikė 
savanaudiški aukštesniųjų kastų interesai. Religinė valdžia, įkū- 
nyta brahmanuose, pasak socialinių istorikų, ir per visokiausias 
invazijas bei politinius pokyčius išliko nepakitusi kaip tik todėl, 
kad nebuvo tvirtai susijusi su politine valstybės valdžia. Taigi 
ji buvo gana nepriklausoma nuo tų, kurie turėjo politinę ir ka- 
rinę galią. Ji pergyveno mongolų, britų imperijas ir vis dar nu- 
lemia darbo organizavimo būdą. Indų visuomenėje valdžių at- 
skyrimas pasiekė viršūnę: valstybė buvo visiškai pasaulietinė, o 
religinę valdžią palaikė tikėjimas, sugebėjęs išlaikyti taisykles, 
reguliuojančias dietą, asmeninę higieną ir santuoką. Šių taisyk- 
lių laužyti žmonės bijojo labiau, nei jų politinių valdovų galios - už 
šį atradimą britai daug sumokėjo per Indijos maištą 1857 metais“. 

Vienintelis iššūkis, sėkmingai įveiktas indų visuomenės, bu- 
vo kitos religijos - budizmo - iššūkis. Valdovai naująją religiją 
priėmė, o jos koncentracija išimtinai sielos išgelbėjimui valdovų 
neskatino siūlyti induizmui alternatyvių kasdienio gyvenimo 
taisyklių. Tuo pačiu metu brahmanų autoritetas buvo pagrįstas 
ne tik jų prigimtimi ir religiniu išsilavinimu - jie palaikė glau- 
džius ryšius su kaimo žmonėmis ir ten jiems teikė esmines so- 
cialines paslaugas: jie buvo mokytojai, teisėjai, techniniai pata- 
rėjai ir bendruomenių lyderiai. Teikiamos paslaugos ir atviras 
požiūris į kitas religijas tapo tam tikru socialiniu cementu, ku- 
riuo šiame didžiuliame subkontinente su prastais ryšiais nega- 
lėjo tapti politinė valdžia, paremta karine jėga. 

Todėl lengva suprasti, kodėl tokia socialiai rigidiška visuo- 
menė sukūrė pernelyg rigidišką gamybos struktūrą, ribojusią 
inovacijas ir tolesnę plėtrą. Be to, kai kada valstybė specialiai 
trukdė kapitalistiniam verslui. Johnatanas Hallas, pavyzdžiui, 
pastebi, kad mongolų imperija indų pirklius apmokestindavo 5, 
o musulmonų pirklius — tik 2,5 procento mokesčiais. Jie taip pat 
įvedė tvarką, kad po žemvaldžio mirties žemė vėl priklauso 
valstybei, o tai skatino europiečių pastebėtą, į akį krintantį var- 
tojimą, o ne žemės ūkio tobulinimą, kapitalo kaupimą ir inves- 
ticijas (Hall, 1985, 82-83). 

Dar daugiau, istorikų pateikiami duomenys rodo, kad skur- 
das Indijoje labiau buvo susijęs su gyventojų ir gamybos santy- 
kiu, o ne su britų valdymu. Kai po 1857 metų sukilimo britų 
vyriausybės Indijos tarnyba perėmė Rytų Indijos kompanijas, 
Indijos pajamos vienam gyventojui buvo didžiausios. Prieš „Bimt- 
metį jos siekė net du trečdalius Anglijos pajamų lygio. Brįtai gal 


Geri ir blogi britų valdymo padariniai turbūt buvo tolygūs. Gal- 
būt jie, saugodami Lankaširą, ir užgniaužė tekstilės pramonę, 
tačiau iš tiesų (daugiausia dėl strateginių motyvų) jie sukūrė 
plačiausią geležinkelių sistemą už Europos ir Amerikos ribų. 

Tai padėjo spręsti amžinas sausros, nederliaus ir bado proble- 
mas. Tuo pačiu metu susirūpinimas jų pačių sveikata kai ku- 
riuose miestuose atnešė švaresnį vandenį ir geresnę kanalizaci- 
ją. Tai turbūt buvo vienas pagrindinių veiksnių, nesąmoningai 
suintensyvinusių gyventojų augimo keliamą spaudimą. 


Amerikos amžius 


Pirmasis svarbus pokytis buvo Europos kapitalistinės gamybos 
sistemos triumfas kitų konkurentų atžvilgiu, 0 antruoju pasau- 
linės reikšmės pokyčiu tapo plėtra iš pirmojo pokyčio kilusios 
globalinės gamybos sistemos, kuri pamažu nukonkuravo ir iš- 
stūmė pavienes nacionalines gamybos struktūras. Šis pokytis iš 
dalies buvo Amerikos laimėjimas. Jis tapo įmanomu visų pirma 
dėl ekonominio lyderio vaidmens, kuris pirmoje dvidešimtojo 
amžiaus pusėje iš Europos persikėlė į Ameriką, ir, antra vertus, 
dėl palankaus Amerikos valstybės požiūrio į verslą, konkrečiai — 
į milžiniškas korporacijas, kurios ir tapo pirmosiomis tikromis 
transnacionalinėmis korporacijomis, kuriančiomis prekes pasau- 
lio rinkai, o ne tik nacionalinei JAV ekonomikai. Dabar JAV 
įsikūrusių transnacionalinių korporacijų pavyzdžiu pasekė ir 
europiečiai, japonai, korėjiečiai, Lotynų Amerikos gyventojai ir 
kiti. Tai baigėsi tuo, kad apie 1985-uosius tarptautinė gamyba - 
transnacionalinių korporacijų gamyba už jų buvimo šalies ribų 
viršijo pasaulinės prekybos apimtį, ir realiai nuo to laiko didele 
ir vis augančia pasaulinės prekybos dalimi tapo prekyba firmos 
viduje, mainai tarp tos pačios transnacionalinės korporacijos 
filialų, įsikūrusių skirtingose šalyse. 

Taigi reikia atsakyti į du klausimus: 1) kodėl Amerika ap- 
lenkė Europą pramoninės gamybos srityje? Ir 2) kodėl pasauli- 
nėje gamybos stuktūroje ėmė vyrauti ir ją pertvarkyti transna- 
cionalinės korporacijos? Pirmasis klausimas priklauso ekono- 
mikos istorijos sričiai. Apie jį buvo daug rašyta, jis apima po- 
litinius, socialinius ir ekonominius veiksnius. Apie antrąjį taip 

pat daug buvo rašyta, bet dėl jo kyla kur kas daugiau diskusijų. 
Leiskit man susumuoti atsakymus į šiuos abu klausimus. 

Atsakymą į pirmąjį klausimą galima reziumuoti formule 
SDP* - skola, dominavimas ir poreikis. Šie veiksniai sukūrė 
Amerikos ekonominio augimo pagrindą ir, įskaitant du pasau- 
linius karus, karų nenuniokotai Amerikai leido aplenkti karų 
nualintą Europą. Devynioliktajame amžiuje Jungtinės Valstijos 
pritraukė daugumą britų užjūrio investicijų, be kurių niekada 
nebūtų galėjusios taip greitai fiziškai užimti Amerikos konti- 
nento ir šitokią milžinišką fizinę energiją investuoti į žemės ūkį 
bei pramonę. Tam padėjo Londono Sičio (ir gerokai mažiau — 
Paryžiaus) suteikti finansiniai ištekliai. Užsienio skola ir efekty- 
viai nevykdomi ankstesnių paskolų finansiniai įsipareigojimai 
(kaip ir dabar) tada, kaip ir dabar, buvo pagrindinis ekonomi- 
nio augimo variklis. Tačiau finansai nebūtų taip nenutrūksta- 
mai plūdę visą devynioliktąjį šimtmetį, jei Jungtinės Valstijos 
politiškai nebūtų dominavusios visame Šiaurės Amerikos kon- 
tinente. Pietuose prancūzų, ispanų, o vėliau — meksikiečių opo- 
zicija buvo silpna; šiaurėje, išskyrus vieną trumpą konfliktą dėl 
sienų, Kanada iki 1867-ųjų ir vėliau valdoma britų nekėlė jokio 
rimto pavojaus. Taigi kontinento saugumo struktūra buvo gana 
stabili, ir tai skatino kapitalą nuolat tekėti į šalį, ir tam rimtai 
nepakenkė net 1860-ųjų pilietinis karas. 

Poreikio veiksnys irgi iš esmės buvo politinis, o ne ekono- 
minis. Ankstyvieji Amerikos pramonininkai, gamindami dra- 
bužius, dengtus vagonus, plūgus ar ginklus, gamino rinkai, 
kurią valdė viena federalinė valdžia. Dar daugiau, tai buvo 
rinka, kuri dėl imigracijos nuolat augo ir kurioje liberali de- 
mokratija sudarė sąlygas tokiam socialiniam mobilumui, kad 
pajamos visuomenėje buvo pasiskirsčiusios daug tolygiau, nei 
tuo pačiu metu Europos šalyse. Neturtingi fabriko darbinin- 
kai Čikagoje gal ir negyveno geriau, nei Mančesteryje, bet ga- 


* Angliškai - tai trys D (debt, dominance and demand). Vert. pastaba. 

lėjo turėti daugiau vilčių prisijungti prie didelės ir gana įta- 
kingos nekantrių vartotojų klasės. Henry Fordas, pavyzdžiui, 
labai skyrėsi nuo savo Europos konkurentų, tokių, kaip Rolls 
Royce, Mercedes Bentz ir Lancia, kurie, kol dar nepasirodė 
Vokswagenas ir Morrisas, daugiausia gamino turtingai, tačiau 
gerokai mažesnei potencialių automobilių savininkų klasei. Šis 
kontrastas tarp masinės ir klasinės rinkos atspindėjo skirtingą 
pajamų pasiskirstymą abiejuose kontinentuose, tad ne tiek ma- 
sinės gamybos sistemos (marksistų pašaipiai pavadintos „for- 
dizmu“) išradimas - kaip nurodė Chandleris (1977) ir kiti ver- 
slo istorikai — kiek sukūrimas masinių paskirstymo sistemų, už- 
tikrinusių gamybos ir pardavimo skaitlingumą, lėmė spartų 
Amerikos ekonominį augimą. 

Kitas svarbus veiksnys, nulėmęs dar spartesnį Amerikos eko- 
nominį augimą dvidešimtajame amžiuje, buvo, žinoma, šalies 
neutralumas ir didesnis saugumas nuo invazijos per abu pasau- 
linius karus. Pirmasis pasaulinis karas JAV iš didžiulio tarptau- 
tinio skolininko pavertė didžiuliu kreditoriumi, karo metu tei- 
kusiu didžiules paskolas Britanijai ir Prancūzijai, trečiąjį de- 
šimtmetį sugebėjusiu savo kapitalą nukreipti į Europą, ypač į 
Vokietiją. Tuo metu, kai JAV gamintojai eksploatavo didžiulę 
vieningą masinę rinką, jų analogai Europoje po 1918 metų išsi- 
aiškino, kad jų rinkas dar labiau suskaldė ir sumažino Wilsono 
apsisprendimo principas ir buvusių Austro-Vengrijos bei Vo- 
kietijos imperijų vietose atsiradusios mažos valstybės. Antrasis 
pasaulinis karas JAV ekonomiką paveikė dar drastiškiau: nuo 
1941 iki 1944 metų jo dėka pramonės gamyba padidėjo 44 pro- 
centais. 4.1 paveiksle parodyta, kad didžiąją šio prieaugio dalį 
sudarė karinė gamyba. Skaičiuojant vienodos vertės doleriais, 
karinių kontraktų vertė nuo 18 milijardų 1941 metais padidėjo 
iki maždaug 88 milijardų geriausiais šia prasme 1943 metais. 
Tikra rezervinė bedarbių armija, kurią sudarė beveik 13 milijo- 
nų ieškančių darbo karo pradžioje, gavo darbo (Vatter, 1985, 
22). Solidūs gynybiniai kontraktai JAV korporacijose stimuliavo 

naują vadybininkų meistriškumą - iš kompanijos būstinės jiems 
reikėjo tinkama linkme nukreipti ir kontroliuoti gamybinius pa- 
jėgumus, išdėstytus keliose vietose, paprastai esančius toli vie- 
nas nuo kito ir nuo kompanijos būstinės. Pagrindinė kompanija 
paprastai būdavo juridiškai atsakinga už nacionalinių darbo ir 
saugumo standartų laikymąsi ir turėjo palaikyti gamybos stan- 
dartus, jei norėdavo gauti daugiau solidžių, brangių gynybinių 
kontraktų. Pasak Melmano, ji turėjo rimtų paskatų plėtoti vady- 
bos metodus, kurie tiktų priimti centralizuotus sprendimus iš- 
sklaidytų gamyklų atžvilgiu — tai buvo tokie metodai, kuriuos 
po karo lengvai galima buvo pritaikyti dukterinių bendrovių 
užsienyje valdymui (Melman, 1970). 

Turint omeny, kad JAV ekonomika iš Antrojo pasaulinio 
karo pakilo gerokai stipresnė ir našesnė tiek už Europos, tiek ir 
už Japonijos kompanijas, vis dar lieka neatsakyta į klausimą, 
kodėl šis dominavimas turėjo pasireikšti ne tik didžiuliu eks- 
portuojamų gaminių kiekiu iš Jungtinių Valstijų — taip greitai ir 
atsitiko dėl teikiamos pagalbos ir kreditų, kuriuos JAV teikė 
kaip Šaltojo karo kovos priemones, bet ir pasaulyje išplitusio- 
mis JAV kompanijomis — Kanadoje, Europoje ir Lotynų Ameri- 
koje. Jos supirkinėjo vietines kompanijas ir kūrė vietinius ga- 
mybinius pajėgumus. Tai jos davė pradžią pokyčiui iš naciona- 
linės gamybos nacionalinei rinkai į tarptautinę gamybą tarptau- 
tinei rinkai. Jomis pasekė šimtai neamerikietiškų kompanijų, 
įsitikinusių, kad tai yra vienintelis būdas išgyventi ir konku- 
ruoti su Amerikos kompanijomis. 


Transnacionalinės kompanijos 
ir jų teoretikai? 


Šiandien už sovietų bloko ir „Kinijos ribų beveik nebėra didelio 
verslo, kuris nebūtų tarptautinis, nebent dvi išimtys —- Prancū- 
Zijos Credit Agricole ir Britų nacionalinė anglies taryba. Didžiau- 
sių kompanijų pasaulyje užsienio operacijos 1970 metais sudarė 
30 procentų visos prekybos, o 1980 - jau 40; daugiausia augo 
chemikalų, laivų, automobilių, lėktuvų, metalų ir elektronikos 
prekybos apimtys. 350 didžiausių pasaulio įmonių daugiau kaip 
25 000 dukterinių įmonių turi užsienyje. Ketvirtadalis visos in- 
dustrializuotų šalių darbo jėgos (pagal naujausią JTO praneši- 
mą - 25 milijonai žmonių) dirbo tarptautiniame versle. Kadangi 
Europos, Japonijos, o dabar ir Trečiojo pasaulio įmonės greitai 
pasekė didelėmis Amerikos korporacijomis ir pradėjo organi- 
zuoti gamybą užsienyje, Amerikos kontroliuojama tarptautinio 
verslo dalis, nors ir auganti absoliučiu dydžiu, nuo dviejų tre- 
čiųjų prieš 1970 metus nukrito iki mažiau nei pusės devintąjį 
dešimtmetį. 

Prancūzijos tyrinėtojas Charles-Albertas Michaletas gerai iš- 
skyrė dvi tarptautinio verslo rūšis: jis sako, kad egzistuoja ret- 
ransliavimo dukterinės įmonės (relay affiliates), kurios paprasčiau- 
siai užsienyje reprodukuoja tą pačią gamybos operaciją, kurią 
pagrindinė įmonė organizuoja namuose, ir dukterinės įmonės- 
dirbtuvės (workshop affiliates). Jose pagrindinė įmonė organizuo- 
ja tam tikras operacijas, kurioms reikia pigios darbo jėgos arba 
šalyje yra maži mokesčiai, arba abu šie veiksniai, ir, be to, 
pigus, greitas tansportas (Michalet, 1976). Nors daugelis besi- 
vystančių šalių šeštojo dešimtmečio pabaigoje ir septintojo de- 
šimtmečio pradžioje atverdamos laisvąsias ekonomines zonas 
(LEZ) skatino pastarąją formą, atrodo, jog retransliavimo duk- 
terinės įmonės dabar plis greičiau — jas ypač pritrauks tokios 
mažiau išsivysčiusios šalys, kuriose potencialiai didelės vidaus 
rinkos ir išsilavinusi, kvalifikuota darbo jėga. Visai neseniai kai 
kurios automobilių kompanijos visą tam tikrų dalių ar net visų 
naujų modelių gamybą organizavo taip, kad jie būtų gaminami 
dukterinėje įmonėje užsienyje; ar tam tikrais atvejais, bendroje 
užjūrio dukterinėje įmonėje, valdomoje kartu su vietiniu part- 
neriu. Korporuota partnerystė ir bendradarbiavimo susitarimai 
tiek tarp dviejų korporacijų atskirose industrializuotose šalyse, 
tiek tarp korporacijos industrializuotoje šalyje ir korporacijos 
besivystančioje šalyje vis labiau plinta. Tai ypač taikytina išplė- 
totos technologijos sektoriams, kurių tyrimų ir plėtros kaštai 
yra dideli. 

Tai vienas iš daugelio gamybos internacionalizacijos faktų, 
pribloškusių tiek dešiniuosius, tiek ir kairiuosius teoretikus, tiek 
liberalus, tiek ir marksistus, tiek amerikiečius, tiek ir europie- 
čius. Daugiau kaip dešimtmetį po to, kai Raymondas Vernonas 
parašė savąjį Nykstantį suverenitetą (Sovereignty at Bay), vyravo 
„gaminio ciklo“ teorija (Vernon, 1971). Ji įprastines Ricardo virš- 
pelnio sąvokas pritaikė verslo išplitimui užsienyje ir paaiškino, 
kaip kompanija, naudodamasi naujo gaminio monopolija, gali 
gauti viršpelnį (t.y. kainą, aukštesnę už tą, kurią leidžia gamy- 

bos kaštai, tarp jų ir kapitalo palūkanos, ir normalus pelnas 
konkurencijos sąlygomis). Augant konkurencijai namuose, kom- 
panija pirmiausia gaminį eksportuoja, po to jį gamina užsieny- 
je, ir iš kiekvieno ciklo gauna vis kitokį viršpelnį. Ciklas baigia- 
mas tada, kai iš akumuliuotų viršpelnių, investuotų į tyrimus ir 
plėtrą, sukuriamas naujas gaminys, ir vėl viską galima pradėti 
iš naujo", 

Tai buvo subtili ir taupi teorija, tačiau ja nebuvo įmanoma 
paaiškinti, kodėl naftos kompanijos, kurių gaminius vargu ar 
galima pavadinti naujais, vis dar dominavo didžiojo tarptauti- 
nio verslo lygoje net ir po to, kai jų kartelį, žinomą „Septynių 
seserų“ vardu, sugriovė nacionalizacija ir OPEC (Naftos eks- 
porto šalių) vyriausybių organizacija. Ja negalima buvo paaiš- 
kinti ir priešingos krypties Europos (ir Japonijos) kompanijų 
bangos į JAV po to, kai šeštąjį dešimtmetį JAV kompanijos „įsi- 
veržė į Europą“ (Frank, 1976; Savary, 1984; Lall, 1983). Ja re- 
miantis nepakankamai atsakyta ir į klausimą, kodėl (po naftos 
kompanijų) verslas, tapęs tarptautiniu, paprastai ne gamindavo 
tam tikrą gaminį, bet tik parduodavo paslaugą - ir tai buvo ne 
vien bankai ir draudimo (bei perdraudimo) kompanijos, bet ir 
reklamos kompanijos (J. Walterio Thompsono kompanija), bu- 
halteriai (Arthuras Andersenas), prekiautojai meno kūriniais 
(Sothbys), konsultantai (McKinsey), duomenų bazių paslaugos 
(Lockheed Dialog) ir kt. Devintąjį dešimtmetį paslaugų verslo 
internacionalizacija vyko greičiau nei bet kuris kitas verslas. 

Tai buvo vienas iš tų daugelio faktų, kuriuos sunkiai galėjo 
paaiškinti marksistai ir priklausomybės teoretikai. Jie rėmėsi 
prielaida, kad kapitalistinė sistema pasižymi pelno mažėjimo 
tendencija, ir tai verčia ieškoti būdų, kaip darbininkus priversti 
dirbti sunkiau — taip atsiranda fordizmas ir chronometras su- 
rinkimo linijoje - arba eksploatuoti pigesnę užsienio darbo jėgą. 
Šią idėją pirmiausia diskredituoja tas akivaizdus faktas, kad 
šiuolaikinėje pramonėje darbo jėgos kaštai yra palyginti maži, 
o darbininko produktyvumą labiau lemia į gamybos procesą 

investuotas kapitalas, energija ir technologija ir, antra vertus, 
tas faktas, kad daugelyje tarptautinės paslaugų industrijos šakų 
darbuotojams dažnai gana gerai moka, o tie, kuriems moka 
mažiau (viešbučiuose, greito maisto frančizės versle ir t.t.) gy- 
vena ne blogiau nei jų vietinių konkurentų darbuotojai. 

Tačiau labiausiai, ir ypač priklausomybės teoretikus, stulbi- 
na tas faktas, kad tiek daug besivystančių šalių vyriausybių, 
labai smarkiai triukšmavusių dėl užsienio transnacionalinių 
kompanijų eksploatacijos, spaudžiamos skolų ir užsienio valiu- 
tos bei užsienio kreditų trūkumo savo nuostatas pakeitė. Ma- 
žiau išsivysčiusios šalys, nors iš tiesų labai suinteresuotos pri- 
traukti užsienio kompanijas, derybose tokius klausimus, kaip 
kompanijos įnašas į nacionalinį mokėjimų ir eksporto balansą 
ar į ekonominę plėtrą apmokant vietinius darbininkus ir vady- 
bininkus, nagrinėja labai smulkmeniškai ir priekabiai. Ne tik 
šio fakto, bet ir kitų duomenų apie verslo internacionalizaciją 
bei išplitimą į Trečiąjį pasaulį visai pakanka parodyti tam, kad 
JTO ir kitų statistiniuose duomenyse visiškai neįskaičiuojamos 
daugybė mažų ir vidutinio dydžio privačių kompanijų, papras- 
tai valdomų vienos šeimos, daugiausia iš Indijos, Kinijos ar 
Levanto, kurios ramiai plėtojo savo tarptautinį verslą. 

Kaip teigė Johnas Dunningas, net jei nė viena egzistuojanti 
teorija nėra visiškai patenkinama, kiekvienoje iš jų gali būti po 
tam tikrą vertingą tiesos apie gamybos internacionalizaciją ele- 
mentą (Dunning, 1985). Todėl galbūt reikės rankioti kiekvienos 
teorijos gabaliukus naudojantis, kaip jis tai pavadino, eklekti- 
niu metodu. Mano nuomone, didelis įnašas plėtojant šį eklek- 
tinį metodą priklauso Fredui Meyeriui, kuris aiškino, kad didė- 
jantis technologinių pokyčių greitis ir augantys pasenusios ga- 
myklos pakeitimo nauja, naujos technologijos gamykla, kaštai 
reiškia, kad firmoms vis mažiau lieka laiko kompensuoti vis 
didėjančius jų kapitalo investicijų kaštus (Meyer, 1978). Pelno, 
gaunamo gaminį parduodant nacionalinėje rinkoje, jau nepa- 
kanka firmos verslui išlaikyti; dėl to firma priversta imtis pa- 

saulinio pardavimo strategijos ir atitinkamai dėl valstybių tei- 
kiamo prioriteto vietinei produkcijai importinių gaminių atžvil- 
giu, - pasaulinės gamybos politikos. 

Nei Meyeris, nei kiti ekonomistai niekada neteigė, kad viską 
lemia technologija ar korporuotas pelno siekimas. Būtina tokio 
greito tarptautinės gamybos paplitimo sąlyga buvo politiškai 
paklusti kitų industrializuotų šalių atviros pasaulio ekonomi- 
kos tikslui, kurio labai aktyviai siekė ir kurį labai skatino Jung- 
tinės Valstijos. Dėl pagrindinio Amerikos pokarinės politikos 
ekonomikos motyvo nuomonės išsiskiria. Kairieji pabrėžia norą 
pasaulio ekonomiką paversti saugia ir palankia Amerikos kapi- 
talui ekonomika (Block, 1977). Dešinieji teigia, kad toks moty- 
vas buvo Amerikos įsitikinimas, kad politinis ir ekonominis 
liberalizmas yra susiję ir kad nei laisvesnė prekyba, nei laisves- 
nis kapitalo judėjimas nėra tikslai patys savaime, 0 priemonės 
kuriant laisvą (t.y. nekomunistinį) pasaulį (Kindleberger, 1987; 
Diebold, 1980; Maddison, 1982). 

Nereikia užmiršti ir vidaus politikos. Ralphas Naderas buvo 
tas tyrinėtojas, kuris teisėtai nurodė, kad Amerika niekada ne- 
būtų tapusi lydere internacionalizuojant verslą, jei devyniolik- 
tajame amžiuje nebūtų įvykę radikalių JAV politikos pokyčių". 
Ankstyvieji Amerikos įstatymai įtvirtino atvirą buhalteriją, ak- 
cininkų teises ir federalinį kompanijų registravimą. Nuo 1890- 
ųjų prasidėjo varžybos, ypač tarp mažų, skurdžių valstijų, kaip 
Delavaras ir Rodo sala, dėl minimalių valstybės keliamų reika- 
lavimų kompanijoms. Buvo išplėtota slapta, klaidinanti korpo- 
ruotos buhalterijos sistema, kuri akcininkus laikė nežinioje apie 
korporuotą strategiją ir tik kartais juos nuramindavo uždirbtu 
kapitalu bei dividendais. 

Tuo pačiu metu, kai valstybės kontrolė didino vadybininkų 
galią investuotojų atžvilgiu, JAV Kongresas reagavo į neribotą 
Carnegio galią plieno pramonėje, Rockfellerio — naftos ir Du- 
ponto - chemijos pramonėje. 1890 metais buvo priimtas pirma- 
sis iš antitrestinių įstatymų — Schermano aktas. Šie įstatymai 

vėliau labai paveikė Amerikos tarptautinio verslo plėtrą, nes 
esminė antitrestinė taisyklė teigė, jog didumas savaime nėra 
nusikaltimas, tačiau turi vykti konkurencija. JAV antitrestiniai 
įstatymai draudė kompanijoms veikti taip, kad Jungtinėse Vals- 
tijose būtų ribojama konkurencija. Tai, ką jos veikė už JAV ribų, 
jei tai neturėjo įtakos JAV rinkai, buvo jų pačių reikalas. Porei- 
kis laikytis šios subtilios skirties ir vengti antitrestinių bylų, 
kurias kompanijoms keldavo antitrestinis JAV Teisingumo de- 
partamento skyrius, ypač aktyvus Naujosios sutarties (New Deal) 
dienomis, buvo viena svari priežastis, paaiškinanti, kodėl net 
iki šių dienų JAV korporacijos linkusios turėti visus 100 procen- 
tų savo užsienio dukterinių įmonių akcijų. Netenka abejoti, kad 
ši politika, atmetanti vietinius partnerius, labai prisidėjo prie 
nepasitikėjimo ir įtarumo užsienio transnacionalinėmis korpo- 
racijomis, ypač Lotynų Amerikoje, kur vietinėje rinkoje vyravo 
JAV korporacijos, atmosferos. 

Dar vėliau atsirado daugiau būdų, kuriais valstybės politika 
gerokai veikė tarptautinio verslo evoliuciją. Vienas tokių buvo 
JAV vyriausybės 1963 metų palūkanų išlyginimo mokestis, su- 
stiprinęs kitas bankininkystės taisykles, veikiančias tik Jungtinėse 
Valstijose. Tai Amerikos bankus labai skatino sekti savo korpo- 
ruotų klientų Europoje pėdomis ir sandorius sudarinėti ne do- 
leriais Niujorke, bet eurodoleriais Londone ir kituose finansiniuo- 
se centruose. (Amerikos bankui patikėta pradėti „Azijos“ dole- 
rių rinką Singapūre.) Tokią emigraciją, ginant JAV mokėjimų ba- 
lansą, sustiprino Johnsono administracijos siekis dideles Ame- 
rikos korporacijas skatinti neišvežti kapitalo. Todėl pastarosios 
naudojimui užsienyje skirtas akcijas leisdavo ne Volstryte, o Lon- 
done padidindavo kapitalą eurodoleriais (Strange, 1986). 

Valstybės vaidmens, pasireiškiančio finansine ir industrine 
politika, verslo mokyklų literatūra, savo dėmesį koncentruoda- 
ma į korporaciją, kuri yra tos politikos objektas, kartais paisy- 
davo pernelyg mažai. Iš tiesų atsakymą į šį klausimą ne taip 
lengva, kaip kituose socialiniuose moksluose, paversti teorija. 

Korporacija yra ir vyriausybių partneris, kartais net nacionali- 
nis lyderis, ir jų priešininkas. Kai jai reikia apsaugos ar vyriau- 
sybės subsidijos, ji yra ir valstybės prašytojas, ir kartu vyriau- 
sybės inspektoriaus, mokesčių rinkėjo ir reguliatoriaus grobis. 

Šį valstybės ir korporacijos santykio ambivalentiškumą ne- 
seniai gerai parodė Europos politikų nuostatos Reagano Strate- 
ginės gynybos iniciatyvos (SGI) atžvilgiu. Nors ir oponuodami 
jai politiškai ir dėl jos potencialiai vis didėsiančių kaštų, ir dėl 
jos potencialiai destabilizuojamų padarinių supergalybių galios 
balanso ir abipusiai užtikrinto sunaikinimo (AUS) atžvilgiu, 
Prancūzijos ir Vokietijos vyriausybės suprato, kad nacionalinė 
ekonomika priešakinėse išplėtotos technologijos linijose išliks — 
o tai yra akivaizdus nacionalinis interesas — jei Prancūzijos ir 
Vokietijos kompanijos pasinaudos SGI kontraktais iš JAV vy- 
riausybės. Viską sudėjus, nacionalinius interesus patenkinti ge- 
riau buvo galima bendradarbiaujant su JAV. 

Apibendrinant galima pasakyti, kad globalinės gamybos 
struktūros prigimtyje vis labiau vyrauja tarptautinis verslas, ta- 
čiau šio fakto adekvačiai negalima paaiškinti vienu kokiu veiks- 
niu ar aspektu. Tai yra sudedamasis valstybinės politikos, rin- 
kos tendencijų, vadybos strategijų /7 kintančios technologijos 
rezultatas. Šis bruožas atspindi vidinius sprendimus, priimtus re- 
miantis politinėmis preferencijomis lyderio vaidmenį turinčioje JAV 
ekonomikoje, ir tuo, kad daugiašalius susitarimus dėl prekybos ir 
pinigų pripažįsta pakankamai daug industrializuotų šalių, ir tai už- 
tikrina, kad net juos atmetus sovietiniam blokui ir Kinijai, negali 
kilti kliūčių vis atviresnės pasaulio ekonomikos formavimuisi. 


Gamybos įvertinimas 


Vyraujančią gamybos struktūrą vertinant pagal keturias pagrin- 
dines politinės ekonomijos vertybes, ji išsiskiria tuo, kad labai 
efektyviai kuria turtą; pagal autonomiją, paliekamą valstybėms, 
ją galima vertinti tik labai vidutiniškai; pagal jos pamatinės 

tvarkos ar stabilumo kriterijų skirtingi žmonės ją vertina vidu- 
tiniškai ar net blogai. Jos vertinimas pagal ketvirtąjį - teisingu- 
mo kriterijų — kelia daugiausia abejonių. Pirma, jis priklauso 
nuo subjektyvios teisingumo ar sąžiningumo sąvokos; antra, 
nuo to, apie kokį teisingumą kalbame: ar tarp tautų, susiorga- 
nizavusių į valstybes, ar tarp klasių ir kitų ekonominių grupių, 
ar tarp individų. Jis priklauso ir nuo to, ar teisingumą matuo- 
sime pagal tam tikrą absoliutų standartą, ar tik reliatyviai. Pas- 
taruoju atveju į rinką orientuotos gamybos struktūrą turėtume 
lyginti su feodaline, teokratine ar gentine gamybos struktūra 
arba su šiuolaikinėmis komandinėmis gamybos struktūromis. 

Lyginant su bet kuria minėtąja struktūra, nekyla abejonių 
dėl efektyvumo. Maisto, naudingųjų iškasenų, pramonės gami- 
nių ir paslaugų augimas kelis paskutinius šimtmečius yra feno- 
menalus ir beprecedentis atvejis. Tai, kad toks didelis sukurto 
turto kiekis skiriamas ginkluotei ir gynybai, yra saugumo struk- 
tūros rezultatas. Ši struktūra buvo ir viena pagrindinių nestabi- 
lumo bei netvarkos, būdingų gamybai, priežasčių. Karas visuo- 
met sumažindavo gamybą regionuose, kuriuose jis vykdavo, 
bet ją paskatindavo kituose regionuose. Kita gamybos struktū- 
ros nestabilumo ir netvarkos priežastis buvo pasaulio kreditų 
pertrūkiai ar net jų žlugimas; jie atkirsdavo investicijoms reika- 
lingą kapitalą ir taip sustabdydavo gamybos augimą. Gamybos 
struktūros nestabilumas dabar netolygiai buvo jaučiamas ir tai- 
kos, ir karo metu, ir šios eufemiškai vadinamos „adaptacijos“ 
našta gerokai sunkiau guldavo ant besivystančių, o ne indust- 
rializuotų šalių pečių. 

Tai mus vėl grąžina prie tokio diskutuotino teisingumo klau- 
simo. Jį turbūt verta pakomentuoti dar prieš pereinant prie kito 
diskutuotino autonomijos klausimo: ar gamybos struktūra gali 
susilpninti, ar sumažinti valstybių galią, ir kaip tai gali atsitikti. 

Aš visai neabejoju, kad didžioji gamybos struktūros ekspan- 
sija pakeitė kortas ir jų padalijimą tiek valstybėms, tiek ir socia- 
linėms grupėms. Tiesa, kad tos lošimo taisyklės, pagal kurias 

lošia valstybės, valdantieji elitai, įmonių vadybininkai, politinių 
partijų ar darbo organizacijų lyderiai, daro įtaką rezultatams. 
Bet kokiame lošime su vienomis kortomis galima išlošti, o su 
kitomis — pralošti. Tokios knygos, kaip Mancuro Olsono Tautų 
iškilimas ir žlugimas identifikuoja tam tikrus veiksnius, daran- 
čius įtaką tam, kuriomis gi kortomis išlošiama, paaiškindami, 
kodėl vienos visuomenės prie išorinių pokyčių prisitaiko sėk- 
mingai, o kitos - nesėkmingai ar, kaip jis pats sako, sklerotiškai 
(Olson, 1982). Tai klausimas, su kuriuo ekonomikos istorikai, 
pavyzdžiui, Angusas Maddisonas ar Alas Hirschmanas - galy- 
nėjosi daugelį metų ar net, jei prisiminsim dar ir Gibsoną, Spen- 
glerį ar Weberį - daugelį dešimtmečių ar net šimtmečių. Tačiau 
aš nemanau, kad šiuos gamybos sistemos perskirstymo mecha- 
nizmus visiškai galima suvesti į nacionalinio atsako apie eko- 
nominių galimybių kokybę. 

Pirmiausia, tik labai retai prigimtis ir rinka į rankas įduoda 
tūzus ir dviakes. Kai kurios šalys turi daugybę pigios naftos, o 
kitos jos neturi. Kai kurios rinkai pateikia stručio plunksnų ar 
banginio ūsų korsetams, tačiau jų niekas nebenori. Antra ver- 
tus, pasaulio ekonomika tampa vis labiau integruota ir gamy- 
bos struktūra - globalinė, o ne nacionalinė, taigi darosi akivaiz- 
du, kad pirmieji, pradėję gaminti šiai rinkai ir joje pardavinėti, 
turi didžiulį ir iš dalies sėkmės nulemtą pranašumą vėliau pra- 
dėjusiųjų atžvilgiu. Šioje vietoje reikia grįžti prie klausimo apie 
gyventojus, paminėto anksčiau, nagrinėjant Europos industria- 
lizacijos sėkmę, palyginus su Kinija. Jis susijęs su sudėtingu 
perėjimu nuo demografinio, būdingo primityvioms, tik gyvybę 
palaikančioms visuomenėms profilio, būdingo besivystančiai ša- 
liai, kurioje dėl didelio gimstamumo yra daug jauno amžiaus 
gyventojų ir ši proporcija primena ištįsusį kūgį, tarsi plastikinį 
kelio ženklą, toliau prasideda industrializuotos visuomenės, ku- 
rioje gimstamumas sumažėjęs, profilis ir tai labiau primena vir- 
šutinę svogūno dalį. Šis perėjimas buvo lengvesnis Europos ir 
Amerikos pionieriams, bet kur kas sunkesnis visiems jų pasekė- 

jams. Šioje progresijoje paskutinę vietą užima Afrika, kurioje 
gyventojų skaičius didėja greičiau, nei visuminis produktas, to- 
dėl jos gamybos struktūrai reikia atlaikyti kur kas didesnį krūvį 
gaminant pakankamai vienam gyventojui, nei labiau išsivysčiu- 
siuose regionuose; ir ne tik kuriant gamybos potencialą, bet ir 
norint pereiti iš kelio ženklo demografinės sanklodos į svogūno 
tipo sanklodą. Nuo 1950 iki 1984 metų pasaulio gyventojų skai- 
čius padidėjo dvigubai: jis greitai išaugo nuo 2,5 milijardo iki 
4,5 milijardo, ir dešimtmečio pabaigoje. jau buvo 5 milijardai. 
Nuo 1850 iki 1950 metų (per 100 metų) pasaulio gyventojų skai- 
čius padidėjo 1,5 milijardo. Labiausiai šie skaičiai padidėjo tri- 
juose „besivystančiuose“ Lotynų Amerikos, Pietų Azijos ir Af- 
rikos regionuose. Juose nuo 1950 metų gyventojų skaičius be- 
veik padvigubėjo, o Šiaurės Amerikoje ir Sovietų Sąjungoje gy- 
ventojų skaičius išliko stabilus. Kitas stulbinantis faktas yra tas, 
kad vidutinis gimstamumas gerokai sulėtėjo net tuose pačiuose 
Lotynų Amerikos ir Pietų Afrikos regionuose, bet ne Afrikoje. 
Paaiškėjo, kad kai kurios aštuntojo dešimtmečio prognozės, jog, 
pasaulio gyventojų skaičius padvigubės per trumpesnį negu tris- 
dešimties metų laikotarpį, ir kad apie 2000-uosius metus įvyks 
neadekvačios gamybos sukelta krizė, nepasitvirtino. Šios prog- 
nozės rėmėsi prielaida, kad vidutinis metinis gimstamumas ne- 
sikeis. Ateinančių dešimtmečių problema greičiau bus pavėla- 
vusių regionų, tokių kaip Afrika, demografinis perėjimas, o ne 
neišvengiamas ir nuolatinis gyventojų skaičiaus didėjimas. 1973 
metais, JTO duomenimis, visame pasaulyje maisto gamybos au- 
gimas buvo didesnis už gyventojų skaičiaus augimą, o 1975 
metais — net ir vien besivystančiose šalyse. 

Tam tikra prasme galima teigti, kad kortų perdalijimas ga- 
mybos struktūroje tiesiogiai paveikė klasių, o ne tarptautinius 
santykius. Gamybos internacionalizacija, kuri kartais vadina- 
ma pasauliniu fenomenu, be abejo, labiausiai paveikė darbo ir 
valdymo santykius. Tas faktas, kad daugelyje pramonės sričių 
tarpnacionalinė kompanija perkelti savo fabriką ar plėsti ga- 

mybą gali kitoje vietoje, o darbininkas į kitą valstybę persikelti 
negali, iš industrializuotų valstybių profsąjungų atėmė dalį jų 
galios — iš valdytojų išsireikalauti koncesijų jiems grasinant 
streiku. Jei vyksta per daug streikų, kaip buvo septintąjį de- 
šimtmetį Fordo gamykloje Danenheme, Anglijoje, valdytojai 
gali nuspręsti ją uždaryti arba išsinuomoti kitą gamyklą ir tą 
patį gaminti Ispanijoje ar Vokietijoje. Veltui darbininkų judėji- 
mas stengėsi susiorganizuoti tarptautiniu mastu ir taip susi- 
doroti su nauju globaliniu darbdavių mobilumu. Tokios soli- 
darumu paremtos asociacijos, kaip Charleso Levinsono Tarp- 
tautinė metalo darbuotojų federacija Ženevoje, labai stengėsi, 
kad darbininkai pinigais ar pramonine veikla remtų streikus 
vargingesnėse šalyse. Tarptautinės prekybos sekretoriatai, su- 
daryti pagal sektorius, labai stengėsi gauti informacijos apie 
transnacionalinių korporacijų pelnus tose šalyse, kuriose dar- 
bininkai reikalavo didesnių atlyginimų. Tačiau faktai užsispy- 
rusiai rodė, kad gamybos struktūros pokyčiai ir kai kurie imig- 
racijos įstatymai, kuriuos palaikė net kairuoliškosios partijos 
ir rinkėjai, visam laikui sužlugdė mintį apie visų šalių bend- 
rus klasinius darbininkų interesus. Šiuo aspektu žmonėms vie- 
nyti reikia kai ko daugiau, ne vien „Internacionalo“ giedoji- 
mo. Brazilijos ir Vokietijos automobilių pramonės darbininkai 
Europoje ir Amerikoje varžosi dėl tos pačios pyrago riekės. 
Tekstilės pramonės darbininkai Singapūre ar Taivanyje jaučia 
labai menką solidarumą su tos pačios pramonės darbininkais 
Europoje ar Amerikoje, kai pastarieji siekia dar labiau apribo- 
ti Daugiapluoštį susitarimą (Multifibre Agreement). Jūreiviai Bri- 
tanijoje kovoja prieš „tinkamiausios vėliavos“ laivus, nes pas- 
tarieji įdarbina profsąjungoms nepriklausančius jūreivius, 0 visi 
Persų įlankos ar Ramiojo vandenyno salų valstybių jūreiviai 
patenkinti darbo jūroje galimybe, teikiama tokių laivų. Kaip 
vieną sykį pastebėjo Keimbridžo ekonomistė Joana Robinson, 
„yra tik vienas dalykas, kuris blogesnis už buvimą eksploa- 
tuojamuoju - tai nebūti eksploatuojamu“. 


4 skyrius. GAMYBOS STRUKTŪRA 125 


Kai kurie dirbantieji suprato, kad derėtis su valdytojais dėl 
aukštesnių savo gyvenimo standartų yra pražūtinga; vietoj to jie 
turi derėtis su vyriausybe ir demonstracijomis, agresyviomis ko- 
vos priemonėmis ir balsavimu paveikti atlyginimų ir gerovės po- 
litiką. Kai kurie darbininkai supranta, kad transnacionalinės kor- 
poracijos, sudariusios bendradarbiavimo sutartį su vietiniu part- 
neriu, sukuria naujų darbo vietų ir sudaro galimybes kvalifika- 
Cijai kelti, ko niekad nebūtų sau leidęs vienas vietinis partneris. 

Tiesa, dažnai korporuoti vadybininkai gyvena ir elgiasi kaip 
privilegijuotas valdantysis elitas. Galima pripažinti ir tai, kad 
vienas iš dabartinių pokyčių gamybos struktūroje padarinių bu- 
vo padidėjęs atstumas tarp didžiojo ir mažojo verslo pasaulių. 
Čia vėl randama daugiau nelygybės: tarp verslo galios judėti 
bei apsaugoti rinką, kurti bei rinktis naują technologiją, pasi- 
rinkti naują vietą naujai gamyklai ir darbininkams, derėtis su 
vyriausybėmis ir bankais dėl kreditų. Tačiau ekonominės galios 
koncentracija nėra neišvengiamas dalykas. Veikia ir priešingos 
išcentrinės jėgos. Didelis verslas praranda savo specialistus ir 
ekspertus, kai šie patys pradeda kurtis kokioje nors rinkos ni- 
šoje, sukūrę ar suradę ją po didelės kompanijos sparnu. Didelės 
kompanijos, kaip ir didelės imperijos, privalo decentralizuotis 
ir vietiniams bosams suteikti daugiau laisvės reaguoti į vietines 
sąlygas ir vietinį spaudimą. TNK (transnacionalinių korporaci- 
jų) lojalumas savo tėvynės vyriausybei jau nebėra akivaizdus. 

Skirtumus tarp ekonominių grupių jaučia ne tik vadybinin- 
kai ir pramonės darbininkai bei didelis ir mažas verslas. Bazi- 
nių produktų gamintojai, ypač žemdirbiai, palyginus su pra- 
monės gamintojais, iš pasaulio BNP didėjimo naudos gavo ma- 
žiau net ir ten, kur juos, kaip Japonijoje, JAV ar Europos Ben- 
drijoje, saugojo, subsidijavo ir rėmė valstybė, siekusi kompen- 
suoti rinkos kaprizus ir jų silpną derybinę poziciją tarpininkų ir 
pirkėjų atžvilgiu. Tačiau šios politikos rezultatas vis dar tas 
pats — didėjanti praraja tarp vidutinių pajamų žemės ūkyje ir 
vidutinių pajamų pramonėje (Gale Johnson, 1973). 

Trumpai tariant, pokyčių gamybos struktūroje distribuciniai 
padariniai teisingumo ar neteisingumo prasme buvo netolygūs, 
kompleksiški ir subjektyvūs. Kai kuriuos platesnius klausimus, 
susijusius su sistema apskritai, dar reikia apsvarstyti. Jų yra trys. 
Pirmasis — ar valstybės gali kontroliuoti transnacionalines kor- 
poracijas. Jis daugeliui žinomas, nes apie tai daug buvo kalbama. 
Ne tokie žinomi, bet ne mažiau svarbūs yra kiti du klausimai: 
ar valstybės finansines problemas komplikavo gamybos interna- 
cionalizacija, ir ar labai pasikeitė valstybės funkcijos rizikos at- 
žvilgiu — tai ir yra rinka pagrįstų sistemų charakteristika. 

Valstybės transnacionalinių korporacijų atžvilgiu savo kon- 
trolę siekė įtvirtinti dviem būdais — nacionalinėmis priemonė- 
mis ir daugiašaliais susitarimais. Pastarasis būdas nelabai pa- 
vyko. Po daugiau kaip dešimtmečio įvairių tarptautinių organi- 
zacijų patyrimo paaiškėjo, kad minimalistinis OECD šalių po- 
žiūris į šią problemą pasirodė esąs realistiškenis, nei maksima- 
listinis požiūris, kurį skatino besivystančių šalių suformuota Gru- 
pė 77 Jungtinių Tautų Organizacijoje. OECD 1976 metais gana 
skubotai išleido rekomendacijas dėl transnacionalinių korpora- 
cijų. Tuo ji siekė aplenkti ta pačia kryptimi judančias Jungtines 
Tautas. Šiomis rekomendacijomis buvo siekiama greičiau pa- 
skatinti, 0 ne priversti gerai elgtis korporacijas, veikiančias už 
savo tėvynės ribų. „Geru“ elgesiu buvo suprantamas toks, kuris 
socialiai ir politiškai priimtinas veikimo šalių — ir religinei, ir 
pasaulietinei politinei valdžiai. Pavyzdžiui, naftos kompanijos, 
veikiančios griežtų musulmoniškų pažiūrų šalyse, kaip Saudo 
Arabija, šiose rekomendacijose gali rasti pateisinamą pagrindą 
nustatyti taisyklėms, kuriomis ribojamas jų darbuotojų tose ša- 
lyse alkoholio vartojimas. Šiuo atžvilgiu tos rekomendacijos su- 
stiprina politinę kompanijos valdžią savo darbuotojams. Paga- 
liau tai, kur ir kaip darbuotojai linksminasi ir kaip jie leidžia 
savo laisvalaikį, neturi nieko bendro su ekonominiu, korpora- 
cijos pelną maksimizuojančiu vaidmeniu, tad tai iš esmės yra 
politinis kišimasis. Toks kišimasis korporacijos santykius su vei- 

kimo šalies vyriausybe ar kita politine valdžia gali pakreipti į 
gerą ar į blogą pusę ir, savo ruožtu, suklostyti vyriausybės san- 
tykius su politine valdžia ar religiniais lyderiais. 

JTO Transnacionalinių korporacijų elgesio taisyklių projek- 
tas, atvirkščiai, labai mažai paveikė ar net visai nepaveikė vals- 
tybių ir korporacijų elgesio, nes projekto kūrimo grupė Niujor- 
ke po dešimties metų darbo taip ir nepajėgė susitarti dėl formu- 
luočių. Dėl to šiame tekste rasite daugybę laužtinių skliaustų, 
paliekančių dviejų nuosakų variantus — po „turi“ skliaustuose 
nurodoma „turėtų“ ir atvirkščiai*. Jei ir pavyks kada nors iš- 
spręsti šiuos nesutarimus, tai tik neaiškumo dėka. 

Nacionaliniame lygmenyje tos besivystančios šalys, kurios į 
JTO Kodeksą vietoj patariamojo „turėtų“ norėjo įtraukti priva- 
lomą „turi“, nieko nepaisydamos savo nacionalinę politinę val- 
džią siekė panaudoti prieš užsienio korporacijas. Jos ėmė jas 
nacionalizuoti: pirmiausia mineralų ir naftos kompanijas, vė- 
liau bankus, draudimo kompanijas, aludes ir kitas įmones. To- 
kių jų veiksmų niekas nekvestionavo, nes industrializuotos ša- 
lys paprastai elgdavosi lygiai taip pat, su sąlyga, kad jos laikėsi 
paprotinės tarptautinės teisės, kuri teigia, kad už nacionalizuo- 
jamą turtą tuojau pat, visiškai ir teisingai sumokama kompen- 
sacija. Besivystančių šalių vyriausybės paprastai suprasdavo, 
kad jų pergalė tuščia, ir pernelyg dažnai už ją tekdavo brangiai 
sumokėti. Jos atgavo šachtas ar naftos šaltinius, tačiau neturėjo 
tos pačios galios rinkai eksploatuoti. Taip atsitiko su Čilės vario 
ir Gineso alaus daryklomis. Ištremtos Nigerijoje šios kompani- 
jos išlaikė rinkos kontrolę, pavyzdžiui, sudariusios ilgalaikius 
kontraktus su vartotojais. Be to, jos buvo įsisavinusios techno- 
logiją, būtiną konkurencijai pasaulio rinkose išlaikyti. 

Panašus likimas ištiko ir labiau išsivysčiusias šalis, kaip Ka- 
nada, kuri aštuntąjį dešimtmetį įsteigė įvairių priežiūros agen- 
tūrų. Viena iš jų buvo Užsienio investicijų stebėjimo agentūra 


* Anglų kalboje tai skirtumas tarp shall ir should. Vert. pastaba. 

(Foreign Investment Review Agency). Tokiomis priemonėmis šalį 
siekė apsaugoti nuo užsienio (t.y. JAV) korporacijų dominavi- 
mo, bet devintąjį dešimtmetį suprato, kad neįmanoma sukurti 
tokių aiškių ir visuotinių taisyklių, pagal kurias kai kurioms 
JAV korporacijoms būtų galima leisti veikti Kanadoje, o kai 
kurioms - neleisti. Praktinėje politikoje svarbesnė problema grei- 
čiau jau buvo klausimas, kiek koncesijų vyriausybė turi gauti 
iš korporacijos, kad jai būtų galima leisti patekti į Kanados 
ekonomiką. 

Besivystančios šalys vis labiau linko prie tos pačios išvados. 
Derybos su korporacijomis, kuriomis būtų galima paskatinti na- 
cionalinės ekonomikos plėtrą — uždirbti užsienio valiutos, eks- 
portuojant naftos produktus, chemikalus ar automobilius atro- 
dė kur kas racionalesnė politika, nei tas korporacijas išstumti. 
Jei korporaciją galima įtikinti, kad naujas simbiotinis ryšys su 
vyriausybe yra to vertas, galima išsiderėti ir kitų sąlygų: skirti 
vietinius valdytojus ar apmokyti kvalifikuotus darbininkus, teikti 
medicinos pagalbą ar net šalyje atlikti pramoninius tyrimus. 
Tokių derybų sėkmė priklausydavo nuo konkrečios valstybės. 
Kai kurios valstybės buvo pernelyg mažos, pernelyg neturtin- 
gos ir pernelyg nestabilios, kad korporuotus vadybininkus įti- 
kintų tokių sutarčių nauda siekiant išsikovoti vietą nacionalinė- 
je ekonomikoje. Taigi pagal senąją nacionalizacijos strategiją vi- 
sos valstybės turėjo vienodą galią imtis nacionalizacijos, o pa- 
gal naują gamybinio bendradarbiavimo strategiją labai aiškiai 
išsiskyrė valstybių derybinė galia ir, žinoma, jų nelygybė. Pa- 
vyzdžiui, Azijos ir Lotynų Amerikos vyriausybių susitarimai 
paprastai būdavo geresni nei jų kolegų Afrikoje. Valstybės, pri- 
siėmusios „vartų sargo“ vadmenį, iš naujo įtvirtino savo galią 
korporacijų atžvilgiu, tačiau rezultatai buvo labai nevienodi. 
Valstybės, pasižymėjusios didžiausiu socialiniu sutelktumu, po- 
litiniu stabilumu ir ekonominio augimo potencialu, užsienio 
korporacijų galią sugebėjo panaudoti valstybės galiai stiprinti; 
o valstybės, kurioms trūko tų trijų taip trokštamų charakteristi- 

kų, patyrė šaltesnę korporacijų reakciją, korporacijos nelabai 
troško padėti ir, Žinoma, liko greičiau konkurentėmis, o ne 
partnerėmis. 


Mokesčių problemos 


Iš esmės finansinis klausimas gali tapti problema: ar transna- 
cionalinės korporacijos kėsinosi į valstybės mokesčių rinkimo 
teisę. Teisės monopolija pajamas padidinti mokesčiais yra viena 
iš pagrindinių teisių, priskiriamų valstybei. Ją galima lyginti su 
išimtine valstybės teise į prievartos monopolį ir jėgos panaudo- 
jimą, kurio imasi policija ar kariuomenė, vykdydama valstybės 
įsakymus. Valstybė šią funkciją gali pavesti mokesčių rinkė- 
jams arba mokesčių rinkimo teisę ar jos dalį perduoti provinci- 
jos bei miesto valdžiai; lygiai taip pat privatiems asmenims ji 
gali leisti turėti ginklą. Tačiau valstybė, kada tik panorės, gali 
atimti šias koncesijas. 

Kyla klausimas, ar didelės korporacijos savo gamybos 
struktūros kontrole nesilpnina šios tradiciškai išimtinės visų 
valstybių galios. Didelės korporacijos gali ne tik išvengti vals- 
tybės mokesčių rinkimo galios, bet ir pačios padidinti savo 
pajamas dėka kaštų, traktuojamų, kaip mokesčių įstatymais 
pripažįstamų jų pačių operacijų išlaidų. Vėliau tas pajamas jos 
gali panaudoti ne mažiau egoistiškiems nei valstybės tikslams 
ar tam tikra prasme net panašiems į valstybės tikslus. Vals- 
tybės nacionalines pajamas naudoja gynybai, o korporacijos 
pinigus naudoja pramoniniam špionažui, gamyklų apsaugai 
ar reklamai, ginančiai jų nuosavybę, statusą ir jų rinkos dalį. 
Kaip ir valstybės, kompanijos savo lėšas naudoja tyrimams ir 
apmokymui. Valstybių valdovai anksčiau didelę dalį valsty- 
bės pajamų panaudodavo savo prabangos, šlovės ar meno ir 
sporto mecenavimo poreikiams tenkinti, o šiais laikais pana- 
šius poreikius panašiai tenkina ir didelių korporacijų vyriau- 
sieji valdytojai." 

Transnacionalinės korporacijos nėra tie pirmieji valdžios or- 
ganai, kartu su valstybėmis renkantys mokesčius. Religinės ins- 
titucijos visą laiką darė tą patį kaip stimulą naudodamos savo 
galią asmens saugumui po mirties, kaip politinė valdžia — iki 
jos. Čia pajamos taip pat dažnai būdavo panaudojamos praban- 
gioms šventykloms, ilgalaikėms investicijoms, skirtoms moky- 
mui ar tyrimams ir net asmeninei šlovei ar didybei. 

Dėl buhalterių išradingumo, ypač nuo aštuntojo dešimtme- 
čio infliacijos, pagimdžiusios tai, kas eufemistiškai vadinama 
„kūrybine“ buhalterija, korporacijos mokestinės pajamos išskai- 
čiuojamos tik pagal pinigų leidimo būdus arba (kai korporacija 
tai atskleidžia) iš vienokių ar kitokių rezervų fondų. Visiškai 
aišku tai, kad tam tikros įmonės, veikiančios tam tikruose pa- 
saulio gamybos struktūros sektoriuose, labai sėkmingai išvengė 
valstybės mokestinės galios. Aštuntąjį ir devintąjį dešimtmetį 
didelės naftos kompanijos ir dideli tarptautiniai bankai gavo 
daug pelno. Abiem atvejais didžioji šio pelno dalis buvo gauta 
už JAV ribų, kur Vidaus pajamų tarnybai (reikšmingas pavadi- 
nimas) kliudė tas pačias taisykles, taikytas JAV teritorijoje, tai- 
kyti ir už jos ribų uždirbtam pelnui. Kitos vyriausybės iš esmės 
pasekė Amerika, ir turbūt todėl, kad ir naftos kompanijos, ir 
dideli bankai, teikiantys energiją bei kreditus, yra tokie svarbūs 
gamybos struktūrai, kad industrializuotose šalyse tik keli poli- 
tikai kvestionavo tą išimtinį, preferencinį jiems suteiktą statusą 
mokesčių srityje. 

Beveik vienintelį kartą politinė valdžia rimtai bandė mesti 
iššūkį transnacionalinėms korporacijoms (ir taip sustabdyti vals- 
tybės mokesčių galios erozijos procesą). Tai įvyko Kalifornijoje, 
kur valstijos įstatymų leidžiamieji organai priėmė vadinamuo- 
sius unitarinius mokesčių įstatymus. Jie teigė Kalifornijos vals- 
tijos teisę korporaciją, veikiančią šioje valstijoje, apmokestinti 
remiantis jos pasaulinėmis operacijomis ir ta jų dalimi, kurią 
galima priskirti vietinėms operacijoms. Ši deklaracija atrodė ga- 
na teisinga atsižvelgus į plintančią didelių korporacijų praktiką 

įkurti holdingo kompanijas mokesčių „rojaus“ šalyse, didelėse 
ar mažose, ir taip užsitikrinti, kad jų pelnas visuomet būtų de- 
klaruojamas ten, kur mokesčiai yra mažiausi. Tačiau po kelerių 
metų TNK labai smarkiai ėmė judėti iš Kalifornijos ir iki mini- 
mumo ėmė mažinti čia savo operacijas, todėl unitarinio mokes- 
čio idėja buvo primiršta. Taigi atrodo, kad valstybė negali arba 
nenori savo pajamų didinti didžiausių ir turtingiausių įmonių, 
veikiančių jos teritorijoje, sąskaita, kadangi varžosi su kitomis 
valstybėmis. 

Ar manysime, kad korporuota mokesčių „vadyba“ yra klai- 
dinanti ir korumpuota ir kad daugelis ekstravagantiškų korpo- 
racijų valdytojų išlaidų negali būti pateisinamos „ekonomiškai“, 
ar ne, darosi aišku, kad mokesčių klausimas yra pamatinė tarp- 
tautinės politinės ekonomijos problema, kurią tyrinėti reikia kur 
kas plačiau. Atlaidus elgesys su korporacijomis didina jų galią 
daryti įtaką pasaulio gamybos struktūrai ateityje, o tai yra struk- 
tūra, kurioje turės gyventi ne tik korporacijos ir jų vadybinin- 
kai, bet ir valstybės bei paskiri žmonės (O'Connor, 1973). 

Trečioji problemų grupė susijusi su rizika. Visos gamybos 
struktūros kelia pavojų gyvybei, sveikatai, kitų žmonių nuosa- 
vybei ar gerovei ateityje. Prerijų įdirbimas sukėlė dulkių audrų 
pavojų, druskos kasyklos - nuosėdų, anglies kasyklos - plaučių 
ligų, kasyklų dujų sprogimų pavojų ir pavojų būti palaidotam 
gyvam. Šiandien pavojus kyla dėl asbesto ir pesticidų gamybos 
ir naudojimo bei dėl supertankeriais pervežamos naftos ir LNG. 

Svarbi ir pernelyg menkai tyrinėta problema yra ta, kad glo- 
bali gamybos struktūra, kurią daugiausia sukūrė ir valdo TNK, 
rimtai padidino pavojus, keliamus ir kylančius pasaulio visuo- 
menei. Antrinis, tačiau svarbus klausimas, susijęs su tų pavojų 
valdymu, yra toks: ką politinė valdžia laiko atsakingu už įvai- 
rių pavojų padarinius? 

Modemiaisiais laikais kapitalistinėse visuomenėse tai buvo 
svarbus politinis klausimas. Pasirinktas sprendimas paaiškina, 
kodėl daugelyje šiuolaikinių didmiesčių didžiausi ir praban- 

giausi pastatai yra ne šventyklos ar katedros, o didelių draudi- 
mo kompanijų būstinės. Jei maža tauta ar mažos ir neturtingos 
įmonės prisiima didelį pavojų, tai draudimas yra akivaizdus 
atsakas. Štai kodėl daugelyje šalių darbas, neapsidraudus (tie- 
siogiai, ar netiesiogiai) nuo nelaimingo atsitikimo darbe, yra 
nelegalus; štai kodėl daugelyje šalių įstatymai draudžia vairuo- 
ti automobilį, jei šis neapdraustas nuo pavojaus kam nors pada- 
ryti žalą ar sužeisti. JAV atsakomybės už gaminį principas bu- 
vo implantuotas į pramonės struktūrą. Teisininkai, keliantys 
bylas firmoms, pardavusioms blogus ar pavojingus gaminius, 
gauna savo procentą nuo nuostolių atlyginimo sumos, todėl jie 
šį principą aktyviai palaikė. Iš tiesų šis principas buvo pritaiky- 
tas ir gydytojams bei patiems teisininkams. Tai reiškia, kad dalį 
medicinos ar teisės paslaugų „kainos“ sudaro kaštai draudimo, 
reikalingo gydytojams ir teisininkams apsisaugoti nuo nesąmo- 
ningų jų profesinės veikos padarinių. 

Šie iš dalies techniniai, iš dalies reguliavimo sistemos poky- 
čiai paveikė ir tarptautinius santykius. Kai, pavyzdžiui, Šveica- 
rijos chemijos kompanija dėl neatidumo toksiškas atliekas pa- 
leido į Reiną, Prancūzijos, Vokietijos ir Olandijos vyriausybės 
skundėsi Šveicarijos vyriausybei. Tarptautinė teisė šiais klausi- 
mais dar labai neaiški ir ji liks tokia, kol galingesnės valstybės 
atsisakys pripažinti savo atsakomybę už padarytą vienokią ar 
kitokią žalą. Pavyzdžiui, Kanada buvo bejėgė sustabdyti Jung- 
tines Valstijas, kurių pramonė generavo rūgštinius lietus, o šie 
krito ant Kanados miškų, lygiai taip pat Skandinavijos šalys 
nesugebėjo sustabdyti Britanijos, kurios veiksmai Skandinavi- 
jos miškams reiškė tą patį. 

Nors kaip tik valstybės sprendžia politikos formavimo pro- 
blemas, susijusias su aukų apraminimu ir kompensacijomis, ža- 
los apribojimu ir šalinimu, su reguliavimo priemonėmis, kurios 
turėtų kiek įmanoma sumažinti pavojų, paprastai ne pačios vy- 
riausybės kelia šią problemą. Faktiškai valstybė panaši į tą ne- 
atsargų ir pavojų keliantį vairuotoją, kurį galima atgrasinti, ta- 

čiau negalima sustabdyti, kad jis nekeltų pavojaus kitiems, ta- 
čiau jį galima priversti užtikrinti, kad jis tikrai kompensuos 
padarytą žalą. Tarptautinė teisė negali priversti valstybės savo 
pramonę reguliuoti griežtai ir atsargiai, negali priversti apsi- 
drausti dėl tokių pramonės katastrofų, kaip Union Carbide ka- 
tastrofa Bhopale 1985 metais ar gaisras Sovietų Sąjungos Černo- 
bylio branduolinėje jėgainėje 1986 metais. Jei galimybę sukelti 
rimtų problemų kitiems laikysime vienu iš galios atributų, tai 
pasirodys, kad didelės ekonomikos įmonės - privačios ir vals- 
tybinės, ir čia pasisavina valstybės galią. 

Tai, be abejo, ne vienintelės problemos, kylančios dėl di- 
džiulio globalinės gamybos struktūros dinamizmo. Tačiau čia 
išvardytų problemų pakanka, kad parodytume, kaip radikaliai 
kinta politiniams ekonomistams kylantys klausimai, kai kiek- 
vienos nacionalinės ekonomikos gamybos struktūra jau nėra 
taip tvirtai susijusi su vyraujančia kiekvienos nacionalinės vy- 
riausybės valdžia. Gamybos struktūros pokyčiai keičia ir pačią 
valstybės prigimtį. Pakito ir jos galimybės bei pareigos. Tokios 
žinomos tarptautinių santykių, tarp jų — tarptautinių ekonomi- 
nių santykių bei kategorijos — Atlanto Sąjunga, sovietinis blo- 
kas, Trečiasis pasaulis - praranda savo kažkada turėtą homoge- 
niškumą. 

Gamybos struktūros pokyčiai perdalija kortas. Tiek išsivys- 
čiusių, tiek besivystančių šalių vyriausybės, korporacijos, ban- 
kai, profsąjungos, žemdirbiai ir daugelis kitų visuomenės gru- 
pių, tarp jų ir politinės partijos, spręsdamos, kaip lošti, turi 
išspręsti daugelį naujų ir sudėtingų problemų. 

Tarptautinėje politinėje ekonomijoje galia priklauso tiems, 
kurie gali suteikti saugumą ar jo atsisakyti, ir tiems, kurie valdo 
gamyba sukuriamą turtą. Tačiau be saugumo ir gamybos struk- 
tūrų, aprašytų ankstesniuose skyriuose, egzistuoja ir ne mažiau 
svarbi finansinė struktūra. Galia sukurti kreditą apima galią 
kitiems Žmonėms suteikti arba atsakyti galimybę pirkti šian- 
dien, o mokėti rytoj, galią naudotis savo perkamąja galia ir taip 
veikti gamybos rinkas, galią gerai ar blogai tvarkyti valiutą, 
suteikiamą kreditu ir veikti valiutų kursus kreditu, teikiamu 
kitomis valiutomis. 

Taigi realiai finansinė struktūra pasižymi dviem neatsiejamais 
bruožais. Ji apima ne tik tas politinės ekonomijos struktūras, ku- 
rniomis kreditas sukuriamas, bet ir pinigų sistemą ar sistemas, ku- 
rios lemia santykinę skirtingų valiutų, kuriomis teikiamas kre- 
ditas, vertę; pirmuoju atveju kredito sukūrimo galia dalijasi vy- 
riausybės ir bankai (dėl to daug kas priklauso nuo jų tarpusa- 
vio politinio ir teisinio ryšio). Antruoju atveju skirtingų pinigų 
ar valiutų režimą lemia vyriausybės politika ir rinkos (ir vėl daug 
kas priklauso nuo to, kiek laisvės vyriausybės suteikia rinkoms). 
Dėl to finansinę struktūrą galima apibrėžti kaip sumą visų me- 
chanizmų, valdančių kredito prieinamumą, ir visų veiksnių, de- 
terminuojančių sąlygas, kuriomis viena valiuta keičiama į kitą. 

Tarptautinės politinės ekonomijos finansinę struktūrą gali- 
ma pavaizduoti kaip namą iš dviejų dalių, kaip hibridą, kuris 
iš vienos pusės yra iš tiesų monumentali sistema, o iš kitos — 

daugybė nacionalinių finansinių ir monetarinių sistemų, nors 
visas šias sistemas vis labiau veikia pasaulio, esančio už valsty- 
bės sienų, įtaka ir spaudimas. Ji globali, nes visos pagrindinės 
pasaulinės kapitalo rinkos taip susijusios tarpusavyje, kad dau- 
geliu atvejų funkcionuoja taip, lyg būtų viena sistema. Jos grei- 
tai ir akivaizdžiai reaguoja į pokyčius, vykstančius bet kurioje 
sistemos dalyje. Bankininkai ir vertybinių popierių platintojai 
veikia taip, tarsi laiko zonos būtų svarbiau nei politinės sienos. 
Jie dažnai veikia sindikatais paremdami vienas kitą ir tuo pačiu 
metu konkuruodami dėl savo verslo. Stambūs agentai visuose 
pagrindiniuose finansiniuose centruose turi savo dukterinių įmo- 
nių ar biurų, ir jų klientai, investuojantys pinigus, labai retai 
juos investuoja viena nacionaline valiuta. 

Tačiau iki šiol koegzistuojančios nacionalinės valiutos rodo, 
kad sienos vis dar yra svarbus veiksnys. Už nacionalinės valiu- 
tos tarp šių sienų silpnumą ar stiprumą politiškai atsakinga lai- 
koma valstybės vyriausybė — nors ir labai neteisinga kartais ją 
tokia laikyti. Būtent valstybė pripažįsta šią atsakomybę ir savo 
galimybių ribose tvarkosi su pinigų, cirkuliuojančių nacionali- 
nės valiutos pavidalu - doleriais, jenomis, markėmis ar frankais 
— verte ir taip tarnauja nacionaliniams interesams, kaip ji juos 
suvokia. Vyriausybėms ne visada pavyksta tenkinti savo pačių 
nusistatytus tikslus, tačiau jos dar neatsižadėjo pinigų tvarkyto- 
jo vaidmens. Tas vaidmuo, kurį jos atiduoda tarptautinėms or- 
ganizacijoms, vis dar labai ribotas. Ir nepaisant to, kad kai kurie 
aktyvai dabar įgavo Europos valiutų krepšelio, vadinamo ECU 
(Europos valiutinis vienetas, European Currency Unit), formą, ir 
kad kai kurie kontraktai sudaromi pagal kitą krepšelį, vadina- 
mą SDR (Specialioji skolinimosi teisė, Special Drawing Rights), į 
kurį patenka ir JAV doleris (kuris nepatenka į ECU), vis dar tie- 
sa yra ta, kad daugiausia atsiskaitymų globalinėse finansų rinkose vyks- 
ta viena ar kita nacionaline valiuta; ja denominuojami ir rinkoje siū- 
lomi kredito instrumentai'. Reziumuojant galima pasakyti, kad rinkos 
iš esmės vra globalinės, o valdžios — nacionalinės. 

Kredito sukūrimas 


Nė viena išsivysčiusi ekonomika negali funkcionuoti be kredito 
sukūrimo sistemos. Šiandien tos monetos ir banknotai, kuriuos 
žmonės nešiojasi savo kišenėse ar rankinėse ir tie pinigai, ku- 
riuos jie sutaupo ir padeda į bankus ar pensijų fondus, yra tik 
maža dalis kreditų, sukuriamų finansų struktūroje. Taip vyksta 
jau nuo devynioliktojo amžiaus, kai bankai tapo gyvybine kiek- 
vienos industrializuotos valstybės reikme, būtina produktyviai 
investicijų prekybai ir pramonei finansuoti. Bankai skolina savo 
šalies verslininkams, o kai kurie jų skolina (arba padidina kitų 
žmonių skolinimui skirtų pinigų dalį) kitų šalių verslininkams. 
Kiekviena materialistinė visuomenė, siekianti padidinti savo tur- 
tą — ar tai būtų kapitalistinė, centralizuota, ar jų mišinys - pri- 
valo turėti kreditų sukūrimo sistemą. Kreditas tiesiogine pras- 
me yra išsivysčiusią ekonomiką maitinantis kraujas. Kaip krau- 
jas Žmogaus kūne, taip pinigai vyraujančia kreditinių pinigų 
forma turi pasiekti ir atnaujinti kiekvieną ekonomikos dalį. Jie 
turi cirkuliuoti reguliariai ir patikimai. Jie turi būti švarūs ir 
stabilūs — kitaip visuomenė kentės, kaip kenčia kūnas, jei krau- 
jas negeras ar jo yra per daug arba per mažai. Iš to galima 
daryti išvadą, kad visose materialistinėse visuomenėse kredito 
sukūrimo galia yra labai svarbi politiškai. (Žinoma, buvo ir to- 
kių retų visuomenių, kurios siekė beveik vien dvasinių ar ne- 
materialiųjų tikslų. Tokiose visuomenėse kredito sukūrimo ga- 
lia yra labai ribota. Tačiau šiandien tokių visuomenių pasitaiko 
rečiau, nei bet kada iki šiol, ir visos jos — tiek socialistinės, tiek 
kapitalistinės, tiek ir mišrios ekonomikos - siekia didesnės ge- 
rovės ir aukštesnių gyvenimo standartų, kad ir kaip jie būtų 
apibrėžiami.) 

Apskritai kalbant, kapitalistinių, arba rinkos ekonomikų ir 
socialistinių, arba planinių ekonomikų, egzistavusių dar visai 
neseniai, skirtumas buvo tas, kad pirmosiose kreditų kūrimo 
galią dalijosi valstybė ir privatūs bankai, o antrosiose — vals- 

tybė paprasčiausiai savo kreditų kūrimo galias deleguodavo 
valstybiniams bankams. Kaip tik jie vykdydavo ne rinkos įsa- 
kymus, kaip jie juos suvokdavo, bet valstybinių planuotojų ko- 
mandas. Nedaug kyla abejonių dėl to, kad kuriant turtą so- 
cialistinė sistema buvo ne tokia efektyvi, kaip rinkos. Viskas 
valstybinius bankus vertė veikti saugiai ir vengti rizikos; ma- 
žai kas juos skatino suteikti galimybę ir kreditą neišbandytai 
veiklai ar smulkiems, nežinomiems verslininkams, o ne dide- 
lėms, gerai įsikūrusioms valstybinėms įmonėms. Socialistiniam 
mąstymui buvo svetima pati rizikingo kapitalo sąvoka. Tik 
tuomet, kai valstybės saugumas gynybines pajėgas reikalavo 
aprūpinti pačia naujausia technologija arba tada, kai vykdavo 
didelių plėtros strategijos pokyčių — kaip tuomet, kai Chruš- 
čiovas paragino modernizuoti ir plėsti sovietinį žemės ūkį — 
valstybiniai bankai plačiai imdavo kurti kapitalą naujiems 
klientams. Vartotojų, vyrų ir moterų, stovinčių eilėse prie tu- 
aletinio popieriaus ar šviežių daržovių, interesai sistemai rū- 
pėjo mažiausiai. Tas kraujagyslių kalkėjimas, apibūdinantis so- 
cialistines ar iš centro planuojamas ekonomikas, pirmiausia vy- 
ko dėl ribotos galimybės gauti kreditą ir dėl efektyvių finan- 
sinių rinkų trūkumo. Be to pelno motyvo, kurį galėjo suteikti 
tik jos, buvo sunku tikėtis inovacijų, teikiančių naudos pilie- 
čių visuomenei ir vartotojams, o ne valstybei ir jos įmonėms. 
Tik paaiškėjus, jog šis kalkėjimas lėtina ekonomikos augimą 
ir žaloja visą visuomenę, Sovietų Sąjungoje ir Kinijoje įsitvir- 
tindavo ekonominių reformų judėjimas. 

Tačiau, kaip gerai suprato visų ekssocialistinių šalių vyriau- 
sybės, kreditų kūrimo sistemos liberalizavimą lydėjo didesnio 
finansinio ir atitinkamai ekonominio nestabilumo pavojus. Rin- 
kos sistema gali būti efektyvesnė ir paslankesnė, geriau prisi- 
taikiusi prie pokyčių ir inovacijų, tačiau jai būdingas ir dides- 
nis nestabilumas. Ji patiria bankrotų ir bankų žlugimų, jai bū- 
dingos tiek nacionalinės, tiek tarptautinės finansinės krizės. Kai 
bankininkai nebepasitiki finansinėmis prekybos, pramonės ir 

žemės ūkio perspektyvomis, paplinta bedarbystė ir daugėja ne- 
naudojamų išteklių. Finansinio pakilimo laikus paprastai lydi 
finansinis nuosmukis, kai vyriausybėms sunku vėl tikėtis au- 
gimo. Visose rinkos ekonomikose, kaip niūriai kažkada ket- 
virtąjį dešimtmetį pastebėjo prezidentas Hooveris, pinigai pa- 
našūs į pabūklus ant senamadiško burlaivio denio: kai jie kon- 
troliuojami, tai yra jėgos ir galios šaltinis, o kai nutrūksta nuo 
grandinės — kelia mirtiną pavojų. Rinka besiremianti finansi- 
nė struktūra ne tik yra nestabilesnė, ji būtinai padidina nely- 
gybę. Kaip tik dėl to, kad ji finansinėms institucijoms ir jų val- 
dytojams bei darbuotojams atveria tokias galimybes labai grei- 
tai uždirbti galybę pinigų, ji didina skirtumą tarp turtingųjų 
ir vargšų. Todėl bankininkai ir finansininkai daugelį gali tie- 
siog piktinti, ir ne vien todėl, kad jie turtingi, bet ir dėl to, 
kad turtingi jie tapo neduodami jokios produkcijos; pinigus jie 
uždirbo iš pinigų. 

Dar daugiau, paprasti žmonės nėra įsitikinę, ar bankinin- 
kai ir finansininkai yra tikrai garbingi ir patikimi. Pastaruoju 
metu tarp jų pernelyg dažnai pasitaikė visokių įtartinų veikė- 
jų ar net Žinomų nusikaltėlių. Finansų sistemai tampant su- 
dėtingesne, padidėjo finansinių nusikaltimų galimybė. Banco 
Ambrosiano, Franklin National Bank, Michaelo Milkeno ir pre- 
kybos bevertėmis obligacijomis Volstryte, Roberto Maxwello 
neteisėto kompanijos pensijų fondo panaudojimo, Asilo Nadi- 
ro ir Polly Pecko žlugimo, neadekvačios Pakistanui priklau- 
sančio Tarptautinio kredito ir komercijos banko priežiūros is- 
torijos tapo laikraštinių siaubo istorijų medžiaga. Finansinių 
nusikaltimų banga, pradėjusi kilti aštuntąjį dešimtmetį, ir vis 
didėjanti pastaraisiais metais, nėra atsitiktinis reiškinys. Jį iš 
dalies galima paaiškinti pernelyg skubotais sprendimais iš 
naujo sureguliuoti finansines institucijas bei rinkas ir didėjan- 
čia finansinių rinkų integracija bei internacionalizacija, kuri 
įvairiems „kietiems“ veikėjams leidžia išvengti nacionalinio re- 
guliavimo ir priežiūros. 

Primityvios ir išplėtotos 
finansinės struktūros 


Šiuos politinius ir socialinius labai sudėtingos ir išplėtotos pa- 
saulio rinkos ekonomikos finansinių struktūrų padarinius ir rei- 
kia išanalizuoti. Kaip ir esant kitoms pamatinėms struktūroms, 
nepakanka tik parašyti ar paaiškinti struktūrų viduje veikian- 
čių institucijų funkcijas. Tarptautinis politinis ekonomistas turi 
analizuoti politinius ir socialinius padarinius, naudos ir kaštų, 
rizikos ir galimybių pasiskirstymą ir tą vertybių mišinį, kurį šis 
pasiskirstymas implikuoja visuomenei bei atitinkamai tas poli- 
tines problemas, kurias jis kelia. 

Vienas paprastas tokios analizės būdas, padedantis išvengti 
daugybės painių su pinigų rinkomis ir bankininkystės praktika 
susijusių techninių detalių, yra bandymas pažvelgti į politinius 
ir socialinius primityvios ir išplėtotos monetarinės sistemos skir- 
tumus, kai monetarinės sistemos sąvoka apima ir kreditų sukū- 
rimo finansinę struktūrą, ir monetarinius santykius tarp visuo- 
menių, naudojančių skirtingas valiutas ar pinigų formas. 

Primityvi ekonomika, nuo kurios pradėsime, mažai naudoja 
pinigų. Didelė gamybos dalis skiriama paties gamintojo porei- 
kiams. Pinigų reikia tik tam „priedėliui“, kurio žmonės negali 
pasigaminti patys ar negali išsimainyti su savo kaimynais. Pinigų 
ekonomika sudaro tik mažą realios ekonomikos dalį. Žmonės pi- 
nigus daugiausia naudoja tik einamiesiems atsiskaitymams - kaip 
apsikeitimo prekėmis ar paslaugomis tarpininką. Primityvi eko- 
nomika dažniausiai būna skurdoka, pinigai mažai naudojami 
kaip vertybių saugojimo forma ar kaip apskaitos vienetas - šias 
dvi pastarąsias pinigų funkcijas išskiria ekonomistai. Nekyla 
didelių problemų, susijusių su užsienio valiutų keitimu, nes 
kontaktai su išoriniu pasauliu riboti, ir prekyba dažniausiai vyks- 
ta barteriniu būdu. Pinigai dažniausiai būna matomi ir juos 
galima paliesti, ekonomistai juos pavadintų turto pinigais - tai 
ne popieriniai ir ne kredito pinigai. Jais dažniausiai būna tam 

tikra tinkama nešiojimui, tačiau reta prekė — metalas, kriaukle- 
lės ar karoliai — kurių pasiūlą valdovas kontroliuoja menkai. 

Tarpiniais pusiau išplėtotų monetarinių sistemų etapais pi- 
nigų ekonomika pradeda vis labiau persmelkti visą realią eko- 
nomiką. Fiziniai turto pinigai tampa sudėtingesni. Pinigai įgau- 
na monetų formą. Valdovai nebepasitenkina mokesčiais prekė- 
mis ir darbu. Jie reikalauja mokesčius mokėti jų pačių moneto- 
mis, paprastai pažymėtomis jų pačių galvomis. Šiame etape 
valdovai randa lengviausią išteklių paėmimo iš visuomenės 
būdą - jie nuvertina monetas. Kleopatra ir Romos imperatorius 
Neronas buvo vieni pirmųjų, kurie pasinaudojo šiuo būdu. Jau 
iki tol atsirado valiutų keitimo amatas, nes prekeiviams ir ke- 
liautojams reikėjo vienas monetas keisti į kitas. Intensyvėjo pi- 
nigų skolinimosi ir skolų registravimo bei palūkanų už pasko- 
las skaičiavimo praktika. Krezas buvo Romos žemvaldys ir se- 
natorius, užsiiminėjęs tokia veikla, ir posakis „turtingas kaip 
Krezas“ parodo, kad galimybė pinigus daryti iš pinigų anaiptol 
nėra naujas reiškinys. 

Po to atsirado bankai. Savo veiklą jie pradėjo pinigų ir kitų 
vertybių saugojimu. Depozitoriui išduodavo kvitą ir leisdavo 
jam atsiimti savo depozitą ar su trečiosiomis šalimis atsiskaityti 
per banką. Iš savo patirties suvokę, kad visi depozitoriai nenori 
savo pinigų atgauti vienu metu, bankai už tam tikrą mokestį 
tuos pinigus pradėjo skolinti kitiems. Skolininkai naudojosi sa- 
vo banko paskolomis. Taip buvo sukurtas kreditas. Labai grei- 
tai bankai pradėjo spausdinti „pažadus užmokėti“ už savo pa- 
syvų ribų ir teikti juos depozitoriams bei skolininkams. Šios 
popierinės banko pažymos, banknotai cirkuliavo ekonomikoje 
taip pinigus papildydami monetų pavidalu. Augant bankų ir 
kitų specializuotų finansinių įmonių skaičiui, didėja kreditinių 
pinigų - bankininkų vadinamų „kreditiniais instrumentais“ — 
formų įvairovė. Auga finansinių rinkų skaičius. Tuo pačiu me- 
tu valdovai pastebėjo bankininkų teikiamą naują būdą savo sko- 
loms susimokėti - skolintis. Kartais, kaip viduramžių Prancūzi- 

joje ar Anglijoje, jie skolinasi tiek daug, kad jiems kyla pagunda 
ištremti, išblaškyti ar net nužudyti savo kreditorius, kad tik 
nereikėtų apmokėti savo skolų. 

Iki aštuonioliktojo amžiaus Britanijoje, Prancūzijoje ir tuo- 
metinėse Amerikos kolonijose vyriausybės iš savo karčios patir- 
ties pasimokė, kad nors bankai bei kreditiniai pinigai ir atveria 
naujų valstybės finansavimo kelių, ekonomikai ir pilietinei vi- 
suomenei kyla didžiulis pavojus, jei jie leidžia sukurti per daug 
kreditinių pinigų, žmonės praranda pasitikėjimą banko ar vy- 
riausybės sugebėjimu apmokėti savo skolas ir pradeda atsisa- 
kyti pripažinti tokius pinigus. Tuo momentu ima veikti Gresha- 
mo dėsnis: blogi pinigai išstumia gerus. Žmonės pradeda kaup- 
ti gerus (paprastai auksinius ar sidabrinius) pinigus, 0 popieri- 
niai pinigai tampa beverčiai. Taip atsitiko Amerikos nepriklau- 
somybės karo metu, kai kalboje atsirado frazė „nevertas nė kon- 
tinentalio“; omeny buvo turimi doleriai, išleisti Kontinentinio 
kongreso. Vyriausybės, paprastai iš karčios patirties, suvokė, 
kad ir bankų galia kurti kreditą, ir vyriausybės galia sau susi- 
kurti kreditą spausdinant popierinius pinigus kažkaip turi būti 
kontroliuojama, kad dėl to nenukentėtų ekonomika (ir, galimas 
daiktas, politinė sistema), nes „pinigų mirtis“, nutinkanti dėl 
infliacijos ar dėl politinės revoliucijos, nuverčiančios vyriausy- 
bę, neišvengiamai sustingdo prekybą, investicijas ir ekonominį 
gyvenimą apskritai. 

Politiniai ekonominės transformacijos iš primityvios į išsi- 
vysčiusią finansinę struktūrą padariniai gali būti ir paprastai 
būna ir geri, ir blogi. Vyriausybės įgauna daugiau atsakomybės 
už sistemos valdymą ir taisyklių nustatymą bankų bei finansi- 
nio verslo ir finansinių rinkų veiklai. Vyriausybei atsiranda pa- 
gunda panaudoti šį naują galios šaltinį tiesioginiams savanau- 
diškiems valdančių grupių arba klasių ir valstybės biurokratijos 
interesams tenkinti ekonomikos, kaip visumos, dėka. 

Tačiau jos gali panaudoti šią sistemą skolindamosi ir rinkda- 
mos mokesčius bei panaudodamos šiuos pinigus visuomenės ge- 

rovei — keliams, branduolinėms jėgainėms, ginklų sistemoms, 
kad būtų užtikrintas didesnis saugumas, ir socialinėms paslau- 
goms. Pastaroji galimybė tikrai svarbi. Politine prasme pinigai 
pakeičia jėgą kaip priemonę ekonominiam augimui skatinti ir ko- 
lektyvinėms gėrybėms teikti. Inkai ir faraonai galėjo organizuo- 
ti didžiules viešųjų darbų programas (ir taip didinti turtą) be pi- 
nigų. Tačiau politinės sistemos, kuriose galia labiau išsklaidyta 
ar apribota, negali investuoti (ir taip padidinti turtą) tol, kol neiš- 
siplėtojo jų monetarinės sistemos. Taigi pinigai yra būtinas lais- 
vės priedas, jei visuomenė nori džiaugtis ir laisve, ir gerove. 

Visuomenė, rimtai norinti pagerinti savo gyvenimo standar- 
tus, dėl to turi palaikyti ekonomikos augimą, bet tuo pačiu me- 
tu išsaugoti ir savo politines laisves; šių tikslų siekti ji gali plė- 
todama savo monetarinę sistemą ir užtikrindama tas ekonomi- 
nes laisves, kurias reikšti leidžia pinigai. Dėl to monetarinės 
sistemos plėtotę paprastai lydi tam tikra politinės galios disper- 
sija, vykstanti per ekonominės galios, kurią suteikia kapitalo 
akumuliacija, dispersiją. Ir atvirkščiai, planuojamos ekonomi- 
kos autoritarinės sovietų bloko šalys ar Kinija, gerovės sieku- 
sios ekonomikos augimo dėka, nesiekė laisvės, todėl joms ne- 
reikėjo plėtoti savo monetarinių sistemų. 

Iš tiesų išsivysčiusios monetarinės sistemos paprastai didina 
nelygybę. Jei kai kurie žmonės gali sukaupti kapitalą, jie gali jį 
ir naudoti darbo jėgai ir ne jiems priklausantiems ištekliams 
eksploatuoti tam naudodami to kapitalo padidintą derybinę ga- 
lią. Taip jie didina skirtumą tarp turtingųjų ir vargšų. 

Priklausomai nuo politinės struktūros anksčiau ar vėliau ši 
nelygybė paskatins kelti reikalavimą plėtoti labiau išplėtotą ge- 
rovės struktūrą, kuri papildytų ir į gerąją pusę transformuotų 
suvokiamus monetarinės plėtros trūkumus. Kuo daugiau galios 
išsklaidyta politinėje struktūroje, tuo greičiau kils poreikis kurti 
gerovės sistemą, kuria būtų kompensuojama turto ir rizikos ne- 
lygybė; kuo politinė galia labiau koncentruota ir centralizuota, 
tuo ilgiau galima kontroliuoti tokius poreikius. Pavyzdžiui, ro- 

mėnai gana autoritarišką oligopolišką politinę struktūrą siejo 
su gana gerai išplėtota monetarine sistema, kurioje daugelis 
atsiskaitymų vykdavo pasyvų pinigais (liability money), investi- 
cijoms buvo prieinami kreditai už įvairias palūkanas, o valiutų 
keitimas buvo tapęs įprastiniu reiškiniu. Kai kas sukaupė galy- 
bę pinigų, todėl padidėjo skirtumas tarp turtingųjų ir vargšų. Ir 
nors represyvi politinė sistema kontroliavo vergus, kurių darbu 
rėmėsi ekonomika, oligopolija, kuriai priklausė nuosavybė, sun- 
kiai susitaikė su Romos amatininkų reikalavimu nemokamais 
kviečiais ir prabangiais cirkais sukurti gerovės sistemą. 

Išplėtotos finansinės sistemos paprastai įvairiais būdais di- 
dina nestabilumą. Atsiranda pernelyg intensyvios bankininkys- 
tės tendencija, kuri neišvengiama sistemoje, priklausančioje nuo 
bankinių institucijų veiklos, pasireiškiančios neapgalvota kredi- 
tų ekspansija, didinančia bankų pelną, bet kartu sistemai ke- 
lianti ir finansinės panikos bei žlugimo pavojų. Norint išvengti 
šio pavojaus, bankininkystę reikėtų reguliuoti (tačiau tai pa- 
prastai suvokiama tik patyrus katastrofą). 

Kita nestabilumo tendencija kyla arba dėl pernelyg didelės 
kreditų ekspansijos privačiame sektoriuje (kaip minėta anks- 
čiau), arba dėl neįveikiamos pagundos, kurią išplėtota moneta- 
rinė sistema visuomet pakiša vyriausybei ar kitai politinei val- 
džiai, panaudoti sistemą saviems tikslams; trumpai tariant, pa- 
kiša mintį susižavėti idėja apmokestinti ekonomiką per inflia- 
ciją. Tokios tendencijos padariniai — politinė ekonomija turi 
kentėti arba nuo socialinių nekontroliuojamos infliacijos šokų, 
arba nuo infliacijos kontrolės priemonių - tai gali būti ir stai- 
gus augimo smukimas, ir nenaudojamų produktyvių išteklių 
(tarp jų — ir nedarbo) buvimas. 

Turbūt verta pridėti ir paskutinę pastabą apie išplėtotą mo- 
netarinę sistemą. Nuskriaustos monetarinės sistemos grupės tam 
tikra prasme elgiasi visai kitaip, nei nuskriaustos politinių sis- 
temų grupės. Pastarosiose lengvai galima rasti disidentų, pasi- 
šventusių totaliam sistemos pakeitimui, revoliucionierių, ne- 


5 skyrius. FINANSINĖ STRUKTŪRA 145 


linkusių išsaugoti sistemos arba linkusių išsaugoti tik nedidelę 
jos dalį, nes jie mano ją esant neteisingą ir ekonomiškai neefek- 
tyvią. Tačiau monetarinės sistemos disidentai paprastai gerai 
supranta, kad jos plėtra vyko lėtai ir jos formavimuisi laipsniš- 
kai reikėjo stiprinti pasitikėjimą, nes pasitikėjimui dingus ir sis- 
temai Žlugus, ją atstatyti ar sukurti kitą ne taip lengva. Dėl to 
opozija ir ramybės drumstėjai paprastai būna nuslopinti, nepai- 
sant jų kritikos dėl sistemos socialinių ir politinių padarinių 
lygio. Nei Britanijos leiboristų partija, atėjusi į valdžią 1945, nei 
jokia kita Europos socialdemokratinė partija (net Italijos komu- 
nistai) nesiūlė radikaliai transformuoti tų nacionalinių moneta- 
rinių sistemų, kurios išsivystė kapitalizmo laikotarpiu. Panašiai 
galima apibūdinti ir tarptautinės monetarinės sistemos „opozi- 
cijos grupes“ — nei prancūzai tarpukaryje ar generolio de Gaul- 
le'io laikais septintąjį dešimtmetį, nei staiga praturtėjusios OPEC 
naftos šalys aštuntąjį nesigriebė tokios aštrios kritikos, kuria 
būtų siekiama tyčia sužlugdyti pačią sistemą, kurioje dalyvavo 
ir jos pačios. Šitai verta pabrėžti tik dėl to, kad šiuo atveju 
kritikos vengimą lengva palaikyti nuolaidžiavimu ar net prita- 
rimu, O taip nėra. 

Monetarinės plėtros padarinius greitai galima susumuoti to- 

kiomis tezėmis: 

- Ji paspartina ekonomikos augimą palengvindama ekonominius 
mainus (prekybą) ir gamybą skatindama investicijomis. Regu- 
liarūs atsiskaitymai leidžia „išsaugoti“ perkamąją galią ir aku- 
muliuoti kapitalą, o paskui jį panaudoti brangiai, tačiau našiai 
įmonei. 

- Ji tiems, kurie gali sukaupti kapitalą ar prieiti prie kreditų, 
suteikia galią. Kuo sistema atviresnė ir labiau paplitę kapitalo 
kaupimo sugebėjimai, tuo labiau sistemoje išsisklaidžiusi galia. 

— Ji padidina ekonominę nelygybę ir taip, anksčiau ar vėliau, 
skatina atsirasti patobulintą gerovės sistemą, kuri kompensuo- 
tų nelygybę tarp turto ir galimos rizikos. 

- Ji padidina ekonominį sistemos nestabilumą dėl infliacijos, per 
didelio bankinio aktyvumo ir dėl ciklinių ekonominio aktyvu- 
mo pokyčių tendencijų. 

— Ji sustiprina reikalavimus, keliamus politinei valdžiai: ir dėl 
gerovės sistemos, ir dėl kompleksiškų bei tikslių taisyklių, ku- 
rių reikia kreditų institucijoms ir pinigų rinkoms valdyti. 

- Politinei valdžiai tampa lengviau tenkinti visuomeninių gėry- 
bių poreikį ir užtikrinti politinį saugumą, toliau plėtoti ekono- 
miką ir gerovės sistemos dėka palaikyti socialinį stabilumą. 

— Ji taip pat padidina valdžios galimybes panaudoti šią sistemą 
politiniams tikslams, konkrečiai — dėl to, kad opozicijos grupės 
suvokia, kokios naudos jos turi iš sistemos ir kokį pavojų gali 
kelti jos sunaikinimas, dėl to jų kritika yra nelabai aštri. 

Taigi tvarkingai, išplėtotai monetarinei sistemai būdingas toly- 

gus (ne per daug trūkčiojantis) augimas, stiprėjanti kredito struk- 
tūrų, jų rinkų ir agentų kontrolė, didėjantis finansinių išteklių, ski- 
riamų gerovės sistemai ir visuomenės poreikiams tenkinti. 

Netvarkingai sistemai, atvirkščiai, būdingas netolygus augi- 

mas. Būna pertrūkių, kai žlunga pasitikėjimas ir nepanaudoja- 
mi gamybiniai pajėgumai, infliacijos pavojus, keliamas vyriau- 
sybių ar bankų, ar abiejų kartu kuriamais kreditiniais pinigais, 
finansinės krizės ir žlugimo pavojus, politinės valdžios siekis 
pasinaudoti šia sistema siekiant savo siaurų tikslų, o ne ben- 
dros gerovės. 


Devynioliktojo šimtmečio galvosūkis 


Į pasaulio finansinę struktūrą žvelgiant iš ilgos istorijos per- 
spektyvos, atrodo, kad nuo to momento, kai ji tapo išplėtota 
kredito pinigų sistema, netvarkos ir nestabilumo joje periodus 
keitė ramybės ir tvarkos laikotarpiai. Šia prasme ji labai panaši 
į pasaulio saugumo struktūrą, bet labai skiriasi nuo gamybos 
struktūros. Retrospektyvoje gamybos struktūros progresas at- 
rodo kur kas tolygesnis. Ekonominis augimas kartais sulėtėda- 
vo, kartais patirdavo ir krizių, ir pakilimų. Tačiau iš tiesų regre- 
sija vykdavo tik atsitiktinai ir augimo pokyčius paprastai lem- 
davo išorinės jėgos — pakilimai (saugumo struktūroje) dažnai 
lydėdavo karus, o krizės - finansinės struktūros problemas. 

Ir priešingai, devynioliktajame amžiuje arba, tiksliau, tarp 
1815 ir 1914 metų, tiek saugumo, tiek finansinė struktūra atro- 
do tarsi santykinės tvarkos ir stabilumo sala, suslėgta tarp san- 
tykine netvarka ir nestabilumu pasižymėjusių ankstesniojo ir 
vėlesniojo šimtmečių. Anglijai ir Prancūzijai aštuonioliktasis 
šimtmetis prasidėjo nuo siaubingų finansinių ekscesų ir netvar- 
kos. Prancūzijoje regentui, valdžiusiam po švaistūno Liudviko 
XIV-ojo, vienas avantiūristas škotas, Johnas Lawas, patarė Ka- 
rališkajam bankui ir liūdnos lemties apgavikų valdomai Com- 
pagnie de V Occident leisti be proto spausdinti popierinius pini- 
gus, tačiau tas muilo burbulas labai greitai sprogo ir taip sukėlė 
gilų Prancūzijos Žmonių nepasitikėjimą popieriniais pinigais. 
Anglijoje kitas škotas, Williamas Petersonas, vyriausybę įtikino 
tais finansiniais privalumais, kuriuos teiktų įkurtas Anglijos ban- 
kas, turintis monopolinę galią vyriausybės skolų atžvilgiu. Čia 
taip pat be jokio proto imta leisti popierinius pinigus, ir Brita- 
nijos vyriausybę išgelbėjo tik atsitiktinumas - Anglijos banką 
vyriausybės pasižadėjimų mokėti tvarkyme nukonkuravo South 
Sea Company. Viskas baigėsi laimingai todėl, kad sprogus South 
Sea burbului, vyriausybė galėjo neigti savo atsakomybę. Anglija 
iš šios pamokos padarė geresnes išvadas negu Prancūzija“. Ta- 
čiau net ir Anglija pernelyg vėlai suprato, kad jos Amerikos 
kolonijos jau suvokė, jog spausdinti skolos raštelius daug leng- 
viau, nei rinkti mokesčius. Ir, žinoma, ta finansinė kontrolė, 
kurios Londonas ėmėsi trylikos savo kolonijų atžvilgiu, ameri- 
kiečiams paskelbus nepriklausomybę 1776 metais, buvo vienas 
iš pirmųjų panaikintų apribojimų. Amerikos revoliucija, kaip ir 
vėlesnė Prancūzijos revoliucija, nulėmė infliacijos sukeltą „pini- 
gų mirtį“. Kaip ir Liudvikas XIV-asis, Napoleonas Prancūziją 
paliko prie bankroto slenksčio — visi rezervai buvo išeikvoti 
karinės šlovės labui. 

Taigi kokia tą šimtmetį po Vaterlo vyravusios finansinės 
tvarkos paslaptis? Po to jau niekada nebuvo tokio ilgo finansi- 
nio stabilumo periodo nei kreditų sistemoje, nei pagrindinių 

prekybinių valiutų santykiuose. Pagrindinė tokio stabilumo prie- 
žastis buvo svarbiausios prekybinės valstybės — Britanijos — va- 
liutos stabilumas ir tai, kad tokia didelė tarptautinės prekybos 
ir investicijų dalis vyko sterlingais, jog nacionalinis finansinis 
stabilumas išsiplėtė į besiplečiančią pasaulinę ekonomiką. (Ži- 
noma, periferija apskritai nebuvo tokia stabili, kaip centras, bet 
tuomet tai didelės įtakos sistemai neturėjo - nebent tik tiems, 
kurie toje periferijoje gyveno.) Aukso kaina svarais sterlingų 
(ir, atvirkščiai, sterlingo vertė, išreikšta auksu) per šį periodą 
nesikeitė. Kai tik buvo panaikinti apribojimai, kuriuos paskati- 
no ilgas karas su Prancūzija, visi Anglijos banko (Bank of En- 
gland) banknotai vėl buvo laisvai konvertuojami į auksą, ir nie- 
kas žmonėms nedraudė kaupti aukso ar parduoti jį užsienin, 
jei jie to norėjo. 

Tai, kad sterlingas išliko stabili valiuta nepaisant naujų auk- 
so atsargų, kurios netikėtai plūstelėjo į rinką iš „aukso kraštli- 
gės“ regionų Australijoje, Kalifornijoje ar Jukone, nebuvo atsi- 
tiktinumas. Demokratiškas parlamentas, konkrečiais argumen- 
tais ir savo patirtimi įtikintas stabilių pinigų nauda bei nekon- 
troliuojamo vyriausybės skolinimosi pavojumi, 1844 metais pri- 
ėmė Banko chartijos aktą (Bank Charter Act), kuris nustatė spe- 
cialias Anglijos banko galias ir Britanijos vyriausybės galios pa- 
didinti pinigų pasiūlą be Parlamento pritarimo ribas. Iki 1914 
metų vyriausybė tokio leidimo prašė tik vieną kartą, kai Angli- 
jos bankas pasielgė neapgalvotai ir nelaimingasis Overend, Gu- 
rency bankas bankrutavo. Tai taip suaudrino Londono Sitį, kad 
Anglijos bankui, kaip paskutinės galimybės skolintojui, prirei- 
kė papildomų fondų panikai nuraminti, kol ji nepadarė žalos 
realiai ekonomikai. Šis atvejis, be abejo, padidino Anglijos ban- 
ko valdžią Sičio atžvilgiu. Vėliau „senajai Frednidlio gatvės le- 
di“ reikėdavo tik sučiaupti lūpas ir suraukti antakius, kad ban- 
kai supratingai paklustų šiai užuominai ir pakoreguotų savo 
skolinimo politiką. Verta pastebėti, kad JAV administracijos pi- 
nigų politikos JAV Kongresas niekada taip nevaržė. 

Kitas svarbus veiksnys buvo sąmoninga Britanijos vyriausy- 
bės nesikišimo į užsienio investicijų verslą politika. Britanijos 
pinigų skolinimosi užsienyje pavojų įžvelgė dar Palmerstonas 
ankstyvaisiais Viktorijos valdymo laikais. 1848 metų memoran- 
dumas užsienio skolininkus įspėjo, kad Britanijos vyriausybė 
gali įsikišti, jei skolininkas nevykdo savo įsipareigojimų pagal 
obligacijas, išduotas jam Londone. Tačiau jis Britanijos finansų 
institucijas įspėjo ir apie tai, kad vyriausybė gali ir nesikišti, ir 
kad jiems patiems gali tekti atsakyti už savo neapdairaus sko- 
linimo užsieniui padarinius. Šis valstybės elgesio užsienio sko- 
lininkų įsipareigojimų nevykdymo atveju neapibrėžtumas ban- 
kus privertė būti atsargesnius. Ir ši politika galėjo konsoliduotis 
geriausiai todėl, kad, visai kitaip nei Prancūzijos ar Vokietijos 
vyriausybės, Britanijos vyriausybė savo įtakos Sičiui paprastai 
nenaudodavo kaip diplomatijos įrankio ir nespausdavo bankų, 
kaip tai darydavo Bismarckas. Jis skolindavo vieniems sąjungi- 
ninkams, o ne kitiems, nė kiek neatsižvelgdamas į jų galimybes 
grąžinti skolą“. Nesikišimo į skolinimą užsieniui politika vals- 
tybę nutolino nuo bankų ir privertė juos elgtis ypač atsargiai. 
JAV bankų patirtis gerokai skiriasi. Pirmiausia, dvidešimtojo 
amžiaus pradžioje Karibų muitines perėmė JAV Karo laivynas. 
Vėliau, valdant Franklinui Rooseveltui, JAV vyriausybė įsikišo 
ir vėl sukūrė stabilizacijos fondus Lotynų Amerikos šalims, ket- 
virtąjį dešimtmetį turėjusioms daug problemų. Ir, galiausiai, JAV 
vyriausybė padėjo JAV bankams, devintąjį dešimtmetį perne- 
lyg išplitusiems Meksikoje ir Brazilijoje. Continental Illinois gel- 
bėjimas 1984 metais tik patvirtino jų įsitikinimą, kad galų gale 
vyriausybė niekada neleis žlugti dideliems bankams, nuogąs- 
taudama dėl tokio žlugimo padarinių JAV ekonomikai. 

Verta išskirti ir du kitus skirtumus. Devynioliktajame am- 
žiuje didžioji dalis finansų, Sičio teikiamų pasaulio ekonomikai, 
buvo prekybinės sąskaitos (trade bills), o ne obligacijos. Faktiš- 
kai jos buvo susietos su realiais prekių mainais, o JAV bankai 
aštuntąjį dešimtmetį ir devintojo pradžioje besivystančioms ša- 

lims pinigus skolino kaip nenustatytos paskirties paskolas, ir 
jos galėjo būti naudojamos palaikant pervertintą valiutos kursą 
arba išleistos visiškai neproduktyviai. Net tada, kai Britanijos 
bankai pinigus skolindavo tam išleisdami obligacijas, patys jie 
nepatirdavo pavojaus, susijusio su nemokiais skolininkais. Tiems 
skolos raštams praradus savo vertę ar net pavirtus visiškai be- 
verčiais popieriais, pinigus prarasdavo vargšas obligacijų savi- 
ninkas — paprastai tai būdavo lengvatikis smulkus investuoto- 
jas, sugundytas didelio pelno. Dar vienas veiksnys, Britanijos 
vidaus ekonomiką apsaugojęs nuo skolinimo užsieniui pavojų, 
buvo vidaus ir užjūrio bankininkystės sistemų atskyrimas. Vi- 
daus komerciniams ar svarbiems Stryto bankams buvo uždrausta 
užsiimti užsienio vertybiniais popieriais. Buvo ir vertybinių po- 
pierių, kuriuos galėjo pirkti patikėtiniai ir vykdytojai apriboji- 
mų, ir šių apribojimų poveikis buvo toks pat. 

Ir, pagaliau, paskutinis veiksnys, kuris iki 1914 metų Brita- 
nijos kapitalui leido ramiai tekėti už šalies ribų ir pasaulio eko- 
nomikai padėjo gana stabiliai augti, buvo Indija*'. Visos pasau- 
lio ekonomikos prekybos deficitą padengdavo nuolatinis teigia- 
mas prekybos saldo su Indija. Tačiau Indijos politinė kontrolė 
leido Londonui kasmet išgauti aukso ir juo padengti vidaus 
skolą bei naudoti sterlingo-rupijos keitimo kurso ir kitų prie- 
monių kontrolę stabdant aukso srautą atgal į Indijos ekonomi- 
ką. Todėl auklė nuotaikingoje Oscaro Wildeo pjesėje „Kaip svar- 
bu būti Ernestu“ savo jaunai auklėtinei gali liepti apsirengti, 
eiti skaityti knygą apie politinę ekonomiją ir dar pridurti: „Sky- 
rių apie rupijos žlugimą gali praleisti. Tai pernelyg jaudinantis 
dalykas jaunai merginai.“ 

Visi šie veiksniai lėmė kaip tik tokią padėtį. Tai nebuvo tam 
tikra mechaninė, automatinė sistema, vadinama aukso standar- 
tu, lėmusi tą santykinį globalinės finansinės struktūros plėtros 
iki 1914 metų stabilumą ir santykinę pagrindinių valiutų kursų, 
dariusių įtaką pasaulio prekybai, tvarką. Tai buvo grupė poli- 
tiškai efektyvių mechanizmų, kuriuos dėl įvairių priežasčių, dau- 

giausia vidinių, įdiegė viena konkreti vyriausybė savo finansi- 
nėse institucijose ir rinkose. Kadangi šios institucijos buvo pa- 
grindinis kanalas, kuriuo kreditai plaukė į visą likusį pasaulį, 
jų padariniai pasklido labai plačiai. 

Karlas Polanyi, teisėtai gerbiamas kaip vienas iš modernio- 
sios tarptautinės politinės ekonomikos pionierių, teigė, kad dvi- 
ejų iki 1914 metų egzistavusių tarptautinių visuomenių tvarką 
palaikė aukso standartas ir galios balansas tarp pagrindinių 
Europos valstybių (Polanyi, 1957). Jos abi pusiausvyrą atstaty- 
davo, jeigu imdavo grėsti destabilizuojantys pokyčiai. Tačiau 
„aukso standartas“ jo knygoje reiškė tam tikrą mechanizmų, 
valdančių kreditų sukūrimą ir valiutų kursus, sumą. Jis neteigė, 
kad ekonominis stabilumas buvo palaikomas (kiek jis buvo pa- 
teoretiko, kuris, paveiktas teorinio Davido Ricardo modelio, gal- 
vojo, jog valiutų kursas keisis priklausomai nuo aukso srautų, 
ir kad tai automatiškai vers vyriausybes išplėsti arba apriboti 
kreditų pasiūlą ir taip veikti kainų lygį nacionalinėje ekonomi- 
koje. Ekonomikos istorikai sutinka, kad vyriausybės nesilaikė 
žaidimo taisyklių; kad jos (kaip Austrija arba Rusija), siekda- 
mos išlaikyti iš eksporto gaunamas pajamas, dažnai imdavosi 
devalvacijų; kad užsienio valiutos rezervai prisitaikymo proce- 
suose dažnai buvo naudojami tiek pat, kiek ir aukso judėjimas, 
ir kad faktiškai, kaip sakė ir Polanyi, sterlingo-aukso sistema ir 
išlaikė monetarinę tvarką. Britanija taip pat buvo pasirengusi ir 
sistemoje galėjo veikti kaip šoko neutralizuotoja, kai maždaug 
kas dešimtmetį tam tikras „egzogeninis šokas“, kaip šiandien 
pasakytų ekonomistai, kėlė pavojų nusistovėjusiam balansui". 

Polanyi tikslas (ketvirtąjį dešimtmetį jis pabėgo iš Vengri- 
jos) buvo paaiškinti fašizmo iškilimą Europoje. Pirmąjį pasau- 
linį karą jis laikė padariniu laipsniškos galios balanso politikoje 
ir „aukso standarto“ ekonomikoje erozija arba žlugimu. Mano 
manymu, ši tezė pagrįsta, tačiau visiškai neįtikinama. Neabejo- 
tina tai, kad Pirmasis pasaulinis karas nulėmė ne tik trijų impe- 

rijų — Austrijos, Rusijos ir Turkijos - žlugimą ir užsienio skolų 
nemokėjimą, bet ir labai įvairią nacionalinių ekonomikų inflia- 
ciją, O tai visiškai sugriovė ikikarinį valiutų kursų tinklą. Dėl jo 
ir dėl vyriausybės galimybių skolintis suvaržymo Britanija ne- 
begalėjo sterlingo konvertuoti į auksą, tad karo pabaigoje ji ne- 
šė karo metų skolų Amerikai naštą ir nebegalėjo imtis pagrin- 
dinio vaidmens finansinėje struktūroje. 

Galbūt pernelyg greitai šis karas iš pagrindinės šalies skoli- 
ninkės JAV pavertė pagrindine sistemos kreditore. Charles P. 
Kindlbergeris (ir daugelis kitų pakartojo jo teiginį) pirmasis pa- 
stebėjo, kad JAV tarpukaryje buvo psichologiškai nepasiruošu- 
sios ir politiškai nenorėjo, o Britanija negalėjo prisiimti hegemo- 
no, arba lyderio finansinėje struktūroje, atsakomybės teikdama 
kreditus, suteikdama atvirą rinką ir tapdama paskutinės galimy- 
bės skolintoju netikrumo ir krizės metu. Stebina tai, kad abiejų 
šalių centrinio banko atstovai tuo laiku aiškiai suvokė, kaip svar- 
bu palaikyti stabilų balansą, taisyklių ar kruopščių ir finansinių 
rinkų pasitikėjimą ir visos sistemos stabilumo, ir jų pačių eko- 
nomikos labui. Montagu Normanas - Anglijos banko atstovas ir 
Benjaminas Strongas — Niujorko federalinių rezervų banko atsto- 
vas, vadinamasis Federalinių rezervų tarybos Vašingtone „už- 
sienio reikalų ministras“, stengėsi bendradarbiauti ir koordinuoti 
politiką net ir tuomet, kai politikai Vašingtone atmetė Tautų Lygą 
ir užsidarė izoliacionizmo kiaute. Jų kelyje iškilo dvi didelės kliū- 
tys - ir abi politinės. Viena jų buvo emocingas ir keblus karo me- 
tų skolų ir reparacijų klausimas. 1922 metų Genujos konferen- 
cija, galėjusi tapti tarpukario Bretton Woodsu, nepasiekė sutari- 
mo, nes Prancūzija visų pirma siekė išspręsti reparacijų klausi- 
mą, o Britanija ir JAV nemanė, kad tai yra svarbiausias. Antroji 
kliūtis buvo JAV pinigų politikos „domesticizmas“ (domesticism) 
— čia pakartojama Henry Nau frazė, kurią jis panaudojo JAV po- 
litikai devintajame dešimtmetyje apibūdinti (Bergsten ir Nau, 
1985). Strongas su nuostabiu atvirumu Normanui visada pabrėž- 
davo, kad JAV ir Britanija monetariniais ir finansiniais klausi- 

mais (tokiais, kaip palūkanų ir valiutų kursai) gali bendradar- 
biauti tik tuomet, jei tai neprieštarauja JAV vidaus ekonomikos 
valdymui. Į jį visada reikėdavo atsižvelgti pirmiausia. 

1928 metais pakeitus vidaus politiką, pakito ir JAV palūka- 
nų normos. Taip prasidėjo grandininė reakcija, nulėmusi ne tik 
vertybinių popierių rinkos bumą ir žlugimą namuose, atsiliepu- 
Sį visame pasaulyje, bet ir staiga nutraukusi trumpalaikio JAV 
kapitalo srautą į Europą, kuris paaštrino bankų problemas ir 
tragiškai baigėsi Kreditanstalt banko bankrotu 1931-aisiais bei 
didele sterlingo devalvacija, kai jis tais pačiais metais „ištrūko 
iš aukso kiauto“ (t.y. buvo nustota svaro banknotus konvertuoti 
į auksą). Kaip kiekvienas Žino, šio įvykio pasekmė buvo ta, kad 
šalys skolininkės daugiau nebegalėjo gauti pinigų Niujorke ar 
Londone. Kreditų kūrimas, atliekamas bankų ir vyriausybės, 
pasaulio ekonomikoje iš esmės sustojo ir daugelis skolininkų 
nebegalėjo vykdyti savo įsipareigojimų. 1936 metų trišalė sutar- 
tis tarp JAV, Britanijos ir Prancūzijos, nustačiusi abipusės para- 
mos mechanizmą, atstatė tam tikrą jų valiutų kursų stabilumą, 
tačiau tai buvo padaryta pernelyg vėlai, ir todėl labai menkai 
veikė atstatomą rinkos pasitikėjimą ekonomikos ateitimi. 


Aukso amžius 


Daugumoje knygų apie tarptautinę ekonomiką po Antrojo pa- 
saulinio karo, apie Bretton Woods sistemą, pagrindinį vaidmenį 
atlieka Tarptautinis valiutos fondas ir Bendrasis susitarimas dėl 
tarifų bei prekybos (GATT). Atvirai, liberaliai ekonominei tvar- 
kai, kaip ją supranta kasdieninė išmintis, priklauso sėkmingo 
pasaulinės rinkos pokarinio atgijimo ir vėlesnio augimo bei plė- 
tojimosi nuopelnai. „Režimas“, primestas JAV hegemonijos abe- 
jingiems europiečiams ir paklusniam Trečiajam pasauliui, nu- 
statė prekybos liberalizavimo ir valiutų režimo valdymo taisyk- 
les. Taip palaikomos ir iš valstybės kišimosi išlaisvintos rinkos 
jėgos atliko visa kita. 

Pagal šią moderniosios ekonomikos istorijos versiją viskas 
sekėsi gerai, kol atgijusi europiečių, ypač vakarų vokiečių, ir 
japonų ekonomika sistemai sukėlė stresą. To padarinys - žlugo 
Amerikos hegemono galia ir kartu su ja Bretto1 Woods režimas. 
Ši sistema pasidarė dar labiau nevaldoma tada, kai naftos ga- 
mintojai smarkiai pakėlė naftos kainą, o tai supainiojo valiutų 
kursų tinklą ir sukėlė tam tikrą infliacijos ir lėto ekonomikos 
augimo kombinaciją, prieš kurią vyriausybės, tarp jų ir JAV, 
buvo bejėgės. 

Mano nuomone, ši versija pervertina ir vadinamosios Bret- 
ton Woods sistemos, ir Amerikos hegemonijos žlugimo masto 
svarbą. Pirmiausia finansinė struktūra - kreditų kūrimo mecha- 
nizmai — daugiausiai prisidėjo prie „auksinių metų“ šeštąjį ir 
septintąjį dešimtmetį sėkmės; vėlesnių problemų priežastys yra 
ne tiek Amerikos hegemono galios smukimas aštuntąjį ir devin- 
tąjį dešimtmetį, kiek neteisingas jos naudojimas, kai sistema 
greičiau buvo eksploatuojama, o ne valdoma ir jai suteikiama 
per didelė kreditų kūrimo laisvė bei atsakomybė bankams. Sie- 
kimas trumpalaikių, o ne ilgalaikių nacionalinių interesų, pasė- 
jo valiutų netvarkos ir finansinio nestabilumo sėklą. 

Europos ekonomikos atgijimo ir rekonstrukcijos po karo spar- 
ta bei sėkmė buvo įmanomi tik dėka kreditų, kuriuos daugiau- 
sia pagal Marshallo planą sukūrė JAV vyriausybė. Nuo 1946 iki 
1958 metų JAV pagalba ir vyriausybės paskolos Europai siekė 
25 milijardus dolerių. Visos šios Amerikos pagalbos Kongresas 
tikriausiai nebūtų patvirtinęs, jei ne šiurpinanti sovietų galios 
Rytų Europos politinių sistemų atžvilgiu konsolidacija ir bai- 
mė, kad jei JAV nepadės Vakarų Europos vyriausybėms, o ypač 
Prancūzijai ir Italijai, kuriose buvo stiprios stalininės komunis- 
tų partijos ir profsąjungos, tai paaiškės, kad visa Europa išven- 
gė nacių vyravimo tik tam, kad taptų sovietų grobiu. Nepaisant 
šios motyvacijos, kreditai, suteikti šešiolikai Vakarų Europos 
šalių, atėjo pačiu laiku, visai baigiant išsekti tų šalių saviems 
ištekliams“. Šis kapitalo srautas, dėl kurio sutaria ekonomikos 

istorikai, ne tik buvo tarsi biudžetinės injekcijos investicijoms į 
infrastruktūros ir pramonės plėtotę Europoje, bet ir jo psicho- 
loginis poveikis verslo sprendimams turėjo gyvybinės reikš- 
mės. Šio srauto rezultatas — šeštąjį dešimtmetį Europos šalys 
investicijoms skyrė niekada iki tol neužregistruoto dydžio sa- 
vo BNP dalį'. 1952 metais pasibaigus keturmetei Europos gai- 
vinimo programai JAV ir toliau teikė savo ekonominę ir karinę 
pagalbą pagal Abipusės pagalbos sutartis, palaikiusias NATO 
aljanso gyvybingumą. Dar daugiau, JAV savo kreditus panau- 
dojo europiečiams stumti toliau ir greičiau, nei jie patys tai 
būtų darę, liberalizacijos linkme: prekyba iš valstybinės grįžo 
į privačias rankas; muitai ir kiekybiniai prekybos Europos vi- 
duje apribojimai buvo naikinami net ir tada, kai jie diskrimina- 
vo importą dolerio pagrindu; padedant Europos mokėjimų są- 
jungai EMS (European Payments Union) buvo plėtojama funkcio- 
nuojanti daugiašalių mokėjimų sistema, turėjusi didelės reikš- 
mės kontinento ekonomikos augimui. Tik sukūrus EMS buvo 
įmanoma taip lengvai atstatyti Europos valiutų konvertabilu- 
mą stabiliais keitimo kursais, kaip buvo numatyta Bretton Woods 
sutarties 8 straipsnyje. 

Tačiau iki 1958 metų vadinamoji Bretton Woods sistema eg- 
zistavo tik popieriuje. Amerikos sprendimu, patvirtintu TVF 
Vykdomosios tarybos, nė viena šalis, gaunanti Marshallo pa- 
galbą iš JAV, negalėjo tikėtis TVF paramos. Todėl dėl visų prak- 
tinių tikslų sistema buvo įšaldyta iki to laiko, kol Europos šalys 
įsitikins, kad gali palaikyti fiksuotus jų valiutų paritetus rinko- 
je. Vienintelės didelės paskolos dėl sterlingo kritimo iš TVF 
prieš 1958 metus reikėjo po blogai rinkų įvertintos anglų ir 
prancūzų intervencijos į Suecą 1956 metais. 

Kaip taisyklių, reguliuojančių nacionalinių valiutų santykius, 
sistemos Bretton Woods mechanizmas realiai veikė tik vieną trum- 
pą dešimtmetį - nuo 1958 pabaigos iki 1968 kovo. Po to, įvedus 
vadinamąją dviejų trečiųjų aukso kainą, sistemai, paremtai va- 
liutų kursų sąsaja su aukso kaina (realizuojamai dolerių rezer- 

vų kituose centriniuose bankuose konvertabilumu į auksą), bu- 
vo suduotas pirmasis smūgis. Kaip tik tuo metu JAV Iždo de- 
partamentas iš esmės nebeleido vokiečiams, kanadiečiams ir 
kitiems remtis JAV aukso rezervais (Žr. Strange, 1976). Iki 1971 
metų prezidentas Nixonas visiškai sugriovė šią sistemą, o 1973, 
dolerį palikus laisvai „plaukioti“ bei valiutų kursus atidavus 
rinkos jėgų malonei, sistemos buvo atsisakyta galutinai. 

Per šį dešimtmetį Bretton Woods sistemos taisyklės buvo ne 
tik iš esmės perrašytos, bet ir apskritai pradėjo veikti tik dėl 
dviejų dalykų“. Pirmiausia tai buvo priemonės, kuriomis pa- 
grindinių prekiaujančių šalių vyriausybės pagrindė fiksuotus 
tiek svaro sterlingų, tiek dolerio kursus nepaisydamos akivaiz- 
daus vienos valiutos pažeidžiamumo ir didėjančio kitos valiu- 
tos mokėjimų deficito. Šios priemonės apėmė ir vadinamąjį Auk- 
so baseiną, papildomus, valiutų kursams palaikyti skirtus fon- 
dus, kuriuos 1962 metais Tarptautiniam valiutos fondui suteikė 
Bendrasis skolinimosi mechanizmas, pasikeitimų tinklą, kurio 
pagalba centriniai bankai automatiškai užsienio valiutą galėjo 
skolinti savo kolegoms, ir Amerikos paskolų normų išlyginimo 
mokestį (American Interest Egualization Tax), priimtą 1963 me- 
tais, kuris užsienio skolininkus efektyviai atgrasė nuo skolini- 
mosi iš Amerikos kapitalo rinkų. 

Kitas dalykas, Bretton Woods sistemą padaręs veiksmingą sep- 
tintąjį dešimtmetį, buvo Amerikos valstybinio ir privataus kapi- 
talo srautas į pasaulio ekonomiką. Jis padėjo išlaikyti realių 
investicijų į prekybą ir pramonę lygį ir taip palaikė Vakarų 
ekonominį augimą. Kol ekonomika augo, niekas per daug ne- 
sijaudino dėl laužomų taisyklių ir dėl to, kad JAV deficitas am- 
žinai negali didėti ir augti. 

Nuo 1959 metų Robartas Triffinas nuolat pabrėždavo, jog 
paprasta logika rodo, kad sistema, valiutų kursų stabilumą pa- 
laikanti tol, kol kitos šalvs patenkintos tuo, kad jų rezervai su- 
daryti iš į auksą konvertuojamų dolerių, yra pasmerkta. Anks- 
čiau ar vėliau dolerių užsieniečių rankose kiekis tiek viršys JAV 

aukso rezervus, kad ši „nuosvyra“ sugriaus pasitikėjimą JAV 
gebėjimu konvertuoti dolerius. Tuomet arba reikėtų pakelti auk- 
so kainą ir susitarti dėl naujų taisyklių, arba devalvuoti dolerį. 

Tuo pačiu metu JAV mokėjimų balanse nuo šeštojo dešimt- 
mečio ir net aštuntąjį egzistavo su prekyba nesusiję dalykai, 
palaikę jo mokėjimų balanso deficitą, tačiau tuo pačiu metu 
leidę toliau plėstis kreditus kuriančiai finansinei struktūrai. Vie- 
nas jų atsirado dėl saugumo struktūros - tai buvo nuolatinės 
JAV vyriausybės išlaidos, skirtos jos kariuomenei užsienyje — 
Vokietijoje ir Europoje, Japonijoje ir Vietname išlaikyti. Kitas 
atsirado dėl gamybos struktūros — tai buvo tarp JAV korpora- 
cijų vykstanti konkurencija dėl didėjančios Europos ir pasaulio 
rinkų dalies pramonės gaminiams. Pirkti Europos kompanijas 
už dolerius ar leisti už dolerius įkurti dukterines įmones Euro- 
poje dar labiau paskatino 1958 metais įsigaliojusi Romos sutar- 
tis, kuria buvo įkurta Europos ekonominė bendrija ir nustatyti 
bendri išoriniai muitai šešių valstybių narių teritorijoje (Prancū- 
Zijoje, Vakarų Vokietijoje, Italijoje, Belgijoje, Nyderlanduose ir 
Liuksemburge), be to, sukurta apsaugota bendra rinka, teikusi 
akivaizdžias privilegijas vidaus gamintojams išorės eksportuo- 
tojų atžvilgiu. 

JAV kompanijų judėjimas į Europą buvo tas svarbus veiks- 
nys, kuris paaiškina fenomenalų Eurovaliutos rinkų išsiplėtimą 
septintąjį ir aštuntąjį dešimtmečiais. Pasaulinės finansų siste- 
mos analizė negali būti išsami, jei nenagrinėjamas šis veiksnys, 
nes Eurodolerio įvedimas - gana naujas reiškinys tarptautiniuose 
finansuose - ne tik tapo pagrindiniu realios pasaulio ekonomi- 
kos kreditų kūrimo varikliu, bet ir nulėmė tokį milžinišką va- 
liutų kursų sistemos spaudimą, kad apie 1973 metus atrodė 
lengviau duoti kelią užsienio valiutų rinkoms ir atsisakyti fik- 
suotų kursų, nei tą rinką riboti ir įvesti būtinus atitinkamos 
politikos pokyčius. 

Trumpai tariant, Eurodolerio rinka (vėliau Eurosterlingo, Eu- 
romarkių, Eurojenų ir t.t. rinkos) plėtojosi dėl dviejų patrauklių 

„Skylių“, kurias paliko vyriausybės, kai kontroliavo bankų kre- 
ditų kūrimo galią. Amerikos reguliuojamųjų normų sistema, 
įvesta trečiąjį dešimtmetį, bandė apriboti trumpalaikius fondus 
tiek jų apimties, tiek mobilumo prasme - uždraudė bankams 
JAV už trumpalaikius depozitus mokėti didesnes nei minima- 
lios palūkanas. Tačiau šios taisyklės nebuvo taikomos palūka- 
noms, mokamoms už depozitus doleriais JAV bankų filialuose 
Londone. Tuo metu, net po 1958 metų, Anglijos bankas vis dar 
griežtai kontroliavo Britanijos užsienio investicijas ir finansi- 
nius sandorius sterlingais, išskyrus mokėjimus už prekybinius 
sandorius. Tačiau jis nusprendė, kad pakankamai saugu Brita- 
nijos ir užsienio bankams Londone leisti didinti pinigų kiekį ir 
skolinti juos bei verstis visomis finansinio verslo formomis ne 
sterlingais, bet doleriais, kadangi tai negalėjo kelti grėsmės Bri- 
tanijos mokėjimų balansui. Taip tarptautinėje finansų sistemoje 
paskolos Eurodoleriais tapo nauju nereguliuojamo augimo šal- 
tiniu; kuo greičiau JAV korporacijos plito į Europą, tuo greičiau 
paskui jas bankininkai kėlėsi į Londoną, 0 vėliau ir į kitus Eu- 
ropos miestus. Šis verslas buvo labai pelningas bankams ir pa- 
trauklus korporacijoms bei kiekvienam kitam subjektui, turin- 
čiam reikalų su doleriais, nes bet kokie doleriai, padėti į banką 
Londone, net labai trumpam laikui, davė geras palūkanas ir 
galėjo būti lengvai naudojami kaip doleriai JAV arba konver- 
tuojami į kitas valiutas. Eurovaliutų rinka išaugo nuo 3 milijar- 
dų dolerių 1960 metais iki 75 milijardų 1970-aisiais. Po 1973, kai 
naftą išgaunančioms valstybėms keturis kartus pasisekė padi- 
dinti naftos kainą, ir jos šias pajamas įnešė į Eurorinkas, dau- 
giausia doleriais, augimas paspartėjo ir 1984 metais pasiekė dau- 
giau kaip vieną bilijoną (tūkstantį milijardų) dolerių. Naftos 
šalims imponavo tai, kad ši rinka atrodė esanti už JAV vyriau- 
sybės įtakos zonos ribų, be to, ji buvo judri, slapta ir ji mokėjo 
geras ir laisvai svyruojančias palūkanas. 

Susumavus reikia pasakyti, kad „auksinius augimo metus“ 
šeštąjį ir septintąjį dešimtmečiais geriau paaiškinti nuolatine kre- 

ditų — valstybinių, o vėliau ir privačių — ekspansija į pasaulio 
ekonomiką, o ne prekybos barjerų sumažinimu (žr. 9 skyrių) ar 
valiutų kursus reguliuojančių taisyklių laikymusi. Tačiau buvo 
ir tamsioji šio „aukso amžiaus“ pusė. Tai buvo laikotarpis, kai 
atsirado ir ėmė didėti aštuntojo dešimtmečio infliacija bei atitin- 
kamai vėlesnės devintojo dešimtmečio korektyviosios defliaci- 
jos ir kai tarptautinis bankų verslas peraugo nacionalines regu- 
liavimo ir kontrolės sistemas. Priešingai negu užtikrino laisvo- 
sios rinkos ekonomistai, valiutų kursų arbitru tapus ne vyriau- 
sybėms, bet užsienio valiutų rinkoms, nestabilumo ir finansinių 
krizių ne sumažėjo, bet padaugėjo. 


Popierinio dolerio standartas 


Svarbiausias Bretton Woods sistemos „žlugimo“ rezultatas bu- 
vo politinis. (Faktiškai tai buvo ne mechaninio ar struktūrinio 
gedimo prasme „žlugimas“, bet sąmoningas sprendimas nesi- 
imti visų tų sudėtingų reformų, būtinų norint išlaikyti fiksuotą 
valiutų kursą, kaip jau argumentavau kitoje vietoje (Strange, 
1986, 2 sk.). Šis rezultatas reiškė tai, kad tvarkant dolerį pa- 
naikinta net ta švelni disciplina, kurią keitimo į auksą siste- 
ma primetė JAV vyriausybėms. Kaip pastebėjo Triffinas, vie- 
toj tos, kaip ją pavadino generolas de Gaulle'is, „švaistūnų pri- 
vilegijos“ spausdinti pinigus ir jais finansuoti savo deficitą, da- 
bar JAV galėjo spausdinti dolerius, kurių negalima buvo keisti 
į auksą, bet juos reikėjo arba tuščiai laikyti atsargai, arba už 
juos pirkti JAV prekes ir paslaugas. Trumpai tariant, buvo 
įvestas popierinio dolerio standartas. Kadangi ta valiuta vy- 
ko trys ketvirtadaliai visų Eurovaliutos sandorių, buvo mo- 
kama už naftą ir atsiskaitoma tarptautinėje prekyboje, tai ame- 
rikiečiams kitų valiutų nestabilumas buvo ne toks svarbus, 
kaip dolerio nestabilumas vokiečiams, japonams ir OPEC bei 
NOPEC. (neišgaunančioms naftos besivystančioms) šalims. Pa- 
dėjo ir JAV ekonomikos apimtis. 

Tai reiškė, kad JAV vyriausybė, palengvinusi kreditų teiki- 
mo sąlygas namuose ar sumažinusi mokesčius gali sukelti tam 
tikrą ekonomikos augimą, net jei jis būtų tik trumpalaikis. Pre- 
zidentas Fordas tai padarė 1974-1975, o Reaganas - 1983-1984 
metais. Per Eurovaliutos rinką JAV korporacijos gali sukaupti 
pinigų ir juos išsiųsti už JAV ribų, todėl infliacija JAV nebūtinai 
atitinka kreditų kūrimo doleriais augimą. 

Dar daugiau, ir tai greitai suvokė europiečiai — kitos va- 
liutos viena kitos atžvilgiu darėsi dar nestabilesnės. Išryškėjo 
tendencija poliarizuotis į „stiprias“ ir „silpnas“ valiutas. Va- 
liutų rinkoms labiau svarbu buvo šalies sėkmės (remiantis pra- 
eities rezultatais ir dabartine politika) perspektyva kovojant su 
infliacija nei teigiamas jos einamosios sąskaitos balansas ar tos 
sąskaitos deficitas. Tačiau valiutai, laikomai „silpna“, nuver- 
tėjant valiutų rinkoje, šalies importas brango ir jos kova su in- 
fliacija darėsi vis sunkesnė. Ir atvirkščiai — valiutų, laikomų 
„stipriomis“ — net ir tuo atveju, kai valstybes — Vokietiją, Ja- 
poniją — slėgė didžiulės naftos sąskaitos, - valiutų vertė didė- 
jo, jų importas darėsi pigesnis ir joms lengviau buvo kontro- 
liuoti infliaciją. Ši Europos valiutų poliarizacija pavertė niekais 
Europos Bendrijos pastangas nuo 1970 iki 1978 metų išlaikyti 
jų valiutų kursus ir taip apsisaugoti nuo „plaukiojančių“ va- 
liutų kursų sistemos nestabilumo. Tokiomis aplinkybėmis pa- 
aiškėjo, kad šalies valiutos vertės jau nebegali nulemti šalies 
prekybos konkurencingumas, kaip teigė ekonomikos vadovė- 
liai. Galutinis žodis priklausė pinigų judėjimui trumpalaikėje 
tarptautinėje rinkoje. 

Tuo metu, kai rinkos iš vyriausybių beveik visiškai perėmė 
galią valiutų kursams nustatyti, bankai beveik visiškai perėmė 
Trečiojo pasaulio deficitų, kurių daugelio kainą dramatiškai pa- 
didino aukštesnė importuojamo kuro kaina, finansavimą. Va- 
karų pasaulis iš pradžių buvo sunerimęs dėl to, kaip OPEC 
šalys panaudos savo naująjį turtą. Buvo prognozuojama ir, kaip 
pasirodė vėliau, klaidingai, kad papildomos pajamos iš naftos 

1974 metais sudarys 85-100 milijardų dolerių. Kai naftos vals- 
tybės nusprendė juos padėti į Vakarų bankus Eurodolerių pa- 
vidalu, Vakarai atsikvėpė lengviau ir visai nurimo, kai bankai 
greitai perėmė šiuos fondus ir naftodolerius „perdirbo“ į „plau- 
kiojančių“ valiutų pavidalu teikiamas paskolas NOPEC valsty- 
bėms. Tačiau „plaukiojančios“ šių paskolų palūkanų normos 
reiškė, kad menkiausiai išsivysčiusios šalys prisiėmė pavojų gal- 
būt ateityje mokėti daugiau už praeities skolų aptarnavimą. Taip 
galėjo atsitikti, jei infliacija svarbiausiose industrializuotose vals- 
tybėse būtų apribota tiek, kad realios palūkanų normos (besi- 
skiriančios nuo nominaliųjų) nebūtų labai žemos (ar net, kaip 
1975 ir 1979, faktiškai tam tikrais atvejais žemesnės už nulį), o 
pakiltų iki 5 procentų ir daugiau. Skolai, skaičiuojamai milijar- 
dais, toks skirtumas būtų substancialus. 

Būtent taip ir atsitiko, kai po tam tikrų abejonių valdant 
Carteriui JAV galų gale nusprendė, jog atėjo laikas pažaboti 
infliaciją, ir tada grėsmingai nukrito dolerio vertė. Apie 1978 
metus buvo taip blogai, kad net Nacionalinio saugumo taryba, 
normaliomis sąlygomis per daug nesidominti finansiniais rei- 
kalais, išsigando šio kritimo padarinių JAV užsienio politikai ir 
gynybai. Paului Volckeriui vadovaujant Federalinių rezervų ta- 
rybai, 1980 metais prezidentas Reaganas parėmė radikalų JAV 
monetarinės politikos pasikeitimą šalies viduje. Tai turėjo mil- 
žiniškų padarinių pasaulio ekonomikai. Neįsileidžiant į detales 
galima pasakyti, kad tai buvo defliacinė politika, kuri, apribo- 
jusi pinigų pasiūlą, kontroliavo kreditų kūrimą ir leido konku- 
ruojančiai dėl kreditų paklausai didinti iš bankų skolinamų pi- 
nigų kainą. 

Vienas iš tiesioginių tokio Žingsnio padarinių buvo tas, kad 
labai brangu pasidarė laikyti prekių atsargas. Prekių atsargų 
mažinimas sukėlė sniego lavinos efektą — prekių kainos staiga 
krito ir tai, kaip ir naujų Europaskolų deficitų padengimų kai- 
nos, kurias išpūtė antrasis naftos kainos padidėjimas 1979-1980 
metais, neigiamai paveikė besivystančias šalis 1981-1982-aisiais. 

Nelabai ką nutuokdami apie Trečiojo pasaulio šalių skolininkių 
didėjančius sunkumus bankai ir toliau teikė paskolas, bet sten- 
gėsi (kaip Meksikos atveju) skolinti vis trumpesniam ir trum- 
pesniam laikui. Tai reiškė, kad skolų apmokėjimo našta vis di- 
dėjo, kol pasiekė tokį neišvengiamą tašką, kai šalis nebegalėjo 
rasti dolerių skoloms apmokėti. 

Ir atvirkščiai, JAV politikos pokyčiai europiečiams, apie 1978- 
uosius pavargusiems nuo savo valiutų poliarizacijos ir nuspren- 
dusiems sukurti „monetarinio stabilumo zoną“, palengvino Eu- 
ropos valiutų sistemos kūrimą. Silpnas doleris Europos valiutas 
išblaškė; dabar stiprėjantis doleris jas susiejo. 

Apibendrinant galima pasakyti, kad popierinio dolerio stan- 
darto galiojimo metu nuo 1973 iki 1983 metų finansinė struktū- 
ra buvo neaiški ir pasižymėjo agresyviais pokyčiais. Buvo ir 
pralaimėjusiųjų, ir laimėtojų, tačiau atrodo, kad tai daugiau bu- 
vo aklas atsitiktinumas, o ne tikslingi politiniai veiksmai, nusta- 
tantys laimėtojus ir pralaimėjusius, šalis, socialines grupes ir 
net individus, kurių planai bus palikti likimo valiai, viltys su- 
žlugdytos ir pasaulis apverstas aukštyn kojomis. Visiems pa- 
grindiniams kintamiesiems: valiutų kursams, palūkanų nor- 
moms, infliacijai, naftos ir prekių kainoms, net laivų frachtavi- 
mo kainoms, patyrusioms tokį kritimą, kokio nebuvo nuo ket- 
virtojo dešimtmečio, buvo būdingas toks nepastovumas, kurio 
regėte neregėjo ankstesnieji dešimtmečiai. 

Tokiomis neaiškumo sąlygomis šalys, korporacijos ir bankai 
kiek įmanydami stengėsi sumažinti savo pažeidžiamumą. Kaip 
pasakytų lošėjai, statydami jie apsidrausdavo. Jie pirkdavo ir 
parduodavo užsienio valiutą pagal išankstinius sandorius, su- 
darinėdavo tokius sandorius dėl prekių, o vėliau - ir finansi- 
nius išankstinius sandorius. Viena grupė iš viso to pasipelnė — 
tai buvo finansininkai, neskaitant kelių bankrutavusių. Bankai 
(ir naftos kompanijos) gavo tokius pelnus, kaip niekada anks- 
čiau. Finansų verslas klestėjo ir kūrė naujas darbo vietas bei 
naujas galimybes tipsteriams, tyrinėtojams, komentatoriams ir 

visiems tiems, kuriuos maitino didėjanti informacijos ir eksper- 
tizės paklausa. Tarpbankinė konkurencija paspartino finansinių 
inovacijų procesą. Galvoj turiu visokius naujus mechanizmus, 
iš pradžių padedančius apsisaugoti nuo infliacijos ar nuo vy- 
riausybinių mokesčių bei teisinių normų, o vėliau - apdrau- 
džiančius nuo neaiškumo. Šiems mechanizmams aprašyti rei- 
kėjo visiškai naujos kalbos — pinigų rinkos savitarpiai fondai 
(money market mutual funds), mainai (swaps), opcionai (options), 
NOW sąskaitos (NOW accounts), nulinio kupono obligacijos (ze- 
ro-coupon bonds), nebalansinis finansavimas (off balance-sheet fi- 
nancinę) ir taip toliau“. 

Nuo aštuntojo dešimtmečio vidurio JAV, užuot reagavusios 
į šią ekspansiją ir vis sudėtingesnius mechanizmus, prie ko, 
žinoma, nemažai prisidėjo pažangi kompiuterių ir komunikaci- 
jos sistemų technologija, didesnė priežiūra ir kontrolė, dar la- 
biau išreguliavo pinigų rinkas ir finansų verslo subjektus. Kitos 
vyriausybės — Britanijos ar net Australijos ir Japonijos - turėjo 
sekti JAV pavyzdžiu arba leisti JAV bankams naudotis konku- 
renciniais pranašumais jų pačių bankų atžvilgiu ir stebėti, kaip 
finansinis verslas persikelia į Niujorką ar į Čikagą. Valdant Car- 
terio administracijai faktiškai ir prasidėjo dereguliacija. Šis pro- 
cesas rėmėsi klaidinga prielaida, kad bankai panašūs į garve- 
žius ar oro trasas ir kad, susilpninus vyriausybės kontrolę, juos 
galima priversti konkuruoti efektyviau. 

Ši prielaida buvo klaidinga. Realioje ekonomikoje firmos kon- 
kuruoja mažindamos savo kaštus ar didindamos našumą, o ban- 
kai parduoda labai panašias paslaugas ir jų pagrindinė „žalia- 
va“ yra pinigai, panašia kaina pasiskolinti iš Eurorinkų, kitų 
bankų. Geriausiai konkuruoti jie gali rizikuodami, tačiau praeis 
šiek tiek laiko ir reikės mokėti už pernelyg didelę riziką nura- 
šant skolas. Todėl pelningiausiai dirbantys (t.y. sėkmingiausi) 
konkurentai bankų versle dažniausiai būna labiausiai rizikuo- 
jantys bankai. Štai todėl „rizika, paremta konkurencija, visą sis- 
temą stumia į didžiulį įsiskolinimą“"“. Tuo pačiu reikia pastebė- 

ti, kad popierinio dolerio standarto laikais JAV struktūrinė ga- 
lia JAV bankus užsienio skolų aptarnavimo versle nuo rizikos 
ir nuo baudų už blogus jų sprendimus saugojo labiau nei, sa- 
kysim, Vokietijos bankus. Kai Meksika nebegalėjo toliau mokėti 
savo skolų bankams kreditoriams, JAV vyriausybė atėjo į pa- 
galbą ir ne tik pati suteikė „priešakinius“, kaip sako bankinin- 
kai, fondus, bet ir panaudojo savo įtaką TVF bei kitiems centri- 
niams bankams siekdama, kad pastarieji suteiktų naujų kreditų 
Meksikos mokumui palaikyti. Tačiau Lenkijai susidūrus su to- 
kiais pat sunkumais, kuriuos šiuo atveju paaštrino JAV sankci- 
jos prieš Jeruzelskio įvestą karinę padėtį, Vokietijos vyriausybė 
nesugebėjo padėti, todėl Vokietijos bankai turėjo nurašyti sko- 
las ir susitaikyti su savo nuostoliais! 


Dabartinės problemos 


Trumpai pažymėti staigūs pokyčiai, vykstantys bankininkystėje 
arba kreditų kūrimo struktūroje ir tarptautinių monetarinių san- 
tykių tarp valstybių prigimtyje. Jie pateikia atvaizdą sistemos, 
kuri plėtodamasi kėlė daugiau problemų, nei atrodė galinti jų 
išspręsti. Faktiškai net ekspertai pradėjo pripažinti, kad jie ne 
visada žino, kaip išspręsti kai kurias problemas. Tai tarpvalsty- 
binių santykių problemos, valdžios institucijų, atsakingų už va- 
liutas ir už „savo“ bankinių sistemų kontrolę problemos bei 
santykių tarp valstybių, įsitraukusių į pasaulio rinkos ekonomi- 
ką, ir finansinių struktūrų, dabar aptarnaujančių šią ekonomiką 
ir kartu keliančių grėsmę jos ateičiai, problemos. Visas jas gali- 
ma apibendrinti ir suskirstyti į keturis tipus: suverenios skolos 
valdymas, bankų priežiūra ir prevencinė kontrolė, pagrindinių 
valiutų tarpusavio kursų stabilumo ir patikimumo atkūrimas, 
ekonominės minties pasaulio finansinėje struktūroje bankrotas. 

Suverenios skolos problema, kamavusi devintąjį dešimtmetį 
ir tikėtina, kad galinti pasikartoti ateityje, kilo iš esmės dėl to, 
kad politinėje struktūroje, kurioje valdžia padalyta teritoriniu 

principu tarp suverenių valstybių vyriausybių, valstybės (ne 
taip, kaip firmos) gali skolintis, tačiau kreditoriai negali jų vers- 
ti bankrutuoti ar nutraukti veiklą. Tai nebuvo nauja problema, 
tačiau devintąjį dešimtmetį ji pasirodė kitokia forma, nei devy- 
nioliktajame šimtmetyje, nes kapitalo praradimo rizikos, kaip 
buvo aiškinta prieš tai, turėjo imtis bankai, o ne obligacijų sa- 
vininkai, kai aukštesnių palūkanų rizikos ėmėsi skolininkai, o 
ne obligacijų savininkai. Situacija šiek tiek skyrėsi ir tuo, kad 
anksčiau buvo naudoti drastiškesni sprendimai, kaip, pavyz- 
džiui, muitinių priėmimas ir „laikinas“ šalies ar jos dalies ad- 
ministravimas, kurio griebdavosi vyriausybės kreditorės (kaip 
Egipto atveju devintąjį XIX a. dešimtmetį), politiškai jau buvo 
nepriimtini. Užuot ėmusis tokių priemonių, šį darbą kaip tik 
galėjo atlikti tarptautinės organizacijos, konkrečiai - Pasaulio 
bankas ir Tarptautinis valiutos fondas. Ši globa buvo vadinama 
Struktūrinių reformų programa, kai kažkiek buvo atsižvelgia- 
ma į valstybių skolininkių jautriąsias vietas. 

Devintąjį dešimtmetį, kaip ir anksčiau, ši problema kilo dėl 
bankininkų polinkio „persibankininkauti“ - tai yra dėl perne- 
lyg entuziastingo kreditų „pardavinėjimo“ labai rizikingiems 
skolininkams. 

Tuo metu ji kilo dėl didelių JAV, Europos, Japonijos ir kitų 
(tarp jų ir arabų) bankų polinkio į „puotos arba alkio“ strategi- 
ją. Pirmiausia, jie besivystančioms ir Rytų Europos šalims sko- 
lino gerokai per daug, pernelyg lengvai ir visai nesusimąstyda- 
mi apie padarinius, lengvabūdiškai siūlydami joms paskolas 
net jei šios ypač jų netroško (Sampson, 1981; Molfit, 1984; De- 
lamaide, 1984; Lever ir Huhne, 1985). Po to, nuo 1982-ųjų, jie, 
pamatę, kiek išskolino, pristabdė skolinimą, nes tarptautinių 
bankų teikiamų kreditų suma nuo 2 milijardų JAV dolerių 1972 
metais išaugo iki 90 milijardų 1981, bet nukrito iki 50 milijardų 
1985-aisiais. Pasaulio politinėje ekonomijoje tai visų pirma tapo 
Trečiojo pasaulio skolos problema. Sovietų Sąjunga, Lenkijai 
atėjusi į pagalbą tuomet, kai susidūrimas tarp Solidarumo ir 

Komunistų partijos beveik visai sustabdė ekonomiką ir užsie- 
nio paskolų srautą, parodė, kad ji netoleruos nei tokios padė- 
ties, kai Rytų Europa nevykdo savo finansinių įsipareigojimų, 
nei Vakarų intervencijos. Nuo to momento šias dvi skolos pro- 
blemas realiai reikia nagrinėti atskirai. 

Trečiajame pasaulyje skola tapo šalių kreditorių problema, 
nes jos iš tiesų nenorėjo skolininkėms leisti nevykdyti įsiparei- 
gojimų arba „atsiskirti“ (kaip kai kurios linko siūlyti) nuo pa- 
saulio rinkos ekonomikos ir nebeprekiauti su ja, nebesiskolinti 
iš jos ir visas pastangas dėti, kad taptų viskuo apsirūpinusio- 
mis, autonomiškomis ir, kaip kai kurie teigė, laisvomis šalimis. 
Siekis išlaikyti skolininkes finansinės struktūros viduje, nepai- 
sant jų sunkumų, buvo tuo stipresnis, kuo šalis skolininkė buvo 
didesnė, kuo svarbesnė Vakarų prekių importuotoja ir jei buvo 
priglaudusi daug Vakarų transnacionalinių korporacijų, tačiau 
nė viena jų nenorėjo turėti reikalų su „atsiskyrusia“ šalimi sko- 
lininke. Meksika ir Brazilija tenkino šiuos reikalavimus. 

Laimei, šalys kreditorės turėjo Tarptautinį valiutos fondą, 
kuris buvo pasirengęs ir norėjo atlikti mokytojo ir vyriausybės 
inspektoriaus vaidmenį Ketinimų protokoluose laukdamas pro- 
gresyvių pokyčių iš ekonominės apskritai defliacinės, discipli- 
nuotos, orientuotos į rinką ir antisubsidinės politikos. Ilgos prak- 
tikos, siunčiant savo misijas į valstybių narių finansų ministe- 
rijas ir centrinius bankus, kurių pareigūnus jis kažkada mokė ar 
sutiko kaip delegatus, dėka Fondas buvo gerai pasiruošęs siųsti 
savo inspekcijos misijas į šalis skolininkes. Jos būdavo priima- 
mos, nes tik jos galėjo uždėti tą pritarimo antspaudą, kuris nu- 
ramintų privačius bankininkus, kad jau „saugu“ imti skolinti 
vėl net jei ir mažesniu mastu. Taip pat, laimei, šalys kreditorės 
nuo pat šeštojo dešimtmečio vidurio su šalies skolininkės skola 
tvarkėsi ad hoc principu, dvišališkai ir pragmatiškai ir vengė 
bendrų taisyklių bei standartų. Todėl jei kokia nors Trečiojo 
pasaulio šalis pasiūlydavo skolininkių streiką — kolektyviai at- 
sisakyti mokėti palūkanas ar grąžinti kapitalą, visuomet atsi- 

rasdavo kelios svarbios skolininkės, ką tik sėkmingai susiderė- 
jusios su TVF dėl pagalbos ir netrukus laukusios privačių pa- 
skolų, dėl ko galinčios daug ką prarasti, jei prisijungtų prie 
streiko. Dėl šios priežasties skolininkai su kreditoriais buvo sil- 
pni kolektyviniai derybininkai. Ir todėl jie smarkiausiai savo 
kailiu patyrė reformų kainas - mažesni atlyginimai, sumažintos 
subsidijos maistui, apribotas importas — palikti tik būtiniausi 
dalykai, sumažinta devalvacija ir vyriausybės išlaidos — net jei 
šios priemonės ir buvo tinkamos ilgalaikei plėtotei, tuo metu 
jos buvo labai skaudžios. 

Besivystančioms šalims šių problemų rezultatas buvo „pra- 
rastas dešimtmetis“: jo metu pajamos vienam gyventojui 15-oje 
labai įsiskolinusių šalių kilusios visą aštuntą dešimtmetį, nuo 
1981 iki 1984 nukrito 10 procentų ir visą likusį dešimtmetį augo 
labai lėtai. Kapitalas, užuot plaukęs iš turtingos Šiaurės į netur- 
tingus Pietus, tekėjo atvirkščia kryptimi - prasiskolinusios šalys 
beveik 5 procentus savo metinių pajamų pervesdavo savo kre- 
ditoriams į turtingas šalis. Tų šalių Žmonės paprastai jausdavo- 
si paversti šios iš prigimties neteisingos ir nestabilios kreditų 
kūrimo sistemos atpirkimo ožiais. Dar daugiau, tuo metu, kai 
kai kurie skolininkai, sudarę užsienio paskolų sutartis, sugebė- 
jo pabėgti į užsienį su visais pinigais, skolas galų gale turėjo 
grąžinti vyriausybės. Kaip pasakė vienas stebėtojas: „turbūt bjau- 
riausias viso šito verslo aspektas buvo tas, kad tie per vieną 
naktį dingstantys sukčiai, kurie iš tikrųjų pavogė tas kolektyvi- 
nes paskolas, išvengė skolos aptarnavimo atsakomybės... Tarp- 
tautinių bankininkų reikalavimus teko tenkinti mokesčių mokė- 
tojams, o ne tiems reaktyviniais lėktuvais skraidantiems suk- 
čiams“ (Congdon, 1988, 125). 

Ne tik sukčiai pasipelnė iš šios skolų krizės. Kai kurie pra- 
siskolinusių šalių pramonininkai labai gerai pasinaudojo tais 
nacionalinės valiutos konvertabilumo apribojimais, kurie apsau- 
gojo juos nuo užsienio konkurencijos. Naujų galimybių ši krizė 
suteikė ir Tarptautinio valiutos fondo pareigūnams. Iš instituci- 

jos, kuri prarado savo pagrindinį tikslą - palaikyti fiksuotą va- 
liutų keitimo kursą ir vienodas monetarinės politikos vykdymo 
taisykles — TVF noriai ėmėsi dvigubos funkcijos: primesti sko- 
lininkams tam tikrą discipliną ir stebėti, kad šie būtų pakanka- 
mai mokūs ir neiškristų iš finansinės sistemos. Bankams ši sko- 
los krizė, iš pradžių sukėlusi grėsmę visai sistemai, vėliau su- 
teikė naujų pelno galimybių. Suverenios skolos pertvarkymas ir 
brangi ekspertizė vyriausybėms kreditorėms pasirodė esąs la- 
bai pelningas užsiėmimas — ypač kai šie sutapo su realių palū- 
kanų augimu. Pagrindinis vaidmuo, jų atliekamas išplėtotoje 
finansinėje sistemoje, vertė šalis kreditores įsikišti ir jiems pa- 
dėti. Kadangi būtent JAV bankai aiškiai per daug skolino Mek- 
sikai, 1982 metais kaip tik JAV vyriausybė ėmėsi lyderio vaid- 
mens teikiant skubią pagalbą ir vėliau reikalavo, kad prie jos 
prisidėtų ir bankai. 1985-aisiais JAV vėl ėmėsi iniciatyvos ir 
paskelbė Bakerio planą, kuriame oficialų kreditą siekiama pla- 
čiau panaudoti kaip masalą skatinant bankus daugiau skolinti 
besivystančioms šalims. Tačiau, kaip ir anksčiau, rekomenduo- 
jant Pasaulio bankui, bankai skolino nenoriai. Kita JAV inicia- 
tyva - 1988 metų Brady planas. Jis pasisekė geriau, tačiau taip 
įvyko pirmiausia dėl to, kad iki to laiko finansinės rinkos sukū- 
rė senų skolų nurašymo sistemą jas parduodant su nuolaida. 
Šie skolų mainai į akcijas pirkėjams suteikė galimybę derantis 
dėl kainos įsigyti akcijų paketus įsiskolinusių šalių įmonėse ir, 
beje, į šalį vėl nukreipti naujus pinigų srautus. Iki 1993 metų 
beveik pusė visos komercinės (ne oficialios vyriausybinės) be- 
sivystančių šalių skolos buvo pertvarkyta pagal Brady planą. 
Turėdami rinktis: ar nurašyti skolas į nuostolius, ar sutikti su 
žemesnėmis palūkanomis, kai kurie bankai ėmėsi vėl skolinti 
savo skolininkams ir pratęsė skolos grąžinimo terminus. 
Tačiau tokių atsarginių išėjimų buvo tik Lotynų Amerikoje 
ir kai kuriose kitose šalyse, ten, kur investuotojai jautė tam tikrą 
pasitikėjimą ateities perspektyvomis. Tokie išėjimai neatsivėrė 
skurdesnėse, mažiau išsivysčiusiose šalyse, ypač Afrikoje, kuri 

vis labiau priklausė nuo vyriausybės kreditų ir nuo TVF bei 
Pasaulio banko pagalbos, kurią lydėdavo beveik privalomi pa- 
tarimai dėl vykdomos politikos. Todėl vienas šios devintojo 
dešimtmečio skolos problemos padarinių buvo skirtumų sena- 
jame Trečiajame pasaulyje padidėjimas, skirtumų tarp skoli- 
ninkų, kurie, nors ir skausmingai, bet iš tiesų įveikė šias proble- 
mas, ir tų, kurie taip ir liko džiūti būdami priklausomi nuo 
oficialios pagalbos politikos. 

Kaip ir pagalbos klausimas, bankų priežiūros problema iš 
esmės yra politinė, o ne techninė. Kiekvienai pagrindinei finan- 
sinės struktūros šaliai jų bankai yra svarbūs „nematomo“ (t.y. 
paslaugų sektoriaus) eksporto tiekėjai, galintys sėkmingai pri- 
sidėti prie nacionalinio mokėjimų balanso. Tie, kurie priglau- 
džia finansines rinkas, taip pat įgauna prestižą ir pajamas iš 
užsienio bankininkų, vaidinančių tarsi ilgalaikių svečių vaid- 
menį. Dėl to kiekviena valstybė savo bankams ir savo pačios 
finansinėms rinkoms bijo uždėti tokią sunkią bankinių taisyklių 
ir apribojimų naštą, galinčią neigiamai paveikti konkurenciją 
dėl verslo. To padariniai - vyriausybės pavėluotai suvokė pa- 
vojus, slypinčius nereguliuojamose Eurovaliutos ir kitose valiu- 
tų rinkose. Jos pradėjo veikti po Herstatto bankų krizės 1974, 
pakirtusios pasitikėjimą sistemos gyvybingumu, tačiau net ir 
tada jos veikė dviprasmiškai ir neryžtingai. Pirmasis 1975 metų 
Bazelio konkordatas buvo susitarimas tarp centrinių bankų. Jį 
suorganizavo Tarptautinių atsiskaitymų bankas Bazelyje, Švei- 
carijoje dėl to, kad „priglaudžiančioji“ šalis ir kilmės šalis da- 
lysis tarptautinio banko filialo užsienyje veiklos priežiūros atsa- 
komybe. Priglaudžiančiosios šalies valdžia užtikrintų tokio fi- 
lialo pakankamą likvidumą, o kilmės šalis - mokumą. Proble- 
ma ta, kad skirtumas tarp likvidumo (sugebėjimo rasti grynųjų 
pinigų, nenumatytų įsipareigojimų garantavimui) ir mokumo 
(turto, adekvataus pasyvams, turėjimo) yra aiškus konceptua- 
liai, tačiau miglotas praktikoje, nes likvidumo krizė greitai gali 
nulemti ir mokumo krizę. Dar daugiau, šis konkordatas atvėrė 

kelią konfliktuojančioms interpretacijoms dėl to, kuris iš šių dvie- 
jų valdžios organų prisiima pirminę atsakomybę. Apie 1983 
metus buvo susitarta dėl pakoreguoto konkordato, kurio „dvi- 
gubos reakcijos“ principas popieriuje atrodo aiškesnis, tačiau jį 
dar reikia rimtai patikrinti praktikoje. Jis, atrodo, iš tiesų išple- 
čia ekstrateritorinę JAV bankų priežiūros valdžios galią ne tik 
JAV bankų filialų užsienyje, bet ir užsienio bankų filialų JAV 
atžvilgiu. 

Tačiau politinės atsakomybės klausimas JAV sistemoje yra 
ypač supainiotas, kadangi labai daug yra su šiuo reikalu susi- 
jusių agentūrų. Be Valiutos kontrolieriaus biuro, kuris yra tik 
viena JAV Iždo departamento atšaka, egzistuoja dar ir Federa- 
linė rezervų valdyba, Niujorko federalinių rezervų bankas bei 
Vertybinių popierių ir valiutų kursų komisija, atsakinga už pre- 
kybą vertybiniais popieriais ir už fondų biržos operacijas - jau 
neminint valstybinių bankininkystės agentūrų; jų reguliavimo 
priemonių tinkluose atsiranda vis didėjančių skylių, pro kurias 
į šį verslą gali įsiskverbti ir kiti, nebankiniai subjektai. Richar- 
das Dale'as savąją šios problemos studiją baigė išvada, kad to- 
kioje priežiūros sistemoje vis dar lieka rimtų vidinių prieštara- 
vimų ir kad ji nėra „adekvatus formalios teisinės sąrangos, re- 
guliuojančios daugianacionalinę bankininkystę, pakaitalas“. Ir, 
kaip nurodyta anksčiau, nors kai kurie ekspertai ir valstybinės 
institucijos JAV įsitikinę, kad reikalingos griežtesnės taisyklės, 
vyriausybėje ir Kongrese yra žmonių, kurie vis dar mano, kad 
dėl dereguliacijos turėtų atsirasti intensyvesnė konkurencija, di- 
desnis efektyvumas ir geresnė bankininkystės sistema. Politika 
ir ateities įvykiai, be abejo, parodys, kas laimės". 

Trečias aspektas yra JAV dolerio būklė, o tai yra paradoksa- 
liausias ir potencialiai pavojingiausias visos pasaulinės finansų 
struktūros aspektas. JAV yra pasaulio rinkos ekonomikos lyde- 
ris, be kurio pritarimo nuo 1943 metų nevyko jokia reforma ar 
pokytis, ir kuris elgiasi visiškai priešingai, negu turėtų elgtis 
atsakingas hegemonas; JAV skolinasi iš sistemos, užuot pati 

skolinusi jai, tad JAV dabar faktiškai yra didesnė skolininkė, 
nei bet kuri besivystanti šalis, dėl to yra užkibusi ant dviejų 
deficitų dilemos meškerės: savo prekybos ir biudžeto deficitų. 
Siekdama pakoreguoti savo prekybos deficitą, ypač su Japonija, 
JAV priversta leisti kristi dolerio vertei jenos atžvilgiu, kad im- 
portas iš Japonijos taptų brangesnis, o JAV eksportas - pigesnis 
ir, tikėtina, konkurencingesnis. Tačiau ši strategija (jei tai buvo 
strategija) nebuvo efektyvi net tuomet, kai ją paremdavo išties 
brutalus JAV vyriausybės spaudimas Japonijai. Prekybos defi- 
citas išliko didelis, o Japonijos firmos tik perkėlė savo gamybą 
į JAV, į Europą ir į žemyninę Aziją, kur darbo jėga buvo piges- 
nė. Kai kurios JAV firmos atgavo savąją rinkos dalį, tačiau va- 
liutos kursas aiškiai nebuvo vienintelis veiksnys. 

Pagrindinė problema ta, kad japonai buvo užkietėję taupy- 
tojai, o amerikiečiai - užkietėję švaistūnai; santaupų santykis su 
BNP Japonijoje sudaro apie 24 procentus, o JAV - mažiau kaip 
5. JAV vyriausybė kuo toliau, tuo labiau linko skolintis iš savo 
klestinčios bankų sistemos, o ne apmokestinti JAV korporacijas 
ar net atskirus JAV mokesčių mokėtojus. Dvidešimt penkerius 
metus ar net ilgiau ji federalinius pinigus leido tiek ekstrava- 
gantiškai ir iš esmės nekontroliuojamai gynybos programai, tiek 
švietimui, sveikatos apsaugai ir gerovės sistemai savo mažiau 
privilegijuotiems piliečiams. Norint pakeisti šiuos nusistovėju- 
sius politinius įpročius, reikia fundamentalių pokyčių politinių 
idėjų ir požiūrių srityje“. Dar daugiau, tai nulemia naują dile- 
mą, nes tuomet, kai situacijos sudėtingumas reikalauja drastiš- 
kų veiksmų, drastiški veiksmai gali, išsireiškus metaforiškai, 
laivą užplukdyti ant uolų ir apversti finansų vežimą. 

Turbūt labiau, nei kokiai kitai, finansinei struktūrai, iškilu- 
siai per paskutiniuosius keturis dešimtmečius - dažnai dėl ne- 
padarytų sprendimų ir politinės valios trūkumo, o ne dėl sąmo- 
ningo plano, atrodo, trūksta ir politinės vizijos, ir ją palaikan- 
čios ekonominės doktrinos, kuri būtų tikrai įtikinama. Ekonomi- 
kų profesijoje pastebimas idėjų ir teorijų bankrotas, kuris, nelai- 

mei, primena laikotarpį nuo 1929 iki 1934 ar 1936-ųjų metų. Tais 
metais Maynardas Keynesas išleido savo Bendrąją užimtumo, pa- 
lūkanų ir pinigų teoriją, ir tai buvo laikas, kai kiti ekspertai arba 
buvo priblokšti nevilties, arba vis dar kėlė tokias idėjas bei tei- 
sino tokią politiką, kuri visiškai netiko tam laikui ir toms sudė- 
tingoms problemoms. Tuomet, kaip ir dabar, žmonės ir politi- 
kai veltui žiūri į ekspertus tikėdamiesi, jog šie ras kelią iš bėdos. 

Keyneso receptas — vyriausybei reikia kištis į ekonomiką biu- 
džetinėmis injekcijomis ir po to fiskalinę politiką panaudoti po- 
reikiams reguliuoti atsižvelgiant į bet kokį gamybinių pajėgu- 
mų perteklių - gana gerai veikė ketvirtąjį dešimtmetį, kai glo- 
balinė kreditų kūrimo struktūra iš esmės žlugo ir tarptautinės 
kapitalo rinkos buvo pasyvios. Kai tik jos atsigavo ir valiutos 
tapo laisvai konvertuojamos, nacionalinės ekonomikos atsivėrė 
trumpalaikio kapitalo srautams iš šalies ir į šalį (tai ypač tinka 
Britanijai, net septintąjį dešimtmetį), o poreikių valdymas, atly- 
ginimų ir pajamų politika bei jų koregavimas, naudojantis mo- 
netarinėmis ir fiskalinėmis priemonėmis, daugiau nebeveikė. 
Dar daugiau, Keyneso doktrina, sukurta siekiant ekonomiką 
ištraukti iš recesijos būklės, negalėjo išspręsti infliacijos proble- 
mos - devintąjį dešimtmetį jie negalėjo pateikti ir atsakymo į 
tai, kaip tik nacionaliniame lygmenyje atsakyti į ištikusią globa- 
lią defliaciją atviros pasaulio rinkos ekonomikos kontekste. Pri- 
taikytos tik vienai nacionalinei ekonomikai, kaip tai bandė da- 
ryti Mitterand'o vyriausybė Prancūzijoje dviem pirmaisiais sa- 
vo valdžios metais, Keyneso priemonės sukėlė katastrofiškų pa- 
darinių: infliaciją, valiutos nuvertėjimą, kapitalo srautą iš šalies 
ir nebepakeliamą užsienio skolą. 

Priešinga monetarinės politikos šalininkų stovykla irgi paty- 
rė bankrotą jos doktrinas pradėjus taikyti tik nacionaliniame 
lygmenyje. Jei Keyneso idėjos negalėjo išspręsti infliacijos pro- 
blemos, tai Friedmano idėjos negalėjo padėti ekonominės dep- 
resijos atveju. Thatcher vyriausybei Britanijoje, fridmaniečių dog- 
momis sekusiai su didesne religine ištikimybe nei Reaganas 

Jungtinėse Valstijose, pavyko pagerinti Britanijos darbo našu- 
mą ir bent jau tam tikros Britanijos eksporto dalies konkuren- 
cingumą. Tačiau už tai reikėjo sumokėti labai aukštą socialinę 
ir ekonominę kainą ir bedarbių skaičiumi (ir dėl to dideliais 
socialinės gerovės kaštais), ir ekonominės kelių, kanalizacijos 
infrastruktūros bei kitų visuomeninių paslaugų nepaisymu. 
Nepaneigiamas faktas, kad tiek Keyneso pasekėjų, tiek mo- 
netarinės politikos šalininkų žvilgsnis atrodo toks trumparegiš- 
kas, kad jų teorijos negali peržengti valstybės ribų — tai lyg, 
takoskyra. Niekas negali Žinoti, kas darosi už jų ribų. Jei kurią 
nors doktriną būtų galima pritaikyti globaliai, užuot ją taikius 
tik nacionaliniu mastu, ji galėtų suteikti tam tikrą prasmę ir 
duoti tam tikrų rezultatų. Keyneso idėjos vis dar tinka sumažė- 
jusios paklausos ir išsekusių išteklių laikais. Ir jei tolesnis atsi- 
gavimas gresia nauja infliacijos banga, gali tikti ir monetarinin- 
kų idėjos - su sąlyga, kad jos taikomos visuminiams globalinės 
finansinės struktūros pajėgumams kurti kreditus. Balansui iš- 
laikyti ir išvengti pernelyg greitų pokyčių pereinant nuo vienos 
politikos prie kitos (ar vengiant pavėluotų pokyčių, kaip atsiti- 
ko nuo 1977 iki 1981, todėl pokyčiai buvo brutalūs), pagrindi- 
nėse pramoninėse šalyse reikalingas politinis vadovavimas, tvir- 
tas kursas ir glaudi biudžetinių injekcijų politikos koordinacija. 
Tačiau būtent vadovavimo globalinei finansinei sistemai ir 
trūksta. Fragmentuota politinė sistema yra vidinė skaidraus eko- 
nomikos valdymo kliūtis. Tiek koordinuotos pastangos iš rece- 
sijos ištraukti inertišką pasaulio ekonomiką, tiek politinės plau- 
kiojančių valiutų kursų stabilizavimo priemonės ar realiai efek- 
tyvi kreditų kūrimo ir bankų bei nebankinių subjektų marketin- 
go atžvilgiu priežiūros sistema ir jos įgyvendinimas - niekur 
neįmanoma rasti paslankios ir perspektyvios hegemoninės ga- 
lios. JAV ne tik nesugeba atlikti to vaidmens, kurį vieną kartą 
spaudžiama sovietų ekspansijos pokario metais jau atliko Vidu- 
rio Europoje, per pastaruosius 25 metus JAV parodė, kad atkak- 
liai ji ir nenori to daryti. Net Amerikos tyrinėtojai sutiko, kad 

visi Amerikos prezidentai nuo pat Kenedy'o laikų visą laiką 
trumpalaikiams nacionaliniams interesams teikė pirmenybę il- 
galaikės globalios sistemos sveikatos ir stabilumo atžvilgiu. Tik 
krizių (kaip 1982 metais iškilusi grėsmė JAV bankų patikimu- 
mui) metu JAV imdavosi vadovauti. Visais kitais atvejais JAV 
vyriausybė nuolatos didino šalies priklausomybę nuo skolina- 
mų pinigų jais finansuodama savo išlaidas (Calleo, 1982, 1992; 
Gilpin, 1987; Veseth, 1991; Walter, 1991). Tik tarp kitko ir atsi- 
tiktinai JAV padėjo koordinuoti intervencines priemones, skir- 
tas valiutų kursams stabilizuoti (Funabashi, 1988; Nau, 1990; 
Marris, 1985). Kai kurie stebėtojai (Gilpin, 1987; Helleiner, 1993) 
vylėsi, kad galbūt Japonijai ėmusis dalytis lyderio našta, siste- 
moje būtų galima atstatyti stabilumą. Šios viltys sudužo 1992 
metais sprogus Japonijos ekonominiam muilo burbului - o tai 
iš dalies buvo JAV politikos ir spaudimo rezultatas. Kitos vil- 
tys, kad Europos pinigų sąjunga bus sukurta ant valiutų kursų 
mechanizmo pamatų, taip pat sudužo pastarajam pradėjus by- 
rėti 1992 metų rugsėjo mėnesį. 

Mažai abejonių kyla dėl to, kad dešimtojo dešimtmečio pra- 
džioje buvo praleista galimybė paveikti visų posocialistinių Vi- 
durio Europos ir buvusios Sovietų Sąjungos šalių startą — ir, 
manoma, ši proga buvo praleista dėl pozityvaus ar JAV, ar 
Vokietijos, ar Japonijos vadovavimo trūkumo. Galėjo būti su- 
kurtas antrasis Marshallo planas, pagal kurį kreditas gyvybiškai 
svarbių kapitalo prekių importui galėjo būti teikiamas su sąly- 
ga, kad recipientai sutiks pasidalyti dividendais ir kad jie įsipa- 
reigos liberalizuoti ir privatizuoti tarpusavio prekybą. Kita Mo- 
kėjimų sąjunga, pagrįsta 1950 EMS modeliu, būtų buvusi pigi 
daugiašalių mokėjimų pradžia, apsaugota nuo konvertuojamos 
valiutos šaltinių Vakaruose konkurencijos. Tačiau tokią inicia- 
tyvą Europoje gynė pernelyg mažai balsų. Busho JAV iždas 
buvo nusiteikęs kreditus daugiau „stumti“ privačiam sektoriui, 
o ne infrastruktūrai atstatyti. Vokiečiai nesugebėjo pažvelgti pla- 
čiau už savo vidaus susivienijimo problemų ribų ir vis dar ko- 

vojo paskutinįjį mūšį prieš infliaciją. Prancūzai norėjo būti tikri 
tik dėl to, kad naują rekonstrukcijos banką įkurdinus Londone, 
jo galva būtų prancūzas. Šios praleistos galimybės kaina: pra- 
rastos darbo vietos, mažėjantis pelnas ir socialinė reakcija prieš 
imigracijos bangas. Vangi Europos reakcija į sovietų bloko su- 
irimą, be abejo, priklausė ir nuo idėjų, ir nuo to, kad trūko 
politinės vizijos ir ekonominio kūrybiškumo, ir todėl, kad buvo 
silpnos politinės ir finansinės institucijos. 


'" Nei ECU, nei SDR negali būti tinkamai apibūdintos kaip iš tiesų tarptau- 
tinės valiutos. Abiejų „krepšelių“, arba išbalansuotų valiutų mišinių, vertė pri- 
klauso nuo tikrosios infliacinės ar defliacinės atitinkamų vyriausybių politikos. 
Tik tada, kai tam tikra transnacionalinė politinė valdžia atsakys už ECU ar SDR 
valdymą, pastarosios valiutos pradės atskirą nuo jų nacionalinių ingredientų 
gyvenimą. 

? K. Gallbraitho knyga „Pinigai - iš kur jie atsirado ir kuo jie tapo“ (Money - 
Whence it Came and Where it Went) (1975) tokias istorijas pasakoja ypač gerai. 

3 Klasikinė studija apie Europos skolinimo politiką devynioliktajame amžiu- 
je vis dar yra Feis (1964). 

* Žr. M. de Cecco, Money and Empire; The International Gold Standard, 1974, 
o žiedinis pinigų judėjimas pasaulio prekyboje iki 1914 metų aiškiai pateiktas A. 
G. Kenwood and A. L. Lougheedm, The Growth of the International Economy, 
1920-1980, 1983. 

? Judd Polk, Sterling, Its Meaning in World Finance. Šis dalykas svarbus, nes 
popierinio dolerio standarto laikais JAV dažnai pasisekdavo daryti priešingą 
dalyką: apsisaugoti nuo išorinių šokų ir būtinybę prisitaikyti perleisti kitiems. 

* Alanas Milwardas teigia, kad Europos ekonomikos atsistatymo procesas 
1947 metais vyko sklandžiai ir kad to paveikslo, „parduoto“ Europos kongresui, 
jog artėjanti ekonominė katastrofa, spalvos buvo smarkiai sutirštintos. Tai tiesa, 
tačiau atsistatymas nebūtų galėjęs ilgai tęstis be JAV pagalbos. Žr. A. Milward, 
The Reconstruction of Western Europe 1948-51, London, Methuen, 1984. Taip pat 
Kindleberger, 1987. 

" Maddison, Economic Grow in He West, 1964, 77. 

Š Pagrindinis de facto pakeitimas buvo sprendimas (padėti Britanijai) leisti 
šalims, turėjusioms mokėjimų balanso sunkumų kapitalo ir einamosiose sąskai- 
tose, remtis TVF, kaip buvo numatyta iš pradžių; ir tylus „ribotų valiutos rezer- 
vų“ („šcarče currency“) nuostatos pašalinimas, kuris atsakomybę už prisitaikymą 
lygiai padalijo pertekliaus ir deficito šalims. Tai tiko amerikiečiams šeštąjį de- 
šimtmetį, tačiau apsunkino galimybę spausti vokiečius ir japonus dėl jų valiutos 
pervertinimo septintojo dešimtmečio pabaigoje. 

* Išsamus sąrašas su šių mechanizmų įvedimo priežasčių paaiškinimais pa- 
teiktas H. Kaufmann, 1986. 

'W Dale, The Regulation of International Banking, 1986, 83. 

"' JAV taip pat patyrė nuostolių, kai Meksikos skola buvo pradėta pardavi- 
nėti už pusę savo vertės. Tačiau delspinigių mokėjimas buvo atidėtas ir beveik 
visi jie buvo sumokėti. 

V Ibid., p. 1985. Priede pateiktas visas antrojo Bazelio konkordato tekstas. 

!3 Vienas optimizmą skatinantis žingsnis grįžtant į griežtesnius ir vieninges- 
nius reguliavimo laikus buvo britų ir amerikiečių susitarimas standartizuoti 
reikalaujamą santykį tarp bankų kapitalo ir jų turto (t.y. paskolų). Tai leido 1987 
gruodį sudaryti daugiašalį susitarimą tarp Tarptautinio atsiskaitymų banko na- 
rių (Financial Times, 1987 gruodžio 9). 

I Tokią išvadą padarė Calleo savo studijoje apie JAV monetarinę politiką 
nuo Eisenhowerio iki Reagano (Calleo, 1984). 


6 skyrius 
ŽINIŲ STRUKTŪRA 


Galia, kylanti iš Žinių struktūros, yra labiausiai neįvertinta ir ne- 
nagrinėta. Ji ne mažiau svarbi, nei kiti trys struktūrinės tarptau- 
tinės politinės ekonomijos galios šaltiniai, tačiau supratimas apie 
ją yra daug menkesnis. Taip iš dalies yra todėl, kad ji apima tai, 
kuo tikima (ir iš šių nuomonių išvestas moralines išvadas bei 
principus) ir tai, kas Žinoma bei suvokiama kaip suprantami da- 
lykai, ir tuos kanalus, kuriais šios nuomonės, idėjos ar žinios per- 
duodamos vieniems ir neperduodamos kitiems žmonėms. Šie 
trys Žinių struktūros lygiai ar aspektai susilaukė labai skirtingų 
žmonių dėmesio: nuo filosofų ir socialinių psichologų iki pažan- 
gios technologijos ekspertų. Tarp šių dviejų polių galime sutikti 
kai kurių ekonomistų ir politologų, kurie vis aiškiau suvokė pro- 
blemas, kylančias dėl informacijos tinklų asimetrijos ir suvoki- 
mo skirtingumo, lėmusių tokius skirtingus socialinių mokslų 
„Aiskursus“ (pvz., tarp karinių strategų ir plėtros specialistų), 
kad jiems beveik neįmanoma bendrauti vieniems su kitais. Ne- 
sutarimai dėl problemos formulavimo diskusijas dėl jos spren- 
dimo paverčia kurčiųjų pokalbiu. Dėl to žinių struktūros ana- 
lizė tokia neišplėtota ir joje žiojėja kur kas daugiau spragų, nei 
kitų struktūrų analizėje, net jei tos struktūros taip sparčiai ir glu- 
minamai nekinta. Paprasti žmonės savo kasdienine išmintimi vi- 
sada pripažino, kad „Žinios yra galia“. Tačiau sparčiai kintan- 
čioje globalinėje žinių struktūroje, kokia ji yra dabar, socialinių 
mokslų atstovams toli gražu neaišku, kas gi turi tą galią. 

Viena problema yra ta, kad iš Žinių struktūros kylanti galia 
paprastai yra išsklaidyta. Galia, kylanti iš kitų pagrindinių struk- 
tūrų, susijusi su pozityvia galimybe suteikti saugumą, organi- 
zuoti gamybą, suteikti kreditą, o Žinių struktūros galia greičiau 
susijusi su negatyvia galimybe: nesuteikti Žinių, išstumti kitus, 
o ne tas žinias paskleisti. 

Galia, kylanti iš žinių struktūros, nekvantifikuojama. Indi- 
katoriai, kuriuos galime rasti, yra tik labai apytikriai, nes val- 
džia, suteikta tiems Žmonėms ir institucijoms, kurios veikia Ži- 
nių struktūroje, yra daug subjektyvesnė. Prieš pripažindami val- 
džią, kylančią iš Žinių, turime įsitikinti ne tik tuo, ar „jų“ (kas 
tie „jie“ bebūtų) turimos žinios yra svarbios, bet ir ar jie iš 
tikrųjų tų Žinių turi. O tai yra subjektyvus vertybinis sprendi- 
mas —- toks pat subjektyvus yra ir Žinių turėtojo sprendimas. 

Nepaisant šių sunkumų, mums vistik reikia sukurti tam tik- 
rą analitinę struktūrą, kad galėtume įvertinti šiuos iš pirmo 
žvilgsnio tikrai svarbius dabartinių pokyčių padarinius valsty- 
bėms, socialinėms grupėms ir tarptautinei sistemai kaip visu- 
mai. Pirmiausiai pokyčiai vyksta informacijos ir komunikacijos 
sistemų įgijimo bei kontrolės srityje. Antra, vyksta kalbos var- 
tojimo ir neverbalinių komunikacijos kanalų pokyčiai. Ir trečia, 
pokyčiai vyksta fundamentalaus žmogaus būvio suvokimo ir 
nuomonės apie jį srityje, o tai veikia vertybinius sprendimus ir 
per juos - politinius bei ekonominius sprendimus bei vykdomą 
politiką. Galios ir turto pasiskirstymo tarptautinėje politinėje 
ekonomijoje analizė bus neišsami, jei bent nepamėginsime įver- 
tinti visų šių trijų pokyčių padarinių. 

Skaitytojai žino, kad debatai dėl vadinamosios „informacijos 
revoliucijos“ devintajame dešimtmetyje išsiliejo į milžinišką laik- 
raščių ir Žurnalų straipsnių tvaną (O'Brien, 1983; Stonier, 1983; 
Bell, 1974; Wriston, 1986). Daugelis jų skaitytojus užtikrino dėl 
sudėtinių pokyčių, vykstančių šiose trijose srityse, padarinių 
visuomenei svarbos. Pirma sritis yra rafinuotų kompiuterių sis- 
temų plėtra ir visokiausių dydžių bei visokiausiems tikslams 

skirtų kompiuterių (už vis mažesnę kainą) prieinamumas ir pla- 
tus naudojimas. Antra sritis — tai komunikacijos sistemų išplė- 
timas tam panaudojant žemės palydovus, ir tai taip pat vyksta 
tokiu mastu, kad sumažėja kaštai ir padidėja prieinamumas. 
Pokyčiai pirmojoje srityje lėmė neįtikėtiną duomenų, kurie gali 
būti pigiai kaupiami, saugomi ir išgaunami mechaninėmis ar 
net elektroninėmis priemonėmis, kiekio padidėjimą; o antrojo- 
je — sudarė sąlygas pigiai ir greitai dideliu atstumu ir dideliais 
kiekiais perduoti informaciją bei sprendimus. Laiko išbandyti 
posakiai, kaip „jei neregi, tai ir negalvoji“, praranda prasmę 
tokias sistemas pardavinėjančioms firmoms savo reklamoje ža- 
dančioms — „mes visada būsime su jumis“!. Trečioji sritis yra 
kalbos digitalizacija, atverianti naujas galimybes vienam pagrin- 
dinių barjerų, skiriančiam Žmonių grupes, pašalinti. 

Tačiau daugelis šių rimtų, stulbinančių ir beveik stebuklin- 
gų techninių pokyčių, paaiškinimų mums nepasako daugiau 
nei tai, ką ta technologija daro ir kaip tai padaroma. Jie tvir- 
tina, kad mes išgyvename „revoliuciją“, tačiau nepaaiškina, 
kaip ši revoliucija pakeis žmogiškų santykių kontekstą ir kaip 
ji nukreips galią ar visuomenių pastangas nauja kryptimi. Iš 
tiesų šie trys pokyčiai yra pagrindinis bet kokios revoliucijos 
patikrinimo būdas. Tokius pokyčius nulėmė Prancūzijos revo- 
liucija, Renesansas ir reformacija. Tačiau jei mes kol kas tik 
miglotai suvokiame šių technologijos pokyčių socialinius pa- 
darinius, galbūt dar per anksti kalbėti apie juos kaip apie re- 
voliucijos pranašus ta prasme, kuria šį terminą paprastai var- 
toja socialiniai mokslai. Šiuo metu nuomonės dėl to skiriasi. 
Kai kurie teigia, kad tai revoliucija ir kad ji taip keičia Žmo- 
nių santykius bei visuomenės organizaciją ir galios bei val- 
džios vietą, kad ją galima lyginti su perėjimu iš klajoklių, me- 
džiotojų bendruomenės į sėslią žemdirbių bendruomenę, ar vė- 
liau iš kaimo, žemdirbių visuomenės - į industrializuotą mies- 
to visuomenę. Kai kurie teigia, kad nors naujos technologijos 
galbūt iš vienų atima galią ir perduoda ją kitiems, tačiau pati 

sistema iš esmės nesikeičia. Pirmiausia autoritetas vis dar ky- 
la iš mokslo, reali galia vis dar lieka korporuotų įmonių kaip 
subjektų ir virš jų — valstybių vyriausybių, kaip reguliatorių 
ir arbitrų, rankose. Priemonės, kuriomis valstybės konkuruoja 
ar bendradarbiauja tarpusavyje, galbūt ir pasikeitė, tačiau es- 
minė galios struktūra išliko ta pati. 

Aš neteigiu žinanti, kas teisus. Problema išties yra svarbi. 
Aiškiam jos apmąstymui, nepaisant išvadų, padės struktūrinė 
analizė, kurios naudojimo būdai siūlomi šioje knygoje, nes Ži- 
nių struktūros negalima nagrinėti izoliuotai nuo kitų trijų struk- 
tūrų, su kiekviena iš kurių ji glaudžiai susijusi. Pagrindinės 
problemos lieka tokios pat. Cui bono? Kas gauna naudos ir kas 
moka? Kam atsiveria naujos galimybės įgauti daugiau turto, 
galios, saugumo ar pasirinkimo laisvės? Ir kam primetami nauji 
pavojai negauti šių dalykų? Kokie yra rinkos mechanizmų pa- 
dariniai valdžiai, tarp jų - ir valstybėms, ir kokią įtaką valdžia 
daro rinkoms ir jų subjektams? Tokie klausimai naudingi tuo, 
kad jie leidžia peržengti į valstybes nukreiptą požiūrį, kuris 
naujas technologijas nagrinėja tik tuo aspektu, kaip jos veikia 
tradicines tarpvalstybinių varžybų formas ar tarptautinius san- 
tykius siaurąja, tradicine forma. 


Žinių struktūros apibrėžimo beieškant 


Jei nuo gamybos struktūros priklauso, kas gaminama, kokiomis 
priemonėmis, pastangomis ir kokiomis sąlygomis, tai nuo Žinių 
struktūros priklauso, kas sužinoma, kaip tos naujos Žinios sau- 
gomos, kas ir kokiomis priemonėmis jas perduoda, kam ir ko- 
kiomis sąlygomis. Lygiai taip pat, kaip galia ir valdžia suteikia- 
ma tiems, kurie gamybos struktūroje užima pagrindines pozi- 
cijas priimant sprendimus, taip galia ir valdžia priklauso tiems, 
kurie žinių struktūroje užima pagrindines pozicijas - tiems, ku- 
riuos visuomenė pripažįsta kaip „teisingų“, trokštamų žinių tu- 
rėtojus, besirūpinančius naujų žinių igijimu, ir tiems, kuriems 

patikimas jų saugojimas, tiems, kurie įvairiais būdais kontro- 
liuoja Žinių ar informacijos perdavimo kanalus (Johnson, 1972; 
Carr-Saunders and Wilson, 1933). 

Viena specifinė Žinių savybė yra ta, kad didžioji Žinių, į 
kurias pretenduojame, dalis gauta ne mūsų individualių pa- 
stangų dėka, bet iš kitų — praėjusių kartų. Apie jas „sužinojo- 
me“ komunikacijos sistemų pagalba - per knygas, mokytojus, 
nuotraukas, paveikslus, filmus ir t.t. Trumpai tariant, žinios yra 
komuliatyvios ir komunikabilios. Labiau, nei prekės ar paslau- 
gos, teikiamos gamybos struktūros ar kreditų, kuriuos sukuria 
finansinė struktūra, Žinios yra ar pagal savo prigimtį gali būti 
visuomeninė gėrybė. Tai, kad jas turi kitas asmuo, nesumažina 
jų pasiūlos bet kam kitam. Tačiau Žinios nėra tikrai visuomeni- 
nė gėrybė ta prasme, kaip šį terminą naudoja ekonomistai, nes 
vertė pasiūlos tiems, kurie jau turi šių Žinių, gali sumažėti jas 
perdavus kitiems — taigi pelnas, kurį galima gauti finansinėse 
rinkose iš „turėtojo prekybos“, o tai reiškia ne ką daugiau, nei 
„Vidinių“ Žinių ar informacijos, kurios dar neturi kiti, turėjimo 
ekploataciją. 

Egzistuoja semantinė problema. Ji yra kebli, tačiau iš tiesų 
ne pernelyg svarbi. Ar yra skirtumas tarp žinių ir informacijos? 
Daugeliu atvejų abu terminai vartotini kaip sinonimai. Žinios 
yra platesnė sąvoka, nes ji apima ne tik faktų žinojimą, bet ir jų 
priežastinio ryšio supratimą. Ji gali apimti ir praktines Žinias, 
kaip daiktą padaryti ar juo naudotis. Be to, ji gali būti išplėsta 
už materialių daiktų pasaulio į meninių, muzikinių ar dvasinių 
žinių sritį. Puikiausiai sąvoką „informacija“ galima vartoti vi- 
soms šitoms Žinių rūšims; jas galima paskleisti paprasčiausio- 
mis komunikacijos sistemomis, žodžiu ar kompiuteriu. Tačiau 
nėra aiškios skiriamosios ribos, taško, kuriame galima būtų teigti, 
jog informacija, kurią reikia perduoti, tapo tokia rafinuota, kad 
jos perdavimo galimybė priklauso nuo gavėjo sugebėjimo ją 
suprasti ir perprasti: tuo atveju ją, matyt, greičiau reikėtų api- 
brėžti kaip Žinias, o ne kaip paprastą informaciją. 

Žinias taip pat galima saugoti - bent jau nuo molio ir vaško 
lentelių išradimo senovės istorijoje ar nuo užrašų mazguotoje 
virvėje Amerikoje iki Kolumbo. Dabar jos paplitusios rašytine 
ar spausdintine forma, filmų, juostų ir diskelių pavidalu. 

Labiau, nei kitose struktūrose, galios, kylančios iš Žinių struk- 
tūros, šaltinis yra ne tiek prievartos galia, kiek susitarimas, val- 
džia, suteikiama savanoriškai bendrų tikėjimo sistemų ir pripa- 
žinimo tos reikšmės, kurią individams ir visuomenei teikia tam 
tikra Žinių forma, pagrindu ir atitinkamai dėl reikšmės, kurią 
įgyja Žmogus, turintis tas Žinias ir prieinantis ar kontroliuojan- 
tis tas priemones, kuriomis jos saugomos ir perduodamos. 

Šitai geriausia paaiškinti nagrinėjant vieną ar kelias žinių 
struktūras, veikusias praeityje, apie kurias Žinių saugojimo sis- 
temos dėka mes kai ką Žinome ir, bent jau iš dalies, kai ką 
suprantame. Paeiliui galime panagrinėti tą galią, valdžią ir tur- 
tą, kuriuos Žinių struktūros teikė viduramžių krikščionybės epo- 
choje Europoje, pasaulietinėje valstybėje septynioliktajame, aš- 
tuonioliktajame ir devynioliktajame amžiuose ir teikė tai perei- 
namąja žinių struktūros forma, su kuria susiduriame šiuolaiki- 
nėje tarptautinėje politinėje ekonomikoje. 


Viduramžių krikščionybės epocha 


Europos viduramžių krikščionybės epochos Žinių struktūroje 
ypač buvo vertinamos žinios apie tai, kaip vyrams ir moterims 
pasiekti amžinąjį išsigelbėjimą. Tikėjimas prisikėlimu po mir- 
ties buvo gana stiprus ir įtaigus, kad Bažnyčiai ar didiesiems 
religiniams ordinams, kurių tvirtinimai, kad jie disponuoja to- 
mis žiniomis, buvo apskritai pripažįstami, būtų suteikta legiti- 
mi galia. Tais laikais gyvenimas buvo toks trumpas, o žinių 
apie tai, kaip pagerinti materialaus gyvenimo sąlygas ir apsi- 
saugoti nuo pavojų, tykančių kūno - bado, maro ir prievartos — 
taip mažai, kad alternatyvios religinės žinios apie nuodėmių 
atleidimą ir amžiną sielos išgelbėjimą buvo ypač vertinamos. 

Tai, o ne kraštutinės priemonės, kaip, pavyzdžiui, karinės ga- 
limybės ar materialusis turtas, buvo Bažnyčios hierarchų bei jų 
pavaldinių galios ir valdžios pasauliečių atžvilgiu šaltinis. Šią 
galią ir valdžią sustiprino komunikacijos priemonių kontrolė 
šventųjų knygų ir bendros šventos kalbos - lotynų - raštingu- 
mo forma. Visą sistemą palaikė tikėjimas, kad geri žmonės pa- 
tenka į dangų, o blogi - į pragarą; ir tai, kad visi žmonės nuo- 
dėmingi ir dėl to jiems gresia pavojus, iš kurio gali išvaduoti ir 
kurį gali pašalinti tik Bažnyčia. 

Taip Bažnyčia įgavo valdžią valstybių valdovams ir pirkliams 
bei amatininkams rinkoje. Pastarieji Bažnyčios valdžią laikė tei- 
sėta, ir ji galėjo veikti jų elgesį. Karalius ir princus, nepaklusu- 
sius Bažnyčios taisyklėms, kraštutiniu atveju galima buvo su- 
valdyti - juos ekskomunikuoti, t.y. paskelbti veto jų priėmimui 
į dangų. Tai buvo taikoma ne tik jų asmeniniam elgesiui, pa- 
vyzdžiui, vedybų atveju, bet ir politiniam elgesiui taikos ir karo 
metu. Todėl tarptautinių santykių, kaip ir kitų politinių santy- 
kių, formą iš dalies lėmė ši Žinių struktūra, tad krikščioniškųjų 
valdovų elgesys vieno su kitu turėjo būti — ir paprastai buvo — 
kitoks, nei jų elgesys su kitatikiais ir pagonimis. Tai rodo ir 
kryžiaus žygių istorija. 

Jei Žinių struktūra darė įtaką tarptautinės politinės sistemos 
saugumo struktūrai, tai ji turėjo veikti ir ekonominės sistemos 
gamybos struktūrą. Bažnyčia turėjo savo nuomonę apie pinigų 
vartojimą ir apie kreditus, todėl kartkartėmis efektyviai kontro- 
liuodavo palūkininkavimo praktiką. Teisingos kainos idėją ji 
palaikė taip pat, kaip ir teisingą karą, ir pirklių gildijų galią 
toleruodavo tik tada, kai jie laikydavosi teisingų kainų. Ji, leis- 
dama išlaidas reguliuojančius įstatymus, netgi siekė veikti vi- 
suomenės vartojimo sanklodą. Labdaros ji reikalavo kaip asme- 
ninio išsigelbėjimo priemonės ir taip valdė vienintelę gerovės ir 
praktiškai vienintelę švietimo sistemą. Remdamasi savo valdžia 
žinių struktūrai ji siekė tokių teisių ir privilegijų, kad turtą — 
žemę ir kapitalą - galėjo kaupti tik ji ir didieji religiniai ordinai. 

Tamplierių riteriai, pavyzdžiui, buvo didžiausia ir turtingiausia 
viduramžių tarpnacionalinė kompanija. 

Verta pakartoti jau anksčiau minėtą dalyką: galią žinių struk- 
tūroje išlaikyti tuo lengviau, kuo labiau valdžia gali riboti pri- 
ėjimą prie jos ir, kaip papildoma priemonė - kuo tvirčiau savo 
monopolinę padėtį ji gali pavydžiai ginti nuo bet kokios konku- 
rencijos. Trumpai tariant, konkuruojančios institucijos turi būti 
arba pašalintos, arba diskredituotos. Šia prasme galima gretinti 
tą pavydą, su kuriuo politinė valdžia saugumo struktūroje (pa- 
vyzdžiui, lordai ir kunigaikščiai) ir vadybininkai gamybos struk- 
tūroje (gildijų nariai ir vėliau vadybininkai) gynė savo monopo- 
linę padėtį priešindamiesi naujų ir senų konkurentų įsiveržimui. 

Taigi viduramžių krikščionybės epochos Žinių struktūroje 
Bažnyčia pretendavo į moralinių ir dvasinių žinių monopolį. 
Jos maniakiškas požiūris į erezijas ir raganavimą liudija baimę 
dėl konkurentų, pretenduojančių į tą valdžią, kurią ji gaudavo 
iš Žinių struktūros. Jos didžiausi potencialūs konkurentai buvo 
islamas ir „senoji religija“, su visomis savo formomis atėjusi iš 
ikikrikščioniškosios, ikiromaniškosios Europos. Net po tūkstan- 
tį metų trukusių represijų, kaip daugelį kartų pademonstravo 
Shakespearo pjesės, vis dar gyvavo tikėjimas raganomis, magija 
ir pasakomis, šventais medžiais ir antgamtinėmis būtybėmis. 
Štai kodėl būtent Ispanijoje, kur islamas turėjo didžiulį pasise- 
kimą tarp atsivertėlių iš krikščionybės ir Romos bei Bažnyčios 
galios periferijose, kaime, kur senosios religijos išsilaikė geriau- 
siai, Bažnyčia elgėsi brutaliausiai prievarta represuodama bet 
kokį priešinimosi jos valdžiai ženklą. Paradoksalu, tačiau galų 
gale šiai valdžiai iššūkį metė ir gerokai ją suardė iš kitos pusės 
būtent Švietimas. Atsitiko taip, kad ta šventų Žinių, monopoli- 
zuotų Bažnyčios, vertė krito, kuo labiau stiprėjo protestantiz- 
mas, aiškinęs, kad individas su Dievu gali bendrauti tiesiogiai, 
be Bažnyčios tarpininkavimo. Protestantų idėja apie asmeninę 
atsakomybę sustiprino ir individo padėtį, ir pasaulietinių, skir- 
tingų nuo šventų žinių, vertę. Švietimo ir proto autoriteto šalti- 

niai glūdi menų ir mokslų sužydėjimo laikotarpyje - Renesan- 
se. Kaip tik tada Bažnyčios galia veikti tiek politinį valdovų, 
tiek ekonominį pirklių ir prekeivių elgesį pradėjo pamažu sil- 
pnėti ir tai baigėsi Voltaire'o ir Russeau mintimis bei Prancūzi- 
jos revoliucijos idėjomis. 


Mokslinė valstybė 


Tačiau politiniai ir ekonominiai pokyčiai, vieną Žinių struktūrą 
pakeitę kita, pasirodė bent jau šimtmečiu anksčiau, nei įvyko 
Prancūzijos revoliucija. 1648 metų Vestfalijos sutartis visiems 
tarptautinių santykių studentams žinoma kaip naujos eros pra- 
džia, eros, kurioje niekas nekvestionuos valstybės valdžios ir 
suvereniteto. Tai implikavo ir apribojimų, Bažnyčios primeta- 
mų karaliams ir kunigaikščiams, pabaigą. Maždaug septynio- 
liktojo amžiaus pabaigoje dvi vyraujančios Vakarų Europos vals- 
tybės — Anglija ir Prancūzija —- įkurdamos, atitinkamai, Karališ- 
kąją mokslo pažangos draugiją ir Prancūzijos akademiją, be- 
veik vienu metu pripažino mokslinių tyrinėjimų svarbą ir nau- 
dą, teikiamą valstybės turtui ir galiai. 

Dėl to paties tikslo valstybė iš Bažnyčios perėmė atsakomy- 
bę už švietimo sistemos išplėtimą ir universitetuose, ir mokyk- 
lose. Nauji patentų įstatymai, sukūrę intelektinės nuosavybės 
teisių instituciją, apsaugojo monopolines techninių inovacijų tei- 
ses. Idėjų srityje Adamas Smithas baigė tą lėtą pokyčių procesą, 
kuriuo pelno siekimas, kažkada buvęs kūniška individo silpny- 
be, buvo pradėtas šlovinti kaip tikriausia kolektyvios harmoni- 
jos ir materialaus progreso apsaugos priemonė“. 

Nauja technologija buvo pritaikyta valstybės interesams ir 
jos galios stiprinimui. Nors telegrafo, geležinkelių ir radijo tech- 
nologija iš pradžių buvo išplėtota vardan verslo ir finansų in- 
teresų, visų šių trijų technologijų suminė pasekmė buvo sustip- 
rėjusi vyriausybės kontrolė individams. Tik Marconi radijo dė- 
ka Niujorko policija laukė anglo, nužudžiusio savo žmoną, 

daktaro Crippeno, kai jis nuo teisingumo bandė pasislėpti Ame- 
rikoje. Telegrafo ir vėliau telefono dėka diplomatai ir generolai 
prarado savo veiksmų laisvę centrinės vyriausybės aparate, ka- 
dangi vyriausybė galėjo nuolat juos kontroliuoti. Naudodamosi 
kalbų skirtingumu, nacionalinės vyriausybės gali panaudoti cen- 
zūrą, monopolizavimą ar restriktyvų licencijavimą kontroliuo- 
damos savo nacionalines švietimo sistemas, nacionalinius laik- 
raščius ir televiziją bei radiją, net knygų ir periodinių leidinių 
leidybą. 

Taip naujojoje žinių struktūroje Bažnyčios autoritetą pakeitė 
sustiprėjusi mokslinės valstybės valdžia. Senojoje struktūroje tiek 
valstybė, tiek rinka (ekonomika) tam tikru mastu pripažino Baž- 
nyčios viršenybę, o naujoje struktūroje viršuje buvo valstybė, o 
žemiau jos — rinkos ekonomika. Mokslas tarnavo joms abiem. 
Visa techninė devynioliktojo amžiaus pažanga buvo skirta tiek 
rinkai išplėsti, tiek sustiprėjusios valstybės galioms didinti. Kiek- 
viena techninių inovacijų banga, kaip dabar madinga galvoti, 
skatindavo naują ilgųjų Kondratjevo didėjančio turtingumo ban- 
gų pakilimą. Kai kurios techninės inovacijos - telegrafas, garve- 
žio garo variklis ir garlaivis pareikalavo modifikuoti valstybės 
praktiką, paprastai skatindamas prisitaikyti prie tam tikrų ben- 
drų standartų ir valdymo sistemos, tačiau nė viena iš jų funda- 
mentaliai nekvestionavo politinės valstybės valdžios. Tik netie- 
siogiai, kylant gyvenimo lygiui ir nuskriaustiesiems reikalau- 
jant pasidalyti šios pažangos vaisiais, buvo pakeistas pats vals- 
tybės pobūdis ir ankstesnės valdančiosios klasės buvo privers- 
tos plačiau dalytis formalia politine galia. 

Taigi mokslo revoliucijos įtaka tarptautinei politinei ekono- 
mikai pirmiausia pasireiškė tuo, kad konsolidavo valstybės ga- 
lią individų atžvilgiu, ir, antra vertus, padidino skirtumą tarp 
turtingųjų ir vargšų tiek turto, tiek galios prasme. Šis skirtumas 
padidėjo tarp klasių ir valstybių, kurios techniškai buvo pro- 
gresyvesnės, palyginus su tomis valstybėmis, kurių Žmonių ir 
ginklų ištekliai tiek nepriklausė nuo plieno ir sprogmenų ga- 

mybos bei nuo naujų transporto ir komunikacijos sistemų. Pa- 
imkim tik du pavyzdžius. Solženicynas savo veikale „1914 rug- 
pjūtis“ smulkiai aprašo, kaip tragiškai Rusijos karinėms pajė- 
goms trūko lauko telegrafo sistemos, kurią naudojo vokiečiai. 
Nesugebėdami palaikyti tarpusavio ryšio, jie negalėjo pasiprie- 
šinti vokiečiams (Solženicynas, 1972). Omdurmano mūšio apra- 
šymas rodo, kaip britų karinės pajėgos, vadovaujamos generolo 
Kitchenerio, pirmą kartą šiuolaikinėje istorijoje panaudojusios ka- 
nonierinius laivus, apsiginklavusios šautuvais ir artilerija, nušla- 
vė Mahdi pajėgas nepaisant jų didžiulio kiekybinio pranašumo. 

Šios išaugusios galimybės palaikyti ryšį dideliais nuotoliais 
ir galia susikurti privilegijuotą naujų komunikacijos technologi- 
jų monopolį buvo vieni svarbiausių šiuolaikinės mokslinės vals- 
tybės bruožų. Nuo Romos ir senovės Kinijos laikų imperijos 
visuomet pripažino greitų ir efektyvių komunikacijos ryšių tarp 
centro ir imperijos sienų svarbą. Šios naujos galimybės gali pa- 
aiškinti pramoninių valstybių tendenciją devynioliktajame am- 
žiuje plėsti savo imperijas tolimuose kraštuose ne mažiau, nei 
kapitalistinis impulsas ieškoti naujų rinkų ar žaliavų. Williamas 
Melody citavo Haroldą Innis, Kanados ekonomikos istoriką, sa- 
kiusį: „Komunikacijos studijos atveria naujas galimybes, kadangi 
komunikacija užima pagrindinę vietą vyriausybės ir atitinka- 
mai imperijų bei Vakarų civilizacijos organizacijoje ir administ- 
racijoje“ (Melody, 1985; Innis, 1950, taip pat Cherry, 1971). 

Žinių struktūroje, kurioje vyravo Bažnyčia, tampant žinių 
struktūra, kurioje vyrauja mokslinės valstybės, kad ir kokie laips- 
niški ar lėti tie pokyčiai būtų, įvyko tam tikrų esminių politinių 
pokyčių. Šiandien diskutuojama dėl to, ar panašūs politinio po- 
būdžio (t.y. veikiantys galios pasiskirstymą ir jos vietą bei ver- 
tybių pasiskirstymą) pokyčiai vyksta ir šiuo metu veikiant va- 
dinamajai „informacijos revoliucijai“, ar galų gale šie pokyčiai 
yra tik technologiniai, ir atitinkamai jie nekeičia sistemos pobū- 
džio ir juda ta pačia kryptimi, kaip ir pokyčiai, vykę paskuti- 
nius du šimtmečius. 

Tikėjimų sistemos 


Struktūrinė analizė perša mintį, kad technologijos pokyčiai ne- 
būtinai keičia galios struktūrą. Jų įtaka pasireiškia tada, kai po 
jų vyksta pokyčiai pagrindinių tikėjimų sistemų, kurios remia 
arba palaiko visuomenei priimtinus politinius bei ekonominius 
mechanizmus. Tai daugiausia aiškėja lyginant viduramžių ir 
ankstyvąją šiuolaikinę žinių struktūras. Pirmojoje struktūroje 
pagrindiniu bendru tikėjimu, palaikiusiu valdžią žinių struktū- 
roje, buvo tikėjimas, kad „geri vyrai ir moterys keliauja į dan- 
gų, o blogi vyrai ir moterys keliauja į pragarą“, ar tiksliau, kad 
„geri vyrai ir moterys, padedami Bažnyčios, ir blogi vyrai ir 
moterys, išgelbėti Bažnyčios, keliauja į dangų, o žmonės, kurie 
atmeta Bažnyčios autoritetą, keliauja į pragarą“. Apie devynio- 
liktąjį amžių pagrindinės prielaidos pasikeitė. Pagrindiniu tikė- 
jimu tapo teiginys, kad „materialusis gyvenimas yra svarbus, 
kad mokslas pagerina materialųjį gyvenimą ir kad mokslas na- 
cionalinę valstybę padaro saugesne“. Iš šios tikėjimų sistemos 
kilo naujų, skirtingų tiek individų, tiek visuomenės vertybinių 
prioritetų. Šios bendros vertybės suteikė teisėtą valdžią rinkoms 
ir valstybėms. Jos legitimizavo tam tikrą konkrečią privilegijuo- 
tųjų grupių ir klasių struktūrą bei atitinkamą funkcijų pasiskirs- 
tymą tarp klasių. Taip tikėjimas suteikė valdžią. 

Taip nustatyta valstybės valdžia, legitimuota Žinių struktū- 
ros, stengėsi išlaikyti savo monopolį. Kuo didesnė grėsmė kil- 
davo jos valdžiai, tuo atkakliau ji buvo ginama. Daugeliu atve- 
jų valstybė įsitvirtino išimtinę teisę nustatyti, kas yra priimtina, 
ir koks elgesys yra nepriimtinas. Bažnyčia įtvirtino savo teisėtą 
galią nuspręsti, kam suteikti malonę, tačiau ne tai, koks yra 
priimtinas ir koks nepriimtinas elgesys. Mokslinė valstybė įtvir- 
tino savo teisėtą valdžią, kuri kilo iš visuomenės lojalumo tau- 
tos sąvokai ir tikėjimo ja, sprendimui, koks yra tinkamas elge- 
sys, kas yra lojalu ir kas nelojalu, kas yra disidentas ir kas — 
valstybės išdavikas. Abiejose Žinių struktūrose valdžia buvo 

linkusi perdėti tą galią, slypėjusią Žinių struktūroje, Dievo ir 
šventų Žinių, kurias monopolizavo Bažnyčia, galią, ir mokslo 
(„mokslas gali išspręsti visas problemas“) bei mokslo žinių, ku- 
rias puoselėjo (ir kartais monopolizuodavo) valstybė, galią. 

Abiejose Žinių struktūrose alternatyvių žinių struktūrų agre- 
sija sustiprėdavo, vos tik valdžia susilpnėdavo ar jai kas nors 
iš visiškai naujos tikėjimų sistemos arba iš šių dviejų šaltinių 
kombinacijos. Pavyzdžiui, Fritzo Schumacherio Gražu yra tai, 
kas maža veikalo idėjos aiškiai kilo iš budizmo*. Irano šachą 
nuvertė islamo fundamentalistai. Kai kada tam tikromis aplin- 
kybėmis šios senosios religijos būdavo rimtesni bendrosios moks- 
lo valdžios ir valstybės oponentai, nei šaltas, racionalus visaga- 
lės materialios mokslo pažangos, kaip materialaus gyvenimo 
problemų, sprendimo priemonės atmetimas Fredo Hirscho So- 
cialinėse augimo ribose (1976). 

Galų gale paramos alternatyviajai Žinių struktūrai pakilimas, 
būdingas vėlyvajam Bažnyčios vyravimo laikotarpiui, šiandien 
gali būti nagrinėjamas kaip grėsmė mokslinei valstybei. Judėji- 
muose, susijusiuose su gėlių galia, Band Aid, organine žemdir- 
byste, vegetarizmu, akupunktūra ir alternatyviąja medicina, ga- 
lima aptikti bendrą giją —- greičiau emocinę, nei racionalią, ku- 
rioje išreikšta abejonė pagrindiniais vyraujančiais žinių struktū- 
ros tikėjimais, kaip ir pirmieji mokslininkai bei protestantai abe- 
jojo pagrindiniais viduramžių kriščionybės epochos tikėjimais 
ir autoritetu. 

Tiems, kurie naudojasi valdžia Žinių struktūroje, būdingas 
visokeriopos jų dispozicijoje esančios galios (ir prievartinės ar 
juridinės) panaudojimas savo privilegijuotai padėčiai sustiprin- 
ti. Jie kiek įmanoma apsunkina patekti į savo ratą, ir kur tik 
būtina ar įmanoma, siekia paramos iš teisės sistemų, remiamų 
prievartos. Viena tokia strategija viduramžių krikščioniškojoje 
struktūroje buvo gana keistos apaštalinio perėmimo sąvokos 
įtvirtinimas. Valdžia, suteikiama vyskupams, buvo suteikiama 

tik Žmonėms, skiriamiems kitų vyskupų. Kita vertus, mokslinė 
valstybė savo licencijavimo galią galėjo panaudoti tam, kad tie- 
siogiai ribotų patekti į tokias pagrindines profesines sritis, kaip 
teisė, medicina, kariuomenė ir universitetai. Tik pačiai valstybei 
atsidūrus pavojuje, šios kliūtys būdavo sumažinamos. Krymo ir 
Pirmojo pasaulinio karo metu Britanija sumažino klasės ir turto 
kliūtis patenkant į britų kariuomenę ir leido į ją patekti profe- 
sionalios karjeros kareiviams. 

Taip valstybė įtvirtino ir tam tikras išankstines sąlygas moks- 
lininkų paslaugoms; tokioms sąlygoms mokslininkai kai kada 
priešinosi. Pirmaisiais šio šimtmečio dešimtmečiais kalbos ir pro- 
fesinio legitimumo kliūtys, iškeltos valstybės, trukdė tarptauti- 
niam mokslininkų mobilumui. Priešingą tendenciją šiai valsty- 
bės galios konsolidacijai žinių struktūroje pademonstravo Man- 
hateno projektas Antrojo pasaulinio karo metu. Tuo metu nacių 
antisemitizmas Vokietijoje ir besiplečianti universitetų sistema 
JAV lėmė didžiulį smegenų nutekėjimą iš Europos, ir ypač iš 
Vidurio Europos, į Ameriką. Manhateno projekte JAV subūrė 
tarptautinę geriausių įvairių šalių fizikų komandą. Tačiau sau 
ji rezervavo išimtinę jų atradimų kontrolę ir teisę branduolinio 
skilimo principus pritaikyti karo tikslams. Ir tuo metu, ir vėliau 
kai kurie mokslininkai, kaip J. Robertas Oppenheimeris, abejojo 
tokiu politiniu monopoliu. Kiti, kaip Klausas Fuchsas, jam prie- 
šinosi. Fuchsas slapta svarbiausią informaciją perdavė Sovietų 
Sąjungai ir už tokį savo pasirinkimą brangiai sumokėjo - buvo 
įkalintas už šnipinėjimą. 

Egzistuoja dvi alternatyvios šio epizodo žinių struktūros evo- 
liucijos interpretacijos. Viena teigia, kad suburta transnaciona- 
linė mokslininkų komanda JAV saugumo tikslais buvo vienas 
svarbiausių ženklų, rodančių laipsnišką Žinių struktūros, kurio- 
je kiekviena valstybė valdė savo žinių struktūros dalį, transfor- 
maciją į Žinių struktūrą, kuri daug tarptautiškesnė, o valstybių 
galia Žinių struktūroje tampa daug asimetriškesnė. Alternaty- 
viu paaiškinimu paprasčiausiai teigiama, kad „mokslas“, kaip 

kartu su valstybe koegzistuojantis valdžios šaltinis, tiesiog prie- 
šinosi, net griebėsi kontratakos prieš per dideles valstybės pre- 
tenzijas. Mokslininkai pirmiausia pasipriešino dirbdami JAV, 
kai kada savo ankstesnei nacionalinei valdžiai, ir vėliau, tam 
tikrais atvejais, dirbdami prieš JAV jos pagrindinio priešininko — 
Sovietų Sąjungos — interesams. 

Šios interpretacijos požiūriu Manhateno projektas buvo tik 
nauja senos istorijos variacija. Valstybės visuomet siekė mono- 
polizuoti mokslines idėjas ir mokslininkus uždaryti tarp nacio- 
nalinių sienų. Kadangi tai prieštaravo mokslininkų ketinimams, 
joms tai retai pasisekdavo. Tačiau jei būdavo sukuriama stipri 
valstybių sąjunga, palaikoma bendro tikėjimo pergalės kare svar- 
ba, mokslininkai laikinai sutikdavo su valstybių tikslais. Tačiau 
šis pritarimas kai kada dingdavo, pavyzdžiui, daugeliui moks- 
lininkų pasibaisėjus Hirosimos sunaikinimu. Net Jungtinės Vals- 
tijos po šių įvykių turėjo imtis papildomų priemonių bausti 
mokslininkus, perduodančius slaptą informaciją, ir taikyti stip- 
resnes atrankos priemones renkantis mokslininkus, kuriuos ga- 
lima būtų nesibaiminant įdarbinti. Kita vertus, mokslininkų abie- 
jose geležinės uždangos pusėse bandymai pokario dešimtme- 
čiais Pugvašo konferencijomis atsverti supergalybių galią, jų 
santykiams turėjo gana ribotą įtaką. 


Pokyčių indikacijos 


Įrodymai dėl vieno ar kito kintančios žinių struktūros as- 
pekto yra prieštaringi. Viena vertus, kai kurios potencialiai-svar- 
bios grupės kvestionuoja valstybės viršenybę savo vertybių sis- 
temose. Atrodo, kad mokslininkai plėtoja tam tikrą pasaulietinį 
ekumeninį judėjimą, kuris mokslinę tiesą ir pažangą iškelia virš 
siaurų bet kokios tautos interesų. Jaunimas daugelyje šalių de- 
monstruoja savo susirūpinimą dėl branduolinės galios ir bran- 
duolinių ginklų keliamo pavojaus gyvybei planetoje. Įvairiau- 
sių grupių pasaulyje nuomonės kinta: pasitikėjimas valstybe 

kaip nacionalinės pilietinės visuomenės išraiška virsta plates- 
niu priklausomybės Žmonijai jausmu. Vietoj „dolce et decorum 
est pro patria mori“ daugelis žmonių sąmoningai renkasi „geriau 
jau raudonas, nei miręs“. 

Šie du lozungai mums primena, kad nacionalizmas toli gra- 
žu ne visur traukiasi. Daugumoje Artimųjų Rytų šalių, ypač 
Izraelyje, nacionalizmas vis dar triumfuoja. Net JAV reakcija į 
bet kokią skriaudą amerikiečiams, net Amerikos ginkluotosioms 
pajėgoms, yra tokia, kad tegalime daryti išvadą, jog ir čia uni- 
versalių principų, bendro globalinės bendruomenės intereso idėja 
gerokai atsilieka nuo nacionalinių interesų siekimo ir nuo na- 
cionalinės amour propre gynybos. 

Opozicija valstybei pati yra susiskaldžiusi. Žalieji dažnai prie- 
šiški mokslui tiek pat, kiek ir valstybei. Mokslininkai vis dar 
tiki materialiniu progresu ir technine pažanga, moksliniais eko- 
nominių ir net politinių problemų sprendimais. Jie trokšta ke- 
liauti toliau, o štai organinio maisto entuziastai, natūralaus vai- 
kų gimdymo, švaraus oro ir vandens, alternatyvios medicinos 
ir alternatyviųjų gyvenimo būdų advokatai nori grįžti atgal, 
apgręžti, ne tik sustabdyti mokslinę pažangą. 

Kol vis dar kyla tiek daug neaiškumų dėl fundamentalios 
tikėjimų sistemos, būtų per drąsu imtis bet kokių galutinių iš- 
vadų apie nuolatinį galios, kylančios iš žinių struktūros, vie- 
tos kitimą. Visiškai aišku, kad visos valstybės prarado struk- 
tūrinę galią kitų valdžios šaltinių — transnacionalinių korpo- 
racijų ar tam tikrų amorfinių tarptautinių mokslininkų tinklų — 
atžvilgiu. 


Struktūrų sąveika 


Tačiau tai nereiškia, kad niekas nepasikeitė. Kai kurie pokyčių 
Žinių struktūroje padariniai kartu su kitų struktūrų - gamybos, 
finansinės ir saugumo struktūros pokyčiais perša mintį apie 
tam tikras politiškai svarbias išvadas. 

Pirmiausia mums reikia pažymėti, kad dvi pagrindinės pas- 
kutiniojo šimtmečio ketvirčio technikos naujovės yra: a) galin- 
gų ir gana tobulų kompiuterių atsiradimas ir b) elektroninių 
komunikacijų išplitimas žemės orbitos palydovais. Tam tikros 
pagalbinės priemonės, kaip mikroschemos ir puslaidininkiai, 
optiniai kabeliai, naujas kuras ir medžiagos, naudojamos palei- 
džiant ir valdant palydovus bei informacijos saugojimo mecha- 
nizmai, žinomi kaip kompiuterių programinė įranga - visa tai 
įnešė savo nepakeičiamą indėlį. (Programinė įranga ir su ja su- 
sijusios paslaugos, pavyzdžiui, šiuo metu sudaro 80 procentų 
kompiuterio pateikimo rinkai kainos, o prieš dvidešimtį metų 
80 procentų šios kainos sudarė kompiuterio mazgai ir pats kom- 
piuteris.) 

Tiesioginis ir beveik universalus šių naujovių padarinys bu- 
vo tas, kad sujungtos visos prekių ir paslaugų nacionalinės rin- 
kos. Jas pakeitė vieninga globalinė rinka. Praėjusiais šimtme- 
čiais rinkos dydį visuomet nulemdavo transporto sistemos, jun- 
giančios tiekėjus su pirkėjais, ribos (žr. toliau, 8 skyrių). Tačiau 
iš dalies jį nulemdavo ir Žinių struktūra ta prasme, kad pirkėjai 
ir pardavėjai turėjo būti sujungti ne tik transporto sistema, bet 
ir informacija bei komunikacijos sistemomis. Jei gamintojas ne- 
žinojo potencialių jo prekių ar paslaugų vartotojų, jo rinka bu- 
vo ribota. Telegrafo priemonėmis pirmiausia buvo sujungtos 
finansų rinkos, nors iš pradžių iškildavo įvairiausių kliūčių tarp- 
tautiniam pinigų pervedimui. Pramogų verslas taip pat yra vie- 
nas pirmųjų technologijos, naikinančios darbo rinką dalijančias 
kliūtis, pavyzdžių. Užuot apsiriboję darbu nacionalinių teatrų 
publikai, aktoriai ir aktorės galėjo keliauti į Holivudą ir vaidinti 
filmuose. Dabar, neapsiribojant nacionalinėmis rinkomis, ku- 
rias papildė kelios tarptautinės rinkos svarbiausiuose prekybi- 
niuose ir finansiniuose centruose (tokiuose kaip Londonas drau- 
dimo rinkoje, Baltijos birža laivininkystėje), beveik kiekviena 
žaliava, pramoninė prekė ar paslauga efektyviai parduodama 
pasaulio rinkoje. Naujos komunikacijos priemonės informacija 

apie rinkos tendencijas tuoj pat leidžia pasinaudoti pirkėjams ir 
pardavėjams visame pasaulyje. Jos taip pat leidžia akimirksniu 
perduoti ir vykdyti sprendimus parduoti ar pirkti. 

Iš to kyla keli svarbūs ekonominiai padariniai, kiekvienas 
pasižymintis svarbiomis politinėmis implikacijomis. Pirmiau- 
sia, informacijos reikšmė gamybos struktūrai labai padidėjo. Ki- 
taip tariant, baltosios apykaklės keičia melynąsias, t.y. pramonės 
darbininkus. Vis mažiau žmonių dirba gamyklose, fermose, šach- 
tose, plieno liejyklose ar laivų statyklose, ir vis daugiau - biu- 
ruose prie kompiuterių ir teksto redaktorių. Tai tokia pat revo- 
liucija gamybos struktūroje, kaip ir perėjimas nuo žemės ūkio 
prie pramonės. Ir lygiai taip pat, kaip pramoninė revoliucija 
nuvertino pirminių gamintojų turtą ir galią, informacinė revo- 
liucija greitai nuvertina pramonės darbininkų turtą ir galią — 
žinoma, jei jie netapo informacijos gamintojais ar perdirbėjais. 

Šie pokyčiai labiausiai buvo pastebimi 1980-1990 metų lai- 
kotarpiu JAV. Per tą laiką buvo sukurta 21 milijonas naujų dar- 
bo vietų paslaugų srityje, daugiausia finansų ir kompanijų biu- 
rų sektoriuose, mažmeninėje prekyboje ir sveikatos apsaugoje. 
Ir nors realus produktas padidėjo 30 procentų, mėlynųjų apykak- 
lių darbas pramonėje pakilo tik 2 procentais, o baltųjų - 33 pro- 
centais. Taip pat JAV buvo labiausiai pastebimi du informaci- 
nės revoliucijos padariniai firmoms. Pirmasis buvo tas, kad vis 
didėjant gamybos proceso automatizacijai labai padidėjo naujų 
duomenų apdorojimo ir informacijos technologijų įtaka kuria- 
mam gaminiui. Net devintąjį dešimtmetį iš 5 mlrd. dolerių, Ge- 
neral Motors skirtų naujam gamybos ir surinkimo kompleksui, 
Saturno automobilio gamybai, 2 mlrd. buvo panaudoti būtiniems 
kompiuteriams ir jų programinei įrangai. Šiam tikslui General 
Motors įsigijo kompiuterių bendrovę Electronic Data Systems Cor- 
poration. 

Kitas padarinys buvo tas, kad didelės gamybos firmos turėjo 
plėstis į informacijos sektorius. Pažymėtina tai, kad trys didieji 
Amerikos lėktuvų gamintojai - Boeinę, Lockheed ir McDonell Doug- 

las - sukūrė pelningas dukterines bendroves, kurios pardavinė- 
jo duomenų banką, teikė kitas įvairiausias informacines paslau- 
gas ir daugelis tų duomenų bankų neturėjo nieko bendro su 
lėktuvų verslu. Panašios strategijos ėmėsi ir didieji bankai, pa- 
saulinėje rinkoje ėmę pardavinėti informacijos sistemas, išplėto- 
tas jų pačių poreikiams. Daugelis didelių TNK įkūrė savo duk- 
terines draudimų kompanijas (daugelis jų įsikūrusios mažai ap- 
mokestinamuose Bermuduose) jų pačių ir kitų žmonių draudi- 
mo verslo labui. 

„Grynoji“ šių ir panašių pokyčių pasekmė yra ta, kad „Žinių 
darbuotojų“ su paslaugomis susijusiuose darbuose vertė firmai 
padidėjo senųjų pramonės darbininkų sąskaita (Drucker, 1989). 
Pirmieji, be to, mobilesni kompanijų ir gamybos šakų atžvilgiu, 
tad egzistuoja reali konkurencija jų teikiamoms paslaugoms, o 
profsąjungų, ginančių senuosius pramonės darbininkus, įtaka 
neišvengiamai mažėja. 

Kitas politiškai svarbus šių pokyčių padarinys yra tas, kad 
didelių įmonių valdytojų galimybės ir galia labai padidėjo. Vie- 
na svarbiausių tikros transnacionalinės įmonės, kokią Antrojo 
pasaulinio karo metu išplėtojo Fordas ir Kaiseris bei kiti, įkūri- 
mo sąlygų yra sugebėjimas iki smulkmenų kontroliuoti tolimas 
dukterines įmones ir kitus padalinius. Tačiau informacija, pri- 
einama valdytojui ir jo galia kontroliuoti sprendimų vykdymą 
yra labai ribota. Taip teigia Edith Penrose savo epochiniame 
darbe Firmos augimo teorija (1959). Ji buvo ribota, kol palydovi- 
nės komunikacijos sistemos, jungiančios kompiuterius, leido su- 
rinkti duomenis iš nutolusių centrų. Kai kurie tokie mums ži- 
nomi pavyzdžiai yra viešbučių ir lėktuvų vietų rezervacijos kon- 
trolė kompiuteriais, centrinė mažmeninių parduotuvių tinklų, 
didmeninio tiekimo ir krovinių gabenimo, tankerių laivynų val- 
dymo, greita pinigų pervedimo tarp bankų ir jų klientų kontrolė. 

Didelė korporacija Žinių struktūroje, kuriai būdinga greita 
technologinė kaita, turi ir kitą pranašumą —- tai jos padidėju- 
sios galimybės „internacionalizuoti“ informaciją. Kompanijos 

viduje išteklius galima skirti tyrimams ir plėtrai, ir bet koks 
šitaip atrastas naujas gaminys ar procesas gali būti saugomas 
kompanijos viduje, kol ji bus pasiruošusi „išmesti“ gaminį į 
rinką ar procesą įtraukti į gamybą. Štai kodėl tokią grėsmę 
didelėms korporacijoms kelia pramoninis šnipinėjimas. Praei- 
tyje, atvirkščiai, gamintojas, stengdamasis apsisaugoti, kad 
konkurentai „nepavogtų“ jo išradimo, naudodavosi patentų 
teisėje numatyta valstybės apsauga. Dabar gi korporacijos ne- 
begali priklausyti nuo valstybės ir todėl turi plėtoti savo ap- 
sisaugojimo priemones neleisdamos kitiems naudotis jų turi- 
momis žiniomis. 

Kai kada, žinoma, jos pačios išteklių nepakanka ir reikia 
sudaryti sąjungas su kitomis korporacijomis. Tokios sąjungos 
daugeliu požymių labai panašios į valstybių sąjungas. Jos gali 
būti papildomumo sąjungos - kaip tuo atveju, kai kompiuterių 
kompanija sujungia savo jėgas su kompanija, gaminančia tele- 
komunikacijų įrangą. Galimos ir konkurentų sąjungos - kai au- 
tomobilių ar lėktuvų kompanijos nusprendžia sujungti savo jė- 
gas prieš kitus savo konkurentus. Ir čia staigūs Žinių struktūros 
pokyčiai skatina radikalius gamybos struktūros pokyčius. 


Kai kurios politinės implikacijos 


Tai tos įtakos, kurią technologiniai žinių struktūros pokyčiai 
padarė gamybos struktūrai, implikacijos tarptautinei politinei 
sistemai. Šie pokyčiai galią centralizavo didelėse transnaciona- 
linėse korporacijose. Šios ne tik savo būstines dažniausiai įsikū- 
rusios JAV, bet ir tos korporacijos, kurios įsikūrusios kitose vie- 
tose — Europoje, Japonijoje, Korėjoje - dėl pardavinėjimo pasau- 
linėje rinkoje svarbos negali sau leisti savo gaminių nepardavi- 
nėti JAV rinkoje. Tai vis dar didžiausia ir turtingiausia rinka su 
vienais nacionaliniais įstatymais ir viena nacionaline biurokratija. 
Trumpai tariant, technologiniai pokyčiai lėmė didesnę galios 
koncentraciją vienoje valstybėje. 

Toks pat valdžios rinkos ekonomikai koncentracijos bruožas 
pastebimas nagrinėjant technologinių pokyčių įtaką finansinei 
struktūrai. Eurovaliutos rinka, tarptautinės obligacijų, transna- 
cionalinės tarpbankinės ir vertybinių popierių rinkos nebūtų 
galėjusios augti taip greitai ir taip giliai persmelkti nacionalines 
finansines sistemas, jei nebūtų buvę palydovais sujungtų telek- 
so, telefono ir kompiuterių sistemų. Visi didieji bankai prieina- 
mą technologiją labai greitai panaudojo savo konkurencingu- 
mui tarptautinėje valiutų ir kapitalo rinkose pagerinti. Pavyz- 
džiui, Chase Manhattan komunikacijos tinklai pagrindinės būs- 
tinės kompiuterių terminalą tiesiogiai sujungia su pagrindiniais 
banko filialais Europoje ir Karibų jūroje, o Cable and Wireless 
kompiuteriais Honkonge - su savo kitais filialais Japonijoje, Sin- 
gapūre, Taipėjuje ir kituose Tolimųjų bei Artimųjų Rytų finan- 
siniuose centruose (Hamelink, 1983, 63, 8 pav.). Citibank vykdo 
panašią operaciją, pavadintą Globekoni, ir per metus savo teleko- 
munikacijoms išleidžia maždaug 40 milijonų dolerių. Politiškai 
svarbus šių komunikacijos sistemų aspektas, žinoma, yra tas, 
kad banko pagrindinė būstinė tampa vartų sargu, kontroliuojan- 
čiu, kad ne bet kas patektų į sistemą. Ši kontrolė gali būti ne 
labai centralizuota, tačiau ji vistik lieka ekskliuzyvine, kai keli 
bankai susitaria valdyti kolektyvinę komunikacijų sistemą, to- 
kią kaip EUREX. Tai buvo bendra dukterinė kompanija, įregist- 
ruota Liuksemburge 1977 m. ir likviduota 1981 metais. Ji aptar- 
navo daugiau nei šešiasdešimt bankų keturiolikoje šalių. La- 
biau pasisekė SWIFT (Pasaulio tarpbankinių telekomunikacijų 
bendrija, Society for Worldwide Interbank Telecommunicacions), glo- 
balinei tarpbankinei sistemai, kuri buvo įkurta 1973 metais ir 
kuri Niujorko ir Monrealio bankus sujungė su pagrindiniais 
Europos finansinių rinkų veikėjais*. 

Tokių sistemų, leidžiančių akimirksniu atlikti rinkos opera- 
cijas su bet kokios rūšies finansiniu turtu, vertė didiesiems ban- 
kams yra neikainojama. Šios sistemos didiesiems veikėjams lei- 
džia naudotis didesne ir greitesne informacija apie rinkos ten- 

dencijas ir taip pelnytis iš prekybinių operacijų besikeičiančio- 
mis ir neaiškiomis sąlygomis. Walteris Wristonas, buvęs Citi- 
bank (dabar Citicorp) vadovas, net yra pasakęs, kad „šiandien 
bankininkystė yra informacija“ (Wriston, 1986). Kaip tik šių glo- 
balinių sistemų kontrolė ir priėjimas prie jų grūdais ir žaliavo- 
mis prekiaujančioms kompanijoms, palyginti su gamintojais 
(žemdirbiais) ir vartotojais, leidžia naudotis oligopolistine pa- 
dėtimi". Taigi nebūtų per drąsu teigti, kad technologiniai Žinių 
struktūros pokyčiai finansinėje struktūroje padėjo padidinti ga- 
lios koncentraciją. Finansiniuose sluoksniuose mažai kas abejo- 
ja tuo, kad šios koncentruotos finansinės galios centras yra Jung- 
tinės Valstijos (žr. aukščiau, 5 skyrių). 

Techniniai pokyčiai turėjo rimtų padarinių ir saugumo struk- 
tūroje. Valstybių konkurencijoje Žinios tapo svarbesnėmis, nei 
grubi Žmogiškųjų išteklių ar ginklų galia. Ne be reikalo pir- 
muosius žemės orbitos palydovus pirmosios paleido supervals- 
tybės. Jos pirmosios kosminės ir karinės žvalgybos tikslams bei 
karo lauko komunikacijoms išplėtojo galingus kompiuterius. Dėl 
tokių techninių pokyčių tiek Žmonės, tiek mašinos karinėje stra- 
tegijoje tapo mažesnės svarbos dalykais, palyginti su informa- 
cija ir informacijos sistemomis. Šios karinės ir strateginės siste- 
mos vis dar yra išimtinė valstybės nuosavybė, o kitas, kaip 
Intelsat bei Inmarsat priklausančius palydovus, kolektyviai val- 
do vyriausybės kaip akcininkai. Tačiau svarbu tai, kad net Pen- 
tagonui rezervuotos sistemos priklauso nuo techninių pagrindi- 
nių tarpnacionalinių korporacijų Žinių ar bendradarbiavimo su 
jomis ir net negali veikti be jų. Taigi atrodo, kad totalinės vals- 
tybės kontrolės ir valstybės monopolio laikai praėjo (neskai- 
čiuojant Sovietų Sąjungos ir Kinijos). Tokios priklausomybės 
kaina turi būti padidėjusi korporacijų įtaka politikos formavi- 
mui, ypač Vašingtone. 

Aš linkčiau teigti, kad kaip tik čia slypi bent jau dalinis 
atsakymas į klausimą, kodėl JAV laikėsi tiesiog maniakiškos 
prekybos ir paslaugų liberalizacijos politikos. Šis tikslas buvo 

pagrindinis JAV siekio pradėti Daugiašalių prekybos derybų 
Urugvajaus raundą GATT'e motyvas, nepaisant europiečių ir 
Japonijos agnosticizmo ir Trečiojo pasaulio įtarumo. Tik JAV 
spaudimas OECD šalis įtikino 1985 metų susitikime sutarti dėl 
Deklaracijos dėl tarptautinių duomenų srautų (Declaration on 
Transborder Data Flows), įpareigodamos jas (bent iš principo) 
sumažinti barjerus ir bendradarbiauti ieškant kolektyvinių spren- 
dimų dėl techninių priemonių, stabdančių augimą šiame svar- 
biame (ir Amerikos dominuojamame) sektoriuje“. 

Žinoma, dalinis atsakymas slypi tame, kad JAV aktyviai pre- 
kiauja visuose pagrindiniuose paslaugų sektoriuose (bankinin- 
kystėje, draudimo, viešbučių ir oro transporto, reklamos, kon- 
sultavimo ir informacinių paslaugų srityse) ir dėl to pasisako 
už laisvąją prekybą. Kuo mažiau kliūčių sudaro kitos vyriausy- 
bės, tuo JAV turi didesnes galimybes paslaugų prekyba kom- 
pensuoti didėjančią JAV priklausomybę nuo importuojamų pra- 
monės gaminių. 

Tačiau toks atsakymas nebūtų išsamus. Kiekviename iš šių 
sektorių vyraujančios firmos troško ir siekė maksimalios laisvės 
konkuruoti vidaus ir pasaulio rinkose. Kiekviename šiame sek- 
toriuje masto privalumai (ne vien masto ekonomika) kur kas 
labiau nei pramonėje, reiškia, kad didelė bendrovė pasižymi 
lyginamuoju pranašumu prieš mažas bendroves. Kuo bendrovė 
(tokia kaip bankas ar draudimo kompanija) didesnė, tuo ma- 
žesnis pavojus bendrovės akcininkams, klientams ar prekybos 
partneriams kyla dėl galimo bendrovės perėjimo į kitas rankas 
ar dėl finansinės katastrofos be valstybės paramos. Šiame kelyje 
kliudė tik vyriausybinis bankų, draudimo ir telekomunikacijų 
reglamentavimas. Tačiau kai tik Vašingtonas atvėrė kelius de- 
reguliacijai, europiečiai ir kiti suprato, kad nesekti JAV pavyz- 
džiu darosi vis sunkiau. Reglamentavimo sistemos pertvarky- 
mas Londono Sityje tebuvo tik labiausiai išreklamuotas pavyz- 
dys; Britanija buvo spaudžiama atsisakyti senųjų apribojimų ir 
nustatyti kontrolės sistemas, atskiriančias finansinių agentų funk- 

cijas bei sukurti naują įstatyminių normų ir biurokratinės prie- 
žiūros sistemą. Be šių pertvarkymų ji rizikavo tik stebėti, kaip 
finansinis verslas „nuteka“ į Niujorką ar kitus finansinius cen- 
trus, greičiau pasekusius Amerikos pavyzdžiu. 


Išvados 


Šį skyrių pradėjau pastaba, kad filosofai ir lingvistai geriau su- 
vokia kai kurias sąvokas, būtinas galios, kylančios iš Žinių struk- 
tūros, suvokimui. Jie su bendravimo prigimties, socialinio kal- 
bos vartojimo ir priklausomybės santykių, kurie atsiranda kaip 
idėjų ir tikėjimų sistemų, technologijos bei socialinės ir politinės 
praktikos derinimo rezultatas, problemomis grūmėsi gerokai 
anksčiau, nei tarptautinių santykių ar tarptautinės ekonomikos 
studentai. 

Gerai suvokdama savo pačios ribotumą, šioje trumpoje ap- 
žvalgoje, skirtoje tarptautinės politinės ekonomijos žinių struk- 
tūroms, aš nenurodau tų aktyvių diskusijų tarp filosofų, ypač 
Europoje, dėl žinių prigimties ar dėl ryšio tarp galios ir komu- 
nikacijos sistemų bei ideologijos vaidmens apibrėžiant žinojimo 
tikslus ir taip tam tikru mastu veikiant socialinių „mokslų“ re- 
zultatus. Šios diskusijos iš esmės vyksta tokia kalba, kurią man 
ir, įsivaizduoju, daugumai skaitytojų nelengva suprasti. Šių dis- 
kusijų šaknys siekia bent jau Nietzschę, Hegelį ir Weberį, o kai 
kurie teigtų, kad net Platoną ir Aristotelį. Iš šiuolaikinių autorių 
didžiausią įnašą į šią diskusiją įnešė Jurgenas Habermasas, Mi- 
chelis Foucault, Karlas Popperis ir Georgas Lukacsas'. Tačiau 
šiose diskusijose dar lieka daugybė neaiškumų. 

Tarptautinės politinės ekonomijos studentams tiesiogiai rūpi 
galios, realizuojamos žinių struktūroje, nesvarbu - praeities, da- 
barties ar ateities - prigimtis, ir klausimas, ar šios galios centrai 
šiuo metu gerokai keičiasi; ir ar naudingi šie pasikeitimai vals- 
tybėms, klasėms, korporacijoms ir kitoms grupėms. Savo išva- 
domis (kiek jos apskritai ko nors vertos) teigiu, kad iš keturių 


6 skyrius. ŽINIŲ STRUKTŪRA 201 


pagrindinių pasaulio ekonomikos struktūrų žinių struktūra kinta 
greičiausiai. Antra vertus, nors galutiniai šių pokyčių rezultatai 
dar visai neaiškūs, plėtotė vyksta trimis kryptimis, kurios visos 
svarbios tarptautinei politinei ekonomijai ir kurias patvirtina 
stebėjimai. 

Pirmoji tendencija susijusi su tuo, kad konkurencija tarp vals- 
tybių tampa konkurencija dėl lyderio vaidmens žinių struktū- 
roje. Kai žemė ir gamtos ištekliai buvo pagrindiniai turto kūri- 
mo ir atitinkamai valstybės galios įgavimo veiksniai, konkuren- 
cija vyko dėl teritorijos. Vėliau konkurencija vyko dėl pramoni- 
nių „karo raumenų“, kuriuos teikė plieno gamyba, mašinos ir 
transportavimo būdai bei gamyba, priklausoma nuo plieno pra- 
monės, o vėliau - ir cheminės medžiagos, nafta ir elektros ener- 
gija. Šiandien konkurencija vyksta dėl vietos „priešakinėse tech- 
nologinės pažangos linijose“ (taip sakoma žargonu). Tai yra 
priemonė, užtikrinanti tiek karinę viršenybę, tiek ekonominę 
gerovę, nepažeidžiamumą ir vyravimą. 

Šitai supranta dauguma paprastų žmonių, ir tai gerai atspin- 
dima beletristikoje, daugybėje filmų ir knygų. Tačiau daugeliui 
tiek tarptautinių santykių, tiek tarptautinės ekonomikos teore- 
tikų kai ką dar reikia įsisąmoninti iki galo. Šis radikalus pokytis 
reikalaus ne mažiau radikaliai peržiūrėti realistines prielaidas 
apie tarptautinių santykių prigimtį. Tuo tarpu realistai tarptau- 
tinei sistemai, kaip jie ją supranta, svarbiais laiko tik tuos Žinių 
struktūros pokyčius, kurie davė naujų ginklų puolamajai ir gy- 
nybinei valstybių galiai arba tuos, kurie suteikė naujų galimy- 
bių užsienio politikui palyginti su tradicinėmis diplomatijos prie- 
monėmis. Dabar pripažįstama, kad Antrajame pasauliniame kare 
didelės svarbos įgavo radijo transliacijos, ir kad vėlesniais de- 
šimtmečiais buvo išplėtota žvalgyba, panaudojusi naujas Žval- 
gymo ir špionažo technologijas, bei kultūrinis skverbimasis. Ta- 
čiau į pokyčius, išeinančius už tarpvalstybinių santykių ribų, 
kurie galų gale paveiks tiek tarpvalstybius, tiek valstybės ir 
visuomenės santykius, dažnai nebuvo kreipiama dėmesio. 

Antrasis pokytis, kylantis dėl žinių struktūros pokyčių, yra 
susijęs su didėjančia valstybių, kaip politinės valdžios centrų, 
asimetrija įgyjant Žinių ir prie jų prieinant. Kaip buvo nurodyta 
aukščiau, JAV vyriausybė gerai supranta, kad tai ji vyrauja vi- 
sose srityse, susijusiose su Žinių struktūra ir todėl nelabai sten- 
giasi, kad kitos valstybės pritartų laisvosios prekybos taisyk- 
lėms paslaugų sektoriuje. Nors kai kas ir gali mesti iššūkį Ame- 
rikos universitetams ir korporuotiesiems tyrimų centrams tam 
tikrose siaurose pažangios technologijos srityse, apskritai jų ben- 
dras vyravimas nekelia abejonių. Ši asimetriška lyderio padėtis 
nepriklauso vien tik nuo pažangių technologijų. Tokios padė- 
ties šaknys slypi kur kas giliau. Amerikos kalba tapo pasauli- 
nės ekonomikos ir transnacionalinių socialinių bei profesinių 
grupių lingua franca. Kad ir ką pasiektų Japonijos ekonomika, 
japonų kalba niekada negalės konkuruoti su anglų, kaip tarpas- 
meninio bendravimo priemone, net jei mašinos, naudodamos 
skaitmeninę kalbos formą, ir galėtų komunikuoti viena su kita 
nepaisydamos skirtingos jų operatorių kalbos. Į kiekvieną kalbą 
vis aktyviau skverbiasi angliški žodžiai. Literatūra anglų kalba 
plinta literatūros kitomis kalbomis sąskaita. Todėl Amerikos 
universitetai pradėjo vyrauti suteikiant pagrindines profesines 
kvalifikacijas ne tik todėl, kad jie turi daugybę turtingų biblio- 
tekų ir finansinius išteklius, bet ir dėl to, kad juose darbas vyks- 
ta anglų kalba. Palyginus su vyravimu žinių struktūroje, bet 
kokie Amerikos nuostoliai pramoninėje gamyboje atrodo bana- 
lūs ir nereikšmingi. 

Trečia, Žinių struktūros pokyčiai skatina naują galios, socia- 
linio statuso ir įtakos visuomenėje bei už valstybės ribų pasi- 
skirstymą. Reikšmingiausias skirtumas tarp, sakysim, Afrikos, 
Europos valstybių ir naujų valstybių, kaip Taivanis, yra gyven- 
tojų, turinčių aukštąjį išsilavinimą, dalis. Galia krypsta pusėn 
tų, kurie turi ne kapitalą, bet informacijos. Ir išties, būtent infor- 
macija atveria kreditų galimybę, ne tik kapitalo bet kokia forma 
turėjimas ir kaupimas. Kaip pramonės darbininkai kažkada ga- 

lėjo iš aukšto žvelgti į žemdirbius, kad net žodis „valstietis“ 
tapo paniekinamu ir įžeidžiančiu, taip baltosios apykaklės prade- 
da jaustis viršesni už tas melynąsias apykakles, kurios atlieka tik 
fizinį, rankų darbą. Tuo pačiu metu nacionalinę kapitalistų kla- 
sę pradeda išstumti tarptautinė vadybininkų klasė, kurioje so- 
cialiniai ir funkciniai skirtumai tarp valstybės ir korporuotos 
biurokratijos tampa visai neryškūs, kaip ir skirtumai tarp gyve- 
nimo stilių, kurie panašūs vienas į kitą daug daugiau, nei vals- 
tybės pareigūnų ir korporuotų vadybininkų, funkcionuojančių 
tik nacionalinėje aplinkoje, gyvenimo stiliai. 


" Su šūkiu Siamo sempre con te Hewlett-Packard reklama Italijoje neseniai 
paskelbė, kad vartotojai, nesvarbu kokioje pasaulio dalyje, gali išlaikyti ryšį su 
duomenų šaltiniais, korporacijos būstine ir vartotojais jų sofistikuotos komuni- 
kacijos sistemos dėka. 

? Puikaus ir pramogai tinkančio šio intelektualinio perėjimo įvertinimo rei- 
kėtų ieškoti Hirschman (1977). Taip pat žr. Heilbroner (1983). 

3 Schumacher (1973) skyrius, pavadintas „Budistinė ekonomika“. Taip pat 
žr. B. Woods parašytą savo tėvo biografiją, Alias Papa (1984). 

* Ibid., pieš. 9 ir 10, p. 64-65. Hemelinko šaltiniai, rašant apie šiuos tinklo 
puslapius, buvo J.P. Chamoux, L'information sans frontieres, 1980, ir S.W.1.F.T. 
publikacijos. 

? Tai buvo pagrindinė S. Davis daktarinės disertacijos The Grain trade and 
food security in Mexico, Brazil and Argentina, London University, 1984, išvada. 

6 Jungtinių Tautų transnacionalinių korporacijų centras, įvairūs pranešimai 
apie tarptautinius duomenų srautus UNCTC Reporter; taip pat žr. K. Sauvant 
(1986). 

" Kai kurios atrinktos knygos: J. Habermas, Communications and the Evolution 
of Society, 1979; R. Barthes, Mythologies, 1973; J. Baudrillard, For a critigue of the 
political economy of the Sign, 1986; R. Williams, Communications, 1976; A. Smith, 
The Geopolitics of Information. How Western Culture Dominates He World, 1980; R. 
Hoggart, An Idea and its Servants: UNESCO fromi Within, 1978; M. Mulkay, Scien- 
ce and He Sociology of Knowledge, 1979; K. Popper, The Poverty of Historicism, 1960; 
M. C. Gordon (ed.) Power/Knowledge, 1980; M. Foucault, The Archeologų of Knozw- 
ledge and the Discourse of Language, 1972; K. Deutsch, Nationalism and Social Com- 
munication, 1953; J. I. Gershuny and I. D. Miles, The New Service Economy, 1983 
(detalės pateiktos bibliografijoje). 

ANTRINĖS 
GALIOS 
STRUKTŪROS 


Kiti keturi skyriai nagrinėja keturis politinės ekonomijos as- 
pektus, kurie svarbūs tiek patys savaime, tiek, tam tikra pras- 
me, ir kaip struktūros, apibūdinančios galimybes, atsiveriančias 
verslo įmonėms, mažoms valstybėms, socialinėms grupėms ir 
individams. Tai būtų pagrindinės pasaulinės transnacionalinės 
pervežimų sistemos; prekybos sistema; energijos pasiūlos siste- 
ma; transnacionalinės gerovės ir plėtros struktūros. Kadangi 
pasirinkimas yra šiek tiek sutartinis, tai būtų logiška įtraukti ir 
kitas antrines struktūras. Pavyzdžiui, galėtų būti skyrius apie 
tarptautinę teisę, tačiau dabar netrūksta šios srities specialistų 
aprašomųjų ir analitinių darbų. Taip pat galėtų būti skyrius 
apie pasaulinę maisto sistemą, kadangi gamyboje maistas žmo- 
nėms yra toks pat svarbus kaip energija mašinoms. Bet apie tai 
jau yra išleista daug literatūros. 

Pirmasis bendras antrinių struktūrų bruožas yra tas, kad 
nors jos yra tarsi ribos pasirinkimui pagal vertybių skales, jos 
taip pat yra antrinės keturioms pirminėms - saugumo, gamy- 
bos, finansų ir žinių - struktūroms, vaidinančioms svarbų vaid- 
menį formuojant antrines struktūras. Kiekvienoje šioje antrinėje 
struktūroje valstybės (ar kelių valstybių) valdžia vaidina eks- 
trateritorinį vaidmenį. Kiekvienos valstybės vyriausybė papras- 
tai prisiima atsakomybę, kad pervežimas geležinkeliu, keliu, 
upe ar kanalais vyktų be sustojimų ir gedimų. Kiekvienos vals- 
tybės vyriausybė savo galias apriboja taikos ir karo atveju, kad 
galėtų vadovauti ekonomikai, prižiūrėti rinkos ekonomikos dės- 

nių veikimą ir tuos, kurie turi teisę joje veikti. Kiekvienoje na- 
cionalinėje visuomenėje sąlygos sudaromos turtingesniems ir 
silpnesniems visuomenės nariams. Ketvirta, valstybė prisiima 
atsakomybę (ir paskutiniais dešimtmečiais vis dažniau) už bet 
kokios kilmės energijos nuolatinį tiekimą žemės ūkiui, pramo- 
nei, transportui ir paprastam vartotojui. Neatsižvelgdami į vy- 
riausybines institucijas, atsakingas už užsienio politiką, gynybą 
ir teisingumo vykdymą, matome, kad daugumoje valstybių vals- 
tybės valdžia ekonomikai ir visuomenei glūdi transporto, Že- 
mės ūkio ir pramonės, socialinio saugumo ir energetikos minis- 
terijose. Kitaip tariant, kiekvienoje minimoje sferoje, kurioje vals- 
tybė ir rinka sąveikauja, neturi būti užmirštas transnacionalinis 
ir pasaulinis matmuo, kuomet nacionalinė valdžia turi atsižvelgti 
į pasaulines rinkas ir daugeliu atvejų į kitų valstybių trans- 
nacionalinę įtaką. Todėl studijuojant tarptautinę politinę ekono- 
miją būtinas trumpas šių bei kitų, jų nulemtų, problemų nagri- 
nėjimas. 


7 skyrius 


JŪROS IR ORO TRANSPORTO SISTEMOS 


Svarstant kelių tolimų kalnų kaimų, mūsų šalies ar viso pasau- 
lio problemas paaiškėja, kad klausimas, kaip žmonės ir prekės 
patenka iš vienos vietos į kitą, visada būna labai politizuotas. 
Rinkos, savaime suprantama, vaidina savo vaidmenį. Turi eg- 
zistuoti kitų vietovių produkcijos paklausa arba žmonių noras 
keliauti tiek pažintiniais, tiek verslo tikslais. Bet valstybės taip 
pat vaidina savo vaidmenį. Kas turi pasirūpinti transporto sis- 
tema: pati valstybė, licenciją turintis monopolistas ar privati 
iniciatyva, tiesiogiai reaguojanti į rinkos paklausą? Pasirinki- 
mas yra politinio pobūdžio. Jis labai svarbus skirtingoms socia- 
linėms grupėms: prekeiviams ir parduotuvių savininkams, ūki- 
ninkams, seniems Žmonėms, namų šeimininkėms ir mokslei- 
viams, todėl politiniai sprendimai priimami, atsižvelgiant į šių 
skirtingų grupių nevienodas socialines vertybes ir konkuruo- 
jančius poreikius bei interesus. Vienoks ar kitoks sprendimas 
dėl pervežimų sistemos eksploatavimo smarkiai lemia tai, kam 
tenka pelnas ir galimybės, kas apmoka kaštus ir išlaidas kapi- 
talui, reikalingam būtinai infrastruktūrai (uostai, keliai, kanalai 
ar geležinkeliai), o kas moka už riziką nesėkmės ar kitais nenu- 
matytais atvejais. 

Lengva pasiduoti pagundai ir pervežimų sistemų politinę 
ekonomiką suvokti kaip savaime suprantamą dalyką. Perveži- 
mų sistemos greitai nesikeičia, todėl jas suformuoti pakanka 
vieną kartą. Tik politinė revoliucija arba radikali technologijos 
pažanga iš naujo pateiks pagrindinius politinius klausimus apie 

tai, kaip valdžia turėtų reaguoti į rinkos jėgas. Neatsižvelgus į 
tai lengva neatkreipti dėmesio į įprastus klausimus: kas valdo 
ir kaip tai veikia tiek socialines grupes, tiek pačią sistemą. Tai 
pasitvirtina kalbant apie pasaulines pervežimų sistemas, tarp- 
tautinį jūrų pervežimą ir tarptautinį pervežimą oru. Ilgą laiką 
pastarosioms transporto sistemoms buvo teikiama tik antrinė 
svarba, sistemos nagrinėjamos tik itin siaurose specializuotose 
studijose arba kaip ekonomikos sudedamoji dalis. Dabar, kai 
tarptautinė prekyba metai po metų auga greičiau nei pasaulinė 
gamyba, kuomet vis daugiau žmonių keliauja po visą pasaulį 
toliau ir dažniau nei jų protėviai būtų galėję įsivaizduoti, nau- 
dojamų transporto paslaugų charakteris, maršrutų išsidėstymas 
jūrose ir ore, nustatytos kainos ir sąlygos, paprastai suteikia- 
mos pervežant prekes ir žmones, tampa vis įprastesniu tarptau- 
tinės politinės ekonomijos objektu. 

Šiame skyriuje parodysiu, kad tarptautinė pervežimų eko- 
nomika turi būti nagrinėjama kaip keturių pirminių struktūrų, 
aprašytų II-oje dalyje, išdava. Ji neatsirado netyčia ar atsitikti- 
nai. Ji išsivystė iš tarptautinės politinės sistemos, kurioje pa- 
grindinė politinė valdžia buvo valstybės, o ši turėjo prižiūrėti 
rinką ir pasirūpinti savo pačios egzistavimu. Žmonės tikėjosi, 
kad ji užtikrins saugumą, įstatymus, gynybą nuo agresijos, oku- 
pacijos ir pavergimo. Nuo pat senovės imperijų - tokių kaip 
Roma, Persija ir Kinija - laikų prioritetinis dėmesys transportui 
reiškėsi būtinybe turėti kelius armijoms Žygiuoti ir žygūnams 
vykti į nutolusius pakraščius su centrinės valdžios įsakymais ir 
pranešimais. Pirminės pervežimų sistemos tikslas buvo užtik- 
rinti imperijos bei žmonių, gyvenančių jos ribose, saugumą, in- 
tegraciją bei tapimą organizuota, drausminga visuomene. To- 
kiais pat prioritetais šiuolaikinio pasaulio valstybės pagrindė 
kelių sistemų ir oro maršrutų planavimą bei nustatymą. Netgi 
nuošaliausi regionai turėjo būti sujungti su centru, o keliai ir 
maršrutai oru, vadovaujantis „visi keliai veda į Romą“ princi- 
pu, prasidėdavo valstybės sostinėje. 

Net pervežimų sistemoms peržengus valstybių sienas, sau- 
gumas vis dar buvo svarbiausias nacionalinių vyriausybių svars- 
tymo objektas planuojant pervežimus jūra laivais, o vėliau ir 
lėktuvais oru. Kaip senovės imperijų laikais, didesnių ir galin- 
gesnių valstybių rūpinimasis savo saugumu nustatė pagrindi- 
nes tarptautinių pervežimo sistemų taisykles, su kuriomis ma- 
žesnės ar naujai susiformavusios valstybės turėjo susitaikyti. 
Kitaip tariant, daugeliu atvejų galios ir saugumo struktūra pa- 
aiškina politinės valdžios sprendimus dėl pervežimų jūra ar 
oru rinkos. 

Paskutinius tris keturis dešimtmečius rinka sparčiai keitėsi — 
nuo ūkio, kasyklų ir fabrikų rinkų iki globalinio masto rinkų, 
t.y. mechanizacija vertė pardavinėti pasaulinėje, o ne vietinėje 
ar valstybės sienų ribojamoje rinkoje. Gamybos internacionali- 
zacija, taip pat ir naftos, kaip pirminio energijos šaltinio, varto- 
jimas (žr. 9 skyrių) padidino paklausą paslaugoms, teikiamoms 
laivais ir lėktuvais. Toks padidėjimas, kaip parodyta lentelėse, 
būtų buvęs neįmanomas, jei ne finansinė struktūra, kuri ne tik 
suteikė pakankamai kreditų laivų ir lėktuvų gamybai ir pirki- 
mui, bet ir, o tai ne mažiau svarbu, nuėmė rizikos naštą nuo 
laivų ir lėktuvų savininkų ar valdytojų pečių — apdraudė kro- 
vinius ir keleivius bei pačius laivus ir lėktuvus. Tik tokiu būdu 
transporto kaina galėjo būti pakankamai žema ir taip daryti 
įtaką tiek jūros, tiek oro laivynų augimui. 

Taip pat neturime atsiriboti nuo žinių struktūros kaip pirmi- 
nio pasaulinės pervežimų sistemos veiksnio. Žinių struktūra 
visada buvo svarbi. Puikus penkioliktojo amžiaus pavyzdys yra 
Henris, vadintas Navigatoriumi, bei pirmieji portugalų jūrų na- 
vigacijos pionieriai, kurie neištyrinėtuose vandenyse orientaci- 
jai naudojosi ne tik žvaigždynais, bet ir saule. Dabar tai taip pat 
svarbu, nes radijo palydovinis ryšys padidina ne tik laivo sau- 
gumą, bet ir palengvina laivo valdymą. Technologija, o ne vals- 
tybės ar rinkos, dažniausiai būdavo pervežimų radikalių pasi- 
keitimų priežastis — burinius laivus pakeitė garlaiviai, atsirado 

supertankeriai ir laivai konteineriai. Ore propelerinius pakeitė 
reaktyviniai lėktuvai, sukurtos oro eismo kontrolės sistemos, 
kontroliuojančios greitai besiplečiančių oro kelionių verslą. 

Dabar turime išsamiau išnagrinėti, kaip kiekviena šių pirmi- 
nių struktūrų sujungiamos į pasaulinę pervežimų sistemą. Kiek- 
vienai jų galima užduoti tuos pačius su valstybės ir rinkos san- 
tykiu susijusius klausimus, tinkančius ir visoms pasaulio eko- 
nomikos šakoms - nuo žaislų gamybos iki kulkosvaidžių, nuo 
meno vertybių iki maisto, nuo deimantų iki narkotikų. Panašiai 
būtų su skirtingų vaisių pyragėlių ar įvairaus prieskonio suflė: 
pagrindinės tešlos receptas yra tas pats, tik kiekvienu atveju 
parenkami skirtingi priedai. Pradedame, naudodamiesi virėjų 
patirtimi, nuo pagrindinių sudedamųjų produktų dalių derini- 
mo - mūsų atveju tai būtų faktai apie pagrindinius veikėjus, 
valdytojus ir jų paslaugas, rinkoje parduodamas įvairiems pir- 
kėjams. Tuomet galime paklausti, kokią technologiją jie naudo- 
ja ir kokiomis taisyklėmis vadovaujasi bei kas tas taisykles nu- 
statė ir kodėl. Sąveika, nustatyta pagal taisykles (kurias daž- 
niausiai, su retomis išimtimis, nustato valstybės) bei rinkos pa- 
klausą ir galimybes, atskleis ne tik tuos, kurie gauna pelno ir 
patiria nuostolių, bet ir paaiškins vykstančius sandorius, kurie 
gali būti ekonominiai, politiniai ar mišrūs. Sandoriai, tuo pačiu, 
atskleis ištisą įvairovę problemų, kaip interesų ir įstatymų kon- 
fliktai, išspręstos ir neišspręstos problemos, kurias galima su- 
prasti tik atsižvelgiant į įvairius požiūrius. Naudodamiesi tokiu 
daugiau ar mažiau standartiniu metodu, mes būtinai ir sąmo- 
ningai subjektyviai įvertinsime pervežimų sistemos ar kokios 
kitos srities vertybinius prioritetus, kaštų ir pelnų pasiskirsty- 
mą ir sistemai būdingas galimybes bei riziką. 

Tokia analizė bus išsamesnė ir atskleis kitokias problemas 
nei 1985 metais parašytoje Krasnerio knygoje Struktūriniai kon- 
fliktai, kurioje palyginama pervežimų jūra ir oru „režimų“ įtaka 
mažiau išsivysčiusioms šalims. Šioje knygoje nagrinėjamos Tre- 
čiojo pasaulio sėkmės ir nesėkmės bandant igyvendinti naująją 

tarptautinės ekonomikos tvarką. Šios studijos dalyje apie perve- 
žimus nagrinėjama, ar jūrinių pervežimų ir pervežimų oru tai- 
syklės mažiau išsivysčiusioms šalims suteikia daugiau progų ir 
sudaro palankesnes sąlygas dalyvauti rinkoje. Buvo padaryta 
išvada, kad pervežimų oru sistema, pagrįsta juridinėmis valsty- 
bių teisėmis ir 1920 metų konvencija, pagal kurią erdvė virš 
valstybės teritorijos yra apsaugota nuo nepageidautinų įsiver- 
žėlių, nulėmė taisyklių rinkinio susiformavimą prieš daugeliui 
mažiau išsivysčiusių valstybių tampant nepriklausomomis. Šios 
taisyklės joms išsaugojo užtikrintą vietą tarptautiniame oro kom- 
panijų kartelyje. Kitokia situacija susiklostė jūrinių pervežimų 
sistemoje, nes rinką pasidalijo keletas monopolijų (plieno, bok- 
sito, kai kurios naftos kompanijos ir socialistinių valstybių lai- 
vynai), turinčių nuosavą transporto įrangą, dalyvaujančią ver- 
tikaliai integruotame procese. Lainerių asociacijos — privati kar- 
telinė sistema, kuri nuolatinėje priklausomybėje išlaikydavo ža- 
liavine gamyba užsiimančias besivystančias šalis bei tam tikrą 
rinkos dalį, kuri potencialiai buvo atviresnė ir konkurencinga. 
Krasneris daro išvadą: 

“Skirtingus rezultatus dažniausiai nulemia egzistuojančių režimų, 

kuriuos aptinka besivystančios šalys, skirtinga prigimtis... Laivi- 

ninkystėje egzistuojantis režimas slopino Trečiojo pasaulio šalių 

nacionalinių vežėjų vystymąsi, o civilinė aviacija vystymąsi skati- 

no“ (Krasneris, 1985, 225-226). 

Tačiau ši knyga išaiškina, kad dviejų pervežimų sistemų pri- 
gimtis yra visiškai skirtinga, ir jas reikia nagrinėti atskirai. Pra- 
dėkime nuo senesniosios sistemos. 


Jūrinių pervežimų rinkos prigimtis 


Šiandien jūros rinka dažniausiai pritaikoma prekėms, o ne žmo- 
nėms pervežti. Trečiojo ir ketvirtojo dešimtmečio keleiviniai lai- 
vai, kaip ir pašto karietos, dabar jau priklauso istorijai, o krui- 
Ziniai laivai, kurie vasaros sezono metu raižo Viduržemio ir 

Baltijos jūras, o Karibų jūrą Žiemą, panašūs į viešbučius, o ne į 
transporto priemones. Tik keliose mažesnėse jūrose, kaip Adri- 
jos, Egėjo jūra bei Lamanšo sąsiauris, gyvuoja specializuota kel- 
tų rinka —- laivams su oro pagalve, su sparnais bei didesniems, 
lėtesniems, „ro-ro“ plaustinio tipo rūšies laivams. Dabar jūri- 
niais pervežimais naudojasi tik sunkiasvorių krovinių, pvz., ne- 
apdirbtos naftos, grūdų, geležies rūdos ir kitų mineralų, bei 
stambių gaminių, pavyzdžiui, mašinų, įrenginių, baldų ir kitų 
prekių, nebijančių pervežimo konteineriuose, sudedamų į me- 
dines dėžes, kurias galima mechaniniu būdu pakrauti į žemu- 
tinį ar viršutinį denį, eksportuotojai ir importuotojai. 
Gamintojai - laivų valdytojai — yra valstybinės įmonės (so- 
vietinis prekybinis laivynas yra trečias pagal dydį pasaulyje), 
didelės korporacijos, turinčios nuosavus laivynus, specializuo- 
tas firmas, valdančias nuosavus ar nuomojamus laivus, ir par- 
davinėjančios vietą pervežimams laivuose. Kai kurie laivynai, 
būtent lainerių laivynai, susijungia į kartelius, vadinamus lai- 
nerių asociacijomis. Kiti laivynai konkuruoja atviresnėje rinko- 
je, pavyzdžiui, tokioje, kaip Londono Sičio Baltijos biržoje... 
Jūros transporto rinka visada buvo ir išlieka labai nepastovi. 
Paklausa visada buvo didelė karštligės metais, ypač per abu 
pasaulinius karus, kuomet kariuomenės atsargų pervežimas bu- 
vo gyvybiškai svarbus valstybės saugumui. Kiekvienam karui 
pasibaigus, per kiekvieną didelę depresiją, rinka patirdavo di- 
džiulį pasiūlos perteklių. Krovinių pervežimo įkainiai smukda- 
vo. Laivų kainos nukrisdavo iki gamybos kaštų, kartais būdavo 
geriau laivų nenaudoti nei juos naudoti nuostolingai. Dabarti- 
nis laivininkystės nuosmukis tęsiasi jau ilgai ir yra giliausias 
per visą istoriją. Jis prasidėjo 1975 metais, kai naftos kainų pa- 
didėjimas pirmiausia pakenkė tanklaivių, o vėliau ir sauskrū- 
vių laivų rinkai. Ir jis tebesitęsia. Aštuntojo dešimtmečio vidu- 
ryje krovinių pervežimo įkainiai staiga krito ir 1983 metais bu- 
vo 25 procentais žemesni nei 1977 metais. Laivininkystės kom- 
panijos, tokio dydžio kaip Norvegijos Rekstenų šeimos imperi- 

ja, sužlugo, kitos, jei sugebėjo, greitai persiorientavo į kitas rin- 
kas. Pavyzdžiui, Britanijos senųjų tradicijų tęsėja Peninsular and 
Oriental Steamship Co (P and O), už savo sukauptą pelną nusi- 
pirko didelę namų statybos kompaniją ir taip iki šiol sugebėjo 
išsilaikyti rinkoje, netgi kuomet laivininkystė nebeatnešdavo 
naudos. 

Kitas įsidėmėtinas naujas rinkos bruožas, tai kainų už per- 
vežimus - toną bei mylią - sumažėjimas ir darbo našumo išau- 
gimas. Seniau pagrindinė investicija buvo jūreiviai, o dabar ja 
tapo bankų kapitalas, užtikrinantis laivo statybą. Seniau be uos- 
to darbininkų bei uosto krovikų neišsiversdavo pakraunant ir 
iškraunant laivus, dabar gi darbus atlieka mašinos. Prieš Pir- 
mąjį pasaulinį karą beveik visi laivai buvo varomi anglimi, ku- 
riai pakrauti ir sutalpinti laive taip pat reikėjo darbo jėgos. Po 
karo laivų kompanijos pradėjo naudoti naftą - pigesnę ir pigiau 
pakraunamą, o tai ir vėl sumažino aptarnavimo išlaidas. 

Technologija kartais nulemdavo rinkų užsidarymą ir mažes- 
nę konkurenciją tarp laivininkystės interesų arba atvirkščiai — 
didesnės konkurencijos atsiradimą. Pavyzdžiui, devynioliktojo 
amžiaus technologijos revoliucija, kuomet garo laivai pradėjo 
konkuruoti su buriniais, nulėmė lainerių asociacijų kūrimąsi: 
jas valdytojai kūrė kainoms palaikyti ir konkurencijai mažinti. 
Dėl didesnio garu varomų laivų patikimumo buvo galima lai- 
kytis tikslių grafikų, bet tokie laivai, jei susitarimu nebuvo nu- 
statyta kitaip, konkuravo dėl tikslių grafikų, dėl pelningesnių 
maršrutų ir neužsiimdavo ne itin pelningais pervežimais. Pa- 
grindinių prekiaujančių valstybių (kaip Britanija) vyriausybės 
reikalaudavo suteikti platesnio profilio ir patikimesnes paslau- 
gas nei tos, kurias siūlydavo karteliai, net jei laivininkystės kom- 
panija, aptarnaujanti maršrutą, užkeldavo monopolistinę kainą. 
Gana greitai lainerių asociacijos suprato, kad nereikia įsileisti 
svetimų, mažinančių kainas, ir klientams darydavo abipusiai 
naudingas nuolaidas. Be to, buvo įsteigti apdovanojimai už lo- 
jalumą lainerių asociacijoms. Visi pasauliniai pagrindiniai van- 

denyno maršrutai priklausė savoms lainerių asociacijoms. Dau- 
gelį metų gyvavo daugiau nei trys šimtai asociacijų. Aišku, šian- 
dien jiems poveikį daro nauja technologija, būtent konteinerių 
revoliucija. Pervežantys laivais turi galimybę pasirinkti sude- 
rintą Žemės ir jūros transportą, dažniausiai už mažesnę kainą ir 
su nedidele rizika prarasti ar gauti sugadintą krovinį. Techno- 
logija taip pat modernizavo ir laivų statybą. Atsirado naujos 
laivų statyklos, galinčios konkuruoti su seniai įkurtomis. Anks- 
čiau laivininkystėje reikėdavo armijos vyrų plieninėms plokš- 
tėms rankiniu būdu sukniedyti. Antrojo pasaulinio karo metu 
amerikietis verslininkas Henry Kaiseris, paremtas pelningų Jung- 
tinių Valstijų užsakymų bei pelningų gynybinių kontraktų, iš- 
plėtojo naujus krovininių laivų dalių standartizavimo metodus 
ir todėl juos buvo galima greičiau pastatyti panaudojant dau- 
giau nekvalifikuotos darbo jėgos, ir daug pigiau. Šie metodai ir 
toliau plėtojami po Antrojo pasaulinio karo, jie vertė iš pradžių 
Japoniją, vėliau Korėją ir Taivanį, Braziliją, Jugoslaviją ir Sovie- 
tų Sąjungą investuoti į dideles modernias laivų statyklas, esan- 
čias netoli plieno gamyklų. Jos galėjo geriau nei britai, ameri- 
kiečiai ar vokiečiai parduoti didesnius, pigesnius laivus (korė- 
jiečių kainos dabar keturiasdešimčia procentų mažesnės už Eu- 
ropos kainas). Kadangi vyriausybės labai sunkiai galėjo uždraus- 
ti laivininkystės savininkams užsakinėti laivus ten, kur jie pi- 
giausiai gaminami, tai šioji nauja produkcija greitai paplito. Taip 
pat tai reiškė, kad vieną kartą pradėję gaminti, laivų statytojai, 
visi kaip vienas, o apie tai jau kalbėjome, jautriau reaguodavo 
į rinkos svyravimus. 


Įtakingumas 


Akivaizdu, kad įtaka jūrinių pervežimų rinkai tarp valstybių 
pasiskirsčiusi nevienodai. Mažų, iš visų pusių sausumos ap- 
suptų valstybių tiesioginis susidomėjimas jūriniais pervežimais 
yra nedidelis, todėl ir jų įtaka yra menka. Valstybės, turinčios 

globalinių ar tiesiog regioninių saugumo interesų arba užjūrio 
teritorijų bei investuojančios užjūryje, visuomet turėjo pateisi- 
namų priežasčių, bandydamos užtikrinti jūrinės prekybos sau- 
gumą: iš pradžių saugodamosi piratų ir plėšikų, vėliau karo ir 
kariaujančių valstybių ir, be abejo, vėjo ir oro daromos žalos. 
Šios valstybės mielai padengdavo visuomeninių prekių gamy- 
bos kaštus. Britanijos laivininkystės žemėlapiai, sudaryti visam 
pasauliui, šiuo atveju yra geras pavyzdys: Britanijos admirali- 
naudojami. Visuomeninėms prekėms priskiriami ir švyturiai bei 
plūdurai-švyturiai, meteorologijos paslaugos ir plaukiojančios 
meteorologijos stotys. Tuo pačiu stiprios jūrinės valstybės be- 
veik visuomet stengdavosi apsirūpinti laivais ir jūreiviais, ku- 
riuos galima būtų pašaukti tarnauti karo atveju. Tokiu būdu 
įstatymai, reguliuojantys jūrinę prekybą ir apimantys apmoky- 
mą, jūrininko užmokestį bei darbo sąlygas, saugumo standar- 
tus, tapo gynybos politikos dalimi. 

Valstybių įtaka laivams, plaukiojantiems nutolusiais marš- 
rutais ir joms nepriklausančiuose vandenyse, priklauso nuo vie- 
no fakto ir vienos fantazijos. Faktas toks, kad visi laivai anks- 
čiau ar vėliau turi sugrįžti į uostą. Vaizduotė siūlo, kad laivo 
denis yra valstybės teritorijos dalis ir vandenų viduryje laivo 
savininkas arba kapitonas atstovauja valstybės vyriausybei. To- 
kiu būdu „uosto valstybė“ turi valdžią, kuria negali pasinaudo- 
ti sausumos valstybė, nustatyti taisykles dėl būklės ir priežiūros 
laivams, nuleidžiantiems inkarą jos uostuose. Vėliavos valstybė 
prisiima atsakomybę sudarinėti taisykles, nurodančias, kaip tvar- 
kyti po jos vėliava plaukiojantį bet kurį laivą bei teisę į apmo- 
kestintų jūrinių pervežimų paslaugų duodamą pelną. 

Egzistuojant tokiai dvigubai valdžiai, iškyla klausimas: ku- 
rios valstybės-,„uosto“ ar „vėliavos“ taisyklės turi pirmenybę? 
Tokia padėtis lėmė anomalios praktikos, žinomos kaip „tinka- 
ma vėliava“ (Flags of Convenience, FoC), įsigalėjimą. Tai buvo 
protinga amerikietiška priemonė, trečiąjį dešimtmetį sugalvota 

gudrių teisininkų. Ja remdamasi JAV vyriausybė karo atveju 
galėjo maksimaliai išnaudoti prekybinį laivyną su minimalio- 
mis savo ir laivų savininkų išlaidomis. Įsigaliojus 1922 metų 
Vašingtono jūrinei sutarčiai (Washington Naval Treaty), bendru 
susitarimu apribojusiai Didžiosios Britanijos, JAV, Prancūzijos 
ir Japonijos jūrų laivynus, JAV karinis laivynas buvo radikaliai 
sumažintas, o karo meto pergalės laivai išmontuoti arba pigiai 
parduoti pokario depresijos metu už tiek, už kiek juos pirko. 
Siekiant sumažinti JAV laivininkystės kompanijų kaštus, Ava- 
rellis Harrimanas vėliau, Antrojo pasaulinio karo metu tapęs 
prezidento Roosevelto patarėju užsienio politikos klausimais, 
įstatymuose atrado skylę, kurios dėka JAV priklausantiems lai- 
vams galima buvo prisiregistruoti Panamoje, kurioje buvo maži 
mokesčiai, neegzistavo minimalaus užmokesčio taisyklės, buvo 
nežinomos saugaus darbo taisyklės. Po metų, 1924 m., Edas 
Stettiniusas, būsimasis JAV Karinio laivyno sekretorius, tai pri- 
taikė Liberijoje. Taip buvo sugalvoti „tinkamos vėliavos“ (FoC) 
principai, pagal kuriuos dabar registruojamas beveik ketvirta- 
dalis viso pasaulio prekybinio laivyno. Trečdalio šių FoC laivų 
savininkė yra JAV, tačiau vėlesniu Kongreso potvarkiu buvo 
užtikrinta, kad karo metu šie laivai tampa JAV vyriausybės 
karo tarnybos pašauktiniais nepriklausomai nuo to, ar laivo vė- 
liavos valstybė yra neutrali, ar kariauja. Šiandien apie 40 pro- 
centų FoC registruotų laivų yra naftos tankeriai, kurių savinin- 
kės yra JAV ir kitos naftos kompanijos. Kiti laivai priklauso 
didelėms tarpatlantinėms korporacijoms arba tarptautiniams 
bankams. 

Daugelis pagrindinių Trečiojo pasaulio valstybių vyriausy- 
bių, turinčių interesų jūrinėje prekyboje, kritikuoja šią FoC veiklą. 
Jos teigia, kad taip turtingos transnacionalinės korporacijos įgy- 
ja neobjektyvaus pranašumo ir didesniąją rinkos dalį, kurią ki- 
tomis sąlygomis galėtų aptarnauti pastarųjų valstybių naciona- 
linis laivynas. Nors naujausi FoC laivai, net ir kai kurie super- 
tankeriai, yra gerai įrengti ir kruopščiai prižiūrimi, bet tiesa ir 

ta (kaip pastebime išsamiuose OECD pranešimuose), kad yra 
daug senų ir nesaugių laivų, kurie licenciją plaukioti gautų tik 
FoC valstybėse. Tokiai veiklai priešinasi profsąjungos tokiose 
šalyse, kaip Britanija ir Norvegija, motyvuodamos tuo, kad jų 
jūreivių atlyginimai sumažinami dėl pigesnės Artimųjų ir Toli- 
mųjų Rytų bei kai kurių Okeanijos salų valstybių, kurioms jū- 
reiviai repatriantai yra pagrindinis valiutos šaltinis, darbo jė- 
gos. Nors ir daug priekaištų išsakoma, bet neatrodo, kad FoC 
veikla bus sustabdyta. Kol JAV karinis laivynas mano, kad jam 
reikalingas toks mažai išlaidų reikalaujantis rezervinis laivy- 
nas, JAV Kongresas tikrai nepripažins jo netinkamu, nesvarbu, 
kad ir ką kitos vyriausybės sakytų. Kongresas profsąjungas gali 
nuraminti subsidijuodamas mažą, daug išlaidų reikalaujantį lai- 
vyną, plaukiojantį su JAV vėliava, o Gynybos departamentą - 
turėdamas didelį rezervinį FoC laivyną. 

JAV valdžios sumažėjimas yra kompensuojamas didėjan- 
čia JAV įtaka jūriniams pervežimams. Tai tapo įmanoma JAV 
ekonomikai vis labiau darant įtaką pasaulinei prekybai, o 
Amerikos aplinkos apsaugos lobistams nepaliaujamai protes- 
tuojant prieš naftos išsiliejimus bei kitą laivų daromą žalą 
Amerikos pakrantėms ir uostams. JAV, kaip jūrinė valstybė, 
pasitelkusi efektyvias federalinės JAV pakrantės tarnybos pa- 
slaugas, sugeba efektyviai veikti bet kuriuos laivus, įplaukian- 
čius į JAV uostus, nesvarbu, su kokia vėliava jie plaukiotų. 
JAV gali atsisakyti teikti uosto paslaugas bet kuriam laivui, 
kuris neatitinka JAV nustatytų saugumo ir aplinkos apsaugos 
standartų. Esant tokioms aplinkybėms, susidarė dvi taisyklių, 
taikomų pasauliniam prekybos laivynui, rūšys — viena skirta 
įplaukiantiems į JAV uostus laivams, kitos, ne tokios griež- 
tos taisyklės, taikomos laivams, vengiantiems JAV uostų ar 
neturinčioms ten reikalų. 

1984 metais JAV Kongresas ėmėsi dar vienos priemonės, iš- 
plečiančios JAV įtaką. Prekybinės laivininkystės įstatymas, pri- 
imtas tais metais, suteikė teisę Federalinei jūrinei komisijai tai- 

kyti sankcijas bet kurios šalies ar organizacijos laivams, jeigu 
jos neįsileido ar diskriminavo JAV laivus. JAV visada dvipras- 
miškai vertindavo lainerių asociacijas - jas kritikuodavo ir prieš- 
taraudavo, jei jos konkuruodavo su JAV interesais, bet toleruo- 
davo jų veiklą, jei asociacijos nebuvo rimtos konkurentės, o JAV 
apsimokėdavo ginti kartelį. Naujasis įstatymas JAV leidžia nau- 
dotis laisve teisėtai gauti didžiausios naudos tam tikruose marš- 
rutuose, pasinaudojus protekcionizmu, bei apeinant konkuren- 
ciją kituose. Kiti nauji įstatymai atleido nuo antimonopolistinių 
įstatymų galiojimo tokias dideles korporacijas, kaip Ford ar Ge- 
neral Motors, galinčias panorėti aplenkti lainerių asociacijų nu- 
statytus suvaržymus, kai sudaro specialius ilgalaikius įpareigo- 
jančius sandėrius su laivų kompanijomis dėl automobilių ar 
mašinų detalių pervežimo iš vieno kompanijos filialo į kitą dau- 
giau ar mažiau stabiliomis kainomis. 

Krasneris teigė, kad 77 Grupės protestai prieš JAV bei kitų 
vyraujančių jūrinių valstybių daromą įtaką jūriniams perveži- 
mams nebuvo veiksmingi (Krasneris, 1985, 8 skyrius). 77 Gru- 
pė, suvienyta UNCTAD sekretoriato Laivininkystės departamen- 
to, Ženevoje septintojo dešimtmečio pabaigoje-aštuntojo dešimt- 
mečio pradžioje pasipriešino lainerių asociacijos sistemai teig- 
dama, kad karteliai naudojasi savo įtaka ir per daug apmokes- 
tina besivystančių šalių tiek eksporto (daugiausiai žaliavinės 
produkcijos), tiek importo (daugiausiai pramonės gaminių) per- 
vežimus. Ilgi debatai įvairiuose JTO padaliniuose galų gale pa- 
sibaigė dokumentu „JTO lainerių asociacijų veiklos normos“, 
patvirtintu daugumos UNCTAD narių valstybių. Jo svarbiau- 
sias nutarimas, žinomas kaip 40—40-20 taisyklė, skelbė, kad du 
prekybos partneriai - valstybė importuotoja ir valstybė ekspor- 
tuotoja —- abu turi teisę (jei nusprendžia ja pasinaudoti) rezer- 
vuoti laivus, plaukiojančius su jų vėliava, 40 procentų preky- 
bos, palikdamos 20 procentų atvirai, vadinamųjų tarpinių pre- 
kybos valstybių laivų konkurencijai. Britanija, JAV, Norvegija, 
Graikija, kaip didžiausios tarpinės prekybos valstybės, atmetė 

šį kodeksą ir atsisakė dokumentą ratifikuoti. Jos pareiškė, kad 
pagal tarptautinės teisės normas kodeksą gali ignoruoti. Kiti 
Europos Bendrijos nariai, kurie ne tiek daug galėjo prarasti ir 
jiems labiau rūpėjo išvengti nesutarimų su besivystančiomis ša- 
limis, galų gale įtikino Britaniją sutikti su kompromisu - Briu- 
selio paketu (Brussels Package). Juo EB valstybės vardan jūrinės 
prekybos tikslų save įvardijo kaip vieną valstybę, taip atverda- 
mos visiems savo laivams atviros konkurencijos galimybes pre- 
kyboje su besivystančiomis šalimis. Jos pareiškė, kad netaikys 
šio kodekso jūrinei prekybai tarp OECD šalių, o tai, be abejo, 
joms buvo svarbiau už prekybą su Trečiuoju pasauliu. 

Tuo tarpu laivininkystės depresija vis dar tęsiasi ir krovinių 
pervežimų kainos smuko, taigi besivystančių šalių nepasiten- 
kinimas laivininkystės suvaržymais nuslūgo. Jų vyriausybė at- 
rado geresnių priemonių derybose su laivininkystės kompani- 
jomis ir jų entuziazmas statyti rizikingus bei nuostolingus na- 
cionalinius laivynus išgaravo. Kaip ir visi karteliai, asociacijos 
pasirodė esančios labiau pažeidžiamos tarpusavio konkurenci- 
jos, o ne politinio spaudimo ar naujų atėjūnų, nepasiduodan- 
čių valstybės kontrolei. Jūrinių pervežimų kartelių oligopoliją 
išardė sovietinio bloko laivynai, didieji konteinerinių laivų sa- 
vininkai ir vertikali pervežimų integracija transnacionalinėse 
korporacijose. 

Vienintelę svarbią nevalstybinę įtaką jūriniams pervežimams 
turi draudimo verslas ir tokios institucijos, kaip Lloyds Londo- 
ne. Kadangi laivų ar pervežimų netekties rizika visada buvo 
labai didelė, tai nuo pat pradžių buvo bandoma atsakomybę už 
riziką padalyti kaip galima platesniam ratui. Nelaimingi atsiti- 
kimai jūrinėje prekyboje paskatino atsirasti pagrindinę kapita- 
listinę koncepciją dėl partnerių dalinės finansinės atsakomybės. 
Ši taisyklė ribojo partnerių atsakomybę finansuojant kelionę su- 
ma, neviršijančia jų investicijų. Toks principas, skatinantis in- 
vesticijas ir naujoves, vėliau paplito visose kapitalistinių šalių 
įmonėse. Kokio dydžio bebūtų nuostoliai, jų akcininkams nerei- 

kėtų apmokėti savo asmeninėmis santaupomis. Jūriniuose per- 
vežimuose draudimas vertė partnerius riziką dar labiau suskal- 
dyti išmokant pašaliečiams palyginus mažą kainą už draudimo 
polisą. Draudėjai, surinkę daug nedidelių įmokų, galėjo sukaupti 
kapitalo rezervus, kurių užtektų, jeigu staiga prireiktų išmokėti 
už netektį ar nuostolius. 

Galimybės atsitiktinai netekti didelių sumų jūroje lėmė Lloyd 
firmos įkūrimą Londone. Tai unikali institucija, atsiradusi aš- 
tuonioliktajame amžiuje įkūrus kavinę tokiu pat pavadinimu. 
Garantuodami savo patikimumą, jos nariai atsisakė ribotos at- 
sakomybės teisės išmokant bet kokios rūšies draudimą bet ku- 
rioje pasaulio šalyje. Kapitalas buvo privatus ir priklausė įžy- 
mybėms - estrados dainininkams, sporto žvaigždėms bei su- 
maniems pramonininkams, kurie už tokią nesuvaržytą išmokų 
atsakomybę iki pat šių dienų gauna gana didelius procentus. 
1992 metais atsitiktinai sutapusios išties didelės išmokos už ura- 
gano, potvynių, gaisrų bei sausrų padarytą žalą lėmė Lloyd sin- 
dikatų nemokumą. Kai kurios įžymybės (nariai) bankrutavo. 
Lloyd buvo priverstas vykdyti vadybos reformą bei ieškoti kor- 
poracinio ir privataus kapitalo, kad išlaikytų pasitikėjimą savo 
patikimumu. 

Iš pradžių jūrinių pervežimų, vėliau kitos rizikingos veiklos 
draudimų atsiradimas neišvengiamai lėmė draudikų įtakos sa- 
vo klientams atsiradimą. Priežastis buvo „moralinis pavojus“, 
t.y. rizika, kad klientas tyčia apdraus neišvengiamą pavojų arba 
net specialiai jį sukels, pavyzdžiui, padegdamas nelabai tinka- 
mas prekes. Draudikai, apdrausdami gyvybę, pradėjo reikalau- 
ti medicininių išvadų, prieš apdrausdami nekilnojamąjį turtą 
reikalaudavo priešgaisrinių įrengimų patikrinimo ir, jei kalbė- 
sime apie laivus, suteikdavo jūrinį draudimą tik patikrinę laivo 
tinkamumą plaukioti. Pastebėta, kad dėl ciklinio draudimų, ir 
ypač jūrinių, pobūdžio draudžiantieji inspektoriai paprastai bū- 
davo labai griežti ir sąžiningi, kai draudimo pelnai buvo dideli, 
bet tapdavo ne tokie priekabūs ir į daugelį dalykų žiūrėdavo 

pro pirštus atėjus blogiems laikams, kai konkurencija netgi dėl 
mažų pelnų labai išaugdavo. Taigi jeigu politikų valdžia pri- 
klauso nuo politinių ciklų prieš ir po rinkimų, tai draudimo 
galią nulemia laivų draudimų cikliškumas. Klausimas, kas pri- 
siima jūrinių pervežimų riziką ir kieno galioje riziką sumažinti 
ar kompensuoti, yra labai svarbi politinės ekonomikos, kaip 
sistemos, dalis, todėl reikia jį plačiau išaiškinti. 


Rizika 


Visi pervežimai yra rizikingi — rizikuoja pervežėjai, gali nuken- 
tėti pervežamos prekės ar keleiviai, rizikuoja ir trečioji pusė bei 
aplinka. (Netgi rizika padaryti žalą aplinkai nėra tokia nauja 
kaip gali atrodyti. Buvo manoma, jog jeigu arklių kinkinių Lon- 
done daugės tokiu pat tempu kaip prieš Pirmąjį pasaulinį karą, 
tai gatvių valymo problema, jau nekalbant apie kvapą, taps 
neišsprendžiama.) 

Visos valstybės sureagavo į jūrinių pervežimų rizikingumą 
ir įsivedė įvairias taisykles dėl saugumo (nustatė saugumo stan- 
dartus) efektyvumo (įvedė pervežėjų licencijas) ir teisingumo (kon- 
troliavo kainas). Taip pat buvo įvardytos prekės ir žmonės, ku- 
rie teisėtai gali būti pervežami, o kai kuriose valstybėse buvo 
nustatyta ir atsakomybė už netektį ar padarytus nuostolius. 
Draudimas dažnai tapdavo būtinu, nes, pavyzdžiui, neverta vai- 
ruotojo versti kompensuoti nuostolius žmogui, kurį jis perva- 
žiavo, jeigu vairuotojas neturi lėšų nuostoliams apmokėti. Taip 
privalomasis draudimas tapo vienintele priemone apsaugoti tre- 
čiąsias šalis nuo nekontroliuojamos atsakomybės. 

Kiekviena valstybė nustato jai būdingas rizikos vadybos tai- 
sykles, bet valstybių vidaus pervežimų taisyklės nesiskiria. Jos 
tampa problema tik tuomet, kai pervežimai (ar kita paslauga) 
parduodami tarptautinėje rinkoje. Tuomet valstybės, dalyvau- 
jančios sandoryje, turi susitarti dėl bendrų taisyklių. Skirtumai 
tarp taisyklių, nustatytų jūriniams pervežimams išsivysčiusiose 

arba „tinkamos vėliavos“ valstybėse, jau buvo išaiškinti. Lieka 
dar dvi neišspręstos problemos: atsakomybės priskyrimas įvy- 
kus nelaimingam atsitikimui, patyrus nuostolių ar netekties at- 
veju bei įsipareigojimas apsidrausti nuo atsakomybės už per 
dideles pretenzijas. Abi problemos atrodo tik teisinės ir techni- 
nės, bet iš tikrųjų yra labai politizuotos. 

Pirmoji problema - kas turi būti teisiškai atsakingas už ne- 
tektį ir žalą jūroje - nuo 1920 metų reglamentuota tarptautine 
sutartimi, žinoma Hagos taisyklių (The Hague Rules) pavadini- 
mu. Ši sutartis yra naudinga laivų savininkams, kadangi atlei- 
džia nuo atsakomybės už krovinio netektį, jei jų draudikai lai- 
vui, paliekančiam uostą, suteikė tinkamo plaukioti statusą. 1920 
metais didžiausią pavojų laivams vis dar kėlė stichijos, o ne 
žmogaus daroma žala. Taigi jei kapitonas jūroje priimdavo ne- 
teisingus sprendimus ar laivo komanda būdavo netikusi, tai 
būdavo minimali rizika, palyginus su vėjo ir jūros jėgomis. Tuo- 
met siuntėjai nuspręsdavo, ar jie apdraus savo krovinį, ar ne — 
taip atsirasdavo didelis atotrūkis tarp pervežimo kainų už ne- 
apdraustą ir apdraustą krovinį'. 

Neseniai senąją sistemą siuntėjai sukritikavo. Jie apibūdino 
ją kaip „pačią nesąžiningiausią, šališkiausią atsakomybės sche- 
mą, kuri kada nors buvo žmogaus sugalvota““. Šiais laikais, jų 
nuomone, nuostolius dažniau lemia žmogaus neapdairumas, o 
ne stichija. Kroviniai prarandami, sugadinami, pavagiami arba 
laiku nepristatomi dėl vadovavimo laivui klaidų ar neišmany- 
mo, dėl nemokėjimo naudotis šiuolaikinėmis komunikacijos sis- 
temomis, orų prognozėmis, eismo taisyklėmis ir t.t. Siuntėjai 
paragino JAV Senatą ratifikuoti naują ir visiškai kitokią taisyk- 
lių sistemą —- Hamburgo taisykles (Iie Hamburg Rules). Ham- 
burgo taisyklės yra įtrauktos į Jungtinių Tautų konvenciją, dėl 
kurios 67 valstybės derėjosi 1978 metais, bet 1987 metais ją ra- 
tifikavo tik vienuolika mažųjų valstybių. Šios taisyklės įparei- 
gotų laivų savininkus parodyti, jog jie ėmėsi visų atsargumo 
priemonių, kad kroviniai nebūtų prarasti ar sugadinti. Be to, 

taisyklės labai padidintų išmokas už kiekvieną krovinio viene- 
tą, bet jos taip ir liks dar vienu JTO neįgyvendintu sumanymu, 
jeigu JAV neratifikuos konvencijos. Jeigu JAV pritars, didesnė 
tikimybė, kad daugiau šalių sutiks su šia taisykle ir ji įsigalios 
praktikoje. Šios diskusijos rezultatais suinteresuoti ne tik laivų 
savininkai ir laivų valdytojai. Draudimo verslas taip pat yra 
suinteresuotoji pusė. Tiek jūrinio draudimo kompanijos, kurios 
neteks dalies pelno, jei atsakingais taps laivų savininkai, tiek 
kita svarbi grupė, vadinamieji abipusės Apsaugos bei garanti- 
jos (Protection and Indeninity), arba P ir I, laivų savininkų klubai 
priešinasi šiai naujovei. Nors, kaip jau buvo minėta anksčiau, P 
ir I klubai išsilaiko iš savo narių įnašų, jie nesistengia gerinti 
savo paslaugų standartų, 0 naujovė arba priverstų juos tai pa- 
daryti, arba jie turėtų kolektyviai prisiimti atsakomybę už di- 
desnius savo klientų reikalavimus. 

Šios taisyklės nėra vienintelės, susijusios su jūrinių perveži- 
mų rizika. Pavyzdžiui, labai karštai diskutuojama ir dėl taisyk- 
lių, reglamentuojančių gelbėjimą, — kada ir kaip gelbėtojams 
turėtų būti atlyginama už riziką. Ir aplinkos apsaugos proble- 
ma egzistuoja panašiai kaip ta arklių problema Londone. Ši 
speciali rizikos rūšis yra verta atskiro dėmesio, turint omenyje, 
kad, kaip ir visi aplinkos apsaugos klausimai, tai visuomet yra 
labai specifinis tarptautinis politinės ekonomijos klausimas. 


Taršos problemos 


Šis klausimas buvo viešai pradėtas svarstyti sparčiai besiple- 
čiant tarptautiniams žaliavinės naftos jūriniams pervežimams 
(bei augant naftos tankerių dydžiui) šeštąjį septintąjį dešimtme- 
čiais, kuomet kelis kartus daugiau naftos išsiliejo prie Britani- 
jos, Prancūzijos bei Jungtinių Valstijų krantų). 

Prancūzijos ieškinys, pateiktas JAV teisme, buvo patenkin- 
tas. Teismas priteisė naftos kompanijoms bei naftos ir tankerių 
savininkėms atlyginti nuostolius Prancūzijai - užmokėti už kran- 

tų valymą ir padengti negautas lėšas iš turizmo bei žvejybos. 
Tankerių savininkai susibūrė, panašiai kaip P ir I klubai, ir 
įkūrė specializuotą, tarptautinį rezervinį fondą, skirtą tokiems 
reikalavimams apmokėti. Jis buvo pavadintas TOVALOP - Tan- 
kerių savininkų savanoriškasis susitarimas dėl atsakomybės už 
teršimą nafta (Tanker Owners Voluntary Agreement Concerning 
Liability for Oil Pollution). 1971 metais buvo įkurtas jį papildan- 
tis CRISTAL - Sutartis dėl tarptautinio papildymo dėl tankerių 
atsakomybės už teršimą nafta (Contract Regarding an Intenational 
Supplement to Tanker Liabilitų for Oil Pollution), o 1978 m. - šiuo- 
laikiškesniu IOPC - Tarptautiniu naftos teršalų kompensacijos 
fondu (International Oil Pollution Compemsation Fund). Padidėjus 
atsakomybei, naftos kompanijos geriau saugojo, kad nafta neiš- 
silietų, tuo tarpu valstybės, ypač Prancūzija bei JAV, pasirūpi- 
no, kad jūriniai patruliai ir kranto apsauga užtikrintų navigaci- 
nės disciplinos laikymąsi. 

Tuo tarpu ekspertai vieningai tvirtina, kad aplinkai padaro- 
ma penkis kartus daugiau žalos sąmoningai valant tuščius tan- 
kerius jūroje nei jai išsiliejus*. Šioje srityje naftos kompanijos 
(kaip pagrindinės tankerių savininkės) prisijungė prie vyriau- 
sybių pastangų mažinti teršimą ir taip mažino savo atsakomybę 
ir galimas bausmes bei baudas, taikomas pagal principą „teršė- 
jas moka“. Buvo skubiai įgyvendinti du principai, žinomi, kaip 
COW - naftos žaliavos plovimas (Crude Oil Washing) ir LOT — 
pakrovimas ant viršaus (Load on Top), kurie prisidėjo prie pro- 
blemos sprendimo, kaip išvalyti senus naftos likučius iš tanke- 
rių prieš pakraunant naują naftą ir kaip neužteršti jūros. Tech- 
ninės COW ir LOT detalės nėra labai svarbios, įdomiausia, kad 
valstybei šis sprendimas buvo priimtinesnis už tarptautinių eks- 
pertų pasiūlytą. Juo buvo numatyta, kad uosto valstybė turi 
skirti lėšų specialioms likutinės naftos saugojimo kloakoms 
įrengti bei specialioms vietoms nešvariam vandeniui saugoti. 
Lengviau priversti naftos kompanijas prisiimti atsakomybę ir 
išsiaiškinti nei persekioti teršėjus pagal padarytas naftos teršalų 

chemines analizes. Todėl vyriausybės, veikdamos kartu, per 
Tarptautinę jūreivystės organizaciją IMO (International Maritime 
Organization), įsikūrusią Londone, pasiūlė techninius sprendi- 
mus bei naujas taisykles, kurios įtrauktos į 1973 metų tarptau- 
tinę konvenciją dėl apsisaugojimo nuo laivų daromos žalos 
MARPCL (International Convention on He Prevention of Pollution 
from ships), konvencijos, įsigaliojusios 1978 metais, ir papildy- 
tos nauju protokolu 1983 metais. Šios datos atskleidžia, kad 
IMO, speciali JTO agentūra, kurioje atstovaujama visoms jūri- 
nėms valstybėms, taip pat ir Sovietų Sąjungai bei Kinijai, dirba 
lėtai, bet kruopščiai. Bet IMO veikia konsensuso principu, taigi 
visi galų gale priimti susitarimai yra priimtini visoms valsty- 
bėms ir pagal išgales vykdomi. (UNCTAD veikla paremta kito- 
kiais principais ir sprendimas gali būti priimtas daugumos pri- 
tarimu, bet pagrindinės jūrinės valstybės, kaip nebūtų keista, 
gali jį atmesti ir ignoruoti.) Svarbiausias IMO laimėjimas pasta- 
ruoju metu, - tai atsakomybės taisyklių sugriežtinimas, kai naf- 
tos teršalų padarytos žalos draudimas tapo privalomu laivų 
savininkams, 0 visose pagrindinėse valstybėse įsteigti teismai, 
kuriems galima pateikti ieškinį dėl padarytos žalos. Taip sėk- 
mingai IMO išplėtė teisinės atsakomybės sferą. 

Visa tai rodo, kad rizikos jūrinių pervežimų paslaugų rinko- 
je vadybos sistema yra daugiasluoksnė ir ne visuomet efektyvi. 
Vėliavos valstybių aplinkos apsaugos bei saugumo standartų 
skirtumai reiškia, kad didesnė tikimybė, jog Liberijoje regist- 
ruotas laivas greičiau užterš jūrą naftos produktais, palyginus, 
tarkim, su Norvegijoje ar Japonijoje registruotu laivu". Silpniau- 
sia nevalstybinės valdžios grandis yra vadinamieji P ir I klubai. 
Jie siūlo klientams draudimą, bet nesirūpina patikrinti savo na- 
rių laivų profesinės kvalifikacijos bei įgulų kompetencijos. Rin- 
kos veikėjams, ypač naftos kompanijoms, didžiausią nepasiten- 
kinimą kelia valstybių per paskutinį dešimtmetį vis didinamos 
teisiškai priklausančių kompensacijų nukentėjusiesiems nuo ter- 
šimo sumos, nors iš tikrųjų tų sumų vis tiek nepakanka dide- 

lėms naftos dėmėms jūroje išvalyti. Be to, riboti fondai, prieina- 
mi globaliniam draudimo ar perdraudimo verslui, rodo, kad 
draudimas neturi galios užkirsti kelią tokiems poelgiams, kurie 
vėliau sukelia tokias atomines katastrofas kaip Černobylis 1986 
metais, arba dujų, LNG sprogimus bei chemines katastrofas, 
dar didesnes nei Bhopalo katastrofa, įvykusi 1985 metais. 

IMO susitarimais nustatytas būtinasis atsakomybės draudi- 
mas tarp valstybių, savaime suprantama, sumažino tyčinį terši- 
mą nafta. Kai kurios kompanijos netgi pardavė savo tankerius, 
taip riziką perkėlė kitur — kaip ir naftos gręžinius pardavus 
nacionalizuotoms naftos kompanijoms, žaliavinės naftos kainų 
kritimo rizika perkeliama kitiems. Greitai paaiškės, jog dėl per 
didelės tankerių pasiūlos naftos bendrovėms nereikės nuosavų 
tankerių naftai pervežti iš naftos gavybos vietos į perdirbimo 
bei paskirstymo taškus. Kaip ir visos didelės transnacionalinės 
kompanijos, naftos bendrovės gerai sugeba kitiems užkrauti ap- 
linkos apsaugos, finansinės bei verslo rizikos, neišvengiamos 
šiame biznyje, naštą (žr. 10 skyrių). 

Netgi toks neišsamus jūrinių pervežimų situacijos apibūdi- 
nimas atskleidžia visą rizikos vadybos politikos kompleksišku- 
mą, kurio neįmanoma išnarplioti vien tik pasitelkus įprastinius 
tarptautinių santykių aiškinimus - realizmo, liberalizmo ar ne- 
omarksizmo. Konfliktai ne visada kyla tarp valstybių, konflik- 
tuoja ir kapitalistai, ir besivystančios, skirtingų interesų valsty- 
bės, skirtingų tautybių jūreiviai ir įvairaus pobūdžio finansinės 
institucijos. Egzistuoja ir tarptautinis bendradarbiavimas, kai naf- 
tos bendrovės — ir privačios, ir visuomeninės - amerikietiškos, 
japoniškos, europietiškos ar priklausančios OPEC, turi bendrų 
interesų, kaip jų turi ir kitos tarptautinės grupės, tokios kaip P 
ir I klubai bei draudimo kompanijos. Vos tik atsiradus galimybei, 
bus kovojama už savo interesus — vietinės savivaldos, nacionali- 
nių ar tarptautinių organizacijų lygiu. Bus panaudotos visos rin- 
kos ar technologijos atveriamos galimybės ne tik padidinti pelną, 
bet ir sumažinti riziką arba ją nukreipti ar perduoti kitiems. 

Politinei ekonomikai nagrinėti neužtenka vien tik politinės 
(politinės-teisinės) ar grynai ekonominės analizės. Politinės eko- 
nomijos specialistas, norėdamas realiai suvokti situaciją, turi 
atsakyti į labai įvairius klausimus - kokią veiklos rizikos dalį 
gauna savininkai, jų klientai, valstybės ir apskritai gamta? Ar 
šią riziką mažina nustatytos taisyklės? Tas taisykles nustatė vals- 
tybė ar nevalstybinės organizacijos? Kieno taisyklės (ir kam skir- 
tos) nustato atsakomybę už netektį ar padarytą žalą? Ar egzis- 
tuoja nacionalinės, ar tik tarptautinių sutarčių nustatytos tai- 
syklės? Ar draudimas yra privalomas, ar galima jo ir atsisakyti? 
Ar draudimas efektyviai veikia ir apsaugo nuo moralinės Ža- 
los? Ar situacija rinkoje, pasiūlos ir paklausos santykis bei kai- 
nų svyravimai turi įtakos taisyklių įsigaliojimui ir ar daro po- 
veikį savininkams? 

Tai tik keletas klausimų, kuriuos reikėtų pateikti. Reikia su- 
prasti ne tik, kas laimi ar pralami, t.y. kas moka, o kas gauna 
pelno pasaulinėje transporto sistemoje, bet ir įsisąmoninti pa- 
grindines politinės ekonomijos vertybes. Konfliktai tarp įtakų, 
pavyzdžiui, kilo besiaiškinant, ar sistema teisingai paskirsto pel- 
no galimybes, riziką bei kaštus. Kiti nesusipratimai kilo dėl lais- 
vės ir autonomijos vertės ir ar egzistuoja neteisybė naudojantis 
jūriniais pervežimais (ir valstybėms, ir įmonėms), laisvai juos 
pasirenkant. Atrodo, kad, kaip ir visose kitose srityse, didesnis 
turtas bei didesnė karinė galia padeda derybose dėl jūrinių per- 
vežimų. Sistema labai efektyvi - ji greitai įsisavina ekonomines 
naujoves bei technologinius laimėjimus. Taip pat neįmanoma 
paneigti, kad jūriniai pervežimai prisidėjo prie tarptautinės po- 
litinės ekonomijos gerovės kūrimo, nes jie išplėtė tarptautines 
rinkas. Sunkiau įvertinti, ar pervežimai daro įtaką stabilumui ir 
ekonominei tvarkai. Nors rinkų atvėrimas padėjo kainomis su- 
balansuoti smunkantį poreikį ir kylančią pasiūlą pirmoje aštun- 
tojo dešimtmečio pusėje, perteklius laivų statyboje bei nereika- 
lingos laivininkystės paslaugos prisidėjo prie pasaulio ekono- 
mikos nestabilumo. 


230 III dalis. ANTRINĖS GALIOS STRUKTŪROS 
Pervežimai oru 


Pirmuosius tarptautinius pervežimų oru maršrutus trečiame de- 
šimtmetyje atidarė Pan America kompanija vakariniame pusru- 
tulyje ir Britanijos Imperial Airways kompanija Europoje. Abi 
kompanijas finansavo vyriausybės — pagal kontraktus buvo ve- 
žiojamas paštas, bet beveik iki pat šių dienų pervežimų oru 
rinkoje vyravo žmonių, o ne prekių pervežimai. Tačiau prekės 
tampa vis svarbesnės ir devintąjį dešimtmetį skrydžių per Ra- 
mųjį vandenyną su kroviniais buvo daugiau nei su keleiviais. 

Kaip ir jūriniai pervežimai, taip ir pervežimų oru sistema 
remiasi politine fantazija: supratimas, kad valstybė virš savo 
teritorijos „kontroliuoja“ erdvę yra panaši į valstybės „teritori- 
nių vandenų kontrolę“, taikytą nuo aštuonioliktojo iki dvide- 
šimtojo amžiaus antrosios pusės. Teritoriniai vandenys buvo 
apibrėžti trimis myliomis, skaičiuojant nuo kranto iki įsivaiz- 
duojamo patrankos šūvio, tačiau dabar, sekdamos JAV pavyz- 
džiu, valstybės savinasi teritoriją, besidriekiančią 200 mylių nuo 
kranto. Supratimas, kad kiekviena valstybė turi teisę į teritoriją, 
esančią virš jos, yra dar didesnė fantazija palyginus su įsivaiz- 
duojama teise kontroliuoti nutolusius nuo kranto vandenis. Pa- 
lydovams neįmanoma uždrausti skraidyti virš valstybės terito- 
rijos. Dar prieš atsirandant palydovams JAV viršgarsinis U2 
lėktuvas skraidžiojo virš Sovietų Sąjungos teritorijos, o 1958 me- 
tais toks lėktuvas buvo nusodintas ir pilotas paimtas į nelaisvę. 
Vyriausybės pripažino fantaziją dėl teisės į erdvę virš teritorijos 
po Pirmojo pasaulinio karo. Šiame kare abi pusės lėktuvus pir- 
mą kartą panaudojo artilerijai Žvalgyti. Taip lėktuvai greitai 
įsitraukė į mūšius virš tranšėjų, o vėliau pradėjo bombarduoti 
armiją bei strateginius taškus, t.y. geležinkelio stotis“. Todėl ka- 
rui pasibaigus invazija į erdvę virš valstybės buvo traktuojama 
kaip nedraugiškos valios pasireiškimas. Ypač jautriai į tai rea- 
guodavo valstybės-salos, kaip Britanija, kuriai vadinamųjų „ce- 
pelinų“ virš jos teritorijos skraidymas buvo pirmasis svetimša- 

lių įsiveržimas į šalies teritoriją nuo Viljamo Užkariautojo laikų, 
t.y. XI-ojo amžiaus. Todėl po karo valstybė abipusiu susitarimu 
kontroliavo judėjimą ore virš savo teritorijos. Remdamosi 1929 
metų Varšuvos konvencija (Warsaw Convention), valstybės galė- 
jo paskelbti kai kurias virš jos teritorijos esančias erdves rezer- 
vuotas kariniams tikslams ir galėjo nustatyti taisykles į tą teri- 
toriją įskrendantiems ir iš jos išskrendantiems lėktuvams. Taip 
pat galėjo prisiskirti sau išimtinę teisę išdavinėti licencijas pilo- 
tams ir verslininkams veikti pervežimų oru rinkoje. 

Kaip ir jūrinių pervežimų srityje, išsivysčiusios industrinės 
valstybės, kurdamos judėjimo oru įstatymus, visuomet pirmiau- 
siai paisydavo savo saugumo interesų. Pavyzdžiui, 1930-aisiais 
nacių vyriausybė pažeidė Versalio sutarties nuostatas, draudu- 
sias Vokietijos oro laivyną, ir valstybės lėšomis ėmė ruošti sklan- 
dytuvų pilotus, o Britanijos vyriausybė ruošė karinio rezervo 
pilotus pagal subsidijuojamą Civilinės oro apsaugos programą. 
Antrojo pasaulinio karo metu strateginiai interesai suvaidino 
svarbų vaidmenį plėtojant lėktuvų gamybos technologiją (ir šuolį 
nuo propelerinių iki reaktyvinių lėktuvų) bei nustatant pasau- 
linius maršrutus ir oro uostus. JAV Strateginių oro pajėgų va- 
dovybė (US Strategic Air Command), įkurdama karines oro bazes 
visame Ramiajame vandenyne bei Artimuosiuose Rytuose, su- 
kūrė infrastruktūrą, kurios pagrindu buvo plėtojami pokarinės 
civilinės aviacijos maršrutai. Ir kaip Berlyno blokada, Korėjos 
bei Vietnamo karai parodė, kad kiekviena galinga valstybė turi 
turėti rezervą krovininių lėktuvų, kuriais galėtų pervežti atsar- 
gas bei žmones į tolimiausias karines zonas. 


Valdžia ir rinka 


Visai kitaip nei jūrinių pervežimų rinka, pervežimų oru rinka 
yra labiau susijusi su tiesioginiu valstybės kišimusi. Nevalsty- 
binės organizacijos, kaip Tarptautinė oro transporto asociacija — 
IATA (International Air Transport Association), oro linijų karteliai 

egzistuoja tik vyriausybėms leidus. Ir kaip tarptautinėje teisėje 
bei tarptautinėse organizacijose, IATA laikomasi principo, kad 
„varnas varnui akies nekerta“, kitaip tariant, valstybės gerbia 
viena kitos lygias teises. Taigi tarpvalstybiniai santykiai buvo 
svarbesni rinkai plėtoti, o ne jūriniams pervežimams. Šis faktas 
buvo pripažintas Čikagos konferencijoje 1944 metais, kai lėktu- 
vų dizaino techninis ištobulėjimas karo metais pirmą kartą at- 
vėrė realias galimybes tarpkontinentinėms kelionėms pokario 
metu. Vyriausybės susirinko aptarti, kaip tai būtų galima val- 
dyti. Bet toks sumanymas žlugo ir buvo susitarta tik dėl specia- 
lizuotos JTO agentūros įkūrimo - Tarptautinės civilinės aviaci- 
jos organizacijos (ICAO), kuri turėjo derėtis dėl saugumo stan- 
dartų, bendrų navigacijos projektų, judėjimo kontrolės sistemų 
ir t.t. Platesni jos tikslai vėliau buvo apibūdinti kaip noras „už- 
tikrinti, kad bendradarbiaujančių valstybių teisės yra visiškai 
gerbtinos ir kad kiekviena dalyvaujanti valstybė turi teisėtą ga- 
limybę turėti tarptautinę oro liniją“. 

Iš esmės Čikagos susitikimas JAV buvo tikras politinis pra- 
laimėjimas. Kalbant ideologiniais terminais, tai buvo ekonomi- 
nio liberalizmo sutriuškinimas, o JAV neteko ir transportinių 
lėktuvų gamybos monopolijos. Tuo metu tai buvo vienintelė 
šalis, kurioje vidinė kelionių oru rinka buvo didelė ir sparčiai 
plėtėsi. Europoje bei Japonijoje lėktuvų gamyba visiškai sustojo, 
netgi Britanija anksčiau laisvu noru buvo sutikusi karo metu 
koncentruoti savo gamybos pajėgas kovinių lėktuvų, kai kurių 
bombonešių ir mokomųjų lėktuvų gamybai, palikusi JAV ga- 
minti transportinius lėktuvus. Todėl nenuostabu, kad JAV de- 
legacija Čikagoje buvo itin suinteresuota gauti kuo daugiau lais- 
vės skraidinti keleivius visame pasaulyje. Bet Britanija, kaip ir 
kitos Europos valstybės, visiškai nepritarė Amerikos „penkių 
laisvių pasiūlymui“ bei pasipriešino ir visiškai kitokiam Aust- 
ralijos-Naujosios Zelandijos pasiūlymui sukurti vieningą pa- 
saulinę oro tarnybą. Europiečiai norėjo, kad nacionalinės avia- 
kompanijos tarnautų nacionaliniams tikslams. Jie atmetė gali- 

mybę įkurti supranacionalinę pasaulinę aviakompaniją ir suti- 
ko tik su keturiomis amerikiečių pasiūlytomis laisvėmis: abipu- 
siu susitarimu pripažįstama teisė perskristi kitos valstybės teri- 
toriją, teisė nusileisti kitoje valstybėje prisipildyti degalų arba 
dėl kitų nekomercinių priežasčių, teisė surinkti žmones savoje 
šalyje skrendant į kitą šalį ir teisė surinkti žmones kitoje vals- 
tybėje ir parskraidinti į savo šalį. 

Jie griežtai atsisakė sutikti su penktąja laisve: teisė pervežti 
žmones bet kuria kryptimi tarp dviejų užsienio valstybių skren- 
dant iš arba į savo valstybę. 

Jeigu europiečiai būtų nusileidę, tai jų viltys sukurti nacio- 
nalines aviakompanijas, galinčias konkuruoti su Amerikos avia- 
kompanijomis ir išlaikyti pagrindinius maršrutus, kaip skry- 
džiai per Atlantą, būtų žlugę. Jų pasipriešinimas buvo pagrįstas 
strateginiais, o ne ekonominiais tikslais. Ir nors Imperial Airways 
kompanija 1946 metais užleido vietą ne tokiai grandiozinei Bri- 
tish Overseas Airways korporacijai (BOAC), bet imperinis mąsty- 
mas darė įtaką Britanijos ir Prancūzijos, Danijos, Belgijos pri- 
imamiems įstatymams. Tiek Britanijoje, tiek ir Prancūzijoje lėk- 
tuvai buvo kuriami, modernizuojami ir statomi turint omenyje 
ilgus tarpkontinentinius skrydžius į Afriką ir Aziją. Ir ekono- 
miškai labiau naudingas pasiūlymas statyti pigius vidutinių nuo- 
tolių skrydžių lėktuvus, labiau tinkamus vidinei Europos rin- 
kai, buvo atmestas tik dėl politinių išskaičiavimų (Wheatcroft, 
1956). 

Europiečių užsispyrimas Čikagoje tvirtinant, kad JAV lėktu- 
vai gali įskristi į Europos oro erdvę tik gavę sutikimą iš vietinės 
valdžios, ir tokią pat taisyklę taikant Europos lėktuvams Ame- 
rikoje, privedė iki aklavietės — visiško nesutarimo, ir ICAO bu- 
vo priskirtas techninio ir funkcinio forumo vaidmuo. Antrasis 
bandymas 1947 metais pasirašyti daugiašalę sutartį vėl buvo 
nesėkmingas. Bet tuo metu dvišalė 1946 metų Bermudų sutartis 
(Bermuda Agreement) sudarė precedentą, tapusį pavyzdžiu ki- 
tiems, pagal kurį sėkmingai buvo įgyvendintos keturios laisvės. 

Tuo pačiu valstybės išlaikė savo teisę per kitus derybų raundus 
nustatyti, kokiu mastu bus įsileidžiamos užsienio aviakompani- 
jos ir kiek oro maršrutų bus atidaroma. Dėl istorijos užgaidų 
Britanija visai netoli rytinių JAV krantų vis dar turėjo salą-ko- 
loniją Bermudus. Todėl teoriškai BOAC galėjo skraidyti per At- 
lantą iš vieno Britanijos oro uosto į kitą?. JAV neturėjo tokio 
nutolusio oro uosto prie Europos krantų. Todėl Didžioji Brita- 
nija derėdamasi turėjo stipresnes pozicijas. Derybose buvo su- 
sitarta dėl abipusiai pripažintų maršrutų, kad kiekviena valsty- 
bė vienašaliu sprendimu suteikia vienai ar kelioms aviakompa- 
nijoms licenciją skraidyti tuo maršrutu. Dėl mokesčių buvo su- 
sitarta, bet vežėjai tarp savęs galėjo derėtis dėl skrydžių dažnu- 
mo ir laiko bei vežamų keleivių skaičiaus. Tokiu būdu galėjo 
būti įgyvendinta privačios iniciatyvos konkurencija, kuri buvo 
priimtinesnė JAV, o Europą tenkino išlaikyta galimybė skatinti 
valstybinių aviakompanijų monopoliją. 

Dvišaliai Bermudų pobūdžio susitarimai, pasirašyti visame 
pasaulyje, reikalauja IATA tapti savininkų karteliu, kuris, kad 
sumažintų konkurenciją, nustatė standartus maisto, tiekiamo 
skrydžio metu, kokybei ir filmams, rodomiems ilgalaikių skry- 
džių metu. Tuo pačiu metu JAV išsikovojo, kad kai kurie penk- 
tosios laisvės principai būtų įgyvendinti tiek, kiek Britanijos 
aviakompanijų skrydžiai pagal dvišalį Bermudų susitarimą 
maršrutu Niujorkas-Londonas-Frankfurtas pirmyn ir atgal bu- 
vo valstybių, kurias jie kirsdavo, ex post svarstymo objektas ir 
tiek, kiek tuo maršrutu vykstantis judėjimas buvo tarptautinis. 

Tokia sistema, kaip pastebėjo Krasneris, buvo lyg specialiai 
sugalvota naujoms Afrikos ir Azijos valstybėms, kurios nebūtų 
sugebėjusios konkuruoti labiau uždaroje rinkoje (Krasner, 1985). 
1950 metais joms tapus nepriklausomomis, pilnateisių naujų 
tarptautinės visuomenės narių pripažinimas buvo pagrindinė 
problema. Priklausymas JTO ir kitoms organizacijoms buvo pir- 
masis tokios narystės požymis, o nacionalinių aviakompanijų 
susikūrimas ir skrydžiai lėktuvais, išdažytais nacionaliniais sim- 

boliais, tapo vizualiai matomu ženklu. Darbuotojus savo avia- 
kompanijoms jos samdė iš dar laisvos darbo rinkos, prisotintos 
patyrusių ir kvalifikuotų karo veteranų - pilotų, kalbančių įvai- 
rių dialektų anglų kalba, tapusia lingua franca visiems skrydžių 
kontrolieriams. Buvo pakankamai ir lėktuvų gamintojų, suinte- 
resuotų parduoti jiems lėktuvus, buvo ir bankų bei eksporto 
kreditavimo kompanijų, norinčių paskolinti finansų pastarie- 
siems lėktuvams pirkti. Valstybės — naujos ir senos, turtingos ir 
skurdžios, didelės ir mažos, - visos rado vietą rinkoje tiek savo 
teritorijoje, tiek ir už jos ribų. Tokiu būdu sistemoje įsigalėjo 50— 
50 taisyklė, pakeitusi UNCTAD Lainerių kodo (UNCTAD Liner 
Code) 40-40-20 taisyklę. Lygybės tarp valstybių įgyvendinimas 
turėjo įtakos efektyvumui ir klientai mokėjo pagal be priežas- 
ties užkeltas tarptautinių kelionių kainas. 

Nuo septintojo dešimtmečio antrosios pusės kartelius lėtai 
pradėjo išstumti susivienijusios rinkos ir technologijos pajėgos, 
prisidėjo ir nacionalinių vyriausybių, ypač JAV, nuolaidžiavi- 
mas. Besikeičianti technologija darė įtaką lėktuvų pasiūlai, pa- 
mažu atsirado galingesnių naujos kartos lėktuvų, žinoma, bran- 
gesnių. Jie galėjo sutalpinti daugiau keleivių ir taip keitė į per- 
vežimų oru verslą įtraukto kapitalo pirminę sudėtį, išstumda- 
mi darbo jėgos kapitalą, dalyvaujantį kiekvienos vietos-mylios 
gamyboje. Kaip viskas keitėsi jūrinių pervežimų rinkoje ir se- 
nieji sandoriai tarp savininkų bei tarp pirkėjų ir pardavėjų bu- 
vo išardyti atsiradus naujiems laivams, varomiems nebe burė- 
mis, 0 garu, vėliau - anglimi, nafta, o atsiradus konteinerinei 
krovinių pervežimo sistemai, pervežimų oru rinka taip pat kei- 
tėsi atsiradus vožtuviniams varikliams, kuriuos pakeitė reakty- 
viniai bei turbininiai propeleriai. Įžymusis DC6, pasirodęs 1946 
metais, buvo 80-ties vietų ir svėrė beveik 50 000 kilogramų. 
DC7, pasirodęs 1953 metais, buvo 105-ių vietų ir svėrė 64 000 
kilogramų. Boeing 747 bei Tristar, pasirodę rinkoje 1960 metais, 
svėrė daugiau nei 500 000 kilogramų ir atitinkamai turėjo 351 
ir 350 vietų. 

Taip nauja transportinių lėktuvų karta padidino kiekvieno 
skrydžio vietų skaičių, bet aviakompanijos turėjo kompensuoti 
ir tokių brangių investicijų išlaidas. IATA kartelis draudė kainų 
ar paslaugų konkurenciją, tad aviakompanijos galėjo konku- 
ruoti tik dėl greičio (pvz., Concorde itin populiariame maršrute 
per Atlantą), patogumų ir dėl moderniškiausios, naujausios, ge- 
riausios aviakompanijos reputacijos. Ten, kur didžiausios tarp- 
tautinės aviakompanijos (dažnai galinčios derėtis su gaminto- 
jais išskirtinėmis sąlygomis) imdavosi iniciatyvos, kitos avia- 
kompanijos galėjo tik stebėti ir sekti iš paskos. Jų galvos skaus- 
mas buvo paklausos ir pasiūlos derinimas, arba, kaip tai įvar- 
dijo Anthony Sampsonas, cituodamas įsimintiną Eddie Ricken- 
backerio posakį, „minkštų vietų sudėliojimas į krėslus“ (Samp- 
son, 1984). 

Prieš nuspręsdami, kaip technologija pakeitė rinkos „reži- 
mą“, trumpai aptarkime ryšį, egzistuojantį tarp transportinių 
lėktuvų rinkos ir transporto paslaugų rinkos. Neatsitiktinai lėk- 
tuvų gamintojai beprotiškai lenktyniavo tobulindami naujus mo- 
delius, nors seni modeliai dar nebuvo visiškai morališkai susi- 
dėvėję, kaip ir neatsitiktinai pervežimų šakoje atsirado IATA 
kartelis. Tai buvo labai atviros šeštojo ir septintojo dešimtmečių 
konkurencijos tarp trijų svarbiausių Amerikos lėktuvų gamin- 
tojų korporacijų - Boeing, McDonnell Douglas ir Lockheed rezul- 
tatas. Visos turėjo tam tikrų pranašumų didelėje vidinėje rinko- 
je, kadangi gaudavo gerai apmokamų gynybos užsakymų, taip 
pat pirmavo, palyginus su užsienio lėktuvų gamintojų firmo- 
mis, aprūpinant tiek užsienio, tiek Amerikos tarptautines avia- 
kompanijas. Bet JAV įstatymai, atsižvelgdami į vidaus ekono- 
mines bei strategines karines priežastis, modernizuojant lėktu- 
vus užtikrino intensyvią jų konkurenciją. Kitaip nei daugumoje 
Europos valstybių, Amerikoje nebuvo nacionalinės geležinkelių 
sistemos, galinčios apsaugoti nuo konkurencijos. Geležinkeliai 


LA 


tavo didelė konkurencija tarp geležinkelių kompanijų. Taigi įsta- 

tymai pervežimams oru parinkti ketvirtąjį dešimtmetį, kuomet 
JAV Civilinės aviacijos valdyba (US Civil Aeronautics Board CAB) 
pirmą kartą gavo federalinius įgaliojimus veikti, o tai skatino 
kaip galima didesnę praktiškai įmanomą konkurenciją. Istori- 
nis faktas išlieka tas, kad transporto kompanijos, išsigandusios 
naujos transporto šakos konkurencijos, priešinasi susijungda- 
mos ir prašydamos valstybės pagalbos. Taip valstybės sprendi- 
mas tapo lemiamu. Devynioliktajame amžiuje Anglijoje kanalų 
ir vidinių vandenų interesų lobistai prieš besiplečiančią gele- 
žinkelių sistemą prašė Parlamento užtarimo, bet nebuvo apgin- 
ti. Geležinkeliai buvo daug svarbesni politiškai. Taigi kanalų 
verslas dėl reguliuojamų kainų sistemos ir kitų apribojimų žŽlu- 
go. Jie buvo apleisti, nebeprižiūrimi ir galų gale jais niekas ne- 
besinaudojo. Dvidešimtajame amžiuje JAV panašus konfliktas 
kilo tarp pervežimų geležinkeliais ir oru. Vyravimo ore reikšmė 
akivaizdžiai buvo įrodyta kare su Japonija, Vokietija, Korėja bei 
Vietnamu. Todėl JAV Kongresas nebuvo suinteresuotas ginti 
geležinkelių konkurencinėje kovoje su aviakompanijomis. JAV 
geležinkeliai prarado keleivius, kompanijos susijungė, o vėliau 
žlugo. Išimtis buvo padaryta tik Amtrak kompanijai. Tuo tarpu 
konkurencinis režimas, kuriam vadovavo CAB, sukūrė dina- 
mišką ir pelningą vidinę rinką, kur visų pagrindinių maršrutų 
konkurencija skatino paklausą visoms naujoms lėktuvų kartoms. 
Dėl to 1982 metais JAV vidinės aviakompanijos pardavė 480 
milijardų vietų-kilometrų, o visuose kituose tarptautiniuose 
maršrutuose, išskyrus Sovietų Sąjungą, parduota tik trupurėlį 
daugiau - 485 milijardai. Amerikos gamintojai turėjo pakanka- 
mai pinigų tyrinėjimams ir modernizavimui ir todėl sugebėjo 
vyrauti rinkoje, netgi kai Europos valstybės finansuodavo ban- 
dančią konkuruoti europietiškąją lėktuvų gamybos pramonę. 
1980 metais, nors Lockheed ir apleido pirmaujančias pozicijas, 
Boeing kompanija sugebėjo užpildyti 60 procentų pasaulinės rin- 
kos (išskyrus Sovietų rinką, kurioje monopolinėmis teisėmis vei- 
kė Aeroflot aviakompanija), McDonnell Douglas išlaikė 19 pro- 

centų, o Europos sindikatas - Airbus Industries, nepaisant milži- 
niškų pastangų, valdė tik 15 procentų. (Likusius 6 procentus kon- 
troliuoja Brazilija ir todėl galima tikėtis didesnių permainų - lėk- 
tuvų pramonės persikėlimo į nepramonines šalis, kaip persikė- 
lė tekstilės, plieno pramonė ir laivų statyba.) 

Taigi galima manyti, kad egzistuoja ryšys tarp keturių pa- 
grindinių struktūrų - saugumo, gamybos, finansų ir Žinių. Taip 
pat atskleidžiama pervežimų oru ir kitų sektorių (laivų gamy- 
bos, kompiuterių, kuro) sąveika, kurios dėka suteikiamas reika- 
lingas impulsas ir atveriamos reikalingos rinkos. Pastaruoju at- 
veju kelionių agentūrų savininkai ir didelių viešbučių susivie- 
nijimai sukuria reikalingą lėktuvų gamybai paklausą, kaip pet- 
ražolių augintojai sukuria paklausą trąšoms. 

Bandymas taip apibendrinti visų derybų, darančių įtaką šiai 
šakai, yra geras tuo, kad politiniam ekonomistui neleidžia ne- 
kreipti dėmesio į svarbų išorinį veiksnį, kurio šaknys gali glū- 
dėti tiek rinkoje, tiek technologijoje ar valdžioje, ir kuris gali 
pakankamai įtakos daryti pelno pasiskirstymui tam tikroje ša- 
koje. Taip jis primena kitas vyriausybių ar kitų valdžios insti- 
tucijų politikos problemas, kurios kitu atveju būtų nepastebėtos 
ar neįvertintos. 

Nors iki šiol nagrinėjau tik pervežimų oru efektyvumo ir 
konkurencijos problemas, būtina, kaip ir jūrų pervežimuose, 
atsižvelgti į saugumo problemą. Taip bendras valstybių intere- 
sas sumažinti oro katastrofų pavojų didina ICAO įtaką, nors ji 
ir nesikėsina į valstybės nepriklausomybę. Tačiau taip pat svar- 
bu ir nacionalinė valdžia. Kaip jau žinome, Prancūzijai dėl naf- 
tos išsiliejimo jūroje su naftos kompanijomis teistis buvo nau- 
dingiau Čikagos teisme, o ne Bordo. Todėl Turkijos aviakompa- 
nijai aštuntojo dešimtmečio pirmojoje pusėje patyrus katastrofą 
Paryžiuje, teismas įvyko Kalifornijoje, o ieškinį McDonnell Doug- 
las kompanijai dėl klaidų projektuojant lėktuvą pateikė The Eco- 
nontust atstovaujantys teisininkai (jų korespondentas Paryžiuje 
žuvo katastrofoje). JAV teismais buvo naudojamasi ir jie buvo 

efektyvus būdas gamintojus priversti daugiau dėmesio skirti 
saugumui, bet ne vien todėl, kad gamintojas buvo amerikietis. 
Tiesiog JAV įstatymai dėl gaminio patikimumo (o šiuo atveju — 
profesinio patikimumo) buvo daug griežtesni už Europos įsta- 
tymus. Taigi už patikimumą atsako aviakompanija ir gaminto- 
jas, ir taip abiem pusėms reikia labiau apsidrausti. Draudimo 
verslas yra nevalstybinis veikėjas, nustatantis kainas ir paden- 
gimo draudimu dalį nuo teisinės arba realios rizikos. 

Tuo tarpu IATA daromai įtakai poveikį padarė technologi- 
nis pasikeitimas - atsirado milžiniškų reaktyvinių lėktuvų, ku- 
rių dėka išsiplėtė rinka, be to, padaugėjo turistų. Į šiuos milži- 
niškus lėktuvus tilpdavo kur kas daugiau keleivių, ir, bandant 
užpildyti tuščias vietas, aviakompanijoms kildavo didelė pa- 
gunda apeiti kartelių nustatytas taisykles, nors tikslą galima 
buvo pasiekti tik mažinant bilietų kainas. Pirmąją didelę išimtį 
iš taisyklių padarė JAV?*. Jungtinių Valstijų vyriausybė šiaip ar 
taip niekada nebuvo įsitikinusi, ar tarptautiniai avialinijų karte- 
liai tikrai yra būtini ir pageidautini. Tuomet poreikis Vietnamo 
karo metu nuskraidinti kareivius į Vietnamą ir palengvinti jų 
dalią kariaujant toje svetimoje šalyje lėmė, kad JAV karinė va- 
dovybė sudarė sutartį su naujo tipo savininku, kuris tiesiogiai 
nekonkuravo su reguliarius reisus turinčiomis kompanijomis. 
Vadinamoji RėrR (rest and recuperation — poilsis ir atsigavimas) 
rinka, sukurta Tolimuosiuose Rytuose, galų gale išjudino idėją, 
kad didelius naujus lėktuvus galima panaudoti visiškai naujai 
rinkai užpildyti ir naujų poreikių keliautojams — atostogauto- 
jams pervežti. Atostogautojai nesiveržia į didelius miestus ir 
verslo centrus, bet keliauja į Europos ir Karibų kurortus, Japo- 
niją, Korėją, Indoneziją ir Tailandą. Taip CAB pradėjo išdavinė- 
ti savininkams licencijas iš pradžių tik penkerių metų eksperi- 
mentiniam laikotarpiui, o vėliau ir ilgesniam laikui. Iš pat pra- 
džių naujai rinkai buvo sugalvota įvairiausių apribojimų. Į bi- 
lieto kainą turėjo būti įtrauktas viešbučio rezervavimo mokes- 
tis, keliautojų grupė turėjo priklausyti vienam klubui arba už- 

siimti kokia nors vienijančia veikla. Bet tokius draudimus buvo 
sunku išlaikyti. Pelnas, gautas „pritaikius minkštas vietas“, bu- 
vo didelis. Reisinės aviakompanijos, viešai niekinusios „nelega- 
lias“ nerimtas kontoras, parduodančias nesolidžius kelioninius 
bilietus, greitai pačios turėjo įsitraukti į Žaidimą ir pardavinėti 
pigius bilietus ne tik į Maljorką ar Bahamų salas, bet ir į Čikagą 
bei Niujorką. 

Dėl to išaugusi turizmo industrija aštuntajame ir devintaja- 
me dešimtmečiais buvo pagrindinis pervežimų oru rinkos au- 
gimo šaltinis'. Tačiau augimas dėl socialinių bei ekonominių 
veiksnių nebuvo tolygus ir nevyko nuolat. Pavyzdžiui, Britanija 
pirmomis turizmo industrijos atsiradimo dienomis pritraukda- 
vo daugiau nei 40 procentų viso turistinio ar krovininio judėji- 
mo. Gal tai galima paaiškinti tuo, kad Londonas buvo oro uos- 
tas-sandėlys, be to, Britanijos vyriausybė leido egzistuoti labai 
nekontroliuojamai kelionių agentų bei kelionių agentūrų savi- 
ninkų konkurencijai, todėl kainos buvo labai mažos, dažnai net 
mažesnės, nei leisdavo taisyklės. Galbūt tai galima paaiškinti 
tuo, kad britų šeimos, palyginus su prancūzų ar italų šeimomis, 
labiau buvo linkusios keliauti į kitas šalis. Šaltos vasaros, kelio- 
nių jūra tradicija, gyvenimas saloje ir Britanijos vyriausybės po 
karo naudojama praktika kontroliuoti keliones ar biudžeto pro- 
blemos galėjo sukurti tokią situaciją. Bet kokios nebūtų priežas- 
tys, Britanijos kelionių agentūrų savininkai pirmavo, po jų sekė 
Vokietijos, Danijos ir kitų Skandinavijos šalių agentūros. Jų ke- 
lionių tikslas taip pat priklausė ir nuo kelionės tikslo valstybės 
įstatymų. Pavyzdžiui, daugelį metų kelionė į Graikiją buvo pi- 
gesnė už kelionę į Turkiją - turistai milijonais plūdo į Atėnus. 
Skirtumas buvo tas, kad Graikijos vyriausybė leido čarterinėms 
kompanijoms konkuruoti su valstybine aviakompanija, o Tur- 
kija iki šiol neleidžia. Ispanija buvo populiaresnė už Jugoslavi- 
ją, nes Ispanijos vyriausybė leido valiutų keitimo kursui nukris- 
ti ir taip atpigino valiutą, be to, užsienio investuotojams leido 
finansuoti greitai besiplečiančią pajūrio viešbučių ir butų statybą. 

Pervežimai ir prekyba 


Šiame skyriuje aptariau kai kurias politinės ekonomijos proble- 
mas, kurias lėmė naujausi pasikeitimai pasaulinėse jūrų ir oro 
pervežimų sistemose. Jų pakanka, aš tikiuosi, atskleisti pasau- 
linės ekonomikos pirminės struktūros įtaką šių paslaugų priei- 
namumui bei jų pardavimo rinkoje sąlygoms. Pervežimų ke- 
liais ir geležinkeliais sistemos, kurių įkūrimo pagrindas yra že- 
mė, tiesiogiai priklauso nuo kiekvienos teritorinės valstybės įta- 
kos, o pervežimų jūra ir oru sistemos pasižymi didesniu įtakos 
pasiskirstymu tarp valstybinės bei kitokio tipo įtakos šiai rin- 
kai. Galingosios valstybės gali susitarti dėl taisyklių arba dele- 
guoti savo įtaką rinkos veikėjams. Nuo jų veiksmų priklausys 
pelno pasiskirstymas, rizikos ir kaštų mažėjimas. 

Politinėje ekonomijoje labai svarbu, kad toks nevienodas 
įtakos pervežimų sistemai pasiskirstymas nebūtų traktuojamas 
kaip natūralus. Kai kurie tarptautinių ekonominių santykių po- 
litikos vadovėliai prekybą bei klausimus, dėl kurių prekiaujan- 
čios valstybės nesutaria, nagrinėja vien tik užsimindamos apie 
pervežimų sistemą. Tačiau prekyba tarp valstybių nevyksta, jei 
prekės nenugabenamos iš vienos valstybės į kitą. Prekyba Vi- 
duržemio jūroje nuo Romos imperijos iki pat devynioliktojo 
amžiaus periodiškai svyravo, ir tai priklausė nuo piratų, kurie 
taip komplikuodavo prekybą, kad ši net nebevykdavo. Nors 
lėktuvus užgrobia palyginti retai, tačiau valstybių reakcija į to- 
kią grėsmę rodo, kaip žiūrima į pervežimų oru paslaugų sau- 
gumą ir patikimumą. Kaip ir praeityje, valstybės, labai suinte- 
resuotos prekyba, diktuoja madas oro ir jūros maršrutams, at- 
sižvelgdamos į savo reikmes rinkoms bei saugiam tiekimui. To- 
kia schema tampa antrine struktūra, kurioje turi veikti kitos 
prekiaujančios valstybės. Taigi logiška prieš pradedant nagri- 
nėti prekybos sistemas, visų pirma aptarti transporto sistemas. 


' Su laivyba susijusiuose Vakarų sluoksniuose sovietų praktika dažnai kri- 
tikuojama kaip nesąžininga, nes sovietų prekybos agentūros importines prekes 

nori pirkti pagal FOB sandorį, o savo prekes eksportuoti pagal CIF sandorį ir 
taip surinkti draudimo įmokas tiek iš išvykstančių į užsienį, tiek ir iš parvyks- 
tančių laivų. 

2 Citata iš The Economist, 1987 birželio 6, 79. 

* Pirmoji didelė avarija, ištikusi Torrey Canyon prie Britanijos krantų, įvyko 
1967 metais; tada išsiliejo 120 000 tonų žalios naftos. Daug baisesnis atvejis, kai 
išsiliejo beveik dvigubai daugiau naftos, buvo naujos kartos supertankerio Amoco 
Cadiz sudužimas prie Prancūzijos krantų 1978 metais. Ne tokią žalingą, bet 
sukėlusią ne mažesnę sumaištį avariją prie Masačiūsetso krantų patyrė Argo 
Merchant 1979 metais. 

3 Taip šį santykį įvertino IMO atstovai 1973 metais. Iki 1983 metų jis nukrito 
iki mažiau nei 2:1. Žr. Bongaerts and de Bievre (1987, 146). 

? Pretenzijos Liberijos tankeriams dėl didelių naftos išsiliejimų sudarė 254 
milijonus JAV dolerių, o Japonijoje ir Norvegijoje registruotiems tankeriams — 
atitinkamai 22 ir 10 milijonų JAV dolerių. (Bongaerts and de Bievre, 1987, 155). 

* Mano pačios tėvas, pulk. Louisas Strange, pasižymėjo kaip pirmas britų 
pilotas, pritaikęs kulkosvaidį savo lėktuvui (iš pradžių jam buvo liepę jį nuimti) 
ir pirmasis britų pilotas, panaudojęs prancūzų artilerijos sviedinius bomboms, 
surištoms laidu po sparnais priešo taikiniams bombarduoti - tai buvo geležin- 
kelio stotis Turnai. Strange (1933). 

" Panaši situacija susiklostė Gibraltare. 1987 metų bandymas įvesti daugiau 
konkurencijos Europos oro linijose sužlugo, nes Ispanija pasipriešino Britanijos 
požiūriui į Gibraltarą kaip į „britišką“ oro uostą, kai didžioji pervežimų dalis 
buvo skirta Ispanijos Costa del Sol. 

Š Kitą atidarė dvi labai mažos šalys - Islandija ir Liuksemburgas, kurioms 
geografija suteikė galimybę nedalyvauti IATA ir sumažinti kainas skraidant 
didžiuoju žiedu per Atlantą. 

* P. Ellison and E. M. Stafford, The Dynamics of the civil aviation industry, 
New York, Saxon House, 1974, 188. 


8 skyrius 
PREKYBA 


Prekyba ir karas yra dvi seniausios tarptautinių santykių for- 
mos. Tai temos, apie kurias sukasi įvairios žmonių nuomonės 
bei požiūriai. Tarptautinėje politinėje ekonomijoje nerasime te- 
mos, kuriai būtų skirta tiek daug skirtingų teorijų, o dauguma 
teorijų būtų taip nutolę nuo faktų. Teorijos tokios skirtingos dėl 
paprasčiausios priežasties - jos yra labai glaudžiai susijusios su 
norminėmis doktrinomis ir jų aiškinimai, kas tai yra, atspindi 
doktrinos nulemtą nuomonę, kaip turėtų būti, ir todėl kiekviena 
teorija atspindi jos rėmėjų įvairius prioritetus: efektyvumą, ly- 
gybę, autonomiją ir saugumą. Dėl tos pačios priežasties egzis- 
tuoja didelis atotrūkis tarp to, kas tikrai vyksta pasaulinėje eko- 
nomikoje ir to, kas turėtų vykti, remiantis įvairiomis teorijomis. 

Norint suprasti prekybos struktūros esmę, geriausiai pradėti 
nagrinėti faktus ir tik po to imtis prieštaraujančių viena kitai 
teorijų, o ne atvirkščiai, nors daugelis vadovėlių būtent nuo to 
ir pradeda. Faktai taip pat padės atskleisti tarptautinės preky- 
bos krypčių, turinio bei sąlygų priklausomybę nuo keturių pir- 
minių struktūrų: saugumo, gamybos, finansų ir Žinių. 

Ši priklausomybė nuo pirminių galios struktūrų nulemia, 
kad pasikeitimai, vykstantys tarptautinėje prekyboje, nėra vien 
tik rinkos jėgų, pasiūlos ir paklausos veikimo rezultatas. Netgi 
atvirkščiai, jie vyksta dėl egzistuojančio kompleksinio ir susiju- 
sio derybų - pusiau politinių, pusiau ekonominių - tinklo. Šios 
derybos apima ir valstybių saugumo bei jų komercinių interesų 
sąveiką. Apima ir nelygias partnerių galimybes apsirūpinti fi- 

nansais bei technologija. Šalies vidinės politinės derybos dėl 
nacionalinių rinkų atvirumo, kaip ir bendras sprendimų pri- 
ėmimas dėl saugumo bei pelningų atsargų šaltinių, taip pat 
įtrauktos į žaidimą. Egzistuojant tokiam glaudžiam tarpusavyje 
susijusių derybų tinklui neįmanoma politikos atskirti nuo eko- 
nomikos. Todėl aukščiausia derybinė galia gali būti apibūdinta 
ir kaip politinė, ir kaip ekonominė, ir derybų įtaka prekybai yra 
didesnė nei tarptautinių organizacijų diskusijos. 

Tradiciniai tarptautinės politikos vadovėliai apie prekybą 
dažniausiai pradedami tam tikrų tarptautinių organizacijų nag- 
rinėjimu. Taip sudaroma klaidinga nuomonė, kad prekybos „re- 
žimas“ - taisyklės ir susitarimai tarp vyriausybių — yra pirminis 
tikras lemiamas veiksnys. Tuo tarpu vadinamosios „instrukci- 
jos“ turi tik šalutinį poveikį ir atspindi galingiausių valstybių in- 
teresus bei derybinę galią efektyviausių prekybininkų atžvilgiu. 


Faktai 


Paskutiniaisiais šimtmečiais egzistavusi pasaulinė prekyba api- 
būdinama šešiais pagrindiniais bruožais, kuriuos galima įvar- 
dyti remiantis mums prieinama statistika. Būtent: 
1. Prekyba tarp atskirų valstybių augo labai greitai — grei- 
čiau nei gamyba. 
2. Ji augo labai netolygiai. 

Iš esmės pasikeitė prekės ir paslaugos, kuriomis prekiaujama. 

4. Pasikeitė pagrindiniai dalyviai. Kai kurios nacionalinės 
ekonomikos įsitraukė į pasaulinę prekybą kur kas inten- 
syviau nei kitos. 

5. Skiriasi prekybos būdas (santykis tarp valdžios ir rinkos) 
nacionalinėje ir tarptautinėje rinkose, taip pat ir skirtin- 
guose sektoriuose. 

6. Egzistuoja labai skirtingos prekių ir paslaugų prekybos 
sąlygos. 

Trumpai aptarkime kiekvieną veiksnį. 


ad 

Greiti prekybos augimo tempai 


Šiame amžiuje prekyba tarp šalių plėtojosi greičiau nei visumi- 
nė gamyba. Tai reiškia, kad gaminių, parduodamų už valstybės 
ribų, kiekis pastebimai išaugo. Prieš Pirmąjį pasaulinį karą tarp- 
tautinė prekyba išaugdavo 2,5 procento per metus, o gamyba - 
2,2 procento. Antrojoje šio amžiaus pusėje augimo greičio nor- 
mos išaugo ir, net atsižvelgdami į infliaciją, galime pateikti to- 
kius pasaulinės prekybos visuminės apimties skaičius: 1938 m. — 
25 milijardai USD; 1945 - 58; 1958 - 114; 1975 - 903; 1984 m. — 
1 915 milijardų USD. Tai, kad per vieną dešimtmetį (1960-1970 
m.) prekybos apimtis padvigubėjo, dar labiau stebina. O dar 
nuostabiau tai, kad devintąjį dešimtmetį, kai prekių kainos ma- 
žėjo, iškilo užsienio skolos sunkumų, išryškėjo protekcionizmo 
tendencijų, būdingų ketvirtojo dešimtmečio depresijai, pasauli- 
nė prekyba ne tik kad nesmuko, kaip atsitiko ketvirtąjį dešimt- 
metį, bet netgi išaugo 9 procentais nuo 1983 iki 1984 metų. 1985 
ir 1986 metais prekyba augo lėčiau - tik 2,5 procento. Pastarai- 
siais dešimtmečiais prekybos augimas paprastai yra didesnis 
už pasaulinės gamybos augimą. Netgi tiksliausi mūsų turimi 
duomenys neparodo, ar prekyba tarp šalių auga greičiau, tokiu 
pat tempu ar lėčiau, palyginus su prekybos šalies viduje augimo 
tempais. Prekybą šalies viduje apytiksliai galima apskaičiuoti 
pagal mažmeninės ir didmeninės prekybos apyvartą ir pagal 
bendrojo vidaus produkto apskaičiavimus (BVP). Bet du pir- 
mieji apskaičiavimo būdai iš esmės yra dvigubas skaičiavimas, 
o į BVP neįtraukiama apyvarta, slepiama vengiant mokesčių. 
(Devintojo dešimtmečio viduryje Italijos vyriausybė nusprendė, 
kad tokios, vadinamosios, „juodojoje rinkoje“ vykstančios apy- 
vartos mastai ir vertė neįvertinami ir todėl ji vienašališkai pa- 
didino apskaičiuotą BVP beveik 15 procentų.) Besivystančiose 
šalyse toks spėliojimas-skaičiavimas nustatant vidinės preky- 
bos mastus turės dar didesnės įtakos. 

Šiuo atveju tikslūs faktai nėra visai nesvarbūs, tuo labiau 
kad vidinė prekvba nėra varžoma nei rinkos, nei pusiau rinkos 

ekonomikos. Niekas nesirūpina apskaičiuoti prekybos apyvar- 
tos tarp Teksaso ir Masačiūsetso arba tarp Minas Gerais ir Rio 
Grande do Sul. Jeigu ji plečiasi, tai todėl, kad auga gamyba, 
didėja perkamoji galia, todėl, kad didėja pinigų apyvarta ir iš- 
auga apyvartos kreditavimo finansai, o dar ir todėl (nereikia to 
pamiršti), kad egzistuoja pervežimų sistema, kurios dėka pre- 
kės ir Žmonės pagrįstai pigiai ir lengvai gabenami iš vienos 
vietos į kitą. Visi šie veiksniai lemia tarptautinės prekybos au- 
gimą —- ir pastaruosius penkis dešimtmečius prekybos augimui 
daro didesnę įtaką, nei kliūčių mažinimas. Remdamiesi gamy- 
bos struktūros analize manome, kad daugumoje šalių vis dau- 
giau ir daugiau gamintojų gamina ne tik vietinei ar nacionali- 
nei, bet ir pasaulinei rinkai, todėl išoriniai mainai daugumoje 
šalių turėtų augti sparčiau nei vidiniai, nors palyginamoji augi- 
mo tempų analizė rodo, kad taip dažniausiai būna išsivysčiu- 
siose, o ne besivystančiose šalyse. Pastarosiose pinigų taupymo 
mastai, kreditų prieinamumas ir gyventojų urbanizacija gali da- 
ryti didesnę įtaką vidiniams mainams. 


8.1 lentelė. Pramonė: produkcijos ir eksporto santykis (procentais) 

pagal valstybių grupes 1965, 1973, 1985 metais 

Valstybių grupė Produkcijos dalis Eksporto dalis 
1965 1973 1985 1965 1973 1985 


Industrinės, 

rinkos ekonomikos 854 839 816 925 900 823 
Besivystančios šalys 14,5 16,0 18,1 73 9.9 17,4 
Mažos pajamos 7,5 7,0 6,9 2,3 18 2,1 
Vidutinės pajamos 7,0 90 11,2 5,0 81 153 


Aukštos naftos 
eksportuotojų pajamos 0,1 0,1 03 0,2 0,1 0,3 


Iš viso 1000 1000 1000 1000 1000 100,0 


Pasaulio banko (World Bank) duomenimis 

Žemės ūkis 
1965-1973 


1973-1985 


Pramonė 


1965-1973 


1973-1985 


Kalnakasyba 


1965-1973 


1973-1985 


-2 0 2 4 6 8 10 


Procentais 


8.1 piešinys. Pokario pasaulinės gamybos ir eksporto augimas (proc.) 
Pagal World Development Report 1987, psl. 43. 


Taip pat reikėtų išsiaiškinti, kodėl išorinių mainų analizės 
politinėje ekonomijoje negalima apriboti vien mainų per sieną 
nagrinėjimu. Mainų struktūrą sudaro visų derybų, vykstančių 
tarp prekių ir paslaugų pirkėjų bei pardavėjų, visuma. Tai, kad 
vyriausybės labiau kontroliuoja importą ir eksportą, kertančius 
jų sienas, nei mainus, vykstančius jų viduje, yra politinis veiks- 

8.2 piešinys. Pasaulinės pramonės gamyba ir eksportas 


mas. Iš pradžių valstybės taip elgėsi todėl, kad užsienio preky- 
bos tarifai buvo valstybės pajamų šaltinis, po to valstybei reikė- 
jo Žinoti ir išorinio pasaulio prekybos balansą, nes deficitinis 
balansas atitinkamai paveikdavo jos valiutos vertę kitose vals- 
tybėse, taip pat ir piniginių rezervų būklę arba net viską kartu. 
Todėl ekonominėje literatūroje didelis dėmesys skiriamas tarp- 
tautinei prekybai. Tačiau daugybė politinės ekonomijos klausi- 
mų, susijusių su prekybos padariniais — kaštų ir pelnų, bei ri- 
zikos ir galimybių pasiskirstymu, ir klausimų, susijusių su po- 
litiniais padariniais, kai prekes ir paslaugas Žmonės gamina 
mainams, O ne savo ar savo šeimų poreikiams, arba kai valsty- 
binės institucijos nukreipia juos šia linkme, bus vienodai svar- 
būs tiek valstybių vidaus, tiek ir pasaulio ekonomikai. 

Centralizuotai planuojamos ekonomikos — esirysiančios šalys 


Industrinės valstybės 
78.8 


1985 


8.3 piešinys. Pasaulinės pramonės eksportas 1963 ir 1985 metais 
(proc.) 

Pagal Worlds Development Report 1987, 147 psl., GATT duomenimis 
pagal dabartinį JAV dolerio kursą. 


Netolygus augimas 


Antrasis svarbus tarptautinės prekybos veiksnys, pritaikomas vi- 
dinei prekybai ir prekybai per sienas yra tas, kad per paskuti- 
niuosius penkiasdešimtį metų prekyba augo šuoliais, netolygiai — 
vienais metais greičiau, kitais - lėčiau. Kai kada tarptautinės pre- 
kybos apimtis, palyginus su praėjusiais metais, netgi sumažėda- 
vo. Tai būdavo pasaulinių karų arba ekonominių depresijų, kaip 
praėjusio amžiaus aštuntojo dešimtmečio ir šio amžiaus ketvir- 
tojo dešimtmečio, laikai. Abiejų pasaulinių karų metu prekybi- 
niai laivai būdavo užpuldinėjami ir skandinami arba prekyba ne- 
vykdavo dėl jūrinės blokados, JAV ir Britanija laivus paimdavo 

karo tarnybon - kariuomenei ir ginkluotei į mūšių laukus per- 
vežti. Nukentėdavo taiki prekyba, ir tokie žemynai, kaip Loty- 
nų Amerika bei Australija, vietinę gamybą buvo priversti keisti 
importu. Trumpai tariant, niekas taip nežlugdė tarptautinės pre- 
kybos, kaip karas. Saugumo struktūros būvis, nesvarbu, ar tai 
vietinis, ar didesnio masto konfliktas, ar rafinuotas konfliktas, 
kaip kad Šaltasis karas tarp supervalstybių, ar visa apimantis pa- 
saulinis karas, visuomet tiesiogiai veiks prekybos pobūdį. 

Tarp aštuntojo XIX a. dešimtmečio Didžiosios depresijos ir 
Pirmojo pasaulinio karo, trečiąjį dešimtmetį ir po Antrojo pa- 
saulinio karo tarptautinė prekyba augo itin sparčiai. Paradoksa- 
lu, bet kaip tik šiuo spartesnio augimo metu kelios didžiosios 
prekiaujančios šalys visuomet įgyvendindavo griežtus protek- 
cionistinius ir prekybą ribojančius įstatymus. Pavyzdžiui, prieš 
Pirmąjį pasaulinį karą prekyba augo sparčiai, nors pagrindinės 
sparčiausiai besivystančių pramoninių valstybių - Jungtinių 
Valstijų, Japonijos, Vokietijos ir Prancūzijos - prekybos įstaty- 
mai buvo labai protekcionistiški. Rinkos jėgos įveikė valstybi- 
nes jėgas — visų šių valstybių importas augo taip pat sparčiai 
kaip ir eksportas. Trisdešimtį metų prieš Pirmąjį pasaulinį karą 
pasaulinės prekybos apimtis kiekvieną dešimtmetį vidutiniškai 
padidėdavo 40 procentų (34 procentus, skaičiuojant kiekvienam 
pasaulio gyventojui). Tarpukario laikotarpiu prekyba po trupu- 
tį atsigavo, bet greitai ją pakirto 1929 metų depresija, taigi per 
du tarpukario dešimtmečius pasaulinė prekyba didėjo tik 14 
procentų per dešimtmetį (arba 3 procentus, skaičiuojant kiek- 
vienam pasaulio gyventojui). 


= 


i 


Turinio pasikeitimas 


Trečiasis faktas — pastarąjį šimtmetį labai pasikeitė tarptautinės 
prekybos sudėtis. Anksčiau tai buvo mainų struktūra, kai kei- 
čiamasi prekėmis, o daugumą prekių sudarė maistas, mineralai 
arba kitos žaliavos, dabar tai - mainų sistema, kurioje vyrauja 

pramonės gaminiai. XIX amžiuje 2/3 pasaulio prekybos sudarė 
pirminiai produktai, 1966 metais jų liko tik 1/3, o 1983 metais - 
tik 17 procentų visos pasaulio prekybos. Todėl Davido Ricardo 
pavyzdys, kažkada buvęs klasikinis ir cituojamas visuose eko- 
rtomikos vadovėliuose - apie prekybą tarp dviejų šalių, kai Por- 
tugalija ir Anglija mainė vyną į vilną, dabar visiškai nebeatitin- 
ka šiuolaikinės tarptautinės prekybos tikrovės. Šiandien tarp- 
tautinėje prekyboje netgi žaliavų mainai į pramonės gaminius 
nėra dažniausi. Netgi besivystančios šalys stengiasi vis mažiau 
eksportuoti pirminių produktų. 1984 metais tokios rūšies eks- 
portas nesudarė netgi ketvirčio Afrikos šalių eksporto ir Azijos 
šalių eksporte sudarė tik 15 procentų. 77 Grupė (organizuotas 
besivystančių šalių lobizmas) išrinko aštuoniolika prekių, ku- 
rios, pagal prekių stabilizacijos programą, buvo vertos kitų JT 
narių pagalbos, o iš tikrųjų netgi 1970-aisiais nebuvo svarbios 
pasaulinės prekybos mastu. Kai kurios prekės - varis - Zambi- 
jai, kakava — Ganai, džiutas — Bangladešui, gali sudaryti vals- 
tybės eksporto pagrindą, bet bendras pirminių produktų pro- 
centas pasaulinėje prekyboje siekė tik 10 procentų 1970 metais, 
o 1983-aisiais — tik 5 procentus. 

Vienintelis pirminis produktas, iki šiol nepraradęs paklausos 
pasaulinėje prekyboje, yra, savaime aišku, nafta (žr. 9 skyrių). 
Bet ši prekė nebuvo įtraukta į prekybos statistiką prieš Pirmąjį 
pasaulinį karą, o prekės, tais laikais buvusios tokios populiarios 
(natūrali guma, guano trąšos, kopra, kailiai ir stručio plunksnos) 
dabar beveik nebefunkcionuoja rinkoje. Įvairiausi elektroniniai 
prietaisai, kompiuteriai, lėktuvai ir kiti gaminiai, apie kuriuos 
net nesvajota prieš penkiasdešimtį metų, dabar aktyviai parda- 
vinėjami pasaulinėje rinkoje. Toks pat ir įvairiausių paslaugų, 
kaip reklama, konsultacijos ir švietimas, likimas. Trumpai tariant, 
tarptautinė prekyba plėtojasi ir jos struktūra keičiasi metai po 
metų, bet visuomet atspindi - taip buvo senovės pasaulyje, vi- 
duramžiais, aštuonioliktajame bei devynioliktajame amžiuje -— 
santykinai turtingų ir santykinai galingų žmonių perkamąją galią. 

Nevienodas dalyvavimas 


Įvairių valstybių Žmonės nevienodai dalyvauja pasaulinėje pre-. 
kybos sistemoje. Tai lemia tiek ekonominės, tiek ir politinės 
priežastys. 

Ekonominės priežastys — pasaulyje nevienodai yra paskirs- 
tytos pajamos, o tuo pačiu ir perkamoji galia. Turtingesnėse, 
industrinėse šalyse žmonės gali sau leisti pirkti daugiau prekių 
ir paslaugų, palyginus su Žmonėmis neturtingose, besivystan- 
čiose šalyse. Taigi pasauliniu mastu didžiausią gaminamų pre- 
kių ir paslaugų kiekį importuoja ir eksportuoja išsivysčiusios 
valstybės. Nors besivystančių valstybių augimo normos dides- 
nės, bet pasaulinėje prekyboje tvirtai vyrauja išsivysčiusios rin- 
kos ekonomikos. Antrojo pasaulinio karo pabaigoje šių ekono- 
mikų dalis pasaulinėje prekyboje sudarė beveik 60 procentų. 
Septintąjį dešimtmetį toji dalis išaugo iki 70 procentų, o 1985 
metais — iki 72 procentų. Pastaraisiais metais naftos neturinčių 
Trečiojo pasaulio valstybių, nors jų buvo daugiau, eksportas 
siekė vos ketvirtį išsivysčiusių šalių eksporto. 

Politinės priežastys yra dvi. Pirmoji akivaizdi - tarptautinėje 
politinėje sistemoje vienos valstybės yra didelės, kitos - mažos. 
Kontinentinės valstybės, kaip Kinija, Sovietų Sąjunga ir Jungti- 
nės Valstijos, lengviau savo poreikius tenkina prekiaudamos 
savo didelėje teritorijoje. Mažos valstybės, kaip (Olandijos) Jung- 
tinės provincijos septynioliktajame amžiuje, o Singapūras ir Hon- 
kongas dvidešimtajame, priešingai - suvokė, kad prekiaujant 
galima praturtėti. Todėl aktyviai ėmė stengtis įsitraukti į prekybą. 

Antroji nevienodo dalyvavimo politinė priežastis pagrįsta 
tuo, kad valstybių prekybos su kitomis valstybėmis politika vi- 
suomet buvo pagrįsta saugumo sumetimais. Jie skatino preky- 
bą su draugais ir vasalais, bet nepritarė prekybai su konkuren- 
tais ir priešais. Šis faktas buvo kaip niekad gerai atskleistas 
paskutiniuosius keturiasdešimtį metų, kai Šaltasis karas tarp 
supervalstybių darė įtaką ir jų prekybai vienos su kita, ir su 
atitinkamais šalininkais. Penktojo dešimtmečio pabaigoje JAV 

Kongresas išleido įstatymą, griežtai nurodžiusį prekes, kurias 
JAV įmonės galėjo parduoti Sovietų Sąjungai ir jos sąjunginin- 
kams Rytų Europoje. Po to JAV vyriausybė Paryžiuje įkūrė Stra- 
teginių prekių ir eksporto tarp Rytų ir Vakarų koordinacijos 
komitetą (COCOM) prekybai su komunistinėmis valstybėmis. 
Tai buvo JAV ir jos NATO sąjungininkių organizacija, kuri su- 
darinėdavo koordinuotą uždraustų eksportuoti prekių sąrašą 
ir jį įgyvendindavo. Tuo pačiu metu Rytų Europoje valdančio- 
sios komunistų partijos vyriausybės apkaltindavo žmones, pri- 
tariančius ar prekiaujančius su Vakarais, darant nusikaltimą. 
Dėl to pasaulinė prekyba tikrai buvo padalyta tarp dviejų sis- 
temų, beveik visiškai izoliuotų viena nuo kitos. Septintąjį de- 
šimtmetį, kai prekyba tarp Rytų ir Vakarų išsiplėtė, 2/3 viso 
sovietinio bloko valstybių, GATT'o statistinėse suvestinėse neut- 
raliai vadinamų „rytine prekybos zona“, eksporto buvo nu- 
kreipta į kitas bloko valstybes. Netgi pirmojoje devintojo de- 
šimtmečio pusėje, kai prekyba tarp Rytų ir Vakarų buvo re- 
miama gana dideliais Vakarų kreditais Lenkijai ir kitoms Rytų 
Europos šalims, sovietinio bloko vidinis eksportas vis dar su- 
darė beveik 50 procentų. Ir tik 17 procentų bloko eksporto ke- 
liavo į besivystančias šalis, 0 30 procentų - į išsivysčiusias rin- 
kos ekonomikos šalis!. 

Tuo metu JAV, COCOM komitete naudodamasi savo politi- 
ne įtaka sąjungininkams (kurios pagrindą sudarė priklausomybė 
nuo JAV gynybos), atkalbinėjo nuo prekybos su sovietų bloku 
ir aktyviai veikė, plėtodama ryšius Aljanso viduje. Amerika jau 
seniai oponavo uždaroms imperinėms prekybos sistemoms, nu- 
sistovėjusioms tarp Europos ir jos užjūrio kolonijų. Preziden- 
tas Wilsonas savo Keturiolikos punktų kalboje dėl karo tikslų, 
pasakytoje po Pirmojo pasaulinio karo, įtraukė savoką „atvirų 
durų“ politika pasaulio prekyboje. Roosevelto 1940-ųjų admi- 
nistracija rėmė tas pačias ambicijas. Valstybės sekretorius Cor- 
dellis Hullas buvo ideologiškai įsitikinęs, kad laisvesnė, nedisk- 
riminuojanti prekyba yra būtina pasaulinės taikos ir geros tvar- 

kos sąlyga. Tuo tarpu Amerikos verslininkai pastebėjo, kad pa- 
pildomo pelno galima gauti plečiant ne tik JAV grūdų, med- 
vilnės ar kitų žaliavinių produktų eksportą, bet ir skiriant dė- 
mesį pramonės gaminių eksportui. Jungtinės Valstijos neslėpė, 
kad jų prekybos politikos tikslas buvo „įgyvendinti lygiateisį 
išėjimą į pasaulio rinkas bei priėjimą prie žaliavų ir taip išsau- 
goti taiką“. Pagrindinis tikslas buvo britaniškos imperiškosios 
preferencijų sistemos, įsigalėjusios ketvirtojo dešimtmečio dep- 
resijos metu, Sandraugos sudarytais 1932 metų Otavos susita- 
rimais, poveikio mažinimas ir, jei pasisektų, jos panaikinimas. 
Todėl derybos su Britanija buvo pirmasis labai svarbus žings- 
nis kuriant atvirą pokario prekybos sistemą. Šias derybas pa- 
lengvino tai, kad nors pagal anglų ir amerikiečių sutartį dėl 
bendrų išteklių bendram tikslui, t.y. pergalei kare, buvo su- 
kurtos jungtinės tarybos laivams, ginkluotei ir visokios rūšies 
prekių bei žaliavų atsargoms paskirstyti, kad greičiau būtų ga- 
lima nugalėti Vokietiją ir Japoniją, jos niekuomet nereguliavo 
finansų. Britanija, išnaudojusi savo piniginius aukso ir dolerių 
išteklius karo pradžioje, prieš įvykius Pearl Harbour, kad galė- 
tų užmokėti už ginklus JAV, visais įmanomais būdais kaupė 
dolerio rezervus, netgi savo bazes Karibuose išnuomojo Jung- 
tinėms Valstijoms, sulydė sidabrines šešiapenses monetas ir 
prievarta privačias lėšas investavo į JAV kompanijų akcijas, ta- 
čiau vistiek buvo visiškai ir besąlygiškai priklausoma nuo Ame- 
rikos geros valios ir suinteresuotumo. Kaip pastebi Gardneris 
(1969), JAV tiesiog gręžte išgręžė iš Britanijos nuolaidas, reika- 
lingas jos pokarinei prekybos politikai - pirmiausiai derybose 
dėl sutarties dėl lendlizo 1942 metais, po to derybose prieš su- 
darant sutartį (Bretton Woods Agreement) 1943 metais, ir galuti- 
nai ir negrįžtamai 1945 metų sutartimi dėl Britanijos paskolos 
(British Loan) (formaliai vadinamos Anglų ir amerikiečių finan- 
sine sutartimi — Anęlo-American Financial Agreement). Britanija 
pamažu atsimokėjo Amerikai už karinę ir finansinę priklauso- 
mybę, politiškai pasižadėdama remti Amerikos planus sukurti 

nediskriminacinę prekybos sistemą ir tuo pačiu išardyti užda- 
rus imperinio tipo ryšius arba bent pasistengti pamažu juos 
išstumti. 

Tačiau ryšiai, atsiradę tarp šalių dėl politinių priežasčių, taip 
lengvai neišnyksta. Pirmiausia tai galima paaiškinti tuo, kad 
investicijos ir prekyba yra susiję tarpusavyje. Finansinė struktū- 
ra, pririšanti kolonijos valiutą prie imperijos valiutos ir prijun- 
gianti priklausomos valstybės bankinę sistemą prie vyraujan- 
čios sistemos, daro didelę įtaką prekybos srautams. Tokie ryšiai 
neišnyksta kolonijinei erai baigusis ir iškėlus nepriklausomybės 
vėliavą. Rezultatas —- Afrikos valstybių prekybų statistiniai duo- 
menys rodo, kad po trisdešimties nepriklausomybės metų tebe- 
egzistuoja priklausomybė nuo Prancūzijos ar Britanijos, kaip ir 
Indonezijos prekyba išliko priklausoma nuo Nyderlandų. Pa- 
našiai JAV investicijos vyrauja Lotynų Amerikoje, o Japonijos — 
Pietryčių Azijoje, ir tai atspindi prekybos srautai į abi puses, 
kurie yra naudingi investuojančiajai šaliai. 

Kaip tokios politinės ir ekonominės nuo senų laikų išliku- 
sios įtakos padarinys - prekybiniai Pietūs-Pietūs srautai (tai 
reiškia prekybą tarp besivystančių šalių) vis dar sudaro tik apie 
3 procentus viso pasaulinio eksporto bei trečdalį jų eksporto į 
industrines šalis. 


Standartinių taisyklių nebuvimas 


Kalbėdami apie tarptautinę prekybą ir apie pasaulinės eko- 
nomikos — tiek valstybės viduje, tiek peržengus nacionalines 
sienas - veikiančios struktūros pasikeitimą, iš karto pastebime, 
kad taisyklės, taikomos vidinei valstybės prekybai, ir taisyklės, 
taikomos prekybai tarp valstybių, labai skiriasi. 

Pasikeitė ne tik prekių, kuriomis prekiaujama, asortimentas, 
bet įvyko ir daug kitų pakitimų. Kai kurios žaliavos, kaip medvil- 
nė ir vilna, prarado savo reikšmę, o kitos - boksitas ir nafta - tapo 
svarbesnės. Kai kurie pramonės gaminiai užleido pasaulinę eks- 

porto rinką kitiems - taip tekstilę pakeitė plienas ir inžineriniai 
gaminiai, pastaruosius - chemikalai, mašinos ir elektronikos 
gaminiai. Pastaraisiais metais labai išaugo „nematoma“ preky- 
ba, kitaip vadinama paslaugų sfera, apimanti visą transnacio- 
nalinę prekybą pramogomis, turizmu, išsilavinimu, reklama, 
konsultavimu ir kitomis profesionaliomis paslaugomis. 
Valstybės viduje vyriausybė visada nustato prekybos taisyk- 
les; jomis apibrėžia tam tikrus socialinius ir politinius tikslus 
bei tam tikras socialines ir politines vertybes, esančias aukščiau 
absoliučios rinkos laisvės. Socialistinėse valstybėse apibrėžiama 
dar daugiau: rinkai paliekama kaip galima mažiau erdvės, o 
visos svarbios prekybos operacijos pavedamos centralizuotoms 
valstybės agentūroms. Tačiau netgi liberaliausios, nepriklauso- 
mas įmones remiančios valstybės bandydavo vadovauti preky- 
bai taip, kad visai nacionalinei gamybai bei vartojimo sistemai 
būtų užtikrinta kuo daugiau saugumo ir stabilumo, o nelicen- 
cijuojama rinka galėtų gaminti pati savaime. Tai reiškia didesnį 
dirbančiųjų saugumą ir mažesnes vartojimo kainas, palyginus 
su ta padėtimi, kai pelnas neribojamas. Tai sukuria daugiau 
lygybės, palyginus su tuo, kas būtų, jei nebūtų kontraktų vyk- 
dymą, skolų grąžinimą, gaminių aprašymą bei bendrai priimtą 
korporacijų valdymą remiančių įstatymų. Valstybių viduje ga- 
lioja griežtesni draudimai ir griežtesni apribojimai, kuo galima 
ir kuo negalima prekiauti. Taisyklės skirsis; bus panašumų tik 
draudimuose prekiauti alkoholiu ar narkotikais, verstis prosti- 
tucija ir vaikų darbu, prekiauti ginklais bei sprogstamosiomis 
medžiagomis ar nuodais. Valstybė arba jos specialūs įgalioti- 
niai gali prisiimti išimtinę teisę tam tikrai prekybai (prekyba 
tabaku, paštas ir telefonas, medicinos, teisės ir banko paslau- 
gos). Kiekvienos nacionalinės prekybos dalyviai ir toliau bus 
saistomi mokesčių sistemos, antimonopolinių ir konkurencijos 
įstatymų vietinėmis ypatybėmis, nacionaliniais darbo įstatymais 
arba sutarties ar kompanijos taisyklėmis. Visos šios taisyklės 
reguliuos rinkos sistemos efektyvumą primesdamos rūpinimąsi 

didesniu saugumu bei stabilumu ir didesne lygybe. Nereikia 
net sakyti, jog vyriausybės visuomet labiau rūpinosi, kad šios 
vertybės būtų naudojamos jų jūrisdikcijos zonoje ir jomis nau- 
dotųsi jų Žmonės, o ne pašaliečiai, nepatenkantys į jų jurisdik- 
cijos lauką. Iš tiesų prekybos įstatymuose didesnis saugumas 
valstybės viduje gali būti pasiektas tik kieno nors sąskaita. Bet 
politinėje sistemoje, pagrįstoje valstybės nepriklausomybe, pa- 
grindine valstybių teise taip elgtis neabejojama. 

Net jeigu išsivysčiusios ir besivystančios valstybės patvirti- 
na vienodas taisykles vienodiems mainams ir abi prisilaiko iden- 
tiškų užsienio prekybos taisyklių, kur laisvoji prekyba ir pro- 
tekcionizmas yra pasiskirstę tokiu pačiu santykiu, jau pats išsi- 
vysčiusios valstybės dydis ir jos išorinės rinkos svarba nulems, 
kad jai naudingos taisyklės turės lemiamos įtakos besivystan- 
čios valstybės importuotojams, o ne atvirkščiai. Dar vienas pa- 
saulinės prekybos struktūros veiksnys, labai nutolęs nuo eko- 
nomikos teorijos pasaulio, yra asimetrija, galiojanti tarp galios 
besivystančių ir išsivysčiusių šalių vyriausybių, siekiančių užsi- 
tikrinti jų pačių ekonominį saugumą sudarant prekybos sutartis 
bei taisykles, taip pat asimetrija tarp gamintojų asociacijų ir 
pirminių žaliavų gamintojų užsitikrinant saugumą. 


Prekybos sąlygos 


Paskutinė išvada, kurią galima padaryti remiantis šiais faktais — 
sąlygos, kuriomis kiekvienoje tarptautinės prekybos šakoje at- 
liekami mainai, yra skirtingos, taip pat skiriasi ir vidinės bei 
tarptautinės prekybos sąlygos. Besivystančios šalys dažnai ne- 
pagrįstai teigia ir tiki, kad tarptautinės prekybos sąlygos vis 
rečiau grindžiamos lygybės principu ir kad jos yra nepalankios 
besivystančioms šalims. Tokį apibendrinimą gana sunku įrody- 
ti, ir ekonomistai daug laiko sugaišo diskutuodami šiuo klausi- 
mu. Visada daug ką lemia laikas, pasirinktas palyginimams. 
Pavyzdžiui, jeigu bus palyginamos mažiau išsivysčiusių valsty- 

bių eksportui sudarytos prekybos sąlygos 1951 metais (pačiame 
Korėjos karo įkarštyje bei su tuo susijusiu plataus vartojimo 
prekių rinkos suklestėjimu) ir šeštojo dešimtmečio vidurio pre- 
kybos sąlygos (kuomet rinkose viešpatavo nuosmukis), arba jei 
lyginsime 1972 ir 1982 ar 1983 metus - visi duomenys bus ma- 
žiau išsivysčiusių valstybių naudai. Tačiau jei apskaičiavimams 
pasirenkami nuosmukio ir žemų plataus vartojimo prekių kai- 
nų laikotarpiai, galima įrodyti visiškai priešingus teiginius. 
Neabejojant galima tvirtinti, remiantis egzistuojančia faktine 
medžiaga, kad plataus vartojimo prekių —- naftos, kavos, cuk- 
raus, alavo, vario, kakavos ir t.t. - rinkos yra kintamesnės ir jų 
svyravimai aukštyn ir žemyn yra platesnio diapazono nei pra- 
monės gaminių rinkos. Viena iš priežasčių yra ta, kad pramo- 
nės gaminių rinkos, kaip pasakė Galbraithas, „valdo“ kainas. 
Paprasčiau pasakius, egzistuoja kainų sąrašas, kuris paskelbia- 
mas klientams. Nors privaloma atsižvelgti į mažą paklausą ar- 
ba konkurenciją ir sumažinti savąsias sąrašines kainas, bet tai 
nepanašu į kasdieninę priklausomybę nuo prekybos rinkos sis- 
temos malonės, kuomet gamintojas sistemos kontroliuoti nega- 
li, o nuspėjimu besiremianti prekyba gali užkelti arba sumažinti 
kainas, nors pasiūla ir paklausa nė truputėlio nebūtų pasikeitusi. 
Be jokios abejonės, kitas veiksnys yra gamintojų, kaip vals- 
tybių, siekis užsitikrinti stabilumą rinkoje. Todėl pramoninių 
prekių gamintojams lengviau susiburti į kartelius ir taip išlai- 
kyti ribojančias- kainas, o plataus vartojimo prekių gamintojams 
tai sekasi sunkiai. Pramoninių prekių gamintojų yra mažiau, 
todėl jie lengviau gali koordinuoti savąsias „valdomas“ parda- 
vimo kainas. Seniai, net ketvirtąjį dešimtmetį, Amerikoje daryti 
apskaičiavimai parodė, kad tuomet buvo sudaryti 179 tarptau- 
tinių kartelių susitarimai, ir net 133 jų buvo pramoniniai. Jie 
apėmė benzino produktus ir chemikalus, plieną ir aliuminį, deg- 
tukus ir elektros lemputes (Berle ir Means, 1967). Tokių kartelių 
veiklą nutraukė karas ir JAV antimonopoliniai įstatymai — šeš- 
tąjį ir septintąjį dešimtmetį jų liko mažiau. Bet aštuntąjį dešimt- 

metį jų vėl padaugėjo. Dabar juos jau palaikė ir rėmė vyriausy- 
bės, nes jos buvo suinteresuotos sukurti vietinių darbo vietų 
tam pasinaudojus derybų dėl laisvanoriško eksporto apriboji- 
mo (Voluntary Export Restrichons — VER) ir garbingų rinkos su- 
sitarimų (Orderly Marketing Arrangements — OMA) su užsienio 
varžovais rezultatais. Tokius susitarimus tarp vyriausybių bu- 
vo lengviau sudaryti, kai nacionalinių gamintojų (pvz., plieno 
pramonėje) buvo nedaug ir jie jau buvo gerai organizuoti. 
Gamybos internacionalizacija buvo svarbi naujovė, smarkiai 
veikusi prekių realizavimo per sienas sąlygas. Kai transnacio- 
nalinė korporacija, įgyvendindama savo pasaulinę strategiją, už- 
sienio valstybėje įkuria filialą „pakaitalą“, kuris gamina naudo- 
damasis motininės kompanijos ištobulintais gamybos proceso 
principais, ir tuomet, kai įkuriamas filialas „dirbtuvė“, kuri, 
gamindama tarptautinei rinkai, atsakinga tik už vieną gamybi- 
nio proceso pakopą, firma internacionalizuoja prekybą ir per- 
žengia politines sienas (Michalet, 1976). Kai kuriais duomeni- 
mis, netgi aštuntąjį dešimtmetį 70 procentų JAV ir 75 procentus 
Britanijos eksporto sudarė prekyba, suplanuota ir vykdoma cen- 
trinės firmų vadybos grandies pagal korporacinės pasaulinės 
strategijos principus'.) Didėjant konkurencijai pasaulinėse rin- 
kose, didelės firmos susijungė arba pasidalijo pareigomis, arba 
derėjosi dėl bendrų įmonių netgi su savo varžovais siekdamos 
pasidalyti rizika ir sumažinti modernizavimo kaštus jais pasi- 
dalijus.|Todėl šiandien gana sunku nustatyti automobilio, kom- 
piuterio, palto ar vyriško kostiumo, lėktuvo ar televizoriaus „tau- 
tybę“. Tarptautinėje prekyboje ne tik pramonės šakos prekiauja 
viena su kita - švediški automobiliai, siunčiami per Šiaurės jūrą 
į Britaniją ir Prancūziją, prasilenkia su prancūziškais ir britaniš- 
kais automobiliais, plukdomais į Švediją, bet vyksta ir intensyvi 
prekyba tarp firmų, kai „švediško“ automobilio (turimas ome- 
nyje Volvo) dauguma dalių pagamintos ne Švedijoje. Savaime 
suprantama, kad dėl sąlygų, kuriomis tokios detalės ir dalys 
tiekiamos į surinkimo gamyklą (kaip, pavyzdžiui, Ford ir Gene- 

ral Motors gamykla, kuri yra įsikūrusi ne toje pačioje kaip fir- 
mos būstinė valstybėje), deramasi, ar mokesčių lengvatos, dar- 
bo sąjungų įtaka, transporto sistemos ir rinkos, kuriose bus pre- 
kiaujama, nulems sandėrį. 

Esant tokiam sudėtingam ir kiek įmanoma sutrumpintam 
faktiniam pagrindui, galime panagrinėti konkuruojančias te- 
orijas ir doktrinas, nagrinėjančias prekybą pasaulinės ekono- 
mikos kontekste. 


Prekybos teorijos 


Egzistuoja trys pagrindinės teorinės tarptautinės prekybos mo- 
kyklos, bet nė vienas teorinis paaiškinimas, kodėl prekyba ima 
nebetilpti valstybės ribose, neatitinka realybės apie pasaulinę 
prekybą. Kiekviena teorija skirtingai aiškina, koks turi būti tin- 
kamas valstybės vaidmuo prekiaujant prekėmis ir paslaugomis 
tarptautiniu mastu. Kadangi žodis „tinkamas“ yra politinė są- 
voka, taigi neatsitiktinai šios trys teorinės mokyklos sutampa 
su trimis tarpvalstybinių santykių teorinėmis mokyklomis. 
Tarptautinių santykių moksle šios trys mokyklos žinomos 
kaip realistinė, pliuralistinė ir struktūrinė (Little and McKinlay, 
1986; Gilpin, 1957; Barry Jones, 1983). Tarptautinėje ekonomi- 
koje jos vadinamos kitaip - merkantilistinės (arba neomerkan- 
tilistinės), neoklasikinės, arba liberaliosios, ir marksistinės (ne- 
omarksistinės mokyklos Lotynų Amerikoje ir kitose Trečiojo pa- 
saulio šalyse vadinamos dependencia teorija) minties mokyklos. 
Supaprastinus galima pasakyti, kad trys teorijos skiriasi tuo, jog 
pirmumą teikia skirtingoms vertybėms ir tuo pačiu nesutampa 
požiūris, kuri sistema turi būti ištaisyta pasitelkus politinę val- 
džią ir panaudojus jėgą - įtaką priversti, derėtis ar įtikinti. Re- 
alistai, arba merkantilistai, teigia, kad nesaugiame pasaulyje sau- 
gumas yra pagrindinė vertybė. Valstybės pagrindinis tikslas yra 
išlikti, O jei pasaulinė rinkos ekonomika kelia grėsmę išlikimui, 
politika turi būti formuojama taip, kad garantuotų valstybės iš- 

likimą. Socialinis ryšys yra valstybės pagrindas, todėl galbūt ver- 
ta mokėti gana daug ir aukoti kitas vertybes norint įgyvendinti 
ir palaikyti socialinį ryšį, kaip kad verta mokėti didelę kainą 
ginant valstybę nuo užsienio agresoriaus. 

Liberalai, arba pliuralistai, teigia, kad sukurti gerovę, efek- 
tyviai derinant gamybos veiksnius, yra pagrindinis materialis- 
tinės visuomenės tikslas. Turtas reikalingas ir valstybėms, ir 
firmoms, jei šios nori būti galingos ir išlikti. Taigi efektyvumas 
yra pagrindinė vertybė. Įstatymams, nukreiptiems prieš ekono- 
minį neefektyvumą, turėtų būti teikiama pirmenybė, ir kuo ma- 
žiau ribojama rinkos veikla taip užtikrinant kuo didesnį turto 
kūrimą mažiausiomis sąnaudomis. 

Struktūralistai, radikalai ir dependencia, priešingai, daugiau- 
sia dėmesio skiria sistemos teisingumui, tiksliau — neteisybei. 
Prioritetinė reikšmė priskiriama neteisingoms sistemos tenden- 
cijoms ištaisyti. Moralinės paskatos visų valstybių politines val- 
džias įgalioja teisingai elgtis šiandien, ir taip ištaisyti neteisybes 
praeityje, nulemtas tiek tarptautinės politinės sistemos, tiek ir 
tarptautinės ekonominės sistemos veiklos. Vienos dėka atsirado 
kolonializmas, kita nulėmė nepakankamą vystymąsi. 

Neišvengiamai įvairiai suprantami tikslai lemia skirtingas po- 
litines priemones. Vien šia priežastimi remdamiesi galime atsi- 
dusti, apibūdindami pagrindinių trijų teorijų elementus. Jeigus 
jos iš tiesų daugiau politinės nei mokslinės - jei savo išvadų ne- 
daro paprasčiausiai stebėdamos objektyvius faktus ir jei nė vie- 
na teorija neatitinka faktų, tuomet mažai tikėtina, kad jos taps 
visiškai patikimu bet kurio studento ar mokslininko, nagrinėjan- 
čio prekybos pasaulinės ekonomikos kontekste specifines proble- 
mas ar tam tikrus klausimus, vadovu. Ir nesvarbu, ar jie nagrinėja 
dviejų, ar daugiau šalių, ar įmonių, prekiaujančių tam tikrame pa- 
saulinės rinkos ekonomikos sektoriuje, prekybą. Visi tarptautinės 
politinės ekonomijos studentai tikrai turi būti pakankamai gerai su- 
sipažinę su koncepcijomis ir argumentais, kuriais pagrįsta kiekvie- 
na teorija, kad galėtų ją atpažinti literatūroje arba diskusijose. 

Liberalizmo teorija dažniausiai vyrauja Amerikoje ir tikrai yra 
žinomiausia daugumai Europos bei Japonijos ekonomistų. Pa- 
grindinis principas vadinamas palyginamųjų kaštų teorija. Jis 
teigia, kad abiejų prekybos partnerių turtas padidės, jei kiekvie- 
nas jų specializuosis tų prekių ar paslaugų gamyboje, kurioje jų 
konkurencingumas didžiausias. Dviejų šalių, dviejų produktų 
modelis; be to, dar teigia, kad jei vienai šaliai geriau sekasi 
gaminti abu produktus, tuomet abi šalys padidins savo turtus, 
jei efektyvesnė šalis specializuosis tos konkurencingesnės pre- 
kės gamyboje. Nors daug kas apie tai kalbėjo, šios koncepcijos 
suformulavimo garbė tradiciškai priskiriama Davidui Ricardo, 
pirmos devynioliktojo amžiaus pusės Londono finansininkui. 
Jos pagrindas buvo ta pati darbo vertės teorija, kuri buvo ir 
Marxo idėjos apie kapitalistų pasisavinamą pridėtinę vertę, ku- 
rią kapitalizmo sąlygomis sukuria darbininkai, esmė ir sukuria- 
mo produkto sudedamoji dalis, kapitalistui nešanti pelną. 

Iš daugybės literatūros, prirašytos neoklasikų ekonomistų, 
galima išskirti du svarbius išvestinius argumentus. Vienas jų — 
tai Jacobo Vinerio prekybos liberalizavimo šalių grupės viduje 
teorinė gynyba. Ji Žinoma kaip muitų sąjungos teorija ir paaiš- 
kina, kad tokio ypatingo susitarimo dėka gaunamas grynasis 
priedas prie gerovės/turto turi būti apskaičiuojamas lyginant 
dėl liberalizacijos tarp jų atsiradusius prekybą kuriančius fak- 
tus ir prekybą nukreipiančius faktus, kuomet prekybą šalies gru- 
pės viduje perima ne toks produktyvus gamintojais, kaip tas, 
likęs už grupės ribų. Jeigu suma teigiama, muitų sąjungą gali- 
ma pateisinti naudojantis liberaliais principais, kaip antrą pagal 
gerumą sprendimą, priimtą daugiašalės liberalizacijos procese. 

Kitas modelis, žinomas kaip Heckscher-Ohlino, dviejų šve- 
dų ekonomistų buvo išplėtotas prieš Antrąjį pasaulinį karą. Re- 
miantis šiuo modeliu lyginamasis šalių produktyvumas, gami- 
nant skirtingus produktus, nustatomas pagal nevienodą gamy- 
bos veiksnių — kapitalo ir darbo jėgos — indėlį. Prekyba tarp 
išsivysčiusių ir besivystančių šalių paaiškinama tuo, kad pir- 

mosios turi pakankamai kapitalo, o antrosios — darbo jėgos. 
Skirtingas veiksnių derinys lems, kad daug kapitalo reikalau- 
jantys produktai tiek eksportui, tiek vietiniam vartojimui bus 
gaminami vienoje šalyje, o daug darbo jėgos reikalaujantys pro- 
duktai tiek eksportui, tiek vietiniam vartojimui —- kitoje šalyje. 

Daugelis empirinių tyrinėjimų parodė, kad šis modelis ne 
visada tinka. Wassily Leontiefas šeštąjį dešimtmetį, pavyzdžiui, 
atskleidė paradoksą, jog JAV, kur darbo jėgos nepakanka ir ji 
yra brangi, o kapitalas palyginus lengvai prieinamas ir pigus, 
eksportavo gaminius, kurių gamybai reikėjo mažiau kapitalo, 
apskaičiuoto vienam darbininkui per metus, nei importuojamų 
į JAV produktų gamybai. Fačiau liberalizmo teorija dar labiau 
klysta teigdama, kad firmos, ypač didelės, planuodamos gamy- 
bą, bei valstybės, formuodamos prekybos politiką, norėdamos 
produktyviausiai išdėstyti išteklius, gali sau leisti neatsižvelgti 
į saugumo bei išlikimo problemas. 

Realistinė teorija, grindžiama skirtingomis prielaidomis, ne- 
daro tokios klaidos. Liberalizmo teorija vyrauja akademinia- 
me sluoksnyje, o realistinė — politiniame. Per paskutinius pu- 
sę šimto metų daugiau valstybių elgėsi pagal realistinės, o ne 
pagal liberalizmo teorijos principus. Realistinės teorijos pagrin- 
dinis teiginys yra tas, kad valstybės išlikimas ir nepriklauso- 
mybė —- tai pirmasis įstatimdavystės uždavinys, ir kad indust- 
rializacijos procesą pradėjusių ir vėliau prie jo prisijungusių 
valstybių interesai nesutampa. Galbūt laisvoji prekyba tinka 
pirmosioms, bet vėliau pradėjusios industrializaciją valstybės 
dėl laisvos konkurencijos niekada nesugebės prisijungti. Kad 
industrializacija vyktų sėkmingai, reikalingas valstybės įsiki- 
šimas ir komercinė apsauga. Realistinius teiginius įnirtingai 
įrodinėjo Alexanderis Hamiltonas JAV nepriklausomybės auš- 
roje bei Friedrichas Listas Vokietijoje dar prieš Bismarckui su- 
vienijant šalį 1870 metais. Artimi vyriausybės ir pramonės ry- 
šiai įsigalėjo Prancūzijoje ir Japonijoje ir buvo pagrįsti vieno- 
du supratimu, kad valstybės įsikišimas ir protingas naudoji- 

masis apsauga, subsidijomis bei kitais netarifiniais barjerais, at- 
rankos principu skirstomi kreditai arba kai kuriais atvejais net- 
gi konkurencijos apribojimas labai gali padėti padidinti kon- 
kurencingumą pasaulinėje rinkoje. Pragmatizmas, skirtingu lai- 
ku ir skirtingiems sektoriams parenkant reikalingą politiką, yra 
minimas kiekvienoje realistinėje analizėje. Kaip rašė Dudley 
Seersas, besivystančių ekonomikų specialistas, neseniai pasi- 
traukęs iš liberalizmo principų diegimo ekonomikoje šalinin- 
kų gretų: „Politika ... gali kilti tik atsiradus nacionaliniam po- 
reikiui, o ne remiantis internacionalistų prielaidomis apie tarp- 
tautinę bendruomenę, kuri neegzistuoja“? 

Struktūrinė, arba dependencia, teorija prasideda prielaida, kad 
rinka nėra neutrali. Istorija ir nevienodas skirtingų pasaulio vietų 
ekonomikos plėtojimasis lėmė šališką nusiteikimą prieš Azijos, 
Afrikos ir Lotynų Amerikos besivystančias šalis. Šis šališkumas 
yra sistemos dalis, todėl pateisina nuostolių atlyginimo ar kom- 
pensacijų politiką, padedančią Trečiajam pasauliui pasivyti ir 
tapti lygiaverčiais industrinių Šiaurės Amerikos, Europos ir Ja- 
ponijos šalių partneriais. 

Didesnis lygiateisiškumas yra vertybė, kuriai teikiamas pri- 
oritetas ir šį vienijantį elementą galima rasti politikoje aštuntąjį 
dešimtmetį nukreiptoje naujai tarptautinei ekonominei tvarkai 
kurti. Norėta, kad vyktų pokyčiai, naikinantys nelygybę: tam 
pasitelkiamas arba prekybos žaliavomis stabilizavimas, arba pa- 
didinama pagalba ir palengvinamas kreditų gavimas, komerci- 
nė pirmenybė arba jūrinių pervežimų vadyba. Apie tai kalbama 
paskutiniame skyriuje. 

Visos besivystančios šalys pritarė tokiems tikslams ir tai prie- 
laidai, kad prekybos sistemoje egzistuoja vidinis šališkumas. 
Taip plačiai problemą suformulavo čilietis ekonomistas Raulas 
Prebischas, vadovavęs JT Ekonomikos komisijai Lotynų Ameri- 
koje ir panaudojęs Haberlerio (Haberler Report) 1958 metų paste- 
bėjimus šiuo klausimu apie pokario pasaulinės prekybos ten- 
dencijas. Tai buvo ne kas kitas, o Prebischas, kuris politikos 

tikslų formavimui panaudojo faktus apie reliatyvų tarptautinės 
prekybos žaliaviniais produktais smukimą ir asimetriškas rin- 
kos sąlygas Trečiojo pasaulio eksportui ir importui. Tokią veik- 
lą vainikavo 1964 metais sušauktas pirmasis UNCTAD. Bet rei- 
kia pasakyti, kad teoriniu požiūriu neomarksistų, struktūralistų 
r dependencia šalininkų požiūriai į pirmines nelygybės ir pri- 
klausomybės priešastis yra labai įvairūs. Pavyzdžiui, vienas Ži- 
nomas struktūralistas Arghiris Emmanuelis (1972) teigia, kad 
sąlyginis darbo jėgos nejudrumas, atspindintis valstybių imig- 
racinę politiką, ir kapitalo judrumas, atskleidžiantis investuoto- 
jų bei bankų interesus, yra pagrindinė skirtumo priežastis. Eko- 
nomistas Arthuras Lewis (1978) kategoriškiau išskyrė pradinį 
skirtumą tarp darbo jėgos našumo žemės ūkyje Europoje ir tro- 
pikų plantacijose, o tai ir nulėmė mažus atlyginimus ir kainas 
Trečiojo pasaulio šalyse. Kiti tyrinėtojai, kaip Aminas (1976) 
arba Gunderis Frankas (1978), ekonominę nelygybę supranta 
kaip atspindį nelygybės, neatskiriamos nuo kapitalistinės siste- 
mos, kurią kuria politinė jėga tiek nacionaliniu, tiek tarptauti- 
niu lygiu. 

Kaip jau anksčiau pastebėjome, visai nenuostabu, kad skir- 
tingi paaiškinimai nulemia ir įteisina skirtingus nurodymus, 
kokia politika valstybės turėtų reaguoti į pasaulinę rinkos eko- 
nomiką. Dabar, jau palyginę trijų teorijų pagrindines nuostatas 
ir faktus, galime apibendrinti. Pirma, nė viena jų neatsižvelgia 
į pastebimą nacionalinių ekonomikų struktūrinį suartėjimą, ypač 
kai nagrinėjamos industrinės šalys. Visos pastarosios šalys ga- 
mina panašius produktus ir po to jais viena su kita prekiauja. 
Prekybos teorija neatsižvelgia ir į antrąjį struktūrinio suartėji- 
mo etapą, kurį galima apibūdinti kaip daugianacionalinę kom- 
binuotą gamybą. 

Antra, nė viena jų neatsižvelgia į įstatymais išreikštų sprendi- 
mų skirtingumą, pastebimą tarp šalių ar net šalių grupių tame pa- 
čiame ekonominio vystymosi etape. Nepakanka, kad ekonomistai 
neatsižvelgtų į šiuos esminius skirtumus, atmesdami juos kaip įvai- 

rių politikų neracionalių sprendimų rezultatus, nes čia veikia kur 
kas daugiau veiksnių - ekonominių, istorinių ir geografinių. 

Skirtumai tarp besivystančių valstybių tarptautinės preky- 
bos laimėjimų dar labiau pastebimi. Empirinis tyrimas, įkvėp- 
tas liberalios prekybos teorijos, parodė, kad svarbūs pramoni- 
nių įstatymų pakeitimai, ypač Lotynų Amerikoje, visada susiję 
su lėtesniu ekonominiu augimu ir nekonkurencinga produkcija 
bei veikla, palyginus su į eksportą orientuotomis šalimis. Bet 
liberalizmo teorija neatskleidžia, kodėl kai kurios mažiau išvys- 
tytos šalys pirmenybę pasiryžo skirti eksportą skatinantiems 
įstatymams, o kodėl kitos to nedarė. Pavyzdžiui, keturių Rytų 
Azijos naujų industrializuotų šalių (NICs) laimėjimų negalima 
paaiškinti nė vienos prekybos teorijos pagrindiniais teiginiais. 
Netgi ekonomistai aktyvų kinų ir korėjiečių dalyvavimą versle 
pasidavė aiškindami bendra Konfucijaus filosofijos įtaka. 

Galų gale šios teorijos visai nepadeda suprasti, kodėl valsty- 
bės ir rinkos santykiai skirtingų produktų ir paslaugų prekybo- 
je yra tokie nevienodi. Yra šakų, kurios visais atžvilgiais pana- 
šios, bet į vienas valstybė linkusi kištis daugiau, į kitas —- ma- 
žiau. Palyginkite, pavyzdžiui, anglį ir naftą, jūrinius perveži- 
mus ir pervežimus oru, plieną ir aliuminį, tekstilę bei drabužių 
gamybą ir radijo imtuvų bei televizorių gamybą. 

Trumpai tariant, visų prekybos teorijų bendras neišbaigtu- 
mas, nesvarbu, kokia ideologija teorija pagrįsta, yra tas, kad jos 
prekybą bando aiškinti ir tyrinėti per daug izoliuotai. Jie neat- 
kreipia dėmesio į tai, kad keturios pagrindinės politinės ekono- 
mikos struktūros daro įtaką mainų santykiams tarp valstybių 
(kaip ir mainams tarp žmonių). Jeigu mainų santykiai tarp ke- 
turių struktūrų yra įvairių įtakų rezultatas, nenuostabu, kad iki 
šiol nepasisekė suformuluoti bendros, visus prekybinius pasau- 
linės ekonomikos ryšius paaiškinančios teorijos. 

Tokį teiginį patvirtina bet kurios šalies laimėjimų ir preky- 
bos įstatymų ar kurios nors vienos pasaulinės rinkos ekonomi- 
kos šakos prekybos pobūdžio analizės Pirma, veikia saugumo 

struktūra. Akivaizdu, kad aljansai ir konfliktai priartina arba 
nutolina prekybos partnerius. Rūpinimasis valstybės saugumu 
skatina kitų veiksnių, kaip pajamų paskirstymas ir vartotojo 
paklausa, atsiradimą, o tai lemia pramoninės produkcijos ga- 
mybos nukrypimus. Įdomu tai, kad kai kurias pagrindines pra- 
monės šakas — vadinamąsias svarbiausias gynybine prasme - 
išsivysčiusios industrinės valstybės, kai tik reikėdavo, parem- 
davo (Sen, 1984). 

Antra, kaip jau paaiškinta 4 skyriuje, visas pramonės gamy- 
bos šakas vienu ar kitu metu veikia gamybinė struktūra, nule- 
mianti pagrindinio kapitalo kainos padidėjimą ir trumpėjantį 
gamyklos, mašinų, dažnai ir pačios produkcijos, amortizacijos 
laiką. Trumpėjantis garantinio laiko tarpsnis prekių ir paslaugų 
gamintojus verčia ieškoti didesnių rinkų ir greitesnio pelno grį- 
žimo nei jie gali tikėtis nacionalinės ekonomikos rinkoje. Toks 
neišvengiamumas pramonėje lemia, kad vis daugiau ir daugiau 
atsiranda firmų, vis daugiau valstybių, veikiančių pasaulinėje 
rinkoje. Dėl šios priežasties konkuruojančios įmonės sudaro ben- 
dradarbiavimo sutartis, ypač naujos kartos produktų ar paslau- 
gų plėtojimo srityje, kai paaiškėja, jog firma viena pati nesugebės 
patenkinti tam reikalingo tiek finansinio, tiek žmonių poreikio. 

Trečia, tai finansinė dviejų aspektų struktūra, kur nacionali- 
nės valiutos koegzistuoja, bet yra keičiamos viena į kitą, bei 
kaip struktūra, kurioje kreditą suteikia tiek bankai, tiek vyriau- 
sybės, ir jis yra judrus tarptautiniu mastu. Finansinės struktū- 
ros įtaka prekybai ilgą laiką buvo neįvertinta arba nepastebėta, 
kadangi ekonomistai specializavosi arba prekyboje, arba finan- 
sinėje sferoje. Realybėje viskas vykdavo lėtai, todėl sunku buvo 
pastebėti, kad reikia nagrinėti abu aspektus. Menką prekybą 
gali paveikti šoktelėjęs valiutos keitimo kursas, kurį nulėmė 
užsienio tarptautinio judraus kapitalo įplaukos. Klasikinis pa- 
vyzdys yra JAV 1982-1986 metų patirtis. Rinkos silpnėjimas 
viename pasaulinės ekonomikos sektoriuje galėjo reikšti šalies 
prekybos balanso pablogėjimą, naujo užsienio kapitalo pasiūlos 

sunykimą, o tai reikšdavo, kad norint finansuoti pagrindines 
investicjas ir galbūt vyriausybės išlaidas, reikėdavo įgyvendinti 
defliacijos monetarinę politiką, nors visi kiti rodikliai rodyda- 
vo, kad reikalinga visai kitokia strategija. 1985-1987 metais tai 
patyrė Nigerija ir Indonezija kaip naftos eksportuotojos. 

Šio amžiaus prekybos statistika rodo, kad nestabilumas ir 
nevienodas augimas yra tiesiogiai susiję su nelygiu gamybos 
tempu ir nepastoviu kreditų prieinamumu pasaulinėje rinkos 
ekonomikoje. Visi pasaulinės prekybos klestėjimo laikai buvo 
susiję su tuo, kad bankai ir/arba vyriausybės lengvai suteikda- 
vo kreditus, kuriuos galima būdavo gauti tiesiogiai arba per 
tarptautines kapitalo rinkas. Visi staigūs prekių ir paslaugų kai- 
nų kritimai buvo susiję su kreditavimo nykimu, o kartais su 
kreditų srautų nukrypimu iš tarptautinių į vidines kapitalo rin- 
kas, pavyzdžiui, taip įvyko JAV 1928 metais, kai trumpalaikių 
kreditų srautas iš Europos nukrypo į Wall Streetą, arba kai nuo 
1984 metų JAV bankai apdairiai atitraukė savo kapitalą iš tarp- 
tautinių paskolų rinkų, kad galėtų atkurti savo kapitalo ir ak- 
tyvų santykį; taip paaštrino kreditų stygių, jau ir taip siaučiantį 
Lotynų Amerikos valstybėse skolininkėse. Prekybos teoretikai 
negreitai pastebėjo, kad tokiose situacijose vyriausybių protek- 
cionistinė reakcija reikšdavo finansinę netvarką, bet nebuvo smu- 
kusios prekybos rezultatas“. 

Žinių struktūros įtaka pasaulinei prekybai akivaizdi, kai kal- 
bama apie technologinės pažangos vertės padidinimą ir tuo pa- 
čiu gaminių ir gamybos senėjimo proceso pagreitinimą. Bet iš- 
ryškėja ir kitų padarinių. Žinių įgijimas išsilavinimui gauti ir 
laimėjimai eksporto prekyboje labai susiję tarpusavyje. 1987 me- 
tais Taivanis sėkmingos perteklinės prekybos metais savo mo- 
netarinius rezervus padidino iki 62 milijardų USD, o gyventojų, 
įsitraukusių į dieninį mokslą, procentas tuo metu buvo vienas 
aukščiausių pasaulyje. Afrikos šalyse išsilavinimo procentas kur 
kas mažesnis, ir tai yra svarbus veiksnys, ribojantis jų sugebė- 
jimą sėkmingai eksportuoti. 

Prekybai daro įtaką ir būdai, kuriais Žinios pasidarė prieina- 
mos industrializacijos procesui. Patentų sistema, devyniolikta- 
jame amžiuje įsigalėjusi Europoje ir Jungtinėse Valstijose, nulė- 
mė, kad Japonija net iki aštuntojo dežimtmečio mokėjo už įsi- 
gytą pramoninę šiuolaikinės gamybos technologiją (know-how). 
Bet tuo laiku būtent žinių struktūros aspektą išstūmė didelės 
transnacionalinės korporacijos. Norėdamos apsaugoti savo rin- 
kos pozicijas nuo konkurentų, jos vis dažniau technines žinias, 
gautas iš savo tyrimo ir modemizavimo padalinių, naudodavo 
tik vidiniams poreikiams ir daugiau lėšų skirdavo saugumo 
sistemoms, kad galėtų apsiginti nuo pramoninio šnipinėjimo — 
jų nuosavybės vogimo. Tokios naujos struktūros dėka žinios 
buvo apsaugotos nuo galimų konkurentų mažiau išsivysčiusio- 
se šalyse, be to, ji nulėmė didesnės, palyginus su senąją techno- 
logijų paplitimo sistema, įvairovės šakose bei valstybėse atsira- 
dimą. Dėl to padidėjo korporacijų, kaip pramoninių gaminių 
eksportuotojų, galimybės. 

Visa tai galima suvokti sveiku protu. Tačiau iš tikrųjų vienos 
pirminės struktūros poveikis prekybos eigai kurioje nors šalyje 
ir kuriuo nors metu visuomet bus vis kitoks, o visų keturių 
struktūrų veikla toje šalyje, kai vienos poveikis teigiamas, kitos 
veikia nepalankiai, bus dar labiau neprognozuojamas. Palygi- 
nus tik dviejų valstybių perspektyvas - galimybes ir kliūtis, 
kaštus ir pelnus - jos nebus panašios. Kai kurių šalių pasikei- 
timai priklausys nuo pasaulinės struktūros pakitimų. Todėl ša- 
lies konkurencingumas rinkoje ir reikšmingumas derybose už 
rinkos ribų (pavyzdžiui, su galingomis transnacionalinėmis kor- 
poracijomis, susidomėjusiomis investicijomis į naują šalies ga- 
myklą arba reikšmė derybose, vis dar už rinkos ribų, su kitų 
valstybių vyriausybėmis) — visa tai, kartu paėmus, nulems ša- 
lies vietą prekybos sistemoje. Kaip pavyzdį galime paminėti 
devintojo dešimtmečio vidurio didelį 4 milijardų USD natūrinį 
sandėrį, kai Nigerijos nafta buvo keičiama į Brazilijos cukrų ir 
pramonės prekes. Situacija, kuomet finansinis nuosmukis pa- 

veikė abiejų šalių skolininkų kreditavimą, bet pasaulinėje ga- 
myboje poreikis žaliai naftai ir cukrui nesumažėjo, nulėmė tokį 
sandorį. Nors jis ir buvo įvardytas kaip diskriminuojantis (toks 
jis iš tikrųjų ir buvo), bet sandoris buvo patrauklus dėl vidinių 
rinkų, kurias abi šalys galėjo pasiūlyti viena kitai, dydžio. Tre- 
čiosios šalys, nepritarusios tokiam sandoriui, negalėjo jam su- 
trukdyti, nes natūriniai mainai ilgą laiką buvo taikomi ir tole- 
ruojami prekyboje tarp Rytų ir Vakarų. Tuomet šalims be dide- 
lių užsienio valiutos rezervų tai buvo labai geras būdas išsigel- 
bėti iš sunkios padėties. 


"Tarptautinės organizacijos | 
Apmąstymai apie tai, kiek derybos lemia individualių tarptau- 
tinių mainų sąlygas bei kokią galią jos turi kaip daugelio veiks- 
nių, priklausančių pirminėms struktūroms sudedamoji dalis, gali 
būti naudingai pritaikomi atsakant į dar kartą pakartotą klau- 
simą „Kas valdo?“ Rinkos, valstybės ar tarptautinės organiza- 
cijos? Ar pastarosios iš tikrųjų prekybos struktūroje taip „įtvir- 
tino“ liberalizmą, kaip teigė Ruggie, kad valstybių derybinės 
galios — politinės ir ekonominės - įgyvendinimą iš tikrųjų regu- 
liuoja vadovėliai (Ruggie, 1983)? Ar pasaulinės ekonomikos pre- 
kybos struktūra labai priklauso nuo vyriausybės nuolatinės pa- 
ramos arba nuo susitarimų, pasirašytų tokių tarptautinių orga- 
nizacijų, kaip GATT'as (Visuotinis susitarimas dėl prekybos ir 
tarifų)? Norint atsakyti, reikia aiškiai apibrėžti tikslų tarptauti- 
nių organizacijų vaidmenį ir jų santykį su valstybės politika. 
Pirmiausia reikia turėti omenyje, kad valstybės, sudaryda- 
mos sutartis ir įkurdamos tarptautines organizacijas, turi įvai- 
rių tikslų, dažnai ir nesuderinamų. Valstybės susitarė ir ben- 
dradarbiavo norėdamos priskirti tam tikras prekybos rūšis (pre- 
kybą vergais ir narkotikais) nelegaliai prekybai, arba griežtai 
bausdamos už kišimąsi į prekybą, pavyzdžiui, piratus. Jos su- 
sitarė bendrai kovoti su prekybos priešais arba potencialiais 

priešais, pvz., įkūrė Strateginių prekių koordinacijos komitetą 
(COCOM). Norėdamos apginti asociacijas, jos visada nuspręs- 
davo diskriminuoti; ir tai būdavo nukreipta prieš kitus. Tai bu- 
vo daroma susibūrus į grupes, kaip pvz., EB, Asian ar Carifta, 
taip pat ir dvišaliu pagrindu sudarius tokias sutartis, kaip JAV - 
Izraelio ar JAV — Meksikos prekybos sutartys. Valstybės susita- 
rė dėl prekybos liberalizavimo nieko nediskriminuojant, kaip, 
pvz., GATT'as. Be to, buvo susitarta aptarti prekybos ir plėtotės 
politiką, kuri padėtų mažiau išsivysčiusioms šalims, pvz., UNC- 
TAD. Nuostabiausia, kad kai kurios valstybės prisijungė prie 
visų šių organizacijų, išskyrus regionines, į kurias jos nepriima- 
mos. Todėl nuosfata, kad tarptautinės organizacijos, susijusios Su 
prekyba, yra grindžiamos liberaliu konsensuso principu, yra pernelyg 
supaprastinta. Valstybės, prisijungusios prie kai kurių organiza- 
cijų, pasižada laikytis liberalių prekybos principų, bet tai jau 
kita kalba. | 

Antra, tarptautinės prekybos organizacijos tikslus nustato pati 
galingiausia iš grupės valstybė arba jie nustatomi derybomis tarp dvi- 
ejų ar daugiau galingų valstybių. Todėl ta valstybė ar valstybių 
grupė nustatys bendradarbiavimo, kuriame jos kaip organizaci- 
jos narės dalyvauja, ribas. GATT'o tikslus, kaip jau buvo kalbė- 
ta anksčiau, nustatė JAV ir sustiprino karo metu pradėtose de- 
rybose su Britanija. Svarbu atsiminti, kad juos taip pat varžė 
Kongreso nustatyti apribojimai kabinetui. JAV Senatas, atsisa- 
kydamas ratifikuoti Tarptautinės prekybos organizacijos Hava- 
nos chartiją, Trumano kabinetą privertė inicijuoti vykdomąją 
sutartį, vėliau žinomą kaip Visuotinis susitarimas dėl prekybos 
ir tarifų (GATT). Procesą, kurį pradėjo susitariančios šalys, taip 
GATT'o narės yra formaliai vadinamos, vėliau apribojo Kon- 
greso 1934 metais priimtas Abipusės prekybos susitarimo aktas 
(Reciprocal Trade Agreement Act). Jis pirmą kartą prezidentui su- 
teikė galią derėtis dėl komercinių sutarčių be Kongreso leidimo, 
bet su sąlyga, kad jos „atsipirks“- bus susitarta dėl abipusių 
nuolaidų ir tarifai nebus sumažinti daugiau nei per pusę. 

Prekybos liberalizavimo GAT'T'o dėka čempionai sistemą api- 
būdino kaip „keturių kolonų“ sistemą. Pasak Curzonso, jos yra 
tokios: 1) lygiateisiškumo principas (tuo pačiu tai nesuteikė naujų 
lengvatų europietiškiems imperiniams prekybos santykiams); 
2) palankiausios prekybos (most favourable nation principle) prin- 
cipas taikomas daugiašaliu pagrindu, taigi nuolaidos vienai ša- 
liai galioja ir kitoms; 3) savitarpiškumo principas, taikomas dau- 
giašaliuose santykiuose: šaliai A, suteikusiai šaliai B nuolaidų, 
daugiašalėse derybose gali būti „atmokėta“ šalies C suteikia- 
momis nuolaidomis, o pastaroji savo ruožtu gali tikėtis, kad jai 
tai atsipirks, kai šalis B, D, E ar F ir t.t. suteiks nuolaidų jai; 4) 
ketvirtoji kolona, kuri yra susitarimo pagrindas —- bendras susi- 
tarimas dėl pritarimo prekybos išimtims ir išlygoms, leidžian- 
čioms atsisakyti atsakomybės, jei jos aptartos GATT'o forumuo- 
se. Tokiu būdu tam tikromis aplinkybėmis valstybės galėjo nu- 
krypti nuo pirmųjų trijų principų. Iš tikrųjų tokiu būdu išsisuk- 
ti galėjo bandyti (ir bandė) Jungtinės Valstijos savo arba savo 
sąjungininkų labui, jeigu to reikalaudavo nacionaliniai intere- 
sai. Struktūra, remiama keturių kolonų, nebuvo tokia stabili, 
kaip gali atrodyti, remiantis šia metafora. Trečia, visuomet rei- 
kia atsiminti, kad tarptautinių organizacijų vaidmuo ir įtaka ilgai- 
niui keitėsi, taip atspindėdama galingiausių valstybių arba gru- 
pės valstybių prioritetus ir susidomėjimą. 

GATT'o istorijoje daug prieštaravimų ir nukrypimų. Pavyz- 
džiui, pirmoji lygiateisiškumo kolona tikriausiai buvo laisviau- 
siai interpretuojama. Norėdami kuo greičiau atstatyti Vakarų 
Europą (JAV Šaltojo karo metu dėl strateginių priežasčių tuo 
buvo itin suinteresuota), amerikiečiai be jokių dvejonių Vakarų 
Europos šalims leido diskriminuoti JAV eksportą - nustatė jam 
kvotas ir įvedė apribojimus. Britanijai po karo atsidūrus nepa- 
vydėtinoje finansinėje padėtyje, JAV sterlingo įtakos sferoje lei- 
do įvesti diskriminacinę keitimo kontrolę, kuri kaip prekybos 
barjeras, pastatytas dolerio importui, pasirodė efektyvesnė už 
imperines lengvatinių tarifų struktūras, kurioms karo meto de- 

rybose JAV priešinosi visomis išgalėmis. Amerikos pagalba Eu- 
ropos šalims buvo teikiama su sąlyga, kad jos bendradarbiaus 
su JAV įgyvendinant pagrindinę prekybos diskriminavimo stra- 
tegiją — strateginius embargus prekybai su Kinija, Sovietų 54- 
junga ir Rytų Europos valstybėmis. Juos JAV vyriausybė nusta- 
tė 1951 metų Kautynių nutarimu (Battle Act) ir sutvirtino įkūru- 
sios daugiašalę COCOM organizaciją. 

“Netgi tarp GATT'o narių buvo taikoma išimčių iš taisyklių. 
Viena jų buvo galimybė pasinaudoti padidintais tarifais, tai mo- 
tyvuojant mokėjimo balansu. Kitas pavyzdys yra atleidimo nuo 
įsipareigojimų procedūra, numatyta 25 GATT'o straipsnyje, ku- 
ria buvo naudojamasi norint leisti Europos Anglies ir Plieno 
Bendrijai (ECSC), o vėliau ir Europos Ekonominei Bendrijai 
(EEC) prekyboje diskriminuoti kitas šalis. JAV tuo taip pat pa- 
sinaudojo: nuo 1954 metų ėmė leisti prekybos Žemės produk- 
tais apribojimus. Išimtis buvo numatyta ir 19 straipsnyje. „Sun- 
kumų tam tikruose sektoriuose atveju“ jis leido atšaukti tarifų 
nuolaidas tam tikromis aplinkybėmis, jei tai nedaroma dėl dis- 
kriminacinių priežasčių. Taip pat ir 6 straipsniu buvo leidžiama 
"įvesti ginamąjį apmokestinimą importui, įtariamam dempingu 
(t.y. parduodant mažesnėmis, nei vidinės rinkos, kainomis), taip 
darant nuostolių importuojančios valstybės gamintojams. Daž- 
niausiai šiomis išimtimis naudojosi JAV arba, joms pritariant, 
sąjungininkės pramoninės valstybės, siekdamos savo ekonomi- 
nių interesų. Tik vieną kartą taisyklėms buvo nusižengta ir spe- 
ciali tarifų nuolaida buvo pasiūlyta besivystančioms šalims pa- 
gal vadinamąją Bendrąją specialią nuolaidų sistemą (Generalized 
Special Preference System — GSP). Tam JAV, Europa ir Japonija 
gana nenoriai, bet nepaliaujamo besivystančių valstybių spau- 
dimo dėka, 1971 metais pritarė. Bet ji buvo taip suvaržyta ko- 
kybės reikalavimų ir apribojimų, kad praktiškai beveik neveikė 
(MacBean ir Snowden, 1981). 

Ketvirtasis, ir paskutinis, pastebėjimas yra ne bendrojo, bet 
praktinio - „kaip tai padaryti?“ — pobūdžio. Norint realiai įver- 

tinti bet kurios tarptautinės organizacijos galimybes (arba dery- 
bų, pvz., Urugvajaus raundas, vykstančių tarptautinėje organi- 
zacijoje, sėkmę), visų pirma reikia suprasti pagrindinės valstybės 
arba valstybių derybinės galios pajėgumą ir ribas. Jungtinės Valsti- 
jos vyravo ir vadovavo GATT'o derybose, pavyzdžiui, iš pradžių 
inicijavo Daugiapluoštį susitarimą (Multifibre Agreement), po to 
jį atmetė, vėliau jam vėl pritarė, bet jau remdamosi GSP apribo- 
jimais. Jungtinės Valstijos galėjo taip elgtis ir dėl aiškaus susi- 
tarimo su NATO bei OECD narėmis sąjungininkėmis, pagal ku- 
rį JAV turėjo laisvas rankas pinigų vadyboje bei derybose dėl 
prekybos už teikiamą branduolinį apsaugos skėtį, taip pat ir dėl 
derybinės galios, kurios jos sėmėsi iš tokios didelės ir turtingos 
vidaus rinkos. Galimybė gerti iš tokio vertingo šaltinio lėmė, kad 
industrinės bei besivystančios šalys kaip meilužiai vis užmerk- 
davo akis prieš naujas pirminių sandorių interpretacijas neno- 
rėdamos visko iš karto prarasti. Tačiau devintąjį dešimtmetį Eu- 
ropos ir Japonijos firmos nukrypo nuo Amerikos nurodymų ir 
žingsnis po Žingsnio skverbėsi į JAV rinkas įkurdamos (inves- 
tuodamos arba įkurdamos bendras bendroves) dukterines ben- 
droves Jungtinėse Valstijose. Toks žingsnis sumažina JAV galią 
derybose, nes užsienio įmonės gali lanksčiau reaguoti į JAV pro- 
tekcionizmą. Tuo pačiu metu vienašališka JAV politika, leidžianti 
vis naujai interpretuoti dempingą, nesąžiningą konkurenciją ar- 
ba didelius vidinei pramonei daromus nuostolius, uždaro nau- 
jus išėjimus į tarptautinę rinką ir tuo pačiu sumažina įtaką tarp- 
vyriausybinėse derybose (Winham, 1987; Destler, 1986). 

Labai tikėtina, kad nors ir ilgai buvo deramasi Urugvajaus 
raunduose (1986-1993), tikroji GATT'o raundų reikšmė dauge- 
liui svarbių pasaulinės prekybos dalyvių vis mažėja. Dauguma 
informacijos priemonių (galbūt Prancūziją reikėtų išskirti) tei- 
gė, kad prekyba būtų atsidūrusi pavojuje, jei Urugvajaus raun- 
das nebūtų sėkmingai baigtas 1993 metų gruodžio mėnesį. Bet 
ši galutinė data buvo svarbi todėl, kad JAV Kongresas apribojo 
prezidento galias gauti Kongreso pritarimą panaudoti „be ei- 

lės“ procedūrą bet kuriam GATT'o aktui, dėl kurio JAV dery- 
bininkai susiderėjo su Europa ir Japonija. Didelės firmos ėmė 
nerimauti, kad pasitikėjimas pasaulio ekonomika bus pakirstas, 
jei paskutinis terminas praeis, o sutarties taip ir nebus. Jie rei- 
kalavo, kad derybininkai sudarytų sutartį - bet kokią. Manoma, 
kad reikėjo vienuolikos valandų sandoriui sudaryti. Taip pat 
manoma, kad daugelis dalykų taip ir liko neišspręsti. 

Nors ir labai gaila, bet tai ne tragedija, nors ir ne triumfas. 
Faktai akivaizdūs, kad prekybai vykstant tarp pramonės šakų 
ar tarp įmonių, tarifų ir kvotų lygis rodo, jog įmonės, o ne 
vyriausybės gauna pelną, atsiradusį apribojus tiekimą ir dėl to 
padidėjus kainoms. Kuomet gamybos sudedamųjų dalių išdės- 
tymą ir srautus tarp įmonių nulemia įmonės, vyriausybės apri- 
bojimai yra tik vienas iš veiksnių įmonėms priimant sprendi- 
mus. Derybos vis dar gali būti svarbios besivystančių šalių eks- 
portuotojams. Tačiau UNCTAD pasiūlymai ir diskusijos tarp 
Šiaurės ir Pietų apie prekybą ne vieną kartą įrodė, kad Grupės 
77 derybinių pajėgumų neužteko išgaunant nuolaidas iš JAV 
ar, nepaisant visų protestų dėl Lomės sutarties (Lome Agree- 
ment), iš Europos Bendrijos ar Japonijos. Remiantis derybinės 
galios analize galima teigti, kad mažiau išvystytos valstybės, 
turinčios dideles rinkas, stabilias vyriausybes ir daug išsilavi- 
nusios darbo jėgos gali smarkiai pagerinti savo prekybos gali- 
mybes derėdamosi su užsienio korporacijomis, o ne užsiiminė- 
damos tuščiu lobizmu vyriausybinėse tarptautinėse organizaci- 
jose. Lėtas daugiašalio prekybos „režimo“ irimas, kaip jau ir 
buvo, silpnesnėms derybų šalims gali sumažinti prekybos gali- 
mybes ir susiaurinti akiratį. 


' Skaičiai blokų eksportui sudarė atitinkamai 13 ir 32 procentus. GATT, 
International Trade 1982/3, A14 lentelė. 

* US Senate report, February 1973, Implikations of multinationai firms for world 
trade and investments and for US trade and labor, p.278-9; ir Britanijai, Meyer (1978, 
33). Žr. Tussie (1987). 

? Seers (1983, 13). 

* Mano argumentas pateiktas Tsoukalis (1985). 


9 skyrius 
ENERGIJA 


Penktasis veiksnys 


Visose išsivysčiusiose centralizuotose, mišriose ar rinkos eko- 
nomikos sistemose energija yra gyvybiškai svarbus gamybos 
veiksnys. Visos pagrindinės šiuolaikinės ekonomikos pramonės 
šakos (plieno, chemijos, mašinų) sunaudoja daug energijos, ne- 
svarbu, kokiu būdu gautos, - iš naftos, anglies, dujų ar atomi- 
nės energijos. Nė viena šiuolaikinė ekonomika negali egzistuoti 
be transporto. Pervežimai keliais, geležinkeliais, jūromis ar oru 
reikalauja daug energijos. O jeigu nutrūksta energijos tiekimas į 
namus ir gamyklas, šiuolaikinė visuomenės veikla beveik sustoja. 

Ekonomistai klasikai išskiria tik tris gamybos veiksnius - že- 
mę, darbo jėgą ir kapitalą. Tai teisinga kalbant apie ekonomikas, 
kuriose didesnioji turto dalis buvo sukuriama žemės ūkyje, o 
dauguma žmonių dirbo ūkiuose arba su žemdirbyste susijusiuo- 
se versluose, pavyzdžiui, buvo kalviai, račiai, audėjai, stogden- 
giai, kubiliai ir t.t. Bet tuo metu, kai Adamas Smithas ir Davidas 
Ricardo dėjo šiuolaikinio ekonomikos mokslo pamatus, jie tik- 
rai privalėjo atsižvelgti į dar du svarbius veiksnius: technologi- 
ją ir energiją. Ir tais laikais žemės, darbo jėgos ir kapitalo gami- 
namas turtas galėjo būti didinamas tam panaudojant technolo- 
gijos Žinias. Netgi prieš revoliucinius pasikeitimus žemdirbys- 
tėje septynioliktajame ir aštonioliktajame amžiuose, Šiaurės Va- 
karų Europoje žemės ir darbo jėgos našumas buvo padidintas 
įdiegus naujas technologijas: geležinius plūgus, vėjo ir vandens 
malūnus, geresnį drėgnų dirvų nusausinimą. Viskam įgyvendinti 
reikėjo ne tik kapitalo, bet ir naujausių technologijos Žinių. Vė- 

liau formavosi industrinės revoliucijos ekonominiai ir finansiniai 
pagrindai - Anglijoje „ropė“ Townsedas išpopuliarino keturių 
sklypų rotacijos sistemą, o aptvėrus visuomeninę žemę galima 
buvo patobulinti galvijų auginimo metodus. 

Papildomas energijos suvartojimas koja kojon žengė su tech- 
nologija, nulemiančia didesnį pelną. Cipolla teigia, kad prieš 
industrinę revoliuciją 85 procentai visos pasaulio energijos bu- 
vo pagaminama raumenų jėga - naudojant Žmogaus, o turtin- 
gesnėse visuomenėse - gyvulių raumenis (Cipolla, 1962). Netgi 
vienuoliktojo amžiaus Anglijos nuosavybės aprašymo knygoje 
(Doomsday Book), sudarytoje Viljamo Užkariautojo, norint ge- 
riau surinkti mokesčius, gamyboje pripažįstama energijos veiks- 
nio reikšmė. Knygoje yra surašyti visuose Anglijos kaimuose 
laikyti jaučiai, kurie tuomet buvo pagrindinai darbiniai gyvu- 
liai. Vėliau, ištobulėjus kinkomų arklių, kuriuos lengviau šerti 
ir laikyti šaltos ilgos Žiemos sąlygomis, naudojimui, kilo ir Že- 
mės panaudojimo našumas, tuo pačiu fermeriai galėjo auginti 
ir laikyti daugiau arklių. Grūdams malti buvo pradėti naudoti 
vėjo ir vandens malūnai. Taigi primityvios energijos rūšys buvo 
pagrindiniai žemės ūkio revoliucijos veiksniai. 

Kiekvienas pirmos klasės mokinys žino, kad industrinėje re- 
voliucijoje pagrindinis veiksnys buvo energija. Garo energija 
pramonėje išstūmė vandens ir vėjo malūnus ir dauguma darbi- 
ninkų įsidarbino medvilnės ir vilnos fabrikuose, kuriuose nau- 
jos mašinos, pirktos už kapitalą, medžiagos nuausdavo ne met- 
rus, o kilometrus. Garo varikliai pirmiausiai buvo panaudoti 
kalnakasyboje, o vėliau pritaikyti garvežiams. Anglis buvo rei- 
kalinga garui išgauti. Taip devynioliktajame amžiuje nuo geog- 
rafinės vietos priklausoma industrializacija Europoje buvo glau- 
džiai susijusi su anglies klodais, randamais žemės gelmėse. Pra- 
morlė plėtojosi centrinėse grafystėse ir Šiaurės Anglijoje, t.y. 
ten, kur buvo daug anglies, bet ne Pietuose, kur jos nebuvo. 
Pramonė dėl tų pačių priežasčių plėtojosi Šiaurės Rytų, o ne 
Pietvakarių Prancūzijoje; Rure ir Silezijoje, o ne Šiaurės Vokie- 

tijos rajonuose. Italija, Europoje pirmavusi technologijomis ir 
buvusi viena turtingiausių pasaulio vietų penkioliktajame am- 
žiuje, dabar pradėjo atsilikti dėl dviejų didelių trūkumų: poli- 
tinio susiskaldymo ir anglies trūkumo. Italijoje, kaip ir Graiki- 
joje, žmonės ilgiau pragyveno dirbdami Žemę ir tik po Pirmojo 
pasaulinio karo prasidėjo industrializacija, nors ir gana sunkiai. 
Tuo metu valstybės ėmė suprasti, kaip jų saugumui svarbu 
energija. Prancūzija 1918 metais iš Vokietijos reikalavo repara- 
cijų, teigdama, kad ketverius metus trukę kruvini mūšiai Flan- 
drijos purvynuose sunaikino arba laikinai padarė netinkamus 
naudojimui didelius anglies plotus Šiaurės Rytų Prancūzijoje. To- 
kią netektį reikėjo atlyginti. Vokietija privalo mokėti — ir pini- 
gais, ir anglimi. Saro anglynai turi būti perleisti Prancūzijai. Bet 
toks reikalavimas prieštaravo prezidento Wilsono paskelbtai ap- 
sisprendimo teisei, kuri buvo pripažinta kaip teisėta priežastis, 
kad galima būtų išardyti senąją Austrijos-Vengrijos imperiją ir 
įkurti naujas valstybes — Čekoslovakiją bei Jugoslaviją. Dėl tos 
pačios priežasties Baltijos valstybės galėjo atsiskirti nuo Rusijos 
per 1917 metų revoliuciją. Visi Saro gyventojai buvo kalbantys 
vokiškai. Objektyvus tautybės rodiklis, suprantamas sieną nu- 
statančioms pokarinėms komisijoms Europoje, buvo kalba. Pre- 
zidentas Wilsonas buvo taip įširdęs dėl šio Prancūzijos reikala- 
vimo, kad jau vien dėl šio klausimo vos nežlugo Paryžiaus tai- 
kos konferencija. Prezidento laivo, stovinčio Havro uoste, kapi- 
tonui buvo įsakyta ruošti laivą, ir prezidentas grasino tuoj pat 
palikti Paryžių ir pasipiktinęs grįžti namo. Bet diplomatinėmis 
priemonėmis —- Prancūzijos ir Amerikos kompromisiniu susita- 
rimu - buvo pasiekta, kad Saras tampa pavaldus Lygai ir Tautų 
Lygos komisaras (prancūzas) valdo Sarą kaip Prancūzijos dalį 
penkiolika metų, o vėliau plebiscitas nusprendžia ateitį!. 
Rėikia pabrėžti, kad tuo metu anglies, kaip pagrindinio na- 
cionalinės energijos šaltinio, turėjimas buvo pagrindinis užsie- 
nio politikos tikslas ir dar vienas karštas ginčas dėl anglies tel- 
kinių, kilęs Paryžiaus taikos konferencijos metu, tai įrodo dar 

kartą. Tas akmens anglies telkinys buvo Silezija. Dalis jo slūgso 
Lenkijoje, dalis Vokietijoje ir dalis - Čekoslovakijoje. Nubrėžti 
žemėlapiuose naujas sienas buvo tikras komisijos, kuriai buvo 
patikėtas šis reikalas, teisėtumo išbandymas, nes tautinio iden- 
titeto klausimas buvo itin sudėtingas, kadangi vokiškai ir len- 
kiškai kalbantys žmonės netolygiai buvo išsibarstę po visą teri- 
toriją, 0 tai apsunkino sienas nustatyti tiksliai pagal ten gyve- 
nančių Žmonių tautybę. Tačiau pralaimėjusieji vokiečiai taip ir 
liko įsitikinę, kad Versalio teisėtumu buvo veidmainiškai pasi- 
naudota ir iš jų atimta svarbi pramoninė žaliava. Prancūzijai 
dar kartą užėmus Ruro akmens anglies kasyklas 1923 metais, 
kai Vokietija buvo nusilpusi ir nebesugebėjo išmokėti reparaci- 
nių mokesčių, šie įtarimai pasirodė esą teisingi. 

Netgi toks primityvus teiginys, kad akmens anglis yra būti- 
na pramonei, 0 pramonė, ypač plieno, būtina karinei galiai pa- 
laikyti, negreitai išnyko. Antrojo pasaulinio karo metu Ruzvelto 
administracijos iždo sekretorius Henry Morgenthau pasiūlė, jo 
manymu, radikalų būdą „Vokietijos problemai“ išspręsti. Pra- 
moninių Vokietijos vietovių „globa“ ir Ruro anglies kasyklų už- 
darymas apiplėštų Vokietiją ir užkirstų bet kokią galimybę tre- 
čią kartą pradėti naują karą Europoje, į jį įtraukiant ir Jungtines 
Valstijas. Be vokiškos anglies nebūtų vokiškos sunkiosios pra- 
monės; be sunkiosios pramonės neegzistuotų stipri Vokietijos ar- 
mija ir taip būtų pašalintos visos pagundos šantažuoti ar bau- 
ginti rytines, pietines ar šiaurines kaimynes - guod erat demonst- 
randum. Tačiau Britanija, Europos valstybių ištremtos vyriausy- 
bės ir protingesnės galvos Amerikoje suprato daugiau. Jie suvo- 
kė, kad tokia pokarinė strategija nuskurdins ir Vokietijos kaimy- 
nes. Ji taps kliūtimi ir trukdys atsigauti Vakarų Europos ekono- 
mikai, o tai lems, kad nusilpusi Vokietija taps bejėgė prieš vis 
stiprėjančią Sovietų Sąjungą. Morgenthau planas buvo atmestas. 

Netgi po karo, kai tiek kariniai jūrų laivynai, tiek armijos 
naudojo naftą ir nebe anglis ar nafta buvo tarptautinės politi- 
kos pagrindinė tema, anglies manija tebegyvavo. Prancūzija 

dar kartą bandė apdumti akis dėl Saro akmens anglies ka- 
syklų visaip bandydama suvilioti sarlandiečius pamiršti savo 
kalbą bei kultūrinius ryšius ir balsuoti už prancūzišką sotu- 
mą, o ne už vokišką nepriteklių. Tuo metu Britanija Tarptau- 
tinei Ruro valdžiai pasiūlė peržiūrėti šio ypatingos reikšmės 
energijos šaltinio panaudojimą. Abu bandymai sukėlė diplo- 
matinių nesutarimų ir juos išsprendė tik 1950 metais genia- 
lus Roberto Schumano pasiūlymas sukurti Europos Anglies ir 
Plieno Bendriją (ECSC) ir Aukščiausiajai valdžiai (High Aut- 
hority) suteikti ypatingus įgaliojimus. Tai ne tik išsprendė an- 
glies telkinių nuosavybės klausimą, bet ir eliminavo nesantai- 
ką tarp Prancūzijos ir Vokietijos, taigi karas tarp jų tapo ne- 
beįmanomas (Diebold, 1959). 

Kaip vėliau paaiškėjo, ECSC taip ir netapo itin efektyvia 
iniciatyva, kaip tikėjosi Schumanas. Aukščiausioji valdžia neta- 
po nacionalinių vyriausybių pakaitalu bent vienos pramonės 
šakos valdyme. Jos neofunkcionalistinė prielaida, kad ECSC su- 
stiprins europiečių ištikimybę vienų kitiems ir taip pasiseks re- 
alizuoti politinę vienybę netiesioginiu keliu, pasirodė pernelyg 
optimistinė. Politinei sąjungai pasipriešino ne tik generolo de 
Gaulle'o Prancūzija. Europos Ekonominė Bendrija (EEC) sep- 
tintąjį dešimtmetį visuotiniu sutikimu buvo neapibrėžta valsty- 
bių konfederacija ar asociacija, efektyviausiai veikianti, kai rei- 
kėdavo vienytis prieš bendrą priešą. 

Tačiau aštuntąjį dešimtmetį Europos Anglies ir Plieno Ben- 
drija nustojo būti svarbiausia daugiau dėl ekonominių, o ne dėl 
politinių priežasčių. Tuo metu nafta išstūmė anglį kaip nacio- 
nalinės strategijos ir tarptautinės diplomatijos objektą. Energija 
vis dar priklausė „aukštajai politikai“, tik energijos šaltiniai bu- 
vo kiti. Ir kol dar nebuvo pradėti naudoti Šiaurės jūros naftos 
telkiniąi, visos Europos valstybės neturėjo savo teritorijose pa- 
grindinio pramoninės energijos šaltinio, bet plaukė ta pačia gry- 
nųjų naftos ir dujų importuotojų valtimi. Anglis buvo išgauna- 
ma ir suvartojama nacionalinių rinkų ribose, tuo tarpu nafta — 

naujasis pagrindinis energijos šaltinis - buvo gaminama ir par- 
duodama pasaulinėje rinkoje. (Lenkija, tuomet vienintelė išim- 
tis, ir šiandien vis dar išlieka svarbia anglies eksportuotoja.) 
Politinius sprendimus, įsigijimo sąlygas, atradimo ir patekimo 
į rinką būdus nulemdavo tarptautinė politinė ekonomija, bet ne 
tarptautinė diplomatija ar užsienio politika. Kitaip tariant, pra- 
dėjo lemti valstybių vidaus politika, rinkos sąlygos ir pagrindi- 
nių rinkos veikėjų prigimtis. 

Nafta yra energijos šaltinis ir dėl tos priežasties pakliūna į 
penkių pirminių gamybos veiksnių, svarbių pramoninio pasau- 
lio ekonomikai, grupę, o skiriasi nuo anglies tuo, kad yra jud- 
resnė. Tai svarbu, kadangi pasaulio ekonomikoje nevienodas 
gamybos veiksnių judrumas daug lemia. Anglies viešpatavimo 
periodu energija buvo labai nejudri. Žemė taip pat buvo nejud- 
ri, nes ją galima buvo tik užkariauti arba, retkarčiais, nusipirkti. 
Darbo jėga buvo tik iš dalies judri: ji buvo judresnė prieš Pir- 
mąjį pasaulinį karą, palyginus su tuo laikotarpiu, kai Jungtinės 
Valstijos ir kitos valstybės pradėjo užvėrinėti sienas naujiems 
imigrantams arba tada, kai ekonominiai bei politiniai veiksniai 
lėmė, kad buvo užkirsti keliai vergams pirkti ir pigiai bei laiki- 
nai darbo jėgai įvežti. Darbo jėga vėl tapo judresnė nuo septin- 
tojo dešimtmečio pradžios, kai Europoje ir Amerikoje legalūs ir 
nelegalūs gastarbeiter buvo samdomi sunkiems fiziniams dar- 
bams nudirbti. Anglies vartojimo amžiuje kapitalas buvo mobi- 
lus, tačiau įsigalėjus naftai ir tuo pačiu ištobulėjus pervežimų ir 
komunikacijų sistemoms bei pasauliniu mastu integruojantis ka- 
pitalo rinkoms ir bankų sistemoms, tiek kapitalas, tiek techno- 
logija tapo dar judresni. Ieškant pusiausvyros galima teigti, kad 
galimybė greitai transportuoti naftą vamzdynais žemynuose bei 
tankeriais vandenynuose nulėmė ir pagrindinių gamybos veiks- 
nių judrumo padidėjimą. Tačiau, kaip rodo pasaulio ekonomi- 
kos pagrindinių energijos šaltinių analizė, didesnis judrumas 
nesutapatinamas su mažesne galia politikoje; arba kad politika 
tampa tarpnacionaline. 

Faktai ir teorijos 


Laimė, kad pasaulio energijos pasiūlos politinės ekonomijos 
analizė, priešingai nei prekybos analizė, neapaugusi pasenusio- 
mis ekonomikos teorijomis. Kita vertus, tai dar neištirta sfera. 
Netgi po Antrojo pasaulinio karo pripažintais anglies ir naftos 
ekspertais buvo tie, kurie dirbo arba patarinėjo korporacijoms 
arba savo vyriausybėms. Tai buvo praktikai, sprendžiantys kon- 
krečias problemas, o ne akademikai, užsiimantys bendros teori- 
jos kūrimu. Net ir šiandien naftos ir energijos klausimų eksper- 
tai, nesvarbu, ar jie dirbtų privačiame, ar valstybiniame sekto- 
riuje, nelabai domisi teorija. Jie domisi trumpalaikiais rinkos 
įvykiais - kintančia ir nenuspėjama rinka - ir sprendimais, kaip 
valstybės ir korporacijos turėtų į tai reaguoti. Kita vertus, eko- 
nomikos teoretikai nelabai domisi, kaip teoriją pritaikyti ener- 
gijos rinkoms. Jie supranta, kad šios rinkos itin jautriai reaguoja 
į įtakingas jėgas —- dažniausiai politines. Pavyzdžiui, 1973 me- 
tais „naftos šokas“, kai rinkos kainos per vieną naktį beveik 
keturis kartus pakilo, sutapo, o kitaip ir negalėjo būti, su Šešia- 
dieniu karu tarp Izraelio ir jo arabų kaimynų. Karas arba karo 
grėsmė Artimuosiuose Rytuose yra rinkos veiksnys, sunkiai in- 
korporuojamas į bet kurią ekonomikos teoriją. Netgi 1987 me- 
tais prielaida, kad Irano ir Irako konfliktas gali išplisti Persų 
įlankoje ir nulemti naftos, gaunamos iš Kuveito bei Irano ir 
Irako, pasiūlą, buvo tas pagrindinis veiksnys, nulėmęs, kad naf- 
tos kaina per kelis mėnesius pakilo 25 procentus: nuo 15 iki 20 
USD už barelį. Tuo tarpu kai 1991 metų sausį JAV puolė Iraką, 
naftos kaina priešingai - nukrito, nes rinka buvo pasiruošusi 
pašaliniams regione besitęsiančio konflikto padariniams. Kai- 
nos gerokai pasikeitė prieš Irako invaziją į Kuveitą 1990 metų 
rugpjūtį. Pasiūlos perteklius, lyginant su paklausa, numušė kai- 
ną nud 40 iki 20 USD už barelį, kadangi Kuveitas ir kitos šalys 
viršijo savo Naftos eksporto šalių organizacijos (OPEC) kvotas 
tuo metu, kai visos pramoninės šalys išgyveno paklausos su- 
mažėjimą, o Saudo Arabija, kad būtų subalansuota rinka, paga- 

liau atsisakė būti prisitaikančiu gamintoju (swing producer). Iš 
tikrųjų nuo pat Sueco laikų naftos kompanijos, o ne vyriausybė, 
savo politika reaguodavo į rinkos jėgas ir taip garantuodavo 
industrinių šalių energijos saugumą. Kompanijos geriau nei naf- 
tos gamintojai susitvarkydavo su kintančiomis naftos kainomis. 
Pavyzdžiui, Nigerija, kurioje 90 procentų užsienio valiutos gau- 
nama už naftą, iš karto pajunta, kai naftos kainos krinta. Netgi 
Saudo Arabija šio amžiaus paskutinio dešimtmečio viduryje dėl 
mažos naftos kainos turėjo susiveržti finansų diržą ir nusilenkti 
Tarptautiniam valiutos fondui (TVF). 

Esant tokiai padėčiai ekonominės teorijos nelabai galėjo pa- 
dėti. Bendrųjų politinių mokslų ir tarptautinių santykių teorijų 
šalininkai nebuvo pratę atsižvelgti į tokias galingas pasaulinės 
rinkos jėgas. Tie, kurie politine kalba rašė apie naftos verslą, 
dažniausiai prieš tai buvo specializavęsi Artimųjų Rytų politi- 
koje. Tai viena nepaneigiama šios istorijos dalis. Bet tai ne pa- 
baiga. Tačiau, pavyzdžiui, taip pat svarbu gali būti ir JAV Kon- 
greso ar Politbiuro sudėtis. Nors ir aišku, kad valstybės energe- 
tikos politika daugiau susijusi su energijos saugumo klausimu, 
politikos mokslų teoretikai, studijuojantys saugumo klausimus, 
strategiją dažniausiai sieja su kariniu saugumu, gynybos poli- 
tika, bet ne su energijos politika. Strateginių studijų koncepcijos 
ir metodai (ir su tuo neatsiejamai susijusios taikos studijos) po- 
litinėje ekonomijoje nėra lengvai pritaikomos pasaulinės ener- 
gijos sistemos, kur svarbu „kas, ką, kaip ir kodėl gauna“. Trum- 
pai tariant, atrodo, kad tai bus tas klasikinis niekieno Žemės, 
apsuptos politinių mokslų, pavyzdys — klausimas niekad ne- 
nagrinėtas ir nepriskirtas nė vienai pagrindinei teorijai. 

Kadangi energijos ekonomika ir politika yra, be jokių abejo- 
nių, svarbios šiuolaikiniame industriniame pasaulyje, reikia su- 
kurti analitinius teorinius rėmus, kuriuose būtų galima susieti 
valstybių veiklos įtaką įvairios prigimties energijos šaltiniams 
bei šių rinkų poveikį įstatymų priėmimui, vykdymui ir valsty- 
bių ekonominiam plėtojimui bei nacionaliniam saugumui. Ka- 

dangi tema svarbi, faktų apie ją tikrai netrūksta. Tikrai netrūks- 
ta bibliografinės medžiagos, knygų, žurnalų ir paskutinius įvy- 
kius apžvelgiančių straipsnių apie naftą, dujas, anglį ar atomi- 
nę energiją, jau neminint „alternatyvių“ energijos šaltinių — vė- 
jo, vandens jėgos, saulės ir kt. Svarbu iš daugybės faktų ir nuo- 
monių teisingai išsirinkti. Istorijos rašymas, pasak E.H.Carro, 
panašus į žuvies išsirinkimą žuvų turguje. Kuri Žuvis iš tos 
daugybės plaukiojančių jūrose yra pasirenkama, pagaunama ir 
parduodama? Turi gi būti tam tikra priežastis ar net priežastys, 
kad būtų atsirenkamos tam tikros Žuvų rūšys arba ypatingi 
faktai, užgožiantys visus kitus. Trumpa istorinė paskutinio pen- 
kiasdešimtmečio valstybės ir rinkos santykių, veikiančių naftos 
pasiūlą ir paklausą, eiga galbūt padės nuspręsti, ką reikia atsi- 
rinkti norint atsakyti į politinės ekonomijos klausimus, patei- 
kiamus šioje knygoje. Tuomet galėsime grįžti prie kitų energi- 
jos šaltinių nagrinėjimo ir palyginti, ar jiems galima pritaikyti 
tuos pačius, ar reikia ieškoti naujų paaiškinimų, atsakant į pa- 
grindinius klausimus. 

Viską aprėpti vienu metu būtų labai sudėtinga ir tikriausiai 
painu. Tuo labiau kad nafta vis dar yra pagrindinis pasaulinės 
ekonomikos energijos šaltinis. Šis šaltinis labiausiai veikia kitų 
šaltinių paklausą ir pasiūlą. Kuomet nafta pabrangsta arba jos 
pasiūla neužtikrinta, valstybės politika darosi palankesnė ak- 
mens angliai ar atominei energijai, bet kuomet naftos daug ir ji 
pigi, valstybės vykdoma politika į šiuos šaltinius atsižvelgia 
menkiau. Naftos vyravimą ir tai, kad naftos rinka jautresnė, 
lengvai galima pagrįsti faktais. 

Dėl kai kurių duomenų apie energiją, pavyzdžiui, apie ne- 
atnaujinamų energijos šaltinių išteklius ekspertai gali nesutarti 
ir juos nuolat nagrinėja nauju aspektu, atsižvelgdami į besikei- 
čiančius kaštus ir kainas, bet geologinių ir ekonominės istorijos 
duomenų apie naftą pakeisti neimanoma. Pirma, klimato ir uo- 
lienų formavimasis nulėmė netolygų naftos, kaip ir anglies bei 
dujų, pasiskirstymą Žemės sluoksniuose. Daugiau nei 52 pro- 

centai pasaulio žalios naftos išteklių devintojo dešimtmečio vi- 
duryje buvo Artimuosiuose Rytuose. Daugiau nei 40 procentų 
visų Žinomų pasaulio gamtinių dujų slūgsojo po Sovietų Sąjun- 
ga ir Rytų Europa, o didžiausi pasaulio akmens anglies klodai 
priklausė JAV (28,7“6) ir Sovietų Sąjungai (27,740). Nors ir daug 
telkinių buvo atrasta nuo to laiko, bet neatrodo, kad toks neto- 
lygus didelių anglies, naftos ir dujų išteklių pasiskirstymo ba- 
lansas artimiausiu laiku radikaliai keistųsi. 

Nafta pasižymi tuo, kad ją lengva išgauti. Iš visų energijos 
šaltinių Artimųjų Rytų nafta yra pigiausia. Jos kaina prilygsta 
tik penktadaliui Šiaurės jūroje išgaunamos naftos kainos. Vidu- 
tiniškai ji išgaunama keturiasdešimt kartų pigiau, nei nafta iš 
gudroninio smėlio Šiaurės Amerikoje, ji pigesnė nei importuo- 
tos suskystintos gamtinės dujos. Toks ekonominis faktas paaiš- 
kina, kodėl Artimųjų Rytų nafta vyrauja pasaulio ekonomikos 
sistemoje. 1984 metais beveik 40 procentų pasaulyje sunaudotos 
energijos buvo gaunama iš naftos; 33 procentai sudarė Arti- 
muosiuose Rytuose išgauta nafta. 1979 metais iš naftos buvo 
gaunama net 45 procentus visos energijos, bet Artimieji Rytai ir 
tada buvo svarbiausias pasiūlos šaltinis. 

Istoriniai faktai taip pat vaidina svarbų vaidmenį. Pirma, 
nuo 1930 iki 1990 metų energijos paklausa pasauliniu mastu 
išaugo penkis kartus - gerokai daugiau nei paklausa maistui, 
plienui ar kitai kuriai žaliavai. Per tuos pačius šešiasdešimtį 
metų paklausos svyravimai buvo labai netolygūs ir industrinių 
valstybių poreikis buvo didesnis už Afrikos ar Lotynų Ameri- 
kos poreikius, o Šiaurės Amerikos poreikis smarkiai viršijo vi- 
sos Vakarų Europos, sovietinio bloko ar Japonijos paklausą. 

Visų industrinių valstybių (taip yra įrodyta) energijos są- 
naudos tiesiogiai nėra susijusios su pramonės produkcijos ap- 
imtimi. Kitaip sakant, energijos naudojimo pervežimams ir pra- 
monei efektyvumas pastebimai išaugo, tačiau visuminė paklau- 
sa didėja kur kas lėčiau. Tai ypač išryškėjo po 1973 metų di- 
džiojo naftos kainų šoktelėjimo ir, matyt, geriausiai buvo pa- 

stebima Japonijos pramonėje. Tačiau netgi Amerikoje, kuri dau- 
giausiai pasaulyje sunaudoja elektros energijos, po 1975 metų 
energijos suvartojimas bendrajam nacionaliniam produktui pa- 
gaminti sumažėjo ketvirtadaliu. Tai rinkos, užkėlusios kainas 
vartotojams, ir vyriausybių, pradėjusių įgyvendinti taupymo po- 
litiką ir tuo raginusių ekonomiškai naudoti energiją, nuopelnas. 

Svarbu prisiminti dar vieną, paskutinijį, istorinį faktą. Pa- 
saulio rinkos ekonomikoje veikia dvi kintančios kainos. Jos abi 
lemia eksportuojančiųjų ir importuojančiųjų pelnus - tai naftos 
kaina ir dolerio kursas. Nuo 1970 iki 1990 metų „tikroji“ naftos 
kaina labai skyrėsi nuo nominaliosios. Naftos kaina JAV dole- 
riais (ir iki šiol naftos kaina skaičiuojama USD) pakilo nuo 4 
USD aštuntojo dešimtmečio viduryje iki 34 1979-aisiais. Turint 
omenyje infliaciją ir dolerio devalvaciją, tikroji kaina pakilo tik 
15 USD. Tačiau dėl JAV monetarinės politikos ir dolerio stiprė- 
jimo naftos realioji kaina taip smarkiai nepakito, palyginus su 
nominaliosios kainos sumažėjimu. Dėl to silpnas ir nuvertėjęs 
doleris nulėmė naftos atpigimą kai kuriose ją vartojančiose vals- 
tybėse, palyginus su anglies, dujų ar atominės energijos kaina. 
Britanijos vyriausybė nusileido rinkos jėgoms (ar tai išmintin- 
gas, ar neišmintingas sprendimas - kitas klausimas) ir uždarė 
daugumą savo anglies kasyklų. Visa tai turėdami omenyje, ap- 
žvelkime valstybių, rinkų ir naftos korporacijų santykių kitimą 
istoriškai. 


Valstybės — rinkos — bendrovės 


Vyriausybės, bendrovės ir rinkos yra trys pagrindiniai naftos 
verslo veikėjai. Dažniausiai politinėje ekonomijoje teisėtai ir, 
žinoma, dėl patogumo, valdžios su rinka ryšio koncepcija su- 
paprastinama ir apsiribojama tik valstybės su rinka santykiais. 
Bet naftos versle visuomet svarbiausia valdžia buvo ne valsty- 
bė, atstovaujama nacionalinės vyriausybės, bet naftos kompani- 
ja arba keletas naftos kompanijų, efektyviai vadovaujančių rin- 

kai. Tiek bendrovės, tiek vyriausybės tam tikru laikotarpiu dau- 
giau ar mažiau buvo priklausomos nuo rinkos malonės. 

Naftos verslui tik prasidėjus, dėl daugelio praktinių priežas- 
čių rinka priklausė tik Amerikai ir vienintelė JAV vyriausybė 
joje turėjo valdžią. Naftos išgavimo technologijos dėka gilumi- 
niais gręžiniais žalia nafta buvo išsiurbiama iš Žymiai didesnių 
požeminių plotų, nei koncesijos plotas paviršiuje. JAV teise pa- 
grįsta anglies ir metalų kasyba numatė, kad bendrovės savinin- 
kui suteikta koncesija jos galiojimo laiku bus išimtinė. Bet tai 
nebuvo įgyvendinta, nes kaimynystėje įsikūrę koncesininkai siur- 
bė naftą iš to paties baseino: greita eksploatacija ir greitas išpar- 
davimas didino pelnus. Visų pirma vienas su kitu konkurenci- 
nėje kovoje susikibo kaimyniniai koncesininkai ir tai nulėmė 
kainų nestabilumą bei silpnesniųjų savininkų priklausomybę 
nuo stipresniųjų. Johnas D. Rockfelleris žinojo paslaptį, kurią 
vėliau atskleidė ir kitos didelės naftos bendrovės, - jis suprato 
vertikaliosios integracijos pranašumą. Muštynėmis pagrįsta rin- 
ka greitai užleido vietą Standartinės naftos trestui (Standard Oil 
trust). Politiškai JAV vyriausybė sureagavo paskutinįjį praėju- 
sio amžiaus dešimtmetį Aukščiausiojo Teismo sprendimu. Jis 
naftos verslą tarp valstybių padarė nelegaliu. Tokiu būdu naf- 
tos pasiūla galėjo atitikti vis didėjančią paklausą. 

Nacionalinė šio verslo era pasibaigė po Pirmojo pasaulinio 
karo. Karas parodė, kad armijos bei kariniai jūrų laivynai turi 
turėti naftos atsargų ir paskatino įdiegti naftos reikalaujančią 
technologiją pervežimuose ir pramonėje, ypač chemijos. Tai taip 
pat nulėmė arba bent prisidėjo prie Otomanų imperijos žlugi- 
mo. Vietoj imperijos įsikūrė tokios silpnos valstybės kaip Sirija, 
Irakas ir Palestina, kurios, kaip nusprendė pergalę šventę są- 
jungininkai, turėjo paklusti tariamam Tautų Sąjungos manda- 
tui. Šių valstybių vyriausybės neturėjo priemonių pasipriešinti 
plečiamoms naftos koncesijoms, apimančioms gerokai dides- 
nius plotus nei tie, kuriuos turėjo Jungtinių Valstijų naftos kon- 
cesininkai pradininkai. (Pirmąją, D'Arsy koncesiją, suteikė Ira- 

nas 1901 metais koncesijos, vėliau žinomos kaip Anglų iraniš- 
koji, pradininkui.) Didelė koncesija reiškė, kad nereikia baimin- 
tis konkurencijos, atsirandančios eksploatuojant naujus naftos 
plotus, bei grubios konkurencijos, kai nafta parduodama beveik 
už savikainą, kol dar neišseko rezervai. 

Taigi antroje verslo eroje vyravo bendrovės. Koncesinės vals- 
tybės buvo neturtingos, tokios neturtingos, kad dėkodavo už 
mažus mokesčius, sumokamus už iš žemės gelmių išgautą tur- 
tą. Jos neturėjo jokios galios verslą perimti į savo rankas, nes 
nedisponavo finansais, naujausiomis technologijos žiniomis 
šalių vyriausybės nekreipė į tai jokio dėmesio, kol tai negrėsė jų 
interesams. Tik Britanija ir Prancūzija buvo suinteresuotos, kad 
Artimuosiuose Rytuose neatsirastų kita galinga valstybė ir jos 
galėtų išlaikyti savo pačių atitinkamas įtakos sferas. (1916 me- 
tais jos net nubrėžė nematomą sieną, vadinamąją Sykes-Picot 
liniją, kuria po karo atsidalijo savo įtakos zonas.) Be to, jos 
rūpinosi, kaip, prasidėjus karui, apsaugoti savuosius strategi- 
nius energijos šaltinius. Todėl respublikonų administracija, pre- 
zidentaujant C. Coolidgui, trečiojo dešimtmečio pabaigoje parė- 
mė JAV naftos bendrovių reikalavimus įsileisti jas į koncesinį 
žaidimą Artimuosiuose Rytuose ir išskirti joms dalį, kuri dėl jų 
rinkos dydžio ir turtingumo vis didėjo. Šiaip jau JAV vyriausy- 
bė nebuvo labai susirūpinusi savo galingų naftos kompanijų 
daroma įtaka tarptautinei prekybai nafta, kol šios nepradėjo 
pažeidinėti antimonopolinių taisyklių ir koncesinių nuostatų, 
galiojančių JAV vidaus rinkoje. 

Dėl to beveik penkiasdešimt metų tarptautinė rinka buvo 
visiškoje Septynių seserų (taip buvo vadinamos pagrindinės naf- 
tos bendrovės) malonėje. Tik ta rinkos dalis, kurią nafta aprū- 
pindavo Sovietų Sąjunga ir Meksika (kuri 1938 metais įvykdė 
pirmą selektyvinį naftos nacionalizavimą), buvo nepasiekiama 
didelėms naftos kompanijoms. Vertikali integracija, apimanti 
žalios naftos telkinių tyrinėjimą, gręžimą, pervežimą, valymą ir 

tiesioginį pardavimą vartotojams sukrovė šioms kompanijoms 
didžiulius turtus. Šioji grupė efektyviai koordinavo įvairių naf- 
tos rangų ir rūšių kainas, jas derindama su suderėta „oficialiai 
paskelbta“ Saudo Arabijos žalios naftos kaina. Šių naftos vals- 
tybių vadovai neturėjo jokios arba labai mažai įtakos naftos 
išgavimo normoms, gamybos procesui ar naftos rinkai. Bendro- 
vės nuspręsdavo, ar deginti naftos gręžinio dujas, nukreipti naftą 
į vamzdyną, nutiestą iki jų terminalų, pakrauti į jų įtakoje esan- 
čius tankerius, ar parduoti už jiems ar jų bendražygiams tinka- 
mas kainas. 

Antrasis pasaulinis karas pakeitė Artimųjų Rytų valstybių 
jėgų balansą, bet beveik nepakeitė santykių tarp bendrovių ir 
naftą gaminančių valstybių. Britanija ir Prancūzija sėkmingai 
atsitraukė iš Artimųjų Rytų palikdamos neišspręstą Izraelio ir 
kaimyninių arabų valstybių konfliktą bei nelengvą ir nestabilią 
situaciją. Jungtinės Valstijos, kaip niekada aiškiai suprasdamos 
savo strateginius interesus tame regione, visų pirma preziden- 
taujant Trumanui ir Dulles, pabandė įkomponuoti regioną į pa- 
saulinę sąjungininkų sistemą, turėdamos tikslą į ją įtraukti ir 
Sovietų Sąjungą. Tačiau kai sovietų ekspansija į Pietus nebeat- 
rodė tokia gąsdinanti, JAV pasitenkino tuo, kad išlaikė super- 
galybių balansą, tuo pačiu kartkartėmis pasistengdama sutai- 
kyti arabų valstybes, kurių draugiškos nuotaikos buvo būtinos, 
norint išlaikyti naftos tiekimą, ir Izraelį, kurio kaip žydų tėvy- 
nės išsaugojimas turėjo didelę politinę paramą JAV Kongrese. 

JAV vyriausybė ir pagrindinės naftos bendrovės nenustoda- 
mos derėjosi dėl savo laisvių išlaikymo tarpusavio santykiuose 
ne Jungtinių Valstijų teritorijoje bei su Artimųjų Rytų valstybė- 
mis, už tai siūlydamos savo pelnų patikrinimą, kuris garantuo- 
tų, jog vis dar auganti naftos pasiūla atitinka Europos bei Japo- 
nijos didėjančius poreikius. Nuo šeštojo dešimtmečio bendrovės 
buvo atleistos nuo bet kokių įsipareigojimų Amerikai mokėti pel- 
no mokesčius. Vietoj mokesčių JAV, jos naftos valstybėms mo- 
kėjo už žemės gelmių naudojimą. Per visą šį laikotarpį tik vieną 

kartą Iranas, valdomas Mossadegho, 1951 metais pabandė na- 
cionalizuoti Anglų iraniškąjį gręžinį ir taip sumažinti naftos ben- 
drovių galią. Pasaulinės gamybos strategijų dėka naftos bendro- 
vės sugebėjo Irano naftą pakeisti Kuveito bei Irako nafta, taip pat 
sugebėjo nepertraukiamai siųsti naftą į Europą aplink Afriką, kai 
1957 metais uždarė Sueco kanalą. Tačiau pasibaigus Mossadeg- 
ho valdymui ir galų gale susitarus su Iranu, Septynių seserų kar- 
telis žlugo, nes svarbioje naftos turinčioje valstybėje pradėjo veik- 
ti naujos nepriklausomos konsorciumo narės. 

Trečiojo pasaulio šalims septintasis dešimtmetis gali būti įvar- 
dytas kaip nauja išskirtinė trečioji valstybės-rinkos-bendrovės 
santykių era. Kiti mano, kad svarbus istorinis įvykis buvo ne 
Naftos eksporto šalių organizacijos (OPEC) įkūrimas, bet tai, kad 
dešimtmečiu vėliau OPEC sugebėjo sėkmingai veikti rinką. 1960 
metais naftos valstybės, vadovaujamos Venesuelos, sureagavo į 
naftos bendrovių nutarimą, kurio dėka sumažėjo naftos valsty- 
bių pajamos, gaunamos iš mokesčių už naudojimąsi žemės gel- 
mėmis. Šios valstybės ir įkūrė Naftos eksporto šalių organiza- 
ciją (OPEC). Pasaulinės rinkos ekonomikos nuosmukis 1958-— 
1959 metais sudarė sąlygas atsirasti laikinam naftos pertekliui, 
dėl kurio bendrovės turėjo numušti kainas ir tuo pačiu atsitik- 
tinai, tikriausiai net nepagalvojus, buvo sumažintos valstybės 
gaunamos pajamos 13,5 cento už barelį. OPEC tuo metu nesi- 
vadovavo ambicijomis, ji tik siekė „išnagrinėti ir sukurti siste- 
mą, užtikrinančią kainų stabilumą“. Rinkos ji nebandė keisti. 
Prie įkūrėjų (Saudo Arabija, Irakas, Iranas, Venesuela) greitai 
prisijungė kitos Artimųjų Rytų naftos valstybės, taip pat ir Al- 
žyras, Libija, Gabonas, Nigerija bei Ekvadoras. Meksika, Sovie- 
tų Sąjunga ir Britanija prie jų neprisidėjo. Tačiau nors 1973 me- 
tais OPEC gamino 53,5 procentų visos pasaulio išgaunamos naf- 
tos, jos galimybės veikti rinką vis tiek buvo menkos. Tik tuo- 
met, kai organizacijos narės pasinaudojo politine įtaka joms pri- 
klausančioje teritorijoje, jėgų balansas su bendrovėmis, o vėliau 
ir su rinkomis, pasikeitė. Libija buvo pirmoji. 1969 metais pul- 

kininkas Muammaras Gaddafis nuvertė karalių ir pradėjo kelti 
valstybei mokamų mokesčių lygį, grasindamas eksproprijuoti 
kiekvieną Libijoje esančią kompaniją, kuri nesumažins gamy- 
bos apimčių ir nepakels kainų. Libija, padedama Armand Hani- 
mer Occidental bendrovės, nepriklausančios Septynioms seserims, 
padidino produkcijos apimtis ir viršijo netgi Saudo Arabijos 
apimtis, taigi galėjo derėtis dėl naujo valstybės-bendrovės da- 
lies pasidalijimo. 

Libijos pavyzdžiu greitai pasinaudojo kitos naftą eksportuo- 
jančios valstybės, ir sau pareikalavo didesnės bendrovių gauna- 
mo pelno dalies. Bendrovės labai nesipriešino, kadangi įmokos 
už naudojimąsi žemės gelmėmis atstojo JAV reikalaujamus mo- 
kesčius, be to, jos galėjo pasipelnyti paklausos pagyvėjimo lai- 
kotarpiais. Jos buvo patenkintos Teherano sutartimi, sudaryta 
1971 metais, kuria buvo pripažintas naftos pelno padalijimas 
per pusę su sąlyga, kad valstybė nedidins kainų daugiau nei 
2,5 procento per metus. Ši sutartis, aišku, nenumatė, kad tų 
pačių metų pabaigoje Nixonas devalvuos dolerį, nei iš dalies 
spekuliatyvaus prekių vartojimo pakilimo 1972 metais, kuris 
atskleidė visuotinį netikrumą ir nepasitikėjimą doleriu pagrįsta 
monetarine sistema (žr. 5 skyrių). 1973 metais prasidėjus Spalio 
karui, suirzusios OPEC narės perėmė iniciatyvą į savo rankas ir 
pasinaudojo naftos rinkose atsiradusiu netikrumu: jos paskelbė 
keturgubai didesnes naftos kainas ir pagrasino uždėti embargą 
naftos eksportui į šalis vartotojas, sugalvojusias parodyti perne- 
lyg didelį draugiškumą Izraeliui. 

Taigi pamažu nuo 1969 iki 1973 metų prasidėjo ketvirtoji 
vyriausybių, bendrovių ir rinkų trišalių santykių, pagrįstų de- 
rybomis, era. Šioje eroje bendrovės prarado dalį savosios įta- 
kos rinkoms, o rinkos, savo ruožtu, leidosi vadovaujamos vals- 
tybinės politikos. Bet šioje eroje viešpatavo ne vien tik OPEC 
narės. Naftą importuojančios valstybės taip pat vaidino savo 
vaidmeni. Europoje ir Japonijoje dauguma vyriausybių, paty- 
rusios keturgubos kainos poveikį savo importo sąskaitoms, pa- 

didino kainas: įvedė naujus mokesčius, taip norėdamos pri- 
stabdyti vartojimą. Jungtinės Valstijos, bijodamos Kongreso, 
vienintelės to nepadarė ir 1974 įvedė kompleksinę kainų kon- 
trolės sistemą, skirtą JAV rinkai „ginti“ nuo OPEC daromų 
sprendimų. Tačiau praktikoje šis įstatymas neveikė, kaip bu- 
vo numatyta, jog skatins importą ir atims norą vartoti dau- 
giau savos naftos. Taip JAV tapo dvigubai jautresnė pasauli- 
nės naftos rinkos svyravimams. 

Nesugebėjimas pakelti kainų namuose buvo ta pagrindinė 
priežastis, dėl ko JAV nesugebėjo įkurti efektyvios tarptautinės 
vartotojus vienijančios organizacijos, galinčios atsverti OPEC. 
Valstybės sekretoriaus Kissingerio 1974 metais pasiūlyta Tarp- 
tautinė energijos agentūra (IEA) turėjo veikti naftos rinkoje — 
mažinti kainas, kaip OPEC veikė rinkoje jas didindama. Tai 
buvo gana keistas poelgis vyriausybės, kuri iki šiol nuosekliai 
stengėsi nesikišti į tarptautinę naftos rinką ir nuolat priešinosi, 
remdamasi aukščiausiais liberalumo idealais, besivystančių ša- 
lių pasiūlymams stabilizuoti žaliavų kainas - sudaryti atsargi- 
nius fondus arba priimti gamintojų ar vartotojų kvotinius pasi- 
žadėjimus. Tačiau Amerika IEA nariams skubiai pasiūlė pritarti 
sukurti naftos fondus ir vykdyti taupymo politiką. 

Iš tikrųjų JAV monetarinės ir finansinės politikos nenumaty- 
ti padariniai buvo efektyvesni „kovojant“ prieš OPEC. Infliacija 
ir dolerio devalvacija 1974-1978 metais atėmė visą aukštų naf- 
tos kainų žavumą. 1978-1979 metų Irano revoliucija paskatino 
OPEC nares vėl imtis tų pačių priemonių - pasinaudojus poli- 
tiniu įvykiu, pakelti kainas. Tačiau su antruoju kainų šuoliu 
greitai susidorojo jau ne vyriausybės, o rinka. 1983 metų kovo 
mėnesį OPEC suprato, kad teks nusileisti, ir sumažino naftos 
kainą 5 USD manydama, kad taip parodys, jog vis dar kontro- 
liuoja situaciją. Tačiau šį kartą kontrolę į savo rankas perėmė 
rinka. Kainos vis krito, nepaisant naftos gamybos sumažinimo 
Saudo Arabijoje, kuriam kitos OPEC valstybės pritarė. Ketvirto- 
ji valstybės viešpatavimo era, be abejonės, baigėsi. 

Priežastys buvo pakankamai aiškios. Šalys eksportuotojos 
perėmė žalios naftos gamybą (ir kitą tiesiogiai susijusią naftos 
produktų gamybą) iš naftos bendrovių, tačiau brangi ir rizikin- 
ga tyrinėjimų atsakomybė liko bendrovėms. Šios finansinius ir 
technologinius išteklius nukreipė tyrinėti OPEC nepriklausan- 
čius naftingus plotus - Aliaską, Šiaurės jūrą ir Meksiką. OPEC 
dalis pasaulinėje naftos eksporto rinkoje sumažėjo nuo 70 iki 30 
procentų. Šalys importuotojos bei jų pramonė tuo laiku taip pat 
investavo į alternatyvius energijos šaltinius: į atominę, vandens 
ir anglies energiją naudojančias jėgaines; be to, buvo nuveikta 
daugybė darbų bandant taupyti energiją. Tokios šalys kaip Ja- 
ponija, norėdamos užsitikrinti tiekimus, sudarė ilgalaikes dvi- 
šales sutartis. Prasiskolinusi Brazilija sudarinėjo barterinius mai- 
nus su naftą eksportuojančia ir prasiskolinusia Nigerija - cukrų 
ir įrengimus mainė į naftą. Tokiomis sąlygomis išlaikyti kainas 
nustatinėjantį kartelį būtų buvę be galo sunku. 

Tokiu būdu rinka penktojoje eroje vėl pradėjo vaidinti svar- 
besnį vaidmenį. Nors, kaip teigė Morse'as, tai ir buvo „grįžimas 
į liberalizmą“, tačiau tai nereiškė, kad naftos bendrovės ar vy- 
riausybės nebeturėjo jokios įtakos (Morse, 1983). Bendrovės kon- 
troliavo tyrimus, nevietinės naftos gamybą, naftos valymą ir 
marketingą. Taip pat turėjo kapitalo, reikalingo rizikai valdyti 
tokiame iš esmės nenuspėjamame versle. Kai kurios jų padidi- 
no savo finansinius bei technologinius išteklius atrankos būdu 
susijungdamos arba įsigydamos kitų bendrovių (IEA, 1986). Kai 
kurios neturtingos prasiskolinusios valstybės dabar turėjo kon- 
kuruoti su nenorinčiomis daryti jokių nuolaidų bendrovėmis ir 
bendradarbiauti pagal išperkamumo (buy-back) ar nesutartinių 
įsipareigojimų (contract-free) principus. Dauguma šalių gamin- 
tojų (taip pat ir Britanija), kurios kontroliavo rinką naftos ben- 
drovių dėka, negalėjo taip lengvai persiorientuoti. Netgi ne so- 
cialistinėse valstybėse vyriausybė buvo atsakinga už kurios nors 
energijos rūšies - naftos, anglies, vandens (kur įmanoma), ato- 
minės energijos - pasirinkimą. Kol importo naftos rinka kintan- 

ti, kol pagrindinės naftos bendrovės priklauso transnacionali- 
nių korporacijų dešimtukui arba dvidešimtukui, valstybės-rin- 
kos-bendrovės trijulės balansas, viena ar kita forma, išsilaiko. 

Kaip paaiškėja trumpai apžvelgus pastarąjį penkiasdešimt- 
metį ar net šimtmetį vykusią plėtrą, šis triašis balansas iš esmės 
ir staigiai keitėsi ne taip jau seniai. Tokio dinamiškumo priežas- 
tis paaiškinti nėra lengva. Koehane ir Nye (1977) pasiūlytas 
požiūris, vėliau Amerikoje paplitęs tarptautinės politinės eko- 
nomijos literatūroje, teigė, kad priežasčių reikia ieškoti „režimo 
pasikeitime“. Prisiminkime, kad režimas, pagal visuotinai pri- 
imtą Krasnerio apibrėžimą, yra „principai, normos, taisyklės ir 
sprendimo priėmimo procesai, kurie veikia veikėjo ateities lū- 
kesčius tam tikru klausimu“ (Krasner, 1983). Tai pakankamai 
platus apibrėžimas. Būtent ši formuluotė praktikoje didžiausią 
dėmesį skiria tarpvalstybiniams mechanizmams ir susitarimams 
dėl politikos tikslų, tokiu būdu ir tarptautinių organizacijų spren- 
dimų priėmimui. Kadangi metodas buvo sukurtas tam, kad bū- 
tų atsakyta į klausimą „Kodėl tarptautinės organizacijos, kaip 
TVF arba jūrų teisės, pobūdis ilgainiui keičiasi?“, nenuostabu, 
kad metodas tiek daug dėmesio skiria tam, kas vyksta pačiose 
organizacijose arba tarpvyriausybinių derybų dėl tarptautinių „re- 
žimų“ prigimties metu. Neparaidžiui ir protingai taikant gali- 
ma, kaip rezultatai ir rodo, gauti analitinį darbą, kuriame atsi- 
žvelgiama ir į ekonomines rinkos jėgas, ir į politines vyriausy- 
bines bei kitų valdžios institucijų jėgas. Tačiau teorijoje slypi 
nedidelis pavojus. Taip atsitinka pirmiausiai ėmus nagrinėti pa- 
sikeitimus tarptautinėse organizacijose. Šiose organizacijose 
vykstantys pokyčiai gali tapti kreivais veidrodžiais, kadangi jos 
savo principus ir tikslus, taip pat ir įsigalėjusią organizacinę 
struktūrą keičia lėtai. Svarbiausios tarptautinės organizacijos, 
veikiančios energijos struktūroje kaip OPEC, IEA, ir svarbiausia 
atominės energijos prižiūrėtoja IAEA, nėra šios taisyklės išim- 
tys. Režimo pasikeitimo analizės metodas dažnai neatkreipia 
dėmesio arba neįvertina, kad, visų pirma, rinkos jėgos daro 

įtaką valstybės vidaus ir užsienio politikai ir tuo pačiu netiesio- 
giai - rezultatų pasiskirstymui. Antra vertus, technologinis pa- 
sikeitimas daro įtaką tiek valstybės vidaus ir užsienio politikai, 
tiek rinkos sąlygoms, o dėl tos priežasties - bendrovių ir vals- 
tybės rinkos pasidalijimui. 


Keturių struktūrų poveikis 


Šioje knygoje pateikiama analitinė sąranga, arba metodas, ban- 
do į politinės ekonomijos visumą įtraukti keturias bazines struk- 
tūras. Todėl siūloma pradėti nuo keturių pirminių struktūrų pa- 
sikeitimo, o ne atvirkščiai - nuo pasikeitimų tarpvyriausybinių 
organizacijų veikloje. (Paskutiniame skyriuje paaiškinsiu šį me- 
todą Žingsnis po žingsnio, kaip parašyta instrukcijose ar virimo 
knygose.) Tačiau kalbėdami apie pačią svarbiausią pasaulinės 
aprūpinimo energija sistemos (ar substruktūros) dalį - naftos ver- 
slą ir norėdami parodyti, kaip šis metodas veikia, galime pasi- 
naudoti šiame skyriuje aprašyta informacija. Pirmiausia apžvelg- 
sime pirminių keturių struktūrų pasikeitimus, apie kuriuos kal- 
bama 3, 4, 5 ir 6 skyriuose ir kurie turėjo didelę įtaką galingųjų 
valstybių politikai, bendrovių strategijai, rinkos sąlygoms ir tri- 
gubo valstybių, bendrovių ir rinkų balanso poveikio rezultatams. 
Po to galime paklausti apie antrinius, arba susijusius, poveikius 
kitų valstybių politikai, tarptautinių organizacijų sprendimams 
ir susijusių rinkų politinei ekonomijai - kalbant apie naftą, jos 
poveikis pakaitalams: angliai, dujoms ir atominei energijai. 
Skaitytojas gali teisėtai papriekaištauti, kad visa tai, apie ką 
kalbu, yra ėjimas ratu, galbūt tik kiek plačiau įsigilinant į paskirs- 
tymo klausimą. Tai teisingas pastebėjimas, nes pagrindinis ke- 
turių pirmųjų skyrių, kuriuose kalbama apie pirmines struktū- 
ras, leitmotyvas teigė, kad nė viena struktūra nebuvo tobulai su- 
daryta ir nė viena neatsirado iš niekur. Valstybės kaip pagrin- 
dinės valdančiosios jėgos komandinėje, mišrioje ir pagaliau rin- 
kos ekonomikoje, formavo politiką arba susilaikydavo nuo jos 

formavimo ir formavo struktūras. Gindama savo požiūrį atsaky- 
siu, kad nors sutinku, jog; priežastis ir pasekmė eina ratu, manau, 
bus geriau pradėti nuo to, kas mažiau pasiduoda staigiems paki- 
timams, t.y. nuo struktūrų, o ne nuo politikos ar rinkos sąlygų. 

Saugumo struktūroje dvi pagrindinės permainos iš pagrindų 
keitė valstybės-rinkos-bendrovės santykius. Pirmiausiai pasi- 
keitė valstybės saugumui būtinų sąlygų apibūdinimas, ypač 
Jungtinėse Valstijose bei po OPEC pirmojo naftos kainų pakė- 
limo 1973 metais. Antrąją permainą nulėmė pokytis Žinių struk- 
tūroje, įvykęs po to, kai buvo suprasta, kad Antrojo pasaulinio 
karo metu atominiams ginklams naudotą technologiją galima 
pritaikyti gaminant elektros energiją pramonei“. 

Panagrinėkime pirmąją permainą. Henry Kissingeris ją trum- 
pai apibrėžia taip: 

Per paskutiniuosius tris dešimtmečius mes tapome tiek priklauso- 


mi nuo importuojamos energijos, kad mūsų ekonomika ir gerovė 
tapo tautų, esančių už tūkstančių mylių, sprendimų įkaitais... 
Energijos krizė į pavojų pastatė visus šiuos tautos tikslus visame 
pasaulyje. Ji įkeitė mūsų ekonomiką ir mūsų užsienio politika tapo 
neapsaugota nuo nenumatyto spaudimo... ir tai sukėlė pasaulinio 
masto politines krizes, labai paveikusias mūsų nacionalinį saugumą. 
Galbūt išsireikšta šiek tiek dramatiškai ir tvirtinimai perdėti, 
bet pasikeitimas Amerikos saugumo supratime atskleistas, ir 
tokia reakcija vyravo Amerikoje po 1973 metų kainų padidėji- 
mo. Toks suvokimo pasikeitimas Jungtinėse Valstijose buvo jun- 
tamas geriau, nei kai kuriose kitose valstybėse. Pavyzdžiui, Švei- 
carijoje jau seniai buvo sureaguota į naują energijos nesaugumo 
požiūrį ir buvo pradėta investuoti į daug kapitalo reikalaujan- 
čią vandens energijos atsargų gamybą bei į brangias strategines 
naftos saugyklas. Bet Šveicarijos supratimas ir politika neturėjo 
tokios įtakos kitoms valstybėms ir pasaulinei naftos rinkai, ko- 
kią darė tokios pasaulio supervalstybės kaip JAV. 
Kissingeris norėjo pasakyti, kad Jungtinių Valstijų saugu- 
mui išlaikyti nepakanka tik karinių pajėgumų apginti savo 

teritoriją nuo kitų valstybių puolimo. Grėsė kitoks pavojus. Ener- 
gijos nesaugumas galėjo paleisti vėjais tiek gynybos, tiek ir už- 
sienio politiką. Todėl prieš šią naują grėsmę, norint užtikrinti 
valstybės saugumą, reikėjo mobilizuoti gynybos, užsienio poli- 
tikos pastangas ir vidaus energijos politiką. Jis nepasakė tiesio- 
giai, bet galima nuspėti, kad vienos triašės saugumo sistemos 
kolonos nebuvimas arba silpnumas turi būti kompensuojamas 
vienos ar abiejų kitų kolonų stiprinimu. Ekonominiais termi- 
nais galima pasakyti, kad vieną politiką buvo įmanoma pakeis- 
ti kita. Tai panašu į miesto apgultį senovėje. Trys politikos rū- 
šys gali sumažinti bado grėsmę ir kaip to padarinį — neišven- 
giamą pralaimėjimą. Pirmoji būtų „vidinė“. Ji normuotų maistą 
arba mokesčius, kad būtų sumažinta paklausa ir kauptųsi atsar- 
gų. Antroji būtų „užsienio“ - ieškoti sąjungininkų: tiek karinių, 
tiek ekonominių. O trečioji būtų karinė - rengtis ir sutriuškinti 
apsupėjus. Pasakojime apie naftą JAV politika po 1974 metų 
buvo suskirstyta panašiai. Vidaus politika ir užsienio politika 
buvo itin susijusios. Norint padidinti JAV saugumą ir sumažin- 
ti jautrumą (naudojant Keohane ir Nye terminus) energijos ne- 
saugumui, reikia sumažinti paklausą ne tik JAV, bet ir pasau- 
linėje rinkoje. Iš čia IEA. Kuomet JAV paklausa nesumažėjo 
tiek, kiek tikėjosi Kissingeris ir kiti, kitų apribojimų poveikis 
buvo peržiūrėtas. Vartotojų sąjungos, Kissingerio įkurtos TEA 
dėka, veiklos efektyvumą ribojo JAV vidaus politika, nes ji bu- 
vo kokia tik nori, bet jokiu būdu neribojo esamo naftos porei- 
kio. Beveik visų jų paskirtis buvo veikti Amerikos pramonę, 
kad vietoj naftos vartotų anglį ir dujas ir taip sumažėtų priklau- 
somybė nuo naftos importo. Buvo planuojama po Žeme pasta- 
tyti didelę strateginę saugyklą ir ten saugoti vieną milijardą 
barelių naftos. Tačiau dėl vidinių biudžetinių priežasčių šie už- 
mojai liko neįgyvendinti. Todėl JAV, siekdama norimo saugu- 
mo, turėjo pasikliauti savo gynybos ir užsienio politika. Valstijų 
susirūpinimas Artimųjų Rytų atsargomis atsiskleidė Kuveito tan- 
kerių Persų įlankoje vėliavų pakeitimu 1987 metais, o tai nulė- 

mė karinių ir jūrų laivyno įsipareigojimų padidėjimą šiam re- 
gionui. Tokiu būdu vidinės nesėkmės atsispindėjo pasaulinėse 
saugumo struktūrose, kuriose (apie tai kalbėta 3 skyriuje) Arti- 
mieji Rytai yra padidintos rizikos zona. 

Nepasikeitė valstybių, esančių Amerikos žemyne, saugumo 
struktūrų parametrų supratimas. Po pirmojo OPEC kainų pakė- 
limo kitos valstybės, susidūrusios su šia nauja saugumo proble- 
matigue — kaip apsaugoti energijos tiekimą šalies pramonės ir 
pervežimo sistemoms - pradėjo, kaip jau minėjome, daugiau 
kištis į rinkų veiklą ir jų politika, nukreipta į kitų nei nafta 
energijos šaltinių vartojimą, tapo įvairiapusiškesnė. 

IEA leidžia kasmetinę savo valstybių narių energijos politi- 
kos ir programų apžvalgą. Iš apžvalgos paaiškėja, kad tos vals- 
tybės, kurios gamina naftą, gali ir toliau ją naudoti, bet tos, 
kurios turi importuoti, turi stengtis (savo turimų išteklių ribose) 
pereiti prie kitų energijos rūšių. Stebina tai, kad šalys, labiausiai 
priklausančios nuo naftos importo arba, kaip Prancūzija, nuo 
naftos ir dujų importo, tapo labiausiai priklausomomis nuo ato- 
minės energijos, 0 visuomenė taip pat labai tolerantiškai reaga- 
vo į su ja susijusius pavojus. Šių šalių vyriausybės taip pat 
politiškai pasipriešino JAV ir Sovietų Sąjungos pastangoms su 
IEA (tarptautinė organizacija, galinti efektyviai prižiūrėti ato- 
minio kuro, kaip energijos šaltinio, naudojimą) pagalba sukurti 
priežiūros sistemą ir taip neleisti, kad atominis kuras būtų pa- 
naudotas atominio ginklo gamybai. Naudojantieji atomą ener- 
gijai gauti, linkę jį panaudoti ir gynyboje. 

Tokios sistemos sukūrimas inicijuotas 1953 metais, kai pre- 
zidentas Eisenhoweris paskelbė savąjį „Atomas - taikai“ pasiū- 
lymą toms šalims, kurios savo ruožtu būtų atsisakiusios atomi- 
nio ginklo gamybos. Tokios politikos rezultatas buvo Neplati- 
nimo sutartis, pasirašyta 111 šalių 1964 metais. Ja numatyta su- 
kurti atominių jėgainių priežiūros sistemą ir įvesti JT Tarptau- 
tinės atominės energijos agentūros, esančios Vienoje, įgaliotą pa- 
tikrinimą. Bet pastarosios sutarties (NPT) nepasirašė Kinija, Pran- 

cūzija, Izraelis, Pietų Afrika, Taivanis, Indija ir Pakistanas. Šias 
šalis vienijo ne neprisijungimo ir neutrali užsienio politika ar di- 
džiulės pretenzijos karinei galiai. Pirma, jos visos, išskyrus Ki- 
niją, priklausė nuo energijos importo. Aštuntąjį dešimtmetį, kuo- 
met energijos saugumo klausimas tapo itin svarbus, sutarties nu- 
statomam „režimui“ pasidarė nelengva paklusti, nors ir buvo 
stengiamasi jį primesti kaip 1976 metų Londono Atominio kuro 
ciklinio įvertinimo programą. Realybėje netikrumas dėl naftos 
verslo papildė valstybių nesaugumo supratimą. Šalių reakcija 
taip pat didino pavojų (atominio ginklo platinimo) saugumo 
struktūrai ir nulėmė netikrumo plitimą naftos rinkoje. 

Tokį netikrumą tiesiogiai sukeldavo gamybos struktūra. 
OPEC atsirado proga pasinaudoti greitai augančiu rinkos porei- 
kiu naftai, kadangi septintąjį dešimtmetį ypač greitai plėtojosi 
ekonomika ir dėl to naftos paklausa gerokai viršijo naftos pasiūlą 
1972 metų kainomis. Naftos rinka visuomet greitai sureaguoda- 
vo į pasaulinės ekonomikos pasikeitimus. Devintojo dešimtme- 
čio viduryje žemas kainas nulėmė, kaip jau buvo minėta anks- 
čiau, tiek diversifikacija, tiek pagrindinių pramoninių šalių, ku- 
rios taip pat yra ir pagrindinės energijos vartotojos, vystymosi 
sulėtėjimas. Ateities veiksmai priklausys nuo ekonomikos augi- 
mo tempų, turint omenyje pramonės ir žemės ūkio gamybą, bei 
nuo jos išsidėstymo ir krypties. Negalima apskaičiuoti būsimos 
energijos paklausos ir pasiūlos Sovietų Sąjungoje. Jeigu ekono- 
minės reformos sėkmingai vyks, jos pareikalaus gaminti gero- 
kai daugiau energijos pramonei, ir energija bus gaminama nau- 
dojant daugiau anglies, dujų ir atominės energijos. Tą patį ga- 
lima pasakyti ir apie Kiniją. Tokiu būdu nė viena Vakarų rinkų 
analizė negali nekreipti dėmesio į vaidmenį, kurį vaidina šios 
dvi didelės planinės ekonomikos, nors dabar jos jau labiau in- 
tegruotos į pasaulinę energetikos struktūrą. Sovietų Sąjunga tie- 
kia dujas Europai ir Japonijai ir gauna anglį iš Kinijos. Taip pat 
svarbu, kaip Sovietų Sąjunga tvarkys savąją atominę programą 
po 1986 metais įvykusios Černobylio katastrofos. 

Kalbant apie finansinės struktūros poveikį energijos siste- 
mai, svarbu paminėti du aspektus. Pirmas, kad naftos kainų ir 
nacionalinių valiutų kintamumas (ypač JAV dolerio) veikė ir 
darė įtaką vienas kitam, didindami finansinių struktūrų, ener- 
gijos pasiūlos ir kainų nustatymo netikrumą. Prekyboje nafta 
dažniausiai būdavo atsiskaitoma doleriais, netgi Saudo Arabijai 
parduodant Japonijai, todėl devintojo dešimtmečio pradžioje naf- 
tos kainos galėjo kristi, bet tuo pačiu didėti tiems vartotojams, 
kurių valiuta silpnėjo dolerio atžvilgiu. Naftos kainas galėjo 
stabilizuoti tik ilgalaikis dolerio perkamosios galios stabilumas. 
Kita alternatyva —- naftos kainą nustatinėti pagal valiutų krep- 
šelį arba pagal kokį nors naftos eksportuotojų pirktų gaminių ir 
paslaugų indeksą. Antrasis aspektas - finansinė struktūra yra 
tokia, kad ji palengvina „turinčiųjų“ kreditavimą labiau nei „ne- 
turinčiųjų“, didelės naftos kompanijos kredituojamos geriau nei 
neturtingi naftos importuotojai. Tiesa tokia, kad JAV ir jos są- 
jungininkėms, priklausančioms turtingų pramoninių ir naftą eks- 
portuojančių klubui (ypač Saudo Arabijai), TVF Witteveen pro- 
grama suteikė specialius kreditus, leidžiančius OPEC nepriklau- 
sančias šalis aštuntąjį dešimtmetį pirkti naftą pakilus kainoms. 
Bet tokios kritiškos padėties pagalbos dydis buvo nepalygina- 
mas su didžiųjų naftos kompanijų finansiniais ištekliais. Kaip ir 
dabar, naftos bendrovės, strategiškai numatydamos investicijas, 
vengdavo politiškai nestabilių regionų, kaip yra Artimieji Ry- 
tai. Aliaska arba Šiaurės jūra, reikalaujančios daug išlaidų, o ne 
rizikos, tiko labiau, todėl galima numanyti, kad ateityje daug 
kas priklausys nuo bendrovių investicinių ir plėtojimo sprendi- 
mų. Šiuos sprendimus savo ruožtu nulemia numatomo pelno iš 
ilgalaikių investicijų ir pelno iš trumpalaikių finansinių sandė- 
rių palyginimas. Sėkmingai pasinaudojusios arbitražo valiutų 
rinkoje teikiamomis galimybėmis arba paskolinusios kapitalo 
neturinčioms vyriausybėms, naftos bendrovės gali nuspręsti, kad 
jų pinigus bus pelningiau panaudoti finansinėje, o ne gamybi- 
nėje struktūroje. 

Korporuotos galios globalinėje energijos struktūroje šaltinis 
buvo ne tik finansai, bet ir žinios —- geologinės sanklodos paži- 
nimas ir galimybė rasti naftos naujuose gręžiniuose - tos kiek- 
vieno verslo aspekto Žinios, kuriomis valstybės ilgą laiką nesi- 
domėjo. Pavyzdžiui, kuomet gręžinių vandenyse technologija 
buvo pirmą kartą panaudota Šiaurės jūroje, vien tik naftos ben- 
drovės išmanė apie gręžinių vandenyje kaštus bei tikimybes 
rasti naftą. Britanijos vyriausybė, panorusi apmokestinti ben- 
droves ir taip pasidalyti pelną, iš pradžių, sužinojusi, kiek ma- 
žai ji gali užsiprašyti, atsidūrė nepavydėtinoje situacijoje. Kitos 
vyriausybės, ypač besivystančių šalių, suprato, kad, derėdamo- 
si su užsienio naftos bendrovėmis, turi daryti nuolaidų ir pri- 
pažinti bendrovių technologijos laimėjimus, ypač tyrimuose ir 
gamybos plėtotėje. 

Apibendrinant galima pasakyti, kad bendrovių visapusiškos 
žinios rizikingiausias verslo dalis leido perleisti kitiems, o pa- 
čioms savo žinioje pasilikti pelno duodančius procesus. Nacio- 
nalizuodamos naftingas vietoves, OPEC šalys prisiėmė sau ri- 
ziką: kai žalios naftos rinkoje įsigali nuosmukis, padidėja nepri- 
klausančių OPEC gamintojų konkurencija, kai sunkiose dery- 
bose reikia išspręsti kolektyvinio pertekliaus sumažinimo pro- 
blemą ir sustabdyti kainų kritimą. 

Energijos struktūra sureagavo į pasikeitimus Žinių struktū- 
roje. Septintąjį dešimtmetį žmonės galvojo ir elgėsi taip, lyg 
naftos ištekliai būtų neišsenkami ir nafta nepertraukiamai tekės 
per amžių amžius. Pirmojo „naftos šoko“ aštuntojo dešimtme- 
čio pradžioje įspūdį sustiprino Romos klubo paskelbtas prane- 
šimas, pavadintas „Augimo ribos“ (Limits of Growth; Meadows 
et al., 1972). Jame buvo skelbiama, kad gyventojų skaičiaus ir 
ekonomikos augimo, plintant industrializacijai, bendri padari- 
niai bus žemės neatnaujinamų žaliavų nualinimas, ir tai vyks 
didėjančiais tempais, taigi naftos kainų kilimas taps ne laikinu 
reiškiniu, galimu greitai pakoreguoti, bet greičiau tai bus pir- 
masis žingsnis ilgame naftos išteklių mažėjimo ir tuo pačiu bran- 

gimo procese. Tokio požiūrio įsigalėjimas tarp OPEC valstybių 
suformavo per daug optimistišką nuomonę apie jų sugebėjimą 
ilgą laiką kontroliuoti rinką, tuo pačiu šalys vartotojos lengviau 
pritarė tiek poreikiui taupyti, tiek išsivadavimui nuo naftos pri- 
klausomybės, ypač OPEC naftos. OPEC, kaip tarptautinės orga- 
nizacijos, galinčios efektyviai valdyti rinką, veikla būtų trukusi 
ilgiau, jei nebūtų pasikeitusios pastarosios pagrindinės nuosta- 
tos. Tas pat būtų atsitikę ir su IAEA. 


9.1 lentelė. Procentas gyventojų, aprūpintų 
elektra (mažiau išsivysčiusių valstybių) 


Taivanis 99 
Meksika 81 
Kinija 60 
Brazilija 56 
Filipinai 52 
Senegalas 36 
Indonezija 16 
Indija 14 
Kenija 6 
Bangladešas 4 


Duomenys pagal: World Bank, World Develop- 
ment Report, 1985. 


Tokiu būdu pastebime, kad energija, norint valdyti tarptau- 
tinėje politinėje ekonomijoje, yra sine gua non. Ir neįmanoma 
įsigyti nei saugumo, nei turto be saugaus energijos tiekimo, 
nors pasikeitimai pasaulio energijos sistemoje įvyko anksčiau 
aprašytųjų keturių pirminių struktūrų ribose ir jų įtakoje. Jos 
buvo svarbios, kai anglį pakeitė nafta, vandens energiją — ato- 
minė energija, garą - dyzelis ir elektra. Teisybė, kad struktū- 
ros pasižymi cikliškumu ir kad energijos sistema savo ruožtu 
veikia keturias pirmines struktūras, tačiau nemeluosime saky- 
dami, kad prieš energijai tampant tokiu lemiamu gamybos 
veiksniu, kokiu ji šiandieną yra, tarptautinė politinė sistema, 
kurioje valstybei buvo patikėtas saugumo užtikrinimas, jau eg- 

zistavo. Taip pat jau veikė kapitalistinė gamybos sistema, ku- 
rioje gamybos veiksniai bendrai gamino prekes pardavimui 
tarptautinėje bei nacionalinėse rinkose. Taip pat egzistavo 
funkcionuojanti bankų ir kapitalo rinkų finansinė sistema, ku- 
rios dėka buvo galima kredituoti gamybą ir prekybą. Galų ga- 
le veikė palaikanti Žinių sistema, kuri pelno, turto ar dides- 
nių materialių patogumų siekimą (o čia didesnis kiekis piges- 
nės energijos labai padėjo) itin rėmė kaip trokštamą ir teisėtą 
dalyką. 


" Metų plebiscitas buvo proga vienam pirmųjų tarptautinių taikos palaiky- 
mo pajėgų panaudojimui. Saaro regionas didžiule persvara balsavo už prisijun- 
gimą prie Vokietijos. 

? Tarptautinė atominės energetikos agentūra yra JTO specializuota agentū- 
ra, įkurta 1957 metais. Analitinė santrauka pateikta Scheinmanno Coxo ir Jakob- 
sono knygoje (1973). 

3 Cituojama Ebinger (1982, xvi). 


10 skyrius 
GEROVĖ 


Gerovė - tai ne tik vyriausybės pašalpos bedarbiams, se- 
niams ir skurstantiems. Jos supratimas yra platesnis — kaip ir 
pasaulinės politinės ekonomijos kontekste, gerovė nėra vien tik 
„pagalba“ užsieniui, kurią turtingosios valstybės teikia netur- 
tingosioms, kaip kartais eufemistiškai bandoma įrodinėti. Dau- 
gybė tarptautinės politinės ekonomijos vadovėlių didelį dėmesį 
skiria užsienio pagalbos temai, bet kalbėdami apie pagalbą tei- 
gia, kad diskutuoja pasaulinės ekonomikos gerovės tema. Iš 
tikrųjų taip apžvelgiamas tik vienas visos pasaulinės gerovės 
sistemos aspektas. Užsienio pagalba - jei tai ne gražus paskolų 
už komercines ar panašias palūkanas pavadinimas - nėra vie- 
nintelė išteklių pervedimo forma, o šis nėra vienintelė gerovės 
teikimo forma tiek valstybių ribose, tiek platesniu, pasaulinės 
sistemos, mastu. Iš tiesų gerovės terminas yra toks platus ir 
daug apimantis, kad reikia kalbėti tiek apie pelnus ir galimy- 
bes, atsiveriančias rinkose, tiek apie pelnus ir galimybes, atsive- 
riančias valstybių ar kitų valdžios formų politinio įsikišimo dė- 
ka. Politinėje ekonomikoje neįmanoma atskirti „ekonominės“ 
gerovės nuo „politinės“. 

Todėl dabar pirmiausia pabandysiu išaiškinti, kas gi yra ge- 
rovės sistema, po to atsakyti į klausimus, kokia gi gerovės sis- 
temos rūšis veikia pasaulyje - kaip rinka ir valdžia, veikdamos 
bendrai, paskirsto gerovę? Kuri valdžios rūšis labiausiai kišasi? 
Ir kam tai naudinga? Kam ir kokia gerovės rūšis teikiama bet 
kokiomis priemonėmis? 

Klausimai bus šiek tiek panašūs į tuos, kurie buvo pateik- 
ti ilgai trunkančiose Žmonių, suinteresuotų pasaulio reikalais 
ir tarptautine teise bei politika, diskusijose. Tokią diskusiją ga- 
lima apibūdinti kaip idealistų ir realistų ginčą (arba, naudo- 
jant funkcionalistinius terminus, gemeinschaft — gesellschaft gin- 
čą). Idealistai karštai įrodinėjo ir tebeįrodinėja, kad nors pro- 
gresas lėtas, bet mes vis tiek esame liudytojai kaip laipsniš- 
kai vystosi pasaulinės bendruomenės egzistavimas ir galime 
stebėti, kaip lėtai kuriasi pasaulio gerovės sistema. Vienas tarp- 
tautinės teisės specialistas netgi pareiškė, kad „pasaulinė ben- 
druomenė neišvengiamai taps gerovės bendruomene, panašiai 
kaip tautinė valstybė tapo gerovės valstybe“'. Idealistai tvir- 
tina, kad tokios gerovės sistemos atsiradimo užuomazgas at- 
skleidžia JTO plėtojimosi dešimtmetis (Development Decade), pa- 
skelbtas 1960-aisiais ir Pasaulio banko 1970-aisiais pritarimas 
idėjai teikti finansinę paramą pagrindinėms Žmogiškosioms 
reikmėms tenkinti. Jau šeštąjį dešimtmetį JTO antrasis gene- 
ralinis sekretorius birmietis U Thant pareiškė, jog „tokio tiks- 
lo paskelbimas... rodo, kad dalijimosi ištekliais koncepcija pra- 
deda įsigalėti valstybių tarpusavio bendravimo filosofijoje““. 
Teigiama, kad bendrų problemų pripažinimas bei vizualiai tai 
padedanti įsivaizduoti televizija lėtai keičia Žmonių supratimą 
dėl priklausymo, visų pirma, tautai ir tai, kad Žmonių rasei 
priklauso kiekvienas, nepriklausomai nuo spalvos, kultūrinių 
ar politinių įsitikinimų. 

Realistai su tuo nesutinka. Jie ryžtingai tvirtina, kad vie- 
nintelė tikra visuomenė yra valstybių, jungiamų konflikto ga- 
limybės bei palankių verslo sąlygų ir tuo pačiu įspraustų į 
konkurencinio žaidimo rėmus, visuomenė. Tokiame žaidime 
visos vyriausybės tam tikra prasme priklauso valdžios karte- 
liui ir visos pasižymi tuo, kad pavydžiai saugo valdymo pri- 
vilegijas. Šį „valdytojų klubą“ vienija bendras interesas, kuriam 
pritars netgi stipriausios valstybės — išsaugoti valstybės pre- 
tenzijas, nors ir mažiausias, į nepriklausomybę. Reikia atsispirti 

tarptautinių organizacijų bandymui uzurpuoti šią teisę. Taip 
pat valstybei bus nelengva pasidalyti su tarptautiniu organu 
gerovės užtikrinimo atsakomybe. 

Kaip prekybos, pervežimų ir energijos struktūros, taip ir ge- 
rovę užtikrinanti struktūra iš emės atspindės pagrindinių pir- 
minių saugumo, gamybos, finansų ir Žinių struktūrų bruožus. 
Kiekviena pastaroji struktūra yra, kaip jau kalbėjome, struktū- 
rinės jėgos šaltinis tarptautinėje politinėje ekonomijoje. Ši jėga ir 
tai, kaip ji yra naudojama, dažnai nulemia gerovės pasisikirsty- 
mą tarp šalių, klasių ir kitų visuomenės grupių. Šia prasme tai 
taip pat yra priklausoma, arba antrinė, struktūra. Dar kartą aiš- 
kinsimės, „kas ką gauna“, bet platesne prasme ne vien tik nau- 
dojantis tarpvalstybinių santykių perspektyva, kuri vis dar vy- 
rauja tarptautinės politinės ekonomijos literatūroje. 


Kas tai yra gerovės sistema? 


Kiekviena valdžia turi galią paskirstyti gerovę — pelną išdalyti 
specialių teisių ir privilegijų arba materialesne forma. Tėvai pelną 
paskirsto šeimoje. Mokytojai pelną skirsto mokyklose. Vyriau- 
sybės gerovę skirsto nacionalinėse visuomenėse. Kiekvienu at- 
veju paskirstymas yra svarbus politinis žingsnis. Valdžia nau- 
dojama skirstant gerovę visai kitu būdu, nei ši pasiskirstytų vei- 
kiant vien tik rinkos jėgoms. Rinka, remdamasi kainų mechaniz- 
mu, derins paklausą ir pasiūlą. Ji paskirstys negausius išteklius 
taip, kad kai kurie poreikiai bus patenkinti, bet kiti paneigti. Val- 
džia gali naudotis tokiu paskirstymo būdu arba gali panaudoti 
politinę galią ir užkirsti kelią rinkos diktatui; taip dažnai ir at- 
sitinka. Ji gali nuspręsti taip: jeigu tam tikra grupė negali įpirkti 
maisto arba, sakykim, teisininko paslaugų, vis dėlto šiai grupei 
bus suteiktas nemokamas arba pigus maistas ir teisininko paslau- 
gos. Todėl bet kokio lygio politinės ekonomijos amžinas klau- 
simas yra: kiek gi gerovės išgaunama iš rinkos darbo ir kiek jos 
paskirsto valdžia politiniu įsikišimu? Šia valdžia gali būti vals- 

tybė, tarptautinė organizacija arba gali būti ir religinė hierarchi- 
ja, labdaringa organizacija arba trestas arba netgi, kaip nebūtų 
keista, verslo įmonė, kai ji tiesiogiai nesivadovauja rinkos ir pelno 
didinimo principais. Valdžios, kuria ji pasinaudoja, šaltinis gali 
būti galia priversti, turtas, kitų visuomenės narių sutikimas ar- 
ba, žinoma, visi trys kartu paėmus. 

Nagrinėjant bet kurią gerovės sistemą svarbu nepradėti nuo 
išankstinio nusiteikimo, kad ji visuomet bus, kaip politikos for- 
muotojai įvardytų, „progresyvi“, t.y. atimanti iš turtingųjų ir 
atiduodanti neturtingiesiems. Gerovės paskirstymas ne visada 
sutampa su sąvoka, kaip Žmonės sako, „daryti gera“. Jis gali 
būti ir „regresyvus“ — atimantis iš neturtingųjų ir atiduodantis 
turtingiesiems. Egzistuoja autoritarinės valstybės, kuriose val- 
dančiųjų pavogtas iš žmonių grobis paslepiamas užsienio ban- 
kuose arba paverčiamas nekilnojamuoju turtu viršija tuos no- 
riai žmonėms išdalijamus trupinius. Toks valdovas buvo Irano 
šachas, toks buvo ir Bokassas, ir Ferdinandas bei Imelda Mar- 
cosai. Diskutuojama, ar religinės hierarchijos paskirsto gerovę 
regresyviai, ar progresyviai. Katalikų bažnyčia neatskleis savo 
finansinės padėties, nekalbant apie turtus, sukauptus per am- 
žius. Tačiau ji vis tiek pareiškia teisę į vargšų centus, net ir 
neturtingiausiose katalikų bendruomenėse. Verslo korporacijos 
taip pat dažniausiai paskirsto gerovę akcijų forma savo direk- 
toriams, o ne išleidžia sportinei įrangai, skirtai savo mažiau 
apmokamiems darbuotojams. Netgi pagalbos agentūros, kurios 
turėtų būti pasišventusios turtingųjų valstybių išteklių naudo- 
jimui vardan pagalbos besivystančioms neturtingų šalių ekono- 
mikoms, dažnai daugiau pinigų išleidžia algoms išsimokėti ir 
valdytojų patogumams finansuoti, nei kada nors yra paskyru- 
sios tiems žmonėms, kuriems, kaip pačios sako, padeda. 

Antra, gerovės sistemos, netgi kai yra nekorumpuotos ir pro- 
gresyvios, retai kada grindžiamos altruizmu. Paprastai viskas 
sukasi apie numanomą sandorį, politinius ar ekonominius mai- 
nus, kurie ir valdžią sustiprintų, ir palengvintų nepriteklius. 

Pavyzdžiui, vyriausybės gerovės paskirstymą (dažniausiai ūki- 
ninkams arba pensininkams) panaudoja naudingos rinkėjų da- 
lies paramai laimėti —- žmonių, kurie už gautos gerovės dalį 
palaikys ir rems esančius valdžioje. Atsiminkime, kad šios kny- 
gos pradžioje papasakotoje negyvenamos salos istorijoje rinkos 
sistemą motinos parėmė tuomet, kai senasis Tomas buvo pa- 
skirtas prižiūrėti vaikų. Pasirūpinusi vaikų priežiūra, motinoms 
bendruomenė suteikė daugiau laiko maistui rinkti ir žuvauti. 
Taip išaugo ir kolektyvinis našumas, ir visų, taip pat ir Tomo, 
gerovė. Panašiai buvo ir senaisiais Tamimany Hall (Demokra- 
tinės partijos) laikais Niujorke: politinis elitas suorganizavo an- 
glies atsargų Žiemai bei maisto išdalijimą nepasiturinčioms šei- 
moms, kad dėl viso pikto užsitikrintų balsus per rinkimus. Įta- 
ka savivaldybei ir policijai leido daryti įtaką gerovės sistemai 
(būnant pačioje gerovės sistemos struktūroje), o gerovės paskirs- 
tymas buvo pagrįstas ne vien tik poreikiu, bet kartu ir poreikiu, 
ir politine nauda. 

Gerovės sistemos dažniausiai būna altruistinės, kai gerovė 
skirstoma tiems, su kuriais niekas negali derėtis — praeities ir 
ateities kartoms, o ne gyvenantiems dabar. Gerovės ekonomi- 
kos teorija galbūt ir nemini nei mirusiųjų, nei ateities kartų kaip 
galimų gerovės gavėjų, bet iš tiesų daugumoje visuomenių, net- 
gi kai kuriose industrinėse visuomenėse, gausūs ištekliai atide- 
dami mirusiesiems. Maldos už mirusiuosius, antkapiai ir gėlės, 
paminklai ir memorialai esamus išteklius gali nukreipti miru- 
siesiems, o ne gyviesiems. Ir iš tikrųjų, pavyzdžiui, gamtos ap- 
saugos srityje, jei norimų rezultatų pasiekiama tik per ilgesnį 
laiką ir jais naudosis ateinančios kartos, tai už juos mokėję žmo- 
nės jau bus mirę, panašiai galima vertinti ir palikimą, įstaty- 
mus, draudžiančius abortus — visa tai yra gerovės atidėjimas 
negimusiųjų naudai. 

Bandant analizuoti, kaip gerovė paskirstoma ekonomikos pa- 
saulyje, ir kas ją skirsto, išryškėja trys būdai ir juos galima 
analizuoti atskirai, kaip gerovę skirsto valstybės ir kiti valdžios 

turėtojai. Pirma, tai galima atlikti sukūrus apsaugines taisykles; 
taip pat galima perkelti išteklius; galiausiai aprūpinant valsty- 
biniu turtu. Savaime suprantama, kad nepakanka išnagrinėti 
užsienio pagalbos programas, dvišales ar daugiašales, įgyven- 
dinamas Pasaulio banko ir Pasaulinės sveikatos organizacijos. 
Turime suprasti, kokie kiti tarptautiniai ir transnacionaliniai iš- 
teklių perkėlimai įgyvendinami. Taip pat turime išsiaiškinti, ko- 
kios apsauginės taisyklės galioja pačiose valstybėse bei tarptau- 
tiniu mastu ir koks valstybinis turtas, turint omenyje specifinius 
gerovės priskyrimus, ir kam yra paskirstytas. 

Keliais pavyzdžiais parodysime, kaip veikia trys valdžios 
naudojami gerovės paskirstymo būdai, arba kanalai, ir tuoj įro- 
dysime du svarbius teiginius — valstybės yra pagrindinis skirs- 
tomos gerovės šaltinis, taigi gerovė daugeliu atvejų, bet su iš- 
imtimis, yra nacionalinis dalykas ir todėl logiška, kad skirtingų 
nacionalinių vyriausybių gerovės paskirstymas gali skirtis ir 
skiriasi. 

Apsauginės taisyklės gali būti draudžiančios ir leidžiančios. 
Draudžiančios taisyklės kai kuriose šalyse, bet ne visose, bus 
įvestos norint uždrausti vaikų darbo išnaudojimą. Anglijoje ma- 
žų berniukų jau niekas nebeverčia kopti valyti tamsių, suodinų 
ir pavojų keliančių kaminų, kaip kad Dickenso laikais. Tačiau 
kai kuriose šalyse ir šiandien vaikų darbas išnaudojamas ir nė- 
ra jokių tokią praktiką draudžiančių taisyklių. Kitos negatyvios 
taisyklės apsaugo nuo antisanitarinio dumping of rubbish ar nuo 
upių bei paplūdimių teršimo — nors net Europoje labai skiriasi 
šių taisyklių taikymas. Pozityvios taisyklės gali ginti tiek kon- 
krečias grupes, tiek ir bendrus kolektyvinius interesus. Kai ku- 
riose, bet ne visose, šaltų kraštų šalyse namų savininkams rei- 
kia valyti sniegą nuo jų namų prieigų. Labiausiai išsivysčiusio- 
se valstybėse egzistuoja taisyklė, kad vaikai turi eiti į mokyklą. 
Ši taisyklė negalioja daugelyje Afrikos šalių. Siekiant sumažinti 
sužalojimų per avarijas galimybę, JAV ir daugumoje Europos 
valstybių galioja taisyklė, pagal kurią važiuojant mašina reikia 

prisisegti saugos diržus. Kai kuriose šalyse pėsčiuosius, jei jie 
tampa nekaltomis mašinų avarijų aukomis, iš dalies saugo tai- 
syklė, iš mašinų savininkų reikalaujanti apsidrausti trečiosios 
šalies draudimu. Tačiau kitose šalyse tokių taisyklių nėra; jei, 
nelaimei, tave parbloškė ir sužeidė neatsargus vairuotojas, tu 
gali negauti jokios kompensacijos. 

Išteklių — tai gali būti pinigai, prekės ar paslaugos - paskirs- 
tymas įvairiose nacionalinėse visuomenėse skiriasi dar labiau; 
reikia pažvelgti tik į senatvės pensijas, pašalpas už vaikus vie- 
nišoms ir ištekėjusioms motinoms, nuomos kompensacijas ar 
bedarbystės pašalpas. Paskirstoma prekė gali būti maistas, ypač 
tuo atveju, kai išmokos žemdirbiams sukelia visus erzinantį grū- 
dų, sviesto ar sūrio perteklių; galima skirstyti subsidijuotus na- 
mus, nemokamus prezervatyvus (mažinant AIDS plitimą), ne- 
mokamus vaistus ar subsidijuoti mediciną, vadovėlius. Tačiau 
neturtingose šalyse vyriausybė tokių prekių gali paskirstyti daug 
mažiau. Ten žmonės labiau priklausys nuo savo šeimos, priva- 
čios labdaros ar religinių organizacijų paramos. Jie paramos 
gali suteikti daugiau, nei vyriausybė prekėmis ir paslaugomis 
teikdama profesionalias teisininkų, gydytojų, mokytojų, auklių 
paslaugas bei greitąją medicinos pagalbą. Tokios paslaugos, jei 
jos teikiamos nemokamai, gali būti kvalifikuojamos kaip visuo- 
meninės gėrybės, kitaip tariant, kai jos suteiktos, visi bendruo- 
menės nariai turi teisę jomis naudotis, ir tai, kad jomis naudo- 
jasi vieni, nereiškia, jog jų lieka mažiau kitiems. Vienas pavyz- 
dys yra valstybės mokyklos ir mokytojų paslaugos; kiti du yra 
policija, sauganti viešąją tvarką ir ugniagesių paslaugos. Di- 
džioji visuomenės ekonominės infrastruktūros dalis - pavyz- 
džiui, keliai, yra visuomeninės gėrybės. Tačiau akivaizdu, kad 
neturtingesnėse šalyse ekonominis sprendimas, ką rinktis - stip- 
rinti policiją ar ligonines, mokyklas ar kelius, oro uostus ar 
viešuosius parkus ir gamtos išteklius - bus gerokai sudėtinges- 
nis; visuomeninės gėrybės, nors ir vienodai prieinamos visiems, 
gali būti nevienodai panaudojamos ar naudingos. Ekonominis 

pasirinkimas tarp skirtingų visuomeninių gėrybių neišvengia- 
mai yra politiniai sprendimai, vieniems poreikiams teikiantys 
prioritetą kitų atžvilgiu. Ir tie ištekliai, kuriuos valstybės kaip 
gerovės išteklius skirsto ar gali naudotis, gali būti mažesni ar 
didesni priklausomai nuo šalies veiklos pasaulio rinkose. Mes 
galime iškelti hipotezę, kad valdžia, kontroliuojanti turtingiau- 
sias ekonomikas, bus stipresnė, nei neturtingesnės ekonomikos 
šalys pasaulio kontekste ir tai nulems, kiek gerovės bus paskirs- 
toma tarptautiniu mastu ir šalies viduje visomis trimis jos for- 
momis: kai pozityvios taisyklės, kai paskirstomi ištekliai ir kai 
atrenkamos konkrečios visuomeninės gėrybės. 


Pasaulio gerovės taisyklės 


Tokių taisyklių yra labai mažai ir jos nėra labai efektyvios. Kaip 
buvo aiškinta anksčiau, nuomonės dėl to, ar jos gali būti kito- 
kios, skiriasi, bent jau kol saugumo struktūroje vyrauja nacio- 
nalinės valstybės, kurioms labiau rūpi jų pačių išlikimas, nei 
abstraktūs teisingumo ir Žmogaus gerovės principai. 

Pasaulio visuomenės gerovės principai smulkiausiai ir ambi- 
cingiausiai išdėstyti Visuotinėje žmogaus teisių deklaracijoje. Ją 
sukūrė tarptautinės teisės specialistas profesorius Launterpach- 
tas, karo pabėgėlis, nuo nacių represijų pasitraukęs į Keimbri- 
džą. Pirmąjį deklaracijos projektą jis suformulavo tikėdamasis, 
jog po karo vyriausybėms bus sunkiau pažeisti tam tikras esmi- 
nes Žmogaus teises, jei jos bus bendrai patvirtintos ir remiamos. 
1948 metais Jungtinių Tautų asamblėja vieningai patvirtino Vi- 
suotinę deklaraciją, į ją įrašiusi ilgą nekvestionuojamų liberalių 
principų, ginančių individualias teises ir laisves, sąrašą. Jos ini- 
ciatoriai tikėjosi, kad šių universalių apsaugos priemonių formu- 
lavimas vyks laipsniškai, įgaus tarptautinės sutarties, teisiškai 
įpareigojančios valstybes, formą ir galiausiai virs sutartimi, pa- 
remta įgyvendinimo galia. Tačiau realiai aukščiau pirmosios pa- 
kopos pakilti nepavyko. Pavyzdžiui, 4, 5 ir 9 Visuotinės dekla- 

racijos straipsniais teigiama, kad „nieko negalima kankinti ar elg- 
tis Žiauriai, nehumaniškai ar žeminančiai ... laikyti vergijoje ... 
sulaikyti ar įkalinti be pagrindo“. Užtenka paskutiniosios „tai- 
syklės“, susijusios su nepagrįstu sulaikymu. Teigdami, kad ji ger- 
biama ją laužant, o ne atvirkščiai, dar pasakytume gana švel- 
niai. Visos valstybės, kuriose valdo karinės vyriausybės, ar vien- 
partinės sistemos, tokios, kaip Sovietų Sąjunga ir jos socialisti- 
nės sąjungininkės automatiškai reikalauja priešingos teisės - ne- 
pagrįstai sulaikyti žmones juos kaltinant tokiomis miglotomis 
formuluotėmis, kaip „prieštaravimu socialistiniams princi- 
pams“, „kėsinimusi nuversti vyriausybę“ ar net „parazitizmu“. 
Kitos valstybės, naudodamosi regimomis konstitucinėmis prie- 
monėmis, įgauna „ypatingus įgaliojimus“ suimti savo oponen- 
tus — taip vyksta Liberijoje, Nigerijoje, Egipte ir Maroke. Dar ki- 
tos, iš tikrųjų turinčios nacionalinius įstatymus, remiančius šiuos 
globalius principus, vėliau juos „laikinai“ suspenduoja „ypatin- 
gosios padėties įstatymais“. Toks yra Singapūro Vidaus saugu- 
mo aktas, Tailando Antikomunistinės veiklos aktas, Indijos Na- 
cionalinio saugumo aktas, Zimbabvės Laikinųjų ypatingųjų įga- 
liojimų aktas - tai tik keli pavyzdžiai. Dingstantys žmonės Ar- 
gentinoje, kankinimai Čilėje, asmenybę žlugdantis „gydymas“ 
sovietinėse psichiatrinėse „ligoninėse“ — tokia daugelio valsty- 
bių praktika, JT narių Visuotinę deklaraciją paverčia beprasmiu 
dokumentu; tą patį galima pasakyti ir apie kitus dokumentus — 
1949 metų Konvenciją dėl genocido ir Helsinkio nutarimą dėl 
žmogaus teisių. Derybos dėl jos vyko kaip platesnio sutarimo dėl 
Europos saugumo dalis. Jis tiesiogiai garantavo galimybę išvykti 
ir sąžinės laisvę Sovietų Sąjungos piliečiams. Jungtinėse Tauto- 
se yra Žmogaus teisių komisija, kuri kiekvienais metais Žene- 
voje iškilmingai aptaria pateiktas ataskaitas, tačiau rankas jai su- 
riša JT Chartijos 2(7) straipsnis, valstybes nares apsaugantis nuo 
bet kokio kišimosi į vidaus reikalus. Taigi Komisija pateikia sa- 
vo rekomendacijas žinodama, kad geriausiu atveju gal tik kelios 
valstybės į jas atsižvelgs. Ir nors 1949 metų Konvencija dėl ge- 


10 skyrius. CEROVĖ 313 


nocido neužsimena apie valstybių teisę nepaisyti jos taisyklių, 
1951 metais Tarptautinis teisingumo teismas pareiškė priešingą 
nuomonę taip atverdamas duris brutalioms Bosnijos musulmo- 
nų, kurdų, tusių, nagasų, hererų ir daugelio kitų rasinių mažu- 
mų žudynėms. 

Ne vienas stebėtojas padarė išvadą, kad vienintelės institu- 
cijos, turinčios bent kokią įtaką represyvioms vyriausybėms iš- 
judinti yra nevyriausybinės organizacijos kaip, pavyzdžiui, Ani- 
nesty International, kuri viešumu ir tiesioginiu įsikišimu siekia pa- 
dėti politiniams ir sąžinėms kaliniams (Vincent, 1986; Vasak, 
1982). Tik Europos žmogaus teisių komisija, Europos Tarybos 
įsteigta 1950 metais, sudaro vaizdą tarptautinio organo, žmogaus 
teisių srityje galinčio panaikinti valstybių sprendimus. Nors 1950 
metų Konvencija numato vykdyti nešališkų Europos teismo tei- 
sėjų sprendimus, tačiau laipsniškas sprendimų vykdymas po ati- 
tinkamo susitarimo vyksta valstybių viduje. Konvencijos laiky- 
tis buvo įmanoma todėl, kad ją sudarė valstybės, kurios pasiti- 
kėjo savo pačių egzistavimu ir nebijojo esminės opozicijos. 

Apie dvi grupes galime pasakyti, kad tarptautinių taisyklių 
dėka jos gavo tam tikrą minimalią apsaugą didesnei jų gerovei 
palaikyti — tai karo belaisviai ir diplomatai. Tačiau abiem atve- 
jais ne formalūs tarpvyriausybiniai susitarimai lėmė tai, kad 
laikomasi apsauginių gerovės taisyklių. Lėmė abipusis valsty- 
bės kareivių ir diplomatų pažeidžiamumas kitoms valstybėms 
ėmus blogai elgtis. Tačiau net šiuo atveju dar galima rasti vy- 
riausybių ir aplinkybių, kuriomis šis abipusio pažeidžiamumo 
principas neveikia. Tai savo kailiu galėjo įsitikinti tiek į nelaisvę 
paimti kareiviai, tiek įkaitais paimti diplomatai. 


“ Išteklių paskirstymas 
Lengvatinė užsienio pagalba - labdara pinigais arba prekėmis 


(arba pinigais ir prekėmis, pateiktomis žemesnėmis nei rinkos 
kainomis) yra labai maža ir palyginti nereikšminga perskirsto- 


314 III dalis. ANTRINĖS GALIOS STRUKTCROS 


mų išteklių pasaulio ekonomikoje dalis. Kaip buvo minėta aukš- 
čiau, didžioji perskirstomos gerovės dalis, kaip ir gerovės tai- 
syklės, neperžengia valstybės sienų; net turtingiausiose valsty- 
bėse augantis gerovės paskirstymas dažnai sudaro tik mažą 
visų perskirstymų dalį. Komandinėje ekonomikoje, panašioje į 
Sovietų Sąjungos ekonomiką, daugiau gerovės vienam Žmogui 
tenka savo klasėje užimančiam privilegijuotą padėtį, n0menkla- 
tūrai - žmonėms, esantiems sąrašuose, suteikiančiuose privile- 
gijuotą galimybę patekti į valiutines parduotuves, vilas ir poil- 
sio namus, turintiems galimybių suteikti ypatingą išsilavinimą 
savo vaikams. Kapitalistinėse ir rinkos ekonomikose daugiau 
gerovės taip pat tenka turtingiesiems pagal jų perkamąją galią 
rinkoje —- galintiems nusipirkti vasarnamius, brangiausius dra- 
bužius ir vartojimo prekes, švietimą, medicinos ir teisines pa- 
slaugas, keliones ir pramogas. Nė vienoje sistemoje pajamų mo- 
kesčių dydis, perskirstomas gerovės sistemoje, nėra svarbus, 
nes abi sistemos pirmiausia nelygiai paskirsto pajamas - vieno- 
je sistemoje priklausomai nuo statuso ir vietos valdžios hierar- 
chijoje, kitoje gi —- nuo atlygio, nustatomo darbo (ir, tam tikru 
mastu kapitalo) rinkoje, o tai savaime yra labai diskriminuojan- 
tis veiksnys. 

Tai turint omenyje kyla klausimas, kiek gi gerovės perskirs- 
toma tarptautiniu mastu? Galima atsakyti trumpai — niekas to 
nežino, nes statistika yra neišsami ir nepatikima. OECD meti- 
niame pranešime, parengtame jos Plėtros pagalbos komiteto 
(PPK) Plėtros centro, siekiama pateikti naujausią statistiką apie 
finansinius srautus iš pramoninių į besivystančias šalis. Jis pla- 
čiau naudojamas ir cituojamas, tačiau pateiktuose skaičiuose 
neįtraukiamas grįžtamasis pelnas ir dividendai, nors tiesioginių 
užsienio investicijų (TUI) srautai ir atsispindi. Tuo pačiu metu 
tikrasis TUI dydis gali būti nuvertinamas, nes skaičiuojamas tik 
investicinis kapitalas, faktiškai pervedamas per biržas — tada, 
kai kompanija namuose padidina savo kapitalą ir perveda jį į 
LDC, kai ji pastato ar įrengia kokią nors pramonės gamyklą. 

Tačiau jei kompanija daugiausiai investuoja į tyrimus ir plėtrą 
(kaip dažnai dabar nutinka), kuri atliekama namuose, o techno- 
logija faktiškai taikoma konkrečioje įmonėje besivystančioje ša- 
lyje, šita „investicija“, kuri gali lengvai siekti milijardus JAV 
dolerių, apskritai gali nefigūruoti TUI skaičiuose. Iš tiesų dau- 
tojo“ kontraktų (Hurnkey contracts) iki produkcijos supirkimo (pro- 
duction buybacks) tik labai mažai atspindimi tradiciniuose užsie- 
nio investicijų skaičiuose (Streete, 1987 m. Stopford and Stran- 
ge, 1991). 

Tačiau, kaip teigėme skyriuje apie finansinę struktūrą, aišku 
tai, kad didžioji užsienio investicijų (nesvarbu, kokia forma) dalis 
tenka labiausiai išsivysčiusioms besivystančioms šalims, kurioms 
jų mažiausiai reikia. Jose rizika yra mažesnė ir daugiau ekono- 
minio augimo, taigi atitinkamai ir pelno galimybių, tad joms 
finansų gauti daug lengviau, nei mažiausiai išsivysčiusioms ša- 
lims. Tai rodo net ir tarptautinių bankinių paskolų bei obliga- 
cijų, išleistų besivystančioms šalims, skaičiai. 1983 metais visa 
JAV užsienio pagalba buvo vertinama 8 milijardais dolerių. Tai 
buvo didžiausia suma iš tų, kurias skyrė vyriausybės. Tačiau ji 
tesudarė mažiau nei ketvirtį užregistruotų tarptautinių banki- 
nių paskolų. Devintojo ir dešimtojo dešimtmečių sandūroje Ja- 
ponija aplenkė JAV ir tapo didžiausia pagalbos teikėja. 

Tačiau šiais konkrečiais 1983 metais dėl drastiško bankų pa- 
skolų besivystančioms šalims sumažėjimo susidarė anomali pa- 
dėtis - Lotynų Amerikos šalys, kurios anksčiau galėjo daug sko- 
lintis iš bankų, dabar pervedinėjo pnigus priešinga kryptimi — 
palūkanos ir senų paskolų apmokėjimas sudarė daugiau, nei 
naujos bankų paskolos. UNCTAD apskaičiavimais šis atvirkš- 
čias srautas iš Lotynų Amerikos į tarptautinius bankus 1983— 
1985 metais sudarė daugiau nei 100 milijardų dolerių. Trumpai 
tariant, pervedimai per rinką, nors jie kartais gali būti kur kas 
didesni (ypač turtingesnėms šalims) nei vyriausybių pinigai, ski- 
riami įvairioms pagalbos programoms, yra dar nepatikimesni. 

Vyriausybės, skiriančios išteklius, nėra altruistiškesnės už 
korporacijas ar užsienio bankus. Dėl šios tezės beveik sutaria 
visi užsienio pagalbos ekonominei plėtrai tyrinėtojai, nors ir ga- 
na skirtingai formuluoja savo bendras išvadas — vieni tai tiesiai 
keikia ir smerkia, kiti dėl to apgailestauja (Hayter, 1971). Teik- 
damos pagalbą vyriausybės daugiausia galvoja apie kitas poli- 
tines derybas, kuriomis siekiama užtikrinti jų strateginius ar už- 
sienio politikos interesus, arba ekonomines derybas, kuriomis 
siekiama patenkinti jų eksporto pramonę ir užimtumo tikslus. 
To gal ir negalima suprasti skaitant retoriką apie užsienio pa- 
galbą ar net kai kuriuos OECD/PPK bei Pasaulio banko ir Tarp- 
tautinio valiutos fondo pranešimus. Tačiau nors tarptautinės ofi- 
cialios paskolos, t.y. paskolos, teikiamos vyriausybių kitoms vy- 
riausybėms, žinomos jau devynioliktajame amžiuje ir nors ke- 
lias jas organizavo Tautų Lyga tarpukaryje gelbėdama centri- 
nius Vidurio Europos bankus, pagalbos kaip nuolatinio tarp- 
tautinio santykių bruožo idėja iš tikrųjų siekia tik Antrąjį pa- 
saulinį karą ir pokarinius tikslus, iškeltus aljanso, 1942 metais 
pasivadinusio Jungtinėmis Tautomis. JT Chartijos preambulėje 
kalbama apie bendrą pasiryžimą „skatinti socialinę pažangą ir 
aukštesnius gyvenimo standartus, naudojantis didesne laisve“. 
Joje kalbama apie “visų tautų ekonominę ir socialinę pažangą“. 
55 ir 56 Chartijos straipsniuose net tvirtinama, kad „stabilumo 
ir gerovės sąlygos ... būtinos palaikant taikingus ir draugiškus 
santykius tarp tautų“. Šalys signatarės individualiais ir kolek- 
tyviniais veiksmais įsipareigoja kartu su Žmogaus teisėmis ska- 
tinti „aukštesnius gyvenimo standartus, visišką užimtumą ir eko- 
nominės bei socialinės pažangos ir plėtros sąlygas“ - jau nekal- 
bant apie „tarptautinių ekonominių, socialinės sveikatos ir kitų 
susijusių problemų sprendimo ir tarptautinio kultūrinio bendra- 
darbiavimo bei bendradarbiavimo švietimo srityje“. 

Praėjo penkiasdešimts metų nuo to laiko, kai šie žodžiai 
buvo įrašyti į JT Chartiją. Per visą tą laiką „pagalbą teikiančių“ 
šalių vyriausybės tęsė retoriką pasaulinės gerovės sistemos te- 

ma sutikdamos su vienas po kito skelbtų JT Plėtros dešimtme- 
čių tikslais ir nuolat apgailestaudamos, kad, nelaimei, jos vis 
nesugebėdavo pasiekti iš pradžių nustatytos vieno BNP pro- 
cento, kuris turėtų būti skiriamas pagalbai, ribos — vėliau ši riba 
dar net sumažėjo ir nutolo. Nė karto jos neneigė to, jog palaiko 
pradinę pasaulinės gerovės sistemos, peržengiančios valstybės 
ribas, koncepciją. 

Tačiau realybėje buvo visiškai kitaip. Kiekvienas pagalbos 
davėjas — tiksliau būtų sakyti kreditorius, nes pagalba daugiausia 
skolinama, o ne duodama - noriau teikdavo paskolas dvišaliu, 
o ne daugiašaliu pagrindu. Tai reiškia, kad jos paskolas besi- 
vystančioms šalims teikdavo tiesiogiai, o ne daugiašalių tarp- 
tautinių institucijų, kaip Pasaulio bankas, JT Plėtros programa 
ar Tarptautinės plėtros asociacija, pagalba. Taigi valstybės galė- 
jo spręsti pačios, kurioms šalims jos padės, o kurioms - ne. Ir 
su jomis galima derėtis dėl pinigų panaudojimo tikslų ir, labai 
dažnai, jų išleidimo vietos (t.y. jie „susiejami“ su valstybės do- 
norės eksportu). Net OPEC valstybės, beveik 3 procentus skir- 
damos savo BNP užsienio pagalbai ir devintojo dešimtmečio 
pradžioje atrodžiusios dosniausios pagalbos teikėjos, „liūto da- 
lį“ noriau teikdavo savo vargingesniems musulmoniškiems 
draugams ir kaimyninėms arabų bei Afrikos šalims. Nors Sau- 
do Arabija ir sugebėjo Vakarų valstybes priversti įsteigti Tarp- 
tautinį žemės ūkio plėtros fondą, ir nors jos iš tiesų TVF suteikė 
2 milijardus dolerių vadinamajam Witteveeno fondui NOPEC 
šalims — Witteveenas tuščiai prašė 5 milijardų —- dvišalės pagal- 
bos jos suteikė maždaug tris kartus daugiau, nei daugiašalės. 

Jų motyvai, kaip ir JAV bei Sovietų Sąjungos, iš esmės buvo 
strateginiai. Kaip ir Tammany Hallo bosai, pagalbos teikėjai už 
savo pinigus taip pat tikėjosi nusipirkti politinę paramą. Šeštąjį 
ir septintąjį dešimtmetį JAV pagalbos paskirstymą visų pirma 
nulemdavo JAV strateginiai gynybos tikslai. Sovietų Sąjungos 
sulaikymas Europoje pagimdė Marshallo planą. Vėliau, po Ko- 
rėjos karo, JAV pagalba tekėjo į periferines Azijos valstybes - į 

Pietus ir Rytus nuo Sovietų Sąjungos ir Kinijos: į Pakistaną ir 
Indiją, Pietų Korėją ir Taivanį. 

Kaip pastebėjo McKinlay ir Mughanas (1984, 34), apie 1950 
metus paaiškėjo, kad sulaikymas tapo pagrindiniu JAV atsaku 
į globalią ideologinę ir karinę grėsmę, kurią bendrai kėlė komu- 
nizmas ir konkrečiai - Sovietų Sąjunga, kaip ji tada buvo suvo- 
kiama. Dėl to oficialus lėšų paskirstymas turėjo būti pagrindi- 
nė, nors ir ne vienintelė, sulaikymo strategijos įgyvendinimo 
priemonė. 

Sovietų Sąjunga, kuri galėjo pasiūlyti mažiausiai, vykdė dar 
labiau diskriminacinę politiką ir pagalbą teikė vos pustuziniui 
valstybių už jų politinę paramą ir karinį bendradarbiavimą. Eu- 
ropos donorai labiau buvo prisirišę prie buvusių politinių aso- 
ciacijų. Kiekviena buvusi kolonijinė valstybė, skirstydama pa- 
galbą, prioritetą teikė savo buvusioms kolonijoms: Britanija — 
Sandraugos šalims, Prancūzija —- frankofoniškajai Afrikai, Ny- 
derlandai — Indonezijai. Mahbub ul Hagą apskaičiavimais maž- 
daug 25 procentai visų išteklių srauto sudarė pagalba, teikiama 
dėl specialių ryšių su keliomis buvusiomis kolonijomis ir kito- 
mis priklausomomis šalimis, o ne pagal santykinį skurdą ar 
augimo poreikius besivystančiose šalyse (Mahbub ul Haą in 
Sauvant and Hasenlflug6 1977, 249). 

Jau vėliau strateginiai turtingųjų šalių tikslai įgavo tiek pre- 
kybinį, tiek ir karinį bei politinį pobūdį. Kitaip tariant, pagalba 
buvo naudojama daugiau donorų eksportui skatinti, o ne tikin- 
tis nusipirkti ar karinių sąjungininkų, ar balsų JT. Eksporto kre- 
ditų svarba finansiniuose besivystančių šalių srautuose vėliau 
gerokai išaugo. Daugelis šių eksporto kreditų — iš esmės perei- 
namosios paskolos (bridging loan), eksportuotojui iš karto ir ga- 
rantuotai sumokant už į užsienį išsiųstas prekes, kurios dar 
negautos ar neapmokėtos — turi subsidijų bruožų. Nesumokėji- 
mo rizika apdraudžiama žemesnėmis nei komercinės palūka- 
nomis ir taip eksportuotojus skatina pardavinėti neturtingoms 
ir politiškai nestabilioms valstybėms. Kam tai naudinga? Im- 

portuojanti šalis didesnį užsienietiškų prekių pasirinkimą gau- 
na žemesne kaina, nei krovinį draudžiant komerciškai. Tačiau 
laimi ir eksportuotojai - jie išplečia savo apdraustą rinką mo- 
kesčių mokėtojų sąskaita. Alternatyvus eksporto skatinimo me- 
todas yra, žinoma, „susieta“ pagalba - tai yra pagalba, kuri gali 
būti panaudota tik perkant šalies donorės prekes ar paslaugas. 
Šį metodą JAV naudoja dažniau nei subsidijuoto eksporto kre- 
ditą, o ypač jis efektyvus yra karinės pagalbos srityje. Ir išties, 
nuo aštuntojo dešimtmečio pradžios JAV ginklų pardavimas 
Trečiojo pasaulio šalims, dažnai žemomis kainomis ar teikiant 
kreditus, viršijo tiek JAV ekonominę pagalbą, tiek tiesioginę 
karinę pagalbą (ibid., p.41. 2.1 pieš.). 

Tai skatina mintį, kad pagalbos programos nėra papras- 
čiausias karinių ar civilinių išteklių paskirstymas gerovės var- 
dan iš turtingųjų šalių į neturtingąsias, bet paskirstymas, ku- 
ris naudingas konkretiems tiek šalies donorės, tiek šalies ak- 
ceptorės subjektams'. Dar daugiau, šie subjektai dažniau- 
siai nėra vargšai. Oficiali pagalba teikiama vyriausybės vy- 
riausybei. Karinė pagalba, teikiama ginklais, raketomis ar lė- 
tuvais, naudinga šalies donorės ginklų pramonei ir šalies ak- 
ceptorės kariuomenei. Pagalba maistu besivystančioms šalims 
taip pat naudinga tiek šalių donorių ūkininkams, tiek besi- 
vystančių šalių vartotojams — bet net ir tai nėra aišku, nes 
ilgainiui priklausomybė nuo pigaus importo mažina vietinių 
ūkininkų pajamas, neskatina žemės ūkio investicijų ir produk- 
tyvumas išlieka žemas, o kaštai — aukšti. 


Gerovė tiems, kuriems jos reikia 


Esminė bet kokios gerovės sistemos problema yra ta, ar ji ten- 
kina žmonių, kuriems jos tikrai reikia, poreikius — labiausiai 
skurstančių. Čia pasaulinė sistema pasižymi skambia retorika ir 
veiksmų trūkumu, tarp jų ir realių išteklių perdavimu. Trumpai 
apžvelkime, kaip sprendžiamos vaikų ir pabėgėlių problemos. 

1959 metais JT Asamblėja vieningai pritarė Vaiko teisių dekla- 
racijai — sveikatos apsauga, nemokamas švietimas, gyvenamosios 
patalpos, apsauga nuo Žiaurumo bei nerūpestingumo ir t.t. Tačiau 
1986-aisiais, praėjus keturiasdešimčiai metų nuo specialios JT agen- 
tūros - Jungtinių Tautų tarptautinio skubios pagalbos vaikams fon- 
do (UNICEF) - įsteigimo skaičiuojama, kad 5 milijonai vaikų mirė 
nuo tymų, taigi dėl minimalios apsaugos nuo vaikų ligų nebuvi- 
mo. Dar milijonams trūksta galimybių mokytis mokyklose ar nor- 
malių gyvenimo sąlygų. UNICEF buvo viena iš blogiausiai finan- 
suojamų JT specialiųjų agentūrų, smarkiai priklausoma nuo sava- 
noriškų įnašų ir gražių kalėdinių atvirukų pardavinėjimo. Nepai- 
sant Deklaracijos retorikos, UNICEF ir vyriausybių teikiama pa- 
galba buvo menkesnė nei religinių organizacijų ir savanoriškų 
agentūrų, kaip, pavyzdžiui, fondo Gelbėkini vaikus pagalba. 

Matome, kad vaikų gerovės nepaisoma, tačiau ir pagalba 
karo aukoms ar kitiems pabėgėliams (arba kaip kad jie Antrojo 
pasaulinio karo pabaigoje eufemistiškai buvo pavadinti) - „per- 
keltiesiems asmenims“ — buvo dar menkesnė, nes tarptautinio 
bendradarbiavimo pastangas niekais vertė ne tik abejingumas, 
bet ir agresyvūs politiniai konfliktai. 

Po Pirmojo pasaulinio karo Vidurio Europoje susiklostė situ- 
acija, artima chaosui; atsirado rimtų dėmėtosios šiltinės Židinių, 
kilo mirtino gripo epidemija, labai trūko maisto. Šias problemas 
sprendė privatus labdaros organizacijų konsorciumas, vado- 
vaujamas Hooverio komiteto. Būgštavimai, kad po Antrojo pa- 
saulinio karo vėl pasikartos chaosas, 1943 metais Jungtines Tau- 
tas paskatino parengti projektą sutarties, pagal kurią kovai su 
pokarinėmis nelaimėmis turėjo būti įkurta daugiašalė oganiza- 
cija. 1943-aisiais pareikalavus besąlygiškos trišalės sąjungos ga- 
lybių kapituliacijos, nebuvo abejonių dėl to, kas bus atsakingas 
už kovą su pokarinėmis nelaimėmis ir skurdu. Buvo patvirtin- 
tas principas, jog pagalbą sąjungininkai teiks be jokios politinės 
diskriminacijos, vien tik paprašius atitinkamų šalių vyriausy- 
bėms. Buvo susitarta ir dėl tam tikro mokesčių principo. Pagal 

jį įnašai į JT Pagalbos ir reabilitacijos administraciją (UNRRA) 
remsis vienu procentu nuo kiekvienos šalies BNP, esančio 1943 
metais: viena dešimtoji išteklių dalis bus teikiama konvertuoja- 
ma valiuta ir devynios dešimtosios — natūra. 

Pirmaisias pokario mėnesiais UNRRA veikė stulbinamai efek- 
tyviai ir ligų bei chaoso pavojus Vidurio Europoje laipsniškai 
buvo pašalintas. Tačiau UNRRA pražudė JAV Kongreso spren- 
dimas. Šis atsisakė apmokėti sąskaitas politiškai neutralios ge- 
rovės organizacijos, t.y. organizacijos, kuri padėjo tiek komu- 
nistinių vyriausybių valdomoms tautoms, tiek pliuralistinėms 
biurokratijoms. JAV turėjo 6 procentus UNRRA balsų, tačiau jų 
įnašas į UNRRA biudžetą sudarė 72 procentus. Ir nors UNRRA 
tarnautojai protestavo teigdami, kad Jugoslavija gana gerai, tei- 
singai ir garbingai skirsto maistą, o nacionalistinė Kinija, Grai- 
kija ir Italija - prastai, Šaltojo karo gūsis JAV paskatino ir toliau 
teikti pagalbą pastarosioms trims valstybėms, bet nutraukti ju- 
goslavams. Ir nors Kindlbergeris (1987) teigia, kad dėl UNRRA 
žlugimo reikia kaltinti ir Kanadą, Britaniją bei Sovietų Sąjungą, 
atrodo, be abejonių galima teigti, kad pagrindinė atsakomybė 
už tai tenka JAV. Paaiškėjo, jog pasaulio gerovės sistema gali 
plėtotis tik tuomet, kai pagrindinės galybės ir didžiausios do- 
norės plėtrą laiko suderinama su jų nacionaliniais interesais. 

Pabėgėlių problemų sprendimas pasaulio bendruomenėje ro- 
do maždaug tuos pačius dalykus. Tautų Lygos Nanseno (pava- 
dintas Norvegijos tyrinėtojo, kuris jam ir vadovavo, vardu) biu- 
ras daug nuveikė švelnindamas griežtus pilietybės įstatymus — 
išduodavo dokumentus Žmonėms be pilietybės (daugiausia pa- 
bėgėliams iš Rytų Europos be pasų). Po Antrojo pasaulinio ka- 
ro, 1948-aisiais sužlugus UNRRA, specializuota JT agentūra įkūrė 
Tarptautinę pabėgėlių organizaciją (IRO), kurios biudžetas pri- 
klausė nuo valstybių narių įnašų. Valstybės, kuriose atsirado 
didelės pabėgėlių stovyklos, pabėgėlius kuo greičiau stengėsi 
išsiųsti į kitas šalis. Jungtinės Tautos IRO teigė, kad pabėgėlių 
problemas reikia spręsti taip: iš visų šalių rinkti mokesčius ir 


21. 890 


322 III dalis. ANTRINĖS GALIOS STRUKTCROS 


taip finansuoti pabėgėlių perkėlimą; kiekvienai valstybei narei 
turi būti nustatyta pabėgėlių kvota — taip būtų pasidalijami ne- 
tiesioginiai kaštai. Iškilus būtinybei reikėjo apsispręsti, turtin- 
gosios valstybės nenorėjo būti apmokestintos, o tuščios, retai ap- 
gyvendintos valstybės (net jei jos, kaip Kanada ir Australija, ir 
sutiko priimti daug pabėgėlių) vis tiek norėjo turėti teisę rinktis — 
priimti sveikus ir darbingus pabėgėlius, bet atsisakyti senų ir 
ligotų. Sovietų Sąjunga net reikalavo teisės repatrijuoti pabėgė- 
lius prieš jų valią ir sulaukė amerikiečių bei britų paramos. 
Visų šių nesutarimų rezultatas buvo tas, kad IRO sumažėjo 
iki tam tikros „likutinės“ organizacijos, sudarytos iš JT aukštojo 
komisaro pabėgėliams, turinčio tik nedidelį biudžetą ir dar ma- 
žesnius įgaliojimus. Ši organizacija veikė kaip nelaimingas ir 
neefektyvus tarpininkas — rūpinosi Europos, o po pirmojo Ara- 
bų su Izraeliu karo - palestiniečių pabėgėliais. Tačiau ir čia kilo 
interesų konfliktas tarp tų valstybių, kurios, kaip Jordanija, bu- 
vo perpildytos pabėgėlių, ir tų, kurios galėjo juos priimti, jei 
nebūtų turėjusios rimtų tiek politinių, tiek ekonominių priežas- 
čių palikti juos ten, kur jie buvo. Tokios pat nelaimingos isto- 
rijos iškilo ir po karo tarp Indijos ir Pakistano, Korėjos, Vietna- 
mo, Jugoslavijos pilietinio karo ir daugelio kitų tarptautinių ir 
pilietinių konfliktų. Tuo metu, kaip Sagato Ogata tapo komisa- 
re pabėgėlių reikalams 1992-aisiais, pabėgėlių skaičius gerokai 
viršijo jos organizacijos išteklius. Daugelis jų, teigė turtingos 
šalys, iš tiesų nėra politiniai pabėgėliai, o tik siekia geresnės 
„ekonominiams pabėgėliams“ nesuteikė prieglobsčio teisės ir 
prievarta išsiųsdavo juos atgal. Vokiečiai pakeitė savo prieglobs- 
čio politiką vokiečių kilmės žmonėms. Būti pabėgėliu reiškė 
neturėti kur dingti. Kaip ir sužeistieji kare, pabėgėliai pagalbos 
pradėjo žvalgytis ne į politinę valdžią, o į privačią savanorišką 
labdarą. Ir, kaip buvo minėta anksčiau, galima teigti, kad už- 
miršti politiniai kaliniai daugiau pagalbos sulaukė iš Arinesty 
International, o ne iš įvairių tarpvyriausybinių organizacijų. 


10 skyrius. GEROVĖ 323 
Visuomeninės gėrybės 


Tarptautinėje politinėje ekonomijoje nerasime centrinės viešo- 
sios valdžios, tad nėra ko ir tikėtis, kad joje galima rasti daugelį 
tikrai visuomeninių gėrybių ta prasme, kuria ši sąvoka papras- 
tai taikoma prekėms ar toms sąlygoms, kurias vyriausybė ar 
kokia kita centrinė politinė valdžia nusprendžia teikti nemoka- 
mai bendram naudojimui. Artimiausias realioms visuomeninėms 
gėrybėms dalykas yra tik atsitiktinė nauda, kuria naudojasi kiti 
dėl prekių ar sąlygų, kurias suteikė tam tikros valstybės val- 
džia, pirmiausia vadovaudamasi savo nacionaliniais interesais. 
Tokia, pavyzdžiui, yra nauda tokio saugumo, kuriuo gali nau- 
dotis kiti dėl supergalybių gynybos politikos ir dėl to, kad šios 
jėgos, atrodo, išlaiko mažiau arba daugiau stabilią pusiausvyrą. 
Panašiai galima teigti, jog tarptautinė politinė ekonomija nau- 
dojasi tarptautiškai priimamos ir naudojamos valiutos — JAV 
dolerio - privalumais. Tačiau, kaip ir esant kariniam balansui, 
tik atsitiktinumas lemia, ar visuomeninė nauda, kurią teikia šios 
plačiai prieinamos sąlygos, yra svarbesnė, nei kitų vartotojų 
kaštai ir pavojai, kylantys dėl jų priklausomybės nuo JAV pini- 
gų politikos. 

Kitas artimas visuomeninėms gėrybėms dalykas tarptauti- 
nėje politinėje ekonomijoje (tačiau iš tiesų ne toks jau labai ar- 
timas) yra tos prekės ir paslaugos, kurias iš dalies teikia ar 
subsidijuoja vyriausybės ir kuriomis plačiai prekiaujama pa- 
saulyje. Tokios, pavyzdžiui, yra jūros ir oro transporto siste- 
mos, aprašytos ir išnagrinėtos ankstesniame skyriuje, bei ko- 
munikacijų sistemos, išplėtotos remiantis Žemės orbitos paly- 
dovais. Visos trys sistemos pirmiausia aptarnauja pasaulio rin- 
kos ekonomiką ir iš to daugiausia naudos gauna tie, kurie ga- 
mybos struktūroje priklauso nuo pasaulio rinkoje pardavinė- 
jamų savo prekių ir paslaugų. Jūros ir oro transporto sistemas 
iš tiesų palaiko tam tikra infrastruktūrinė pagalba, kuri faktiš- 
kai yra visuomeninė gėrybė - pavyzdžiui, oro ir jūros transpor- 

to kontrolės sistemos, oro prognozės, rengiamos naudojantis 
palydovų nuotraukomis, radijo ir jūros švyturiai. Jų prieinamu- 
mo visiems kaštus daugiausia dengia valstybės, o padidėjęs pel- 
nas tenka pagrindiniams prekybininkams ir vežėjams. 

Pasaulio komunikacijų sistema yra gana skirtinga. Kai ku- 
riuos komunikacijos palydovus valdo privatūs asmenys - dau- 
giausia bankų sindikatai. Kiti priklauso nacionalinėms vyriau- 
sybėms — pavyzdžiui, Sovietų Sąjungai, Indijai ir Indonezijai. 
Be jų egzistuoja INTELSAT - keistas komercinės korporacijos ir 
tarptautinės organizacijos hibridas — turbūt panašiausias į agen- 
tūrą, teikiančią visuomenines komunikacijos paslaugas. 

Be šių gana marginališkų ir neesminių visuomeninių gėry- 
bių, naudingų tarptautinei prekybai ir komunikacijoms, priva- 
lome konstatuoti, kad viena visuomeninė gėrybė, šimtmečius 
buvusi laisvai prieinama visiems, prarasta — tai tolimosios jū- 
ros. Šiandien didžiausiuose pasaulio vandenynuose rasime la- 
bai mažai vietų, į kurias kaip į išimtines ekonomines zonas 
nepretenduotų kurios nors valstybės vyriausybė. Tai buvo vie- 
nintelis dalykas, dėl kurio pavyko susitarti JT Jūrų teisės kon- 
ferencijoje. Svarbu tai, jog joje nebuvo sutarta, kad jūrų ištekliai 
yra bendras žmonijos turtas ir dėl to juos reikia laikyti visuo- 
menine gėrybe, patikėta Tarptautinei jūrų valdžiai, o pajamas, 
gaunamas juos naudojant, laikyti tarptautinėmis. 


Išvados 


Žvelgiant iš globalios perspektyvos, gerovės sistema yra išplė- 
tota gerokai mažiau, nei transporto ar prekybos sistemos - įskai- 
tant ir prekybą energija. Jos tarnauja integruotai pasaulio rinkai, 
O gerovė - pirmiausia atskiros valstybės piliečiams. Tiek preky- 
bą, tiek transportą palaiko tarptautiniai interesai, o skatina - la- 
biausiai išsivysčiusių ekonomikų vyriausybių interesai. Ir at- 
virkščiai - pozityvus gerovės per sienas teikimas valstybėms yra 
arba skatinamas strateginių sumetimų, arba tik simboliškas. 

Viena išimtis gali būti tarptautinė aplinkosaugos kontrolė, 
kaip yra MARPOL konvencijos. Tačiau ten, kur buvo reikalin- 
gas kolektyvinis bendradarbiavimas, pažanga pasirodė skaus- 
mingai lėta. Principas „teršėjas moka“ gali būti įdiegtas nacio- 
nalinėje teisės sistemoje ir įgyvendintas nacionaliniuose teis- 
muose. Jį ne taip lengva taikyti tarp valstybių. Paimkim, pavyz- 
džiui, rūgščiuosius lietus. Britanija nenoriai gelbėja Vokietijos 
ar Skandinavijos miškus, o JAV to paties nenori daryti Kanado- 
je. Dėl konvencijų, kuriomis siekiama sustabdyti ozono sluoks- 
nio irimą, greičiau galima susitarti dėl principų, negu vykdyti 
valstybinėje praktikoje. 

Tam tikrą tarptautinę gerovę, nepriklausomai nuo valstybi- 
nės valdžios, teikia religinės arba savanoriškosios organizaci- 
jos, kurias įkvepia labdaros emocijos ir altruistinis tikėjimas. Ši 
pasaulinės gerovės sistemos dalis, nors ir maža, atrodo, didėja 
siūlydama mintį apie tam tikrus pokyčius šioje Žinių struktūros 
dalyje, susijusioje su Žmonių suvokimu ir įsitikinimais. Tačiau 
šis pokytis mažai paveikė valstybių elgesį. 

Kinta saugumo struktūra, mažėja užsienio karinių ir oro ba- 
zių vaidmuo ir didėja tarpkontinentinių gynybinių ir puolamų- 
jų sistemų reikšmė. Esant tokioms sąlygoms užsienio pagalba 
(tarp jos ir karinė), kaip ekonominio valstybės valdymo meno 
įrankis prarado dalį savo jėgos politinių interesų prasme. Dau- 
gumos valstybių donorių strateginis motyvas suteikti pusiau 
lengvatines paskolas yra kur kas labiau susijęs su rinkos užka- 
riavimu ar išlaikymu, 0 ne su siekiu įgauti ar išlaikyti karines 
bazes. Turbūt vienintelė išimtis yra išlikęs supergalybių suinte- 
resuotumas laivyno bazėmis, ypač Ramiajame, taip pat ir Indi- 
jos vandenyne. Pavyzdžiui, Sovietų Sąjunga įsigyja remonto ir 
tiekimo galimybių minivalstybėse Ramiajame vandenyne, kaip 
Vanuatu, ir JAV tuoj atsako panašiais pagalbos siūlymais, taip 
pat skatinamais strateginių motyvų. 

Per paskutinius keturis dešimtmečius paaiškėjo esminė ten- 
dencija atsisakyti pagalbos kaip efektyvaus politikos instrumen- 

to. Tai ypač pastebima seniausiose valstybėse donorėse, kaip 
JAV - stambiausioje pagalbos teikėjoje, bei Britanijoje ir Kana- 
doje. Šio sumažėjusio intereso rezultatus bendroje statistikoje 
aptemdė didėjanti „naujųjų“ donorų, kaip Japonija, Italija, Vo- 
kietija ir net Šveicarija, svarba. Juos taip pat aptemdė aštuntojo 
dešimtmečio infliacija, kai pagalba, skaičiuojama (nuvertėjan- 
čiais) doleriais, atrodė, greitai didėja. Tačiau devintąjį dešimt- 
metį bendra oficiali pagalba plėtrai nustojo didėti ir net suma- 
žėjo, nors nelengvatinis skolinimas vis dar augo. Tuo pačiu me- 
tu vienintelis nuolat augantis ir be perstojo besidauginantis da- 
lykas buvo simbolinės rūpesčio išraiškos, kuriomis turtingosios 
ramindavo neturtingųjų skundus. Toks simbolinis atsakas pi- 
gus, tačiau ilgainiui jis gali pasirodyti politiškai pavojingas. 


Roling, International Law in an Expanding World, cituota Bull (1977, 146). 

? Žr. Strange, International Economic Relations, Twitchett (1971). 

3 Dėl šios priežasties vadinamosios „gerovės ekonomikos“ studijos, griežtai 
kalbant, nėra ekonomikos mokslo dalis, o greičiau priklauso politinei ekonomi- 
jai. Nors čia gali būti ekonominių aspektų ir veiksnių, ji pirmiausia susijusi su 
politinių sprendimų priėmimu - tai gerai išaiškino Lionelis Robbinsas, kuris vė- 
liau apgailestavo, kad ekonomistai nepriėmė aiškaus šių dviejų sferų atskyrimo. 

* Tai taip pat netiesiogiai gali būti naudinga šalių donorių mokesčių mokė- 
tojams. Pagrindinius kaštus gynybos pramonėje sudaro nauji tyrimai ir plėtra 
naujos ginkluotės srityje. Kiekvienas papildomas šalutinis pardavimas sumaži- 
na vidutinius šios plėtotės kaštus, taip leisdamas sumažinti ginkluotės vieneto 
kainą šalies karinėms pajėgoms. Tai yra logiška priežastis, kodėl Europos šalys, 
tokios, kaip Britanija ir Prancūzija, turinčios mažesnes nacionalines ginklų rin- 
kas nei JAV, taip suinteresuotos ginklų pardavimo išplėtimu užsienyje. 


11 skyrius 
KLAUSIMAI IR ATSAKYMAI 


Šios knygos tikslas buvo daugiau skatinti kelti klausimus, o ne 
pateikti atsakymus. Šioje knygoje nuo pat pradžios siekiau at- 
kreipti dėmesį į platesnį svarstymų lauką, nei tai paprastai bū- 
dinga tarpvalstybinei tarptautinių santykių perspektyvai, ir tai 
dariau keldama iš dalies naujus klausimus, ypač susijusius su 
pamatinėmis tarptautinės politinės ekonomijos struktūromis. Sie- 
kiau, kad skaitytojas, remdamasis asmeninėmis vertybinėmis 
orientacijomis ir subjektyviais politiniais skoniais, pats galėtų at- 
sakyti į pateiktus klausimus. Aš kviečiau prie padėklo, nuo ku- 
rio buvo galima pačiam pasirinkti braškių, o ne pirkti krepšį jau 
atrinktų ir supakuotų uogų. 

Tačiau praktiškai tai pasirodė esąs sunkus uždavinys, ypač 
tada, kai nuo pirminių struktūrų perėjome prie antrinių, arba 
priklausomų, prie grynojo prekybos ir transporto struktūrų ap- 
rašymo, prie to, kaip jos išsiplėtojo iš ankstesniųjų politinių 
sprendimų ir rinkos pokyčių, kai neišvengiamai tekdavo rinktis 
vienus, o ne kitus atsakymus. Tai ypač ryšku skyriuose apie 
transporto sistemas ir apie energijos tiekimą pasaulio ekonomi- 
kai. Abu šie skyriai tapo sektorinės analizės pavyzdžiais, nors 
tiek, pavyzdžiui, naftos, tiek jūros transportas nėra vien ekono- 
mikos sektoriai — tai kartu ir infrastruktūra, suteikianti būtinas 
priemones ir sąlygas, reikalingas daugeliui kitų sektorių funk- 
cionuoti. Abi šios transporto rūšys yra tarsi tarp struktūrų ir 
sektorių. Didesne, gerokai išsamesne knyga būtų galima logiš- 
kai keliauti tolyn, ties šia riba nagrinėjant daugybės įdomių 

sektorių politinę ekonomiją. Kai kurių iš jų - grūdų gamybos, 
prekybos ir vartojimo — politinė ekonomija yra labai svarbi ir 
politiškai, ir ekonomiškai. Kiti - pavyzdžiui, banginių medžiok- 
lės ar medienos sektoriai - nušviestų naujus valdžios sąvokos 
aspektus santykių su rinka atžvilgiu. Tačiau kad ir kaip gun- 
dančiai tokia idėja atrodytų, ji dar labiau apsunkintų klausi- 
mams, 0 ne atsakymams skirtos knygos idėjos realizavimą. 
Tačiau tiems, kurie gali pageidauti patys atsakyti į sektori- 
nės analizės klausimus, gali būti naudinga trumpa instrukcija, 
išplečianti ir paaiškinanti tas procedūras, kurių schemomis rė- 
miausi ankstesniuose skyriuose apie naftos ir jūros transportą. 


Paimk šešis kiaušinius 


Kulinarijos knygos receptas pradedamas išvardijant produktus, 
kurie reikalingi patiekalui paruošti. Vadovas ar instrukcija, kaip 
pakeisti tepalą variklyje arba užsivilkti kokį nors specialų dra- 
bužį, prasidės planu arba žemėlapiu, parodančiu reikalingus 
komponentus ir surinkimo tvarką. Politinėje ekonomijoje sekto- 
rinę analizę galime pradėti lentele. 


11.1 lentelė. Struktūriniai pokyčiai ir valdžios/rinkų ašis 

Horizontaliojoje lentelės ašyje išdėstyti keturių pirminių 
struktūrų pokyčiai. Vertikaliojoje ašyje turime keturis valdžios- 
rinkos santykio komponentus (žr. 11.1 lentelę). Vadovaujantis 
logika, vertikaliojoje ašyje turėtų būti tik trys kategorijos — vals- 
tybės, rinkos ir jų tarpusavio balansas. Tačiau turint omenyje, 
kad kai kuriuose sektoriuose su valstybine valdžia koegzistuoja 
svarbios nevalstybinės valdžios institucijos, kurios daro didelę 
įtaką galutiniam gėrybių paskirstymui, atskirai jas analizuoti 
nuo pat pradžių lengviau. (Naftos sektoriuje — tai didžiosios 
naftos kompanijos; pasaulinėje meno kūrinių rinkoje tai gali 
būti didžiųjų tarptautinių aukcionų organizatoriai ir ekspertai, 
kuriuos jie samdo, kad patvirtintų parduodamų paveikslų, bal- 
dų, asmeninių daiktų ir t.t. tikrumą ir nustatytų jų vertę.) Jei jūs 
tikite, kad tarptautinė biurokratija iš tiesų rinkos jėgoms daro 
savarankišką įtaką, kuri skiriasi nuo jai priklausančių naciona- 
linių vyriausybių įtakos, tarptautinę biurokratiją į lentelę gali- 
ma įtraukti kaip penktąją kategoriją ir kitą užpildytinų langelių 
eilę. Pavyzdžiui, nuvertintų besivystančių šalių skolų rinkos at- 
veju galima teigti, kad Tarptautinio valiutos fondo biurokratijos 
nuomonė apie šalies ekonominę politiką yra nepriklausomas 
nuo JAV nuomonės veiksnys, kuris taip pat nepriklauso ir ski- 
riasi nuo pokyčių finansinėje arba kreditų struktūroje, kurie 
labiau susiję su bankų kreditorių pažeidžiamumu apskritai, o 
ne su struktūros nestabilumu. Arba, daugiausia valstybės val- 
domų radijo programų rinkos atveju, galima sakyti, kad atsi- 
žvelgiant į WARC (Pasaulio administracinė radijo konferencija 
— World Administering Radio Conference) vaidmenį registruojant 
radijo programas, biurokratijos veiksmai tam tikra prasme ne- 
priklauso nuo valstybių politikos konkurencijos dėl bangų daž- 
nių. Tačiau tik tuo atveju, kai galima tikrai parodyti, jog agen- 
tūra turi tam tikrų techninių galimybių arba tam tikrus specia- 
lius įgaliojimus, kuriuos legitimuoja ne vyriausybių, bet tų agen- 
tų, kuriuos veikia agentūros sprendimai, pritarimas ir pagarba, 
jos politiką gaHma nagrinėti nepriklausomai nuo valstybės po- 


330 III dalis. ANTRINĖS GALIOS STRUKTCROS 


litikos. Suklaidintiems tarptautinių organizacijų pastangų vie- 
šųjų ryšių srityje, pernelyg paprasta, pavyzdžiui, NATO val- 
džią supainioti su JAV valdžia ar ESPT valdžią su Sovietų 5ą- 
jungos valdžia. „Rinkos sąlygos“ gali įvairiai reaguoti į pirmi- 
nių struktūrų pokyčius. Akivaizdu, kad yra svarbu, ar rinka 
yra stabili, ar nestabili, ar kainos kyla, ar krinta, ar yra keli 
gamintojai (aliuminis, sodos pelenai) ir daug pirkėjų, ar, prie- 
šingai, daug gamintojų ir mažai pirkėjų (kakavos pupelės, kvie- 
čiai); keli gamintojai ir keli pirkėjai (lėktuvių varikliai), ar daug 
gamintojų ir daug pirkėjų (medvilnė, plastmasės granulės, plie- 
no dirbiniai). Kiekvienu atveju skirtinga „rinkos geometrija“ 
darys skirtingą įtaką pirminių struktūrų pokyčiams. Aukštes- 
nės palūkanų normos mažesniuosius pirkėjus (ar pardavėjus) 
veiks daugiau nei didžiuosius, o tai, savo ruožtu, darys poveikį 
tam, ką mes aptarsime 2 analizės pakopoje. 

2 analizės pakopa prasideda nuo pirmosios lentelės apačios 
— nuo valdžios (ar valdžių) ir rinkos galios balanso bei klausi- 
mo, kokių padarinių gėrybių paskirstymui sukels rinkos pri- 
klausomybė nuo politinio valdymo (t.y. nuo manipuliacijos ar 
intervencijos, iš esmės besiremiančios ne pelno siekimo, bet griež- 
tai ekonominiais motyvais). Aišku, sprendžiant, kokių iš šio 
balanso plaukiančių pasekmių sukels priešingi pokyčiai (poky- 
čiai priešinga kryptimi), kylantys iš daugiau nei vienos iš ketu- 
rių pirminių struktūrų, subjektyvumas neišvengiamas. Pavyz- 
džiui, gali atsitikti taip, kad saugumo struktūros pokyčiai - gal- 
būt tam tikras nesaugumo jausmo sustiprėjimas — tam tikro 
ginklo arba karinės įrangos rinkoje sustiprins valdžios kontrolę 
šių konkrečių ginklų rinkai. Tačiau tuo pačiu metu finansinė 
dereguliacija palengvins tų pačių ginklų įsigijimo finansavimą. 

Nepaisant atsitiktinių tokio pobūdžio sunkumų, 2 pakopoje 
mes stengiamės nustatyti, kokie yra antriniai struktūrinių po- 
kyčių padariniai, kurie nustatomi iš valstybių ir rinkų reakcijos 
ir iš jų tarpusavio balanso. Diagramos forma šį balansą galime 
pavaizduoti kaip sūpuokles, kurias veikia skirtingos jėgos, vei- 

kiančios sūpuoklių rinkos galą ir pagrindines valdžios institu- 
cijas šioje rinkoje — O tai gali būti viena valstybė, valstybių są- 
junga arba rinkos vadybininkų kartelis, kaip, pavyzdžiui, Sep- 
tynios seserys šeštojo dešimtmečio naftos rinkoje. 11.2 piešinėlyje 
pirminės struktūros pavaizduotos kaip vienas kitą užklojantys 
apskritimai, nes, kaip matėme anksčiau, neįmanoma jų nagri- 
nėti izoliuotai. 


11.2 piešinys. Viena kitą užklojančios struktūros 


3 pakopoje bandome išsiaiškinti, kokių padarinių sukels po- 
kyčiai sūpuoklėse gėrybių paskirstymui. Turime paklausti, ko- 
kių padarinių socialinėms grupėms valstybės viduje ir už jos 
ribų sukels sūpuoklių pasvirimo kampo pakitimas. Ar dirban- 
tiesiems bus geriau, ar blogiau? Ar vartotojai patirs naujų pavo- 
jų? O gamintojai? Ar kreditoriai taps saugesni, ar skolininkai 
patirs didesnį spaudimą? Ir kitas klausimas: turint omeny, kad 
mes daugiausia nagrinėjame integruotas pasaulines rinkas, ku- 
riose tik kelios valstybės daro didelę įtaką rinkos-valdžios svars- 
tyklėms — kaip tai veikia kitas valstybes? Kitas nevalstybines 
institucijas? Tarptautinės organizacijas? Kaip rinkos ir valdžios 

balanso pokyčiai persiduoda susijusioms rinkoms? Pavyzdžiui, 
oro transporto dereguliacija, IATA kartelio prarasta valdžia oro 
kelionių rinkai paveikė turizmo rinką ir atitinkamai vietinę sta- 
tybos kompanijų — tiek vietinių, tiek tarptautinių, — statančių 
viešbučius, rinką. 


Neišspręstos problemos 


Kokie kruopštūs ir objektyvūs būtų tarptautinės politinės eko- 
nomijos tyrinėjimai, turime pripažinti, kad klausimų visada bus 
daugiau nei atsakymų. Studentai turėtų susidurti su tokiomis 
problemomis, kurios turbūt niekada nebus išspręstos iki galo, 
tokiais atvirais klausimais, į kuriuos nebūtinai galima rasti at- 
sakymą. Ypač reikėtų perspėti dėl trijų tokių klausimų. 
Vienas klausimas, net nekalbant apie bendrąją tarptautinės 
politinės ekonomijos teoriją, yra klausimas, ar egzistuoja kokios 
nors patikimos praktiškos taisyklės, kurios leistų nustatyti, kuri 
struktūra yra vyraujanti ir atitinkamai, kuri bet kokiame nuro- 
dytame sektoriuje ar situacijoje gali sukelti esminių struktūri- 
nių pokyčių. Man atrodo, kad paprasčiausiai neįmanoma tvir- 
tai teigti, kad pokyčiai, pavyzdžiui, saugumo struktūroje, vi- 
suomet rezultatą paveiks labiau, nei pokyčiai finansų ar idėjų 
bei priėjimo prie informacijos žinių struktūroje, ar net pokyčiai 
gamybos organizacijos būde. Dėl to tik dar svarbiau išlaikyti 
blaivų protą. Kaip pavyzdį imkime informacijos apie mažų kom- 
piuterių gamybą ir panaudojimą plitimą. Šis plitimas - iš esmės 
pokytis Žinių struktūroje, kuriam vykstant vis daugiau Žmonių 
gali naudotis žiniomis, priėjimas prie kurių anksčiau buvo ribo- 
tas — pakeitė cocom (t.y. koordinacinio komiteto) taisykles dėl 
prekybos strateginėmis prekėmis tiek NATO šalyse, tiek ir so- 
vietiniame bloke. Atitinkamai valstybių pasirinkimo galimybės 
saugumo struktūroje sumažėjo, o įmonių - padidėjo. Arba im- 
kim tarptautinių bankų skolinimo ir oficialių kreditų ginklams 
pirkti besivystančiose šalyse suintensyvėjimą: regioninis saugu- 

mas, kaip Persijos įlankoje, sumažėjo tiek, kad to nebūtų atsiti- 
kę, jei kreditų nebūtų buvę ir jei realios naftos kainos būtų 
buvusios žemos. Todėl vieno veiksnio, kurios nors vienos pir- 
minės struktūros vyravimas turėtų kelti daug abejonių. 

Kiti du neatsakyti klausimai susiję su valstybės prigimtimi. 
Net realistai įsitikinę, kad valstybė, kokia liberali bebūtų jos 
ideologija ir kaip ji skatintų privačią ekonominę iniciatyvą, vis- 
tik išlieka galutinė politinė valdžia bet kokioje politinėje ekono- 
mijoje, ir jie nėra visai tikri dėl tikslaus jos apibrėžimo nei dėl 
to, kaip nustatyti, kam ši valdžia daro įtaką. 

Akimirkai apsistokim ties Jungtinėmis Valstijomis. Galėtu- 
me sutikti, kad JAV vyriausybė daugelyje pasaulinės ekonomi- 
jos sektorių yra įtakingiausia valdžia, ir kad JAV valdžia teisė- 
tai atstovauja valstybei. Tačiau ar galime šią valstybę apibrėžti? 
Ar tai tik žemė, kapitalo investicijos ir Žmonės, gyvenantys api- 
brėžtoje teritorijoje? O ką pasakysime apie gamyklas, priklau- 
sančias JAV korporacijoms, apie nuosavybę, kuri priklauso JAV 
piliečiams kitose šalyse? Ar tai ne tas turtas, kuris statistiškai 
vertinamas kaip JAV užsienio investicijos, į kurias JAV vyriau- 
sybė, veikdama valstybės vardu, turi tam tikrų teisių? Per Ant- 
rąjį pasaulinį karą Amerikos investicijas, priklausiusias Britani- 
jos gyventojams ir korporacijoms, Britanijos vyriausybė rekvi- 
zavo ir už jas pirko ginklų. Kitame kare JAV nueis dar toliau ir 
pareikš savo teises net į laivus su užsienio valstybių vėliavomis, 
jei jų savininkai yra JAV piliečiai. Bet ką tuomet daryti su Japo- 
nijos korporacijų investicijomis Jungtinėse Valstijose? Ar Hon- 
dos gamykla Kolumbo mieste, Ohajo valstijoje „nepriklauso“ 
Japonijai? Ir vėl, paskutiniame kare JAV vyriausybė užvaldė 
Japonijos turtą (net JAV piliečių, kilusių iš Japonijos, turtą) 
teigdama, kad jis jai priklauso. Šiuo metu Columbe, Ohajo vals- 
tijoje uždirbtas pelnas, išvežtas į Japoniją, gali prisidėti prie 
Japonijos mokėjimų balanso, nors bet kokie automobiliai, iš čia 
eksportuoti į Kanadą, sakykim, gali prisidėti prie JAV mokėji- 
mų balanso. 

Jei, kaip patyrė vyriausybės, bandydamos nuspręsti, ką jos 
turi remti, valstybės ribas apibrėžti sunku pramonėje, tai pada- 
ryti dar sunkiau paslaugų sektoriuje. Bankininkystės, draudimo, 
reklamos, kino ar koncultaciniame versle šis „bevietiškumo“ ele- 
mentas yra dar aiškesnis; tos pačios jurisdikcijos konfliktų pro- 
blemos tampa dar sudėtingesnės. Šiuo metu, atrodo, dėl įvairių 
su jurisdikcija susijusių problemų tarp valstybių vyksta jėgos iš- 
bandymo varžybos, kurių rezultatą numatyti vis dar sunku. 

Ta pati neaiški situacija mažesniu mastu atsispindi ir atskirų 
ipdividų reikaluose. Vis sunkiau ir sunkiau tiksliai atsakyti į 
klausimą, kas yra Britanijos ar JAV pilietis. Vyrai ir moterys 
dažnai turi du pasus, dažnai apie tai nežinant ir pasus išduo- 
dančioms vyriausybėms. Kai kurias teises suteikia ne pilietybė, 
bet gyvenimas ar nuolatinė gyvenamoji vieta; kitos teisės pri- 
klauso nuo subjektyvių administracijos sprendimų. Tiek, kiek, 
kaip visada, Thucydideso žodžiais, stiprieji darys tai, ką gali, o 
silpnieji — tai, ką privalo, bendrieji valstybės galios elementai ir 
bendrosios valstybės valdžios ribos turėtų siaurėti, o skirtumai 
tarp stiprių ir silpnų valstybių - didėti. Iš to galima daryti iš- 
vadą, kad vis sunkiau ir sunkiau turėtų būti formuluoti ben- 
drus teorinius teiginius apie valstybės prigimtį. 

Taip pat akivaizdu, kad šis valstybės ribų neapibrėžtumas 
yra būdingesnis toms valstybėms, kurios per prekybą, investi- 
cijas ir keliones giliai įsipainiojusios į pasaulinę rinkos ekono- 
miką. Šių problemų mažiausiai kyla Sovietų Sąjungai ar net 
Kinijos Liaudies Respublikai. Tai iš dalies atspindi faktą, kad 
kuo mažiau valstybė įsipainiojusi į pasaulinę ekonomiką, tuo 
mažiau ji, jos įmonės ir asmenys priklauso nuo struktūrinės 
galios, kuri per valstybių sienas įgyvendinama pasaulinėje eko- 
nomikoje, gamyboje, finansuose ir idėjų bei informacijos srityje. 
Iš dalies tai paprasčiausias santykinės JAV galios, sakykim, Fi- 
lipinams ir Kinijai, atspindys. Nors niekada neįmanoma iki ga- 
lo struktūrinės galios atskirti nuo santykinės, man atrodo, kad 
vis dar labai svarbu nepraleisti ar neįvertinti struktūrinių veiks- 
nių bet kokiuose galios santykiuose. 

Toks nepastabumas, man atrodo, yra pagrindinis populiariau- 
sios pastarųjų metų tarptautinės politinės ekonomijos mokyk- 
los - hegemono nuosmukio mokyklos — trūkumas. Ši mokykla 
vyravo knygose ir Amerikos akademiniuose žurnaluose, kurie, 
ne kaip Europos ar Japonijos Žurnalai, yra skaitomi visame pa- 
saulyje. Jos pagrindinė prielaida - kad netvarka pasaulio eko- 
nomikoje iš esmės kilo dėl to, jog Amerika prarado savo hege- 
moniškąją galią. Ši mokykla, nors iš esmės ir sutarė dėl priežas- 
čių, nesutarė dėl reikalingų priemonių. Ji išsiskiria į dvi plačias 
stovyklas — liberaliąją ir realistinę. Pirmosios pavyzdžiu būtų 
Keohane knyga Po hegemonijos (1984), o antrosios - Gilpin kny- 
ga Politinė tarptautinių santykių ekonomika (1987). Liberalai savo 
viltis linkę sieti su kolektyviniais veiksmais kaip antriniu hege- 
mono vadovavimo pakaitalu. Jų vaistas nuo tarptautinės poli- 
tinės ekonomijos negalavimų - daugiašalis sprendimų priėmi- 
mo procesas sustiprintose tarptautinėse organizacijose. Realis- 
tai (Gilpin) linkę į didesnį pesimizmą ir abejoja tarptautinių 
organizacijų ar ekonominės koordinacijos, už kurią pasisako 
Amerikos liberalieji ekonomistai (Bergsten ar McKinnon), po- 
tencialu. Jų didžiausia viltis, kad ir kokia ji netvirta būtų, susi- 
jusi su „švelniuoju merkantilizmu“ — apribotu nacionalinių in- 
teresų tenkinimu, kuriam būdingos tam tikros pastangos vengti 
daryti žalą kitiems ar sistemai. 

Alternatyvus požiūris, kurio laikausi aš ir kurio, manau, lai- 
kosi pernelyg tyli ne Amerikos mokslininkų dauguma - Rusi- 
joje ir buvusiose socialistinėse šalyse, Europoje, Japonijoje, Ka- 
nadoje ir Trečiajame pasaulyje — apie pasaulio ekonomikos ne- 
tvarkos priežastis, prieštarauja tiek Amerikos liberalams, tiek 
realistams, tačiau dėl reikalingų priemonių yra turbūt artimes- 
nis realistams. Nesutarimas dėl priežasčių reiškia, kad JAV iš 
tiesų neprarado galios pasaulio rinkos ekonomikoje. Šiai eko- 
nomikai išaugus ir išsiplėtus, jos galios šaltinis iš žemės ir žmo- 

nių kontrolės virto pasaulio sistemos struktūrų kontrole. Tačiau 
struktūrinė galia, kurios JAV įgavo paskutiniaisiais dešimtme- 
čiais, buvo panaudota tik tenkinant siaurus nacionalinius inte- 
resus. Nors klaidingas šios galios panaudojimas trumpą laiką 
apsaugojo JAV mokesčių mokėtojus ir vartotojus (bei kiek ma- 
žiau dirbančiuosius), tolesnėje perspektyvoje dėl to kyla pavo- 
jus, kad susilpnės tiek sistema, tiek struktūrinė JAV hegemoni- 
ja. Tačiau sistema yra tokia gaji, kad tas laikas, kai Jungtinės 
Valstijos pajus neteisingo savo galios panaudojimo padarinius, 
dar neatėjo. Galbūt dar ne per vėlu pakeisti šio proceso kryptį. 

Panagrinėkime Amerikos hegemonijos žlugimo įrodymus. 
Jie iš esmės remiasi JAV dalies pasaulinėje gamyboje sumažė- 
jimu (nuo 40 iki 22 procentų) per trisdešimtį metų - nuo šeštojo 
iki devintojo dešimtmečio pradžios — ir JAV dalies pasaulinia- 
me pramonės gaminių eksporte sumažėjimu per tą patį laiko- 
tarpį nuo 3 iki 13 procentų. Dabar šių „faktų“ citavimas remiasi 
prielaida, kad JAV vyriausybės galią, jos valdžią pasaulio rin- 
kos ekonomikoje tiksliai atspindi jos BNP santykis su pasaulio 
BNP ir JAV dalis pasaulio pramonės gaminių eksporte. Trum- 
pai tariant, „pagaminta JAV“ yra galios rodiklis. Tačiau tai yra 
tas pat, jei pasakytume, kad „pagaminta Willow Run“ yra Ford 
Motor kompanijos statusas pasaulinėje automobilių rinkoje. Ga- 
minys, pagamintas valstybės teritorijoje, kaip ir kompanijos pir- 
mojoje gamykloje pagamintas gaminys, nebūtinai yra geras jos 
dabartinės galios ar statuso rodiklis. Nėra subtilu skaičiuoti tik 
pramonės gaminių gamybą ir eksportą ignoruojant JAV dalį 
pasaulinėje rinkoje paslaugų, kaip bankininkystė, draudimas, 
duomenų saugojimas ir išgavimas, kurios dabar yra gerokai 
pelningesni ir galingesni įtakos kitiems šaltiniai. Žinoma, kaip 
buvo pastebėta aukščiau, paslaugų industrija problemiška to- 
dėl, kad „JAV dalį“ šioje srityje įvertinti yra daug sunkiau, nei 
JAV dalį pramoninėje gamyboje. Kaip buvo pastebėta, paslau- 
gų industrija daug mažiau „pririšta“ prie valstybės teritorijos. 
Sunku skaičiuoti jų sandorius ir jų pelnas ne visuomet grįžta 

„namo“. Užjūrio operacijos įmonei labai paprastai gali būti svar- 
besnės, nei vidaus rinka, tačiau kompanijos sąskaitas iššifruoti 
siekiant išsiaiškinti, kiek svarbiau, yra sunku, o kartais ir ne- 
įmanoma. Dėl šios priežasties labai sunku pasakyti, ar ta padi- 
dėjusi konkurencija, kurią JAV pramonė sutinka Europoje, Ja- 
ponijoje ir besivystančiose šalyse, kaip Korėja ir Taivanis, JAV 
galiai reiškia daugiau, nei tos atsitiktinės galimybės, kurios at- 
sivėrė kitoms JAV kompanijoms greitai augančiame ir labai pel- 
ningame paslaugų sektoriuje. 

Dėmesio koncentravimas tik į pramonę dvidešimtojo am- 
žiaus pabaigoje politinės ekonomijos atžvilgiu gali būti toks pat 
trumparegiškas, kaip būtų dėmesio koncentravimas Britanijos 
žemės ūkio gamybos santykiui su bendra pasaulio gamyba de- 
vynioliktojo amžiaus pabaigoje arba Britanijos senų vilnos eks- 
porto rinkų praradimas Australijai. Žinoma, tiesa, kad Jungti- 
nėms Valstijoms buvusio savipakankamumo pramonės gami- 
nių srityje praradimas, kaip ir Britanijai buvusio savipakanka- 
mumo maisto atžvilgiu praradimas, sukelia naują priklausomy- 
bę nuo importo ir tai atitinkamai yra nauja pažeidžiama vieta 
— lygiai taip pat Britanija karo metu turėjo saugotis laivyno 
blokados. Tačiau, neskaitant karo ir blokados, konkurencija tarp 
tiekėjų tiek dėl grūdų pardavimo Britanijai, tiek dėl marškinė- 
lių — Jungtinėms Valstijoms iš tiesų tokį pavojų, susijusį su at- 
siradusiu pažeidžiamumu, paverčia ribotu ir nesvarbiu. 

Jei galime išvengti intelektualinės manijos dėl teritorinių vals- 
tybių, galią galime įvertinti visai kitaip. Ypač svarbus yra ryšys 
tarp JAV kaip valstybės, turinčios politinę valdžią, ir korpora- 
cijų, veikiančių JAV viduje bei už jų ribų. Kai kurios jų buvo ir 
dabar priklauso JAV ir valdomos vadybininkų užsieniečių. Ki- 
tos, įsikūrusios užsienyje ir valdomos užsieniečių, funkcionuo- 
jančios ir pardavinėjančios JAV vidaus rinkoje ir galbūt net eks- 
portuojančios iš JAV. Vašingtonas gal ir prarado tam tikrą val- 
džią toms JAV įsikūrusioms transnacionalinėms kompanijoms, 
bet jų vadybininkai vis dar turi JAV pasus, juos gali iškviesti 

JAV teismai, ir karo ar ypatingos padėties atveju jie pirmiausia 
turės paklusti Vašingtonui. Tuo pačiu metu JAV vyriausybė 
įgavo papildomą valdžią daugybei užsienio korporacijų, vei- 
kiančių JAV viduje. Visos jos labai gerai supranta, kad JAV 
rinka yra didžiausias prizas šiame konkurencijos žaidime. Man 
iš kalbų su Amerikos ir Europos korporacijų vadybininkais at- 
rodo, kad viską susumavus JAV valdžia pasaulio ekonomikoje 
iš tiesų išaugo, 0 ne sumažėjo. 

Taip pat daugeliu atvejų, net jei šio vadinamojo nuosmukio 
įrodymai ir yra rimti, spalvos gerokai sutirštinamos. Savo ruož- 
tu tai kelia įtarimą, kad hegemonijos nuosmukio sąvokoje slypi 
intelektualinis interesas. Grubiai tariant, tai yra labai geras pa- 
siteisinimas dėl praeities nesėkmių ir dabartinio abejingumo 
sistemos funkcionavimo problemoms, kurios kur kas rimčiau 
atsiliepia ne JAV gyventojams, bet kitiems žmonėms (Wigh- 
tman, 1993). 

Paimkim, pavyzdžiui, pagrindinę statistiką. Šeštojo dešimt- 
mečio pradžioje amerikiečių pirmavimą pramoninės gamybos 
ir eksporto srityje sustiprino karo sukeltas regresas Europoje ir 
Japonijoje. Devintąjį gi dešimtmetį tokio skirtumo išlikimas jau 
būtų buvęs stebėtinas. Antras dalykas yra turinys to, kas skai- 
čiuojama kaip visuminis pasaulinis produktas. Visai pagrįsta 
mintis, kad statistika padidina viso „pyrago“ dydį ir sumažina 
tą dalį, kuri skaičiuojama kaip JAV dalis. Mes, pavyzdžiui, Ži- 
nome, kad plintant pinigų ekonomikai (money economy), prekės 
ir paslaugos, kurios buvo gaminamos ar teikiamos namuose, 
dabar perkamos kitur - ir pirmą kartą parodomos monetariškai 
skaičiuojamame bendrajame nacionaliniame produkte. (Jei tu 
gamini sau, tai yra hobis; jei tu perki maistą restorane ar gatavą 
maistą išsinešimui gaminančioje vietoje, tai padidina apskai- 
čiuojamą restoranų ir tų vietų produktą.) Kadangi amerikiečiai 
pirmieji pradėjo pardavinėti ir pirkti tokias prekes ir paslaugas, 
skaičiuojamo BNP visumos augimas turėjo pasirodyti augąs grei- 
čiau, nei Europoje, Japonijoje ir kitose mažiau išsivysčiusiose 

šalyse. Panašiai JAV kompanijos šeštąjį ir septintąjį dešimtmetį 
pirmosios pradėjo vykdyti ofšorinę veiklą, tad jų indėlis į ne 
JAV BNP buvo didesnis, nei Europos ir Japonijos kompanijų 
indėlis į tai, kas buvo skaičiuojama kaip JAV BNP. Jos buvo 
lyderės ir skverbdamosi į tas paslaugas bei komponentus, kurie 
gali būti matomi šeimos ūkio apskaičiavimuose ir vėl plėsda- 
mos tai, kas buvo skaičiuojama kaip pasaulio BNP greičiau, nei 
didėjo tai, kas buvo skaičiuojama kaip JAV BNP. 

Trumpai tariant, patys skaičiai yra tik patys nepatikimiausi 
vedliai. Jie tikriausiai perdeda tą kitų ekonomikų priartėjimą 
prie JAV ekonomikos. Tą patį galima pasakyti ir apie kitą taria- 
mą hegemonijos smukimo įrodymą - mažėjantį darbo našumo 
augimą Jungtinėse Valstijose palyginti, sakykim, su Japonija. 
Tačiau, kaip ir ekonomikos augimo atveju, lyderis starte yra 
taip atitrūkęs, kad jis gali sau leisti mažesnį metinį augimą il- 
gus metus, kol persekiotojai priartėja — tai tiesa, kurią akivaiz- 
džiai pripažino besivystančios šalys, net jei jų metinis augimas 
yra gana stulbinantis. 

Manau, galime padaryti išvadą, kad atotrūkis tarp JAV ga- 
lios ir besivaržančių su jomis valstybių galios, kaip ji pasireiš- 
kia įtaka bazinėms struktūroms, yra vis dar toks esminis, kad 
tarptautinėse organizacijose dar nė viena iniciatyva, kuriai nuo- 
lat priešinosi JAV, nebuvo priimta, o daugelį JAV iniciatyvų 
(palyginti retų) tarptautinės organizacijos faktiškai vykdo. 

Be tų abejotinų smukimo įrodymų, diskusija tarp Amerikos 
realistų ir liberalų pasižymi dar viena įdomia savybe. Liberalai 
visada tvirtina savo pasaulėžiūra esą internacionalistai. Kaip 
tik jie daugiausia vilčių dėjo į vienokią ar kitokią reformą per 
tarptautines organizacijas, ir jų profesinė reputacija dažnai rė- 
mėsi tų pačių organizacijų pažinimu. Tačiau kaip tik jie, o ne 
realistai, atrodo didesni nacionalistai ginant JAV užsienio eko- 
nominę politiką. Palyginti su realistais, jie gerokai sunkiau pri- 
pažįsta, kad JAV ekonomikos valdyme, dėl vienašališkumo pa- 
laikant užsienio prekybinius ir finansinius santykius, buvo pada- 

ryta klaidų, ir kad tai galėjo esmingai prisidėti prie tos netvar- 
kos, jų aptinkamos sistemoje. Gilpinas, pavyzdžiui, savo banki- 
ninkystės ir finansų apžvalgą baigia nuoroda į „netinkamą Ame- 
rikos savo vidaus reikalų ir tarptautinės finansinės sistemos 
valdymą“ darydamas išvadą, kad atsakomybė už tai tenka ja- 
ponams, nors sunku įsivaizduoti, kaip taip gali būti, kai siste- 
moje vis dar iš esmės operuojama doleriais, sistema iš karto 
reaguoja į Federalinės rezervų valdybos politikos pokyčius, ir 
kai JAV Japonijai neatveria kelių į Tarptautinį atsiskaitymų ban- 
ką ar į Tarptautinį valiutos fondą. Tolesniame, priešpaskutinia- 
me skyriuje, Gilpinas atliepia į Calleo (1984) išvadas teigdamas, 
kad 


Pagrindinės pasaulio ekonomikos problemos prekybos, pinigų ir 
skolų srityse lieka neišspręstos... Nuo Vietnamo karo pradžios, per 
Reagano administracijos laikotarpį JAV tapo, naudojant Johno Co- 
nybearo (1985) terminą, dar grobuoniškesniu hegemonu, kurio ke- 
tinimai savo interesus suderinti su sąjungininkų interesais dar la- 
biau sumažėjo. Vietoj to jos hegemonijos statusą linko išnaudoti 
savo siauriems tikslams (Gilpin, 1987, 345). 


Colleo tai aiškina bandymu, pradedant Kennedy era, finan- 
suoti ir išsiplėtusią gerovės valstybę, ir brangią gynybos pro- 
gramą nepadidinant nei taupymo, nei mokesčių. Didesnė JAV 
struktūrinė galia valdant Nixonui pirmiausia jas privertė deval- 
vuoti dolerį, taip nuolatinio JAV deficito kaštus perkeliant vi- 
siems tiems, kurie rezervus laikė doleriais; vėliau, valdant For- 
dui ir Carteriui, apmokestinti sistemą infliacija, po kurios vėl 
sekė devalvacija. Pagaliau, valdant Reaganui, dar didesnės gy- 
nybos išlaidos biudžeto deficitą pakelė iki rekordinių aukštu- 
mų. Tačiau JAV galėjo jį finansuoti pasisavinusios japonų san- 
taupų perteklių ir taip pakeisdamos finansinių išteklių tekėjimo 
kryptį, kad, viską susumavus, greičiau Lotynų Amerika finan- 
savo JAV, o ne atvirkščiai. 

Negatyvius tokio grobuoniško ar destruktyvaus hegemoniš- 
kos galios naudojimo padarinius padidino ryškus vienašališkų 
veiksmų augimas JAV politikos formavime, kuris verkšlenan- 

čius suderintus viršūnių susitikimų komunikatus vertė tuščiu 
skambesiu. Gražūs žodžiai ir didingos kalbos apie politikos ko- 
ordinavimą ir komandinio darbo bei bendradarbiavimo poreikį 
prastai derinosi su vyriausybės Vašingtone veiksmais, kai ji net 
nebandė pasitarti su savo sąjungininkais dėl Strateginės gyny- 
bos iniciatyvos ar dėl ginklų kontrolės derybų su Sovietų Sąjun- 
ga strategijos. Tiesa, kai prezidentas Bushas nusprendė kovoti 
prieš Irako invaziją į Kuveitą 1990 metais, buvo toks trumpas 
laikotarpis, kai JAV stengėsi užsitikrinti kitų valstybių palaiky- 
mą JTO Saugumo taryboje. Tačiau užsitikrinę JTO palaiminimą, 
amerikiečiai sau pasiliko teisę vienašališkai nuspręsti, kada pa- 
naikinti sankcijas ir panaudoti jėgą prieš Saddamą Husseiną ir 
po to - kaip vykdyti „Audrą dykumoje“ bei kaip ir kada atšaukti 
puolimą. Pasitikėjimą JAV vadovavimu taip pat sumažino ne ga- 
lios kitų atžvilgiu sumažėjimas, bet prarasta savo pernelyg iš- 
pūstos biurokratijos brūzgynų kontrolė. Kaip parodė Irangeito 
byla, neegzistavo jokia nenutrūkstanti komandinė grandinė, ne- 
buvo aiškios galutinės atsakomybės koncentracijos vietos. Poli- 
tiką supainiojo vykdomosios valdžios susiskaldymas ir neaiškus 
požiūris į tą pačią JAV politiką. Pavyzdžiui, tokią iniciatyvą, kaip 
Bakerio 1985 metų planas mobilizuoti naujus finansinius ištek- 
lius Trečiojo pasaulio skolininkams, visi tik sveikino, tačiau JAV 
administracijai akivaizdžiai trūko būtinos valios ar galios, ar 
abiejų dalykų ją įgyvendinti kartu su JAV bankais. 

Jaunus Žmones šioje besitęsiančioje diskusijoje labiausiai ga- 
li nuvilti ne tiek tai, kad ekspertai nesutaria dėl priežasčių ir 
priemonių, bet kad niekas nėra pernelyg įsitikinęs, kad jų mėgs- 
tamos priemonės iš tiesų bus taip griežtai taikomos, kad įvyktų 
materialių pokyčių. Liberalai turi pripažinti, kad praeities paty- 
rimas rodo, jog radikalių reformų tarptautinėse organizacijose 
galimybės galų gale nėra labai geros. Realistai mažai tikisi, kad 
Japonija iškils kaip hegemonas ar kad JAV politikos formuoto- 
jai pradės atsižvelgti į žalą sąjungininkų interesams taip pat, 
kaip į rimtą Kongreso klientūrą. Šis bendras pesimizmas labai 

skiriasi nuo pasitikinčių ateities vizijų, kurios buvo tokios pa- 
plitusios po Antrojo pasaulinio karo ar net septintąjį dešimtmetį. 

Aš galiu pasiūlyti tik keletą komforto trupinių. Vienas yra 
teiginys, kad realistinis pesimizmas gali būti geresnis sprendi- 
mų priėmimo pagrindas, nei kai kurios iš tų tuščių iliuzijų, 
paplitusių iki Šaltojo karo pabaigos. Viena tokių iliuzijų buvo 
tikėjimas, kad egzistuoja socialistinė alternatyva kapitalistinio 
pasaulio rinkos ekonomikai, ar tai centralizuoto planavimo sis- 
temai būtų vadovavusi senoji Sovietų Sąjunga, ar Kinijos Liau- 
dies Respublika. Dabar gi abu šie socializmo lyderiai nusisuko 
nuo centralizuoto planavimo ir valstybinės nuosavybės ir užsi- 
ima savo ekonominės sistemos išlaisvinimu nuo voliuntaristiš- 
ko administratyvinio kapitalo, darbo ir žemės paskirstymo. Kartu 
su politine reforma ar be jos jie atsigręžia į privatų žemės ūkio, 
pramonės ir paslaugų įmonių valdymą. Rusijoje geležinė parti- 
jos ir KGB valdžia buvo sulaužyta ir bandoma atlikti politinę 
reformą. Kinijoje silpnėja centrinė Pekino valdžia. 

Kita iliuzija buvo tikėjimas, kad besivystančios šalys sude- 
rintu lobizmu ir kolektyviniu spaudimu gali sukurti naują ir 
teisingesnę tarptautinę ekonominę tvarką. Jos tikėjo, kad savo 
solidarumu jos gali įtikinti turtingą industrializuotą pasaulį 
smarkiai padidinti pagalbą ir radikaliai savo naudai pakeisti 
prekybos taisykles. Dar galima išgirsti kai kurios šios Naujos 
tarptautinės ekonominės tvarkos retorikos aidą, tačiau Trečiojo 
pasaulio vyriausybių veiksmai sako visai ką kita. Kaip ir socia- 
listinių bei turtingojo aljanso šalių lyderiai, jos dėl šios proble- 
mos prigimties ir dėl pokyčių potencialo bei dėl pagalbos sau 
pačiam principo pritaikomumo demonstruoja gerokai daugiau 
realizmo. 

Dabar abiejų šių iliuzijų nebėra, ir tai yra gerai. Dabar mes 
bent jau Žinome, kad visas pasaulis veiksmingai įtrauktas į rin- 
kos sistemą, ir kad jai nėra akivaizdžios alternatyvos. Mes taip 
aiškiai suprantame, kad ji turi rimtų nelygybės, žalos aplinkai, 
finansinio nestabilumo, didelės migracijos, nedarbo ir miestų 

irimo problemų, ir kad prie teritorijos pririšta valdžia visų šių 
problemų visiškai nesugeba išspręsti, ji tam netinkama ir neturi 
reikalingos motyvacijos. 

Tačiau išlieka du vilties, tegu ir silpnos, šaltiniai. Vienas yra 
galimybė, kad Amerikos pasitikėjimas savimi ir idealizmas gali 
įsitvirtinti vėl, kad nauja karta, ne tokia šovinistiška ir siaurai 
nacionalistiška, pradeda svajoti apie naują Amerikos vadovavi- 
mo ir hegemoniško valdymo erą, kurioje dėl didesnės gerovės, 
teisingumo ir stabilumo kiekvienam, tarp jų ir amerikiečiams, at- 
sižvelgiama į ilgalaikius Žmonių, gyvenančių už JAV ribų, in- 
teresus. (Tucker and Hendrickson, 1992). Amerikos istorija yra 
tokia temperamento pasikeitimų, nuotaikų ir politikos posūkių 
180 laipsnių kampu grandinė, kad nežiūrint daugelio indikaci- 
jų, rodančių atvirkščią procesą, tai vis dar įsivaizduojama. Eko- 
nomikai augant ir JAV pramonei stiprinant savo konkurencin- 
gumą, idealizmas ir vizija gali atgimti kartu su optimizmu. Mes, 
europiečiai, japonai, kinai, afrikiečiai ir lotynų amerikiečiai ga- 
lime tik puoselėti viltį, kad taip atsitiktų. 

Kitas vilties šaltinis yra tikėjimas, kad europiečiai ar japonai, 
ar ir tie, ir tie pradės vaidinti aktyvesnį vaidmenį šios tarpusa- 
vyje priklausomos sistemos valdyme. Užuot sėdėję „galiorkoje“ 
ir vangiai puoselėję viltis, kad amerikiečiai kažkaip vėl pajus 
vadovavimo skonį ir nustos elgtis savanaudiškai ir grobuoniš- 
kai, vieni iš jų — ar, vėlgi, geriau ir tie, ir tie - pradės konstruk- 
tyviau ir atsakingiau derėtis su Vašingtonu. Savarankiškumas 
saugumo ir gynybos srityje būtų pirmas Žingsnis. Naujos idėjos 
dėl tarptautinių organizacijų reformos ir regeneracijos būtų ki- 
tas žingsnis. Šiuo metu europiečiai ir japonai daugiausiai turi 
kaltinti save, kad jie sudarė tokią silpną ir neryžtingą opoziciją 
destruktyviajai hegemonijai. Amerikiečiams jie leido skaldyti ir 
valdyti. Sukūrę Šiaurės Amerikos laisvosios prekybos erdvę jie 
galėjo eksploatuoti japonų baimę būti izoliuotiems nuo didžiu- 
lės kontinento rinkos. Sukūrę Ramiojo vandenyno Azijos eko- 
nominę bendriją jie galėjo naudotis europiečių baime būti izo- 

liuotiems nuo greičiausiai augančių Rytų Azijos rinkų. Naujas 
ir kūrybingas santykių tarp Europos Sąjungos ir Japonijos atši- 
limo laikotarpis galėtų pasėti derlingas taikos, pažangos ir ge- 
rovės sėklas. 

Šiuo metu niekas iš mūsų negali atsisakyti visos atsakomy- 
bės už žmonių būklę ar už tarptautinės politinės ekonomijos 
gerą ar blogą valdymą. Jei sistema išgyvens nepaisant jos sil- 
pnumo ir trūkumų, nacionaliniai politikai ir jų valdininkai turi 
kaip nors sukurti tokią ateities viziją, kuri būtų platesnė už 
siaurus nacionalinius interesus. Nepakanka - ir tai iš tiesų gali 
tapti fatališka klaida — domėtis tik tais dalykais, kurie laimi jų 
elektorato balsus ar kuriuos garbina nacionalinė žiniasklaida. Ir 
kai nacionalinės vyriausybės ar jų nupirkti apologetai pasisle- 
pia po apgaulingais argumentais ir iškreiptomis istorinėmis ana- 
logijomis, Žurnalistai ir akademikai turi tarti savo Žodį. Sun- 
kiausia atsakomybės našta pirmiausia liečia tuos ir mus, kurie 
gyvename liberaliose valdymo sistemose, kur niekas Žiauriai 
nebaudžia už nesutikimą ir neriboja atviros diskusijos. Ši knyga 
buvo parašyta tikint, kad nacionalinė politika ir ekonomikos 
valdymas šiuo metu ne tokie svarbūs, kaip pasaulio ekonomi- 
kos politika ir kad mes privalome pabandyti suprasti tarptau- 
tinę politinę ekonomiją prieš tai, kai galėsime ją keisti. 


STRUKTŪRINĖ VALSTYBIŲ IR RINKŲ 
SANTYKIŲ ANALIZĖ 


Šios knygos vertės įrodinėti nebūtina. Pasirodžiusi 1988 metais, ši 
žinomos tarptautinių ekonominių santykių specialistės, ilgai dirbusios 
Londono ekonomikos mokykloje, dėsčiusios ir tebedėstančios garsiau- 
siuose pasaulio universitetuose, žinomuose savo tarptautinių santykių 
specializacija. Knyga palankiai buvo sutikta akademinės visuomenės 
ir šiuo metu yra tapusi modernia tarptautinės politinės ekonomijos 
klasika. Griežtas, visus akademinius kriterijus tenkinantis ir kartu 
naujas žvilgsnis į ekonominę bei politinę tarptautinių santykių dina- 
miką šiai knygai pelnė deramą pagarbą, ir ji atsidūrė daugelio univer- 
sitetų tarptautinės ekonomikos, tarptautinės politinės ekonomijos, tarp- 
tautinių santykių teorijos kursų privalomųjų skaitinių sąraše, net tapo 
nauju šios srities vadovėliu. 

Tiksliausiai dalyko esmę nusako pats S. Strange knygos pavadini- 
mas: tai disciplina, nagrinėjanti ryšį tarp valstybių ir rinkų, o dar tiks- 
liau - tarp rinkų ir valdžios. Knygos autorė pastebi, kad nagrinėjant 
šiuos ryšius paprastai daugiau dėmesio skiriama rinkų arba ekonomi- 
kos įtakai, kurią šios daro politikai, ypač tarptautinių santykių srityje, 
ir pernelyg mažai dėmesio skiriama atvirkštiniam procesui, t. y. klau- 
simui, kaip valdžia ar politika veikia ekonomiką. Autorės nuomone, 
šiam aktualiam ir praktiškam klausimui akademinėje literatūroje ski- 
riama pernelyg mažai dėmesio. Teorinė ekonomika valdžios veiksnį iš 
nagrinėjamųjų ekonominės sistemos parametrų paprastai eliminuoja. 
Didžia dalimi dėl šio eliminavimo ekonomikos teorijos įgauna griež- 
tumo, būdingo ir siekiamo gamtos moksluose, tačiau praranda ryšį su 
realybe. Todėl savo knygoje autorė remiasi ne grynosios, bet taikomo- 
sios ekonomikos, pavyzdžiui, plėtros ekonomikos, tyrinėtojais, ekono- 
mikos ir verslo istorikų bei sociologų darbais. 

Nors knyga buvo išleista prieš dešimtmetį, ji iš tiesų „šviežia“ tiek 
savo teorine schema, tiek pedagoginėmis intencijomis. Truputį gaila, 
kad ji rašyta prieš didžiuosius pokyčius, įvykusius pasaulyje subyrė- 

jus vadinamajam socialistiniam blokui ir Sovietų Sąjungai. Tačiau šie 
pokyčiai, atrodo, knygos vertei didelės įtakos neturėjo, t.y. jie, drįsčiau 
tvirtinti, nepakeitė knygos autorės nagrinėjamosios valstybių ir rinkų 
santykių struktūros. Knygoje pabandyta iš naujo pamąstyti apie patį 
tarptautinės politinės ekonomijos objektą ir taip išvengti dviejų pa- 
grindinių tiek šiai disciplinai, tiek apskritai visoms tarptautinių santy- 
kių studijoms būdingų problemų. Pirmoji susijusi su į valstybę orien- 
tuotos paradigmos vyravimu tarptautinių santykių disciplinoje. Ši pa- 
radigma iki šiol vyrauja ir analizuojant tarptautinius ekonominius san- 
tykius. Kaip pastebi S.Strange, akademinė šios disciplinos darbotvarkė 
nesiskirdavo nuo daugelio tarptautinių derybų darbotvarkės: preky- 
ba, pagalba plėtrai, tarptautinių paskolų sąlygos, investicijų dinamika 
ir pan. Taip akademinė disciplina tiesiog aptarnaudavo valstybių po- 
litikus ir funkcionierius. Buvo postuluojamas vienareikšmis ir statiš- 
kas ryšys tarp rinkų ir valstybių sistemos funkcionavimo. 

Antroji problema dar gilesnė ir bendresnė. Ji susijusi su JAV moks- 
lininkų vyravimu tarptautinių santykių disciplinoje. Su savimi jie į šią 
discipliną atsinešdavo ir vis dar atsineša daugelį ne visai aiškiai įsisą- 
monintų prielaidų, paremtų vertybėmis, būdingomis Amerikai, su jos 
ypatinga politine bei ekonomine sistema. Ši problema, šiuo metu už- 
imanti labai svarbią vietą debatuose dėl tarptautinių santykių discip- 
linos, kuri vis dar neatsigauna nuo vieno empirinio išbandymo, atro- 
do, iš dalies motyvavo ir knygos teorinę schemą. Tas empirinis išban- 
dymas buvo Sovietų Sąjungos žlugimas, kurio tarptautinių santykių 
disciplina nesugebėjo numatyti. Ir nors dabar daugelis tarptautinių 
santykių teoretikų linkę pabrėžti skirtumą tarp visuomenės ir tiksliųjų 
mokslų, tik pastariesiems priskirdami numatymo funkciją, šis išban- 
dymas nereikalinga makulatūra pavertė dalį knygų tarptautinių santy- 
kių tema, ir paskatino ieškoti naujų teorinių schemų. Nesigilinant į dis- 
kusijas apie tai, ką galima ir ko negalima numatyti socialiniuose moks- 
luose, galima teigti, kad S. Strange knyga minėtą empirinį testą išlaikė. 

Šios knygos intelektualinis centras yra sąvoka, kurios įvedimą mo- 
tyvavo siekis atsiriboti nuo prielaidų, susijusių su JAV vertybėmis ir 
specifiniais bruožais. Tai yra struktūrinės galios sąvoka. Ji tarptautinių 
politinių ir ekonominių santykių analizei suteikia naują požiūrio taš- 
ką. Žinoma, struktūrinis požiūris į tarptautinius santykius toli gražu 
nėra naujas (neorealizmas, marksistinės tradicijos atstovų darbai), ta- 
čiau S.Strange suteikė jam būtiną dinamiką. Struktūrinės galios sąvo- 
ka remiasi įžvalga, kad XXa. antrosios pusės tarptautiniai santykiai, 
ypač tarptautiniai ekonominiai santykiai, nėra dvišalių ar trišalių san- 
tykių, vyravusių moderniojoje Vestfalijos tarptautinių santykių siste- 

moje, tinklas. Šie santykiai tapo daugiašaliais, padidėjo naujų veikėjų 
tarptautinėje sistemoje skaičius ir pasikeitė jų tipas, padidėjo nevals- 
tybinių (tarptautinės organizacijos, tarptautinės kompanijos) veikėjų 
įtaka*. Tuo pačiu pasikeitė ir įtakos tarptautinėje sistemoje mechaniz- 
mai. Pagrindiniu įtakos ir galios kriterijumi tapo ne tiek valstybės 
sugebėjimas tiesiogiai veikti kitus tarptautinės sistemos veikėjus, kiek 
pačias sistemos funkcionavimo taisykles. Po Antrojo pasaulinio karo 
pradėjus intensyviai reguliuoti tarptautinės sistemos funkcionavimą, 
svarbiausiu veiksniu tapo ne tiek santykinė (relational), kiek struktūri- 
nė galia, t.y. tarptautinių reguliavimo mechanizmų pajungimas sa- 
viems interesams. Žvelgiant iš tokio atramos taško net pati tarptauti- 
nių santykių disciplina tapo struktūrinės JAV galios elementu. Nevel- 
tui į keturmatę S.Strange struktūrinės galios struktūrą kaip neatskiria- 
mas elementas patenka žinojimo struktūra. 

Jei struktūrinės galios sąvoka yra teorinė knygos ašis, tai jos pagrin- 
dinis struktūrinis elementas yra minėta keturmatė galios pasaulinėje 
ekonomikoje struktūra. Jos keturi dėmenys yra: saugumo, gamybos, fi- 
nansinė ir žinojimo struktūra. Šios struktūros įformintos nevienodai, 
skiriasi jų brandumo lygis. Pavyzdžiui, tarptautinių finansų srityje po 
Antrojo pasaulinio karo struktūriniu sistemos centru tapo Bretton Wo- 
ods finansinė sistema, kurioje svarbiausią vaidmenį vaidino JAV**. Šiuo- 
laikinės žinojimo struktūros centras yra mokslinė valstybė, gamybos - 
kapitalistinė valstybė, saugumo - nacionalinė valstybė. Nors, autorės 
teigimu, šios struktūros yra universalios ir įformina bet kokius istoriš- 
kai susiklosčiusius valstybės ir rinkos santykius, jos vistik yra istoriniai 
fenomenai. Pavyzdžiui, saugumo struktūra susiklostė gerokai anksčiau 
nei finansinė. Tačiau autorei bendri epistemologiniai klausimai nedaug 
rūpi. Keturias galios struktūras ji grindžia keturiomis pagrindinėmis 
vertybėmis, kurių siekia žmonės. Ji nesigilina į klausimą, ar tų verty- 
bių tikrai yra keturios. Pasak S.Strange, kiekvienas sveiku protu mąstan- 
tis Žmogus su tuo sutiks. Taigi tiems, kurie knygos pradžioje suabejos tų 
keturių struktūrų pagrįstumu, reikėtų susirūpinti savo proto sveikata. 

Taigi keturių bazinių struktūrų idėjai pagrįsti autorė daug laiko ne- 
skiria. Tačiau tiems, kurių toks požiūris netenkina, nesiūlyčiau knygos 
iš karto atidėti į šalį. Savo knyga autorė įrodo, kad pirminė idėja yra 
produktyvi, leidžianti išsiaiškinti daugelį dalykų, kurie išsprūsta iš ki- 


* Marksistai struktūrinės galios fenomeną priskiria visam moderniajam ka- 
pitalizmui. 

** Tačiau pati knygos autorė mano, kad Breton Woods sistema realiai funk- 
cionavo tik vieną dešimtmeti, ir jos reikšmė paprastai pervertinama. 

tų autorių akiračio. Kitaip sakant, pirminė idėja pateikiama kaip hipo- 
tezė vėliau nagrinėjant iš jos išplaukiančius padarinius, struktūrinės ga- 
lios mechanizmus. 

Pasak pačios knygos autorės, analizuojant struktūrinės galios me- 
chanizmus, daugiausia nuveikta gamybos struktūros srityje. Ši politi- 
nės ekonomijos sritis buvo išplėtota Markso ir marksistų. Vieną pagrin- 
dinių Markso idėjų apie gamybos būdo įtaką politinei sistemai šiuo- 
laikinei tarptautinei sistemai pritaikė R.Coxas, kuriuo dažnai remiasi 
knygos autorė. Abejonių nekelia ir ekonomikos istorikų, taikiusių struk- 
tūrinį metodą, ypač F.Braudelio indėlis. S.Strange mano, kad kitų struk- 
tūrų analizė gerokai atsilieka. Pavyzdžiui, ji nepripažįsta neorealistų reikš- 
mės analizuojant saugumo struktūrą. Tačiau kaip tik šiai struktūrai skir- 
tas skyrius ir yra turbūt silpniausias, paviršutiniškiausias ir trumpiausias. 
Kita vertus, knygų apie tarptautinę saugumo sistemą gausa tikrai never- 
ta skųstis, tad toks paviršutiniškumas iš dalies pateisinamas. 

Išsamus ir konceptualus skyrius apie finansinę struktūrą. Autorė 
yra Žinoma šios srities specialistė, tad šiame skyriuje pateikta analizė 
daugeliui skaitytojų bus naujiena. 

Be pagrindinių, S.Strange analizuoja ir kitas galios struktūras, ku- 
rias ji laiko priklausomomis nuo pagrindinių. Tos antrinės galios struk- 
tūros yra ne kas kita, kaip tam tikri ekonomikos sektoriai, kuriuose 
autorė bando nustatyti galios šaltinius ir jų veikimo mechanizmus. 
Toks požiūrio taškas leidžia naujai pažvelgti į keturias autorės pasi- 
rinktas sritis - transportą, prekybą, energiją bei gerovę. Praktiškai au- 
torė nagrinėja konkretaus tarptautinio režimo toje srityje kilmę, pa- 
grindinius veikėjus bei veikimo taisykles. Visuomet keliamas klausi- 
mas, kam naudingas vienas ar kitas režimas. 

S.Strange stengiasi suvokti valstybių ir rinkų tarpusavio santykių 
dinamiką ir išvengti dviejų kraštutinumų: tarptautinių santykių eko- 
nomizavimo ir politizavimo. Svarbu, kaip bet kokia valdžia veikia 
tarptautines rinkas ir kaip rinkos veikia valdžios struktūras. Išvengti 
akademinio fundamentalizmo galima tik analizuojant jų komplikuotų 
tarpusavio santykių tinklą. 

Lietuvoje šios studijos tik prasideda. Tarptautinių politinių ir eko- 
nominių santykių studentai kol kas daugiausia priversti tenkintis tik 
knygomis užsienio kalbomis. Tačiau ji bus reikalinga ne tik visiems 
tarptautinius santykius studijuojantiesiems, bet pravers ir tarptautinių 
santykių teorijos, tarptautinių santykių istorijos bei tarptautinių finan- 
sų ir tarptautinės prekybos specialistams. 


K. Maniokas 

